
Y Flwyddyn Newydd. 


Cnoerso! Croeso! Flwyddyn Newydd ! 
'Tyred, aros gyda ni 

Fyth yn ieuanc, fyth yn ddedwydd ; 
Paid heneiddio fel myfi. 


Yn dy enw y mae rhyw hoffter, 
Gobaith yn dy lygad clir,— 

Gobaith dyfod tywydd tyner, 
Gobaith gweled dydd yn hir. 


Rhoddi gyfle newydd inni 

I berffeithio'n dull o fyw,— 
Cyfle cefnu ar ddrygioni 

Ac i rodio'n nes at Dduw. 


Sonni di am wanwyn tirion, 
Heibio'r storm a'r cwmwl tew ; 

Ac am haf a thecach hinon 
Heibio i'r eira oer a'r rhew. 


Patrwm wyt i ni'r digalon 
Sydd a'n cwynion yn ddidaw ; 
Gweni di a dwedyd “ Bodlon ” 
Yn y cenllysg, yn y glaw. 


Caru'r ydwyf dy blentyndod, 
Eco yw o'm mebyd ffri ; 

Ond er cymaint rhin dy ddyfod, 
Ienctid ni roi'n ôl i mi. 


Llanelli. A. REEs. 

Yr Ymofynnydd. | 

RTH estyn i'r darllenwyr y dymuniad y bydd i'r flwyddyn 

sydd newydd wawrio fod yn well i bawb na'r flwyddyn sydd 

wedi mynd, yr wyf am ddiolch o galon am y sylw a roddwyd 
eisoes i'r apel am gynorthwyo'r misolyn i gerdded rhagddo drwy 
anawsterau'r amser anghyffredin hwn. Y mae'n gefnogaeth i mi 
wybod fod rhai yn ein plith yn gwerthfawrogi gweinidogaeth YR 
YMOFYNNYDD, ac ni fynnant weld cyfyngu ei genadwri a'i ddefnydd- 
ioldeb. 

Diolch i'r dyn hwnnw (o Lanbedr, mi gredaf) nad yw am i neb 
wybod ei enw ond yn unig ei fod yn “‘ un sy'n caru'r achos "— 
diolch iddo am ei lythyr calonogol a'r papur hanner sofren. 

Diolch hefyd i'r Parch. E. O. Jenkins am y wybodaeth hon a'r 
awgrym sydd ynddi—‘* Y mae'n llawenydd gennyf allu dweud 
fod Capel y Fadfa fel Llwynrhydowen yn foddlon cyfrannu £1 
tuag at draul argraffu'r YMOFYNNYDD y flwyddyn nesaf er mwyn 
cadw rhif ei dudalennau yr hyn ydynt yn awr, ar y telerau fod y 
gweddill o'n cynulleidfaoedd yn gwneud yr un modd.” 

Hyderaf y bydd i weddill ein cynulleidfaoedd ystyried y cais 
yn ystod y mis hwn, ac y bydd iddynt gadarnhau gweithred cynull- 
eidfaoedd Capel y Fadfa a'r Llwyn. Rywfodd ni allaf lai na 
meddwl am ddameg y Samaritan Trugarog. Y dyn yn ei angen 
yn awr yw YR YMOFYNNYDD. Ond clywaf lais yn llefaru wrth ein 
cynulleidfaoedd, “ Dos, a gwna dithau yr un modd.” O wneud 
hynny, fe gawn weld YR YMOFYNNYDD eto’n cerdded yn fwy sicr, 
yn fwy cadarn, yn fwy trwm. 

Diolchaf hefyd am bob addewid a gefais gan unigolion. 

Ond yn fwy na'r cyfan i gyd, hoffwn weld cylchrediad y misolyn 
yn helaethu. _ Diolchaf i'r dosbarthwyr am eu hymdrech a'u llafur. 
Onibai am eu gwaith distaw hwy, yn fynych heb air o ddiolch, ni 
byddai cylchrediad y misolyn gymaint ag ydyw yn awr, a hyderir y 
coronir eu hymdrechion yn gynnar yn y flwyddyn hon drwy 
ychwanegu cant at nifer y derbynwyr presennol. Byddai hynny'n 
gwneud ein “ dolen gydiol ” yn fwy cadarn, ac ar yr un pryd yn 
ein galluogi i gwrdd â'r anawsterau presennol. 


Y GonLyvcynD. 
HT HT HU 


Y Flwyddyn Newydd. 


Gan y PARCH. E. R0osALIND LEE, M.A. 
(Llywydd y Gymdeithas Gyffredinol.) 
r ellir amau ansawdd ein dymuniadau ar ddechrau'r flwyddyn 
newydd hon. Hiraethwn bawb am heddwch, ond rhaid iddo 
fod yn heddwch teg, heddwch gwirioneddol a pharhaol. Yn 
y cyfamser rhaid i ni wynebu ffeithiau erchyll a byw'n galed hyd 

nes gweled ohonom gyfle gwir i gyrraedd ein hamcanion. Y mae 
gan bob un ohonom ci ran fel dinesydd, ond fy niddordeb yn awr 
yw ein cyfrifoldeb fel aelodau o'r eglwysi sy'n ffurfio'r Gymdeithas 
Gyffredinol. Y mae o bwys i ni gymryd trem hir ac ymdrechu 
ymhob modd i fynd drwy anawsterau'r amser hwn fel na bydd i ni 
golli gafael ar y pethau sy'n dragwyddol, ond y mae hefyd ddylet- 
swyddau mwy distadl wrth law yn galw am ein sylw mwyaf dwys. 


The mount for vision—but below 
The paths of daily duty go. 

And nobler lives therein shall own 
The pattern on the mountain shown. 


Man cychwyn cymwynasgarwch yw'r aelwyd gartref, ac i ni 
golyga * cartref” ein heglwysi ac aelodau o deulu ein ffydd. Yr 
ydym am i'r sawl sydd mewn mannau peryglus, yn arbennig y rhai 
a gollodd adeiladau eu lleoedd addoli, wybod ein bod yn meddwl 
yn gariadus amdanynt. Hoffem ddangos ein cydymdeimlad mewn 
ffordd sy'n fwy ymarferol pe gwelem yn glir sut i wneud hynny, 
ond nid yw yn hawdd. Atebodd yr eglwysi'n ardderchog rhyw 
fis yn ôl i'r apel am gasgliadau uwch yn wyneb yr angen anghyff- 
redin, ond nid arian ydyw'r unig angen. Yr ydym am farn ein 
gweinidogion a'n cymdogion yn eu Cymdeithasau Lleol, y rhai sy'n 
gwybod yn dda am y sefyllfa, sut y gallwn ymhob achos fod yn 
help i gadw a chadarnhau cyfeillach yr eglwys pan fygythir ym- 
ddatod y gyfeillach honno trwy ddinistr yr adeiladau neu wasgaru'r 
aelodau dros dro oddiwrth ei gilydd. Ycbydig iawn y gall un 
person wneud, ond bydd pob awgrym ymarferol oddiwrthych yn 
dderbyniol gennyf. Danfoner i mi erbyn cyfarfod y Cyngor tua 
diwedd Ionor. 

Yr wyf am i'r gweinidogion wybod ein bod yn sylweddoli eu 
hanawsterau anghyflredin a'u problemau, ac yn gwerthfawrogi eu 
hymdrechion i ddefnyddio'r cyfle arbennig hwn i weithredu 
egwyddorion eu ffydd a brawdoliaeth, yn fynych mewn ffyrdd 
anghynefin. Gwnawn ein gorau i roddi iddynt y gefnogaeth y 
maent yn deilwng ohoni. 

Y mae cydymdeimlad ein calon gyda'n pobl sydd wedi colli 
anwyliaid “ trwy law'r gelyn.” _ Boed iddynt nerth a chysur yn 
ein haddoliad a'n cyfeillach, a thrwy eu ffydd rhodder iddynt y 
gallu i ddal i'r lan. 

“Ni ddaw calonnau mewn gorfoledd mor agos at ei gilydd â 
chalonnau mewn galar.” Yn sicr y mae hyn yn wir hefyd am 
eglwysi. Boed i'n trallodion ein cryfhau a dyfnhau ein cyfeillach 
a'n huno yn fwy tynn fel aelodau o'n gilydd. 

Yn ddiwethaf, yng ngeiriau gweinidog ifanc yn Prague, wrth 
wynebu'r Nadolig cyntaf wedi i'r ergyd ddisgyn ar Czechoslovakia, 
“* Yr ym ni mewn byd cythryblus yn gweddïo ar y Duw Hollalluog 
i'n cynorthwyo i barhau'n gadarn yn yr ymdrech i achub y dwyfol 
mewn dynion,” 

“Woman, Last at the Cross and Earliest 
at the Grave.” 


(Papur a ddarllenwyd yng Nghyfarfod Blynyddol Cynghrair y» Gwragedd 
1999, ac a gyhoeddir ar gais.) 


ID fy amcan yw annog neb i wneud ‘ gwaith rhyfel '—gŵyr 

pob un ei ddyledswydd ond ceisiaf ddarlunio rhyfel a chenhad- 

aeth y fenyw er dangos o cheir diwedd ar ryfel ei bod yn 
dibynnu ar famau'r byd. Yn ystod y Rhyfel Mawr cawsoch eich 
rhyddid : wedi'r rhyfel hwn gobeithio y rhoddwch ryddid i werin- 
oedd byd i fyw eu bywyd heb ofni rhyfel na châs na chaethiwed. 

“Woman, /ast at the Cross and earliest at the grave.” Dyna'r 
awgrym! Y fenyw sydd a mwyaf i'w ddioddef ganddi yn y 
rhyfel—last at the Cross. Ond credaf mai mamau'r byd sydd yn mynd 
i wneud rhyfel yn amhosibl—earliest at the grave—ar fore’r trydydd 
dydd ; y cyntaf i roesawu' r adgyfodiad a'r bywyd newydd ; y 
cyntaf ond odid i gysegru'u bywyd i heddwch. 

Dyna'r awgrym i mi o leiaf,— 

“* Woman, last at the Cross and earliest at the grave.” 

Yn ddiweddar darllenwn lyfr y Deon Inge—Christian Ethics—a 
dyma a ddywedai wedi'r Rhyfel Mawr,— 

““ Militarism has dug its own grave. We at any rate could 
not finance another war and those who have anything to lose 
know that if there is another war they will certainly lose it ” 
Cofiaf ddarllen y paragraff flynyddoedd lawer yn ôl cyn imi 

freuddwydio am ryfel arall, ond wele ni heddiw yn ei chanol: 
wele ni cyn talu dyled y rhyfel o'r blaen yn gwario'r miliynnau ar 
ryfel arall, a chredaf nad oedd y Deon ymhell o'i le, fod pobun a 
rhywbeth i'w golli ganddo yn sicr o'i golli, a chofiwch colledwyr 
ydym bob yr un ymhob rhyfel, ie a cholledwyr trwm ymhob ystyr. 

Y mae dyn yn petruso ac amau. Cofiwn fod ugain miliwn 
wedi'u lladd a'u hanafu—onid yn y rhyfel mawr, yna drwy'r 
rhyfel mawr. Cofiwn am y dioddef, am yr ing, ac am yr adfyd. 
Ofer ei baentio. Credem froddegau fel hyn,— 

“* Had the people known in 1914 what the last war would be 
like who believes that it would have been allowed to happen.” 
Nid oedd y rhyfel diwethaf ond chwarae plant at beth a all y 

Rhyfel hwn fod. Na ato Duw i'r dilyw tân a diawlineb dynion 
redeg ar wyllt. 

Nid oes raid awgrymu i chwi ystyr rhyfel. Fe ŵyr pob calon. 
Y mae bywyd yn rhad. Ni werthfawrogir bywyd na phersonol- 
iaeth. Nid yw bywydau'r llu ond cyfryngau yn llaw ffawd ddall, 
ac y mae dyn yn crynu wrth feddwl am yr awgrym yr aberthir 

miliwn o fywydau ar y Western Front am ddim ond i borthi 
gwanc a châs. 

Na chamddealler fi. Cwyd rhyfel o ofn, ac nid yw cenedl 
mewn rhyfel ond math ar “ Collective Insanity.” Yr ych yn tynnu 
pob elfen garedig, pob elfen bur, pob elfen dda o galon cenedl. 
Dyna yw Dehumanisation. 

Fe gofiwch yn ystod y Rhyfel Mawr yr arswyd ynghalon dyn 
pan ddefnyddiodd yr Almaen poisonous gas—ond dyma ddywed 
Winston Churchill yn ei lyfr : “ Every outrage against Humanity 
and International Law was repaid by Reprisals often on a greater 
scale and of longer duration.” 

Saif dyn ar y groesffordd. Y mae gwareiddiad mewn perigl. 
Y mae anarciaeth yn y byd. Y mae pob awdurdod wedi'i symud 
ac y mae dyn yn ofni—ofni ei ryddid newydd a'r awdurdod newydd, 
a rhydd ei berl newydd yng ngofal rhywun digon beiddgar i'w ddal : 
dyna yw Unben yn y byd heddiw. 

Y mae cenedlaetholdeb afiach—Modern Nationalism—yn ddi- 
ddynoliaeth, yn creu ac yn ffaglu casineb tragwyddol at bob cenedl 
arall. Y mae dyn yn cael ei gatrodi. Dyna welir ymhob cyfeiriad 
heddiw—regimentation—pob un yn gwneud fel ei gilydd heb 
amau na gofyn : dyn yn ddim ond peiriant yn llaw rhywun nad 
yw'n ddigon mawr i'w drafod. 

Sonid yn yr ysgol slawer dydd am y Three R's. Heddiw nid oes 
sôn ond am y Three M's—Men, Munitions and Money | 

Cofiwch, nid ofni'r draul yr wyf. Fe geir yr arian. Nid ofni 
pallu o'r dynion. Fe geir y dynion drwy fodd neu anfodd. Nid 
ofni hyn ac arall chwaith, ond credaf yn ddibetrus nad yw gwar- 
eiddiad a Rhyfel yn medru cyd-fyw ! Nid Pasiffist mohonof, ond 
y mae'n ddrwg gennyf na fedraf weld y medr rhyfel ddadrys yr un 
cwlwm na solfio yr un broblem. Medr hwyrach drwy arswyd a 
dioddef ddwyn dynoliaeth i'r mŵd fel ag y gellir eu solfio maes 
o law. Ofer credu nad oes ddigon o barddu i'w gael er lliwio 
Hitler a'i giwaid. Y mae'n rhaid ceisio deall ystyr pethau a 
theimlo fod gwerinoedd a gwledydd byd wedi mynd i ryfel ar eu 
gwaethaf. Ni chredaf bod neb yn caru rhyfel. Nid wyf am ei 
gredu, ond credaf, bod yn rhaid i ddyn brifio llawer, cael gwared 
ar ei wanc a'i gâs cyn y medrir cael gwared ar ryfel. Nid yw 
Hitler a'r Nazi ond yr achlysur nid yr achos—the occasion and 
not the cause—a bydd yn rhaid cael gwared ar yr achos cyn cael 
gwared ar ryfel. Yng ngeiriau Iarll Baldwin : '“ War means the 
degradation of the life of the people.” Y mae rhyfel yn rhwystro 
gwaith pennaf dynoliaeth—codi lefel cymeriad a gallu dyn er ei 
gwneud hi'n bosibl cael cymdeithas well a dwyn allan gymeriadau 
gwell yn ninasyddion y gymdeithas newydd. 

Fe ddywedai Iarll Haig : “ It is the business of the Churches to 
make my business impossible.” 

Ni wnaethom eto, ac yr wyf yn ddistaw bach yn diolch am y 
bombio ar hyd a lled y wlad am ei fod yn dwyn gartref atom bob 
yr un wir ystyr rhyfel. Yr ym yn gorfod dioddef ac wrth ddioddef 
a cherdded llwybr y Groes y daw dynoliaeth yn ôl ati ei hunan. 
Weithian yr ym yn cael ein rhuddo yn y fflam. Ni welaf y gellir 
ci hosgoi. Gallwn feio'r dô ddiwethaf am iddi gysgu, ac yn ein 
llid cyfiawn gallem benderfynu creu Nef newydd a Daear newydd. 
Rywsut y mae rhywbeth gwaeth na rhyfel ac angau. Ni fedraf 
ddychmygu fy hun yn byw mewn caethiwed corff, meddwl ac 
ysbryd dan Hitler. Fe fyddai'n well gennyf farw na hynny, ie 
marw dros y pethau sydd yn gwneud bywyd yn werth ei fyw. 

Dyma lle gwelaf i genhadaeth y fenyw. 

Gobeithiaf y byddwch bob yr un yn rhoi atalfa ar y poisonous 
gas—ar yr anwireddau a dywalltwyd drwy bapur a phamffled 
yn ystod y rhyfel mawr. Gobeithio y gwnewch eich goreu i 
rwystro'r câs a'r dial y sydd mewn perigl o godi ynghalon dyn. 
Fe fedrir sefyll yn ddigrŷn yn wyneb y gelyn heb help y rhai hyn. 
Y mae i fyny i chwi geisio hyd yn oed yn adeg rhyfel i gadw fflam 
cariad yn fyw. Y mae i fyny i chwi gadw cymaint ag a fedrwn 
o dynerwch a thosturi a chariad brawdol ar adeg pan geisir eu 
diwreiddio o galon dynoliaeth. 

Y mae yna ddarlun prydferth wedi'i baentio gan fenyw—Miss 
Lindsay Williams. Fe'i gelwir “ Ei buddugoliaeth.” Nid yw ond 
llun benyw mewn gwisg y ballet yn gorwedd ar ei hyd ar y llawr. 
Wrth ei throed y mae'r death head ac wrth ei phen rhyw ddarn o 
ddyn yn y golwg. Y mae gwisg laes amdano, ac y mae hithau a'i 
breichiau ar led yn gosod ei dwylo ar droed y darn dyn. Y mae'i 
draed a'i ddwylo yn gwaedu. Y mae wyneb y fenyw yn llawn 
rhyfeddod, gofid a chariad. Y mae dioddef, cydymdeimlad a 
gobaith yn ei threm a hithau'n gosod ei dwylo ar y traed yn gwaedu 
a dyma ddywedir : 


“No face, only the sight 
Of a sweeping garment vast and white 
with a hem that I could recognise.” 


Dyna fuddugoliaeth y fenyw. _ Wedi concro gan ddod at y Crist, 
ac ond i chwi ddarllen yr Efengylau fe gewch drwyddynt yr un 
elfennau tyner a chariadus ag a ddisgwyliech yn eich calonnau 
eich hunain. 

Pwy ddydd darllenwn erthygl gan Dr. Fosdick—a dyma a 
ddywed : 


“ I have an account to settle between my soul and the 
Unknown Soldier.” 


Credaf innau fod gan bob benyw, gan bob mam, account i'w 
setlo ag enaid y milwr dienw. 

Fe addawsom na byddai ryfel mwy ; na byddai dioddef mwy ; 
na ddysgid rhyfel mwy, a beth sydd gennym heddiw i'w ddweyd 
wrth enaid y milwr dienw. ‘‘ You have an account to settle with 
the Unknown Soldier.” 

Gwn deimlad mamau. Ni fagant blant i fod yn ddim ond 
“cannon fodder,” a,dibynna heddwch byd ar y fenyw, gyda'i 
chalon dyner, gyda'i thosturi, gyda'i thrugaredd. 

Credaf, o chofiwch am Fair, Mam yr Iesu, y gwnewch chwithau 
addo megis wrth yr Unknown Soldier na oddefwch ryfel mwy. 
Medrwch heddiw warchod rhag i'r poisonous gas ladd a difetha 
cariad a thrugaredd o galon dyn. Medrwch heddiw ofalu am y 
truan, yr amddifad a'r clwyfedig. Medrwch heddiw wrthod coelio 
y gwaethaf hyd yn oed am elyn gan gredu ei fod yntau yn onest 
hwyrach fel chwithau. Medrwch heddiw gadw purdeb a gwir- 
ionedd yn lan. Medrwch o leiaf rwystro yr elfennau hacraf mewn 
rhyfel, a lliniaru llawer ar yr ing a'r loes. Dyna waith heddiw, ond 
yfory y mae gennych waith mwy a gwaith gwell. 

Cofiaf gartŵn ar derfyn y Rhyfel Mawr o'r blaen. Dangos yr 
oedd pwy wledydd a gai sedd i lunio'r Cytundeb Heddwch yn 
Versailles, ac awgrymai Crist nad oedd Ef wedi cael sedd yno. 
Gobeithio y gofala mamau'r byd fod cyfiawnder a chwarae-teg— 
fod Crist yn cael sedd y tro nesaf. Ys dywedai rhywun :— 
“* 'Though the cause of evil prospers and upon the throne be wrong 
we must do the right and leave the rest to God.” Rhaid i chwi 
benderfynu diddymu rhyfel o'r byd, diddymu câs a dial, diddymu 
trachwant ac eiddigedd, ie, penderfynu yfory cael heddwch o'r 
newydd i fyd newydd, a'r heddwch hwnnw wedi ei sylfaenu nid ar 
fuddugoliaeth ond ar Efengyl Crist. - 

Coeliwch fi—chwi. fydd yn dioddef mwyaf drwy ryfel ; chwi 
fydd yn torri calon mewn pryder ac ofn a hiraeth ; chwi fydd yn 
methu cysgu'r nos o feddwl am eich anwyliaid. 

Ys dywedais “ Woman, last at the Cross ”, ie, ond gobeithio fod 
yr ail gymal yn wir, mai chwi hefyd fydd yn cymryd cam i alltudio 
rhyfel o'r byd gan ddwyn dynoliaeth yn ôl at Grist. 

** Woman last at the Cross and the earliest at the grave ’’—ie, 
“at the great awakening.” 


O ateb, Dad, ein gweddi dlawd, 
Boed dyn i'w gilydd eto'n frawd, 
A chadw ein hanwyliaid, Iôr, 
Yn d'ofal di ar dir a môr. 


A llanwer ni a'th gariad, Dad, 
Er inni gofio am bob gwlad ; 
Doed heddwch yn lle rhyfel trist 
Er cael y byd yn ôl at Grist. 
T.O.W. 

Cyfnod Newydd. 
Gan Mrs. A. Rees, Llanelli. 


RTH gychwyn ar gyfnod newydd yn ein hanes, yn enwedig 

mewn argyfwng mor arswydus â'r presennol, nid anfuddiol 

ydyw dwyn ar gof rai o anturiaethwyr dewr y gorffennol 
yn mentro i diriogaethau na throediwyd erioed o'r blaen. Cym- 
erer, er enghraifft, y Capten Scott a'i gwmni bach o ganlynwyr 
dewr-galon yn cychwyn ar yr anturiaeth fawr o geisio dod o hyd 
i'r Pegwn Deheuol. Pa beth, tybed, a anogodd Scott i ymgymeryd 
â'r fath antur? Rhaid fod anturiaeth yn ei waed a dewrder yn 
ei galon, ac yn ddiamau, deimlad o gymwynasgarwch i'r byd. 
Byd cyfyng iawn fuasai hwn onibai am ymdrech ein hanturiaethwyr ; 
hwy a ddarganfu encilion y byd i ni, a hynny trwy lawer o galedi 
a dioddefaint yn aml. Nid pleserdaith a fu'r antur i Scott. Nid 
mewn trên na modur, nac hyd yn oed ar gefn ceffyl y teithiai, 
gan na allai'r un ohonynt ddygymod â'r llynnoedd ia. Cerdded 
a fu ei ran ef a'i ganlynwyr trwy eira a thros ia, yn flin a lluddedig, 
a phwy a all ddirnad ei siom, ar ôl cyrraedd y cyrchnod, o weled 
baner wedi ei gosod yno gan rywun o'i flaen. Ond y siom fwyaf 
chwerw iddo oedd gweled ci ganlynwyr yn diffygio ac yn marw, 
un ar ôl y llall, ar y ffordd yn ôl, a blin meddwl mai'r un fu ei 
dynged yntau, ac ni chyrhaeddodd yr un ohonynt yn ôl adref i 
ddweud yr hanes. Dydd-lyfr Capten Scott yw'r unig gyfrwng 
trwy ba un y ceir ychydig o'r hanes. Y mae'r hanesyn yn hen, 
ond nid yn llai ei ddiddordeb a'i her. 

Ai ofer fu aberth Scott? Na! Nid ofer dim a aberthir ar 
allor dynoliaeth. 

“Yn gymaint a'i wneuthur ohonoch i un o'r rhai bychain hyn, 
i mi y'i gwnaethoch.” 

Dyma ninnau wedi cychwyn ar daith mewn cyfnod newydd. 
Llen o ddirgelwch a'i gorchuddia, ac ni ddichon neb ei ddadlenni 
ond trwy ei fyw. Ar hyn o bryd, ymddengys y daith yn anodd. 
Teithiai Scott dros iâ, ond ein taith ni sydd drwy dân a dinistr. 

Eto, er mor arswydus y sefyllfa, nid yw heb ei negesini. Crea 
ynom ryw ymdeimlad o'n cyfrifoldeb fel aelodau o gymdeithas 
fawr y ddynoliaeth. Rhydd i ni gyfleustra arbennig i wasanaethu 
ein cyd-ddynion yn eu dioddefaint, a gwyn fyd y rhai sy'n manteisio 
ar y cyfle. Bu'r argyfwng yn ddatugddiad i ni o lawer o elfennau 
rhinweddol yn y natur ddynol na welwyd o'r blaen, ac ar lawer 
achlysur cododd y dyn cyffredin yn ddyn anghyffredin, trwy ei 
ymroddiad gwirfoddol i helpu rhywrai mwy anffodus nag ef ei hun. 

Nid hawdd i ddyn ar ôl diwrnod caled o waith godi o'i wely 
unrhyw amser o'r nos wrth lais y “ Corn Rhybudd ”, a rhedeg 

allan i'r ystryd oer, gyda'r amcan o helpu rhywun a all fod wedi 
ei glwyfo gan y gelyn, a hynny heb dâl na diolch. 

Nid hawdd, ychwaith, daflu drws y cartref yn agored i famau a 
phlant dieithr gerdded i mewn, ond dyna a welir heddiw trwy 
Gymru benbaladr. Yr ydym oll megis ar ein praw, a'r praw a 
ddywed o ba radd y bo'r gwrciddyn. 

Gweithredoedd o'r fath sy'n llewyrchu yn nhywyllwch yr awyr- 
gylch megis cannwyll yn y ddunos, ac fe barhant i lewyrchu ar 
dudalennau hanes am oesau i ddod, a bydd plant ein plant yn 
darllain am danynt gyda balchter. Pa beth, tybed, a fydd eu 
syniad hwy am ein cyflwr ni yn y dyddiau yma? A ydyw'n bosibl 
y bydd aelodau'r teulu dynol wedi cyrraedd safle ddigon uchel 
mewn gwareiddiad i'w galluogi i setlo eu cwerylon a'u problemau 
heb ymladd a thywallt gwaed. Ni chawn ni byth wybod, ond os 
gwnawn ni ein gorau i hyrwyddo'r cyflwr dedwydd, ni fydd ein 
bywyd wedi bod yn ofer. 

Ar ddechrau'r cyfnod yma ynte, bydded i ni benderfynu pwyso 
a mesur ein gweithredoedd yng nghlorian Cristnogaeth, a gofalu 
nad ydynt yn brin. Y mae'r amod yn syml, ond y mae'r canlyn- 
iadau'n anfesurol. Pe bai pob unigolyn yn ufuddhau i'r amod, 
yn fuan iawn gwelid Heddwch yn teyrnasu “ o fôr i fôr, ac o'r 


afon hyd derfynau y ddacar.” 


UF FODD HUU CUO PL LOA UAU 


Y GOEDWIG YN 


'TyRED Gwen am dro i'r goedwig 
Unwaith eto i gasglu cnau ; 

Daeth yr Hydref a'i lawenydd 
Nef i ni fydd ei fwynhau. 


Anweledig law sy'n paentio 
Lliwiau'r enfys ar y dail ; 

Gwên a deigryn sydd yn dawnsio 
Rhwng y cangau bob yn ail. 


Dacw'r wiwer fach yn lloffa 
Rhwng y dail o sbonc i sbonc 
Cneuen lawn bob tro mi wranta ; 

Sicr eu trem yw'r llygaid sionc. 


I'r aneirif gôr asgellog 
Natur hael sy'n taenu'i llen ; 
Wedi canu drwy yr hafddydd, 
Bwrdd y wledd yw'r ddraenen wen. 


Ystumtuen. 


YR HYDREF. 


Mae y ddraenen ddu yn dduach 
Dan ei llwyth o aeron îr, 

Edrych, Gwen ! Maent fel boglymau 
Ar urdd-wisgoedd hardda'r tir. 


Nid oes delyn yn y llwyni 
Namyn twit y robin goch, 

Honno'n gymhleth gyda chwaâu 
Blaen-gâd chwyrn y rhewynt croch. 


'Tlysni'r haf sydd yn edwino, 
Nid oes flodyn ar y parth, 

O mor drist yw coed yr Hydref 
Yn eu hamwisg lwyd o darth. 


Gwrando Gwen, ar gri y goedwig 
Pan mae'r hwyr am dani'n cau, 

Tyred adref ; gwag yw'r sgrepan, 
Caiff y wiwer fach y cnau. 


JOHN MORGAN. 


IO YR YMOFYNNYDD 
Maes Llafur yr Ysgol Sul. 


I'R DOSBARTHIADAU HYNAF. 
[Trefnwyd gan y Parch. J. D. JonEs, B.A., B.D., Gellionnen.] 


Secharia 1—viit. 
Y CHWECHED WELEDIGAETH. LLYFR YN HEDFAN. 
Secharia 0. I—4. 

Ymdrinir yn hon fel yn y ddwy weledigaeth ddilynol ag amcan yr Arglwydd 
parthed pechod. Gwel y proffwyd lyfr yn hedfan, ac ymddengys fel carped 
mawr, 30 wrth 15 o droedfeddi. Arno’n ysgrifenedig y mae melltith ar ladron 
a thyngwyr celwydd. Pa le bynnag y ceir ffydd mewn witsio credid, yng Nghymru 
a gwledydd ereill, y perthynai i'r felltith y gallu i'w sylweddoli ei hun. Wrth 
gwrs, credid fod melltith wedi ei hysgrifennu ar bapur yn fwy sicr ei heffaith. 
Cymharer y syniad hwn o wlad Groeg. , Gofynnodd Glaucos i'r oracl yn Nelffi 
a allai ef dyngu celwydd er mwyn peidio â rhoi yn ôl swm o arian a adawyd yn 
ei ofal. Dyma ateb yr offeiriades, “ Y mae gan Lw fab dienw, heb law ac heb 
droed, yn ymlid mor gyflym nes dal, ac yna ddifetha teulu cyfan a chenedl.” 

1, llyfr. ** Rôl” yw'r gair cyffredin. Rôl agored sydd yma. . Hwyrach y 
byddai dalennau wedi eu gwnïo wrth ei gilydd, fel //yfr, yn cyfleu syniad y proff- 
wyd. 

3. Adnod anodd. Awgrymir darllen fel hyn—‘‘ canys pob un sy'n lladrata 
a gyfrifir yn ddifai ers amser maith, a phob un sy'n tyngu celwydd a gyfrifir yn 
ddifai ers amser maith.” _ Awgrymir fod y cryf yn gormesu'r gwan, ac nad oedd 
gan y gwan gyfleusterau i gynnal ei hawliau. Nid oedd degwch mewn llysoedd 


barn. 
PWNC YMDRAFODAETH. 
A yw pechod yn dwyn ci gosp ei hun ? 


Y SEITHFED WELEDIGAETH. MERCH MEWN CASGEN. 
Secharia v. 5—1I. 

Gwel y proffwyd gasgen, ac wedi codi'r clawr plwm, gwel ferch yn eistedd 
ynddi. Symbol o ddrygioni yw'r ferch. Wedyn daw dwy ferch arall a chan- 
ddynt adenydd. Cludant y gasgen a'i chynnwysi Sinar—hen enw ar Fabilon. 

6. eu gwelediad. Daïllener, ** dyma eu drygioni drwy'r holl dir.” 

Cludir y drygioni i Fabilon, cartref gelyn pennaf yr Iddew a'r unig le i bopeth 
drw 

Nid hawdd gweld pwynt y weledigaeth. Geill gyfleu :— 

I. Symud halogrwydd y tir. Hynny yw, halogrwydd seremoniol. Syniad 
anghyfarwydd i ni heddiw, er ein bod yn parhau i siarad am ddernyn o dir 
mewn mynwent fel “ tir cysegredig ”’ a'r dernyn tir cyfagos iddo fel “* tir cyffredin.” 
Cymharer y syniad am aflendid (seremoniol) y dyn a gyffyrddai â rhywbeth 
taboo. Yn unol â'r syniad hwn gallai gwlad fod yn halog. 

2. Symud achos drygioni a phechod o'r wlad. Condemnio troseddwyr unigol 
a geir yn y chweched weledigaeth ; yn hon symudir rweiddyn pob mee o 


fywyd y genedl. 
PWNG YMDRAFODAETH. 

“* Gweithiwch allan eich iechydwriaeth eich hunain trwy ofn a 
dychryn, canys Duw sydd yn gweithio ynoch ewyllysio a gweithredu 
o'i ewyllys da ef.” 

(a) A yw ymdrech bersonol yn ddigon ? 

(b) A oes angen gras achubol Duw ? 

YR WYTHFED WELEDIGAETH. CERBYDAU RHYTEL AR Y PEDWAR GWYNT. 
Secharia vi. 1—8. 

Gwel rhai gysylltiad rhwng ffigyrau'r weledigaeth hon a'r weledigaeth gyntaf. 

Daw pedwar cerbyd rhyfel odd* rhwng dau fynydd o brês. Cymharer y syniad 
chwedlonol fod y Duwdod yn cartrefu rhwng dau fynydd. Felly o breswylfod 
Duw y daw'r cerbydau, ac ant i bedwar pwynt y cwmpawd. 

5. Darllener, “ Y mae y rhain yn mynd i bedwar gwynt y nefoedd o sefyll 
ger bron Arglwydd yr holl ddaear.” 

6. Yn lle “ ar eu hôl hwythau ” darllener “ i'r dwyrain.” 

8. fy ysbryd. Darllener “ ysbryd yr Arglwydd (Iafe).” Ymddengys mai 
ystyr yr idiom “* llonyddu ysbryd yr Arglwydd ” yw boddhau yr Arglwydd trwy 
arllwys ei ddigofaint ar wlad y gogledd. Y mae'r testun Hebraeg mewn cyflwr 
gwael, ac anodd penderfynu a yw'r weledigaeth fel y mae yn gyfan. 

Dyma'r esboniad mwyaf syml ohoni. Nid oes berigl mwyach o un cyfeiriad 
i rwystro amcanion yr Iddew yn Ierwsalem. Y mae'r amser addas wedi dod i 
baraíoi ar gyfer coroni Sorobabel. 


PWNC YMDRAFODAETH. 
Cyfeiriwyd at lygriadau yn y testun gwreiddiol. Beth sy'n 
cyfrif am wallau'r copïwyr ? 


MHL TH CHOCH HD 


Y Swper Olaf. 


ER Cor AM Mrs. Evans, MAESYGAER, CILIAU AERON. 


annwyl sydd wedi ein gadael yn ystod y flwyddyn. Yr oedd 

yn arfer gennym fynd i dŷ'r Capel i gael swper y Nadolig 
ers ugain mlynedd, a'r Nadolig diwethaf—dyna'r swper olaf. 
Da na wyddem hynny. Yr oeddem mor hapus a'r croeso mor 
wresog, a Mrs. Evans hithau'n rhannu o'r danteithion gorau a 
oedd ganddi. Ar ôl hynny byddai ymgom, yr ymgom felysaf 
erioed—sôn am y Capel a'r pregethwr, a'r pregethau a oedd wedi 
apelio ati, ac am y gynulleidfa fach a oedd yn cwrdd yno bob 
dydd Sul, pobl y bore a phobl y prynhawn, a sôn am y bobl da 
hynny sydd wedi croesi'r glyn. 

Y mae hitbau wedi dianc gan ein gadael mewn hiraeth mawr 
ar ei hôl ; y gymdeithas fach yr oeddem yn ei mwynhau wedi 
darfod. Yn ein tyb ni erbyn hyn yr oedd Swper y Nadolig ym 
Maesygaer yn swper sanctaidd. 

Ni allwn am dro anghofio Mrs. Evans. Yr oedd hi'n ddolen 
gydiol rhyngom â'r gorffennol yn hanes yr ardal, ac yr oedd ei 
chof yn gyfoethog iawn o bethau gorau'r gymdogaeth a'r Capel. 
Diolchwyd iddi lawer gwaith am ei meddyliau pur a da. Ni bu'n 
rhaid iddi farw cyn gweld ohonom ei gwerth. Dangosasom hynny 
iddi droeon, ac i'w ffrindiau y mae yna wacter y Nadolig hwn 
hebddi. 

Daw ein tro ninnau i fynd, ac edrychwn ymlaen yn ffyddiog 
at y gyfeillach y tu hwnt i'r llen. 


Rhagfyr 25, 1940. FD. 


| ydw Nadolig yn ei dro, a chydag ef adgofion lawer am rai 

Lloffion o Hen Ddyddiadur (1819—1858). 


[Ysgrifennwyd y “ dyddiadur” diddorol hwn gan y diweddar 
Barch. JoHN THOMAS, gweinidog Pantydefaid, o 1816 hyd 1846.] 


Detholwyd a golygwyd gan Miss K. Jones, Gellifaharen. 


(Parhad o dudalen 108, Gorffennaf, 1940). 
1850. 

Ionor 12. Euthum i Gastell Newydd i alw ar Mr. J. Davies, gyda'r hwn y 
ciniawais. Cerddais i'r Hendy lle y cysgais. Siaradais ychydig, a gweinyddais 
Swper yr Arglwydd ym Mhanteg i i nifer bach iawn o wrandawyr. Fy nhestun 
oedd “ Y Mab Afradlon”. Cefais 2/6 gan John Thomas Hafod. Pregethais 
oddiar yr un testun ym Mhenrhiw, a derbyniais 1/6. 

Ionor 27. Rhew caled. Cerddais i Gwmawr. Pregethais yng Nghwrtnewydd. 
Yfais Dé yn Nhroedrhiw. Fy nhestun yng Nghwrtnewydd oedd 1. Timotheus 
iv. 8. : 

Ionor 29. Aeth J. Jones Gelli gyda'i fam i Gaerfyrddin i fynd i ysgol Pontfaen 
(Cowbridge). 

Chwefror 10. Cerddais i Gwmwr Du. Pregethais oddiar Mathew vi. g— 
“ Ein Tad.” _ Derbyniais 2/- oddiwrth Jack Lan. 

Chwefror 20. Cwympodd fy silffau, a thorrodd y rhan fwyaf o'r pethau a oedd 
arnynt. 

Ebrill 2. Cychwynnais fy siwrne i'r cyrddau chwarter yn Llandeilo. Mewn 
angof gadewais fy mharsel yn Cross Inn, Llangathen. 

Ebrill 3. Danfonwyd fy mharsel i'm llety cyn i mi godi. Euthum heibio i 
Aberglasney i Blasbach, lle y cyfarfum â Mr. James, Gellionnen. _ Wedi cinio 
yno cerddasom i'r cwrdd yn yr Onnen Fawr, lle y pregethodd Mr. T. Thomas, 
Pantydefaid ar “ A ddichon dim da ddyfod o Nasareth ? ” a minnau ar ei ôl 
oddiar 1. Ioan i. 7. Cysgodd Mr. James, O Evans, Jones Aberdar, a minnau 
yn y Red Cow, Llandeilo. 

Ebrill 4. Pregethodd Mr. P. Joseph y bregeth oddiar Ioan i. 18, “ Uniganedig 
Fab Duw.” _— Cerddais i Gaerfyrddin. 

Ebrill 6. Deuthum ar gost Mr. Lloyd gyda'r coach i Gonwil, a cherddais oddiyno 
i Rhendy. Y mae John y mab yn wael mewn twymyn. 

Ebrill 17. Pregethais ym Mhanteg oddiar 1. Timotheus vi. 19. Cynulleidfa 
fach. Yr un testun ym Mhenrhiw lle y derbyniais 2/6. Gwrthodais gymryd 
arian ym Mhanteg, ond gorfu arnaf eu cymryd ym Mhenrhiw. 

Mais. Pregethais yng Nghwmwr Du oddiar r. Ioani. 7. Eira ar y mynyddoedd. 
Yn hyfryd i gerdded, hynny a wneuthum yn ôl ac ym mlaen. 

Mai 13. Pregethais yn angladd John Enoc. Oed go. Claddwyd yn Llan- 
wenog. Deuteronomium xiii. 4. Angladd mawr. 

Mehefin 2. Pregethais yng Nghwmwr Du oddiar Ioan xvii. 3. Cerddais 
drosodd. Cefais fy nghario ar geffyl y Garth hyd yr ochr yma i'r mynydd ar 
y ffordd yn ôl. 

Gorffennaf 18. Dim cynulleidfa ym Mhenrhiw. 

Gorffennaf 23. _ Daeth J. Jones Blaenbronfain i letya gyda mi am 20/- y cwarter. 

Gorffennaf 28. Pregethais ym Mhantydefaid oddiar 1. Ioan v. 28. 

Medi 22. Pregethais yng Nghwmwr Du oddiar 1. Timotheus vi. 19. Cefais fy 
nghario ar geffyl y Garth hyd y llyn ar y rhos. 

Medi 23. Danfonais i “ YR YMOFYNNYDD ” nodiadau ar I. Ioan v. 10. 

Hydref 2. Euthum i gyrddau chwarter Caeronnen.  Arweiniais i. _ Pregethodd 
Mr. Titus Evans o lyfr Esther. Cysgais yn y Bailiau. 

Hydref11. Talais 2/6 am adgyweirio ffenestr yr ysgoldy. 

Hydref 19. Cerddais i Gelynen a'r Hendy. 

Hydref 20. Pregethais ym Mhanteg oddiar 1. Timotheus iv. 8, ac ym Mhenrhiw 
oddiar Ioan x. 30. Yfais dê yn Nhygwyn. _ Cerddais adref. 

Hydref 27. Pregethais yng Nghwrtnewydd oddiar Effesiaid i. 7. 

Hydref 28.  Talais dreth ffenestri (window tax) £1 - 4 - 6. 

Rhagfyr 24. Bum yn nhé Dr. Lloyd, a roddwyd yng Nghaerfyrddin i aelodau 
(pupils) ei Ysgol Sul. Canodd yr aelodau anthem. Euthum i Gapel Heol 
Awst. Arholwyd llawer o ysgolion yno. Y mae'r Calfiniaid yn llafurio'n 
ganmoladwy. 

1851. 

Ionor 15. Y mae Hannah, fy morwyn, yn angladd Naomi, gweddw y diweddar 
Benjamin o Gelynen. 

Ebrill 18. Y mae David Charles, feuaf, Coed Foel, yn wael mewn twymyn, 
felly hefyd un o'i chwiorydd. 

Ebrill 27. Cawod drom o eira tua deg o'r gloch. Dim ond pedwar neu bump 
yn yr ysgoldy. Ni phregethais iddynt, ond darllenais bennod a chanu. Pre- 
gethais am 3-yn y prynhawn ym Mhenrhiw i ryw ddwsin o bobl. 

Ebrill 28. Talais dreth ffenestri (window tax) i Evan Rhostavarn, £1 - 4 - 7. 

Medi 7. Pregethais ym Mwlch y Fadfa oddiar 1. Timotheus vi. 19. Ar yr un 
testun yng Nghwrtnewydd. 

Medi 17. Pregethais yng Nghwrtnewydd. Derbyniais am fy holl drafferth i 
bregethu yno unwaith y mis am fwy na blwyddyn—g/-. 

Tachwedd 13. Prynais oddiwrth Evan Jacob 27 pwys o gig eidion am 34d. y 
pwys—7/104. 

Rhagfyr 11. Clywais fod Mrs. Jones Pwllffein wedi marw neithiwr. 

Rhagfyr 21. Pregethodd Mr. Titus Evans yn fy ysgoldy. 

Rhagfyr 24. Cysgais neithiwr yn nhŷ Dr. Lloyd. Euthum ar gefn ei geffyl i'r 
cwrdd yn yr Onnen Fawr, lle y pregethais oddiar Mathew xi. 5. Pregethodd 
Mr. Titus Evans ar fy ôl oddiar Ieremeia ix. I4.. Cwestiwn—Pa mor bell y 
gellir defnyddio'r deall mewn crefydd? _ Pregethodd Mr. Owen Evans am 6 
yn y prynhawn yn nhŷ Thomas Charles. Cynhelir y cwrdd nesaf yng Nghaer- 
fyrddin. 

Rhagfyr 30. Talais ymweliad â J. Parry yn ymyl Pisgah yng nghwmni gwr 
Gwaralltferdre. 


UTHR TELCO 


Priodasau. 


'TACHWEDD 9, ym Mhantydefaid gan y Parch. S. E. Bowen. DAVID DAVIES, 
Blaenhirbant-uchaf, Llanwenog, a ELIZABETH ELUNED EVANS, Glaslwyn, 
Pontshan, Llandysul. 

TACHWEDD 16, yng Nghallt-y-Placa, gan y Parch. S. E. Bowen. DAVID 
HARRIES, Gelligwenyn, Silian, a MARGARET CATHERINE MORGANS, 
Cadabowen. 

TACHWEDD 16, yn Llwynrhydowen gan y Parchn. E. O. Jenkins a E. G. 
Jones, JOHN JONES, Esgeringlis, Llanwnen, a KATE JONES, Pantiorlech, 
Llandysul. 

TACHWEDD 26, yng Nghapel Rhydygwin, gan y Parch. Lewis Williams, 
MARGARET ELIZABETH LLOYD, ail ferch Mr. a Mrs. David Lloyd, 
Penbryn-mawr, Llanfihangel-Ystrad, a JENKIN JONES, unig fab Mr. a Mrs. 
David Jones, Plasbach, Llanio Road. 

“Eu dyddiau a dreuliant mewn daioni, 
A'u blynyddoedd mewn hyfrydwch.” 

RHAGFYR 14, yng Nghapel y Groes, gan y Gweinidog, SIMON JONES, 
Esgair Inglis a HANNAH MARY DAVIES, Talgrwn. Pob llwyddiant a'u 
dilyno. 

YN Hebron, Clydach ar Ragfyr 26, CATHERINE MEGAN REES, Gellionnen 
Ganol a HOWEL OSWYN DAVIES, Gellionnen Uchaf, y Parchn. Dl. John 
a J. D. Jones yn gweinyddu. _ Pob bendith a'u dilyno. 

RHAGFYR 28, yng Nghapel y Groes, Mr. DAVID ISAAC JONES, Ddôl, 
Aberarth a Miss ELIZABETH JANE DAVIES, Minafon, Llanwnen ; y Gwein- 
idog yn gwasanaethu. Pob dymuniad da. 

Marwgofion. 


CorLrLopp cynulleidfa Eglwys Highland Place, Aberdâr un o'r aelodau mwyaf 
diwyd a ffyddlon pan fu farw Miss A. G. GEORGE ar Hydref 10 yn 72 mlwydd 
oed. Ymneilltuodd rai blynyddoedd yn ôl o swydd ysgolfeistres. Yr oedd yn 
ferch i'r diweddar Barch, J. J. George, ac yn chwaer i'r diweddar Barch. W. E. 
George, M.A., Derby. Am lawer o flynyddoedd bu'n aelod gwerthfawr o Undeb 
y Pregethwyr Cynorthwyol, ac yn fynych y pregethai yn eglwysi Saesneg Mor- 
gannwg. Gedy mewn galar un chwaer ac un brawd. Claddwyd y dydd 
Mercher dilynol yng Nghladdfa Gyhoeddus Aberdâr, y Parchn. V. M. K. James 
a E. R. Dennis yn gweinyddu. 

TACHWEDD 22, ar ôl cystudd hir, ANNE JONES, gweddw y diweddar Evan 
Jones, Abernant, Cribyn, yn 82 mlwydd oed, gan adael dwy ferch, tri mab, a 
llu o wyrion i weld ei heisiau. Ers blynyddoedd anfynych y gwelid hi oddi- 
cartref. Yr oedd ei gofal a'i meddwl bron i gyd yng nghlwm wrth ei haelwyd. 
Wrth ei cholli collodd ardal y Cribyn un o'i chymeriadau hynaf. Claddwyd y 
dydd Mawrth dilynol, yr angladd yn gyfyngedig i'r perthynasau ac ychydig 
gyfeillion, ym mynwent Capel y Groes... Gwasanaethwyd gan y Parchn. T. O. 
Williams, M.A. a E. Griffith Jones. 

TACHWEDD 23, yn 61 mlwydd oed, HANNAH DAVIES, merch hynaf y 
diweddar David a Rachel Davies, Llythyrdy, Felinfach, Ceredigion. Tua chwe 
mis yn ôl dechreuodd iechyd yr ymadawedig wanychu, a gwaethygodd hyd y 
terfyn. Meddai ar gymeriad yr oedd yn anodd gweld ei brydferthach. Cafodd 
ei chynysgaeddu â doethineb mawr ac â gallu meddwl cryf. Perai’r cyntaf iddi 
beidio â dweud na gwneud dim yn frysiog ond gyda phwyll ac amynedd. Arbedai 
ei hun felly rhag dweud na gwneud yr hyn a fyddai'n annoeth. Trwy feddu ar 
yr ail, a bod yn sylwgar, cyrhaeddodd wybodaeth helaeth iawn. Cawsom ein 
synnu lawer gwaith gan gymaint ei gwybodaeth. Nid enillodd dim o'i bryd ond 
a oedd yn fuddiol, ac felly ymgyfoethogodd ei hun ag amryw o rinweddau a 
harddai ei bywyd yn fawr iawn. _ Wedi marw ei thad, a oedd yn Feistr Llythyrdy 
Felinfach, penodwyd hi yn ei le, a chyflawnodd y gwaith i foddlonrwydd yr 
awdurdodau. Yr oedd yn aelod o eglwys Rhydygwin, a thra y gallodd yr oedd 
yn ffyddlon i'r gwasanaethau yno, ac i bob cymdeithas a berthyn i'r eglwys. 
Claddwyd ym mynwent Rhydygwin. Gwasanaethwyd gan y Parch. Lewis 
Williams, a chynorthwywyd gan y Parchn. M. Gelly, ficer Ystrad, ac Emrys 
Evans, Tynygwndwn. Gadawodd ddau frawd ac un chwaer a pherthynasau 
agos ereill mewn hiraeth dwfn. Yr oedd hi a'i chwaer sydd ar ôl yn byw gyda'i 
gilydd, ac yn cynorthwyo ei gilydd yng ngwaith y llythyrdy. Y mae ei hym- 
adawiad wedi gwneud ei chwaer yn unig, a chydymdeimlir yn fawr â hi gan y 
cyfe'llion lu sydd ganddi. Y mae'r ddau frawd a chanddynt gartrefi eu hunain 
ac mewn safleoedd anrhydeddus—yr hynaf yn Feistr Llythyrdy Brighton a'r llall 
yn swyddog yng ngwasanaeth y Bwrdd Iechyd Cymreig 

Tachwedd 29, yn 79 mlwydd oed, Miss ANNE RICHARDS, Llwynderw, 
Llanfihangel-Ystrad. Bu'n gwanychu am fisoedd, ac nid oedd y terfyn yn 
annisgwyl. Yr oedd ei mam yn chwaer i'r diweddar Daniel Jenkins, Glanwern, 
a hithau felly yn gyfnither i Jenkin Jenkins, Glascoed, gynt o Glanwern. Bu'n 
byw hyd o fewn ychydig flynyddoedd yn ôl gydag un o'i brodyr, Jenkin Richards, 
yn fferm Tymawr, Talsarn. Wedi marw y brawd hwn symudodd i'r lle uchod. 
Nid oedd yn awyddus am gael ei gweled, ond gwelai ei chydnabod rinweddau 
amlwg ynddi, a pherchid hi'n fawr. Mae un brawd yn ei goroesi, sef Evan 
Richards, Y.H., Londonderry, yntau wedi cyrraedd llawer o ddyddiau. Yr 
oedd nai iddi, Jenkin Evan Jones, yn byw gyda hi a'i brawd, er pan oedd yn 
fachgenyn ieuanc, a chyda hi hyd y diwedd, ac estynnir iddo yn ei unigrwydd 
ein cydymdeimlad. Gofalwyd yn dyner amdani gan Nyrs E. Saunders Davies, 
Dolwern a Jenkin Evan Jones, ei nai. Claddwyd ym mynwent Eglwys Ystrad. 
Cyflawnwyd y gwasanaeth yn y tŷ gan y Parch. Lewis Williams, ac yn yr Eglwys 
ac ar lan y bedd gan y Parchn. — Jones, ficer Trefilan, a Moses Gelly, ficer 
Ystrad. 

Buin gennym gofnodi marwolaeth Dr. WILLIAM OWEN EVANS, M.B.E., 
Y.H., Bryncelyn, Pontardawe ar 4 Rhagfyr yn 71 mlwydd oed. Ef ydoedd mab 
ieuengaf y Parch. John Evans a ddilynodd y Parch. John James yn y weinidogaeth | 
yng Ngellionnen yn 1862, y John Evans hwn ydoedd un o sylfaenwyr y ferch- 
eglwys ar y Graig, Trebanos. Cymrai’r Dr. ddiddordeb mawr mewn materion 
cyhoeddus, yn bennaf yn y St. John Ambulance. Yr oedd yn Knight of Grace 
ac yn Assistant Commissioner. Bu'n gweithredu hefyd fel Ynad Heddwch ym 
Mhontardawe am bedair blynedd ar hugain. Oherwydd galwadau ei alwedig- 
aeth (ac yr oedd maes ei lafur yn helaeth iawn) anfynych y gwelid ef yn y gwas- 
anaeth cyhoeddus, ond yr oedd yn Undodwr o argyhoeddiad, ac yn ei le bob 
amser ar yr uchel-wyliau. Yr oedd ei ddiddordeb yn fawr ym materion yr achos. 
Gwnai hwynt yn destun ei siarad yn aml wrth ymweld â'r cleifion. Yr oedd ei 
gymorth ariannol yn barod bob amser pan fyddai galw am hynny. _ Cyfrannodd 
yn hael at osod yr Organ Bîb yng Nghapel y Graig, ac yn ddiweddarach at 
adeiladu'r Neuadd. Yr oedd ef yn un o'r ddau a fu'n dadorchuddio meini yn 
y mur er cof am agor y Neuadd yn 1938. Yn y cwrdd un nos Sul rhyw bedair 
blynedd yn ôl gwelodd fod dalennau rhyddion yn y Beibl ar y pulpud. Ni 
chafodd llawer o ddyddiau fynd heibio cyn iddo ar ei gost ei hun roi Beibl newydd, 
hardd yn ei le. Un felly ydoedd, un parod i weld angen. _ Ffrind i gyfoethog a 
thlawd, yn fawr ei barch yn y gymdogaeth. Cydymdeimlir â'r weddw, y mab 
(yn awr yn dilyn ei dad yn ei alwedigaeth), a'r ddwy ferch. Claddwyd y dydd 
Sadwrn dilynol ym mynwent Eglwys Sant Pedr, Pontardawe, yr offeiriaid a 
gweinidogion y cylch yn bresennol. 


AR 12 Rhagfyr claddwyd wrth Gellionnen THOMAS MAINWARING, 
Glasfryn, New Road, Trebanos. Bu farw ar 8 Rhagfyr yn 68 mlwydd oed. 
Y mae cynulleidfa Gellionnen a'r Graig mewn galar nid yn unig am aelod gwerth- 
fawr ond hefyd am ddiacon ffyddlon, un yr oedd llwydd a lles yr achos yn agos 
at ei galon. Byr iawn y bu ei gystudd, a thair wythnos cyn ei farw gwelsom ef 
yng Nghapel y Graig yn rhannu'r Cymun i'w gyd-aelodau, i bob ymddangosiad 
y pryd hwnnw yn ddyn golygus braf yn anterth ei nerth. Yr oedd yn ddiacon 
ffyddlon yng ngwir ystyr y gair. Parchai arferion crefydd. Yn y gynulleidfa 
yr oedd yn wrandawr astud a chalonogol. Nid yn unig y cynhaliai ddelfrydau 
crefydd yn y sêt fawr, gwnai hefyd beth sydd yn fwy anodd, fe'u cynhaliai yn y 
gwaith lle yr enillai ei fara beunyddiol. _ Yno yr oedd yn ddylanwad dros ddaioni, 
a'i air a'i ymarweddiad ymhlith ei gyd-weithwyr yn deilwng o un a oedd yn 
flaenor yn nhŷ Dduw. Bu fyw ei fywyd fel gwerinwr syml a gweithiwr diwyd. 
Os dyn tawel ydoedd yr oedd ganddo farn bendant wedi ei sefydlu ar sylfaen 
doethineb. Perthynai i ddosbarth y dynion hynny sy'n gwneud eu duwioldeb 
yn beth defnyddiol, y saint ymarferol yr ysgogir eu bywydau gan barch tuag at 
Dduw a thuag at ddyn, y dynion hynny y mae eu cyfeillach yn adnewyddu ein 
ffydd ym mhethau gorau bywyd, y gwerthoedd tragwyddol sy'n rhoi ystyr ac 
amcan i strygl dyn ym myd y blynyddoedd. _ Rhodded Duw ei gysgod i'r weddw 
yn ei hunigedd a llewyrch hyfryd iddi yn hwyrddydd ei hoes. Y mae ein cyd- 
ymdeimlad gyda hi, a chyda'r ferch, y brodyr a'r chwiorydd, a chysylltiadau 
lluosog y teulu. Gwasanaethwyd ar ddydd yr angladd gan y Parchn. J. D. 
Jones, D. John, a J. Derlwyn Evans. 


RHAGFYR 13, bu farw ENOCH JONES, Shadog, Llandysul, (gynt Cwmllydan, 
Cribyn) yn 57 oed. Genedigol o Cribyn ydoedd, a symudodd i fyw i ardal 
Llandysul rhyw bedair blynedd yn 6]. Ond.yn yr amser byr yna enillodd ei 
barch yn fawr ymhlith y trigolion. Dyn tawel, heddychlon ydoedd. Am hynny 
hoffai pawb ei gwmni. _ Gellir dweud amdano, “ Enoch a rodiodd gyda Duw.” 
“Roedd yn amaethwr medrus, yn ddymunol i'r eithaf ar ei aelwyd i'w deulu ac 
i ymwelwyr. Y dydd Mawrth dilynol claddwyd ym mynwent Capel Cribyn. 
Gwasanaethwyd yn y tŷ gan y Parchn. J. Davies, ficer a J. H. Evans, curad, 
Llangeler, ac yn y capel ac ar lan y bedd gan y Parchn. E. G. Jones a E. O. 
Jenkins. Cydymdeimlir yn fawr a'i briod, y ddwy ferch a'r ddau fab a llu o 
berthynasau eraill. 

RHAGFYR 15, yn 82 mlwydd oed, JENKIN JENKINS, Glasgoed, Llanfihangel- 
Ystrad, gynt o Lanwern. Y côf amdano gan lawer fydd ei fod yn ŵr cadarn, 
ac arwyddion o iechyd a hoenusrwydd yn ei wedd. Tua dwy flynedd yn ôl 
dechreuodd ddihoeni oherwydd afiechyd, ac ni adawodd yr afiechyd hwnnw ef 
hyd nes ei orchfygu. Ar farwolaeth ei dad dilynodd ef yng Nglanwern, a bu'n 
amaethwr llwyddiannus yno. Cymrodd ddiddordeb mawr mewn arddangos- 
feydd anifeiliaid yn y sir, a chipiodd lawer o wobrau am anifeiliaid da. Bu galw 
am ei wasanaeth fel beirniad anifeiliaid mewn llawer o arddangosfeydd. Cymrodd 
ddiddordeb hefyd mewn materion yn dal perthynas â daioni ei gymdogaeth. 
Am lawer o flynyddoedd bu'n aelod o Fwrdd y Gwarcheidwaid ac o'r Cyngor 
Dosparth yn Undeb Aberaeron a Llanbedr, a chyfrifid ef yn ddiduedd ac yn deg. 
Yr oedd yn ddiacon yn eglwys Rhydygwin, a bydd yno golled ar ei ôl.. Claddwyd 
ym mynwent Rhydygwin, y Parch. Lewis Williams yn gwasanaethu, yn cael ei 
gynorthwyo gan y Parch. Emrys Evans, Tynygwndwn. Gadawodd briod, un 
mab, un ferch, un brawd, un chwaer, a chefnderoedd a chyfnitheroedd mewn 
hiraeth dwys. _ Y mae'r mab a'r ferch yn briod ac ymhell o'u hen gartref—y mab 
yn Analyst yn Stafford, a'r ferch yn Llundain. Y mae'r weddw wedi ei gadael 
yn unig, a dymunwn gyflwyno iddi ein cydymdeimlad â hi yn ei hamddifadrwydd 
a'n dymuniad ar i Dad yr amddifaid a Barnwr y gweddwon fod yn gysgod iddi. 


RHAGFYR 17, yn ddirybudd, MARTHA DILWEN, baban annwyl Mr. a 
Mrs. Jones, Pant-mawr, Cwrtnewydd. Ni bu ei hoedl ond ychydig wythnosau. 
Cydymdeimlir yn fawr â'r rhieni a'r cysylltiadau teuluol yn eu hiraeth. Cladd- 
wyd y dydd Iau dilynol ym mynwent Capel y Groes, a gwasanaethwyd gan y 
Parch. E. Griffith Jones. ‘‘ Eiddo'r cyfryw rai yw teyrnas nefoedd.” 


OFO HN 


Nodion yr Eglwysi. 


EIN GWEINIDOGION.—Cynhaliwyd Cyfarfod y Gweinidogion yn y Manse, 
Rhydygwin, Ionawr 6, pryd yr oedd yn bresennol y Parchn. J. Islan Jones, M.A., 
John Evans, B.A., E. O. Jenkins, S. E. Bowen, a E. G. Jones. Cadeiriwyd gan 
y Parch. Lewis Williams, a chafwyd anerchiad diddorol iawn ar “ Trem ar 
bethau ” gan y Parch. T. O. Williams, M.A. 


LLUNDAIN—Yn y gwasanaeth ar Dachwedd 3 pregethwyd gan y Parch. J. 
Arthur Pearson, a chymrwyd y rhannau arweiniol gan Dr. R. O. Jones, M.Sc. 
Er galw y bechgyn i'r fyddin, er symud teuluoedd yn ol i Gymru, ac er gweled y 
ty cwrdd hardd yr ymgynullent ynddo yn adfeilion ar lawr, penderfyna aelodau'r 
gynulleidfa barhau i gyfarfod yn yr unig ran o'r adeilad sydd ar ol. Dymunir 
iddynt bob bendith, a boed i'w brwdfrydedd symbylu bywyd cynulleidfaoedd 
hynach y mae eu hamgylchiadau'n llawer mwy rhwydd. 


RHYDYGWIN.—Rhagfyr 11, cyfarfu aelodau'r gangen leol o Gynghra'r y 
Gwragedd. Cyflawnwyd y rhan ddefosiynol gan Miss H. M. Jones, Gwernfeilig. 
Daeth Mrs. T. Oswald Williams, Maeres Llanbedr, i'r cyfarfod hwn i roi cyfar- 
wyddyd ynglŷn â gwneud rhyw bethau. _ Diolchwyd iddi gan Miss Jones, Alder- 
gate, a Mrs. Lloyd, Penbryn-mawr. Yn dilyn caed cyfarfod arall. Llywyddwyd 
gan Mrs. Davies, Caerwilym. _ Amcan y cyfarfod oedd cyflwyno Beibl hardd i 
Mrs. Jones, ail ferch Penbryn-mawr, sydd newydd briodi. Cyflwynwyd yr 
anrhegiddi gan Miss A. Saunders Davies, Dolwern, a dywedodd eiriau cymwys 
iawn. Siaradwyd ymhellach gan Mrs. T. O. Williams, ac hefyd gan Miss R. M, 
Evans, N.D.D., Ffynnon Fair. Caed tê ar y diwedd gan Mrs. Lloyd, Penbryn- 
mawr, a diolchwyd iddi gan Miss Evans, Glaspant. 


7. D. Lewis a'i Feibion, Argraffwyr, Gwasg Gomer, Llandysul. 

A GOLDEN TREASURY OF THE BIBLE (and Apocrypha) 


Edited by MORTIMER Rowse, B.A. assisted by Principal H. MOLACHLAN, 
and PROFESSOR DOROTHY TARRANT. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following: 
From Primitive to Modern Religion by R. F. Rattray, M.A., Pu.D. ; 
World Vision by L. J. BELTON, B.A., M.Sc. ; Is there a Religious Basis 
for Society? by SIDNEY Spencer, B.A.; God, Commonwealth and 
Afterlife by Bast VINEY ; A Possible Religion—the Christian way of 
life by Basin MARTIN, M.A. (the author of ‘ An Impossible Parson ’). 

RELIGION IN THE LIGHT OF PSYCHOLOGY. 

By REGINALD W. WILDE, M.A., B.Sc. Price—1/- (by post 1/14). 

PICTURES IN THE FIRE and other Talks to Girls and Boys. 

by Mary Francis, L.L.A. Price—I1/- (by post 1/11). 
Seventh volume of a popular series. 
THE WAY OF PRAYER. A Manual of Daily Prayers and Readings. 
Price—6d. (by post 7d.) ; Cloth—1/3 (by post 1/44). 

ESSEX HALL LECTURES have been delivered annually since 1892. 
The latest was delivered in May, 1939, by St. JOHN Erving, LL.D. Subject : 
“The State and the Soul.” Price—1/- (by post 1/14). 


The Lindsey Press, 5 Essex Street, Strand, London, W.C.2. 
Elyfrau Newydd 

@ Cerddi Doniol 
PENNILL a THON gan W.R. Evans 
DYMA A DDYWED Y Tyst :— 
í YMGAIS ar linellau awen Idwal Jones yw ‘ Pennill a Thonc.’ 
Y mae'r canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post —2/3 


TW GAEL O WASG GOMER, LLANDYSUL 


Why suffer 
headaches? 


Îf you are otherwise healthy, then there 
can be little question that your eyes 
are the cause. Think of the work your 
eyes have to do. Glasses can definitely 
cure headaches caused by strain. 


Coced for 


F.B.O.A., F.S.M.C., F.1.0. 
Qualifies Ophthalmic Optician 


31, GREAT DARKGATE STREET, 
ABERYSTWYTH. TEL NO. 209. 

Blodyn yr Eira 
Yr Ymofynnydd 
Llythyr Agored 

Anfoner Erthyglau, Llyfrau i'w hadolygu, etc. i'r body. 
Y Parch. J. D. Jones, B:A., B.D., 211, Swansea Road 

y To 

Pwyllgor Ymgynghori—PriratHro W..S. JONES, M.A., M.Sc.; ] 
Bowen ;. E. R. Dennis ; D. Evans ; E. G. Evans, B.A. ; ; TUNE 
E. O. JENKINS; _E. G. JONES 5, J. ISLAN Jonzs, M.A.; SIMON, 
J. Maries Tuomas, M.A. ; LEWIS WILLIAMS ; a TAO: WILLIAMS; 
Mart. J. Hopkin a D. Jones. 


— 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa 'r“ Ymofynnydd”, L 

Rhoddwch lyfrau fel gwobrwyo 
Llyfrau— i Ffyddloniaid yr Ysgol S1 
Anfonwch am y Catalog Newydd 
o Lyfrau a Gyhoeddwyd yng or 
Ngwasg; Gomer, Llandys 

. . Cylchgrawn Misol . . 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 

Blodyn yr Eira. 


ARWYDDLUN GOBAITH. 


Many, many welcomes 

February fair-maid, 

Ever as of old time 

Solitary firstling, 

Coming in the cold time, 

Prophet of the gay time, 

Prophet of the May time, 

Prophet of the roses, 

Many, many welcomes 

February fair-maid. TENNYSON. 


HWEFROR, mis blodyn yr eira ydyw. Dyma flodyn cynharaf 

y gwanwyn, ac nid yw byth yn methu ag estyn inni gysur 

ar ein ffordd heibio i ardd tyddyn neu lannerch yn y coed 
lle y mae'n anodd gwahaniaethu rhwng y clystyrau blodau â'r 
eira sy'n mynnu aros. 

Enw y botanydd ar y planhigyn hwn yw galanthus nivalis—blodyn 
y gaeaf yn wyn fel y llaeth. Ni ellir ei hawlio fel un o frodorion 
tir Prydain. Dywaid rhai awdurdodau mai yng ngwledydd y 
Balkan y mae ei wir gartref. Dywaid ereill mai ei le cynhenid 
yw'r Iseldiroedd. O'i wreiddiau gwnaed gynt ddiod a oedd yn 
boblogaidd iawn ymhlith ein cyndeidiau. Gelwid y ddiod yn 
saloop. 

Yn llên gwerin y mae i flodyn yr eira rai enwau prydferth, ac 
fel enwau'r daffodil y maent yn gwahaniaethu mewn ardal ac 
ardal. Yng Ngheredigion fe glywir yr enw ‘ Lili wen fach,” ac 
anfynych yno y caiff y blodyn hwn groeso yn y cartref. Ystyrrir ef, 
fel y gwneir â blodau'r drain gwynion, fel rhagarwydd y bydd 
rhywun yn mynd i farw. Enw arall arno yw ‘ Glychau'r Baban,” 
am fod y blodyn yn ymddangos yn debyg i gloch yn hongian. Yn 
Lloegr clywir yr enw ‘ Fair maid of February '—yr enw a hoffid 

gan Tennyson yn ei farddoniaeth swynol, a hen hen enw ydyw. 
Enw wedi goroesi o'r oesoedd canol yw ‘ Candlemas Bell.” Cyf- 
eirir ynddo at yr ŵyl a ddisgyn ar Chwefror 2 ac a ddethlir gan y 
Pabyddion er mwyn cofio am buredigaeth Mair y Forwyn. Un o 
nodweddion yr ŵyl hon ydoedd amlder y canhwyllau a gynheuid 
ar yr allor. Dyna darddiad yr enw. Cysylltir blodyn yr eira 
a'r ŵyl hon am ei fod yn ei flagur yn adeg yr Wyl. Yn Ffrainc 
gelwir ef yn ‘ Drywanydd yr eira,’ enw nodweddiadol ar lysieuyn 
a fedr dorri trwy ddaear sy'n galed gan rew. Gair llenyddol ydyw 
“ eiriawl,” ac y mae * eirlys ”—llysieuyn yr eira—yn enw poblogaidd 
ar ferched. 

Ychydig iawn yw nifer y blodau na chafodd le mewn hen chwed- 
loniaeth, ac yn hyn nid yw blodyn yr eira yn eithriad.” Dywaid 
hen chwedl i Efa wedi'r “ Cwymp” fynd allan o ardd Eden. 
Crwydrai'n ddigalon. Nid oedd flodyn yn unman yn estyn iddi 
gysur ar ei ffordd. Disgynnai’r eira'n drwm, a thaenai dros 
wyneb y ddaear ei fantell wen. O'r diwedd cododd Efa ei phen, 
a gwelodd Angel yn sefyll yn ei hymyl. Dywedodd yr Angel wrthi 
am sychu ei dagrau a chymryd cysur canys ni allai'r gaeaf oer 
barhau'n ddiderfyn.“ Edrychwch,” meddai'r Angel. A gwelodd 
Efa drawsffurfio pluen eira'n flodyn cannaid. Aeth y blodyn hwn 
yn fwy gwerthfawr yn ei golwg na holl flodau Paradwys. Sicr- 
hawyd hi gan yr Angel mai arwyddlun gobaith ydoedd, rhyw 
addewid o'r dyddiau hafaidd a oedd i ddod. Yn yr wybren 
ymledai cymylau o liw rhos ac amethyst ac aur, ac arnynt adlewych 
ymachlud yr haul. Diflannodd yr Angel, a chanfu Efa ar ei 
lwybr glystyrau o flodau'r eira. 

Erioed bu'r blodyn hwn yn arwyddlun gobaith. Proffwyd y 
dyddiau gwell ydyw, proffwyd y rhosynnau. _ Boed i'w genadwri'n 
y dyddiau blin presennol ein hysbrydoli'n yr ymdrech i greu byd 
gwell i'r ddynoliaeth yn gyfan ac i gredu'n ddiysgog yng nghyfiawn- 
der yr achos sy'n hawlio cymaint aberth oddiwrthym. 

my. 


HN 


Yr Ymofynnydd. 


YDNABYDDIR yn ddiolchgar benderfyniad cynulleidfaoedd 

Rhydygwin a Chiliau Aeron i roddi punt yr un tuag at 

gynnal y misolyn yn ei faint presennol. Hyderaf y gwel 
ein cynulleidfaoedd ereill ei ffordd yn glir i wneud yn yr un modd 
yn fuan. Derbyniwyd £1 : 2 : 6 yn ystod Ionor oddiwrth dan- 
ysgrifwyr. _ Diolchir iddynt, a hyderir gweld cynnydd yn y rhestr 
yn ystod y mis nesaf. Gwerthfawrogir pob help, boed fawr neu 
fach.—Y GoLyGYDD, 

Llythyr Agored. 


ANNWYL Gyd-Undodiaid.—Y mae yna ddywediad, ‘‘ Meddyl- 
F iwch lawer, siaradwch ychydig, ysgrifennwch lai.” Ysgrifennaf 

mewn gobaith y bydd ysgrifennwr newydd (i'r YMOFYNNYDD, 
beth bynnag) yn medru dal sylw rhai o aelodau difater ein henwad 
difater bellach,—enwad a anwyd yn freiniol ond yn awr mewn 
trymgwsg. Oni ddeffry'n fuan iawn, llithro i ddifancoll fydd ei 
hanes. Nyni wedi ein geni i etifeddiaeth deg a gysgasom, ac yn 
ein cwsg collasom yr etifeddiaeth ! 

Beth sy'n bod ar ein henwad ? Difaterwch, meddir. Difaterwch 
pwy? Difaterwch yr aelodau, y mae hynny'n sicr. Difaterwch 
ein harweinwyr. Difaterwch ein gweinidogion. A ydym wedi 
colli ein gweledigaeth? Amlwg nad ydym wedi ein sero â thân 
poeth Undodiaeth y tadau. Rhagorach rhyw boblogrwydd gwel- 
edig ar Gyngor Sir neu rywbeth cyffelyb na gwasanaethu'r enwad. 
A oes amser i bopeth ond i adfywio'r enwad ? 

Pa le y mae'r proffwyd? Nid yr hanner-gwleidyddwr-hanner- 
pregethwr ond y proffwyd Undodaidd o'r iawn ryw. Ni ddioddefaf 
oddiwrth benboethni culni sectyddol, ond dywedaf yn ddibetrus 
fod arnom angen arweinwyr sy'n rhoi'r lle blaenaf i'r enwad, 
arweinwyr a fedr ysgwyd yr aelodau o'u difaterwch ac arwain yr 
enwad i weithgarwch mwy dros “ grefydd y drws agored ” fel y 
gall y weledigaeth a daniodd ysbryd y tadau gerdded ymlaen i'r 
dyfodol. 

Y mae'r “Iawnffyddwr” yn cerdded rhagddo am ei fod i 
raddau wedi torri (neu efallai esmwytho ychydig ar) ei lyfetheiriau. 
Gwisgasom ni fantell Gwilym Marles, 68, a'r tadau Undodaidd. 
Gwisgasom y fantell, ond a dderbyniwn y cyfrifoldeb o'i gwisgo ? 
A gerddwn ni yn y ffordd y cerddasant hwy ynddi? Ie, ymhellach 
ar y ffordd i'r cyfeiriad yr wynebent hwy. Amcan mawr Undod- 
iaeth flaenfynedol ydyw croesawu pob datguddiad newydd o'r 
gwirionedd a cherdded ymlaen i'r goleuni newydd. “ Lle nad oes 
weledigaeth trengu y mae'r bobl.” 

Teimlaf wrth ysgrifennu'r llinellau hyn na fydd digon o ddidd- 
ordeb gan neb i ysgrifennu gair mewn ateb i ddyn ieuanc sy'n 
beiddio cyhoeddi ei feddyliau am ddifaterwch yr enwad. 

Meddylier am YR YMOFYNNYDD, yr unig gylchgrawn Undodaidd 
Cymraeg. A yw ei gylchrediad yr hyn y dylai fod? A yw ei 
safon yn deilwng? Ni feiaf y Golygydd. Rhaid iddo ef weithio 
ar y nwyddau sydd ganddo. Credaf mai un o ddyledswyddau 
pennaf ein lleygwyr a'n gweinidogion yw cefnogi a chadw y 
cylchgrawn yn fyw. ‘Trefner fod ynddo fwyd i borthi meddwl 
ieuanc Undodaidd Cymru, 

Ceisiwch yn gyntaf alwadau eich enwad, ac wedi hynny y 
pethau ereill. Y cwestiwn pennaf sydd gennyf i'w ofyn yw— 
ysgrifennaf heb wenwyn, ond fe garwn siglo yr enwad o ddyfnder- 
oedd ei ddifaterwch—A ydym yn gwerthu ein hetifeddiaeth yr 
ymrwymasom ein hunain i'w gwasanaethu? Bum yn darllen 
Helyntion Hen Bregethwr a bum yn pwyso pethau yn y glorian. Yn 
brin yw ein hanes ni. Gwell fydd trengu yn awr na gwerthu 
ein genedigaeth fraint. Nid f'amcan yw dolurio neb, ond pe bai 
yn fy ngallu carwn siglo'r enwad nes iddo neidio o'i esmwythyd. 
Difaterwch sy'n gwneud rhyfel yn bosibl. Difaterwch sy'n rhoi 
lle i'r opportunist. Onid yw'r werin yn fyw i'r pethau gorau gwell 
iddi beidio â bod. Onid yw'r enwad a'i weinidogaeth yn fyw i'r 
weledigaeth gwell iddo beidio â bod. 

Y mae dihareb Chineaidd—'* A fynno gôf a fydd gaeth.” Y 
mae'r dyn sy'n cofio gweledigaeth ei enwad yn ddyn caeth ac yn 
rhwym i'w ddyledswyddau. Dim ond y dyn sydd ganddo wall ar 

ei gôf (gwallgof) sy'n anghofio. Y mae'r werin sy'n gaeth i'w 
chymhellion gorau yn werin rydd mewn gwirionedd. A pgs ou n 
rhy ddiweddar i ni gofio ein hetifeddiaeth ? 

Pe bawn yn beiddio proffwydo, dywedwn fod yr enwad wedi ei 
werthu. Hynny yw, ni chymrodd yr arweinwyr fantais ar y 
cyfleusterau a oedd yn eu gafael. 

Cyfyd ysgolion heddiw, ie ysgolion Sul, lle nad oes sôn am 
gydymdeimlad, cymwynasgarwch, maddeuant, teimladau da, 
anrhydedd, hirymaros, cyfiawnder, a gwerthfawrogiad o werthoedd 
tragwyddol byd ysbrydol. Cymer y rhain afael yn yr awenau. 
Dyna'r perigl. Peidiwch a gadael i hanes Undodiaeth fod— 


“For of all sad words of tongue or pen 
The saddest are these ‘ It might have been ’.” 


Pa bryd yr ymysgydwn o'n cysgadrwydd? A ydyw'n rhy ddiw- 
eddar ? 

Un peth a gredaf ar sylfaen argyhoeddiad dwfn mai gweledigaeth 
yr Undodwr sydd yn iawn. Paham yr aeth yn rhy ddifater i 
ddilyn ei weledigaeth. 

“* Tell me, my soul, can this be death?’ Unwaith eto cyfod, 
Ferch Seion, gwisg dy nerth a gwna dy weinidogion yn fflam dân 
ym myd y meddwl agored ac ym myd crefydd rydd. _ A dyro i'r 
aelodau ddywedyd (mewn geiriau tebyg i eiriau Ioshwa gynt) 
“Ond myfi, ie, myfi a'm teulu a wasanaethwn” yr enwad. THE 
RESOURCES OF UNITARIANISM ARE NOT EXHAUSTED. 

Yr eiddoch mewn gobaith am weld brwdfrydedd mwy dros ein 
gweledigaeth. 


Brondeifi, Aberdâr, D. T. WILLIAMS, 

Y Parch. Cynfal Evans. 


AE chwarter canrif bellach er pan y'i galwyd at wasanaeth 
hava Res mewn byd arall, ac nid oedd ond yn dechrau britho 

cyn noswylio, er fod llwydni'r oesoedd tywyll ar rai o'i 
syniadau crefyddol. Ni chawsai’r fantais o basio drwy goleg cyn 
mynd i'r weinidogaeth, ac yr oedd ei gapel yng nghanol y mynydd- 
oedd, heb weinidog yn gymydog iddo yn nes na phedair milltir. 
Ymddengys i'r lle un adeg fod yn gyrchfa tyrfaoedd. Cyfnod 
cyrchu'r minteioedd o bell ac agos i Gilgwyn a Phenrhiw oedd 
hwnnw, a golyga hynny fwy na chanrif yn 6l. Yn ei amser ef, 
fodd bynnag, ni ddeuai neb ond trigolion y cwmwd i'r capel, a 
rhifent rhyw hanner cant. Fel rheol un o bob tri o bobl y wlad 
sy'n mynychu'r gwasanaeth, ac anaml y rhifai ei gynulleidfa dros 
ugain a chynnwys y plant. Nid oedd yr ardal chwaith yn fyw ei 
meddwl nac yn ddarllengar. Ni ddeuai dim llenyddiaeth i'r cylch 
ond un papur enwadol wythnosol a Thrysorfa’r Plant i bedwar tŷ. 

Daeth i'm rhan ymweled â'r cylch, ac arhoswn yn llety'r Parch. 
Cynfal Evans a oedd ei hun yn ddibriod. Cefais gyfle i weld ei 
fod yn eilun ei bobl. Yr oedd yn eithriadol ofalus yn ei ymadrodd 
a'i ymddygiad ym mhresenoldeb ei bobl. Nid anghofiai mai efe 
oedd eu gweinidog. Yn ei ymddiddan â mi dangosai anwybodaeth 
dybryd o gwrs y byd o'r tu allan i'w enwad a'i gwm. Yr oedd ei 
holl fryd ar gyfansoddi pregethau a throi allan bobl dduwiol drwy 
ei weinidogaeth. Ni allwn lai na'i barchu am ei onestrwydd a'i 
gydwybodolrwydd yn ei waith, a daeth ryw awydd cryf drosof 
am ei glywed yn pregethu. _ Aeth blynyddoedd heibio, a digwyddais 
fod o fewn cyrraedd, hynny yw, o fewn pum milltir, un Sul yn yr 
haf. Cerddais ar nos Sul i'w gapel yng Nghwmsych i'w glywed, 
ac yn wir yr oedd yn digwydd rhoi pregeth angladdol y noswaith 
honno a mwy nag arfer o gynulleidfa yn gwrando. _ Pregethai ar y 
geiriau “ Nid ofnaf niwed canys yr wyt Ti gyda mi.” 

Cofiaf frawddeg o'i bregeth, “ Dangoswch i mi,” ebai, “‘ y dyn 
nad oes arno ofn marw, a dywedaf wrthych mai dyn digrefydd yw.” 
Cymerwyd fi gan chwithdod am foment gan y sylw, ond yn y man 
sylweddolais mai crefydd iddo ef oedd yr ysbryd llwfr sy'n torri i 
lefain pan fo dyn ar ei liniau mewn cwrdd gweddi wrth sôn am 
farw, ac yn erfyn ar y Bod Mawr am grefydd a ddeil y pen uwchlaw 
y don yn afon angau. Cofiwn am yr hen Ddafydd Robat yn y 
capel lle y'm magwyd a'i ddagrau yn diferu dros ymyl y sedd wrth 
weddïo ac erfyn am grefydd a'i helpai i farw, ac yntau y cybydd 
ariannog a'i dair ceiniog y mis at yr achos a'i ateb sarug os byddai 
. eisio casgliad i gynorthwyo rhywun wedi cwrdd ag anffawd. 

Ond i ddychwelyd at yr ymddiddan a gawsom gyda'r Parch. 
Cynfal Evans y noswaith y soniaf amdani. Yn naturiol materion 
crefyddol oedd dan sylw, a gwelais fod ei feddwl ef yn garcharor i'r 
hen athrawiaeth o anffaeledigrwydd llythrennol y Beibl. Yr oedd 
hynny yn anfantais fawr i'r siarad, canys gosodai dreth drom ar fy 
amynedd pan arllwysai'r syniadau rhyfeddaf fel dysgeidiaeth rhai 
ymadroddion o'r Beibl. Llwyddais i ymgadw mewn gwaed oer 
a pheidio â throi yn haerllug hyd y diwedd. Yr oedd fy syniadau 
i yn peri gofid ysbryd brathog iddo ef, a thybiwn ei fod cyn y 
diwedd yn tosturio'n ddwfn wrthyf. Ebai unwaith, “ 'rwy'n ofni 
mai dafad golledig ydych.” Ni fedrwn innau yn fy myw a'i 
ddirmygu yntau, er ei anwybodaeth anfaddeuol a'i syniadau 
afresymol, oblegid ei onestrwydd amlwg. 

Nid oedd ddadl parthed unplygrwydd ei feddwl a'i ysbryd 
caredig, ac nid oes gennyf amheuaeth nad oedd yn sant er gwaethaf 
ei anwybodaeth. Yn wir y mae'r teimlad o barch tuag ato yn fy 
rhwystro rhag rhoi ar bapur rai o'i syniadau plentynaidd am Dduw, 
iachawdwriaeth, nefoedd, uffern a chrefydd. Eto, os gellid cystal 
dyn ar seiliau mor gamsyniol, beth allasai'r Parch. Gynfal Evans 
fod pe bai wedi ei iawn-gyfarwyddo'n gynnar i farnu beth sy'n 
wir a pheth sy'n wirion. 

Dechreuodd yr anghydweld rhyngom pan soniai am yr eglwys 
yn efelychu'r byd trwy gefnogi chwaraeon bwrdd, maes a miri 
glan y môr, a dyfynu'r adnod gyntaf yn Salm 79 fel cadarnhad o 
hynny, a'i galw yn Salm Dafydd. Sôn y mae'r Salm am y cen- 
hedloedd yn sarnu'r deml yn Ieriwsalem a'i halogi. Anturiais yn 
hanner distaw awgrymu mai nid Salm Dafydd oedd honno. 
Parodd yr awgrym iddo atal ei anadl ac edrych arnaf fel un yn 
rhyfygu, ac yna mewn llais a nodyn o gynnwrf ynddo dechreuodd 
bregethu ar y testun, Dafydd yn ŵr wrth fodd calon Duw. Pan 
anturiais roi gair 1 mewn, wedi gwrando yn hir ar ei sylwadau 
difarn diafael, fod Dafydd dipyn ar ôl y gwaelaf a ganiateir i fod 
yn aelod eglwys yn ein cyfnod ni, nid oedd yn siŵr ohono'i hun, 
ac a'i safn ar agor, ebai, “ Frawd, ni ddylid caniatau i chwi fynd i 
bulpud.” 

Wedi seibiant oerodd ychydig, ac aeth yr ymddiddan ymlaen o 
gylch pwyntiau eraill, ac ar bob un ohonynt ni fedrai yn ei fyw 
gymryd safbwynt rhesymol : yn unig syrthiai'n ôl ar anffaeledig- 
rwydd y llythyren yn y Gair. Aeth mor bell â haeru bod hyd yn 
oed trefn a defod mewn gwasanaeth crefyddol mor bwysig nes ei 
gwneud yn beryglus i newid dim ar y cyfryw, a chyfeiriai at dynged 
meibion Eli fel praw fod Duw yn eiddigeddus o iawn ffurfiau addoli. 
Nid oedd gan neb, yn ei dyb ef, hawl i ddefnyddio ei farn ar 
gynnwys y Beibl. Dyletswydd pob un oedd derbyn popeth a geir 
ynddo yn llythrennol. Yn rhyfedd caniatai ef a'i debyg adeiladu 

toreth o ddychmygion diwerth a thynnu casgliadau hollol ddi- 
gysylltiol â phrofiad beunyddiol ar yr hyn a ystyrient yn genadwri 
adnod, darn o adnod, neu hyd yn oed air mewn adnod, megis 
Selah ar ei diwedd, ar wahan i'w chefndir a'i chymdogion. Ac 
am gyfundrefn o feddwl cyson ei chymalau a'i chorff ni wyddai 
ddim, ond pentyrru me ddyli au anghysylltiol fel cerrig heb galch 
mewn hwyl a wnai. 

Terfynodd yr ymdriniaeth o gylch cwestiwn lle a gwaith yr 
Yspryd ym mhrofiad a gweithgarwch y Cristion. Yr oedd cenllif 
y diwygiad 1905 heb lwyr arafu ar y pryd, a minnau wedi cael 
profiad amheuthyn ynglŷn ag ef a fu'n rhwystr i mi fedru manteis- 
io'n grefyddol arno. Digwyddodd fy mod i a ffrind ar y ffordd 
yn ôl o'r dre wedi bod yn y farchnad, fel y mae arfer pobl gwlad 
trwy Gymru gyfan, ym mis Ebrill 1905. Yr oedd gennym dair 
milltir o ffordd i'w cherdded, ac yr oedd hi yn noswaith dawel 
serlog. Wedi troi o'r briffordd i heol plwy, tua hanner y ffordd 
clywem sŵn o draw fel sŵn cwn hcla yn bytheirio, a gwyddem 
fod cwn hela yn y plas filltir i'r dwyrain, ond o'r gogledd y deuai'r 
sŵn. Cyn bir daethom i'r casgliad mai o gyfeiriad capel y Wern- 
ddu (a oedd tua milltir oddiwrthym) y deuai. Nid oedd golau 
i'w weld yno er hynny. Aethom cyn belled, a dyna lle'r oedd 
bedlam mewn tywyllwch : y lle yn llawn a neb yn gweld ei gilydd, 
a phob un yn gwaeddi am yr ucha i'r pwrpas o wneud sŵn a'i 
alw'n orfoleddu. Clywsom i'r cwrdd hwnnw ddibennu ar hanner 
nos ac i'r gwaeddi disynnwyr barhau hyd hynny. Ni fu priodoli'r 
gymysgfa ddifudd honno i'r Yspryd yn help i mi barchu'r athraw- 
iaeth ryfedd am yr Yspryd a'i ddylanwad a goleddid gan wŷr y 
diwygiad. Ond llyncasid Cynfal Evans gan y mudiad direol 
hwnnw, a dadleuai fod yr Yspryd yn gwneud pob gwybodaeth ac 
addysg yn afreidiol, gan roi golau a chenadwri ar y pryd i bob un 
o dan ei ddylanwad. Ni fu erioed mewn coleg, ebai, ac yr oedd 
yn falch o hynny erbyn hyn am fod yr Yspryd yn cadarnhau ei 
farn am yr anfantais o wybodaeth coleg i bregethwr. Mae'n 
debyg na fyddai yn darparu ar gyfer ei bulpud, ond yn siarad ar 
ei gyfer. 

Yr oedd yn gredwr mawr yn rhagfynegiadau Llyfr Daniel a'r 
Datguddiad a chymerai drafferth i geisio dyfalu pa bryd y deuai 
dydd mawr diwedd byd ac ail-ddyfodiad Orist. Nid oedd yr 
Yspryd yn rhyw gynorthwyol iawn ar y cwestiwn hwnnw iddo ef 
na'i frodyr tebyg, canys newidient eu hesboniad o ystyr dywediadau 
y llyfrau hyn mor aml â'r lleuad bron. “ Ond,” meddai, “ mae'n 
rhaid iddo ddod gyda'i saint a'r angelion i daflu Satan yn ben- 
dramwnwgl i'r pwll diwaelod allan o'n byd ni, canys dyna'r unig 
obaith cael gwared ohono.” Ac am y byd wedyn, byddai yn 
gartref i'r saint a phob peth dymunol mewn cyflawnder at eu 
gwasanaeth i'w fwynhau mewn diogelwch. Cysurai ei hun lawer 

â'r gred hon, ac ymddengys y codai bob bore cyn dydd i edrych 
tua'r dwyrain i ddisgwyl Crist yn dod ar y cymylau. Yn wir 
byddai yn siŵr o ddod cyn pen deng mlynedd, dyna'i gred y pryd 
hwnnw. 

Clywais wedyn iddo ymddeol o'i weinidogaeth a chodi lês am 
bedair blynedd ar ddeg ar fwthyn yn Sir Benfro yn agos i'w hen 
gartre, ond dim ond dwy y bu'n dihoeni yn y bwthyn hwnnw cyn 
cefnu ar y byd a chyn gweld y dydd mawr a ddisgwyliai gyda'r 
fath ddwyster. Perthynai Cynfal Evans i ddosbarth o bobl selog 
dros eu cred, opiniyngar eu ffordd, anodd cydweithio a hwy mewn 
tresi, oriog eu teimladau, ’nawr yn llosgri dros achos, yfory wedi 
pwdu, angharedig yn eu barn o neb na chytunai â hwynt, a bydol 
eu hyspryd : ond yr oedd ef ei hun yn well na'i ddosbarth fel 
cymeriad ac fel dyn. 

Pe cawsai addysg bore oes ac athro goleuedig i'w ieuenctyd, 
yn lle mynd o gyrn yr aradr i'r pulpud yn ddiwaddol ei feddwl, 
buasai wedi tyfu i fod yn weinidog defnyddiol yn ogystal ag yn 
weinidog cydwybodol. Ond dyna fe, er ei ddiffygion mewn 
gwybodaeth a barn, yr oedd yn blentyn mewn unplygrwydd a 
diniweidrwydd, ac yn tynnu dyn i'w barchu a'i anwylo ar ei 
waethaf, 


TUTTLE LLL PLCC 


Sylfaenydd Cristnogaeth. 


YSGRIFENNWYD GAN Y DIWEDDAR 
BARcH. JENKIN LLOYD JONES, LL.D. 


EL pob gallu mawr ym myd hanes nid peth unplyg ond peth 

cymhleth iawn ydyw Cristnogaeth. Trwy greu sefydliadau 

llunweddwyd arni gan sefydliadau. Os cyrhaeddodd gen- 
hedloedd a'u siglo rhoes y cenhedloedd hwythau arni eu lliw. 
A defnyddio cymhariaeth gyffredin, cychwynodd Cristnogaeth fel 
rhyw afon fawr o ffynnon risial ar lechwedd un o fynyddoedd 
Iwdea. Ar y dechrau llifai fel nant loyw yn glir ei dyfroedd. 
Fel yr ai yn ei blaen cymrai arni ystaen pridd y dyffryn a ffrwyth- 
lonnodd. Llwythid ei dyfroedd a lluwch a debris llawer mynydd, 
a phan ddaeth yn afon fawr, yn ddigon cryf i nofio llyngesau 
meddyliol y cenhedloedd, yr oedd yn llif lleidiog, yn cario bryntni 
ac ysbwriel mil o ddinasoedd a llwch cant o ddyffrynnoedd. 
Y mae Cristnogaeth heddiw fel afon fawr, yn nofio, 'rwy'n hoffi 
credu hynny, llyngesau mawrion Duw trugarog. Er hynny dim 
ond trwy ddadansoddi y darganfyddir ynddi'r dyfroedd clir, 

gloyw, bywiol a redodd unwaith o'r ffynnon yn Iwdea i adlonni’ r 
wraig o Samaria, y pysgotwr o Galilea, pentrefwyr Bethania, a’r 
Fagdalen o Ierwsalem. Trwy ddadansoddi y darganfyddir yn y 
llif lleidiog olchion y canrifoedd anwybodus a therfysglyd, a 
chludir gan y cerrynt cryfion laid Pabyddiaeth, tywod Calfiniaeth, 
a brigau crin pendantrwydd athrawiaethol. 

Bydded i'r ffigur hwn ein cynorthwyo i weld gwirionedd arall. 
Megis pob afon fawr y mae gan Gristnogaeth fwy nag un ffyn- 
honnell. Gallwn ddarganfod ei tharddleoedd nid yn unig yn 
nhref Nasareth ond yn Asyria, Persia, yr Aifft, Groeg, Rhufain, 
ac ymhlith cenhedloedd Gothig Ewrop. A siarad yn awgrym- 
iadol, heb fanylrwydd y gwyddonydd, gellir dweud i Gristnogaeth 
gael ei chalon ym Mhalesteina, ei phen yng Ngroeg, ei llaw yn 
Rhufain, ei dillad yn yr Aifft. Neu, trwy osod y peth mewn 
ffordd arall a siarad yn gyffredinol, gallwn ddweud i ddiwinydd- 
iaeth y Cristion ddod o Roeg irwy Alecsandria, yr offeiriadyddiaeth 
o'r Aifft, yr eglwysyddiaeth o Rufain, yr adeiladwaith yn Othaidd, 
a'r ysbryd gorau o gariad a gweriniaeth o Iwdea, trwy Iesu a 
Phaul. Nid ysgrifennodd Iesu gredo, ni phenododd esgob, ni 
sefydlodd eglwys, ni ddysgodd drindod. Ni luniodd y drefn o 
iawn fasnachol nac achubiaeth trwy waed gan beryglu urddas, 
cyhuddo cyfiawnder, a gwadu cariad Duw mawr y cyfanfyd. 
Eto y mae'r pethau hyn i gyd yn rhan o Gristnogaeth hanesyddol, 
yn gymaint rhan ohoni fel drwy eu tynnu ymaith fe'n gadewir 
nid â Christnogaeth ond â dynoliaeth wynfydedig. Cawn yn aros 
ddynoliaeth, tynerwch, bywyd cariadus, ac yn y rhain cawn y dyn 
Iesu, yr Iddew na chydnabyddai ffiniau rhwng cenedl a chenedl, 
mab Ioseff a Mair, a brofodd drwy'r tystiolaethau hyn ei fod yn 
fab i'r Duw byw. Ni ddywedaf air am werth credo, esgob, a 
chorff o ddiwinyddiaeth. Gallant fod yn werthfawr i gyd. Credaf 
y bu iddynt i gyd genhadaeth fawr i'w chyflawni. Mewn rhyw 
ffordd neu'i gilydd rhoisant help i'r byd fynd yn ei flaen. Dyma 
a ddywedaf fi, nid oddiwrth Iesu y daethant. 

Yr oedd rhywbeth yng nghymeriad Iesu sy'n taflu golau ar 
ddiffygion yn sylfaenwyr y crefyddau mawr ereill. Mesuraf ef 
trwy gymharu ac nid cyferbynnu. Nid gwahaniaeth natur ond 
gwahaniaeth gradd sy rhyngddynt. Y mae ei neilltuoli oddiwrth 
ei frodyr yn Nuw yn golygu ei neilltuoli oddiwrthym ni, a pheidia 
â bod yn frawd hynaf ini. Fel y cyfatebent hwy i reidrwydd a 
deddf eu cyfnod a'u lle, felly'n union yr oedd Iesu'n byw o fewn 
i anghennion perffeithrwydd a hawlid iddo, ac y mae yntau ei hun 
yn eu gwadu. “‘ Paham y'm gelwi yn dda? _ Canys nid oes neb 
da ond un, sef Duw.” Nid oes reswm dros gredu iddo ragweld, 
er ei holl allu, gyraeddiadau gwyddoniaeth a deall holl elfennau 
cymeriad sy'n angenrheidiol er ennill buddugoliaethau moesol ac 

ysbrydol y Byd Gorllewinol a'r cyfnod hwn. Y mae pob rheswm 
dros gredu iddo gyfranogi o lawer o ddiffygion ei amser ac iddo 
brofi ei ddyndod trwy ei gamgymeriadau. Credai mewn cyth- 
reuliaid ac ym Melsebwb, pennaeth y cythreuliaid . . . Da i ni 
hwyrach i ysbryd Iesu gwrdd yn gynnar â thueddiadau athron- 
yddol a myfyrdodau ysgolion Alecsandria a galluoedd trefnu yn 
yr Ymerodraeth Rhufeinig. Heb y rhain gallai efengyl Iesu farw 
o ddiffygion a ymlynai wrthi yn ei chrud, canys creadur sy'n ym- 
resymu ydyw dyn, ac y mae arno angen barn ei ddeall yn ogystal 
â chymhellion ei galon. Rhaid i wirioneddau crefyddol, fel 
eneidiau, wrth gyrff. Rhaid iddynt wrth alluoedd materol i'w 
cadw eu hunain yn y byd a'u gwneud yn rymus. 

Caraf ef, ond ni chefnaf ar eneidiau mawr ereill y ddynoliaeth 
wrth wneud hynny. Achubwr? Yn wir, yn yr un ffunud ag y 
mae cariad hiraethus mam yn achub traed gwrthnysig rhag 
crwydro : yn yr un ffordd ag y mae pob cariad dynol yn lliniaru, 
yn puro, yn tynnu'r sawl sy'n caru a'r sawl sy'n cael ei garu at ei 
gilydd. Prynwr? Ie, fel y mae'r brawd y mae ganddo olau yn 
tywys y brawd sydd mewn tywyllwch o'r llaid i'r llwybrau cyfar- 
wydd, Arglwydd a Meistr yr enaid? Ie eto. Arglwyddiaeth 
groesawus rhagoriaeth a meistrolaeth yr uchafiaeth ddi-ormes, 
dyna'i arglwyddiaeth ef. Gallwn ystyried llawer teitl o'r Test- 
ament Newydd, a gweld ymhob un ohonynt ystyr ddynol. Eto 
pan ddarllenaf ynddynt ystyr wyrthiol a diwinyddol, rhyw esboniad 
dogmatig, ysgubaf hwynt o'm llwybr fel us. 

Safwch heno dan y sêr anncirif, daliwch eich hunain ar foment 
o dawelwch ysbryd, ac edrychwch i'r lan i'r wybren yn olau gan 
wirioneddau anneirif a delfrydau sy'n tywallt eu gwawl fel y sêr, 
yna gofynnwch i chwi eich hunain, “O bale acibale?” Ac ni 
ddaw un ateb athronyddol, mor wyddonol â hwnnw sy'n dweud, 
* Plant Duw ydym ni.” Ie, nyni, fel Iesu, a ddefnyddiwn y gair 
yn ostyngedig ac yn barchus. 

Y mae'r meddwl hwn o eiddo Iesu'n hawlio parch, urddas 
moesol, ac amgyffred ysbrydol sydd mor uchel fel nad wyf yn 
rhyfeddu fod eneidiau'n ofni cyfrifoldeb y rhai sydd wedi cyrraedd 
cyflawn oedran megis, ac fel plant, yn rhy ifanc yn y byd, yn troi 
i chwilio am ymgeleddwyr a fydd yn gyfrifol am eu gweithredoedd, 
am weinyddu eu cyfoeth a thalu eu taloedd. Y mae'r dyn Iesu 
yn rhoi safonau uchel ger bron eneidiau dynion. Gorfodir nii 
geisio ei ragoriaeth. 


“* Was Christ a man like us—ah, let us try 
If we then, too, can be such men as he !” 

Maes Llafur yr Ysgol Sul. 
I'R DOSBARTHIADAU HYNAF. 
[Trefnwyd gan y Parch. J. D. Jones, B.A., B.D., Gellionnen]. 


Secharia i—viit. 


PLETHU CORON. 

Secharia vi. 9g—15. 
". Annealladwy yw'r testun gwreiddiol fel y mae. Bydd darllen y Cyf. Cymraeg 
yn ddigon i ddangos hynny. Heb feichio'r nodiadau hyn a rhestr hir o resymau 
dros y darlleniad hwn neu arall rhoddir yma gyfieithiad o'r adran a gymeradwyir 
gan y Parch. D. Francis Roberts, B.A., B.D., ar ôl iddo gymharu awgrymiadau'r 
esbonwyr diweddaraf. 

A daeth gair Iafe ataf : “ Cymer gan y (rhai o'r) gaethglud, gan Heldai, gan 
Tobia, a chan Jedaia, a chan Josia fab Seffanïa, y rhai a ddaeth o Fabilon, arian 
ac aur, a gwna goron ar ben Sorobabel fab Shealtiel. A dywed wrtho : 

“* Fel hyn y dywaid Iafe'r lluoedd : 

“* Dyma'r gwr a'i Blaguryn, a blagur ef yn ei le, ac ef a adeilada Deml Iafe ; a 
gwisg ef anrhydedd ac eistedd i lywodraethu ar ei orsedd, a bydd Ioswa'n 
offeiriad ar ei ddeheulaw, ac ymgynghora'r ddau mewn heddwch. A bydd y 
goron yn gofarwydd i Heldai ac i Dobïa ac i Josia fab Seffania yn nheml Iafe.” 


AMCAN Y PROFFWYD. 


Ymddengys i bedwar dyn ddod o Fabilon a chanddynt rodd o arian ac aur at 
wasanaeth y deml newydd. _ Awgryma'r proffwyd ddefnyddio'r rhodd er mwyn 
gwneud coron i Sorobabel. Mynnai ef weld adfer y frenhiniaeth. Bydd Ioshwa, 
yr offeiriad, a Sorobabel, y brenin, yn cydweithredu er lles Iwda. Er ei fod yn 
arweinydd y bobl nid oes eto gan Sorobabel awdurdod brenin. Cedwir y goron 
yn y deml yn gofarwydd am ddydd y coroni maes o law. 

Ni pherthyn adnod 15 i'r adran. Rhan o broffwydoliaeth wedi mynd ar goll 
ydyw. 

PWNC YMDRAFOD. 


Y Frenhiniaeth a'r Offeiriadaeth. Dadleuer ar hawliau'r 
Wladwriaeth ar yr Eglwys. Yn arbennig cofier am y brwydro tros 
ryddid i addoli yn unol â chymhellion cydwybod. Beth ydyw 
ystyr “ Eglwys Rydd”? Rhydd oddiwrth beth? Rhydd oddi- 
wrth y wladwriaeth ynte rhydd i dderbyn safbwynt newydd ? 
Ymha un o'r ystyron hyn y mae'r Eglwys Undodaidd yn Eglwys 
Rydd ? 

Secharia vii, Uiil. 

Yn y penodau hyn ceir addewidion am y dyfodol. Y mae'r sefydliadau cened- 
laethol bellach ar eu traed, a gelynion Iwda wedi eu trechu. Yn ystod cyfnod yr 
Alltudiaeth datblygwyd ymprydiau crefyddol, ond nid oes eu heisiau mwy. Sym- 
udwyd yr achos. _ Dyledswydd y trigolion bellach yw ymroddi eu hunain i ofynnion 
dinasyddiaeth deilwng. O wneud hynny daw llwyddiant. Ni ellir ei gael mewn 
un ffordd arall. Yna ym mhen amser bydd y cenhedloedd ereill yn dod i gyfran- 
ogi o fendithion yr Iddew. _ Darlunio “ Oes Heddwch ” y mae'r proffwyd. 

DIBEN YMPRYDIO. 
Secharia vii. 1—14. 


Daeth dynion o Fabilon (darllener Babel yn lle Bethel—* ty Dduw ”—yn adnod 
2) i Ierwsalem tua diwedd mis Rhagfyr yn y flwyddyn 518 C.C. Holent ynghylch 
cadw ympryd rhyw wyth mis yn ddiweddarach. Pwrpas yr ympryd oedd cadw 
mewn cof losgi Ierwsalem gan y Caldeaid yn 586 C.C. A oedd cynnal yr ympryd 
yn angenrheidiol yn awr ? _ Gwnaeth Secharia yr achlysur hwn yn gyfle i bregethu 
I ddinaswyr Ierwsalem. Am 68 mlynedd bu'r Iddew trwy ymprydiau yn cwyno 
am ei alltudiaeth a dinistr ei wlad. Cymer Secharia ddau ympryd fel esiampl— 
yr un a gofiai am losgi Ierwsalem, a'r un a gofiai am ladd Gedalia. Gofyn, ai i 
Dduw yr ymprydient? Yn hytrach ymprydient iddynt eu hunain, ac ymprydient 
yn awr am iddynt wrthod gwrando ar orchmynion Duw. Atgofia hwynt o'r 
dyddiau gynt pryd yr oedd y bywyd cenedlaethol yn fyw. Y pryd hwnnw pwys- 
leisid moesoldeb, ac nid seremoni. Hawliai’r proffwydi arnynt barchu cyfiawnder, 
cymwynasgarwch, gofal am y trueiniaid a'r tlodion. Oherwydd iddynt fethu yn 
y pethau hyn, medd ef, y daeth dinistr arnynt. Cofio’u dinistr y mae'r ymprydiau. 
Yn hytrach dylent dalu gwrogaeth i'r rhinweddau sy'n gwneud ymprydiau fel 
hyn yn ddiangen. 

Gwelir yn yr adran fod Secharia yn llinach Amos ac Esaia. 

Wrth ddarllen gadawer adnod 8 allan. Copïwr esgeulus a'i hysgrifennodd. 


PWNC YMDRAFOD. 


Yr Offeiriad a'r Proffwyd. A safant dros wahanol gyfundrefnau 
crefyddol, yr offeiriad yn pwysleisio'r gyfundrefn aberthol, seremon- 
iol, a'r proffwyd yn pwysleisio rhinweddau'r bywyd moesol ? 

Dweud pader ynte byw pader sydd bwysicaf ? 

Yn llinach yr offeiriad ynte'r proffwyd y mae emynwyr fel 
Josiah Rees a Iolo Morganwg? _ (Gweler Perlau Moliant). 

Beth ydoedd athrawiaeth Iesu am y gyfundrefn grefyddol a 
gynrychiolid gan y Deml ? 


Secharia viii. 
Ceir yn y bennod gyfres o ddywediadau digyswllt ac annibynnol. Y mae 
deg ohonynt. Amlwg eu llefaru ar wahanol achlysuron. 


GOBAITH y DYFODOL. 
Secharia viii. 1—8é. 


Cynnwys yr adran hon bump o ddywediadau, ac megis llinyn yn eu dal wrth 
ei gilydd y mae un syniad—cariad yr Arglwydd at ei bobl. Bydd yr Arglwydd 
yn mynnu adfer pob alltud ; bydd diwedd ar dylodi'r wlad ; bydd yr Arglwydd 
a dinasyddion Iwda yn byw mewn cyfamod na thorrir. 

“ Eiddigeddais eiddigedd mawr dros Seion.” I'r gair “eiddigedd” yn 
iaith yr Hen Destament y mae dau ystyr: (1) Cenfigen; (2) Serch. Yr ail 
ystyr a geir yma. (Clywais ar lafar gwlad ddisgrifiad o ddyn angherddol ei 
serch at ei gapel fel “ dyn eiddigeddus dros yr achos genn Câr yr 
Arglwydd ei bobl yn angherddol, ac nid oes ddim yn amhosibl iddo ef. 
Wedi'r amser blin fe ddaw ffyniant i'r wladfa. Fe ddaw yn sgil y bywyd tang- 
nefeddus, “ ond i ddynion fod yn driw, yn gyfiawn, yn garedig, heb feddwl drwg 
am ei gilydd fel yn y dyddiau caled hynny pan oedd newyn a chystadlu ffyrnig 
am fywoliaeth yn gwneud pob dyn yn elyn ei gymydog, a'r bywyd bach, heb 
ddiddordebau mawrion yn naioni pennaf y werin, yn llanw calonnau â chenfigen 
a malais.” (G. A. Smith). 

Ceir yn yr adran un o ddarluniau mwyaf swynol yr Hen Destament, ystrydoedd 
y Ierwsalem a oedd i fod. Gwladfa mewn tylodi dygn a welai'r proffwyd, y 
boblogaeth gan mwyaf yn ddynion ieuainc a chanol oed. Yr oedd yr “* amser 
dlawd ”' yn rhwystr i godi teuluoedd. Yr oedd yr ymladd parhaus a'r llwythau 
cyfagos yn difetha dynion cyn iddynt gyrraedd henaint. Cymdeithas ydoedd 
heb fendithion pennaf bywyd, yng ngolwg yr Iddew—cael byw'n hen a gweld 
plant yn chware. Yn ei ddarlun digymar portreiada'r proffwyd y gobaith am 
y dyfodol. 


PWNC YMDRAFOD. 


A oes gan gyflwr economaidd dyn ddylanwad ar ei gyflwr moesol ? 
Eglurer y syniad am ddyn yn byw mewn cyfamod (contract) â Duw. 


GWwRTHGYFERBYNNU'R GORFFENNOL A'R DYFODOL. 
Secharia iii. 9—I7. 

Ceir yn yr adran ddwy genadwri. Yn adnodau 9-13 atgofia'r proffwyd ei 
wrandawyr am y dioddefaint yr aethant drwyddo... Awgryma nad yw pethau 
cynddrwg yn awr, ond o hyn allan bydd yr Arglwydd yn eu bendithio a llawnder 
a hapusrwydd. Yn yr ail genadwri (adnodau 14-17) sonia'r proffwyd am amod 
y llawnder a'r hapusrwydd—rhaid iddynt hwythau weithio drosto, nid trwy gadw 
ymprydiau a defodau cyffelyb ond trwy ufuddhau o'r galon i ofynnion cyfiawnder. 


PWNC YMDRAFOD. 


A oes gan gyflwr moesol dyn ddylanwad ar ei gyflwr economaidd ? 
(Sylwer yn fanwl ar eiriad y cwestiwn. Deil yr holydd mai ar 
sylfeini moesol yn unig y gellir cynnal y bywyd economaidd. 


LLAWENYDD A HYFRYDWCH. 
: Secharia viii. 18—23. 
Y mae yma dair cenadwri— 

I. Adnodau 18, 19. Bydd y gwyliau galarus bellach yn wyliau llawen. 

2. Adnodau 20-22. Bydd Ierwsalem yn ganolfan addoli i'r cenhedloedd. 

3. Adnod 23. Bydd dynion o bob cenedl yn glynu wrth yr Iddew ac yn 
addoli ei Dduw ef. Cydiant yn nhasel ei wisg er mwyn mynd gyda'r Iddew i'r 
addoliad cyhoeddus. 

Nid oes eiriau anodd yn yr adran, ac y mae'r genadwri'n eglur. _ Wedi darllen 
yn yr Efengylau am y culni cenedlaethol hwnnw y bu Iesu'n brwydro cymaint 
yn ei erbyn, hwyrach mai anodd i ni gredu y gallai Secharia dynnu'r darlun a 
geir yn yr adnod olaf. Y gwir yw, nodwedd a dyfodd yn ddiweddarach ym 
mywyd y genedl ydyw'r culni hwn. 


PWNC YMDRAFOD. 


Beth ydyw gwerth cenedlaetholdeb? A yw cenedlaetholdeb a 
rhyng-genedlaetholdeb yn dermau croes i'w gilydd ? 


UU ULLAL RCO UF LOCO LLOO LE 


Priodas. 


IONAWR 4, yng nghapel Llwynrhydowen, EVAN ENOCH JONES, Pengelli, 
Pontshan, a MAGGIE DAVIES, Penlon, Meinigwynion, merch Mrs. Davies 
a'r diweddar William Davies, Llysfaen-uchaf, Gwasanaethwyd gan y Parch, 
E. O. Jenkins, 

Marwgofion. 


RHAGFYR 2 yn 41 mlwydd oed, bu farw WILLIAM MORGAN, Pantffynnon- 
las, Cellan, Llanbedr, yn dragic o sydyn. Yr oedd wedi bod yn gweithio yn y 
“* Munition Works” ond fe ddrylliwyd ei nerfau a daeth adref i farw. Calon 
lawen oedd ei galon ac yr oedd yn feddiannol ar lais tenor ardderchog. Gadawodd 
briod a chwech o blant, heblaw tad a mam a brodyr i wylo o'i golli mor sydyn. 
Claddwyd ym mynwent Eglwys Brondeifi. Gwasanaethwyd gan y Gweinidog 
gyda chynorthwy parod Gweinidog y teulu gartref. 

RHAGFYR 5 yn 86 mlwydd oed, bu farw JAMES LLOYD, Llain, Gorsgoch, 
Llanwenog. Yr oedd ein brawd yn ŵr hapus a siriol gyda chalon dyner. Ym 
more bywyd bu'n gwasanaethu yn Siop Ben Evans, Abertawe ond ers blynydd- 
oedd bellach yr oedd wedi dod yn ôl i'w hen ardal i fyw bywyd amaethwr 
gwledig. Yma y bu, yn gymeriad yn ei ardal gyda'i wên siriol yn hysbys i bawb. 
Ond ers tro bellach yr oedd yn dihoeni ac wedi'i gaethiwo i'w wely dan ofal ei 
fab a'i ferch-yng-nghyfraith i'r diwedd. Gadawodd frawd a mab, heblaw 
perthynasau eraill i wylo deigryn hiraeth ar ei ôl. Claddwyd ym mynwent 
Capel-y-Groes. Gwasanaethwyd yn y tŷ gan Weinidogion Pisgah a Chapel-y- 
Groes. Pregethwyd yn y Capel gan y Parch. T. O. Williams, M.A. a gweddiwyd 
ar lan y bedd gan y Parch. S. E. Bowen. 

RHAGFYR 15 yn 86 mlwydd oed, bu farw Mrs. ELIZABETH REES, Talfoel, 
Pencarreg mewn gwth o oedran—yr aelod hynaf ym Mrondeifi ac yn aelod yma 
o'r adeg y corffolwyd yr eglwys yn Nhynrhewl yn 1874. Yr oedd wedi heneiddio 
gyda'r Eglwys, a'i phriod oedd ysgrifennydd cyntaf yr eglwys er iddi ei golli 
dros hanner can mlynedd yn ôl. Nid oedd eisiau ei ffyddlonach na'i phlaenach, 
ac yr oedd yn berchen ar galon fawr. _ Cofiwn ni amdani yn dod i gyflwyno'r 
dysteb i mi ychydig fisoedd yn ôl a gwyddem ei bod wedi gwneud ymdrech ac 
aberth. Dyma'r tro olaf iddi fod o'r tŷ ac aeth i lawr i'r glyn yn dawel, dawel. 
Gadawodd chwaer, pedwar mab a dwy ferch heblaw ŵyrion a pherthynasau 
eraill i ddiolch am gael ei chadw cy'd ac am ei ‘ brwydr” yn erbyn y byd a'i 
amgylchiadau am flynyddoedd lawer. _ Claddwyd ym mynwent eglwys Brondeifi 
—y Gweinidog yn gwasanaethu gyda chynhorthwy y Parch. Mr. Harris. 

DIODDEFODD yr Hen Dŷ Cwrdd, Trecynon, golled fawr eto ym marwolaeth Syr 
DAVID R. LLEWELLYN, Barwnig. Bu farw ar Ragfyr 15, yn 61 mlwydd oed. 
Cafodd gystudd hir a blin ond er hynny daliai i obeithio y byddai yn gwella, ond 
fel yr aeth y misoedd heibio diflannau'r gobeithion am wellhad. Hana: o gyff 
enwog o Undodiaid a fu mewn cysylltiad agos â'r Hen Dŷ Cwrdd, a bu ef ei hun 
yn ymddiriedolwr, yn ddiacon ac yn drysorydd yr Hen Dŷ Cwrdd am flynyddoedd. 
Yr oedd gan bawb o'i gydnabod barch diffuant i Syr David, ac yr oedd yn un o 
blant enwocaf yr ardal, a'i enw yn gyfarwydd i bob teulu. Gwnaeth enw iddo ei 
hun yn y gwahanol ddiwydiannau, a bu yn haelionus iawn i sefydliadau dyngarol, 
addysgiadol a chymdeithasol, a gwelir ei eisiau yn y gwahanol gyfeiriadau hyn. 
Talwyd teyrnged o barch iddo mewn llawer man gan gymdeithasau y bu efe mewn 
cysylltiad â hwynt, fel gwr hael ymroddgar, a chyfaill cywir. Cyflwynwn i Lady 
Llewellyn a'r teulu, ac hefyd i'w chwaer a'i frodyr ein cydymdeimlad dwysaf yn 
eu hiraeth a'u colled ar ôl un a oedd yn annwyl iawn ganddynt. _ Daeth nifer o 

gyfeillion a chynrychiolwyr enwog i'r gwasanaeth a gynhaliwyd yn y Crematorium, 
Glyn Tâf, dydd Mawrth, Rhagfyr 17. Gwasanaethwyd gan y Parch. E. R. 
Dennis. 

An ôl byr gystudd bu farw JOHN LLOYD, Blaenffynnon, Horeb, Llandysul, 
dydd Sul, Ionor 12 yn 77 mlwydd oed. _ Claddwyd ei weddillion dydd Mercher, 
Ionor 15 ym mynwent Llwynrhydowen yng ngwydd cynulleidfa fawr. Gwas- 
anaethwyd yn y tŷ gan y Parch. T. Davies, Horeb ; pregethwyd y bregeth 
angladdol gan y Parch, E. Gwilym Evans, B.A., a gweddiwyd ar lan y bedd gan 
y Parch. E. O. Jenkins. Dyn diddan, cymdogol a chymwynasgar oedd ein 
brawd ac yn llanw lle mawr, os anghyhoedd, yn ei ardal. Estynnwn ein cyd- 
ymdeimlad llwyraf i'r weddw, a'r ferch a'r wyrion bach ac i'r perthynasau oll. 

Ionor 17 yn 56 mlwydd oed, bu farw Mrs. DINAH DAVIES, Arfon, Llanbedr 
—gweddw y diweddar David Davies, Painter, wedi cystudd byr. Yr oedd yn y 
Capel Sul neu ddau cyn Nadolig ond fe'i caethiw-wyd hi i'w gwely y Nadolig 
gan y Bronchitis ac ni chododd mwy. Ni feddyliodd odid neb fod y diwedd 
mor agos ond pallodd y ‘ galon” ac ehedodd ymaith. Benyw dawel, hapus a 
defnyddiol oedd ein chwaer, ac yr oedd yn ffyddlon yn y capel a'r ysgol Sul 
ar hyd y blynyddoedd. Yr oedd ei llais yn bêr yn y côr ac yr oedd bob amser 
yn barod i wneud ei rhan. Doe o hen deulu ffyddlon ac nid oes nemor o amser 
er inni ffarwelio â'i chwaer. Dyma hithau wedi mynd gan adael mab a merch, 
a dau frawd heblaw perthynasau eraill i alaru ar ei hdl. Claddwyd y dydd 
Mercher dilynol ym mynwent Brondeifi, y Gweinidog yn gwasanaethu gyda 
chynhorthwy'r Parch. Lewis Williams. 

IONOR 20, 1941, yn 71 mlwydd oed, bu farw Mrs. A. DAVIES, Maesyderi, 
Cellan neu Mrs. Davies, Caeronnen fel yr oem yn ei hadnabod yn well, wedi 
cystudd byr a chaled. Nid oedd yn gryf o iechyd ers tro ond yr oedd wrth ei 
gwaith gylch y tŷ hyd iddi gael ei tharo â Pneumonia ac ni chafodd dro wedyn. 
Benyw dawel, radlon ac annibynnol o feddwl ydoedd. Cerddai i Gaeronnen 
drwy gydol ei bywyd ac arweiniodd ci phlant yno ar hyd yr un llwybr. Y mae'r 
bylchau'n amlhau ac ni allwn fforddio colli'r hên heb fod yr ifanc yn dod i'r 
adwy. Yr oedd diddordeb ein chwaer yn fawr yn y Capel a phleser oedd ‘ galw 
er cael ymgom ddifyr ar yr aelwyd am Gaeronnen, y byd a'r betws. Y mae hi 
wedi mynd gan adael mab a thair merch heblaw llu mawr iawn o gydnabod a 
ffrindiau i alaru o'i cholli. Claddwyd y dydd Gwener dilynol ym mynwent 
Caeronnen, yr angladd yn anghyhoedd a'r Gweinidog yn gwasanaethu. 


TH HD HEH ELF FFEHFTFUTEDT THO 


Nodion yr Eglwysi. 


CILIAU AERON.—Derbyniodd yr Eglwys hon rodd ewyllys o £100 yn 
gyflawn ar ôl Miss Margaret Jones, chwaer y diweddar Mrs. Evans, Maesygaer, 
Ciliau Aeron. 

LLWYDDIANT CERDDOROL.—Da gan lawer fydd gwybod fod Miss 
Ceridwen Evans, merch hynaf Mr. a Mrs. Evans, Gwelligefr'wch, Felinfach, 
wedi ennill y radd o A.L.C.M. Cafodd farciau uchel am ganu'r Piano ac am 
wybodaeth gerddorol. Gan nad yw ond ieuanc, mae ei llwyddiant yn glod 
mawr iddi. Mae Miss Evans yn un o'r tair Organyddes yn Rhydygwin. 

GELLIONNEN A'R GRAIG, TREBANOS.—Ar Dachwedd 24 cynhaliwyd 
cwrdd pen chwarter gan ddeiliaid yr ysgol Sul. Trefnwyd y rhaglen o ganu 
ac adrodd gan Mrs. Arthur Williams. Ymhlith y rhai a fu'n cymryd rhan yr 
oedd rhai plant o gyffiniau Llundain, evacuees, a dymunol eu clywed yn canu 
ac adrodd mor llithrig yn yr iaith Gymraeg. Oherwydd anawsterau ni 
chawsom gyngerdd fel arfer ar noson y Nadolig, ond fe'i cafwyd ar Ragfyr 28, 
pryd yr ymwelodd parti drama Eglwys Sant Ioan Ystalyfera â ni. Chwaraewyd 
tair drama dan arweiniad Mr. Sidney Rees, yr olaf ohonynt, “ The Fugitive,” 
o waith Mr. Rees ei hunan. Yr oedd safon uchel i'r actio a dwyster yn themes 
y dramâu. _ Trefnwyd y cyfarfod gan Mrs. M. T. Davies. Ar noson ola'r 
flwyddyn trefnwyd sosial gan y chwiorydd. Ar Ionor 2 bu deiliaid yr 
ysgol Sul yn cyfranogi o wledd o dê, a gorffennwyd y wledd gyda'r dyfyrrwch 
arferol. 

HEN DY CWRDD, TREGYNON.—Ar waethaf terfysg y dyddiau presennol 
ac anawsterau'r tywyllwch cynhaliwyd cwrdd noson ola'r flwyddyn fel arfer 
ar Ragfyr 31. Yng ngwydd cynulliad da anrhegwyd y plant am eu ffyddlondeb 
drwy'r flwyddyn i'r ysgol Sul. Llywyddwyd gan yr arolygydd, Mr. D. T. 
Williams, ac mewn araith bwrpasol canmolodd y plant am eu ffyddlondeb didor. 
Anrhegwyd y plant gan y gweinidog, y Parch. E. R. Dennis, ac anogodd hwy i 
barhau'n ffyddlon. Yng nghysgod yr anogaeth yr oedd awgrym i'r rhai mewn 
oed gymryd esiampl, yn enwedig yn y dyddiau presennol pan mae pob eglwys 
yn cwyno am seddau gweigion, y praidd yn lleihau ac yn esgeuluso eu dyled- 


32 YR YMOFYNNYDD 


swydd i'r addoliad cyhoeddus. Y mae'n sicr mai'r gwirioneddau a draethir 
o'n pulpudau a ddaw a'r byd i'w le a sefydlu heddwch rhwng gwerinoedd y byd. 
Wedi'r anrhegu cafwyd cwrdd adloniadol, y plant yn canu ac yn adrodd yn 
hwylus iawn. Ychwanegwyd hefyd unawdau a phartion gan rai mewn oed. 
Dymunol oedd cyfraniad parti Cynghrair y Gwragedd dan arweiniad Miss 
Edith Howells. Gobeithio y cawn glywed hwn eto; y mae ynddo ddigon o 
ddefnyddiau i drefnu rhaglen gyfan ar gyfer noson hapus. Cawsom hefyd 
ddrama ddarluniadol trwy gyfrwng y peiriant talkie, “ The Passing of the Third 
Floor Back.” Mwynhawyd y rhan yma gan bawb, y darluniau'n hynod glir a 
chwrs y ddrama'n ddealladwy. _ Sicrhawyd y rhan hon o'r rhaglen trwy garedig- 
rwydd Mr. James Ivor Davies. Trefnodd Cynghrair y Gwragedd inni gael 
cwpanaid o dê ac ychydig ymborth, ac hapused ydoedd ymgom pawb wrth 
fwynhau'r danteithion. Cyfeiliwyd gan Miss Mildred Howells a Mr. W. J. 
Jones, A.L.C.M. _ Diolchwyd yn gynnes i bawb a gymerodd ran, ac i'r chwiorydd 
am eu haelioni. _ Cynnes iawn oedd y diolchgarwch i'r Henadur W. M. Llewelyn, 
Y.H. a gofiodd amdanom y tro hwn yn ôl ei arfer. Trefnwyd y rhaglen adlon- 
iadol gan Mr. Edgar Williams a Mr. Idris Davies, ysgrifennydd yr ysgol Sul. 
Terfynwyd trwy ddymuno i'n gilydd Fwyddyn Newydd Dda a Heddwch wedi 
ei sicrhau. 

CAPEL-Y-FADFA.—Nos Fercher, Rhagfyr 11, cafwyd “ Noson Lawen” 
yma, wedi ei threfnu gan aelodau Cynghrair y Gwragedd a'r elw yn mynd i 
brynu edafedd i'r dosbarth sy'n gwau menyg, etc. i fechgyn y Fyddin. Yn 
anffodus trôdd y noson allan yn eithriadol o arw. Er hynny cafwyd noson lawen. 
Nos Iau, Ionor 2, cafwyd “ Noson Lawen ” arall yma o dan nawdd yr ysgol Sul. 
Wedi prŷd blasus o dê oddiar law y chwiorydd gwobrwywyd y plant am eu 
cysondeb yn cadw'r ysgol. Ar ben hynny cafodd pob plentyn MAG oddiar y 
“* Goeden Nadolig ” gyda Mr. John Davies, Pantglas, yn dad Nadolig. Cyn- 
orthwywyd ef gan Miss Davies, Brynawel, arolygydd yr ysgol Sul, a Mr. E. 
Lloyd Jones, Pantybryn, yr is-arolygydd. Gafwyd adrodd a chanu a bu pump 
o ferched, plant yr ysgol Sul, yn chwarae pobun dôn gynulleidfaol ar yr organ a'r 
gynulleidfa'n canu. Cafwyd anerchiadau gan Mr. Evan Evans, Glantre ; Mr. 
Evan Davies, Maespwll ; y Parch. E. O. Jenkins ; Mr, Tom Richards, Bryn- 
delyn ; a Mr. John Jenkins, Woodlands, cymydog o Annibynnwr. _ Arweiniwyd 
y cyfarfod gan Mr. E. Lloyd Jones. 

CAPEL-Y-CWM.—Er cymaint y cyfnewidiadau oherwydd cyflwr yr amserau, 
gwrthoda rhai pethau roddi ffordd, a da am hynny. Yn eu plith rhestrir y 
sefydliad o'r “ Christmas Tree” yng Nghapel-y-Gwm. Rhodd Mr. a Mrs. 
D. J. Thomas, Tyngrugisaf, oedd y wledd eleni, a diolch am awr pryd y gellid 
anghofio'r rations. Yr oedd y bwrdd yn cyhoeddi yn hyglyw fod y gyfundrefn 
honno heb gyrraedd yma. Mawr y fraint o fyw yn y wlad ar amserau fel hyn. 
Yn dilyn y wledd yr oedd rhaglen ddiddorol, a'r beirdd wedi bod wrthi i fynegu 
mewn cân deimladau diolchgar pawb, a'r rheini'n cael eu datgan mewn cân 
gyda hwyl gan y plant. Yr oedd y goeden mor llwythog ag erioed a mawr y 
blas o'i dihatru, a John Evans, Tŷ'r Capel yn estyn oddiarni yr anrhegion i'r 
plant yn ôl eu dewisiad eu hunain. Daeth John Evans bron o'r gwely at y 
gwaith, canys byr ddyddiau oedd oddiar y bu tan driniaeth mewn ysbyty, ond 
anghofiodd bob loes drwy ymestyn i fyd plant. Y mae sylw caredig teulu - 
lands, Alltyplaca o flwyddyn i flwyddyn i'r Ysgol Sul yma yn gefnogaeth i fynych- 
iadau rheolaidd. Priod yr Henadur M. Ll. G. Williams, Y.H. a fynegodd eu 
haelioni y tro hwn a chyda geiriau pwrpasol cyflwynodd ddwsin o gopiau o'r 
** Perlau Moliant ” i'r rhai a oedd wedi mynychu yn fwyaf cyson. Yn ychwanegol 
i hyn rhoddodd yr Henadur chwecheiniog i bob plentyn ar gofrestr yr Ysgol Sul. 
Yr oedd teulu caredig Tyngrugisaf wedi gyrru eu gwahoddiad yn helaeth, a 
gallem feddwl, am fod llawr y Capel yn llawn, nad oedd neb wedi gwrthod. 
Yr oedd yn amlwg fod eu pleser o roi yn gymaint a phleser pawb wrth dderbyn. 
Yr oedd absenoldeb Mr. David Richards, Penlanfawr yn herwydd afiechyd yn 
ofid i bob calon, a thaer oedd y dymuniad am adferiad buan iddo. 


J. D. Lewis a'i Feibion, Argraffwyr, Gwasg Gomer, Llandysul, 

A GOLDEN TREASURY OF THE BIBLE (and Apocrypha) 
Edited by MORTIMER ROwE, B.A. assisted by Principal H. MCcLACHLAN, 
and PROEESSOR ,DOROTHY 'TARRANT. 1,076 pâges cr. 8vo. 7/6 net 
(by post 8/-). Leather. bound, gilt édges, 10/6 (by post 11/-). Two 
Volume Edition : Vol. 1 Old Testaméhi and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND, V. Hotz, M.A., B.LITT. . Twenty-two books of 
different titles and authors. 1/- each (by post 1/13). 
Send for 24 page Prospectus with synopses of the individual books. 

A NEW SERIES OF SHILLING BOOKS now issuéd includes the following: 
From Primitive to Modern Religion by R. F. RATTRAY, M.A., PH.D. 
World Vision by L. J. BELTON, B.A., M.S0. ;,Is there a Religious Basis 
for Society ? by SIDNEY SPENCER, 'B As Go od, Commonwealth and 
Afterlife by BASIL VINEY ; A Possible Religion—the Christian way of 
life by BAsIL MARTIN, M iA (the author of “ An Impossible Parson '). 

ON IN THE, LIGHT OF PSYCHOLOGY. 

By REGINALD W. WILDE, M.A., B.Sc. Price—1 |- (by post 1/14). 

PICTURES IN THE FIRE and other Talks tô Girls and Boys. 

by Mary FRANCIS, L.L.A, Priîce—1f- (by post 1/13). 
,..,Seventh volume of a popular series. 
THE WAY OF PRAYER. A Manual of Daily Prayers and Readings. 
Price—6d. (by post 7d.) ; Cloth—1i/3 (by post 1/44). 

ESSEX HALL LECTURES have been delivered annually since 1892. 
The latest was delivered in May, 1939, by St. JoHN Ervine, LL.D. Subject : 
“* The State and the Soul.” Price—1/- (by post 1/13). 


The Lindsey Press, 5 Essex Street, Strand, London, W.C. 2. 
Elyfrau Newydd 


FFYNNONLOYW 


Stori Tair Cenhedlaeth 


PRIS—2/6 TRWY'R POST—2/11 


5 ar _' @Cerddi Doniol 

DYMA A DDYWED Y Tyst :— 
es YMGAIS ar linellau awen Idwal Jones yw ‘ Pennill a Thoric. 
Y mae'r canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 

Why suffer 
headaches? 


If you are otherwise healthy, then there 
can be litele question that your eyes 
are the cause. Think of the work yous 
eyes have to do. Glasses can definitely 
cure headaches caused by strain. 


ec fore 
F.B.O.A., F.S.M.C., F.1.0. 


Qualified Ophthalmic Optician 


31, GREAT DARKGATE STREET, 


ABERYSTWYTH. TEL NO. 209. 

Crefydd a Bywyd 
O Ben Mynydd 
Siôn Gymro 

Pris 3c. y mis; drwy y Post, 4s. oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. J. D. Jones, B.A., B.D., 211, Swansea Road, 
Trebanos, Swans ea 


Pwyllgor Ymgynghori—Prwaturo W. S. JONES, M.A., M.Sc. ; PARCHN. S. E. 
Bowen ; E.R. Dennis ; D. Evans ; E. G. Evans, B. A; JOHN Evans, B.A. 
E. O. JENKINS; E. G. Jones; J. ISLAN JONES, M.A. SIMON JONEs, B. 
J. Maries THOMAS, M.A.; Lewis WiLLIAMS; T. O. WiLnmiaws, M.A.; a 
Mari. J. Hopxin a D. Jones. U 


Yr archebion a'r taliadau i'w hanfon i'r Cyhoeddwyr— “is 
J.D. Lewis a'i Feibion, Swyddfa'r “ Ymofynnydd’’, Llandysi 

CYFROL XLI. MAWRTH, 1941 RHIF 3. 


DYLAN YAAMNMA z 2 AAMAMYAUIY UA Yu a 
Crefydd a Bywyd. 
Llithiau byrion ar gyfer amseroedd tawel. 


(Detholion o'r llylryn— Confidence and Gourage—a baratowyd gan y 
Gymdeithas Gyffredinol at wasanaeth ein milwyr.) 


GAIR O GALONDID: 

MDDYGWCH yn addas i efengyl Crist, fel pa un bynnag a 

wnelwyf ai dyfod a'ch gweled chwi, ai bod yn absennol, y 

clywyf oddiwrth cich helynt chwi, eich bod yn sefyll yn un 
ysbryd, ag un enaid gan gyd-ymdrech gyda ffydd yr efengyl, ac 
heb eich dychrynu mewn un dim gan eich gwrthwynebwyr—yr 
hyn iddynt hwy yn wir sydd arwydd sicr o golledigaeth ond i chwi 
o iechydwriaeth, a hynny gan Dduw. Canys i chwi y rhoddwyd 
gras, er Crist, nid yn unig gredu ynddo ef, ond hefyd ddioddef 
erddo ef. ‘ 

Llawenhewch yn yr Arglwydd yn wastadol ; a thrachefn meddaf, 
Llawenhewch. Bydded eich arafwch yn hysbys 1 bob dyn. Y 
mae yr Arglwydd yn agos! Na ofelwch am ddim, eithr ymhob 
peth, mewn gweddi ac ymbil gyda diolchgarwch, gwneler eich 
deisyfiadau chwi yn hysbys ger bron Duw. Frodyr, pa bethau 
bynnag sydd wir, pa bethau bynnag sydd gyfiawn, pa bethau 
bynnag sydd bur, pa bethau bynnag sydd hawddgar, pa bethau 
bynnag sydd ganmoladwy ; od oes un rhinwedd ac od oes dim clod, 
meddyliwch am y pethau hyn ; a Duw yr heddwch a fydd gyda 
chwi. Paul at y Philipiaid. 


Y GWMNI ANWEL 


Tawy gydol y daith hir a phoenus honno am un awr ar bymtheg 
ar hugain dros fynyddoedd dienw ac afonydd rhew South Georgia, 


34 YR YMOFYNNYDD 


ymddangosai i mi yn fynych ein bod yn bedwar ac nid tri. Ar ôl 
hynny dywedodd Worsley wrthyf: * Bos, , cefais rhyw deimlad 
hynod ar y daith fod rhywun arall gyda ni. 

Syr E. Shackleton. 


Na foed i mi weddio am fy nghysgodi rhag peryglon, ond a am eu 
hwynebu'n ddiofn. 

Na foed i mi ddeisyf am dawelu fy mhoen, ond am y galon i'w 
drechu. 

Na foed i mi grefu ym mhryder ofn am fy achub, ond gobeithio 
am yr amynedd i ennill fy rhyddid. 

Caniateir i mi beidio â bod yn llwfr, yn teimlo eich trugaredd 
yn unig yn fy llwyddiant ; ond bydded i mi deimlo gafael eich llaw 
yn fy methiant. 

Tagore. 


O Dpuw, holl-ddoeth ac yn ein caru yn dragwyddol, gwnei'r 
lleoedd geirwon yn wastadedd ; gosodaist ein traed mewn byd 
sy'n llawn o ddigwyddiadau a chyfnewid, ac fe'n hamgylchir gan 
beryglon cudd. Paid a'n gadael yn unig yn ein hofnau a'n 
gwendidau. Rho i ni deimlo cyffyrddiad dy law a gwybod fod 
cwmni rhadlon yn ein hymyl. Felly y cerddwn yn llawen ein 
cam ar hyd y ffordd sy'n arwain i oleuni a bywyd. Amen. * 


UDDUDD THRO 


O Ben Mynydd. 


EBYG na wêl y darllenydd unrhyw berthynas rhwng yr ysgrif 
Tai phennawd. Hwyrach mai dim ond rhywbeth ym meddwl 

yr ysgrifennydd ei hun ydyw'r berthynas—tebyg i berthynas 
geiriau'r pregethwr yn aml a'i destun o'r Beibl—peg i hongian 
pregeth wrtho, ac nid oes iddo iws pellach. Beth bynnag am 
hynny, dewisais y pennawd am fod cerdded llwybrau'r mynydd 
yn rhan o 'mywyd, y rhan orau, mi hyderaf. Yno y mae'r capel 
gwyngalchog, ac yn ei furiau hen eco emyn a gweddi a phregeth 
y rhai na cherddant mwyach ar “ yr hen lwybrau,” ond yno fe 
deimlir o hyd eu cwmni mor agos. _ Caraf fynd yno i addoli, caraf 
gerdded yr. hen lwybrau, ac yno goruwch dwndwr a berw y dref, 
goruwch sŵn olwynion diwydiant y dyffryn a cherbydau'n gyrru 
ar y “ ffordd fawr,” caiff myfyrdod rodio ei “‘ dragwyddol heol ” 
yn ddirwystr yn nhawelwch pen y mynydd. Felly dyna'r cyswllt 
rhwng pennawd ac ysgrif, ac ni cheir yma ond rhyw fyfyrdodau 
anghyswllt AR LWYBRAU'R MYNYDD, 

GREFYDD.RYDD 


Wedi darllen llythyr agored D.T.W. yn y rhifyn diwethaf o'r 
YMOFYNNYDD ni allwn lai na gofyn, Beth yw sefyllfa crefydd 
ryddfrydig heddiw? Yn y blynyddoedd cyn y rhyfel gwn fod 
trend meddyliol i gyfeiriad hollol groes i grefydd rydd. Cyffrowyd 
dynion i'w gwaelodion gan ddigwyddiadau'r misoedd diwethaf. 
Yn feddyliol y mae'r byd yn gyfan yn y pair, a beth fydd effaith y 
cyffro hwn a'r berwi, amser a ddengys. Amlwg fod sylfaeni rhai 
sistemau meddyliol a oedd yn boblogaidd iawn ychydig bach yn ôl 
wedi cracio. | 

Ers blynyddoedd y mae tuedd i ddirmygu popeth rhyddfrydig, 
yn boliticaidd ac yn grefyddol, fel pethau out of date, ffrwythau 
crin ideology bywyd esmwyth a diogel yr hanner olaf o'r ganrif o'r 
blaen. I raddau helaeth y mae'r ddrwgdybiaeth hon wedi gaf- 
aelyd yn y rhyddfrydwyr crefyddol eu hunain. _ Hynny, mi gredaf, 
sy'n gyfrifol am fwy nag y dybir o'r difaterwch ynghylch cynnull 
i'r gwasanaeth cyhoeddus. Dyna paham y mae cymaint o “ seddau 
gweigion ” yn ein capeli. Y mae'r ddrwgdybiaeth anymwybodol 
hon parthed pwysigrwydd ein cenhadaeth yn difa grym pob 
cymhelliad a brwdfrydedd. 

Mewn ymgom â chyfaill rhyw ddwy flynedd yn ôl cofiaf iddo 
awgrymu fod dynion deallus wedi colli eu nerf. Dyna'i unig 
eglurhad ar y ffaith fod cynifer o ddynion meddylgar yn cefnu ar 
y gred yn urddas a daioni'r natur ddynol ac yn estyn croeso parod 
1 athrawiaeth fel y pechod gwreiddiol. Dyn yn colli ei ymddiried- 
aeth mewn dyn—dyna'r sefyllfa, ac o ganlyniad yn ofni trystio 
ei alluoedd ei hun i ganfod y gwirionedd. Yn ei ddiffyg ffydd 
cais gysgodfa tan gronglwyd rhyw awdurdod crefyddol y tu allan 
iddo ef ei hunan. Dywedai un yn ddiweddar mai'r tir mwyaf 
ffrwythlon i godi troedigion i Babyddiaeth yw rhyddfrydiaeth gref- 
yddol sy'n ansicr ohono'i hun. Daw i'm cof eiriau'r Athro Baillie 
o Edinburgh. ‘“‘ Y tasc ger bron y byd yw ail-ddarganfod ffydd yn 
y ddynoliaeth ar sylfaen ffydd yn Nuw. Canrifoedd o ffydd fawr 
yn y natur ddynol oedd y canrifoedd sydd o'r tu ôl i ni, ond nid oes 
ddim yn nodweddu'r cyfnod presennol yn fwy na cholli ffydd yn 
y natur ddynol. Dyna wir gyfrinach gwendid gweriniaeth rydd- 
frydig. Nid oes bellach ymddiriedaeth mewn dyn.” 

Sialensir crefydd rydd heddiw o bob cyfeiriad. Daw'r her o 
syniadau totalitaraidd Pabyddiaeth sy'n darostwng yr unigolyn i'r 
gymdeithas grefyddol. Daw o Ffasgistiaeth a Marcsiaeth pryd y 
mae'r sistemau hynny'n gwrthod cydnabod y traddodiad Crist- 
nogol. Daw o feysydd diwinyddiaeth ddiweddar lle y dirmygir 
galluoedd dyn i adnabod Duw. Ers blynyddoedd bellach o'r 
cyfandir lleda dylanwadau dysgeidiaeth Karl Barth sy'n cyhoeddi 
methiant rheswm a phrofiad, ac yn fwy nag a dybir gennym y mae 

lliw athrawiaethau Barth ar bregethu'r enwadau yng Nghymru 
heddiw. | 

Gwelir yn amlwg fod llawer o safbwyntiau sy'n gwrthwynebu 
safbwynt crefydd rydd yn hawlio sylw y cyhoedd. Yn wyneb hyn 
beth yw sefyllfa crefydd rydd? Gallwn dynnu ysbrydiaeth o'r 
“hen draddodiadau," ond nid yw tystiolaeth yr “ hen draddod- 
iadau ” yn ddigon i'n hachub heddiw. Os ydym yn gorfod byw 
ar gapital y gorffennol, y mae hynny'n braw o ryw fath nad oes 
gennym adnoddau i ennill ein bywoliaeth. 

Gwir fod llawer syniad ym mhregethu'r tadau na phwysleisir 
mwyach am fod gwy ybodaeth helaethach wedi' cyfnewid ein barn 
arnynt. Parchwn y tadau am eu pwyslais ar foesoldeb. Pan oedd 
gwir angen am hynny dangosasant mai “ ffordd o fyw” ydoedd 
crefydd ac nid cheap ticket i'r nefoedd. Yng nghreisis meddyliol y 
bedwaredd ganrif ar bymtheg hwy a fu'n gyfrwng i ddiogelu 
seiliau crefydd. Ond yn eu hawydd i bwysleisio agwedd foesol 
crefydd teimlir iddynt rywfodd, nid anwybyddu ond, esgeuluso'r 
profiad crefyddol. Os ocs ambell gangen grin ar y pren ni olyga 
hynny fod ei wreiddiau wedi marw. Yn aros o hyd y mae'r gred 
fod Duw'n gweithredu'n y cyfanfyd, fod goleuni datguddiad yn 
llewyrchu fwyfwy ar hyd yr oesau, a thrwy arweiniad Duw yn ei 
gydwybod fod cynnydd dyn mewn gras a moes yn bosibl. 

Mewn cyfnod pan mae totalitariaeth, mewn mwy nag un ffurf, 
yn amlwg, y mae cymaint oalw ag a fu erioed am bwysleisio gwerth 
personoliaeth dyn ac adnewyddu ffydd yn y ddynoliaeth yng 
ngoleuni dysgeidiaeth Iesu Grist. Dyna gyfeiriad cenadwri crefydd 
rydd heddiw, ac yn wir dyna'i chyfle. Gwir fod athrawiaethau 
dynion fel Karl Barth ac ereill yn ennill tir. Ymddengys fod tuedd- 
iadau meddyliol yr oes o'u plaid yn awr. Ar grefydd rydd dyddiau'r 
trai ydyw. Ond y mae'r angen yn gymaint ag erioed i i grefydd 
rydd 'gyhaedd? n eglur ei bod yn gwrthod symud Duw o'r cyfanfyd 
ac yn gwrthod dwyn oddiar ddyn. ei werth a ryddid. 


RNA DW Ac Pedy II 


Ni warafun neb i'r Athro W. J. Gruffydd ei le ymhlith proffwydi, 
ac un o'i ysgrifau cadarnaf yn ddiweddar yw'r un a ymddangosodd 
yn rhifyn Hydref o'r Llenor. Yn yr ysgrif dan y pennawd “ Mae'r 
gwylliaid yn dod ”' bwrir golwg dreiddiol ar dueddiadau meddyliol 
Ewrop, yn arbennig yn Ffrainc. Credaf y bydd rhai dyfyniadau 
ar sefyllfa'r Babaeth yn y terfysg presennol yn agoriad llygaid i 
lawer. “ Ers blynyddoedd bellach mae'r Blaid Glerigol yn 
Eglwys Rufain, hynny yw, y blaid a fyn adfer gallu politicaidd yr 
Eglwys, yn gweithio ag egni anghredadwy i gael Swyddfeydd 
Tramor y gwahanol wledydd, yn enwedig y gwledydd anghatholig, 
i'w dwylo, ac nid rhaid ond nodi un awgrym i'r rhai a all farnu 

arwyddion yr amserau. Yn holl Wasanaeth Gwladol Prydain, 
tu allan i'r Swyddfa Dramor, llai na naw y cant oedd rhif y Cathol- 
igion ymhlith y swyddogion uchaf ; yn y Swyddfa Dramor yr oedd 
y cyfartaledd dros drigain y cant! Ychydig amser yn ôl yr oedd 
bron bob Llysgennad a oedd gan Brydain yn llysoedd pwysicaf 
Ewrop yn aelod o Eglwys Rufain. Mewn gair yr oedd diplom- 
yddiaeth Prydain,—ac i raddau ychydig yn llai, diplomyddiaeth 
America,—wedi myned i ddwylo'r Pabyddion.” Am ran yr 
Eglwys Gatholig yn y Rhyfel Cartrefol, yn Ysbaen dywaid yr 
Athro : “ Ar olwg arwynebol, rhyfel ydoedd rhwng plaid Gomiwn- 
yddol a phlaid Ffasgistaidd, ond nid Comiwnyddol mewn unrhyw 
ystyr oedd llywodraeth werinol Ysbaen pan ymosodwyd arni, ac 
nid yr agwedd Ffasgistaidd a oedd amlycaf ym mhlaid Franco. 
Rhyfel oedd, yn ei chynllun a'i chyllid a'i hamcan, i adfer gallu a 
chyfoeth yr Eglwys yn Ysbaen,—gallu a chyfoeth a gollasai, ar 
waethaf ei mantais a'i chadernid, oherwydd ffyrnigrwydd canol- 
oesol ei gorthrwm ar y werin dlotaf a thruenusaf yn Ewrop. Pleid- 
iwyd gwrthryfel Franco gan bob Catholig drwy'r byd, a chyfrann- 
wyd yn hael ganddynt at ei dreuliau ; yn wir, bu'n rhaid i rai o 
Gatholigion y wlad hon werthu rhannau mawr o'u hystadau i dalu 
am arfau i'r gwrthryfelwyr ”” . . . “ A brotestiodd y Pab yn erbyn 
erchyllterau'r Eidal yn Abyssinia? A soniodd ef gymaint a gair 
am y gweinidogion Lutheraidd a garcharwyd ac a lofruddiwyd 
gan Hitler? Yn ei brotest gref yn erbyn gorthrwm Rwsia a'r 
Almaen yng ngwlad Pwyl, a ynganodd ef gymaint ag un gair 
ymhlaid un truan ond yn unig y Catholigion? Naddo. Nid yn 
unig nid yw dyngarwch yn rhan o Gristnogaeth y Babaeth, ond y 
mae dan gabl ynddi.” 

Yn yr ysgrif rhoddir lle amlwg i ddylanwad y Babaeth ar y 
digwyddiadau yn Ffrainc, a dywaid am bolisi'r Babaeth at yr 
Adwaith yn y gwahanol wledydd. “ Yn Ysbaen, rhoes pob 
cefnogaeth yn gudd ac yn agored, i Franco. Yn yr Eidal ar ôl 
peth dadl ac ymwingo i gael y lle gorau i daro, gwnaed concordat 
rhwng yr Eglwys a'r Ffasgistiaid, a bellach mae bendith yr Eglwys 
ar weithredoedd Mussolini. Yn Ffrainc nid oedd y Pab ar y 
dechrau wedi canfod holl bosibilrwydd yr Action, ac felly yn 1926 
condemniodd Charles Maurras am fod ei athrawiaeth yn *“* wrth- 
' Gristnogol.” Ond yn 1939—sylwer yn graff ar y dyddiad— 
tynnwyd y condemniad yn ôl. Nid oedd Maurras wedi newid dim ar 
ei syniadau, ond erbyn 1939 yr oedd posibilrwydd llwyddiant ei 
gynllwyn yn erbyn llywodraeth Ffrainc wedi troi yn sicrwydd,— 
peth fel yna yw egwyddor yn yr Eglwys Babaidd. Hyd yn hyn, 
nid oes dealltwriaeth gyhoeddus rhwng Hitler a'r Pab, a mentraf 
broffwydo na bydd ychwaith hyd nes y daw sicrwydd y caiff 
Hitler ei gynlluniau i ben yn Ewrop. A'r funud honno, fe'i cymodir 

â'r Pab, a chaiff Falbhauer a'r Catholigion a erlidiwyd orchymyn 
i gadw blaenau eu traed ar y llinell a dynnir iddynt gan y Pab.” 
Rhoes yr Athro W. J. Gruffydd weledigaeth i Gymru ar lawer 
o faterion erioed. Ychwanegodd at ei gymwynasau drwy gy- 
hoeddi'r ysgrif hon, a hyderir y bydd i'w eiriau treiddiol gyrraedd 
clustiau pob Ymneilltuwr drwy'r wlad, ei argyhoeddi nad yw ei 
frwydrau trosodd, a'i adgofio fod Seithennin yn ein plith eisoes 
a'i law ar y llif-ddorau, yn defnyddio terfysg presennol ein byd yn 
gyfle i gyrraedd ei amcanion gorthrymus. 
SIÔN DAFYDD. 


G 

Siôn Gymro. 


N ôl Kilsby Jones dim ond tri ysgolor yn ieithoedd y Dwyrain 

a feddai Ymneilltuwyr Cymru'n ei gyfnod ef—Dr. Harries 

Jones, Trefeca gyda'r Methodistiaid, y Parch. John Davies, 
Ietwen gyda'r Annibynwyr, a Dr. Vance Smith, Gaerfyrddin 
gyda'r Undodiaid. Pwy oedd y Parch. John Davies, Ietwen ? 
Hwyrach ei fod yn fwy adnabyddus wrth ei ffugenw—sSiôn Gymro. 
Ysgrifennodd lawer i'r cylchgronau o dan yr enw hwn, ac weithiau 
o dan yr enwau—Sion Llethi a Castellanus. 

Cofiaf i mi ddarllen yng nghyfrol goffa'r Dr. T. Rees lle y dywaid 
Eirug mai dylanwad pregethu addysgol Siôn Gymro a oedd i 
raddau'n gyfrifol am gau capel Undodiaid Rhydyparc. Yn YR 
YMOFYNNYDD (Medi 1940) cyfeirir ato fel “ gŵr a gyfrifir fel prif 
ysgolhaig Beiblaidd Annibynwyr canol y ganrif o'r blaen— cy- 
huddid ef o ogwyddo at Undodiaeth, a rhwystrodd hynny ef i gael 
cynnyg ar gadair Coleg y Bala '—nid ei rwystro i gael y gadair, 
cofier, eithr ei rwystro i gael cynnyg arni.” 

Pwy ddydd deuthum ar draws llyfr* y Parch. Ben Davies, 
Llandeilo (gynt o Landysul) ar fuchedd a gwaith Siôn Gymro, 
a darllenais ef gyda blâs a chyda budd. Nid yw'n gyfrol drwchus, 
ond y mae'n gyfrol sy'n llawn o bethau da, yr iaith yn ystwyth a 
darllenadwy, a thriniaeth yr awdur o'i fater yn ddysgedig, yn 
arbennig yn y penodau sy'n ymdrin â Siôn Gymro fel cyfieithydd, 
esboniwr, ac ysgolhaig Beiblaidd. Y mae imprint Gwasg Gomer 
ar y gyfrol yn ei hawlio fel un ddestlus, yn lân mewn gwaith a 
diwyg. 

Un o blant Ceredigion oedd Siôn Gymro. _ Ganed ef ym mhlwyf 
Llanarth yn 1804. Ymddengys fod ei rieni'n weddol gysurus eu 


*SION GYMRO gan y Parch. Ben Davies, Llandeilo. Gwasg Gomer, Llandysnl. 
Pris 2s. 6c. 

hamgylchiadau, y tad yn “‘ ŵr o ddysg uwchlaw'r cyffredin ” ac yn 
ddiacon yng nghapel Neuaddlwyd. Bu John Davies am un mlynedd 
ar ddeg hyd ei ddeunaw oed yn ysgol Neuaddlwyd, a chymhellwyd 
ef gan ei athro, Dr. Thomas Phillips, i ddechrau pregethu pan oedd 
yn bymtheg oed. O Neuaddlwyd aeth i Goleg yr Annibynwyr yn 
y Drefnewydd. Dywaid ef yn ei ddyddlyfr mai'r pwyslais ar 
ieithoedd yn athrofa'r Drefnewydd a barodd iddo fynd yno yn 
hytrach nag i Gaerfyrddin.“ Yr oedd yr hyn a ddysgid yn yr 
athrofa hon yn fwy gydunol a thuedd fy meddwl na'r hyn a ddysgid 
yn athrofa Caerfyrddin. Gwell gennyf ddysgu Ieithoedd, Hanes, 
.Beirniadaeth Feiblaidd, na'r celfyddydau Rhif a Mesur. Ni allwn 
wneuthur llawer o lun ar Algebra ac Ewclid.  Ymroddais i bethau 
eraill, hoffach gennyf, yn enwedig yr Hebraeg.” (tud. 6o). 

Wedi pedair blynedd lafurus a diwyd yn yr athrofa ymsefydlodd 
yn 1826 yn weinidog ar eglwys Glandŵr yn Sir Benfro. Ymhen 
dwy flynedd cychwynnodd achos newydd ym Moreia, Llanwinio. 
Am 37 o flynyddoedd bu'n weinidog ar y ddwy eglwys, ond daeth 
ei gysylltiad â Glandŵr i ben yn lled ddisymwth, a pharhaodd yn 
weinidog Moreia am ugain mlynedd arall. Bu farw yn bedwar 
ugain oed. Tua chanol cyfnod ci weinidogaeth yng Nglandŵr 
achwynid arno ei fod yn “ rhoddi rhy fach o Grist yn ei bregethau.” 
Penderfynwyd ar y mater mewn cwrdd eglwys. “ Gofynnodd 
John Davies wedi clywed y gŵyn, beth a feddylid wrth bregethu 
Crist, a phryd y gellid dweud bod y gennad yn pregethu Crist? 
Caeodd hyn enau pawb, a darfu'r gŵyn y noson honno gyda 
phleidlais o fwyafrif mawr o blaid y gweinidog.” (tud. 33). 

Wrth gwrs, fel ysgolhaig Beiblaidd y dengys ei ragoriaeth. ‘‘ Pe 
cesglid ei holl ysgrifau yng nghylchgronau ei gyfnod, gan gynnwys 
ei ddadleuon, gwnaent gasgliad da a chyfoethog iawn, ac un amcan 
mawr yn eu nodweddu i gyd, sef cyfrannu gwybodaeth, goleuo'r 
werin, amddiffyn tegwch a rhyddid, a dod i feddiant o'r gwir- 
ionedd.” (tud. 85). Yn 1836 dechreuodd ar ei waith ar “ Y 
Proffwydi Byrion,” a chyhoeddodd ef yn 1881. Dywaid y Prif- 
athro T. Lewis, M.A., B.D., Aberhonddu am yr esboniad hwn, 
“* Rhydd John Davies gyfieithiad gwreiddiol (a sylwadau gwreiddiol 
yn aml) ac ar ymyl y ddalen fe geir cyfieithiadau i'r Gymraeg o'r 
hen gyfieithiadau,—y Groeg, y Lladin a'r Syriaeg. Pe bai'r 
esboniad wedi ei ysgrifennu yn Saesneg, buasai yr awdur wedi 
ennill safle uchel ymysg esbonwyr y Proffwydi.” (tud, 44). 

Wele un enghraifft o'i nodiadau—*“ A myned i'r tŷ a phwyso ei 
law ar y pared, a'i frathu o sarph ” (Amos v. 19). ‘“‘ Siaradai yr 
Iddewon yn gywirach na'r Gymry am ddull y sarph o niweidio dyn. 
Cnoi meddent hwy, a brathu meddwn ninnau. _ Cnoi y mae, ac nid 
yw ei cholyn ag a ddychmygir sydd yn brathu ond yn unig ei 
thafod,—yn ei deuddant tyllog y mae y niwaid, ac nid yn ei thafod. 
Da pe buasai tafod llawer dyn mor ddiniwaid.” (tud. 39). 

Ei waith pwysig arall yw ei^ 1 — o'r Testament Newydd 
—o'r Groeg i'r Gymracg.” Mewn llawysgrif y mae'r cyfieithiad 
hwn hyd yn hyn, ac mewn llawysgrif hefyd y mac “* Llyfr Coheleth ” 
(Llyfr y Pregethwr), a “ Horae Petrinae ’’—cyfres o ddarlithiau. 

Safai ar dir uchel fel llenor, a chyfansoddodd lawer o ddarnau 
barddonol yn y Saesneg a'r Gymraeg. Cymerth hefyd ran mewn 
llawer o ddadleuon, ac y mac dwy ohonynt yn llawn diddordeb— 
ei ddadl â J.R. yn y Dysgedydd ar ** Bregethu Dychmygion,” a'i 
ddadl â John James, Gellionnen yn Seren Gomer. Dyma ddywaid 
Clwydwenfro yn y D:xgiwr am y ddadl hon : “ Yr oedd ‘ Cymanfa'r 
Undodiaid” wedi ei chynnal yn Rhydyparc ger Moriah yn 1832 
mae yn debyg. Dygodd y Parch. John James gyhuddiadau pwysig 
yn erbyn pregethwyr teithiol yr enwadau eraill a'r casglwyr 
cenhadol. Condemniai y naill y llail fel rhai yn gweithio am arian 
yn unig, ac yn gyfryw a laíurient am y tâl, ac nid o gariad at y 
gwaith. Anfonodd y Parch. John Davies, Glandŵr, fel y llaw- 
nododd ei enw wrth ei ysgrif gais ato i brofi a chyfiawnhau ei 
sylwadau ar dudalenau ‘Seren Gomer’. Cydsyniodd y Parch. 
J. James, ond buasai cystal iddo beidio. Cafodd flrewylliad yn 
* Seren Gomer ’ Ion. 1833 nes oedd yn gwingo. Atebodd J. James 
yn tudalen 100 ac awgrymu ar y diwedd na ddisgwylid iddo wneud 
sylwadau ychwanegol ar nodiadau y Parch. John Davies. Yn 
tud. 198-201 cymer y Parch. John Davies ef i fyny, a rhydd iddo 
ffrewylliad ddi-drugaredd, ac ni atebodd yntau air byth.” (tud. 78). 

I ddarllenwyr YR YMOFYNNYDD bydd y cyfeiriad hwn. at farn 
Siôn Gymro am y Dissente rs’ Chapels Act 1844 yn ddiddorol. Dyma’r 
ddeddf sy'n rhoi i'r Undodiaid feddiant o'r hen gapeli, y capeli 
hynny a godwyd yn union wedi Deddf Goddefiad 1689. Ymhlith 
yr Ymneilltus wyr iawnffyddol bu llawer o frwydro ffyrnig yn erbyn 
y ddeddf hon a basiwyd ym mis Gorífennaf 1844. Yn yr un mis 
ysgrifennodd Siôn Gymro erthygl i'r Diwygiwr yn amlygu ei foddhad 
fod y mesur wedi pasio ei drydydd darlleniad yn y Senedd. Beiai 
olygydd yr Evangelical Magazine, Cymanfa Sir Gaerfyrddin, a'r 
Diwygiwr am siarad a che fnogi deisebu yn erbyn y mesur. Yn 
Awst 1844 ysgrifennodd rhywun a'i geilw ei hun yn “ Amddiff- 
ynwr' i'r Diwygiwr, a galwodd ysgrif Siôn Gymro yn. ysgrif 
Sosinaidd.” Ni chafodd gyfle i ateb oherwydd i'r golygydd gau'r 
ddadl ar unwaith. 

Un bore Sabath cychwynnodd yn gynnar ar gefn ei geffyl i 
Lwynyrhwrdd. Ar y ffordd pasiodd hen wraig, a gofynnodd iddi 
i ba le yr oedd yn mynd. “I Lwynyrhwrdd,” atebodd yr hen 
wraig. ‘“‘ Mae'n rhy gynnar i'r oedfa,” meddai Siôn Gymro. 
Ebr hithau, “ O ! Mr. Davies Glandŵr sydd gyda ni y bore yma, 
ac y mae ef yn dibennu gyda'i fod yn dechrau.” Am y stori hon 
dywaid awdur y llyfr, “ Hawdd gennym gredu ei fod yn fyr ar 
adegau, gan ei fod yn nithio mor fanwl, a byth yn. ymroddi i 

glebran, a bod yn y pulpud yn fath o rod y felin, y sydd yn mynd 
eyflymaf pan na bo dim yn cael ci falu.” (tud. 97). 

Rhoes y Parch. Ben Davies i'r dô he ddiw lyfryn rhagorol ar un 
o, gymeriadau mawrfrydig y ganrif o'r blaen yng Nghymru u—dyn 
a ocdd mewn gwirionedd yn syml o fawr ym mhopeth a wnai, 
dyn ar y blaen i'w ocs ac yn brotlwyd i'w gyfnod, a gall pob un 
ohonom gyduno yn nymuniad yr awdur, “ disgynned deuparth o'i 
ysbryd ar Gymru fydd.” 

1 0p 

In Memoriam: Hathren Jones. 


ete A ei weinidog, y Parch. J. Marles Thomas, M.A. :— 


“ Syrthiodd cwmwl trist dros ardal Cefn Coed dydd Gwener, Ionor 10, o glywed 
fod Hathren Jones wedi marw, ac yntau ond 30 mlwydd oed. Er ei fod wedi 
clafychu ers tro, a llesgedd corff a methiant iechyd yn rhagfynegu'r dydd blin, 
pan ddaeth y newydd galarus nid oedd neb yn barod i'w dderbyn. Rhyw 
edrych ymlaen a wnai pawb at ei weld yn dod adref o'r ysbyty, eithr nid oedd 
hynny i fod. A'r bore hwnnw pan ddaeth y newydd teimlodd cynulleidfa'r 
Hen Dŷ Cwrdd ei bod wedi colli un o'i bechgyn gorau. 

“* Dyna'r fath gymeriad oedd Hathren—hynaws a gwresog ei ysbryd, a'i wên 
a'i chwerthin iach yn dweud am enaid llawen. Bendithiwyd ef â doniau da, 
ac yr oedd parch gan bawb iddo. Yr oedd ei farw yn golled nid yn unig i'w 
deulu a'i fam-eglwys ond yn golled i'n henwad, oherwydd yr oedd iddo ddyfodol 
llwyddiannus yng ngwaith y weinidogaeth. 

“* Trwy'r blynyddoedd bu'n ffyddlon i'r Hen Dŷ Cwrdd, ac o'i ddyddiau cynnar 
yr oedd pethau'r achos yn agos at ei galon. Gwelid ef yn y pulpud droeon yn 
cymryd y gwasanaethau pan fyddai galw. Nid syndod felly iddo rai blynydd- 
oedd yn ddiweddarach roi ei fryd yn gyfangwbl ar y weinidogaeth. Dyna'i elfen. 

“Pum mlynedd yn ôl ymroddodd ei hun i'r gwaith, ac ymhen blwyddyn 
gwelwyd ef yng Ngholeg Abertawe yn dechrau dringo'r ysgol i'r weinidogaeth. 
Tuag 1 fyny y bu ei hanes yn y Coleg—yn Abertawe a Chaerfyrddin. Enillodd 
enw da ymhlith ei gyd-fyfyrwyr a'i athr awon fel cymeriad, fel cyfaill a myfyriwr. 
Llwyddiannus y bu ei yrfa golegol o'r dechrau. Trwy ei ymroddiad i'w waith 
ac i'w wersi enillodd flwyddyn ar ôl blwyddyn leoedd anrhydeddus yn yr ar- 
holiadau. 

“ Wedi iddo orffen ei gwrs yng Nghaerfyrddin penderfynodd fynd i'n coleg yn 
Rhydychen am ílwyddyn arall er mwyn ymberffeithio'n ei waith. Mis Hydref 
diwethaf gwelwyd ef yn troi i gyfeiriad Rhydychen gyda'r penderfyniad o wneud 
yn dda yno hefyd. Ond yn union wedi iddo gyrraedd torrodd ei iechyd i lawr, 
ac oddiar hynny hyd y diwedd hir a chaled y bu ei gystudd. Yn nhŷ ei chwaer 
(Mrs. Powell) gwelodd bob tynerwch a gofal ei deulu a'i gyfeillion. 

“* Yr oedd dyfodol disglair i Hathren pe bai wedi byw'n hwy. Yn bregethwr 
derbyniol, yn gyfaill cywir, yn fyfyriwr diwyd a diflino, heddiw wedi ei symud 
o'n plith, ac o feddwl am hynny trist yw'r galon. * Wedi croesi, eto yn llefaru.” 


* Ei enw'n perarogli sydd, 
A'i hin mor dawel yw.’ 


s ia Mercher, Ionor 15, claddwyd ei weddillion ym mynwent yr Hen Dŷ 
Cwrdd gerllaw ei annwyl rieni. Dwedai'r dorf a ddaeth ynghyd am y parch 
i'w enw da.” Cymrwyd y gwasanaeth yn y tŷ gan ei weinidog (y Parch. J. Marles 

Thomas) a Mr. Derfyl Rees o Goleg Caerfyrddin. Yn y capel gwasanaethwyd 
gan ei weinidog, yn cael ei gynorthwyo gan Mr. D. Jacob Davies, Parchn. Alan 
Taylor (Pontypridd), C. Pritchard (Glyn Nedd), A. Davies (Dowlais), R. Edwards, 
(Penywern) a oedd yn gyd-fyfyriwr ag ef, Simon Jones, B.A. (Caerfyrddin), a'r 
' Prifathro W. 8. Jones, M.A., M.Sc. Ar lan y bedd gwasanaethwyd gan y Parch. 
E. R. Dennis (Aberdâr). Cyfeiliwyd wrth yr organ gan Mrs. Lewis Edwards. 
“* Estynnir ein cydymdeimlad dwysaf i'w bedair chwaer— Mrs. Powell, Mrs. 
D. J. Davies, Mrs. Chris. Prosser, Miss Nellie Jones—a'i unig frawd, Mr. Willie 
Jones, yn eu galar mawr.” 


Dywaid Mr. Lewis Edwards, ysgrifennydd cynulleidfa'r Hen Dŷ Cwrdd :— 


“By the death of Hathren Jones, Hen Dŷ Cwrdd, Cefn Coed, has lost one 
of its most promising young men. He came of a family of Unitarians of very 
strong conviction, and having practically an unbroken line of association with 
Hen Dŷ Cwrdd since the cause was established in 1747. And like his forbears 
the Old Chapel stood for something really tangible in his life,—an ideal calling 
forth ungrudging sacrifice in its service. Thus cradled in the faith it was natural 
that Hathren, from an early age, should have pledged his life to the service of the 
Temple of his fathers. They had reared the edifice stone by stone, and he entered 
into their labours, building upon the structure they had so firmly established. 
Unobtrusively he did the duties which claimed his attention, with a willingness 
and devotion that became so evident in later years in all his work on behalf of 
the Chapel, and its activities. 

“ In 1927, during the celebration of the r8oth Anniversary of the Chapel, 
which coincided with the opening of the Chapel after much needed repairs and 
redecoration, Hathren, then a young man of 17, was specially chosen to read a 
history of the Cause at one of the services. The Rev. Delta Evans, former Editor 
of The Christian Life, who was the special preacher, paid a glorious tribute in this 
periodical to the excellence of his effort and to his natural aptitude for pulpit work. 

“* This was the turning point in his career. The call of the Unitarian Ministry 
could not pass unheeded. He decided to leave the office stool for the service 
of God and man. By dint of intense study and application his opportunity came 
and he was admitted to Carmarthen as a student for the Unitarian Ministry. 

“ Hen Dŷ Gwrdd still gave him the necessary opportunity for eguipping him 
with a background for his work in a wider field. He was always a very acceptable 
preacher. Nature had endowed him with the necessary gualities for preaching 
his message and there was no need to aim at a strained affectation in the pulpit 
or outside. He was especially interested in Sunday School work. He had a 
way with children which did not fail to find a ready response. _ One of the secrets 
of his work among the young sprang from his intimate knowledge of child nature. 
He always entered into their lives. . It is no wonder that his scholars loved him. 
'The same enthusiasm marked his labours on behalf of the Young People, with 
whom he was exceedingly popular. 

“ He set out with high ideals, inherited partly from the past, and his one 
great aim was to carry these ideals into a Ministry for which he was so eminently 
fitted. 

** The Church mourns the loss of one, who seemed destined for great work. 
His memory will ever remain green in the many seeds of love and kindness sown 
during his short but full life. ' 


Ysgrifenna'r Prifathro W. S. Jones, M.A., M.Sc. :— 


“* Trist ydyw colli pob cyfaill, eithr alaethus iawn ydyw marw cyfaill ifanc a 
ymgyflwynodd ac a ymgysegrodd i waith aruchel. Dyna fy mhrofiad heno o 
golli Hathren Jones yn ei flodau. Ni adnabum ef ond am dros dair neu bedair 
blynedd. Yn y cyfnod hwnnw deuthum i'w adnabod yn dda ac o'i adnabod i'w 
barchu a'i edmygu. Fe'i derbyniwyd yn efrydydd yn 1936. Bu mewn swydd cyn 
hynny ac ni chafodd addysg ddidor. _Am hynny yr oedd ganddo brofiad o'r byd 

ac yr oedd yn aeddfetach na llawer i ymgymryd â'i ddewis waith. Yr oedd ei 
fryd i gyd ar bregethu a gwasanaethu pob mudiad da, ac ni fodlonai dim arall 
ddyhead ei enaid. Yn ystod ei dymor yn y Coleg fe ymdaflodd a'i holl egni i'w 
baratoi ei hun yn addas i'w * barchus, arswydus swydd,' a bu ei gynnydd a'i 
lwyddiant yn gyfryw fel y daeth yn un o oreuon ei ddosbarth, ac fe'i gwobrwywyd 
bob blwyddyn am ei ragoriaeth. Gorffennodd ei yrfa yng Nghaerfyrddin ym 
Mehefin 1940 ac yn yr hydref aeth i Goleg Manceinion, Rhydychen, Ni bu yno 
ond ychydig amser cyn ei gymryd yn sâl a'i orfodi i ddychwelyd i i'r Cefn. 

“* Siom fawr i mi oedd colli un y disgwyliwn gymaint oddiwrtho fel gweinidog 
yr efengyl. Yr oedd Hathren yn bregethwr derbyniol iawn. Gwnaeth hefyd 
fwy i berffeithio ei ddarllen cyhoeddus na'r rhan fwyaf. Sylweddolai bwysig- 
rwydd hynny. Darllenai fel un a amgyffredai ac a deimlai'r hyn a ddarllenai— 
rhinwedd mawr mewn, pregethwr. Heblaw bod yn bregethwr cymeradwy yr 
oedd Hathren Jones yn ddyn ifanc o gymeriad gwych a pharch mawr iddo gan 
ei gydefrydwyr a'i athrawon heb sôn am eraill o'i gydnabod. Hardd oedd 
gweled ddydd ei gladdu nifer mawr o'i gydfyfyrwyr—y mwyafrif ohonynt wedi 
ymsefydlu yn y Weinidogaeth—yn rhes yn hen bwlpud helaeth y Cefn yn tystio 
1'w hedmygedd ohono, rhai yn ddistaw ac eraill yn llafar. Ba glod mwy a fynnai 
neb? Fel un y cafodd y fraint o gyfeirio ei gamre ymhyfrydwn, er gwaethaf 
tristwch, weled y parch a delid iddo gan y rhai a'i hadwaenai'n orau. O'r 
hyfrydwch o glywed tystiolaeth ei gydefrydwyr a'i weinidog am dano! Yr oedd 
rhywbeth gogoneddus yn yr olygfa a liniarai alar naturiol o golli cyfaill hawddgar, 
addawol mor gynnar. Hathren Jones 


:* Oedd annwyl i'w gyd-ddynion 
Annwyl yw yn nheulu Iôn ; 
Holl lu y nef llawen ynt 

O'i roddi'n gynnar iddynt.” 


Ysgrifenna ei gyd-fyfyriwr, Mr. D. Jacob Davies :— 

“Mae gan yr hwn sy'n gyfaill i lawer lawer o gyfeillion. Un felly oedd 
Hathren, a phawb yn hoff ohono fel bachgen tawel, mwynaidd. Yr oedd gwên 
siriol Hathren yn ddigon i'ch gwneud yn ffrind iddo, a'i fywyd diymhongar yn 
creu rhyw naws hyfryd yng nghwmni bach y Coleg. Cawsai flas ar fod yn 
ddestlus yn ei waith, a phob nodiad a llyfryn wedi eu gosod yn gymen a fforddus. 
Yr oedd yn eangfrydig ei syniadau, yn bendant ei argyhoeddiad, ac yn gadarn 
ci ffydd. Am hyn y perchid ef gan ei gyd-fyfyrwyr o bob enwad. Ymgais ei 
fywyd a'i ddelfryd oedd—nid enwogrwydd ond defnyddioldeb, nid llwyddiant 
ond gwasanaeth, nid clod ond dyletswydd. 


Fe gerddais yn dy gwmni 

Hyd drothwy'r Hen Dŷ Cwrdd ; 
Dy deulu yn eu galar 

A'r Beibil ar y bwrdd. 


Cydgerddem lwybrau'r Coleg 
Gan fynd a dod ein dau ; 

Rhaid troi am adref heddiw 
A'r cwmni un yn llai. 


Di-sôn a mwynaidd oeddit 
A dyfal yn dy waith ; 

Ond wedi dysgu cerdded 
Marw ar ddechrau'r daith. 


Ni feddaf eiriau teilwng 
I'th ganmol, gymrawd cu, 
Ond wele ddeigryn cyfaill 
Yn garreg fedd i ti.” 

Maes Llafur yr Ysgol Sul. 


PR DOSBARTHIADAU HYNAF. 
[Trefnwyd gan y Parch. J. D. Jones, B.A., B.D., Gellionnen]. 


PENODAU'R ATODIAD. 
Secharia ix—xiv. 


YN y rhifyn diwethaf gorffennwyd ymdrin â gwaith dilys y proffwyd Secharia. 
Nid ei eiddo ef yw'r penodau ix-xiv. Gan i mi geisio yn y nodion blaenorol 
ymdrin â'r ddau gyfoeswr, Hagai a Secharia, cefndir eu cyfnod a'u dysgeidiaeth 
ar broblemau'r cyfnod, credaf mai doeth fyddai peidio â manylu ar benodau'r 
atodiad (Secharia ix-xiv). O bydd rhyw ddosbarth yn dewis eu darllen hyderaf 
y bydd y nodion rhagarweiniol hyn yn gymorth. 


PRYD YR YSGRIFENNWYD HWY ? 


Gwerth cofio mai'r ymgais gyntaf mewn beirniadaeth Feiblaidd oedd geiriau 
Joseph Mede, diwinydd o Gaergrawnt, ar awduraeth y penodau hyn. Bu Mede 
farw yn 1638. Symbylwyd ef i gyfiawnhau'r efengylydd Mathew sy'n priodoli'r 
geiriau a geir yn Secharia xii. 11 i'r proffwyd Ieremia. _ Darllenir ym Mathew xxvii. 
g—' Yna y cyflawnwyd yr hyn a ddywedwyd trwy Ieremeias y proffwyd, gan 
ddywedyd, A hwy a gymerasant y deg ar hugain arian, pris y prisiedig, yr hwn 
a brynasant gan feibion Israel...” Dyma ddywaid Mede, “ Na, yn wir, y 
mae rheswm dros dybio i'r Ysbryd Glân (trwy Fathew) ddymuno hawlio'r tair 
bennod, 9, 10, 11, i'w gwir awdur. Canys y mae llawer iawn o bethau ynddynt, 
ped ystyrier yn ofalus, sy'n ateb cyfnod Ieremia yn well na chyfnod Secharia.” 
Dyna farn diwinydd yn 1632, a chyda llaw dyma'r ymdrech gyntaf a wnaethpwyd 
i esbonio'r Beibl yn feirniadol. 

Bernir yn gyffredinol heddiw y perthyn y penodau hyn nid i gyfnod Ieremeia 
(oddeutu 600-586 c.c.) na chyfnod Secharia (oddeutu 520-518 c.c.) ond yn 
hytrach i gyfnod sy'n llawer mwy diweddar, cyfnod y Groegiaid (331-63 c.c.). 
Wrth-hyn gwelir mai un o rannau diwethaf (mewn amser) yr Hen Destament 
yw Secharia ix-xtv. 

Gwir y ceir yn-y penodau rai cyfeiriadau at bersonau a digwyddiadau’r cyfnod 
cyn caethgludo pobl Iwda i Fabilon (586 c.c.), megis Hadrach (ix. 1), Gasa a'i 
brenin (ix. 5), Megido (xii. 11). Dywaid y Parch. D. Francis Roberts, “ Atebir 
y ddadl hon drwy egluro mai.defnyddio termau cyfnodau cynharach na'i ddydd- 
iau ef a wna awdur neu awduron yr adrannau lle y ceir y rhain. Nid oes dim 
yn yr adrannau a awgryma amgylchiadau oes gynharach ; yn wir, y mae yn- 
ddynt aml beth a'u clymant wrth gyfnod diweddarach...” Dywaid Dr. G. A. 
Smith, ‘‘ Er wedi eu gorffen yn boliticaidd erbyn 720, daeth Damascus, Hadrach, 
a Hamath yn ôl i hanes unwaith eto yn ystod rhyfeloedd Alecsander Fawr yn 
332-331 a sefydlu teyrnas y Seleuciaid yng ngogledd Syria. Wedi'r gaethglud 
defnyddid yr Aifft ac Asyria fel enwau ar deyrnas y Ptolemiaid a'r galluoedd 
hynny a beryglai Israel o'r gogledd neu o gyfeiriad Asyria. _ Parheid i ddefn- 
yddio'r enwau Iwda a Ioseff (neu Effraim) wedi'r gaethglud i olygu pobl Dduw 
yn gyfan, ac yn y penodau ix-xiv cyflwynir hwy nid wedi eu rhannu fel cyn 
720 ond wedi eu huno.” 


YR IDDEW DAN IAU'R GROEGWR. 


Cyn dyddiau Alecsander Fawr yr oedd milwyr Groeg yn adnabyddus yn Syria. 
Cyflogid hwy gan Bersiaid ac Aifftiaid yn eu rhyfeloedd yn erbyn ei gilydd. Yr 
oedd masnach Groeg hefyd yn treiglo ymhellach ac ymhellach i'r Dwyrain. 

Yn sydyn yn 334 c.c. croesodd Alecsander o Facedon yr Hellespont (y Dardan- 
elles), ac amlygwyd awydd Groeg am oresgyn y byd. Yn 332 c.c. ym mrwydr 
Isus concrodd Darius, llywiawdwr ymerodraeth Persia, a cherddodd Alecsander 
rhagddo i Ddamascus, yna drwy Balesteina i'r Aiflt, lle y sefydlodd ddinas 
Alecsandria. Ymlwybrodd yn ôl drwy Balesteina gan groesi Euffrates yn 331 
c.C., ac ym mrwydr Arbela gorchfygodd ymerodraeth Persia. Am saith mlyn- 
edd, hyd ei farw ym Mabilon yn 324 c.c., bu'n goresgyn yn ei gyfer yn y Dwyrain. 
Ar lwybrau ei fuddugoliaeth sefydlid trefedigaethau o Roegwyr. Ffordd Asyria 
a Babilon oedd alltudio'r boblogaeth a goncrwyd ; ffordd y Groegwr oedd dod 
i fyw ei hun ymhlith y boblogaeth, gan daenu yno ei syniadau. Dyna paham 
Y aeth dylanwad y Groegwr mor fawr ar fywyd meddyliol a chrefyddol yr 
Iddew. 

Wedi marw Alecsander Fawr aeth ei gadfridogion i ymladd a'i gilydd am 
feddiant o'r Ymerodraeth. Yng nghwrs amser daeth y Ptolemiaid yn llywod- 
raethwyr ar yr Aifft a'r Seleuciaid yn llywodraethwyr ar ogledd Syria ac Asia 
Leiaf. Safai Palesteina fel clawdd ffîn rhyngddynt, ac oherwydd hynny bu'n 
“* faes yr ymladd ” am ganrifoedd. I gyfnod yr ymladd rhwng Syria a'r Aifft 
am feddiannu Palesteina y perthyn y penodau hyn. 

Cyn ateb y cwestiwn pryd yr ysgrifennwyd Secharia ix-xiv dylid ystyried ymha 
fodd y gellir rhannu'r penodau. 

Ceir ynddynt ddwy adran— 

I. ix-xi, gyda xiii. 7-9 yn atodiad. 
2. xii-xiv (heb xiii. 7-9). ; 

Yn yr adran gyntaf ymdrinir ag adnewyddu Teyrnas Israel. Pwnc yr ail 
adran yw dyfodol Iwdea a Ierwsalem. 

Gellir dweud fod pob un o'r adrannau hyn yn gasgliad o adrannau. Amlwg 
mai gwaith llawer o awduron ydynt, yn ysgrifennu mewn gwahanol gyfnodau, 
yn dal syniadau a gobeithion gwahanol. 

Am amseriad yr adrannau coleddir gwahanol farnau gan y prif esbonwyr. 
Pe trinid yn y nodion hyn bob adran ar ei phen ei hun gellid cyfeirio yno at y 
gwahanol farnau. Digon am y tro yw cyfeirio at farn y Parch. D. Francis 
Roberts. Dywaid fod “ rhai rhannau'n adlewyrchu'r cyfnod pan lywodraethid 
Ierwsalem gan y Seleuciaid, brenhinoedd Antiochia megis yr adran o Hunan- 
gofiant Bugail (xi. 4-14), ac eraill gyflwr Iwdea a Ierwsalem yng nghyfnod 
gwrthryfel y Macabeaid pan oedd rhyfela dygn yn erbyn Ierwsalem. . . . Gellir 
felly fentro dyddio'r cyfan o Sech. ix-xiii. tua 150-140 c:c. Tueddir i gredu bod 
pen. xiv. ychydig yn ddiweddarach.” j 


Pwy YSGRIFENNODD Y PENODAU HyYN ? 


Amlwg oddiwrth yr ymresymiadau uchod nad Secharia a'u hysgrifennodd* 
Yn ôl y farn gyffredinol cyfres o oraclau wedi eu clymu wrth ei gilydd ydynt, 
gwaith gwahanol awduron. J 


NODWEDDION MEDDYLIOL. 


Ni cheir ym mhenodau'r atodiad ysbryd tangnefeddus yr wyth bennod gyntaf. 
Teimladau dialgar a chyffro rhyfeloedd sy'n eu nodweddu. Yn yr wyth bennod 
gosodir pwyslais ar faterion moesol ; ni cheir y pwyslais hwnnw yn yr atodiad. 
Yn hytrach pwysleisir santeiddrwydd yn yr ystyr o ffyddlondeb i Iafe, eu Duw, 
a rhyddid o bob aflendid seremoniol. Er mai offeiriad oedd Secharia ni fynnai 
osod cymaint pwys ar allanolion crefydd ag a wna awduron penodau'r atodiad. 

Nodwedd arall o'r atodiad yw apocalyptiaeth, hynny yw, y ddysgeidiaeth am 
ddigwyddiadau'r dyddiau diwethaf, pryd yr arllwysir ffiolau'r dialedd ar elynion 
pobl Dduw.. Darllener ochr yn ochr Secharia viii a Secharia xiv. Cymharer y 
gwahanol safbwyntiau. Nid â'r un llygaid yr edrychant ar y dyfodol. 


[pIWEDD.[ 

Priodas. 


YNG Nghapel y Graig, Trebanos, ar Ionor 25, Fusilier JOHN ALFRED 
BARNES a Nyrs GWYNETH LILIAN HARTNELL, y Gweinidog yn gwein- 
yddu. 


UPTV TUTTE FU FY FHEHTTEHEDTETHECTH CT 


Marwgofion. 


Tonor 21, ELLEN JONES, Cefngrugos-fawr, Llanarth yn 54 mlwydd oed. 
Claddwyd y dydd Llun dilynol ym mynwent Capel-y-Fadfa. Gwasanaethwyd 
yn y tŷ a'r capelgan y Parch. E. O. Jenkins, a chymerwyd rhan yn y gwasanaeth 
gan y Parchn. H. Ponsford, Talgarreg a D. Thomas, Llanarth. Merch ydoedd 
i'r diweddar Thomas a Mary Jones, Henbant. Talgarreg—teulu fu'n gefn mawr 
i'r achos yng Nghapel-y-Fadfa am flynyddoedd lawer. Chwaer iddi hi oedd 
y gyntaf i gael ei chladdu yn y fynwent, a'i phregeth angladd hi oedd y bregeth 
olaf a draddododd Gwilym Marles'yn y capel yno. Hi oedd yr ieuengaf o ddeg 
o blant ; erbyn heddiw dwy chwaer yn unig sydd yn aros. Yr oedd yn ei helfen 
gyda gwaith a phethau fferm, a phan oedd y teulu'n byw yn yr Henbant yr 
oedd yn neillduol o ddiwyd ac ymroddgar gyda'r gwaith a ddisgynai i'w rhan. 
Yr oedd o anian garedig a gwên serchog bob amser ar ei hwyneb a llond ei chalon 
osirioldeb. _ Wedi iddi hi a'i chwaer a'i brawd ymneillduo o'r fferm ac i'w brawd, 
a hithau fynd i gydfyw i dŷ lle nad oedd gwaith fferm ac anifeiliaid yn galw, 
diflasodd yn enbyd a diflanodd y wên i raddau pell. Bu ffarwelio a'r hen nyth 
a'r anifeiliaid yn loes drom iddi ac o hynny ymlaen rhyw lusgo a wnai fel un 
wedi colli diddordeb bywyd. Fel Ellen yr Henbant y carwn feddwl am dani 
o hyd—dyna'r unig ffordd i'w gwerthfawrogi a gwerthfawrogi'r gwasanaeth a 
gyflawnodd yn ei bywyd. Ers rhai blynyddoedd cartrefai yng Nghefngrugos 
gyda'i chwaer, Mag a'i theulu, lle y cafodd bob gofal. Boed i adain Duw fod 
yn gysgod i'r ddwy chwaer a'r neiaint. 


Dypp Llun, Ionor 27, bu farw ELINOR JONES, Shop Rhydowen, Llandysul, 
yn 81 mlwydd oed. _ Claddwyd ei chorff y dydd Gwener canlynol ym mynwent 
Pantydefaid. Gwasanaethwyd yn y tŷ gan y Parch. E. O. Jenkins ; pregethwyd 
yn y Capel gan weinidog y lle, a gweddiwyd ar lan y bedd gan y Parch. Dewi 
Jones. Profodd ein chwaer gystudd hir yn ddirwgnach ; 'roedd bob amser yn 
siriol ac yn llon, ac yn ieuanc yn yr ysbryd hyd y diwedd. Y nefol Dad a fô 
yn nodded i'w merch yn ei hiraeth a'i hunigedd. 


Dypp Mawrth, Ionor 28, bu farw Miss ELIZABETH M. GRIFFITH, The 
Poplars, Aberdâr, yn 71 mlwydd oed. Ni fu mewn iechyd da ers misoedd, a 
hawdd oedd gweld y gwendid a'r nychdod yn cario'r dydd ar y corff eiddil a 
gwan. Fe aeth o'r Poplars i ymweled â'i chwaer, Mrs. W. J. Phillips, yn Newton, 
Porthcawl ac yn ystod ei harosiad yno gyda Mr. a Mrs. Parry, Belvedere, y daeth 
y diwedd. Chwaer o dymer hynaws a diymhongar ydoedd hi, a gwên a chroeso 
bob amser ganddi i bawb a ddeuai am dro i'r Poplars. I nifer o gyfeillion yn 
Aberdâr yr oedd y Poplars yn sefydliad, ac anodd fydd sylweddoli y bydd y 
drws bellach ar gau, ac ni fydd naill Miss Jinnie na Miss Bessie yno i roesawu'r 
hen gyfeillion i gyfrinach ac hapusrwydd yr aelwyd. Yr oedd treulio awr neu 
ddwy felly yn foddion gras ac yn iechyd enaid. Nid colled i'r Hen Dŷ Cwrdd 
yn unig ydyw hyn, ond i'r ardal, ac fe wel llawer un ei heisiau. Cyflwynwn 
i'w chwaer, Mrs. Phillips, ac hefyd i'r perthynasau ein cydymdeimlad dwysaf â 
hwynt yn eu hiraeth. Gwasanaeth syml a gynhaliwyd bore Sadwrn, Chwefror 1 
yn y Crematorium ym Mhontypriddia'r Parch. E. R. Dennis yn gwasanaethu. 


Dypp Iau, Ionor 30, yng nghartref ei mab, Mr. Davies, Chemist, Llanybydder, 
bu farw MARY DAVIES, gweddw John Davies, Pantiorlech, Pontshaen, 

Llandysul, yn 84 mlwydd oed. Treuliodd flynyddoedd olaf ei bywyd maith 
dan ofal a serch ei mab, ond tra gallodd mynychodd y gwasanaeth cyhoeddus 
ym Mhantydefaid, yn cael ei chludo gan ei hwyr, Mr. J. Morgan James, Prif- 
athro Ysgol Cellan, Llanbedr. Claddwyd ei gweddillion marwol y Llun can- 
lynol ym mynwent Pantydefaid, lle y daeth tyrfa fawr ynghyd i dalu y gymwynas 
olaf. Gwasanaethwyd yn y tŷ gan y Parch. S. E. Bowen ; pregethwyd gan ei 
Gweinidog, a gweddiwyd ar lan y bedd gan y Parch. T. O. Williams, M.A. 
Claddwyd cymeriad prydferth iawn ym mherson Mary Davies, cymeriad yn 
llawn gras ac addfwynder. Roedd yna ryw.swyn yn ei llais ac osgo boneddig- 
eiddrwydd ar ei holl gorff. Enghraifft dda o hyn a ddarllenwn am dano yn yr 
hen lyfr “ Prydferthwch Sancteiddrwydd.” Erys ei henw yn fyw yn ardal y 
Cletwr am ddyddiau i ddod. 


CHWEFROR 5, bu farw MARY JONES, Tanlan, Cribyn, ddechreu'r 97ain 
flwydd o'i hoedran. Genedigol o ardal Mydroilyn, daeth i ardal Cribyn yn 
gymharol ieuanc, ar achlysur ei phriodas â'r diweddar Evan Jones ; ac yno y 
treuliodd y gweddill o'i heinioes. Bu iddi hi a'i phriod a gollodd yn ymyl deugain 
mlynedd yn ôl, deulu lluosog o blant—naw o nifer ; ac o honynt, y mae tri 
wedi'i blaenu. Mab iddi yw'r Parch. J. Islan Jones, M.A. ; merch iddi yw 
Mrs. Rees, Llanelli, un o ohebwyr derbyniol a chyson YR YMOFYNNYDD. Merched 
eraill iddi yw Mrs. Davies, Glynhathren, Llanbedr, a Mrs. Jones, Penlanganol, 
Cribyn. Y mae iddi ddau fab eraill— Griffith Jones a Lloyd Jones, yr olaf yng 
Ngholumbia Brydeinig (Canada). Mwynhaodd iechyd rhagorol trwy gydol 
ei hoes ; ers rhai blynyddoedd, modd bynnag, yr oedd gwendid henaint wedi'i 
chyfyngu i'r aelwyd. _ Ychydig wythnosau'n ôl, cwrddodd â damwain, a fu, yn 
ddiameu, yn achos i fyrhau ei dyddiau. Er yn gynnar yn ei bywyd yn ardal 
Cribyn, bu'n fynychydd cyson ac aelod ffyddlon yn y capel ; ac yr oedd yr achos, 
fel y cafodd ysgrifennydd y llinellau hyn, a daeth i gyffyrddiad agos â hi ac â'i 
theulu, ddigon o brofion, yn gysegredig iddi. Perthynai iddi nodweddion 
cymeriad o radd uchel iawn. Nid yn unig bendithiwyd hi â hir ddyddiau, 
cerddodd bob cam o'i gyrfa yn gywir a chadwodd ei chymeriad yn lan. Un 
nodwedd hynod amlwg o'i chymeriad oedd ei hysbryd siriol ; wyneb siriol, di-ŵg, 
oedd ei hwyneb bob amser ; o leiaf, ni welaisi un arwydd o ddim gwahanol i hyn. 
Bu hyn, yn ddiameu, yn gymorth gwerthfawr iddi mewn aml i amgylchiad 
annymunol ac anodd ; ac enillodd iddi barch diffuant y neb a gafodd y fraint 
o fwynhau ei chymdeithas. Y dydd Sadwrn dilynol, daearwyd yr oll a oedd 
farw o honi yng Nghladdfa'r Capel, y cynhebrwng yn gyfyngedig i'r perthynasau. 
Darllenwyd a gweddiwyd yn y tŷ gan y Parch. D. Evans, Cwmiago ; pregethwyd 
yn y Capel gan y gweinidog, y Parch. E. Griffith Jones ; a gwasanaethwyd ar 
lan y bedd gan y Parch. T. Oswald Williams, M.A., Brondeifi. 


Dypp Iau, Chwefror 13, bu farw Mr. JOHN JAMES, 1, Brynhyfryd, Aberdâr, 
yn 72 mlwydd oed. Cafodd iechyd rhagorol hyd at ddwy flynedd yn ôl, ond 
er hyn ni feddyliwyd fod y diwedd mor agos. Bu yn arolygydd ffermydd o dan 
gwmni'r Powel-Dyffryn yn agos i 40 mlynedd. _ Diddorol iawn oedd gwrando 
arno yn adrodd ei adgofion am hen gymeriadau'r ardal, ac am ddigwyddiadau 
doniol ac ysmala, a'r modd yr esboniai efe enwau ambell dyddyn a ffarm. Hanai 
o deulu Undodaidd ac fe fu yntau mewn cysylltiad agos â'r enwad yng Nghwm- 
bach, a'r blynyddoedd diwethaf yn yr Hen Dŷ Cwrdd, Trecynon. Cyflwynwn i 
Mrs. James ac i'r mab, i'r brodyr a'r chwiorydd ein cydymdeimlad dwysaf â 
hwynt yn eu hiraeth a'u siom. Claddwyd dydd Llun, Chwefror 17 yn y Gladdfa 
Gyhoeddus a'r Parch. E. R. Dennis yn gwasanaethu. 


Dypp Gwener, Chwefror 14, bu farw Miss MARY REES, Llwyncelyn Villas, 
Trecynon, yn 86 mlwydd oed. Dyma un arall o'r hen ffyddloniaid wedi 'madael, 
yr hynaf o ran oedran erbyn heddiw. Canolig fu ei hiechyd y blynyddoedd 
diwethaf hyn, a dioddefai'n enbyd efo'i llygaid, ond er hynny daliai ati yn wrol 
drwy bob afiechyd a phoen, a'i dymuniad dwysaf ydoedd cael cyfle unwaith eto i 

ddod i'r gwasanaeth. Am unrhyw beth a fyddai er lles yr hen achos nid oedd 
eisiau gofyn iddi hi yr ail waith, a blin calon oedd ganddi glywed fod yr Hen Dŷ 
Cwrdd yn colli cynifer o'r ffyddloniaid, a dyma hi bellach yn eu plith. Cyflwyn- 
wn i'w chwaer ac i'r perthynasau ein cydymdeimlad llwyraf â hwynt yn eu hiraeth 
a'u gofid. Claddwyd dydd Llun, Chwefror 17, yn y Gladdfa gyhoeddus a 
gwasanaethwyd gan y Parchn. D. Warlow, E. R. Dennis, a D. W. Lewis. 


UT THU NF HEH TH HF HEH 


Nodion yr Eglwysi. 


Bypp yn hwylusdod os gwna'r cynulleidfaoedd hynny sydd heb dalu am y 
copiau o “ Helyntion Hen Bregethwr a'i Gyfoedion ” ddanfon y swm ddyledus i 
mi heb oedi. Gellir cael copiau pellach am 1s. 6c. yr un ; gyda'r post, Is. 8c., 
oddiwrth y Parch. E. O. Jenkins, Llwynmarles, Llandysul. 


ABERYSTWYTH.—Cynhaliwyd Cyfarfod Blynyddol yr Eglwys ar ôl gwasan- 
aeth y bore ar Chwefror 2il. Cymerwyd y Gadair gan Mr. A. T. Grindley, 
Cadeirydd y Gynulleidfa. Darllenwyd adroddiad y Pwyllgor am y flwyddyn 
1940 gan yr ysgrifennydd a rhoddodd y drysoryddes ei hadroddiad ei hunan. Yn 
wyneb anhawsterau a threialon y rhyfel ystyrid y ddau yn weddol foddhaol. 
Ail etholwyd holl swyddogion yr Eglwys am y flwyddyn 1941 ac hefyd aelodau'r 
pwyllgor gydag eithriad o'r rhai sydd wedi gadael y dref, a gwnawd un ychwan- 
egiad at bob un o'r ddau. Hefyd pasiwyd pleidlais o ddiolchgarwch cynnes i'r 
General Assembly, y Sustentation Fund, y Gymdeithas Undodaidd Gymreig a'r Prif- 
athro a Mrs. W. S. Jones, Caerfyrddin, am gynorthwy ariannol y llynedd. 


RHYDYGWIN.—Nos Wener, Chwefror 14, cynhaliwyd y Sosial Flynyddol yn 
Festri'r Capel. Yr oedd y cynhulliad yn lluosocach nag arferol, a'r adeilad yn 
orlawn. Gaed tê o danteithion o bob math, a chyflawnder o honynt,—nid oedd 
arwydd o brinder mewn dim! Ar ôl gorffen cyflwynwyd rhoddion i blant yr 
Ysgol Sul. Gwnawd hyn gan Miss Jones, Aldergate a Miss Jones, Gwernfeilig. 
Rhoddodd cyfaill wobrau o arian i ddau a oedd wedi cadw'r ysgol yn gyflawn am 
amryw o flynyddoedd. _ Ymhellach cafwyd adroddiadau a chaneuon ac areithiau, 
a bu y rhan hon o'r Cyfarfod yn ddifyr iawn. Anghofiodd pawb eu helbulon, a 
threuliwyd noson lawen iawn. Mynegwyd diolchgarwch i bawb am eu rhoddion 
tuag at y té. Terfynwyd drwy ganu emyn. Chwaraewyd. yr Organ gan Miss 
Jones, Lloyd Jack. 


CAPEL-Y-BRYN.—"“ Un o'r nosweithiau mwyaf hapus,” meddai un am nos 
Wener, Ionor 24. Yr adeg oedd gwledd i aelodau'r Ysgol Sul gan gangen leol 
Cynghrair y Gwragedd. Yr oedd y byrddau fel yr arferid eu cael yma er yr 
anfanteision i hynny mewn amserau fel hyn. Cafwyd arnynt bopeth modern ac 
un peth hefyd i'm hatgofio o'r amser aîu. Y mae Melin Cwrtnewydd yn para'n 
enwog am flawd ceirch, a gwnaeth Miss Jenkins, Tancoed, ddefnydd ohono yn yr 
hen ddull. Yr oedd mynd ar y bara ceirch y noson hon. _ Meddylir y dylesid 
newid enw'r Cyngrair yma a'i alw mwyach yn Gynghrair y Chwiorydd. Llwydd- 
asant yn anghyffredin y tro hwn i lanw'r lle ag awyrgylch bur gyfeillgar. Ni 
chafwyd gwell rhaglen erioed gan y plant a'r bobl ifainc—pob diolch i'r rhai a 
fu'n eu dysgu a'u cyfarwyddo, a darganfod yn eu plith dalentau newydd addawol. 
Llywyddes yr Adran eleni yw Mrs. Jones, Red Lion, a meddwl hapus o'i heiddo 
oedd hwnnw i anrhegu unarddeg ar hugain o'r plant a Thestamentau hardd a 
chynorthwywyd hi gyda'r gwaith o'u cyflwyno gan Mrs. Bowen, Y Manse. Does 
neb a oedd y pryd hwnnw yn bresennol wedi anghofio'r wledd a roddodd Mrs. 
Jones ar ddechrau'r tymor. Y Swyddogion eraill yw—y Trysoryddes, Mrs. 
Lewis, Clarence, a'r Ysgrifenyddes, Miss Evans, Blaenpant, ac nid oes dim ond 
llwyddiant i'w ddisgwyl lle y ceir Swyddogion fel y rhain. 


J. D. Lewis a'i Feibion, Argraffwyr, Gwasg Gomer, Llandysul, 


cc 


A GOLDEN TREASURY OF THE BIBLE (and Apocrypha) 
Edited by MORTIMER Rowe, B.A. assisted by Principal H. MOLACHLAN, 
and PROFESSOR DOROTHY TARRANT. l,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 


RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books. 


A NEW SERIES OF SHILLING BOOKS now issued includes the following : 
From Primitive to Modern Religion by R. F. RATTRAY, M.A., PH.D. ; 
World Vision by L. J. BELTON, B.A., M.Sc. ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by Basiz VINEY ; A Possible Religion—the Christian way of 
life by Bast MARTIN, M.A. (the author of * An Impossible Parson ’). 


RELIGION IN THE LIGHT OF PSYCHOLOGY. 
By REGINALD W. WILDE, M.A., B.Sc. Price—1/- (by post 1/14). 


PICTURES IN THE FIRE and other Talks to Girls and Boys. 
by Mary Franois, L.L.A. Price—1/- (by post 1/14). 
Seventh volume of a popular series. 


THE WAY OF PRAYER. A Manual of Daily Prayers and Readings. 
Price—6d. (by post 7d.) ; Cloth—1/3 (by post 1/44). 


ESSEX HALL LECTURES have been delivered annually since 1892. 
The latest was delivered in May, 1939, by St. JOHN Ervine, LL.D. Subject : 
“The State and the Soul.” Price—1/- (by post 1/11). 


The Lindsey Press, 5 Essex Street, Strand, London, W.C. 2. 
Elyfrau Newydd 

DYMA A DDYWED Y Tyst :— 

- YMGAIS ar linellau awen Idwal Jones yw * Pennill a Thonc. 

Y mae'r canu'n ysgafn heb fod yn wag, a phriodwyd geiriau 

ac alaw yn fedrusiawn. Y mae'r testunau hefyd yn amser- 

ol... ambell i ergyd fraeth o feirniadaeth fydd yn iechyd i 

gynulleidfa eu clywed.” PRIS—2/- ; trwy'r post —2/3 

NATIONAL 
HEALTH 
NSURANCE 
OPTICIANS 


If you are otherwise healthy, then there 
can be little question that your eyes 
Gre the cause, Think of the work your 
eyes have to do. Glasses can definitely 
cure headaches caused by strain. 


Coat pores 


F.B.O.A., F.S.M.C., F.L.O. 


Qualifies Ophthalmic Optician 


31, GREAT DARKGATE STREET, 
ABERYSTWYTH. 

Pris 3c. y mis; drwy y Post, 4s. oc. y flwyddyn. Danfonir 6 copi ac ei: YN 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. J. D. Jones, B.A., B.D., 211, Swansea Road, 
Trebanos, Swan 

Pwyllgor Ymgynghori—PriratHro W. S. Jones, M.A., M.Sc. ; PARCHN. s 
Bowen ; E.R. Dennis ; D. Evans; E. G. Evans, B.A. ; JOHN Evans, B 
E. O. JENKINs; E. G. Jones; J. 'IsLAN Jones, M.A.; SIMON JONEs, B. 
J. Maries THOMAs, M.A.; Lewis Winiass; T. O. 'WILLIAMS, M.A.; 
Mart. J. Hopxiu a D. Jones. > 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofynnydd’’, Lien 1 

Cristion Goleuedig. 


AE llawer math o Gristion i'w gael yn y byd.. Ceir yn y 

dwyrain canol ac yn America finteioedd o bobl sy'n hawlio 

eu bod yr unig Gristnogion teyrngarol i'w sylfaenydd, a 
buasem ni yn petruso eu cydnabod dan yr enw hwnnw, gan mor 
hynod yw eu daliadau a diddiwylliant eu cyflwr ysbrydol. 

A chymeryd teip o Gristion sydd yn amlhau yn ein plith, sef 
aelod o Eglwys Rufain er enghraifft, ni ellir osgoi sylwi arno fel un 
sy'n gwrthod cydnabod neb ond ei frodyr o'r un gorlan fel Crisi- 
nogion. Pe bai'n brif swyddog y wladwriaeth ni wnai ymuno â'r 
boblogaeth mewn gwasanaeth crefyddol cyffredinol mewn adeilad 
neu ar y maes, am y buasai hynny yn weithred anheyrngarol i'w 
grefydd. Ymhopeth arall ni ellid dymuno ei ragorach. Daeth 
teulu am loches i ganol gwlad yng Nghymru rhag tân y gelyn o'r 
Almaen, ac nid oedd cyfle i addoli gyda'u brodyr o'r un gred yn 
nes na wyth milltir iddynt, ond yr oedd pedwar addoldy i bedwar 
enwad yn ymyl, ac ni feiddient lychwino eu cydwybod trwy fynychu 
gwasanaeth yn yr un ohonynt, canys, ebai'r fam, “ pechod marwol ” 
fyddai hynny. Nid yw'r pabydd yn hollol ar ei ben ei hun chwaith. 

Gallaf yn bersonol ategu gwirionedd yr hanesyn hwn o swydd 
Henffordd. Yr oedd Cymro wedi ymsefydlu mewn ardal fel 
ffermwr ac yn mynd i'r Eglwys Wladol ambell dro am nad oedd 
Capel i neb arall i'w gael. Cyn hir yr oedd tua deg o ffermwyr o 
Gymru yn y cylch a phenderfynwyd cael cwrdd Cymraeg ar bryn- 
hawn Sul ganddynt mewn bwthyn ger y pentre, a neb i'w gynnal 
ond hwy. Maes o law aeth yr offeiriad heibio i'r ffermwr cyntaf i 
awgrymu nad oedd wedi ei weld yn yr Eglwys ers blwyddyn neu 
ragor. Atebodd yntau ei fod yn brysur ryfeddol o hyd. “A 
ydych chi'n mynd i'r cwrdd arall yna?” ebai'r ficer, “ Na 

'dwyf,” meddai. “ Popeth yn iawn. Dydd da,” ebai'r ficer. 
Nid yw Cristnogion y gwahanol gorlannau yn ein gwlad ni yn 
gefnogol i lwyddiant ei gilydd, a cheisir gan bob enwad droi'r 
ffrwd at ei felin ei hun. 

Ond y person mewn golwg gennyf yn y llith hwn yw gŵr sy'n 
methu â chael cartref ysbrydol i'w enaid ymhlith y pum enwad sydd 
yn yr ardal y cartrefa ynddi. Nid yw'n aelod gyda'r un ohonynt 
er yr â ambell waith i gyrddau neilltuol atynt i gyd. Adnabyddir ef 
fel dyn o syniadau peryglus i grefydd, er ei fod ymhob ystyr yn ddyn 
egwyddorol yn ei holl ymwneud â phobl, ac yn batrwm fel cymwyn- 
aswr ac mewn cymedroldeb. Dodaf yma ei safle ynglŷn â rhai 
pethau a ystyrrir yn anhebgorol i Gristion eu credu yn ôl barn ei 
gymdogion. Fel un sydd wedi darllen llawer o lyfrau yn rhoi hanes 
cenhedloedd yn y gorffennol, ac yn disgrifio eu harferion crefyddol, 
ac wedi astudio crefyddau y byd heddiw, daeth i'r casgliad fod nifer 
o'r pethau,a bwysleisir fel hanfodion Cristnogaeth yn waddol o'r 
hen grefyddau paganaidd. Er esiampl, ar lefelau isaf crefydd ymhob 
gwlad dan haul credir mewn ysbrydion sy'n llanw pob cilfach a chys- 
god, a'r lliaws ohonynt yn elynion dyn, dim ond yr ychydig yn gyfeill- 
gar. Gorchwyl beunydd oedd ceisio cadw'r gelynion anwel hyn yn 
ddiddig neu eu dychryn, o ganlyniad cafodd y gŵr callach na'i gym- 
dogion gyfle i ddiddanu'r ofnus drwy swynyddiaeth a defodau 
cymhleth, a mynnu codi capel i ysbryd y fro, a theml dros hwnnw yn 
y man i brifdduw y wlad a'i osgorddlu o ysbrydion, fel y dangosir 
ar bobllaw yn India _ I ddofi llid ellyllon credid fod tywallt gwaed 
dynol yn dra effeithiol, yn enwedig gwaed gelynion eu haddolwyr, . 
megis y gwnaeth yr Asteciaid a'u gelynion Hispaenaidd ym Mecsico 
ganrifoedd yn ôl, ac megis y gorchmynnodd y swynwr Calchas 
aberthu Iffigensia, merch brenin Argos, i dduw y gwynt, er mwyn 
mordaith ffafriol i'w fyddin. Mae adlais y gred farbaraidd hon 
yn rhy groyw yn athrawiaeth boblogaidd yr enwadau i fod o help 
iddo ef addoli gyda hwy, fel un peth. Mae'n eithaf gwir fod yr 
enwadau o'i gylch i gyd yn brotestaniaid, ac wedi eu hargyhoeddi 
mai duwiau paganaidd dan enwau newydd yw prif wrthrychau 
addoliad pabyddion, sef Mair a'r Saint. Ac yn hyn o beth nid 
ydynt ymhell o'u lle, canys ceir cyfateb Mair yn Isis yr Eifftiaid, a 
Demeter Asia ac Ewrop gynt, a gellir cael gwreiddiol pob un o'r 
prif Saint ymhlith mân dduwiau Rhufain a Germani. Ond myn 
ef fod llawer o hen syniadau paganaidd eto yn aros mewn Crist- 
nogaeth boblogaidd y byd ymysg protestaniaid yn ogystel. Yn eu 
plith deil fod y gred mewn person dwyfol yn cael ei eni yn wyrthiol, 
yn marw ac yn atgyfodi, yn gyffredinol yn y crefyddau cyfriniol 
ganrifoedd cyn geni Cristnogaeth, ac mai drama natur wedi ei 
gwisgo fel ffeithiau hanes yw sail prif elfennau diwinyddiaeth yr 
Eglwysi. 

Nid oes ryfedd ei fod yn ysbrydol unig yn ei gylch gyda daliadau 
fel hyn, ac eto hawlia ei fod yn fwy teyrngarol i Gristnogaeth na 
neb o'i gwmpas. Sut y medr honiad felly gael ei ategu? Wel, ei 
ateb ef yw mai'r peth cyntaf a dyfnaf mewn Cristnogaeth yw 
teyrngarwch i'r gwir. _ “* Ni allwn ni ddim yn erbyn y gwirionedd,” 
ebai Paul. Mae Cristnogaeth o'r dechrau wedi glynu wrth y gred 
fod natur a dyn fel ei gilydd yn waith Duw, ac o ganlyniad y maent 
yn dystion iddo na ellir eu hanwybyddu heb berygl mynd yn gaeth i 
ofergoeliaeth. Ar y tir hwn fe ddylai Cristion goleuedig groesawu 
pob cynnydd mewn dirnadaeth o weithrediadau natur ac o natur 
dyn, a dyma ddigon o le i wyddoniaeth ac atbroniaeth i anturio 
darganfod yn ddibendraw heb ofni y gwna hynny ymlid y gwir o'i 
orsedd, o'i ddwyn wyneb yn wyneb a gwybodaeth wyddonol. 
Eithaf cywir y bydd yn rhaid ysgubo'r Beibl o lu o'i osodiadau 
dychmygol sydd bellach heb werth i grefydd ond yn unig i'w hanes ; 
ond ni ddifodir crefydd oblegid golchi'r clai a'r llaid a gasglodd 
ar ei thaith oddiar ei pherson. “ Much that we are accustomed 
to associate with Christianity will have to be discarded ”’ yw geiriau 
un o brif wyddonwyr ein hoes. 

Y peth mawr arall, meddai, ynglŷn â Christnogaeth yw ei bod 
yn cydio dynion pob gwlad gyda'i gilydd wrth Dduw fel cyfartal 
Tad iddynt oll ac wrth ei gilydd fel brodyr i weithio dros ddaioni ei 
gilydd ac nid i fanteisio ar ei gilydd. Y mae hi yn gwneud y byd 
yn gymaint o gartre i Dduw ag yw i ddynion, ac am ddysgu dynion 
i fod gartre gyda Duw yn ei fyd a'i fwriad. Y gwirionedd hwn, ebai, 
sy'n tywynnu drwy bersonoliaeth Iesu ac yn ysbrydoli ei brofiad, a 
dyna'r pam y cydiwyd yntau gan ei ddisgyblion cynnar wrth 
egwyddor uno'r meddwl meidrol a'r Meddwl Anfeidrol a chymodi'r 
ewyllys ddynol a'r Ewyllys Ddwyfol, sef y Logos. Mae'r Gristion 
iawn gan hynny yn fydlydan ei gydymdeimlad ac yn.ddifater yn y 
pethau mân sy'n rhannu pobl selog ond diamgyffred. Byw mewn 
cytgord a diben dwyfol bywyd a bod yn gydweithiwr â Duw, ac 
ysbryd y Tad yn ei lywodraethu yw prif nodwedd y Cristion gwir- 
ioneddol. O71 safbwynt ef rhaid oedd ystyried llawer hanesyn ym 
Meibl yr Eglwysi fel dameg yn hytrach na ffaith, ac eto collai ei 
dymer pan awgrymid na fu mewn hanes y fath un â Iesu. Mae'n 
rhaid wrth Iesu fel person hanesyddol i gyfrif am y mudiad Crist- 
nogol o gwbl, meddai. O lwyfan hanes y deil i siarad, barnu'r 
oesau ac ysbrydoli gwroniaeth mewn gwasanaeth dyngarol. Nid 
yw Crist diwinyddiaeth yr Eglwys ond megis manteil Herod am 
Iesu yn rhwystro i ni ei weld yn ei symlrwydd hyfryd a'i agosrwydd 
cynnes. 

Mi ddylai Cristion fel hwn fod yn estron i gymdeithas eglwysig yn 
ei ardal, pe bai popeth yn ei le gyda chrefydd, ond dengys nad yw 
crefydd yn colli ei gafael pan fo'r meddwl yn rhodio yn y goleuni. 

O Ben Mynydd.... 


ANFARWOLDEB 


N ei dro e'o daw Sul y Blodau a throir myfyrdod at feddau'n 
hanwyliaid. Gorfoleddu y mae dyn o weld daear yn dihuno 
o drymgwsg gaeaf a gwên bywyd newydd yng nglas y 
meysydd. Gwelsom ddail y coed yn syrthio'n grin i'r llawr yn y 
lleithder gwenwynllyd a'r awel oer yn deifio glaswellt a blodau. 
Lliw marwolaeth ar bob peth a balchter y meysydd wedi diflannu. 
Ond daeth y Gwanwyn, a phregeth maes a dol a gardd yw budd- 
ugoliaeth bywyd ar lygredigaeth ac angau. I'm meddwl daw pennill 
Banos— 
Mae bywyd yn fwy na bedd, ° 
Mae'r blodau'n cyhoeddi hyn ; 
Mae'r awel yn sibrwd hedd 
A bywyd—y bywyd gwyn. 
Mae bywyd ar waelod bedd, 
Ond bedd i fywyd nid oes, 
A dringwn i newydd wedd 
I weld y bywyd mewn croes. 


Dyna neges Sul y Blodau a Sul y Pasc—cyhoeddi fod enaid dyn 
yn anfarwol, ac na fedr bedd byth ei gaethiwo. Nid oes gartref 
iddo'n y gweryd. _ I'r Cristion gwag ydyw pob bedd. 


Cwynir yn fynych heddiw nad yw athrawiaeth anfarwoldeb yr 
enaid yn dylanwadu cymaint ar feddwl y genhedlaeth bresennol ag 
a wnaeth ar y tadau gynt. Pan sonnir am “ arall fyd ” gwrandewir 
yn amheus ar y genadwri. Ni cheisiaf yma fanylu ar y rhesymau 
dros hyn. Ond tybed a roddir gennym ormod o le yn ein meddyl- 
iau i'r presennol diflanedig a rhy fach o le i'r syniad sy'n edrych ar 
droeon bywyd a byd o safbwynt y tragwyddolfyd? Y mae'n 
gwneud byd o wahaniaeth yn ein syniad amdanom ein hunain, 
canys dyma'r gred sy'n rhoi i ddyn y syniad am werth amhrisiadwy 
ei enaid. Gwna hynny hefyd wahaniaeth iddo yn ei syniad am y 
proses creadigol. Yn sicr, ni allwn gredu fod holl gynnydd ein 
dynoliaeth i'w daflu'n y diwedd mewn anobaith ar domen ludw. 
Gwagedd ydyw bywyd oni welir ynddo gyfrinach Pwrpas, a dim 
ond dyryswch meddyliol sy'n canlyn y syniad fod y bedd yn fudd- 
ugoliaethus ar bob peth. Dywaid Dr. J. Martineau—‘‘ We do not 
believe immortality because we have proved it, but we forever try to 
prove it because we believe it.” O'i ymdrechion cyntaf i geisio 
ystyr bywyd mynnodd dyn gredu yn anfarwoldeb. Y gred mewn 
anfarwoldeb sy'n gwneud gwaith Duw'n rhesymol. 

Credaf mai anghrediniaeth yn yr athrawiaeth hon yw gwreiddyn 
yr ing ym marddoniaeth Mathew Arnold. 


While we believed, on earth he went 
And open stood 'his grave. 

Men called from chamber, church, and tent, 
And Christ was by to save. 


Now heisdead! Far hence he lies 
In the lorn Syrian town ; 

And on his grave with shining eyes 
The Syrian stars look down. 


Felly canai bardd yng nghyfwng meddyliol y bedwaredd ganrif ar 
bymtheg. Y mae cyfwng yn y sefyllfa grefyddol heddiw. Y mae 
yma am i ni gladdu Iesu mewn bedd. Rhwymasom ef mewn 
credoau, a chladdasom ef mewn sefydliadau. _ Estynnai inni ei law 
achubol, ond gofynnai ormod oddiwrthym, a gwnaethom ein gorau 
glas i'w gamddeall. O ganlyniad y mae'r byd yn ymbalfalu yn y 
trueni sy'n dilyn hunanoldeb a thrachwant. Nid oes iechyd i ni 
ond trwy fyw yn ysbryd y Crist, a rhoddi'r hawl i Dduw Iesu lwyod- 
raethu ein bywyd. Oherwydd i ni fethu yn y cyfrifoldeb hwn y 
mae'r eneidiau mawrion a fynnai godi ein dynoliaeth o'r llaid yn 
gorfod cerdded o hyd ar y llwybr i'r Groes. O fflamau'r stanc clyw- 
ir llais Joan, yn nrama Bernard Shaw, yn gofyn mewn ing, “ O 
Arglwydd, ti a wnaethost y byd mor brydferth, pa bryd y bydd yn 
barod i dderbyn dy saint? Pa bryd, O Arglwydd ! ” 


JAMAIGA 


Ni cheisir yma olrhain cwrs y rhyfel. Yn ystod y mis digwyddodd 
pethau mawrion yn lled ddisymwth, rhai ohonynt yn annisgwyl, 
pethau y bydd eu heffaith yn sicr o ddwyn terfyn y gyflafan yn 
agosach,—pasio mesur y Lend and Lease yn yr Unol Daleithiau, 
refoliwshon yn Yugo-slavia, llwyddiant y Groegiaid, buddugol- 
iaethau yn Affrica ac fôr Canoldir, y cyrch ar ynysoedd Lofoten, a 
nifer y colledion llongau'n mynd yn llai ym mrwydr yr Iwerydd. 
Gwrandawyd hefyd ar areithiau pwysig gan yr Arlywydd Roosevelt 
a'r Arglwydd Halifax. Ond o'r tu ôl i'r pethau hyn i gyd, mewn 
ffordd fwy tawel, credaf fod rhai pethau y dylem gywilyddio o'u 
herwydd wedi eu symud. Cymerth ein llywodraeth mewn llaw 
unioni'r anghyfiawnderau yn Jamaica. Gwnaeth y rhyfel y 
gwelliannau'n llywodraeth yr ynys yn fwy angenrheidiol nag erioed. 
Rhan fechan o'r boblogaeth a feddai ar bleidlais... Da gweld ym- 
drech i symud o diriogaethau Coron Prydain y gwarth o ffiwdaliaeth 
lygredig. Hyderir y bydd i'r gwelliannau fynd ymhellach na 
Jamaica ; y mae lle iddynt. 

Ni wn beth yw manylion comisiwn Moyne, ond ni ddarllenaf y 
gair—Jamaica—heb i'r meddwl wibio'n syth at Iolo Morganwg. 
Yn enaid yr hen fardd yr oedd casineb at y gaethfasnach felltigedig 
yn wenfflam dân. Yr oedd ganddo dri brawd yn Jamaica yn 
meddu rhyngddynt ar gryn gyfoeth. Gwyddent hwythau am 
drafferthion a thueddiadau llenyddol eu brawd. Fel y gallai 
ddilyn ei hoffterau'n fwy rhydd cynigiasant iddo hanner can punt y 
flwyddyn. Diolchodd yntau iddynt am eu cynnig brawdol, ond 
gwrthododd gyffwrdd a'u harian yn y modd mwyaf pendant. 
Gwell ganddo drengu o ceisiau na phorthi ar elw gwaedlyd y melltith 
hwnnw—caethwasiaeth. Ym mhen rhai blynyddoedd bu ei frodyr 
farw, ac ef oedd yr etifedd i'w holl feddiant. Ond ni fynnai fedd- 
iannu'r etifeddiaeth, ‘a dwyn melltith y Negro gorthrymedig ar 
ben ei blant.” Daliodd at ei benderfyniad i '* wrthod elw traws- . 
edd.” _ Dywedir iddo fynd i Fryste ar neges ynglŷn â'r meddiannau 
hyn. Pan ddaeth i'r dref yn wag ei boced clywodd orfoledd canu 
clychau, ac wedi holi paham deallodd mai achos y gorfoledd ydoedd 
gwrthod Anti-slavery Bill Wilberforce yn y Senedd. Troes yntau'n 
union ar ei sawdl gan ysgwyd y llwch melltigedig yn dystiolaeth yn 
crbyn y dinaswyr a'r fasnach halog. 


x Bs BG, 


Blinder i ymddiffynwyr rhyddid barn oedd y driniaeth a fesurodd 
y B.B.C. yn ddiweddar i ddynion nad oedd yn cydweld a'u syniadau. 
Mewn protest yn erbyn yr hyn a alwai ef yn “ victimisation of 
private opinion ” gwrthododd Dr. Vaughan Williams i'r B.B.C. yr 
hawl i berfformio un o'i gôr-ganau. Ni chai pasiffist ddarlledu, 
Dyna paham y caewyd allan arweinydd y Glasgow Orpheus Choir, 
ac oherwydd ci syniadau mewn cyfeiriad arall y rhoddwyd ham- 
dden i J. B. Priestley. Gwnaethpwyd yr un peth â llawer o weinid- 
ogion adnabyddus. Da ydoedd clywed llais y Prif-weinidog yn 
ddiweddar yn anghymeradwyo’r heresy hunts, ac edrychir ymlaen at 
weld cyfnewidiadau er gwell yn y Bwrdd Llywodraethol yn fuan. 


BIN 2205 


Clywsom yn ddiweddar am Menna Owen Ceirion Jones, merch 
y Parch. H. H. CG. Jones, B.A., Aberdeen, yn graddio'n feddyg. 
Llongyfarchwn hi ar ei llwyddiant. Ar ei blwyddyn ddiwethaf yn 
y Marischal College Miss Jones ydoedd llywydd adran y merched o'r 
Joint University Union—anrhydedd tra uchel. 

Gwelsom hefyd gyfeiriad at feddyg arall, un a anwylir yn fawr 
gan Undodiaid Gymru, Dr. T. Evans, gynt o Abertawe, Nid bob 

amser y dywaid yr olynydd air da am ei ragflaenydd, ond yn adrodd- 
iad cyntaf Dr. Tighe fel Swyddog Iechyd yn Abertawe ceir y geiriau 
hyn am Dr. Evans a fu'n llanw y swydd am 28 mlynedd—* He was 
a most disinterested champion of the poor and suffering, and had 
little respect for any system, social or professional, if, in his opinion, 
it did not lend itself to the effective prevention, or efficient early 
treatment of disease... He had the satisfaction in the last year of 
his office of seeing the maternal mortality rate for Swansea reduced 
to 1.9, the lowest in England and Wales for that or any previous 
year.” 

Bydd yn flin gan yr ymwelwyr cyson a Choleg Caerfyrddin 
“ glywed am farwolaethau Dr. G. Dawes Hicks a Mr. G. Harold 
Clennell, ysgrifennydd y Bwrdd Presbyteraidd. Gydnabyddid Dr. 
Hicks fel un o brif athronwyr Prydain. Yr oedd yn athro ym 
Mhrifysgol Llundain ac yn ddarlithydd yng Nghaergrawnt. Am 
chwarter canrif traddododd yr araith flynyddol yng Ngholeg Caer- 
fyrddin, a chyhoeddwyd detholiad o'r âreithiau hyn rai blynyddoedd 
yn ôl dan y teitl, Ways towards the spiritual life. Cyhoeddodd hefyd 
amryw o lyfrau ereill ar destunau athronyddol. 


BROIMDO EG LWY SI 


Yn ôl y wybodaeth a gasglwyd gan adran grefyddol y Ministry 
of Information y mae 2,659 o eglwysi perthynol i'r enwadau i gyd 
wedi eu dinistrio, rhai ohonynt yn waeth na'i gilydd, mewn cyrch- 
oedd o'r awyr hyd ddechrau mis bach. Dinistriwyd hefyd lawer 
o feddiannau'r eglwysi, fel tai pregethwyr, ysgolion, a mynachlog- 
ydd. 

Gellir cyhoeddi yn awr fod y League House wedi ei lwyr ddin- 
istrio, a niweidiwyd hefyd ein dau gapel yn Portsmouth yn drwm 
iawn. 

SION DAFYDD. 

MRS. ANN JONES, ABERNANT. 
[ER COF] 
Un gadarn fonheddig ydoedd—o hardd ; 
Hyfforddai laweroedd 
Yn weddus hyd flynyddoedd 
Ei chŵys hir, a pharchus oedd. 


CRIBIN BACH. 

Dwy Stori. 


l'n DARLLENWYR [RUAINU. 


Pa ddefnydd astudio hanes y dyddiau gynt?” Meddai'r 

dyn doeth, * Os ydych yn anwybodus am y pethau a ddig- 

wyddodd cyn eich geni yr ydych yn parhau'n blentynnaidd. Beth 

yw bywyd dyn oni chysylltir ef â bywyd y cenedlaethau sydd wedi 
mynd trwy adgofion am y gorffennol.” 

Yn ddyddiol daw inni ryw newydd am wlad fechan Groeg sy'n 
ymladd ochr yn ochr â ni yn nherfysg presennol ein byd. Y mae 
Groeg yn rhoi cymorth mawr ini yn y dyddiau presennol, ond er 
cym; tint ein dyled i Roeg heddiw nid yw ddim mewn cymhariaeth 
â'n dyled i Roeg y dyddiau a fu. Hynny sy'n gwneud hen hen 
hanes Groeg mor ddiddorol ac mor bwysig. Yn wir, ni allwn ni ein 
hadnabod cin hunain nac amgyffred ein gwareiddiad oni wyddom 
rywbeth am ddylanwadau'r wlad fechan hon ar gynnydd meddyliol 
ac ysbrydol dyn. Nid Groegiaid mohonom ni, ond byddai byd 
meddyliol y Gymro'n dra gwahanol onibai iddo dderbyn yn helaeth 
o'r etifeddiaeth feddyliol a roes Athen y dyddiau gynt i'r byd. 
Meddyliwn am y dre ín sy ge nnym i wrte ithio' r meddwl mewn ysgol 
a choleg, meddyliwn am ein llywodraeth leol, ein deddfau, ein 
sefydliadau gwerinol, cin lle 'nyddiae th, cin gwyddoniaeth. Y mae'r 
pethau hyn yn ange rheidiol i'n bywyd. Ceisiwn eu holrhain i'w 
tarddle, ac fe ddown i weld mai Groegiaid 7 dyddiau gynt, rhyw 
ddwy fil a hanncr o flynyddoedd yn ôl, a fu'n dysgu i ni'r ffordd i 
lyw. Bendithiodd Groeg genedlaethau'r dyfodol ag etifeddiaeth 
deg. 

Yn awr nid am gyfoeth yr etifeddiaeth hon yr wyf am ysgrifennu. 
Af heibio i ddysge idiaeth y dynion, doc th a thestunau mawrion y 
dramadegwyr a'r llenorion, heibio i'r theatr a'r ysgol a'r areithfa, 

canys yr wyl am glywed plant bychain Athen 'slawer dydd yn adrodd 
storiau wrth ei gilydd, 

Yn rhan ogleddol y wlad fechan yr oedd mynydd Olympus, a'r 
cymylau'n cuddio ei ben, Gan nad oedd neb wedi dringo 1 gopa'r 
mynydd, credai'r bobl mai yno y cartrefai'r duwiau a'r duwiesau, 
Yno uwchlaw'r cymylau yr oedd yn wanwyn o hyd, ac nid oedd y 
blodau byth yn gwywo. Yno, meddent, yr oedd plasau'r duwiau, 
ac ar eu gwelydd o farmor gwyn yr oedd lluniau na allai llaw dyn 
ceu paentio. Ar fynydd Olympus ynghanol y cymylau a'r sêr 
cartrefai'r duwiau a oedd yn rheoli'r haul a'r lloer a'r moroedd a'r 
coed a phopeth arall. O bryd i bryd deuai'r duwiau i lawr i'r 
ddacar. Anaml y deuent yn cu ffurf eu hunain ; yn hytrach deuent 
yn rhith anifail neu ddyn fel nad adnabyddid hwy. 


Ge Ba dde rhywun i ddyn doeth yn Rhufain 'slawer dydd, 
Jy 

Wrth gwrs, ymhen amser daeth pobl Groeg i feddwl yn wahanol 
am y duwiau a'r duwiesau. Daethant i weld fod yr hanesion 
amdanynt yn hollol ddisail. Daeth dynion dysgedig y wlad i 
gredu yn y gwir a'r bywiol Dduw. _ Ond parhaodd dynion i adrodd 
yr hen chwedlau am y duwiau o hyd, ac ymhyfrydai'r plant yn eu 
clywed. 

Yn ein dychymyg ceisiwn ninnau wrando arnynt yn adrodd rhai 
o'r hen helyntion— 

“ A wyddoch chwi,” gofynnodd un bachgen bach llygadlon, 
'* sut y cafodd trigolion y ddacar dân i goginio'u bwyd a gwresogi'u 
tai?” “ Dywedwch wrthym,” meddai'r lleill yn unllais, er iddynt 
glywed yr hanes droeon o'r blaen. * Wel,” meddai'r bachgen, gan 
ddynwared ystumiau'r areithiwr a glywodd y diwrnod cynt yn y 
farchnadfa, “ yr oedd un o'r duwiau'n garedig iawn wrth blant y 
ddaear. Gwelai mor druenus oeddynt. Nid oedd ganddynt dân 
i'w cysuro, canys eiddo'r duwiau oedd y tân cysegredig. Yn ei 
dosturi cymerodd yntau'r tân o'r nefoedd, a daeth ag ef i lawr i'r 
ddaear.” “ Ie,rhodd y duwiau ydyw'r tân,” meddai'r plant gyda'i 
gilydd.“ Ond,” meddai'r siaradwr, ** nid oedd hyn ond dechrau'r 
helynt. Eiddigeddodd rhai o'r duwiau at drigolion y ddaear 
oherwydd eu meddiant o'r tân, a phenderfynodd Iau, y duw mwyaf 
eiddigeddus ohonynt i gyd, ddanfon i'r ddaear rodd arall a fyddai 
mewn gwirionedd yn gwneud llawer o niwed i ddynion. Chwardd- 
ai wrth feddwl am y tric a fwriadai. 

** Gofynnodd i dduw arall, Fwlcan oedd ei enw, wneud merch o 
glai a fyddai'n decach mewn pryd a gwedd nag un o'r duwiesau. 
Llwyddodd Fwlcan yn ei waith, a chan ei fod yn ôf yn ogystal a 
cherflunydd gwnaeth goron i'r ferch na welwyd erioed ei thebyg. 
Pandora, dyna'r enw y galwyd y ferch wrtho, a danfonwyd hi i 
balas Epimetheos ar y ddaear. Yno derbyniwyd hi mewn llawen- 
ydd. 

“* Gwyddai'r tywysog yn dda na ddylai dderbyn rhodd oddiwrth y 
duwiau oherwydd y gallai hynny greu trafferthion ar y ddaear. 
Ond yr oedd ei draserch gymaint tuag at y ferch brydferth hon fel 
na allai feddwl am unrhyw drafferthion, ac ni phetrusodd gymryd 
Pandora yn wraig iddo. 

“Yr oeddynt yn byw'n hapus iawn gyda'i gilydd, ond nid oedd y 
duwiau wedi anghofio. Un dydd daeth rhywun i blas Pandora, ac 
estynnodd iddi flwch bychan wedi ei gerfio'n gywrain iawn. Ar 
glawr y blwch rhyfeddol hwn yr oedd rhybudd yn ysgrifenedig. 
Nid oedd neb i'w agor heb ganiatad y duwiau. 

“* Syllai Pandora yn hir ar y blwch hwnnw. Teimlai rhyw awydd 
llethol am wybod beth ydoedd cynnwys y blwch. Druan ohoni ! 
Bu'n ymdrechu'n galed yn erbyn temtasiwn, ac un dydd aeth ei 
chwilfrydedd yn drech na hi. Cododd y clawr ychydig bach. Ar 
unwaith llanwyd yr ystafell â'r pethau mwyaf hyll a welodd dyn 

erioed, rhyw ysbrydion aflan a oedd yn gwasgaru dioddefaint, 
afiechydon, a thrallodion ymhob cyfeiriad... Mewn ofn caeodd 
Pandora'r clawr mor gyflym ag y gallai, ond yr oedd yn CER ddi- 
weddar. Yr oedd yr ysbrydion aflan wedi dianci gyd. Na! Yr 
oedd un ysbryd ar ôl. Beth oedd enw yr ysbryd hwnnw ? ” 
gofynnodd y siaradwr. * GonAirH, dyna'i enw,” meddai'r plant 
ereill gyda'i eilydd. 

Clywsant yr hanes lawer gwaith o'r blaen. Pan mae pethau'n 
mynd yn erbyn dyn nid yw ei obaith yn diflannu. O'i obaith y, 
tardd ei wroldeb i orchyfgu pob anhawster, Dyna'r wers y cais yr 
hen hen chwedl hon ddysgu i ni. Trwy gymorth ystori Pandora 
y daeth y Groegiaid bach yn y dyddiau gynt i wybod fod gobaith yn 
tarddu'n dragwyddol yng nghalon dyn. 

Ni fynnai'r cwmni bach ymadael cyn clywed ystori arall. Merch 
sy'n adrodd y tro hwn, a dychmygwn ei chlywed yn dweud— 
* Ymhell oddiyma ar ynys brydferth ynghanol y môr mawr glas yr 
oedd y dduwies yn byw. Demeter oedd ei henw, a hi a ofalai am 
gnydiau'r meysydd ac am dyfiant y ddaear. Onibai am ei gofal hi 
ni byddai bwyd i anifail a dyn, canys ni byddai dim yn tyfu ar y 
ddaear. Yr oedd ganddi un ferch fach, ac yr oedd yn hoff iawn o'r 
ferch honno. Dywedir ei bod yn brydferth fel y gwanwyn, ei 
thresi euraid fel adlewyrch pe lydrau'r ymachlud ar donnau môr, a 
heulwen a glas Ebrill yn ei llygaid lon. O ! yr oedd yn ferch fach 
brydferth, a'i henw oedd Perseffone. Treuliai ei holl amser i 
ddawnsio a chware ymhlith y blodau. 

'* Ond o dan y ddacar, yng ngwlad y marwolion, yr oedd Pluto 
salw yn byw. Ef oedd brenin Afagddu, ac ni chai gwmni neb ond y 
cysgodion. Er cynnig iddynt aur holl fynyddoedd byd ni fynnai 
neb fynd i fyw i wlad y tywyllwch. 

“ Rhyw ddiwrnod daeth Pluto i rodfeydd y ddacar a'r goleuni, a 
meirch Annwn yn tynnu'i gerbyd cyflym. Gwelodd Perseffone yn 
chware gyda'i chyfeillion ymhlith y blodau. ‘ Mi a ddygaf hon 

gyda mi i wlad y cysgodion, a gwnaf hi'n frenhines gwlad y tywyll- 
wch,” meddai Pluto wrtho'i hunan. A chyn i'r plant gael cyfle i 
ddianc gafaelodd ym mraich Perseffone, llusgodd hi i'r cerbyd, ac 
mor gyflym a'r fellten diflannodd dros y gorwel. _ Daethant at lan 
afon, ond yn sydyn dyma ddyfroedd yr afon yn codi a'r llifeiriant yn 
rhedeg g yn chwyrn! Gwyddai Perseffone mai ysbryd yr afon a 
wnaeth hynny er mwyn et chynorthwyo. Ni allai Pluto fynd yn ei 
flaen ; ni allai fynd yn ei ôl, oherwydd yr oedd ofn arno gwrdd â 
mam Perseffone. Ond y mae'n taro'r ddaear deirgwaith, ac fel fflach 
diflannodd y cerbyd a'i lwyth a'r ceffylau i wlad y tywyllwch ! 
Cyn i'r ddaear gau amdani taflodd Perseffone rwymyn ei gwregys 
i'r afon yn y gobaith yr ai ysbryd yr afon ag ef i'w mam, 

“ Ar ddiwedd y dydd daeth Demeter yn ôl o'r meysydd i'w 
chartref, ond nid oedd yno ferch fach yn rhedeg i'w chyfarfod, 

Galwodd arni, ond ni ddoiateb. _ Chwiliodd bob un o'r ystafelloedd 
ond nid oedd Perseffone yn unman. Cyneuodd dors yn fllamau'r 
mynydd tân, a chwiliodd yn ddyfal amdani yn y meysydd drwy 
gydol y nos. Pan dorrodd y wawr yr oedd Demeter yn wylo mewn 
tristwch a galar mawr, a'r dydd hwnnw cychwynnodd ar ei thaith 
hir dros dir a môr a'r tors ynghynn yn ei llaw. 

'* Nid oedd tyfiant mwyach yn y meysydd, ac yr oedd y ddaear 
yn sych ac yn galed. Daeth newyni bobman _ Yr oedd y ddaear 
yn hiraethu ar ôl Perseffone. Daeth trigolion y ddaear i ymbil â 
Demeter, ond ni allai hi ofalu am gnydiau'r meysydd tra'r oedd ei 
merch fechan annwyl ar goll. 

'* Wedi cerdded hyd a lled y ddaear daeth Demeter yn ôl i'w 
chartref ar yr ynys. Un dydd yn drist cerddodd i gyfeiriad yr 
afon. Gwelodd yr afon yn codi'n sydyn a'r llifeiriant yn rhedeg 
yn chwyrn. _ Llifodd ton dros y geulan, a meddyliodd hithau iddi 
glywed yn sisial y don lais yn galw arni, “ Myfi yw ysbryd yr afon. 
Gwelais eich merch brydferth yn ymyl y brenin du.” Distawodd y 
llais, ac ar wyneb y dŵr gwelodd y fam rwymyn gwregys ei merch 
goll. 

* Aeth Demeter at Iau, pennaeth y duwiau, a gofynnodd iddo am 
am ei gymorth." Wedi i mi ei chael yn ôl,” meddai, * bydd tyfiant 
yn y meysydd, bydd blodau ar y ddaear, bydd dynion yn hau a 
medi, bydd lluniaeth i ddyn ac anifail. 

* Cyffrôdd hiraeth a galar y fam galon y duw. Gwrandawodd 
ar weddïau trigolion y ddaear. Dywedodd y cai Perseffone ddod 
yn ôl oni fwytaodd fwyd yn nheyrnas y tywyllwch. Yn hapus yn 
awr aeth Demeter i wlad y brenin du, a dywedodd wrtho eiriau 
pennaeth y duwiau. ‘ Ni fwytaodd Perseffone ddim yma hyd y 
bore hwn. Bwytaodd chwech o hadau'r pomgranad, ac am hynny 
rhaid iddi aros yma,' meddai Pluto. Aeth Demeter eilwaith at 
bennaeth y duwiau, a dywedodd yntau wrthi, * Rhaid iddi aros yn 
Afagddu am chwe mis bob blwyddyn, ac am y chwe mis arall caiff 
ddod yn ôl atoch chwi i'r heulwen a'r goleuni.” 

* Am chwe mis y mae duwies tyfiant yn hapus gyda'i merch, a 
phan ddaw Perseffone yn ôl y mae'r adar yn canu, y blodau'n har- 
ddu cloddiau a'r gerddi, a'r ddaear yn gwisgo amdani fantell werdd 
newydd. Ond pan ddaw'r amser i Berseffone fyned yn ôl i wlad y 
cysgodion, y mae Demeter yn ymguddio ac yn galaru drwy'r mis- 
oedd hir. Y mae'r ddaear hefyd yn drist, y dail yn syrthio oddiar 
y coed, a chawodydd o ddagrau yn gwlychu'i gruddiau. Ond 
. pan ddaw'r gwanwyn, pan ddaw Perseffone yn ôl, gwelir bywyd 
newydd ymhob man.” 

Llythyr. 


ANNWYL OLYGYDD.—Pe cawn amser yn y dyddiau prysur yma 
ceisiwn ateb llythyr Mr. D. T. Williams a gyhoeddwyd yn rhifyn 
Chwefror. Ofnaf na chaniata amgylchiadau i mi wneud hynny, 
ond ceisiaf osod o flaen darllenwyr YR YMOFYNNYDD un enghraifft i 
ddangos efallai nad yw ysbryd yr hen Undodiaid wedi marw yn 
llwyr eto. 

Cafodd llawer iawn o Undodiaid eu hunain yn estroniaid yn 
Llundain. Er nad adwaenai'r mwyafrif ohonynt ei gilydd, llwydd- 
wyd trwy ymdrech y Parchn. J. Arthur Pearson a T. L. Jones dynnu 
amryw ohonynt at ei gilydd a dechrau gwasanaethau Gymraeg yn 
un o Eglwysi Saesneg Undodiaid y ddinas. _ Er y bu yna droad allan 
o'r adeilad yma mwy neu lai, cawsant gartref mewn Eglwys arall, 
adeilad nad oedd mor gyfleus i'r Cymry i gwrdd ynddo. Trwy 
frwdfrydedd yr Undodiaid llwyddwyd i ail-sefydlu'r mudiad. Cyn 
pen ychydig fisoedd collodd y mudiad, trwy ddamwain marwol, 
un o'r aelodau mwyaf blaenllaw—arweinydd y gan. Unwaith ~ 
eto meistrolodd yr Eglwys fach yr amgylchiadau. 

Yna daeth y rhyfel a llawer o anawsterau newydd. Dychwelodd 
nifer mawr o aelodau i Gymru. _ Aeth y sefyllfa ariannol, eisoes yn 
wael, yn waelach. Anodd ydoedd teithio yn y black-out, a chofier 
fod yna deithio er mwyn cyrraedd y gwasanaeth : rhai ohonom yn 
gorfod teithio gymaint a deng milltir ar hugain un ffordd. Wedyn 
daeth y bomio—bomio'r hydref a'r gaeaf yn Llundain! Teithio 
trwy alerls, ac wrth geisio tawelwcb y weddi neu dalu sylw i'r bre- 
geth clywed chwyrnu'r awyrennau, cyfarth y gynnau, a ffrwydro'r 
bomiau ar droeon, yna dychwelyd trwy dywyllwch y barrage. Un 
dydd gwelsom fod yr Eglwys hardd a'r festri'n adfeilion, ond gwel- 
som hefyd y gwasanaethau'n parhau mewn ystafell fach sy'n sefyll 
o'r tu ôl i'r adfeilion. 

Yn ystod ei hanes byr collodd y mudiad, trwy wahanol resymau, 
bump organydd, ac erbyn hyn wrth gwrs yr organ hefyd. Ar 
wahan i golli nifer mawr o' r aelodau trwy evacuation collir y bechgyn 
ieuanc hefyd i'r fyddin a'r llynges. 

Anodd iawn cael pregethwyr o'r wlad ac arian i gario ymlaen. 
Er hynny, y mae'r mudiad yn fyw, ac os bydd rhywfaint o Lundain 
ar ôl ar ddiwedd y rhyfel haerllug hwn, a rhai o'i thrigolion Undod - 
aidd Cymraeg yn fyw, credaf y bydd yr Eglwys Undodaidd Gymraeg 
yn Llundain a'i drws yn agored,—hyd yn oed pe na bai drws i'r 
adeilad neu, hyd yn oed, os bydd y gweddill o'r adeilad wedi syrthio. 

Cofiaf am rai o'r hen gewri'n teithio milltiroedd ar gefn eu 
ceffylau i i'r hen gapel ar fynydd Gellionnen—ond nid oedd cyrch- 
oedd o'r awyr y pryd hwnnw. O weld brwdfrydedd yr ychydig 
Undodiaid Cymraeg yn Llundain credaf fod ysbryd y leidiau yn fyw, 

ac mai anawsterau megis rush masnach a bywyd y dyddiau presennol 
mewn cymhariaeth ag amser heddychol hamddenol yr hen gewri 
sy'n cuddio ffyddlondeb y dô bresennol. Wrth gwrs, carwn weld 
mwy o ymdrech gan bob Undodwr i gadw yr enwad yn fyw. Dos- 
barthir YR YMOrYNNYDD yn ein hoedfaon, a gwerthfawrogir ef gan 
ddarllenwyr cyson. 
Eiddoch, etc., 
Dorking, Surrey. ROO.) 

Cynghrair y Gwragedd. 


RHANBARTH CEREDIGION. 


CYFARFU'R pwyllgor gweithiol ym Mhantydefaid ar Fawrth 8, a daeth ynghŷd 

gynrychiolaeth dda o'r adrannau. Cymrwyd y rhan ddefosiynol gan Miss Mary 
Jones, Lodge, Prengwyn. Mynegwyd cydymdeimlad â Miss Joan Owen, y 
llywydd, am na allai fod yno oherwydd afiechyd, a chymrwyd y gadair gan yr 
is-lywydd, Mrs. Jones, Maesyrhaf, Llanbedr. 

Gwrandawyd ar adroddiadau'r adrannau, ac ystyriwyd hwy'n foddhaol iawn 
Sonient am waith gwau wedi ei ddanfon i'r lleoedd a fomiwyd ac i'r milwyr, am 
drefnu cyngherddau ar gyfer milwyr, am gydweithredu hapus â mudiadau ereill 
sy'n cynorthwyo amcanion y rhyfel, ac am ddarlithiau ar gyfarwyddyd mewn 
coginio dan yr anfanteision presennol. Trefnodd un adran gynnal gwasanaeth 
crefyddol arbennig yn y dyfodol agos. 

Daeth elw gweddol dda o'r ymdrech dros y Groes Goch, a chyfarwyddwyd y 
trysorydd i ddanfon yr arian i drefnydd y Sir. 

Oherwydd y terfysg y mae'r wlad ynddo penderfynwyd eleni eto beidio a 
danfon cynrychiolydd i gyfarfodydd blynyddol y Gymdeithas Gyffredinol. 

Calonogol oedd-y wybodaeth fod adran Cwmsychbant wedi ail-gychwyn trwy 
ymdrechion Mrs. T. O. Williams. _ Bydd cyfarfod nesaf y pwyllgor yno ar Fedi 27. 
Croesawyd yr ymwelwyr i de gan aelodau'r adran leol. Llywydd yr adran yw 
Mrs. Davies, Faerdre.—K.J. 


TTT 


Y GADAIR FREICHIAU. 


'TRwy'n hollt canfyddwn gnawd ei ddwylo trwm 
Ar freichiau'r gadair, dwylo segur, hen, 
Myfi â'm beiau megis mantell blwm, 
Yntau'n ddidaro heb na gwg na gwên. 
Adroddais iddo fy ffaeleddau ffôl 
A'm mynych fethu yn y stormydd blin, 
Tyrfa 'mhechodau gynt yn tyrru'n ôl, 
A'm blodau'n gwywo ar ganghennau crin. 
Yn araf bach cododd ei law a'i fraich, 
A thynnu ar ei fynwes lun y Groes ; 
Yna cyhoeddi symud ymaith faich 
Camweddau 'mywyd a melltithion f'oes. 
Rhuthrais o'i ŵydd a'm dwyfron yn llawn braw 
Am nad oedd creithiau'r hoelion ar ei law. 
Aberystwyth. T. E. NICHOLAS. 

Marwgofion. 


CHWEFROR 5, RICHARD SMITH WILLIAMS, ym Mhlas y Nant, Pheasant 
Road, Trebanos—gynt o Faerdre Road, Clydach. Claddodd ei briod ugain 
mlynedd yn ôl, ac oherwydd afiechyd ac oedran daeth rhyw ddwy flynedd yn ôl 
i fyw at ei chwaer, Mrs. Cecilia Williams. Cyrhaeddodd Mr. Williams yr 
oedran teg o 84 blynedd. Meithrinwyd ef ar aelwyd Tygwyn—aelwyd a fu'n 
gysgod i'r Parch. John James, Gellionnen, yn ei lesgedd ar derfyn ei yrfa. Dyn 
glanwedd ei olwg a boneddigaidd i'r gwraidd oedd Mr. Williams. _ Saer wrth ei 
alwedigaeth, a bydd atgof amdano'n aros yn hir yn yr ardal fel crefftwr medrus. 
Artist mewn gwaith coed ydoedd, a meddai ar gasgliad o offer gwaith na welir 
mo'u tebyg heddiw'n oes beiriannol hon. Trafaelodd lawer yn ei ddydd. Bu'n 
gweithio'n Aberdar, a hoffai sôn am ei gysylltiad cyfeillgar a theuluoedd yr Hen 
Dŷ Cwrdd. Bu hefyd am ysbaid hir yn Awstralia. ‘Tra gallodd bu'n fynychwr 
cyson yng Nghapel y Graig, ac yr oedd yn trustee ar feddiannau'r gynulleidfa. Ar 
ddydd ci angladd clywais gyfaill iddo'n dweud, ‘‘ Buom yn cydweithio gyda'n 
gilydd, yn dysgu'r grefft gyda'n gilydd. Yr oedd Richard Tygwyn yn barticilar 
iawn. Ni allai oddef ysmotyn ar ci ffedog. _ Byddai'n sychu'r llif cyn llifio'r pren 
nesaf.” Yn lan yn ei waith, yn gymen yn ci ffordd, yn foneddigaidd i'r eithaf yn 
ei ymwarweddiad. _ Bydd lle gwag yn y gynulleidfa ar ei ôl, a chydymdeimlir yn 
fawr iawn a'i chwaer, hithau yn oedrannus, a dymunir iddi lewyrch hyfryd yn 
hwyrddydd ei dydd. Claddwyd y dydd Sadwrn dilynol ym mynwent Sant Ioan, 
Clydach, y Parchn. J, D. Jones, Daniel John, G. Beddoe Rees, a Mr. John Hopkin 
yn gweinyddu. 


CHWEFROR 20, yn 86 mlwydd oed, EVAN RICHARDS, Mount Royal, London- 
derry, Iwerddon. Mab ydoedd i'r diweddar Daniel Richards a Mrs. Richards, 
‘Tymawr, Talsarn, yn Nyffryn Aeron. Yr oedd iddo frodyr a chwiorydd, ond yr 
oeddynt oll wedi marw o'i flaen, ac efe oedd yr olafo'r teulu. Yr oedd yn gefnder 
i'r diweddar Jenkin Jenkins, Glasgoed, cyn hynny o Glanwern, Dyffryn Aeron, a 
lu farw ychydig amser yn ôl. Dechreuodd ei yrfa mewn gweithfa liain yn y 
wlad hon. Ymadawodd gan fyned i Londonderry. Cychwynodd weithfa 
gyffelyb yno ar ei gyfrifoldeb ei hun. Gyda chymorth un o'i feibion cynyddodd y 
weithfa hon yn fawr, ac erbyn hyn yr oedd llawer o gannoedd o bobl yn ei wasan- 
aeth. Yn y blynyddoedd diwethaf ymwelai â'i fro enedigol bob haf, a byddai'n 
dod i addoli yn Rhydygwin bob Sul yn ystod ei arosiad yn y lle. Yr oedd ei briod 
wedi ci ragflaenu ers amryw flynyddoedd. Gadawodd ddau fab a merch mewn 
galar o'i golli. 


Drwe gennym gofnodi marwolaeth EVAN JONES, Penlanganol, Cribyn, a 
gymerodd le ar y 24 o fis Chwefror diwethaf, ac ef yn 66 oed. Nid oedd ei iechyd 
yn dda ers rhai blynyddoedd ond bu yn alluog i weithio hyd at fewn wyth mis i'w 
farw... Mab ydoedd i Oliver a Jane Jones, Wern View, a chefnder i'r Prif-Athro 
W.S. Jones, M.Sc. Saer coed ac adeiladydd ydoedd o ran galwedigaeth. Gedy 
weddw ac un ferch i alaru o'i golli. Gladdwyd ef yng Nghladdfa Capel y Cribyn 
ary 27: y Parchn. D. Evans, E. Griffith Jones ac E. O. Jenkins yn gwasanaethu. 


MAwnrH 10, ar ôl cystudd byr ond cadarn, yn Siop Rhydowen, Llandysul, 
BEATRICE JONES, annwyl briod William Jones, 28, Millicent Road, Goffs 
Oak, swydd Hertford (efe'n frawd,i Mrs. Elinor Jones a goffhawyd yn rhifyn 
Mawrth) yn 66 mlwydd oed. Daeth Mrs. Jones a'i phriod i'r wlad i gael tipyn o 
lonyddwch a diogelwch, ond ymhen ychydig ddyddiau cymrwyd hi'n glaf a 
dihangodd ar y bore uchod gan adael ei phriod, merch, a pherthynasau ac ereill i 
wylo ei cholli. Hebryngwyd ci gweddillion i fynwent Pantydefaid y dydd Iau 
dilynol, ac yn herwydd afiechyd gweinidog y lle gwasanaethwyd gan y Parch. E. 
O. Jenkins. 

MAWRTH 14, yn 59 mlwydd oed, THOMAS PRICE, Tanybryn, Felinfach, 
Ceredigion. Hyd ei gystudd a ddechreuodd chwech mis yn ôl, yr oedd yr ymad- 
awedig yn ddyn iach a chryf. Y galon a ddiffygiodd. Cymerai ddiddordeb 
mawr mewn llenyddiaeth Gymraeg, a darllenai yn helaeth. Hoffai farddoniaeth, 
a chan ei fod yn feddiannol ar gof diball, medrai adrodd bron y cyfan a ddarllenai. 
Gwnai hyn ef yn gydymaith diddorol a diddan. Carai gymdeithas yn fawr, a 
bydd ei le yn wag yn yr ardal, yr oedd yn barod i wneud cymwynas, ac fe wel ei 
gymydogion ei eisiau. Claddwyd ym mynwent eglwys Rhydygwin. Gwasan- 
aethwyd gan y Parch. Lewis Williams. Gadawodd briod a dwy ferch a meibion 
yng nghyfraith, ac wyrion, a dau frawd a dwy chwaer i alaru o'i golli. 


MAwnrHr 19, DAVID JAMES, baban misoed Tommy a Lydia Dudley, Ffynnon- 
saer Cottage, Tregroes. Claddwyd ym mynwent Llwynrhydowen, y Parch. E. 
O. Jenkins yn gwasanaethu. * Gadewch i blant ddyfod ataf fi.” 

Nodion yr Eglwysi. 


CRONFA'R MYFYRWYR.—Taer erfyniaf ar yr eglwysi wneud eu cyfran- 
iadau at y gronfa mor fuan ag sy bosibl. Mae tri chwarter o'r flwyddyn ariannol 
wedi pasio, a dim ond cynulleidfaoedd Hen Dy Cwrdd, Aberdar (£2 2s. od.) a 
Notais (15s.) sydd wedi talu hyd yma—a'r ddwy wedi anfon heb geisio. Dyna'r 
ffordd orau. Diolch iddynt. _ Daeth cyfraniadau Galltyplaca (12s. 6c.) a Llan- 
dysul (£5 4s. oc.) am y llynedd i law'n rhy ddiweddar i ymddangos yn y fantolen. 
Diolch amdanynt. Anfonwch, garedigion, erbyn Cyrddau'r Pasc, os gellwch. 


Celfan, Southgate, Abertawe. SIMON JONEs, Ysgrifennydd. 


LLUNDAIN.—Da clywed fod ein cynulleidfa ieuengaf ar waethaf peryglon ac 
anfanteision yr amserau yn dal yn ffyddlon i dystiolaethu. Cyferfydd am 4 o'r 
gloch ar y Sul cyntaf o'r mis yn y rhan sy'n aros o Eglwys Unity, Islington, N.r. 
Bydd y gwasanaeth nesaf ar Ebrill 6, a phregethir gan Dr. R. O. Jones, M.Sc. 
Deallwn fod Dr. Jones yn dal swydd bwysig yn bresennol dan y Ministry of Supply, 
a dymunwn yn dda iddo. Pregethwyd ym.mis Chwefror gan y Parch. J. H. 
Coram Davies, B.A., Caerdydd, ac ym mis Mawrth gan y Parch. Noel James, B.A., 
Boston. 


GELLIONNEN A'R GRAIG, TREBANOS.— Trefnwyd cyngerdd o ddrama ac 
amrywiaeth ar Chwefror 6 ar gyfer y gronfa sy'n gweini cysuron i'r bechgyn yn y 
fyddin. _ Paratowyd y rhaglen gan Mr. Wm. Jenkins a'i ddosparth Ysgol Sul yng 
Nghalfaria Clydach. Y mae i Mr. Jenkins enw mawr fel actiwr ac adroddwr, a 
chawsom ganddo wledd o bleser. Nid oedd trai ar y mwyniant.... Ar Chwefror 
16 cymerth oedfa'r hwyr y ffurf o gwrdd adrodd a chanu. Ac eithrio un, Mary 
Williams—yr ieuengaf o'r ffyddloniaid—daeth yr eitemau i gyd o un dosbarth yn 
yr Ysgol Sul —dosbarth Mrs. Arthur Williams. _ Diolchir iddi ac i'r plant. Gol- 
ygfa hyfryd oedd gweld “* Côr Mamgu ” eleni eto ar lwyfan y Neuadd ar ddydd , 
Gwyl Ddewi yn y wisg draddodiadol Gymreig. Mentrwyd eleni ar raglen drym- 
ach nag arfer, ac am fod pobun ar ei orau yr oedd y canu tu hwnt i’r disgwyliadau. 
Trefnwyd y rhaglen ac arweiniwyd y côr gan Mr. Jenkin Morgan, ysgolfeistr 
Garnswllt. Trwy deg a garw, trwy rew a thywyllwch teithiodd i'r paratoadau, yn 
batrwm o ffyddlondeb diball i'r achos sy mor agos at ei galon, a gwelwyd goroni ei 
ymdrech yn un o'r cyngherddau gorau a gynhaliwyd yma erioed. Detholodd 
raglen yn amlygu nodweddion amrywiol cerddoriaeth Cymru, a thrwy'r geiriau 
doi traddodiadau anwylaf ein cenedl yn bethau byw. _ Cyfeiliwyd gan Mr. I. E. 
Hopkin, B.Sc., ac addysgwyd y partion dawnsio gan Miss Gladys Morgan. 


CYMDEITHAS UNDODAIDD DEHEUDIR CYMRU 


Llywydd—Y Parch. LEWIS WILLIAMS, CILIAU a RHYDYGWIN. 


Cyfarfodydd y. Pasg 


LLWYNRHYDOWEN 


AR DDYDDIAU 


Mawrth a Mercher, Ebrill 22 a 29, 1941 


Trefn y» Gyfarfodydd— 
Nos FAWRTH am 6.30. _ Pregethir gan y Parch. T. O. WiLriAxs, M.A. 


Dypp MERCHER am 10.30. CYFARFOD Y PWYLLGOR. 


Rhaglen y. Pwyllgor— 


[1] Ystyried Adroddiad y Trysorydd am 1940. 
[2] Enwi Swyddogion am 1941—1942. 

[3] Adroddiad ar safle YR YMOFYNNYDD. 

[4] Unrhyw fater arall. 


Am 2. Pregethir gan y Parchn. J. MARLEs THOMAS, M.A., a SIMON JONEs, B.A. 


Am 6. Pregethir gan y Parchn. J. D. Jones, B.A., B.D., a LEWIS WILLIAMS. 


Bydded i'r rhai sydd am lety ohebu’n brydlon a'r— 
Parch. E. O. Jenkins, Llwynmarles, Llandysul. 


Dalier Sylw—Cynhelir cyfarfod o BwyLLGOR GwErrHIOL y Gymdeithas 
yn Llwynrhydowen dydd Mercher, Ebrill 9, am 4.15 o'r gloch. _ Disgwylir y 
gweinidogion ac un cynrychiolydd o bob cynulleidfa i hwn. 


E. O. JENKINS, Ysg. 


J. D. Lewis a'i Feibion, Argraffwyr, Gwasg Gomer, Llandysul. 


“be 


A GOLDEN TREASURY OF THE BIBLE (and Apocrypha) 
Edited by MORTIMER Rows, B.A. assisted by Principal H. MOLACHLAN, 
and PROFESSOR DOROTHY TARRANT. l,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition : Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. HOLT, M.A., B.LITT. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books, 

A NEW SERIES OF SHILLING BOOKS now issued includes the following : 
From Primitive to Modern Religion by R. F. RATTRAY, M.A., PH.D.; 
World Vision by L. J. BELTON, B.A., M.Sc. ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by BAsIL VINEY ; A Possible Religion—the Christian way of 
life by Basin MARTIN, M.A. (the author of ‘ An Impossible Parson ’). 

RELIGION IN THE LIGHT OF PSYCHOLOGY. 

By REGINALD W. WILDE, M.A., B.Sc. Price—l1/[- (by post 1/14). 

PICTURES IN THE FIRE and other Talks to Girls and Boys. 

by Mary Francis, L.L.A. Price—1/- (by post 1/14). 
Seventh volume of a popular series. 
THE WAY OF PRAYER. A Manual of Daily Prayers and Readings. 
Price—6d. (by post 7d.) ; Cloth—1/3 (by post 1/43). 

ESSEX HALL LECTURES have been delivered annually since 1892. 
The latest was delivered in May, 1939, by St. JOHN Ervine, LL.D. Subject : 
“ The State and the Soul.” Price—1/- (by post 1/14). 


The Lindsey Press, 5 Essex Street, Strand, London, W.C. 2. 
Llyfrau Newydd 

&Cerddi Doniol 
PENNILL a THON gan W.R. Evans 
DYMA A DDYWED Y Tyst :— 
“ YMGAIS ar linellau awen Idwal Jones yw ‘ Pennill a Thonc.’ 
Y mac'r canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 
TW GAEL O WASG GOMER, LLANDYSUL 

Why suff 
headaches? 


If you are otherwise healthy, then there 
can be little question that your eyes 
are the cause, Think of the work your 
eyes have todo. Glasses can definitely 
cure headaches caused by strain. 


Coed Jones 


F.B.O.A., F.S.M.C., F.L.O, 


Qualified Ophthalmic @ptician 


31, GREAT DARKGATE STREET, YN 
ABERYSTWYTH. TEL NO. 209. | 


| YR YMOFYNNYDD 
AF | Cylchgrawn Misol 
| Beetles Undodaidd Deheudir Cymru 


£4 Cynnwys & 
Gobaith 
Gweinidog gyda Thri Enwad 
Crefydd Rhyddid 
Cyrddau'r Pasc 
Beirniadu Barddoniaeth 
Marwgofion 

Pris 3c. y mis; drwy y Post, 4s. oc. y flwyddyn. Danfonir 6 copi a z 
ychwaneg yn ddidraul drwy'r Post. 
SS O 


Anfoner Erthyglau, Llyfrau i'w hadolygu, etc., i'r Golygydd— — 
Y Parch. J. D. Jones, B.A., B.D., 211, Swansea Road, â 
Trebanos, Swans sc 

Pwyllgor ye YT W. S. JonEs, M.A., M.Sc. ; PARCHN. 
Bowen ; E.R. Dennis ; D. Evans; E. G. Evans, BA. ; JOHN Evans, 
E. O. Jenxins; E. G. "Jones ; ; J. ISLAN JONES, M.A. ; SIMON JONES, B 
J. MARLES 'THOMAS, M.A.; Lewis Witttams; T. O. 'WILLIAMS, M.A. 
Mar. J. Hopxiu a D. Jones. 


Yr archebion a'r taliadau i'w 'hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofyn i Lland; 

Cyril. P. Cule 

. Rhoddwch lyfrau fel gwe y 
Llyfrau— iFfyddloniaid yr Ysgol § 
Anfonwch am y Catalog Newydd | 


o Lyfrau a Gyhoeddwyd yng ' 
Ngwasg Gomer: Liss ys 

Cylchgrawn Misol 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 

Gobaith. 
Gan Mns. A. Rees, Llanelli. 


AITH a blin ydyw tymor y Gaeaf ar y gorau, ninnau'n gwingo 
M o dan ymosodiadau ei wyntoedd a'i gorwyntoedd, ei law 
a'i gurlaw, ei rew a'i lwydrew, ei eira a'i genllysg. Gedy 
pob ymosod ei ôl ar y corff dynol, a dioddefa'r cyfansoddiad mewn 
canlyniad, a gwyddom yn dda, pan fo’ r cyfansoddiad yn gwanhau, 
mai dyna'r pryd y bydd “ germs” afiechydon yn cael cyfle i 
dreiddio i'r gwaed a chwarae triciau annymunol a'r hen babell 
frau. Yr annwyd a'r fiw yw'r anhwylderau mwyaf cyffredin yn 
ein gwlad ni. Gellir eu galw yn “ bardy annuals.” Deuant ar 
eu tro tua Ionor a Chwefror fel rheol, ac nid hawdd cael gwared 
arnynt. 

Un bore oer tua chanol mis Chwefror, a'r eira'n gwynnu'r 
broydd, a gwynt y Dwyrain yn chwibanu yn nhwll y clo, dihunais 
yn bur ddihwyl, gyda chur yn y pen, y gwddf yn llosgi, a'r trwyn 
yn lled dynn—arwydd digamsyniol o'r annwyd neu'r ffliw. Os 
gall rhywun ymhyfrydu mewn amgylchiadau cyffelyb, y mae yn 
fwy o optimist na mi. 

Yn y man, credwn i mi glywed rhyw ganu pêr yn dyfod o rywle. 
“* Na ! ” meddwn wrthyf fy hun, “‘ pwy a all ganu ar y fath fore, 
y mae'n rhaid mai dychymyg yw.” _ Ond o glustfeinio, clywn y 
canu yn glir ac eglur” Euthum at y ffenestr, ac er fy mawr syndod, 
gwelwn yr “ Aderyn Du ” yn canu a'i holl egni ar gangen gerllaw, 
a haen o eira o dan ei draed. Ar amrantiad, teimlwn rhyw asbri 
newydd yn rhedeg trwy fy ngwythiennau. Teimlwn fy mhen yn 
well, a'm calon yn ysgafnach. Paham? Am fod yr aderyn wedi 
taro nodyn gobaith mewn amgylchiadau diobaith. Gobaith am 
Wanwyn mwyn ar ôl Gaeaf caled, gobaith am heulwen ar ôl 

ystormydd, gobaith am flodau i harddu beddau'r dail a'r plan- 
higion marw, a gobaith am iechyd ar ôl afiechyd. 

Onid yw'n syndod bod aderyn yn teimlo cyfnewidiad yn yr 
awyrgylch pan na theimla dyn ond min yr awel lem yn treiddio 
trwy fêr ei esgyrn. Yr unig esboniad ar hyn ydyw fod yr aderyn 
wedi ei gynheddfu â greddf a'i arwain bob amser yn ddiball. 
Y mae greddf yn gryfach na synnwyr cyffredin. Elfen sy'n tyfu 
ydyw synnwyr cyffredin. Tyf yn gyflymach mewn ambell berson 
na'i gilydd, ac mewn ambell un ni thyf o gwbl. Gallasem feddwl 
mai araf iawn yw ei chynnydd y dyddiau hyn wrth weld siâp y 
byd yma. 

Beth ond greddf a allai dywys aderyn na fu erioed tu-allan i 
gyffiniau'r wlad hon i barthau teg yr Affrica bell. Pe cychwynai ~ 
dyn allan i chwilio am Affrica, ychydig iawn o syniad a fyddai 
ganddo am y cyfeiriad heb gymorth siart a chwmpawd. 

Sôn am reddf a ddwg ar gof hanesyn a glywais beth amser yn ôl 
gan evacuee o Twickenham, Llundain. O flaen ei thŷ hi yn 
Twickenham yr oedd cae chwarae mawr. Yn rhyfedd iawn, 
byddai Gwylanod y môr yn tyrru wrth yr ugeiniau i'r cae hwn i 
ddim pwrpas gweladwy ond i orffwys. Yn hollol sydyn gwelid 
hwy yn codi gyda'i gilydd ac yn hedfan i ffwrdd heb i neb darfu 
arnynt. Ymhen rhyw funud neu ddwy, dyna'r siren yn rhoi 
rhybudd. Digwyddai hyn bob tro. Prin y coeliwn y stori, gan 
nad wyf yn barod iawn i gredu hanesion anesboniadwy nac un 
ofergoel. Ond oddiar hynny yr wyf wedi clywed am ddigwydd- 
iadau cyffelyb. Y mae ci yn ein tref ni, er iddo fod yn cysgu ger 
y tân, cyfyd yn sydyn a dechreua chwyrnu rhyw ddwy neu dair 
munud cyn canu o'r corn rhybudd. 

Y mae aderyn—canary—yn y dref hon hefyd, sy'n mynd yn 
gyffrous ac yn hedfan ar draws ei gawell ryw ychydig funudau cyn 
canu o'r siren bob tro. Felly, gan fod y digwyddiadau mor gyff- 
redin, y mae'n anodd peidio coelio dilysrwydd yr hanesion. A 
ydyw'n bosibl fod greddf yr adar a'r anifeiliaid yn ddigon crâff 
i'w rhybuddio fod perigl yn dod cyn y dél. Beth ddywed y natur- 
iaethwyr am hyn? _ Diddorol fyddai cael eu barn. 

Erbyn heddiw y mae'r dydd yn ymestyn, a'r haul yn dechrau 
gwenu, a'r gwanwyn yn ymdaith yn llawen drwy'r broydd, ac ni 
all neb amau cywirdeb rhagwelediad yr aderyn du ar y bore 
hwnnw yn Chwefror. Diolch iddo am ei gân. Mor adfywiol 
ydyw llais cyfaill ar doriad y wawr ar ôl rhu a bygythion gelynion 
trwy oriau maith y caddug ! Onid yw'r byd yn anodd ei ddeall ? 


Plant i'r un Tad yw teulu'r llawr, 
Ei ddelw Ef sydd arnom ; 

Brawdgarwch ydyw'r ddelfryd fawr 
A ddylai ffynnu rhyngom. 

Eto, dyma ni'n llonni wrth lais aderyn ac yn dychrynu wrth 
lais brawd. Beth sydd yn bod? Beth am y Ddelw? Holed 
pob dyn cf ei hun. Yr unigolyn yw sylfaen pob cymdeithas, ac 
y mae cyfrifoldeb mawr yn gorffwys ar bob un ohonom. Weithiau, 
bydd y cwestiwn yn cynnig ei hun i'r meddwl—A ddaeth diwedd 
ar bopeth da? Ninnau’n petruso ac yn methu gwybod sut i 
ateb, ond daw gobaith i'r adwy a dywed “ Na!” Mis Chwefror 
yw hi yn awr ar gariad brawdol, a'r gwyntoedd croes yn chwythu. 
Fe ddaw'r golomen eto â changen o'r olewydden yn ei phig i 
gyhoeddi fod Gwanwyn Heddwch yn dynesu a Haf o Dangnefedd 
yn dilyn. Bydded i ninnau ddod allan o'r tân wedi ein puro fel yr 
aur coeth, ac wedi ein cyfaddasu ar gyfer cynhaeaf euraid Tywysog 
Tangnefedd, fel y byddom yn addas i gario ei faner wen ef, a'i 
chwifio'n fuddugoliaethus uwchlaw holl faneri gwaedlyd y byd 
terfysglyd hwn. 


TUTTE HH THYN) 


Gweinidog gyda Thri Enwad. 


YMUNOL yw sylwi ar enwau yr un eglwysi a'u gweinidogion 

. yn digwydd mewn Llawlyfrau Blynyddol dau enwad. Ceir 

yng nghanolbarth Lloegr Gymanfa undebol i Annibynwyr 
a Bedyddwyr ac eglwysi Annibynnol a Bedyddwyr yn weinidogion 
iddynt, ac eglwysi Bedyddiol ag Annibynwyr yn weinidogion iddynt. 
Gwyddys fod eglwysi undebol i'w cael yn Lloegr lle y caniateir 
amrywiaeth barn ac arfer ar bethau ansicr ynglŷn â chrefydd a 
defod ac arwyddlun heb fod hynny yn amharu dim ar gynhes- 
rwydd yr ysbryd brawdol yn eu plith. Ni wyddom beth yw 
safle cymanfa ac eglwys undebol ynglŷn â chorfforiaeth enwadol ; 
a digon tebyg mai gwasgu a wneir arnynt o brif swyddfa enwad 
i'w gwthio i gilfach enwadol er mwyn yswiriaeth adeilad a phensiwn 
gweinidog ; ond y mae annibyniaeth eglwysig yn fwy ffafriol i 
ffyniant eglwysi o'r natur hwn na thotalitariaeth enwadol, a 
gobaith goroesi o eglwys yn ein gwlad ni yn y cyfnod hwn yw dod 
o dan ddylanwad yr ysbryd undebol hwn. 

Ceid ysbryd tebyg yn neheubarth Lloegr ddwy ganrif yn ôl, 
ac o gwmpas Llundain yr oedd yn amlycach nag yn unman. Fel 
enghraifft o'r ysbryd hwn y mae gyrfa yr enwog ddarlithydd a 
phregethwr James Forster, D.D. yn adeiladol. 

Yn Exeter y ganed ac yr addysgwyd James Forster. Mab ydoedd 
i Annibynnwr selog ac ŵyr i offeiriad yn Kettering. Yr oedd 
Academi Ymneilltuol yn Exeter a gedwid gan Mr. Joseph Hallet, 
lle y paratoid yn arbennig ar gyfer y weinidogaeth, ac yno y dan- 
gosodd James Forster rym ei ddirnadaeth a'i dalent efrydiol. 

Torrodd y ddadl ddiwinyddol a fu'n chwerwi Ymneilltuaeth am 
genedlaethau allan yn Exeter tra yr oedd ef yn yr Academi. Dadl 
ar bwnc y Drindod ydoedd ac i geisio cymodi'r gweinidogion 
cyfarfu cant a deg o weinidogion Presbyteraidd, Annibynnol a 
rhai Bedyddwyr yn Salters’ Hall, Llundain yn 1719 ar Chwefror 
I8 a 19; ond rhannodd y gynhadledd yn 57 dros ymddiried 
gweinidogion i onestrwydd eu barn heb eu gorfodi i lawnodi 
unrhyw esboniad awdurdodedig o gynnwys y ffydd Gristnogol, a 
53 dros orfodi llawnodi cyffes o ffydd cyn ordeinio fel amod cyd- 
nabod un yn weinidog. Nid oedd James Forster yn ddifater i'r 
ddadl hon, ac ochrai gyda Mr. James Pierce i ffafrio'r farn Ariaidd, 
a bu hynny yn rhwystr iddo gael maes gweinidogaethol. Modd 
bynnag, aeth ar braw i eglwys annibynnol Milborne-Port, Gwlad- 
yr-Haf, ac ni allai beidio â chefnogi athrawiaeth y blaid ryddfrydol 
yn ei bregethau. _ Gorfu iddo roi pen ar ei lafur ym Milborne-Port 
cyn ei ordeinio. Bu wedyn yn Colesford a Wokey, yn agos i 
Wells am bymtheg punt y flwyddyn, ond yr oedd y bobl yno yn 
fwy agored eu meddwl na'r lleill. Symudodd i Trowbridge i fod 
yn fugail ac athro i eglwys Bresbyteraidd yn 1721. Tra'r oedd 
yno bu darllen gwaith Dr. John Gale yn foddion i wneud Bedydd- 
iwr ohono, ond ar ei fedyddio yn ôl dull y Bedyddwyr, ni amharodd 
hynny ddim ar ei lwyddiant yn ei eglwys, canys parchai aelodau 
yr eglwys honno ddyn gonest ei farn a gwrol ei ymddygiad. Modd 
bynnag derbyniodd alwad i hen eglwys Dr. John Gale yn y Bar- 
bican, Llundain, lle y bu am ugain mlynedd (1724-44). 

Yn 1744 gwahoddwyd ef gan eglwys yr Annibynwyr yn Pinner’s 
Hall i fod yn olynydd Dr. Jeremiah Hunt, ac wedi iddo dderbyn 
yr alwad, ceisiodd eglwys fedyddiol y Barbican ganddo fod yn 
weinidog ar y ddwy. Ei unig reswm dros wrthod oedd y teimlai 
y byddai'r gyflog yn ormod iddo. Dyn a fedrodd fod yn weinidog 
mewn tri enwad, heb wneud cam a'i gydwybod, oedd James 
Forster, a'r tri enwad hwythau yr un mor ddidramgwydd, oblegid 
yr ysbryd rhyddfrydol a ffynnai. 

Gelwid James Forster yn Sosin gan y Calfiniaid, ac efallai ei 
fod yn nes o ran ei safbwynt at eiddo Socinus na neb arall, ond 
nid oedd yn ddeist. Fe ysgrifennodd lyfr galluog i gefnogi'r gred 
mewn crefydd seiliedig ar ddatguddiad, sef ar y proffwyd, yn 
erbyn Dr. Tindal, y deist enwog. Yn wir, ystyriai Dr. Tindal y 
llyfr yn ateb boddhaol rhyfeddol i'w lyfr ef ar “ Gristnogaeth cyn 
hyned â'r Cread.” Eto ni fychanai le rheswm a dirnad mewn 
crefydd. Y mae ei lyfrau olaf yn ymgais i fawrygu rheswm sanct- 
eiddiedig fel digonol arweinydd i'r bywyd uchaf. Nid anghyson- 
deb a gyfrif am ei eangder enwadol, ond ei gred mewn rhyddid 
barn a chydwybod yn y pulpud ac yn y sedd. 

Crefydd Rhyddid. 


Araith y llywydd, MR. P. M. OuxvEn, B.A., C.B.E. yng nghyfarfod 
Blynyddol y Gymdeithas Gyffredinol yn Rhydychen ar Ebrill 17. 


EDI diolch am yr anrhydedd a roisoch imi mor hael, fy 

W nyled gyntaf yw dwyn teyrnged o ddiolch cynnes i'm 

rhagflaenydd, y Parch. E. Rosalind Lee. Hi ydoedd 
llywydd cyntaf y gymdeithas hon i gymryd swydd tan gysgod 
rhyfel mawr. Trwy gydol ei deiliadaeth ohoni aeth y cysgod yn 
fwy tywyll, a gomeddwyd iddi'r llawenydd o groesawu achubiaeth 
rhyddid a dychweliad heddwch. Yn ei gofal mawr dros achos y 
ffoedigion gwelodd gyfnewid trist ym mholisi draddodiadol y 
wlad hon. Yn anwylo ein heglwysi gwelodd losgi tai “* ein sanct- 
eiddrwydd a'n harddwch ni . . . a thân, a'n holl bethau dymunol 
... yn anrhaith.” Er hynny, ar bob tro rhoes i'w lleferydd atsain 
ymddiriedaeth a gwroldeb. _ Doeth ei chyngor, diysgog ei phwrpas, 
cododd ei golygon tua'r bryniau, bryniau Deheudir Cymru a 
gerir mor fawr ganddi, a chafodd ynddynt arwyddlun o'r pethau 
fydd yn aros. 

Fe'm dewiswyd i'w lle'n unol â chwstwm y Gymdeithas sy'n 
ethol yn llywydd, gyda thegwch braf, leygwr a chlerigwr bob yn 
ail. Nid yw'r safle'n un y byddai lleygwr, bydded mor eofn ag 
y bo, yn ei derbyn yn rhwydd. Ei flaenu a'i ddilyn gan rai a 
hyfforddwyd mewn modd arbennig ac a neilltuwyd yn arweinwyr 
ysbrydol iddo, naturiol iddo gychwyn ar gwrs o arweinyddiaeth 
ei hun gydag yswildod. Serch hynny, wrth dderbyn y swydd 
fe'm cysurir i raddau gan eiriau Richard Baxter, “ Gorfodwyd fi 
gan brofiad yn groes i'm hewyllys wybod fod dynion parchedig a 
dysgedig yn amherffaith, ac fel finnau'n gwybod dim ond ychydig. 
A pho fwyaf fy adnabyddiaeth ohonynt mwyaf eglur y gwelaf ein 
bod i gyd hyd yma yn y tywyllwch,” —ymadrodd sy'n llawn o'r 
gwirionedd a'r gwyleidd-dra sydd, neu a ddylai fod, yn rhinweddau 
nodweddiadol o Undodwr. Hyd yma yr ydym yn y tywyllwch, 
y clerigwr fel y lleygwr. Y mwyaf y gallwn ofyn amdano ydyw 
lamp ffydd. 


WRTHOEU GWAITH. 


Anochel bod lliw bysnes waedlyd rhyfel i raddau helaeth ar 
faraith. Yn gyntaf i gyd dymunaf ddanfon o'r llwyfan hwn 
rhyw negeseuau yr ymddengys i mi fod cymysgwch gogoniant a 
braw yr amserau hyn yn eu cymell. Y cyntaf ydyw llongyfarch a 
diolch i ysgrifennydd cyffredinol a swyddogion y Gymdeithas hon. 

Ynghanol calon Llundain, yn y lle y bu unwaith yr Outer Temple, 
cadwasant wrth eu gwaith yn wyneb tro ar fyd na bu erioed ei 
debyg. Yn ddiweddar bu mudiad ar droed, a ffafriwyd ef yn 
fawr gan aelodau prin eu sentiment, i symud cartref yr enwad 
hwn i adeiladau mwy cyfleus. Os bydd i Essex Hall yng nghwrs 
dyfodol y rhyfel ddianc rhag dinistr trwy dân a ffrwydriad, a 
ddymunwn ni, tybed, iddo aros yn goffa parhaus o'r amserau hyn. 
Tybed a fydd gennym galon i dynnu i lawr a'n dwylo y peth y 
methodd gallu'r Almaen yn llwyr ei ddinistrio. 


EIN GAPELI ANNWYL. 


Fy ail neges ydyw cydymdeimlad dwfn a'r rheini o'n cynull- 
eidfaoedd a ddioddefodd golled : a welodd eu capeli annwyl yn 
chwilfriw ac yn wastad â'r llawr, neu wedi eu gadael yn welydd 
noeth yn llawn trawstiau llosgedig a phob anharddwch. Iddynt 
hwy, ac yn wir i ninnau, y mae'r dinistr hwn yn golled greulon. 
Ni chyfyngir addoli Duw gan welydd o waith llaw dyn ; ond pan 
fo dynion yn dinistrio'r gwelydd hyn y mae rhywbeth yn diflannu 
o fywyd sy'n fwy na cherrig a chalch. Ail-adeiladwch fel y 
mynnoch ; ni ellwch adfer. Yn sicr ni ellwch adfer yr hen dai 
cyrddau a drosglwyddwyd i ni o ddyddiau cynnar ein ffydd ac a 
fu unwaith yn gartrefi cyntaf gweinidogion y Troad Allan. Fel 
eglwys gadeiriol Coventry ni ellir adfer capeli fel y rhain... Y mae 
un yn gofadail fyw i dduwioldeb cymdeithas o'r Oesoedd Canol ; 
y mae'r lleill yn gofadail fyw i'r frwydr tros ryddid. Ac y maent 
wedi marw. Trengasant mewn brwydr arall tros ryddid. Ond 
gwnaethant eu rhan. Os oes heddiw o'r tu ôl i'r strygl faterol 
filwriaeth yr ysbryd, fel y cred llawer ohonom, yna yn y filwriaeth 
honno y mae ein capeli hyn yn darged i'r gelyn mewn ystyr neill- 
tuol. Yn wir nid gweithfeydd offer rhyfel mohonynt, a'r dryll yn 
dod allan ohonynt fel rhyw dduw mawr yn dod o'i faddon o ddur 
tawdd yn dân rhedegog, ond arfdai'r ysbryd lle y cynhyrchir mewn 
gwres eirias yr amcanion uchel hynny a'r gobeithion y mae budd- 
ugoliaeth yn amheus hebddynt a heddwch cyfiawn a pharhaol yn 
amhosibl. Pan sylweddolwn werth y pethau a gollasom, bydded 
ì ni sylweddoli'n fwy clir werth y pethau sy'n ein gafael, a dangos 
y gwerthfawrogiad dyfnach hwn mewn ffydd gadarnach ac addoliad 
mwy ymroddgar. 

EGLWYSI DROS Y MÔR. ] 

Y mae fy nhrydydd neges i'r eglwysi dros y môr, yn enwedig y 
rheini yn Holland, yn Czechoslovakia, yn y Tiriogaethau ac yn yr 
Unol Daleithiau. Pan fwriwn olwg ar dynged Czechoslovakia. 
gwir y dwysbigir ein cydwybodau. Fel cenedl rhoisom i mewn 
ir drwg. Cerddasom yn ysgafn ar lwybr gŵyr y Laodicead. 

Digwyddodd yr anochel. Difeddiannwyd pobl fawr; eu dwy 
brifysgol (ymhlith yr hynaf yn y byd) wedi eu cau, eu colegau 
wedi eu gwasgaru, eu llenorion a'u myfyrwyr wedi eu bwrw i'r 
concentration camps, eu rhyddid dan draed. Yma fel mewn mannau 
ereill y mae'r gelyn yn milwrio'n erbyn meddwl ac ysbryd dyn— 
rhyfelgyrch sy'n llawer mwy dinistriol yn y pen draw na rhyfel- 
gyrch bom a llong danfôr. Ond ymwroled ein brawd, y Czech. 
Edifarhaodd y Laodicead, yn wir nid yng ngwisgoedd diddefnydd 
sachlian a lludw ond gyda'i darian a chleddyf yr ysbryd. Y mae 
ymwared yn agos. 

Wrth annerch y Tiriogaethau y mae poen ein cydwybod yn llai 
o lawer iawn. Yng nghur yr amserau hyn y mae cysur anhraeth- 
adwy yn eu ffyddlondeb, nid yn gymaint am yr help materol a 
gymhellodd y ffyddlondeb hwn—mor fawr ag y gall yr help 
hwnnw fod—ond am y sicrwydd a rydd fod y golau a ddilynasom, 
er ein holl ffaeleddau, wedi ein harwain—ac os myn y byd, gall 
arwain y byd—i undeb cynghreiriol (federal order) lle y mae rhyddid, 
dioddefgarwch, a pharch tuag at ein gilydd yn sylfeini diogelwch 
a thangnefedd. Ac os ydyw talaith rydd Iwerddon heddiw'n 
cadw draw, ac os ydyw rhan o'r India yn petruso, rhybuddir ni 
gan un am ein diffyg ffydd yn y gorffennol ; y mae'r llall yn ein 
herio i fod yn fwy ffyddiog heddiw. 

Yn ddiwethaf pan drown at yr America trown at y lle y mae 
pob dyn rhydd wedi troi ato mewn amser trafferthus. Ac o'r holl 
rwymau sy'n dal y ddwy genedi fawr wrth.ei gilydd, nid oes 
. rhwymau tynnach na'r rhai sy'n clymu eglwysi crefydd rydd yno 
ac yma. 'Slawer dydd, pan gododd y mob yn Birmingham yn 
erbyn Priestley, | 


** him from his loved native land 
Statesmen bloodstained and priests idolatrous 
By dark lies maddening the blind multitude 
Drave with vain hate,” 


i'r America y dihangodd, 


* to add 
One spirit to the soul our fathers had, 
One freeman more, America, to thee.” 


Yn nyddiau cynnar y bedwaredd ganrif ar bymtheg pan oedd 
berigl ein difeddiannu o'n capeli cyfarfu ein teidiau, yn fwy brwd- 
frydig hwyrach na ni, ac yn cyfrif bywyd heb dŷ Dduw yn ddi- 
werth, mewn ystafell yn Manchester ; dadroliasant fap o Texas 
ar y bwrdd, a chynlluniasant hwylio yr ail May Flower. Dioddefodd 
ein teidiau oddiwrth ymosodiadau'r gelyn oddimewn. Gan fod 
y gelyn o'r tu allan yn ymosod ar gapeli rhydd Birmingham a 
Manchester, trown eto at yr un ffynhonnell o gysur. Diolchwn 

1 eglwysi America am eu negeseuau o ewyllys da. _ Diolchwn 
iddynt am eu cynnig hael o gymorth defnyddiol. Sicrhawn hwy 
y byddwn yn ddiysgog hyd y diwedd ymhlaid yr achos y canodd yr 
Undodiaid mawr, Oliver Wendell Holmes, Samuel a Henry 
Longfellow, James Russell Lowell a Ralph Waldo Emerson amdano. 


(Parhâd yn y rhifyn nsof.) 


IOherwydd diffyg gofod gorfodir torri'r araith ar ei hanner. _ Arfer y Golygydd 
ydyw cyhoeddi pob ysgrif yn llawn yn y rhifyn y digwydd fod ynddi. Ond 
digwydd y toriad hwn mewn man naturiol, oherwydd yn y rhan sy'n dilyn 
tywys yr areithydd ein sylw at fater newydd— cyflwr y byd heddiw, y drwg yr 
ymladdwn yn ei erbyn, a dengys beth ydyw cenhadaeth Crefydd Rhyddid 
yn y sefyllfa bresennol.— GoLyGvpp.] 


MH HN EN HEH HNNAN 


Cyrddau'r Pasc. 


CYNHALIwYD Cyrddau Chwarter y Gymdeithas yn Llwynrhydowen ddyddiau 
Mawrth a Mercher, Ebrill 22 a 23, a chafwyd cyfres dra llwyddiannus. Cafwyd 
tywydd dymunol er i raddau'n oer, a daeth nifer dda o'r ffyddloniaid ynghyd. 
Yr oedd llwyddiant y gwasanaethau'n galondid mawr i ni. Saif yr eglwysi 
dros ac am y pethau sy'n cyfrif a'r pethau sy'n mynd i gyfrif os yw'r ddynoliaeth 
i'w chadw rhag mynd i ddinystr. 


Cychwynwyd nos Fawrth gyda gwasanaeth ac un bregeth, a honno gan y 
Parch. T. O. Williams, M.A., Llanbedr. Seiliodd ei bregeth ar Esaia xl : 4, 
gyda darlleniad newydd: Mae'r byd, meddai Mr. Williams, wedi cefnu ar 
Dduw ; wedi ei anwybyddu. Dyna sy'n cyfrif am ei gyflwr truenus heddiw. 
Nid yw cyflwr y byd ond y pris a delir am anwybyddu Duw, a'r unig ffordd i 
ddod allan o'r trybini yw drwy wneud llwybr fel y gall Duw ddod i fewn i feddyl- 
iau a bywydau dynion. Dechreuwyd yr oedfa gan Mr. D. Jacob Davies. 


Dechreuwyd y gwasanaeth prynhawn Mercher gan y Parch. S. E. Bowen, 
a phregethwyd gan y Parchn. J. Marles Thomas, M.A. a Simon Jones, B.A. 
Testun y blaenaf oedd Actau xxvii. 31. Atgofiodd ni o farn Paul gyda golwg 
ar sut i ddod allan o'r storm a'i daliodd ef a'i gwmni, a holai sut y mae i ni ddod 
allan o'r storm y mae'r byd ynddi heddiw. Ei ateb oedd (1) Drwy gael ffydd 
fawr yn Nuw ; (2) Ffydd fawr mewn dyn ; (3) Ffydd fawr mewn daioni ; rhaid 
credu mai daioni nid drygioni sydd i fuddugoliaethu'n y pendraw. 


Cafodd yr olaf ei destun yn Esaia xxxi. 16. Ei fater ef oedd fod gan grefydd 
a'r eglwysi genhadaeth arbennig a gwaith arbennig i'w gyflawni yn y dyddiau 
celyd hyn. Trwy yr hyn y saif, neu o leiaf yr hyn y dylai'r eglwysi sefyll am 
dano, y daw ymwared. Mae gan Undodiaeth neges arbennig a phwysig i'r byd, 
a galwai arnom i fod yn ffyddlon i'n cenadwri. 


Cymerwyd y rhannau defosiynol yng ngwasanaeth yr hwyr gan y Parch. 
J. Marles Thomas a phregethwyd gan y Parch. J. D. Jones, B.A., B.D. a'r Parch. 
Lewis Williams. Cafodd y blaenaf ei destun yn Iago i. 21. Mae'r garddwr 
deallgar a medrus, meddai ef, yn gallu grafftio neu gysylltu cangen ieuanc ac 
iraidd â'r hen gangen. Golyga hynny fywyd newydd, ysgogiad newydd, mwy 
ffrwythlon a defnyddiol. Gall Duw ond iddo gael ei gyfle wneud rhywbeth 
tebyg â nyni. Gwnaeth hyn â Moses a Phaul ac ereill, ac anogaeth oedd y 
genadwri ar i ni roi cyfle 1 Dduw weithredu arnom i'r cyfeiriad yna. 

Salm xxxiv. 3 oedd testun Mr. Williams. Iddo ef mae trueni a thlodi'r byd 
yn codi o'r ffaith fod Duw wedi cael ei fychanu a'i anwybyddu ; mae wedi mynd 
mor fach yngolwg dynion fel nad yw'n cael cyfle i gyfrif ym mywyd yr unigolyn 
nac ym mywyd y cenhedloedd. _ Byrdwn y bregeth oedd apêl ar i Dduw gael ei 
fawrhau : ar i ni feddwl a synied yn fawr am Dduw, a rhoi'r lle blaenaf iddo'n 
ein meddwl a'n popeth. 

Felly y dygwyd i'r terfyn gyfres o wasanaethau llwyddiannus iawn. Boed i 
fendith Duw orffwys arnynt. 

Gwasanaethwyd wrth yr organ gan Miss Jennie.Davies, Bryncletwr. 


COFNODION Y PWYLLGOR. 


CYNHALIWYD yn Llwynrhydowen ar ddydd Mercher, Ebrill 23, a'r llywydd, 
y Parch. Lewis Williams, yn y gadair. _ Wedi i'r llywydd offrymu gweddi dech- 
reuwyd ar waith y cyfarfod. Darllenwyd a chadarnhawyd cofnodion y pwyllgor 
blaenorol. Darllenwyd hefyd a derbyniwyd adroddiad y pwyllgor gweithiol. 
Derbyniwyd llythyrau oddiwrth y Parch. John Evans, B.A., Aberystwyth a'r 
Parch. J. Islan Jones, M.A., Cribyn yn cwyno anallu i fod yn y cyrddau ac yn 
dymuno'n dda i'r achos. 


ADRODDIAD Y TRYSORYDD.— Ystyrrid hwn yn wir ffafriol, a diolchwyd i'r 
trysorydd yn gynnes iawn am ei wasanaeth yn ystod y flwyddyn a'i lafur ynglŷn 
â pharatoi'r adroddiad. Pasiwyd fod adroddiad trysorydd yr Ysgol Sul yn cael 
ei argraffu ar daflen ar wahan am y tro. 


ABERYSTWYTH.—Deallwyd fod y gweinidog yno, y Parch. John Evans, yn 
ymddeol o'r weinidogaeth tua diwedd mis Mehefin. _ Cyfeiriwyd at ffyddlondeb 
Mr. Evans i gyfarfodydd y Gymdeithas, a chytunwyd i ddymuno'n dda iddo yn 
ei ddyddiau seibiant. Pasiwyd pleidlais o gydymdeimlad â'r gynulleidfa'n ei 
cholled, ac ymrwymwyd i wneud y cyfan a ellir i'w chynorthwyo tra y bydd 
heb weinidog. ; 

Swyppocion.—Enwyd fel y canlyn— Llywydd, Mr. D. J. Davies, B.A., Ph.D., 
Aberystwyth. Is-lywydd, Mr. M. Ll. Gwarnant Williams, Y.H., Penrallt- 
newydd. Y swyddogion eraill i aros. 


CYDYMDEIMLAD.—Pasiwyd fod neges o gydymdeimlad yn cael ei ddanfon i'r 
Parch. D. Evans, Cwmiago a'r Parch. E. Gwilym Evans, B.A., Llandysul yn eu 
hafiechyd ynghŷd â'r dymuniadau gorau am adferiad buan a llwyr. 


CAPEL Cwm Corut.—Ers tro bellach sonnir am osod rhywbeth i fyny yn ymyl 
adfeilion y capel bychan hwn i nodi'r ffaith mai dyma'r lle y pregethwyd Undod- 
iaeth (yn yr ystyr o Undod Duw) gyntaf yng Nghymru. Gwnaethpwyd hynny 
gan y Parch. Thomas Evans (Tomos Glyn Cothi). Oherwydd fod y tir o gwmpas 
yn llaw'r Forestry Commissioners ni eliir gwneud llawer heb eu caniatâd hwy, ac y 
mae lle i gredu y ceir hynny gydag amser. Cafwyd ar ddeall gan y Parch. 
Simon Jones fod Mrs. Lleufer Thomas, or-wyres i Domos Glyn Cothi, wedi 
gyrru siec am swm arbennig iddo ef tuag at y draul o wneud hyn. Penderfynwyd 
fod y siec i fynd i ofal trysorydd y Gymdeithas. 


YR YMOFYNNYDD.—Datganwyd y farn y byddai'n ddymunol pe gwnai'r 
Golygydd adroddiad ar YR YMOFYNNYDD yn y cwrdd blynyddol. Cafwyd ar 
ddeall fod y cyfraniadau canlynol wedi dod i law, neu wedi eu haddaw, er cadw 
i fyny nifer tudalennau'r misolyn :—Cymdeithas Ddiwylliadol Hen Dŷ Gwrdd - 
Aberdâr (£1) ; Cribyn (25s.) ; Capelygroes (23s. 6d.) ; Ciliau, Rhydygwin, 
Aberystwyth, Capel y Fadfa, Llwynrhydowen, Capel y Bryn (£1 yr un), Capel 
y Cwm (yn ôl gallu). Derbyniwyd hefyd £2 os. 6d. oddiwrth danysgrifwyr. 
Hyderir y gwna'r cynulleidfaoedd ereill eu rhan o hyn i'r cyrddau blynyddol. 

TTRYSORFA'R MYFYRWYR.—Gwnaeth y trysorydd, y .Parch. Simon Jones, 
apêl am gasgliadau buan gan fod y flwyddyn yn darfod ar ddiwedd Mehefin, 
ac ar ei gais cytunwyd i uno Trysorfa'r Myfyrwyr â Thrysorfa'r Bwrdd Presbyter- 
aidd am y flwyddyn hon eto. 


LLONGYFARCH.— Pasiwyd danfon llongyfarchiadau cynnes i'r Parch. Sydney 
H. a Mrs. Street, Cirencester ar ddathlu ohonynt eu priodas euraidd. Annie 
Janet, merch Gwilym Marles, yw Mrs. Street, a phriodwyd hwy yng Nghapel 
Parcyfelfed, Caerfyrddin, hanner can mlynedd yn ôl, y Parch. J. C. Street, tad 
y priodfab, yn gweinyddu. 


DiorLcH.— Diolchwyd i gynulleidfa Llwynrhydowen am dderbyn y cyrddau. 


TUTTE 


Beirniadu Barddoniaeth. 


Safonau Beirniadu Barddoniaeth yng Nghymru yn y Bedwaredd Ganrif ar Bymtheg. 
Gan Huw Llewelyn Williams. Llundain : Gwasg Gymraeg Foyle. 53s. 


Pe meddwn i ar hawl a chymwyster i draethu barn ar lyfr newydd Huw Llewelyn 
Williams, ni phetruswn ddywedyd bod y gyfrol hon yn gyfraniad anhybris i 
lenyddiaeth barddas a'i beirniadaeth. Y mae arni, o'i dechrau i'w diwedd, 
nid yn unig ôl llafur dwys a diwyd, graen ymchwil fanwl, amyneddgar, a chraff, 
ond hefyd ddelw gweithiwr o ddawn, barn, a gwelediad clir sydd mewn cariad 
â'i waith. Mewn rhagair byr, hysbysir inni mai cynnwys y llyfr hwn ydyw 
traethawd a gymeradwywyd am radd M.A. Prifysgol Cymru; ond y mae'n 
amlwg y meddyliai'r awdur doniol fwy am wneuthur cyfiawnder â'i destun 
nag am y wobr a'r anrhydedd mewn golwg. Ni wn i wrth ba safon y mesurir 
gwerth “ graddau ” prifysgolion, na pha un ai wrth y pwys ai wrth y llathen 
y maent i'w cael ; eithr pe bai synnwyr mewn cymharu gwerth “ y radd M.A.” 
â darn o lenoriaeth cyforiog o ddoethineb a deall, hawdd fuasai meddwl bod y 
llafur, yr ymroddiad, a'r amser angenrheidiol i gyfansoddi gwaith cryno ond 
cynnwysfawr fel y llyfr hwn yn werth llond sach o M.A.au. 

Gyda golwg ar gynllun y gwaith, dyma fo yng ngeiriau'r awdur ei hun, Dywaid 
mai'r peth cyntaf a wneir, gan fod cynifer o elfennau cymysg yng ngwaith y 
beirniaid llenyddol, ydyw 


“* archwilio cynnyrch pob beirniad er mwyn dyfod o hyd i'r safonau neilltuol 
sydd ynddo a'r syniadau arbennig sydd ynglŷn wrth y rheini. Yna ceisir 
dehongli a beirniadu y cyfan. Gwelir, fodd bynnag, fod tuedd ymhlith 
beirniaid y ganrif ddiwethaf i lynu wrth safonau cyffredinol yn ogystal, nid 
amgen, safon draddodiadol, safon bersonol, safon athronyddol. Hwylusodd hyn 
y gwaith o ddosbarthu'r beirniaid a gosod pob un yn ei le priodol fel dilynydd 
un o'r tair safon hyn.” 


Fy amcan yn yr ysgrif hon ydyw, nid ceisio adolygu gwaith Mr. Huw Llewelyn 
Williams, eithr yn unig gyfeirio sylw ato fel un o'r pethau gorau a mwyaf diddorol 
a roes y wasg Gymraeg inni ers talm o amser. I'w adolygu'n deilwng ac i 
bwrpas, rhaid wrth gyfuniad o fardd a llenor. Nid ydwyf i na bardd na llenor, 
a rhyfyg ynof fyddai cynnig beirniadu teilyngdod gwaith clasurol fel hyn o 
safbwynt barddonol a llenyddol. Ond rhydd imi ddatgan y mwynhad a gefais 
o'i ddarllen a'i astudio. Fe gesglir oddi wrth hyn, mi dybiaf, na ddychmyga 
neb o ddarllenwyr YR YMOFYNNYDD mai llyfr i feirdd a llenorion yn unig ydyw 
hwn. Yn hytrach, y mae o ddiddordeb a chyfarwyddyd dros ben i bob Cymro 
llengar, boed lenor, boed fardd, neu ddim ond dyn cyffredin megis yr ysgriblwr 
presennol. : 

Temtir fi, cyn diweddu, i ddyfynnu dernyn o'r bennod olaf yn y llyfr, lle y 
rhoi'r clo ar yr * ymdriniaeth ar safonau beirniadol y bedwaredd ganrif ar 
bymtheg ” ac y cyffyrddir â throthwy'r ugeinfed. Ymddengys i mi fod y bennod 
hon yn un o'r pethau gorau yn y gwaith—ac nid awgrymu y mae dywedyd 
hynny nad ydyw'r llyfr yn rhagorol drwyddo draw ; ynddi, yn arbennig, amlygir 
yr awdur nid yn unig fel nithiwr gofalus a gwyntyllwr manwl, ond hefyd fel 
beirniad treiddgar, doeth, a deallus. Ebr ef : 


“ Condemniodd Lewis Edwards feirniadaeth eiriol a'r dull cyffredin o nodi 
allan feiau a rhagoriaethau cyfansoddiad. Iddo ef mater o chwaeth bersonol 
yw dewis rhwng y gwael a'r gwachyl mewn llenyddiaeth, ac fe ymetyb 
chwaeth ddiwylliedig i'r cyfansoddiadau mwyaf teilwng bob amser. Gwneir 
cyfrif hefyd o'r lle sydd i deimlad mewn barddoniaeth. Yr oedd y duedd 
hon yn Lewis Edwards i bwysleisio'r elfen bersonol mewn chwaeth a 
phrofiad yn gyfraniad pwysig i sylwadaeth feirniadol y cyfnod. Achos 
canu ar destunau gosodedig yr Eisteddfod ydoedd arfer beirdd yr oes, a 
chanu am wrthrychau y tu allan i fywyd y bardd a wneid yn ddieithriad. 
Nid oedd neb yn canu ei gân ei hun. Ond fe wnaeth Pantycelyn hynny, 
a chanfu Lewis Edwards y deuai allan o ffwrn ei brofiad ef gerddi puredig 
yn llawn tân a theimlad.” / 

Efallai na chytuna pawb â barn Lewis Edwards fel y'i mynegir yn y frawddeg 
olaf ; ond ni chweryla neb â'i osodiad “* fod yn rhaid i genedl ddisgyblu'r awydd 
am lenora cyn y medr iawn brisio ceinion llenyddiaeth.” Hynyna gyda llaw. 
Sylwir nad ydyw'r awdur ddim yn cyfyngu 'ei drafodaeth i ystyried saerniaeth 
cân a cherdd yn ôl safonau'r beirniaid ; ond fe geir yn ei lyfr difyr gipdrem 
hwnt ac yma ar ffilosoffi sydd o ddiddordeb a gwerth ymarferol i bob darllenydd 
meddylgar. Yn wir, y mae llyfr Mr. Huw Llewelyn Williams yn llawer mwy 
na gwerth ei bris, a haedda gylchrediad helaeth a llydan. Rhwydd hynt iddo. 


Chiselhurst, Gaint. DEinioL Dou. 
HHAFHNTHLTLLFLD NANTLLE 


ODDIWRTH OHEBYDD. 
Y DI-SÔN-AMDANO. 


Mewn hen fynwent perthynol i'r Bedyddwyr ym Maze Pond, Llundain, ceid 
carreg fedd ac arni yr enw :— 
Mr. James Relly who departed this life April 25th, 1778. 
Aged 56 ycars. 
Yn dilyn y mae rr Corinthiaid vi. 8-10. 

Yr ychydig ffeithiau amdano o fewn cyrraedd yw'r rhain—ei eni a'i ysgolia 
yn Hwlffordd ; ci droi o fod yn ddirmygwr y diwygwyr Methodistaidd i'w 
hedmygu trwy wrando ar George Whitefield yn pregethu yn Hwlffordd ; iddo 
ddod yn gynghorwr a phregethwr ym mudiad Mr. Whitefield a llafurio o gwmpas 
Narberth am rai blynyddoedd gyda phoblogrwydd mawr. _ Cododd anghydweld 
rhyngddo â Mr. Whitefield, a chychwynnodd yntau blaid newydd tua 1750 ac 
aeth i Lundain lle y cymerodd ar brydles hen dŷ cwrdd i'r Presbyteriaid yn 
Crosby Sguare, a phregethai efengyl yn agor drws gobaith iachawdwriaeth 
gyffredinol i'r byw a'r meirw. Ei brif sail dros gredu hyn oedd ei syniad fod 
dynoliaeth yn un â Christ ac o angenrheidrwydd yn cyfranogi o'i oruchafiaeth 
ef ar ddrwg a marwoldeb. Cyhoeddodd lawer o bamffledau a phregethau, a 
gadawodd mewn ysgrif ddrama ar y Tywysog Llywelyn, a rhai traethodau. 

Nid yw Gwili, Gwilym Lleyn, na Geiriadur Bywgraffyddol J. T. Jones, nac 
unrhyw Eiriadur arall, hyd y gwyddom, yn crybwyll ei enw. Ai tybed a ŵyr 
yr hanesydd gwych o Lanbedr rywbeth amdano a'i fudiad ? M 

Lloffion o Hen Ddyddiadur (1819—1858). 


[O ddyddiadur diddorol y Parch. John Thomas, gweinidog Pantydefaid o 1816 
hyd 1846]. 


Detholwyd a golygwyd gan Miss K. Jones, Gellifaharen. 


(Parhad o dudalen 13, Ionor, 1941). 
1852. 

Ionor r. Rhoes Mr. J. Morgan, Brynau, i mi wydd ragorol (capital goose). 
Rhoddais iddo damaid i fwyta. 

Ionor 10. Euthum i Gastell Newydd heibio i Horeb. Galwais ar Mr. Davies y 
Banc sy'n isel mewn afiechyd. Dymuna arnaf bregethu'n ei angladd ar yr 
Atgyfodiad. 

Ionor 11. Pregethais ym Mhanteg oddiar Mathew xi. 5. Derbyniais 2s. 6c. 
Yr un testun ym Mhenrhiw. _ Pregethais y dydd Sul diwethaf ym Mhenrhiw ar 
yr un testun, ond anghofiais hynny. Adgofiwyd fi ar y ffordd adref gan Daniel 
Jones. Galwais ddoe yn swyddfa Mr. Ben Evans, a rhoddais iddo YR YM- 
OFYNNYDD. 

Ionor 12. Eglwys Llandysul. [Dathlu Calan Hen—K.J.], Yr Ysgolion Sul yn 
adrodd eu pynciau (catechisms) drwy'r dydd. 

Ionor 25. Pregethais ym Mwlchyfadfa oddiar Actau iii. 19. Cynulleidfa 'fach. 
Ar yr un testun yn y Llwyn i fwy o wrandawyr. _ Derbyniais 4s. 

Mawrth 3. Pregethais yn angladd Mr. Davies y Banc gerllaw Castell Newydd 
oddiar II Timotheusi. 10. _ Rhoes Mr. Joseph Wesyn (yn ddiweddar o Vicarage) 
5s. i mi am bregethu. : 

Mai 22. CerddaisiFlaentrafle. Cefais Mr. Phillips a'i deulu'n iach. Pregethais 
bregeth sal iawn. Collais fy nghof. [Capel] St. Clears mewn cadwraeth 
gweddol (tolerable repair). 

Mai 25. Pan ddeuthum yn ôl dywedodd fy ngwas wrthyf fod Wm. Rees, Cwmwr 
Du wedi galw ac y bydd yn dod i'r ysgol eto. 

Mehefin 13. _ Pregethais yng Nghapel y Fadfa oddiar Rhufeiniaid 1.16. Anghof- 
iais y rhan fwyaf y bwriadwn ei ddweud. Derbyniais 6s. am wasanaethu 
tri dydd Sul. 

Mehefin 14. Clywais fod Sallie Faerdrefach wedi marw. [Merch J. Evans, 
Castell Hywel, a fu farw o dwymyn.—K.J.]. 

Mehefin 22. Bum yn yr arholiad yng Nghaerfyrddin. Ciniawais yn yr Ivy 
Bush. 

Mehefin 25. Euthum i Gastell Newydd. Siou Wombell's yno. 

Mehefin 26. Euthum i Dregrocs. Gwelais Mr. Evans. Galwais ar Jack Pen- 
rhiwrhod. 

Gorffennaf 4. Euthum i'r Llwyn. Pregethodd Mr. O. Evans oddiar “ Wele'r 
dyn ” ar fywyd a holl ragoriaethau Iesu. Ciniawais yn Nhregroes. Arweiniais 
ym Mhantydefaid a phregethodd Mr. O. Evans oddiar I Ioan ii. 1. 

Gorffennaf 9. Galwodd Mr. O. Evans a'i frawd arnaf. _ Dywedasant wrthyf y 
cynhelir. y cyrddau chwarter nesaf yn y Notais. Pregethwr—Dr. Lloyd. Y 
cyrddau blynyddol nesaf yng Ngellionnen. Pregethwr—Mr. Thos. Thomas. 

Gorffennaf 11. Pregethais yn y Llwyn a'r Bwlch. _ Llwyn, 4s. ; Bwlch, dim. 

Gorffennaf 15. Cafodd Mrs. Jones y Siop ei gwair i mewn. _ Olion y bleit yn 
amlwg ar y tatws. Codwyd trusses y Ficerdy newydd yn Llandysul. 

Gorffennaf 18. Euthum i Lwynrhydowen. Daliodd Mr. J. Davies fi ar gefn 
ceffyl. Arweiniodd Mr. P. Joseph. Pregethais innau oddiar Iwdas 3. Ar 
gymhelliad taer Mr. Davies euthum i Gapel y Fadfa, a phregethais ar yr un 
testun. Ar fy ffordd sylwais fod rhywbeth tebyg i bryfyn o flaen fy llygaid tua'r 
ochr chwith. Nid oedd yno bryfyn. _ Rhith ydoedd (the deception of the eye). 
Yfais dê yn Nantyrymenyn. 

Gorffennaf21. Rhoes Miss Morgan ifancaf i mi damaid o'i phwdin ysgol. 

Gorffennaf 24. Yr wyf yn dal i weld y pryfyn o flaen fy llygaid. Cerddais i 
Gastell Newydd. _ Diwrnod gwygl iawn. Yfais dê gyda'r Parch. John Davies. 
Cerddais i'r Hendy. Pregethais ym Mhanteg. * Gweddiwch yn ddibaid.” 
Yr un peth ym Mhenrhiw. 

Gorffennaf 28. Dechreuodd Mr. Thomas meddyg Tysul Castle fedi barlys ddoe. 

Gorffennaf 29. Daeth Mr. Lloyd-Davies i Flaendyffryn a gweddillion ei fab i'w 
claddu y dydd Iau nesaf ym Mangor. 

Awst 5. Aeth y Parch. Mr. Morgan, fy ngwestai yma, i angladd Arthur Lloyd- 
Davies. 

Awst 9. Gweinyddodd yr Esgob Thirlwall fedydd esgob (confirmed) i dyrfa. 

Awst 10. Y mae Hannah gyda Dr. Thomas, Tyssul Castle yn clymu barlys. 

Awst 12. _ Derbyniais neithiwr ddeunaw copi o YR YOMOFYNNYDD. 

Awst 13. Hannah yn medi yn y Siop. 

Awst 15. Ciniawais ym Mhantydefaid, a phregethais yng Nghapel Pantydefaid 
oddiar Salm xxiii. 1. Cynulleidfa tua 20 i 25 o bersonau. 

Awst 15. Euthum i'r Llwyn. Arweiniodd” Mr. P. Joseph. Arholodd Ysgol y 
Fadfa. 

Medi 17. Pregethais yng Nghwrtnewydd. _ Derbyniais gs. am fy holl drafferth i 
bregethu yno unwaith y mis am fwy na blwyddyn. 

Medi 18. Cerddais i Banteg. Yr oedd Tom Griffiths yn gynnar yn y capel. 
Pregethais oddiar Ioan x. go. _ Pregethodd yntau oddiar Teitus ii. 8. Gwnaeth 
sylwadau ar y saint. [Gwreiddiol— He made remarks on the saints]. 

Medi 23. Postiais lythyr i Mr. Jenkin Evans, Tynant, yn addo pregethu yng 
Nghiliau dydd Sul wythnos i'r nesaf. Heddiw yr agorwyd y relwe o Abertawe i 
Gaerfyrddin. Dywedwyd wrthyf na welodd Caerfyrddin o'r blaen gymaint o 
bobl. 

Medi 28. _ Talodd y Parch. Mr. Morgan i mi £2 am ei lety. Galwodd y Parch. 
T. Griffiths arnaf. 

Hydref 7. Pregethodd Mr. Griffiths, Llangeler bregeth o ddiolch am y cynhaeaf. 
[Y mae'n debyg mai dyma'r tro cyntaf y cynhaliwyd cwrdd diolchgarwch am y 
cynhaeaf yn yr ardal.—K.J.]. 

Hydref 9. Euthum i Faesmynach, wedi galw yng Nghwmawr ac ordro tua 30 
pwys o ymenyn. Hebryngodd Thos. Jones fi hyd Glynmeheryn. 

Hydref 10. _ Euthum ar geffyl Mr. Evans i Giliau, lle y pregethais oddiar Mathew 
v. 16. Ciniawais gyda Mr. Jenkin Evans, Tynant. Pregethais ar yr un testun 
yng Nghribyn. Pregethodd rhyw Galfiniad o'm blaen. 

Hydref 18. Gefais ymenyn oddiwrth Begi Pantmelyn. _ Heddiw, dydd Llun 
tynnais fy nhatws. 

Hydref 20. _ Cerddais i Gribin. Pregethodd Dr. Lloyd. 

Hydref 23. _ Cerddais i Faesymeillion. 

Hydref 24. Pregethais yn ganolig iawn (very indifferently) yng Ngalltyplaca a 
Chaeronnen. 

Hydref 31. Pregethais yn y Fadfa a'r Llwyn oddiar Mathew xi. 5.. Canmolodd 
Evan James, Rhydowen, fi mai pregeth dda ydoedd. 

Tachwedd 2. Clywais oddiwrth fy chwaer fod Dr. Lloyd yn wael iawn o'r cholera 
yr wythnos ddiwethaf. 

Tachwedd 6. Euthum ar gefn ceffyl Mr. Morgan i Lanwnnen, a cherddais i 
Faesymynach lle y cysgais. 

Tachwedd 7. Llifmawraglaw. Nid euthum Giliau. Pregethais yng Nghrib- 
in. Effesiaid ii. 8. Cynulleidfa fach. 

'Tachwedd 8. Cerddais adref wedi gwlychu'n fawr. 

Tachwedd 11. Ffair gyflog. 

Tachwedd 28. _ Daeth glaw ar y ffordd i'r Bwlch. Pregethais oddiar Effesiaid ii. 
8. os. Pregethais yn y Llwyn. Derbyniais 4s. 

Tachwedd 29. _ Dechreuodd Miss Anne Jones, y Siop, yn yr ysgol. 

Rhagfyr 12. Cysgais neithiwr yn Hendy. Yn glawio'n drwm. Ni phregethais- 
Gweinyddais y Cymun. Pregethais ym Mhenrhiw, oddiar Effesiaid ii. 8 
Canmolodd mab Daniel Soar fi mai dyma'r bregeth orau a glywodd erioed: 
Cyrhaeddais gartref wedi blino. 

Rhagfyr 27. Derbyniais yn y Bwlch ddoe, 2s. ; yn y Llwyn, 4s. 

Rhagfyr 28. Bum yn angladd Anne, merch Mrs. Jones, Gellifaharen. Pregeth- 
odd Mr. J. Davies. Cefais fenyg a silc ar fy het. 


UT H TFHFDHHUHTHIT 


Marwgofion. - 


AR FAWRTH 18, ALBERT GEORGE HARTNELL, 35, Heol y Llwynau, 
Trebanos, yn 56 mlwydd oed. Deufis cyn ei farw daeth Mr. Hartnell yn ôl o 
Hammersmith Hospital, lle y bu dan driniaeth feddygol am rai misoedd. Dyn 
tawel ei ffordd ydoedd, yn osgoi pob cyhoeddusrwydd, ond yr oedd yn un poblog- 
aidd iawn ymhlith ei gydweithwyr yn y Mond Nickel Works, a bu yno'n gweithio 
am 30 mlynedd. Gan na fedrai Gymraeg ni chawsom ei gwmni yn y gynulleidfa, 
ond gofalai fod ei briod a'i blant yn cael eu cyfrif ymhlith y ffyddloniaid yn 
oedfa'r bore, yn oedfa'r hwyr, ac yn yr ysgol Sul, lle y mae Mrs. Hartnell bellach 
ers blynyddoedd yn gofalu am y plant lleiaf. Hanai o Fryste, ac yno y mae ei 
fam oedrannus yn byw yn awr, ei chartref wedi ei chwalu trwy weithred y gelyn. 
Cydymdeimlir yn fawr iawn â'r teulu yn eu galar. Claddwyd y dydd Sadwrn 
dilynol wrth Gellionnen. Daeth torf o'i gyfeillion ynghŷd, ac yn ei plith ei 
section o'r Home Guard. Gwasanaethwyd gan y Parch. J. D. Jones. 


AR FAWRTH 28, ANN LEWIS, Tyncae, Alltwen, yn 79 mlwydd oed. Bu'n 
gysylltiedig erioed â chynulleidfa Gellionnen a'r Graig, lle yr oedd ei thad, 
Rees Morgan, Heolddu, yn un o arweinwyr yr achos. Dyna'r awyrgylch y 
meithrinwyd hi ynddi, a pharhaodd ei ffyddlondeb i'r achos hyd y diwedd. 
Cyfyngwyd hi gan lesgedd corff am y tair blynedd ddiwethaf i'w haelwyd, ond 
yr oedd ei chalon gyda'r achos o hyd, a'i chysur ar y diwedd oedd atgofion 
am y rhan a gymerodd mewn oedfaon yng Ngellionnen yn nyddiau cynnar 
ei hoes. Bu'n byw am rai blynyddoedd yn Awstralia, ac yno y mae dau 
o'i phlant yn awr. Dwys ydoedd y negeseuau o gydymdeimlad a'i brodyr a'i 
chwiorydd yn eu cyd-alar a ddanfonasant hwy ddydd yr angladd. Nodweddid 
cymeriad Mrs. Lewis gan brydferthwch a chadernid. Yr oedd ganddi feddwl 
bywiog a deall craffus, ac oherwydd hynny yr oedd ganddi bob amser farn 
oleuedig a phendant. Ni esgeulusai ddarllen, a rhoes i'w phlant freiniau addysg. 
Heddiw y maent i gyd mewn safleoedd anrhydeddus. Gwelodd gladdu ei 
phriod dair blynedd yn ôl. _ Claddwyd y dydd Mawrth dilynol wrth Gellionnen, 
y Parchn. J. D. Jones a D. John yn gwasanaethu. _ Cydymdeimlir yn fawr iawn 
â'r teulu. 


AR EBRILL 16, THOMAS GREY, The Bon, Llandebie yn 73 mlwydd oed. 
Un o'r Undodiaid ar wasgar oedd Mr. Grey, ond er ei fod ymhell oddiwrth 
gapel Undodaidd, gofalai fod ei gysylltiadau â'r mudiad yn fyw. Darllenai 
YR YMOFYNNYDD yn gyson, ac ni chai'r misolyn aros ar silff ei aelwyd. Cai 
fynd â'i genbadaeth i fyfyrgell rhyw weinidog neu leygwr awyddus am wybodaeth 
helaethach gyda'r geiriau, “ Dyma rywbeth i chwi sy'n werth ei ddarllen.” 
Cysylltodd ei hun â chynulleidfa Gellionnen a'r Graig, ac un o'i ddymuniadau 
diwethaf ydoedd cadw'r cysylltiad hwn. Bu'n hael ar lawer tro yn ei roddion. 
Yn ei law ef y gwelais i gyntaf erioed gyfrol yn cynnwys rhifynnau cyntaf YR 
YMOFYNNYDD, 1847 a'r blynyddoedd dilynol, a chefais y fraint o'i chario o Lan- 
debie i Lwynrhydowen. Yn fy syndod gofynnais iddo pa le y cafodd hi, ac 

meddai yntau gyda'i sirioldeb arferol yn perlu'i lygaid, “ Bachan, hen Undodiaid 
y'n ni—o'r hen nyth ym Mhentregwenlais,” ac y mae Pentregwenlais yn ffinio 
ar Landyfân a chymdogaeth yr Onnen Fawr. Dyn o egwyddor fawr oedd 
Mr. Grey, ei ymarweddiad yn anrhydeddu ei grefydd. Y mae ei ddylanwad 
yn aros yn ei deulu. Felly yr adnabum i Mr. a Mrs. Grey a'r plant, ac ategwyd 
fy meddyliau amdanynt gan weinidog Eglwys y Bedyddwyr lle y mae Mrs. Grey 
yn aelod gwerthfawr. Wrth ei alwedigaeth contractor ydoedd Mr. Grey. Cladd- 
wyd y dydd Llun dilynol ym mynwent Eglwys Llandebie. Dangosai’r dyrfa 
fawr o ddynion yn y cynhebrwng y parch a'r edmygedd a fwynhai Mr. Grey 
yn y gymdogaeth. Gwasanaethwyd yn y tŷ gan y Parch. J. D. Jones a G. J. 
Watts ; yn yr Eglwys gan y Parchn. Griffith Jones (yntau'n hanu o hen deulu 
Undodaidd) a D. Stephens ; ar lan y bedd cynorthwywyd y ddau olaf gan y 
Parch. J. D. Jones. Yn bresennol yr oedd y Parchn. T. M. Griffiths (Carmel), 
J. T. Jones (Cross Hands), a T. M. Jones (Llanedi). Cydymdeimlir yn fawr 
iawn â'r weddw a'r plant. 


EBRILL 17, EMYR, baban bychan Enoch a Mary Evans, Penrhiw, Tal- 
garreg yn 4 mis oed. Claddwyd drannoeth ym mynwent Capel y Fadfa.— 
** Gwyw'r gwelltyn, syrth y blodeuyn.” 


UT TNA LUD 


Nodion yr Eglwysi. 


RHYDYGWIN.—Derbyniwyd deuddeg o aelodau newydd y dydd Sul olaf 
ym mis Mawrth. Ar Fawrth 22 cynhaliodd yr adran o Gynghrair y Gwrag- 
edd gyfarfod arbennig i derfynu tymor y Gaeaf. Cafwyd anerchiad gan Miss 
Evans, N.D.D., Ffynnon Fair ar “ Ffyrdd i gadw ffrwythau.” Yr oedd y testun 
yn un amserol, a gwerthfawrogwyd y wybodaeth a gyfrannodd yn fawr. Cyn- 
igiwyd pleidlais o ddiolchgarwch iddi gan Miss Lloyd, Penbrynmawr ac eiliwyd 
gan Miss Ceridwen Evans, A.L.C.M., Gelligwefrwch. Cafwyd tê cyn ymadael. 
Nos Wener y Groglith cynhaliwyd cyngerdd dan nawdd yr eglwys yn y 
Neuadd Goffa, Felinfach, gan y cwmni enwog— Adar Môr a Mynydd—dan 
arweiniad Miss Bowen, Yr Ysgol Gyngor, Mydroilyn. Yr oedd yr adeilad 
helaeth yn orlawn, a'r cyngerdd yn uwchraddol, yr eitemau'n amrywiol ac yn 
newydd, ac yn cael eu cyflawni gyda doniau anghyffredin. Llywyddwyd gan 
Miss Bowen yn hynod o alluog. Y cadeirydd oedd H. Evans, Ysw., B.Sc., 
Blaenparc, Mydroilyn, a chafwyd ganddo araith odidog ynghŷd â rhodd hael. 
Diolchwyd gan Mr. Evans, Brynog View. 


Er fod rhai bwydydd a danteithion yn bur brin cafodd ysgol Sui a chynulleidfa'r 
lle hwn ŵyl dê lewyrchus iawn dydd Gwener y Groglith ; y chwiorydd yn gyfrifol 
am bopeth a oedd yn eisiau i arlwyo'r byrddau. Nid oedd modd gwell a chafwyd 
hwyl fawr gyda'r gwaith. Yn yr hwyr cynhaliwyd cyngerdd blynyddol yr 
Ysgol Sul yn yr hen gapel, a Mr. John Morgan Davies, B.Sc., Bryncletwr, a 
ddigwyddai fod gartref ar ei wyliau o Cumberland yn gadeirydd. Cafwyd 
araith wresog ganddo, araith a amlygai fod i'r achos yn Llwynrhydowen le 
cynnes yn ei galon. Cafwyd dwy awr felus odiaeth o adrodd, canu, canu pen- 
illion, etc. gan y plant. Cafodd dau o'r blant gopi o'r Perlau Moliant am 
gadw'r ysgol yn ddifwlch am bedair blynedd. Yr oedd naw wedi cadw 1940 
heb golli un Sul, ac amryw ereill yn lled agos ati. Cafodd pob plentyn anrheg. 
Cyflwynwyd y gwobrwyon a'r anrhegion iddynt gan Mrs. Jones, Heulwen, yr 
arolygyddes, ac apeliodd am fwy o ffyddlondeb o du y rhai mewn oed. 


GALLTYPLACA.—Y mae Miss Margaret Bowen, merch y Parch. S. E, a 
Mrs. Bowen wedi ymadael i gymryd gwaith nyrs yn Gloucester, ac ar Sul, Ebrill 
6, gwnaeth y gynulleidfa yr achlysur yn gyfle i ddangos gwerthfawrogiad o'i 
llafur fel un o'r organyddion. _ Wrth estyn iddi'r anrheg o wristlet watch mynegodd 

Mrs. Jenkins, Y Bryn, ddiolch y gynulleidfa a'i dymuniadau am ddyfodol Miss 
Bowen. Cyfeiriodd at nodweddion hyfryd ei phersonoliaeth, ac yr oedd yn 
sicr y byddai'r nodweddion hyn yn help mawr iddi yn ei gwaith. 


CywiRo GwaALL.—Yn ein rhifyn diwethaf ym mharagraíf olaf yr ysgrif— 
“* Cristion Goleuedig ”—(gwaelod tud. 51) digwyddodd gwall sy'n difa ystyr.y 
paragraff, ac i raddau, amcan yr ysgrif. Yn lle “ Mi” darllener “Ni”. “Ni 
ddylai Cristion fel hwn fod yn estron i gymdeithas eglwysig yn ei ardal... ” 
Bydded ein darllenwyr mor garedig a chywiro'r gwall ar eu copïau. 


DOT HED 


Adolygiad. 


HANES AC EGWYDDORION ANNIBYNWYR CYMRU—Dathlu Tri Chan Mlwyddiant 
Annibynwyr Cymru 1639-—1939. 5s. Argraffwyd gan J. D. Lewis a'i 
Feibion, Gwasg Gomer, Llandysul. 

Nip yn aml y ceir cyfrol mwy destlus na'r gyfrol ddathlu hon—y mae'n lân 

mewn diwyg a llythyren. Ni ddisgwyliwn bellach ond gwaith felly o Wasg 

Gomer. Y mae'r Annibynwyr yn enwad lluosog yng Nghymru ac y mae ganddo 

wŷr o fri i groniclo ei hanes. Ceir key-note y gyfrol yng ngeiriau'r Athro J. E. 

Lloyd yn ei ragymadrodd i'r gyfrol, “ Gall ceidwadaeth naturiol y dyn cyffredin 

ei gadw am dymor mewn rhyw fath ar fywyd ond yn y pen draw y mae'r syniadau 

newydd, ffrwyth ymchwil ddiflino'r meddwl dynol, yn sicr o dorri trwodd ac 
ennill eu buddugoliaeth.” 

Anodd a fuasai dewis gwell rhestr o awduron a charaf ddarllen pob dim a 
ysgrifenna rhagor nag un ohonynt. Ni chaniatâ gofod imi roi eu henwau na 
phenawdau'r ysgrifau. Digon ydyw galw sylw at y llyfr, y sydd yn amcanu at 
roi Hanes ac Egwyddorion Annibynwyr Cymru. Anodd pennu amser dechrau 
enwad ond medr yr Annibynwyr fynd yn ol i'r cyfnod y dechreuodd dyn sefyll 
dros Annibyniaeth. Nid yw genesis syniadau ar y llaw arall agos mor hawdd 
ei nodi. Y mae llawer enw yma na chredaf y dylasai gael ei roi dan yr Anni- 
bynwyr. Y mae perigl ceisio tynnu gormod i'r rhwyd ond ar y cyfan ceisir 
adrodd yr hanes yn deg a didramgwydd. Ni cheisir fod yn fanwl a phendant. 
Cyfrol boblogaidd ydyw ac ni fedrid disgwyl amgen oddiwrth gynnifer o awduron. 
Cyfrol ‘ omnibus’ chwedl y Sais a dyna ond odid ei gwendid. Yng ngeiriau 
Poe, y mae ymhob cyfrol o'r fath yn eisiau “ That vital requisite in all works 
of Art, unity.” Ni fedr yr awduron suddo'i hunain er cynyrchu un gwaith 
artistig. Nid yr un iaith na chystrawen a ddefnyddir drwodd a thro, a charwn 
ofyn, er yr awgrymir yn y gyfrol mai ‘ calfinaidd ’ yw'r Annibynwyr, tybed eu 
bod i gyd yn uniongred ddoe a heddiw. Y mae rhyw chwilen ymhen pobun a 
chredaf mai Iolo y sydd yn aflonyddu ar freuddwydion un o'r awduron. Dywed 
bethau caled, er hwyrach yn wir, am emynau'r ddeunawfed ganrif. “ Dyma'r 
math o emynau a welir trwy'r ganrif yn llyfrau'r Presbyteriaid anuniongred a 
droes yn y diwedd yn Undodiaid, ac efallai mai'r enghreifftiau mwyaf eithafol 
ohonynt ydyw Salmau Iolo Morganwg. Ni wn a fedrir barnu emyn wrth 
ganonau. Ni wn ai teg barnu'r cynhygion cyntaf wrth yr un safonau ag 
emynau aeddfed cenedl neu wlad, ond gwn hyn, y medrir curo ar yr un peth 
hyd at ddiflastod. 

Cefais i fwynhad wrth ddarllen y gyfrol o glawr i glawr, a sicr bod yr enwad 
wedi bod yn ddewr cyn beiddio dwyn allan gyfrol fel hon ar amser a phapur 
a phopeth mor brin. Gobeithio bod yr un menter yn yr enwad hefyd o blaid 
y Deyrnas, gan y bydd angen yr un menter ac arweiniad ar y genedl eto wedi'r 
drin. 


J. D. Lewis a'i Feibion, Argraffwyr, Gwasg Gomer, Llandysul. 


A GOLDEN TREASURY OF THE BIBLE (and Apocrypha) 

Edited by Mortimer ROWE, B.A. assisted by Principal H. MOLACHLAN, 
and PROFESSOR DOROTHY TARRANT. l,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Honr, M.A., B.LlTT, Twenty-two books of 
different titles and authors. 1/- each (by post 1/14). : 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following : 
From Primitive to Modern Religion by R. F. RATTRAY, M.A., Px.D. ; 
World Vision by L. J. BELTON, B.A., M.So.; Is there a Religious Basis 
for Society? by SIDNEY Spencer, B.A.; God, Commonwealth and 
Afterlife by Bast. Vinev ; A Possible Religion—the Christian way of 
life by BAsIL MARTIN, M.A. (the author of'* An Impossible Parson ^). 

RELIGION IN THE LIGHT OF PSYCHOLOGY. 

By REGINALD W. WILDE, M.A., B.Sc. Price—1/- (by post 1/13). 

PICTURES IN THE FIRE and other Talks to Girls and Boys. 

by Mary Francis, L.L.A. _ Price—l|/- (by post 1/13). 
Seventh volume of a popular series. 
THE WAY OF PRAYER. A Manual of Daily Prayers and Readings. 
Price—6d. (by post 7d.) ; Cloth—1/3 (by post 1/44). 

ESSEX HALL LECTURES have been delivered annually since 1892. 
The latest was delivered in May, 1939, by St. JOHN Ervine, L.D. Subject : 
“The State and the Soul.” Price—1/- (by post 1/14). 


The Lindsey Press, 5 Essex Street, Strand, London, W.C.2. 
Elyfrau Newydd 

DYMA A DDYWED Y Tyst :— 

“* YMGAIS ar linellau awen Idwal Jones yw ^ Pennill a Thonc.’ 

Y mae'r canu'n ysgafn heb fod yn wag, a phriodwyd geiriau 

ac alaw yn fedrusiawn. Y mae'r testunau hefyd yn amser- 

Wiy suffer: 
FM dacho? 


Îŷ you are otherwise healthy, then there 
can be little question that your eyes 
are the cause. Think of the work your 
eyes have to do. Glasses can definitely 
cure headaches caused by strain. 

| feed fone 
| F.B.O.A., F.S.M.C., F.I.O. 


Qualified @phthalmie Bptícían 


31, GREAT DARKGATE STREET, ny 
ABERYSTWYTH. U TEL NO. 209. 

Cylchgrawn Misol 
Cymdeithas Undodaidd Deheudir Cymru 


Emrys ap Iwan a'i Feibl 
Owen Rees 
Ein Heglwysi Ym Mlaen y Gad 
Gweinidogaethu am Chwarter Canrif 
Ymadawiad y Parch John Evans, B.A. 
Hanesyn Diddorol 
Marwgof 
Nodion yr Eglwysi 

Pris 3c. y mis; drwy y Post, 4s. oc. yflwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. J. D. Jones, B.A., B.D., 211, Swansea Road, 
Trebanos, Swansea. 
Pwyllgor Ymgynghori—PRiFATHRO W. S. Jones, M.A., M.Sc. ; PARCHN. S. E. 
Bowen ; E.R. Dennis ; D. Evans ; E. G. Evans, B.A. ; JOHN Evans, B.A. ; 
E. O. JENKINS; E. G. Jones; J. ISLAN Jones, M.A.; SIMON JONEs, B.A. ; 
J. MARLEs THOMAS, M.A.; LEWIS WILLIAMS; T. O. WinnmAMvs, M.A.; a'r 
Mart. J. Hopxiu a D. Jones. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofynnydd”', Llandysul. 

Cylchgrawn Misol 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 
DUXMNAMAANANAAAAAAADAAMAAAAA 


CYFROL XLI. GORFFENNAF, 1941 RHIF 7. 

Emrys ap Iwan a'i Feibl. 


AE Cyfrol iii o waith Emrys ap Iwan allan o'r Wasg, yn 

cynnwys amrywiaeth o'i erthyglau mewn cyfnodolion, a 

detholiad o'i sylwadau a'i weddïau. Gosodir ei erthygl yn 
y Geninen (1898) yn y lle blaenaf. Ei phwnc yw “ Cyfraith Moses 
a'r Proffwydi a'r Salmau.” Nid yw, fel y dywaid y golygydd, 
yn ‘up-to-date’ i ni; ond yr oedd y pryd hwnnw yn rhyfygus 
ei beiddgarwch i'r meddwl uniongred mewn capel ac eglwys yng 
Nghymru, ag eithrio rhai cylchoedd llygad-agored, megis yn y 
Prifysgolion a rhai colegau diwinyddol, ac ymhlith yr Undodiaid. 

Nid beirniadu syniadau'r erthygl yw ein diben, ond awgrymu 
ar ei sail y newid sy'n angenrheidiol i bregethwr o'r hen ysgol ar ei 
ddaliadau diwinyddol i'w arbed rhag cyhoeddi ffug o'r pulpud 
yn enw gwirionedd. Yr oedd y rhelyw o grefyddwyr Cymru y 
pryd hwnnw yn yr un fan a diwinyddion Cynhadledd Westminster 
yn 1644-8. Mae catecismau a chyffesion ffydd a fu'n meithrin 
crefyddoldeb Cymru o ddyddiau Griffith Jones, Llanddowror, hyd 
ddechrau'r ganrif hon yn ail adrodd Cyffes Westminster am Adda 
yn cael gwraig wrth ci fodd ond yn colli ei baradwys o'i hachos 
gyda chanlyniadau echrydus i'w holl hil hyd ddiwedd amser, ac 
am y drefn oruwchnaturiol a roddwyd mewn gweithrediad i 
ddatwneud y canlyniadau i nifer penodedig o'i epil. Mae Emrys 
ap Iwan yn gyrru'r stori am Eden i ffwrdd gyda chenlli gwybod- 
aeth am ei tharddiad, am nad yw wedi'r cwbl ond ffrwyth damcan- 
iaeth y dwyrain i geisio cyfrif am y gwahaniaeth rhwng gobaith 
a phrofiad ynglŷn â'r bywyd hwn, a bod menyw yn chwarae rhan 
bwysig yn y ddau gyflwr. 

Meddylier am y dadleuon diwinyddol a fu ynglŷn ag Adda a'i 
drosedd plentynaidd! Beiid pob anffawd, aflwydd, drygioni a 
marwolaeth ar drosedd Adda. Ni fuasai raid i wningen ofni ar ei 
gwâl onibae am bechod Adda, ebai un pregethwr pwysig yn ei 
enwad y dydd o'r blaen. Adda a ddaeth a therfyn ar einioes i 
bob creadur, yn ôl yr hen athrawiaeth ryfedd. 


98 YR YMOFYNNYDD 


Datblygwyd damcaniaeth gymhleth o gyfrifoldeb yr hil ddynol 
am drosedd Adda fel ymgais i gyfiawnhau'r gred mai am ei bechod 
ef y cospir holl oesau'r byd â marwolaeth naturiol a thragwyddol, 
a bu personau'n peryglu eu bywyd yn eu dyddiau gorau wrth 
awgrymu y gellid lliniaru peth ar erwinder yr athrawiaeth greulon 
trwy dderbyn marwolaeth naturiol fel cosp am bechod Adda, ond 
fod marwolaeth dragwyddol yn dibynnu ar y person ei hun, a 
bod pob baban yn ddibechod ac yn siŵr o nefoedd wedi marw. 
Damcaniaeth ychwanegol i geisio rhoi golau ar y tywyllwch oedd 
fod marwolaeth Crist yn canslo marwolaeth dragwyddol i'r ethol- 
edigion. Ynghlwm wrth y gred hon oedd yr athrawiaeth o bechod 
gwreiddiol, sef natur parod i gyflawni drwg wedi ei hetifeddu 
oddiwrth Adda, a bod pob dyn yn analluog i weld y gwahaniaeth 
rhwng drwg a da ac i gyflawni'r da mewn canlyniad. Y gred hon 
a barodd i'r Eglwys ddyfeisio'r athrawiaeth fod bedydd yn symud 
un o farwolaeth i fywyd ac yn newid ei natur lygredig i un o duedd 
ddaionus. Mae'r ddwy ddamcaniaeth gyntaf yn dreth ar gyd- 
wybod a'r olaf ar brofiad. 

Wedi colli Eden, Adda a'i helynt fel ffeithiau hanesyddol, rhaid 
eu cymryd fel damhegion, neu ymgais i esbonio profiad a chyflwr 
adfydus yr hil ddynol. Ond pa fath ddiwinyddiaeth a ddylid ei 
chymeradwyo hebddynt? Cymerer Gyffes Westminster fel engh- 
raifft. Un erthygl a gynnwys “ Our first parents fell from their 
original righteousness, and we in them, whereby death came upon 
all, all becoming dead in sin and wholly defiled in all the faculties 
. . . the guilt of the sin was imputed and corrupted nature conveyed 
to all their posterity, being now subjects of death temporal and 
eternal. From this original corruption we are utterly disabled 
and made opposite to all good and wholly inclined to evil.” 

Un arall a gynnwys “* The Lord Jesus by his perfect sacrifice of 
himself hath fully satisfied the justice of God, procured reconcili- 
ation and purchased an everlasting inheritance in the Kingdom 
of Heaven for all those whom the Father hath given unto him.” 

Eto “* Man by his fall hath wholly lost all ability of will to any 
spiritual good.” 

Mae'r gosodiadau ysgubol hyn yn seiliedig ar fod stori Eden 
yn ffaith yn lle ffug. I geisio ail-osod daliadau diwinyddol wrth 
ei gilydd heb ddibynnu ar Eden a'r pennill— 


“* Yn Eden cofiaf hynny byth, 
Bendithion gollais rif y gwlith, 
Syrthiodd fy nghoron wiw.” 


Chwiliwn am gynorthwy yn erthygl Emrys ap Iwan, a'r awgrym 
yw fod yn rhaid gyda'r proffwyd a'r salmydd adeiladu diwinydd- 
iaeth ar sail y profiad crefyddol. Yn wir rhaid esbonio'r gorffennol 
hefyd yng ngolau profiad cyson. Mae gan y gorffennol pell ei 

hanesion am bethau rhyfedd ymhlith pob cenedl, ond o'u dal yng 
ngolau profiad mae rheswm yn gweld mai ffrwyth dychymyg byw 
ac nid gwybodaeth sicr ydynt. Onid awgrymodd Plato hynny 
ynglŷn â darlun Homer o garitor y duwiau ? 

Wrth sôn am brofiad golygir profiad dyn effro mewn gwaed oer, 
ac nid y gŵr gwaedwyllt, llesmeirig, difarn. 

Mae natur heddiw yn gweithredu ar yr un deddfau a'i llywod- 
raethai filiwn o flynyddoedd yn ôl, ac y mae dyn o'i gael yn y 
goedwig heb ddysgu gwneud gardd yn ymyl ei wâl yn meddu 
ar yr un natur a'r gŵr amlycaf yn y byd heddiw, ond ei bod heb 
ei gwrteithio. I ŵr y goedwig nid deddfau ond pwerau mewn 
anghydfod sy'n gweithio mewn natur, ac i'w ddychymyg ef rhaid 
dychryn y peryglus a boddhau y cyfeillgar ynddi, a gweithreda'n 
gyson â'i syniad gan ddyfeisio ffurfiau rhyfedd i'w grefydd. Wedi 
ei wareiddio a dysgu am gyfrinach natur diwygia ei hen syniadau 
a'i hen arferion yng ngolau ei wybodaeth well. Mae ei brofiad 
o dan gyfarwyddyd ei reswm yn dod yn safon i farnu'r gwir a'r 
gau yn ei hen syniadau. 

Y mae'n dilyn fod cynnydd mewn gwybodaeth am y gwir 
ynglŷn â natur yn newid ymagweddiad dyn tuag ati o fod yn ofnus 
ohoni fel meistres oriog nwydwyllt i fod yn hoff ohoni fel mamaeth 
garedig ac fel cydymaith ddiflino arni i'w ysbryd. Yn gyffelyb 
ym myd ei ysbryd nid oedd y dyn cyntefig yn nabod ei hun na'i 
fawredd, a thybiai fod ei freuddwyd yn fwy o wirionedd iddo na'i 
oriau effro. Ond tyfodd i fedru dirnad yr ochr hon i fodolaeth 
yn well a gwell, nes medru sylweddoli ei fod yn meddwl meddyliau 
tragwyddol yn ei feddyliau ei hun wrth ymdrin â'r gwir ac yn 
darganfod deddfau digyfnewid llywodraeth foesol y byd yn ei 
ymwybod o ragoriaeth y da a'r teilwng ac o laidyddiwch y salw, 
y diegwyddor a'r annynol. 

O fewn cyffiniau ei wybodaeth o'r gwir a'i ymwybod clir o'r 
drwg a'r da y mae dyn i chwilio am sail i'w ddiwinyddiaeth, os 
yw am gyfundrefn o syniadau crefyddol ddeil i beidio a'i siomi 
yn nhreigl y blynyddoedd. 

Y mae'r proffwydi a'r salmyddion yn y Beibl a rhai heb fod yn 
ein Beibl ni yn help rhyfeddol i ddyn ddeall ei brofiadau aruchelaf. 
Mae natur orau dyn yn methu a pheidio a dweud amen wrth rai 
o bethau mawr sy'n disgyn oddiar fin proffwyd a salmydd, er na 
fuasem wedi teimlo eu hapel onibae iddynt hwy eu dangos i ni. 

Meddylier am y profiad crefyddol fel y dehonglir ef gan Dr. 
Martineau a Dr. James Drummond. Onid oes ynddo ddigon i 
sancteiddio meddwl a chalon ac ysbrydoli'r gwasanaeth godidocaf 
i ddynoliaeth, heb golli amser i geisio cysoni drama Eden a rheswm 
ac a charitor y Duw mawr! Cymro y dylai ei enw aros yn barchus 
yw eiddo Emrys ap Iwan. 

Owen Rees. 
CYFAILL MYNWESOL SYR WALTER SCOTT. 
Gan Mms K. Joues, Gellifaharen. 


WYRACH y bydd y cyfeiriad pwy ddydd at fomio swyddfa 

Longman, y cyhoeddwyr llyfrau yn Paternoster Row, Llun- 

dain, yn dwyn i gôf rhai Undodiaid hanes diddorol Owen 
Rees, a fu'n bartner yn y ffyrm honno, a thrwy hynny'n adnabyddus 
iawn yng nghylchoedd llenyddol ei gyfnod. 

Owen ydoedd mab hynaf.y Parch. Josiah Rees (1744-1804), 
golygydd cyfnodolyn cyntaf Cymru, Yr Eurgrawn Cymraeg, a gwein- 
idog cynulleidfa Gellionnen am ddeugain mlynedd. Cafodd ci 
enwi ar ôl ei dadcu, y Parch. Owen Rees (1717-1768), ffrind a 
chymydog agos tad Williams Pantycelyn ym Mhentretygwyn, ac 
oddiyno a dderbyniodd alwad i fod yn weinidog cyntaf yr Hen 
Dŷ Cwrdd, Aberdâr. Claddwyd ef yno ym mynwent eglwys y 
plwy. 

Gan fod ei dad a'i dadcu yn ddynion mor alluog a dysgedig, 
nid rhyfedd fod Owen yn meddu ar ddoniau mor ddisglair. Brawd 
iddo oedd y Parch. Thomas Rees, Ll.D., F.SA., a fu'n olynydd i'w 
dad yn y weinidogaeth yng Ngellionnen, ac wedi hynny yn 
Stamford Street, Llundain. Ysgrifennodd 'Thomas Rees lawer 
iawn ar destunau hanes, ac ymhlith ei weithiau y mae The Beauties 
of South Wales.. Nai i Owen Rees oedd George Owen Rees, M.D., 
a fu'n feddyg i'r frenhines Victoria, a nai arall iddo oedd Syr 
Josiah Rees, Chief Justice yn y Bermudas, a fu farw yn 1889. 

Ond beth am Owen? Byr o gorff ydoedd, ac adnabyddid ef 
ymhlith ei gydnabod fel “ Owen Bach.” -Yn ieuanc prentisiwyd 
ef gyda gwerthwr llyfrau ym Mryste, lle y bu mor ffodus a dod yn 
gyfaill mynwesol Thomas Norton Longman, a oedd ganddo 
gysylltiad teuluol â'r ddinas honno. Pan ddaeth T. N. Longman 
yn ben ar y ffyrm yn 1794, cymhellodd Owen Rees i ddod i Lundain. 
I'r Cymro ieuanc yr oedd hwn yn gyfle ardderchog, ac erbyn hyn 
yr oedd y ffyrm yn ennill iddi enw da trwy'r wlad yn gyffredinol, 
a dechreuai ddylanwadu hefyd ar gylchoedd llenyddol yr America. 
Dyma ddywaid hanesydd am y cyfnod hwn yn hanes y ffyrm: 
“* Possibly with a view to meeting this increased demand for books 
(oherwydd dylanwad addysg yr ysgolion Sul ar y boblogaeth), 
'Thomas Norton Longman, who remained head of tbe firm for 
forty years, proceeded, soon after his father's death, to enlarge 
the House of Longman by taking in partners. Owen Rees became 
a partner in 1799 ; other additions followed at intervals of a few 
years... The expansion of the firm was doubtless intended to 

enable the house in Paternoster Row to undertake on its own 
account the publication of books which had previously reguired 
the joint efforts of several firms. One of the first ventures of 
Thomas Norton Longman, aided by his new partner, Owen Rees, 
was the purchase in 1799 of the copyright of Lindley Murray's 
‘English Grammar’. In the same year the firm bought up the 
business of Joseph Cottle, a bookseller and publisher in Bristol. 
From the literary point of view this transaction had a special 
interest, for Cottle had in 1798 published ‘ Lyrical Ballads’, the 
joint work of Coleridge and Wordsworth.” 

Trwy gyffyrddiadau fel hyn daeth Owen Rees yn gyfaill i 
lenorion enwoca'r cyfnod, a thrwy ymroddiad brwdfrydig fe 
gynyddodd gwaith y ffyrm tu hwnt i ddisgwyliadau. Yr oedd ef 
yn un a gychwynnodd yr Edinburgh Review—cyfnodolyn pwysica'r 
cyfnod, yn fawr iawr ei ddylanwad ar gylchoedd llenyddol a 
pholiticaidd y wlad. O fewn ychydig wedi i Owen Rees ddod 
yn bartner yn y ffyrm dechreuwyd cyhoeddi barddoniaeth Syr 
Walter Scott, ac wedi hynny ei ryddiaith. Ym mywgraffiad Scott 
ceir cyfeiriad at Owen Rees yn dod i Abbotsford i brynu hawlfraint 
The Lay of the Last Minstrel, a chofoodir yno syniad uchel yr awdur 
byd-enwog amdano. 

Y pryd hwnnw yr oedd gwerth arian yn llawer mwy nag ydyw 
heddiw, a dywedir fod cytundebau'r ffyrm ar un adeg yn ystod 
cysylltiad Owen Rees â hi yn £100,000. Y mae'n wir i'r ffyrm 
y pryd hwnnw dalu i Thomas Moore, y bardd Gwyddelig, y swm 
o £3,150 am ddarn o farddoriaeth—'* Lalla Rookh ”—cyn i'r 
bardd gyfansoddi llinnell o'r gwaith ! 

Y mae cysylltiad rhwng Owen Rees â Gheredigion yng nghy- 
hoeddi'r argraffiad cyntaf o Delyn Dewi—cyfrol o farddoniaeth 
Dafis Castell Hywel. Ceir yn y gwaith hwnnw gyfeiriad at Owen 
pan oedd yn fachgen deng mlwydd oed. Ysgrifennodd Dafis 
Castell Hywel lythyr ar gân i'r Parch. Josiah Rees Gellionnen yn 
1780, a dywaid yn un o'r penillion— 


Rhaid im” gael eich hanes bawb er pan y'ch gweles ; 
Pa fodd bu cyfeilles dy fynwes, Fair wen ? 

Ai diddrwg da dawnus, i ddysg yn awyddus, 
Neu fusgrell a beius bu Owen ? 


Yn cyfeirio at y pennill hwn ceir nodiad ar waelod y ddalen yn 
darllen—‘‘ Yn awr o Paternoster Row, Llundain, un o gyhoeddwyr 
y gwaith.” 

Yn wir, fe wnaeth Owen Rees lawer iawn tros Gymru. Bu’n 
gyfrwng i 'gyhoeddi llawer iawn o weithiau pwysig yn llên a hanes 
ein gwlad, yn eu plith y mae cyfieithiad Lady Charlotte Guest 
o'r Mabinogion, Literature of the Kymry (Thomas Stephens), Eminent 
Welshmen (Williams), Geiriadur enwog Dr. W. O. Pughe. Yr 


102 YR YMOFYNNYDD | “ 


oedd ganddo law yng nghyhoeddi Jolo MSS o swyddfa Rees, 
Llandyfri, ac hefyd The Lives of the Cambro-British Saints. 

Diddorol cofio mai ci ymdrechion ef a lwyddodd i gael pensiwn 
o'r Royal Literary Fund i Iolo Morganwg. 

Effeithiodd ei orlafur a manyldeb ci sylw i'w waith gymaint ar 
ei iechyd fel y gorfu arno ymddiswyddo yn 1837, ond er ymneilltuo 
ni chafodd wellhâd. Yn ddibriod ac yn fawr ci gyfoeth, bu farw 
yn y cartref lle y ganwyc ef— Gelligron, ger Pontardawe. Claddwyd 
ei weddillion yn nacar mynwent Gellionnen. Ar y mur oddimewn 
i'r capel y mae'r goffadwriaeth a ganlyn amdano— 


IN MEMORY OF 
OWEN REES EsoRE 
OF GELLIGRON IN THIS COUNTY 
AND OF PATERNOSTER ROW, IN THE GITY OF LONDON 
ELDEST SON OF | 
THE REVD. JOSIAH REES, 
LATE MINISTER OF THIS PLACE, 
WHO DIED ON THE 5TH DAY OF SEPTEMBER 1837, 
AGED 67 YEARS 


UNIVERSALLY RESPECTED AND ESTEEMED 


UL LEELA LICE FD ED EU EU LOGEC Looe Lo 


Ein Heglwysi ym Mlaen y Gad. 


RWY weithred y gelyn y mae o leiaf bedwar o'n capeli yng 

Nghymru wedi eu niweidio, rhai ohonynt yn llai na'i gilydd, 

ond ni ddioddefodd yr un o'n capeli yng Nghymru yn ddifrifol 
hyd yn hyn. Ni chawsom yma unpeth tebyg i brofiad cynulleidfa 
Undodaidd Southampton a welodd losgi ei tŷ addoli prydferth 
yn llwyr heb fedru achub dim o'i gynnwys, y cofnodion hyd yn 
oed yn y safe haearn wedi rhuddo nes eu bod yn llwch. Ar ben 
hynny, trwy evacuation aeth y gynulleidfa bron yn ddim, cynulleidfa 
a gynyddodd mewn rhif yn ystod gweinidogaeth y Parch. J. 
Gordon Davies, gynt o Gaerdydd. Yn ystod yr hydref diwethaf 
er cyrchoedd o'r awyr ddydd a nos daliodd y chwiorydd ymlaen i 
baratoi ar gyfer Sale of Work. Yn lled fynych gorfu arnynt fynd 
adref yn gynnar, ond gwrthodasant roi'r gwaith i fyny. Yna, pan 
oedd popeth bron yn barod, daeth y Blitz. Dinistriwyd yr adeil- 
adau a'u cynnwys, hyd yn oed y paratoadau ar gyfer y Sale of Work. 
Gobeithient gyrraedd deugain punt, ac ymddibynai'r gynulleidfa 
ar hynny er mwyn cael deupen y llinyn ynghŷd. I wneud pethau'n 

waeth, archoll drom i'r gynulleidfa ydoedd colli yn yr Angau dau 
o'i blaenoriaid yn ddiweddar. Collwyd hefyd wasanaeth gwein- 
idog drwy'r un achos. Ymneilltuodd yno o ogledd Lloegr, ac fe'i 
profodd ei hun yn barod yn dwr o gadernid i'r gynulleidfa. Dyna'r 
sefyllfa adfydus a wynebai'r gweinidog a'i bobl, a oedd eisoes yn 
wynebu peryglon y Blitz yn eu cartrefi. 

Nid rhyfedd iddynt ar y dechrau ymollwng i anobaith, ond 
codasant eu golygon a chymeryd cysur. Derbyniasant yr her as 
oedd yn eu sefyllfa... Rhoes enwad arall fenthyg capel iddynt, ond 
ni allent gyfarfod yno ond am 2.15 yn y prynhawn. Wedyn 
sicrhawyd ganddynt gapel bychan lle y gallent gyfarfod ar amser 
mwy cyfleus, ac wrth bob tebyg yn y cartref ysbrydol hwn y 
byddant tra pery'r rhyfel. Y maent yn benderfynol o ddal ymlaen. 

Gellid dweud yr un peth yn hollol am y gynulleidfa yn Plymouth. 
Yno y collwyd y meddiannau a oedd yn sail i'w gwaddol. 

Yn Belfast yn yr Iwerddon dinistriwyd yr eglwys hardd newydd 
yn York Street—llafur deng mlynedd dan gyfarwyddyd ac ysbryd- 
iaeth y Parch. Dr. A. L. Agnew. Cyferfydd rhan o'r gynulleidfa 
yn Eglwys Undodaidd All Souls yn y ddinas, ond anodd iawn 
fydd cynnal yno'r symudiadau a'r gweithgarwch a oedd mor 
nodweddiadol o fywyd cynulleidfa York Street. Mwy anodd byth 
fydd casglu yno'r aelodau gwasgaredig. Dibynai cyflog y gwein- 
idog ar roddion wythnosol cynulleidfa yn cynnwys tua phedwar 
cant o aelodau. O golli'r adeilad y mae cyflog y gweinidog mewn 
perigl. 

Y mae anffodion y First Church, Belfast yn waeth o'r safbwynt 
ariannol. Fe saif yr adeilad hardd ar ei draed, ond mewn un 
noson diflannidd ei waddol o £800, pan ddinistriwyd meddiannau 
gwerthfawr yn y ddinas. 

O'r safbwynt hanesyddol un o'r colledion mwyaf enbyd ydyw 
colli capel Cross Street yn Manchester, adeilad annwyl nid yn 
unig yng ngolwg yr Undodiaid ond hefyd yng ngolwg dinasyddion 
Manchester, lle y bu'r capel mewn cyswllt agos iawn â bywyd a 
thyfiant a chynnydd y ddinas am fwy na dau can mlynedd. 

Yr ydym yn hiraethu hefyd ar ôl yr hen gapel yn Stand gerllaw 
Manchester. 

Dioddefodd ein heglwysi yn Llundain yn drwm iawn, ac y mae'r 
nifer yn rhy faith i sôn amdanynt yma. _ Dinistriwyd rhai ohonynt 
yn llwyr ; niweidiwyd ereill yn ddifrifol. Pa le bynnag y mae 
neuaddau neu ysgoldai'n gyfan defnyddir y lleoedd hynny i gynnal 
y gwasanaeth cyhoeddus, ac mewn un man rhoddwyd benthyg 
ar unwaith un o ystafelloedd y synagog lleol. Ymhob lle bron 
íe welir yr un ysbryd a'r penderfyniad di-ildio. Clywais yn 
ddiweddar oddiwrth y Parch. T. L. Jones o Leytonstone am y 
brwdfrydedd rhyfeddol a ddangoswyd yno wedi ail-agor yr eglwys 
ar ôl ei niweidio'n y Blitz. 

Addawodd y Llywodraeth adgyweirio’r adeiladau neu dalu 
iawndal amdanynt. Y mae hynny’n wybyddus. Ond y pryder 
pennaf yn awr ydyw cyflogau’r gweinidogion, a’r gweinidogion 
hynny sy’n gorfod cario’r beichiau trymaf. Bu’r mater hwn dan 
sylw y Gymdeithas Gyffredinol, ond penderfynwyd ar y pryd . 
peidio â gwneud apel enwadol. Yr oedd llawer o'r aelodau'n 
credu'n ddiamau fod gofynnion y cynulleidfaoedd unigol yn ddigon 
trwm yn y dyddiau hyn, heb roi sylw i alwadau o'r tu allan iddynt. 

Ar yr un pryd y mae'r awydd yn gyffredin ymhlith cynulleidfa- 
oedd mewn lleoedd llai peryglus i wneud rhywbeth er cynorthwyo 
y rhai sy'n dioddef drymaf tan ddyrnod y rhyfel. Y mae rhai 
Cymdeithasau Lleol (District Associations) eisoes yn tanysgrifio er 
mwyn helpu'r cynulleidfaoedd sy'n perthyn i'r Gymdeithas Leol, 
ond yr wyf yn sicr, yn fy meddwl y bydd yn rhaid i'r Gymdeithas 
Gyffredinol estyn cymorth mewn llawer achos er mwyn diogelu 
cyflogau'r gweinidogion. Croesawir unrhyw gymorth i'r diben 
hwn y gellir ei estyn o barthau mwyaf tawel Cymru. 

Yn bersonol teimlaf fod y mater hwn o ddiogelu cyflogau yn un 
pwysig dros ben. Nid yn unig gweinidogion yr eglwysi a niweid- 
iwyd gan fomiau'r gelyn sy'n wynebu pryder ariannol, ond y mae 
gweinidogion y cynulleidfaoedd a leihawyd mor fawr trwy evacuation 
yn wynebu'r un pryder. 

Y mae gennyf dystiolaeth fy llygaid fy hun am waith rhagorol, 
ac yn fynych anghyffredin, a wneir gan ein gweinidogion—mewn 
amrywiol ffyrdd y maent “ yn mynd oddiamgylch gan wneuthur 
daioni,” yn gwneud eu heglwysi'n gartrefi ysbrydol ac yn aelwyd- 
ydd lle y ffynna brawdgarwch. _ Byddai'n drueni o'r mwyaf ac yn 
golli cyfleusterau arbennig pe'n gorfodid i ddweud wrthynt am 
geisio rhyw waith ychwanegol arall, rhyw part-time employment er 
mwyn bywoliaeth, pan mae'r cyfleusterau'n eu llaw i brofi gwerth 
eu gweinidogaeth. ‘ 

Yng Nghymru derbyniasom, ac yr ydym yn derbyn yn awr, 
gymorth ariannol haelionnus oddiwrth y Gymdeithas Gyffredinol. 
A allwn ni wneud rhywbeth, a’i wneud yn fuan, er cynorthwyo 
ein cymdogion yn Lloegr? A allwn ni estyn cymorth yn awr yn 
arbennig i'r gweinidogion hynny sydd ym mlaen y gad ? 

Ar fy nheithiau dros hyd a lled y wlad yn ystod tymor fy swydd 
fel llywydd y Gymdeithas Gyffredinol sicrheais yr eglwysi a'u 
gweinidogion y byddai'r Gymdeithas yn estyn iddynt law gynhaliol. 
Gofynnaf i'm cyfeillion yng Nghymru fy helpu i gadw fy addewid. 


E. ROSALIND LEE, 
Cyn-lywydd Cymdeithas Gyffredinol yr Eglwysi 
Undodaidd .a Christnogion Rhydd. 
Cefn Bryn House, 
Penmaen, Nr. Swansea. 


YR YMOFYNNYDD 105 


Gweinidogaethu am Chwarter Canrif. 


ANRHEGU'R PARCH. E. R. DENNIS. 


AFWYD cylres o gyfarfodydd arbennig yn yr Hen Dŷ Gwrdd, 

Trecynon, ar ddyddiau Sul a Llun, Mai 25 a 26, er mwyn 

dathlu chwarter canrif gweinidogaeth y Parch. E. R. Dennis. 
Ar y dydd Sul gwasanaethwyd gan y Parch. Simon Jones, B.A., 
Caerfyrddin. Daeth cynulliadau lluosog ynghŷd fore a hwyr, a 
chafwyd dwy oedfa wrth fodd pawb, y Parch. Simon Jones mewn 
hwyl dda yn traethu gwirioneddau pwysig a gwerthfawr, gan wau 
cyfeiriadau i mewn at weinidogaeth hir a phwysig ein parchus 
weinidog, gweinidogaeth sydd yn hynod o hapus, bugeiliaeth ofalus 
o'r gorlan yn yr Hen Dŷ Cwrdd, gofal tyner yn tarddu o gariad at 
ei deiliaid nes gwneud ein haelwyd grefyddol yn un wir gartrefol 
a theuluol. 

Y nos Lun ddilynol daeth cynulliad lluosog iawn ynghŷd i'r 
cwrdd anrhegu. Cynrychiolid yno bob enwad yn yr ardal. Wedi 
canu emyn offrymwyd gweddi gan y Parch. J. Marles Thomas, 
M.A., Cefn Goed. Cadeiriwyd gan T. Botting, Ysw., B.A., B.Sc., 
Y.H. GOyfeiriodd at y pleser o weld y fath dorf wedi dod ynghŷd, 
tystiolaeth am boblogrwydd ein parchus weinidog a serch pobl 
pob enwad tuag ato. Pan feddyliodd yr eglwys gyntaf, meddai'r 
cadeirydd, am ddathlu chwarter canrif ein gweinidog a'i anrhegu, 
ein bwriad oedd cael cwrdd cartrefol yn yr ysgoldy. Ond yng 
nghwrs y paratoadau gwelwyd teimladau'r bobl y tu allan i'r 
eglwys, a phenderfynwyd mai rhaid ydoedd cyfarfod yn y capel. 
Da i ni drefnu hynny, canys yr oedd yr adeilad yn llawn cyn amser 
cychwyn. Cyfeiriodd y cadeirydd at y ffaith fod y wlad wedi 
gorfod wynebu ysbaid yn llawn o bryderon yn ystod y chwarter 
canrif diwethaf, ac nid oedd rhan gweinidog yn un hawdd. Wyneb- 
odd Mr. Dennis bryderon yr amser gyda dewrder a ffyddlondeb 
di-ildio. Carai dalu clod iddo am gadw safon pulpud yr Hen Dŷ 
Cwrdd mor uchel yn ystod ei weinidogaeth. Nid hawdd, meddai, 
i weinidog ieuanc ddilyn y diweddar Barchedig R. J. Jones, M.A., 
ond yr oedd y Parch. E. R. Dennis wedi gwneud hynny gydag 
urddas, ac wedi cyfrannu i'r eglwys ffrwyth meddwl goleuedig ac 
aeddfed yn ei bregethau Sul ar ôl Sul yn ddidor. Nid oedd yn 
anghofio hefyd ran Mrs. Dennis yng ngwaith yr eglwys, a phleser 
i bawb yno ydoedd gweld Mr. Raymond Dennis yn bresennol. 
Dymunwn ei weld yn ôl yn fuan o'r fyddin, ac y bydd y teulu eto'n 
gyflawn ar yr aelwyd. Estynnai'r cadeirydd ei longyfarchiadau 
i'r tri ar yr amgylchiad arbennig hwn. 

Cymrwyd rhan gan nifer o siaradwyr. Estynnai’r Parch. E. 
Rosalind Lee, M.A. a'r Parch. Basil Viney eu llongyfarchiadau 
cynnes i Mr. Dennis. Dywedai Miss Lee fod y weinidogaeth wedi 
bod yn hynod o hapus yn y cysylltiad rhwng bugail a phraidd, a 

thaer weddiai y cai Mr. Dennis lawer blwyddyn i wasanaethu eto. 
Darllenodd Mr. John Thomas, ysgrifennydd yr eglwys, nifer o 
lythyrau'n datgan ymddiheuriad am absenoldeb, ond yn llon- 
gyfarch ac yn dymuno'n dda i'r gweinidog—yn eu plith yr oedd y 
Prifathro W. S. Jones, M.A., M.Sc.; Mrs. Hudson, merch y 
diweddar Barch. R. J. Jones ; Parch. D. Tudor James, gweinidog 
gyda'r Annibynwyr yng Nghaerloyw ; y Parch. W. Morse, B.A., 
Ebenezer, Trecynon, ynghŷd â holl weinidogion Undodaidd 
Ceredigion. Llefarodd yr ysgrifennydd hefyd ar ran yr eglwys. 
Datganodd yr edmygedd a'r gwerthfawrogiad am arweiniad ac 
ysbrydiaeth drwy'r chwarter canrif. Siaradodd Mr. D. T. 
Williams, arolygwr yr ysgol Sul, ar ran yr ysgol. Mewn modd 
dymunol a hapus iawn cyfeiriodd at nodweddion arbennig Mr. 
Dennis fel athraw yn yr ysgol Sul. 

Rhag i'r cwrdd fynd yn undonnog, cafwyd ychydig amrywiaeth. 
Wrth alw ar Mr. W. Evans i roddi cân, cyfeiriodd y cadeirydd at y 
cyfeilydd, Proff. Richard Howells. Pan geisiodd ganddo rai 
dyddiau cyn y cwrdd i gyfeilio, aeth Proff. Howells i sôn wrtho am 
y wers gyntaf a gafodd i chwarae'r offeryn. Fe'i cafodd gan y 
diweddar Mrs. R. J. Jones. Chwareuai Proff. Howells yr offeryn 
yn yr Hen Dŷ Cwrdd dros drigain mlynedd yn ôl, a phleser calon 
oedd cael ei gwmni'n y cwrdd arbennig hwn a'i glywed yn cyfeilio 
mor feistrolgar. 

Galwyd ar ddwy chwaer i siarad ar ran Cynghrair y Gwragedd, 
Mrs. J. R. James a Mrs. Josiah Davies. Sonient am yr hyfrydwch 
i dystiolaethu am ragoriaethau ein gweinidog parchus fel pregethwr, 
bugail a ffrind, ac am gynorthwy Mrs. Dennis i'r chwiorydd. 
Dymunent ar aelodau'r eglwys barhau'n eu ffyddlondeb, ac felly 
gynorthwyo'r gweinidog yn ei weinidogaeth. Siaradodd Mr. 
Edgar Williams ar ran y Gymdeithas Ddiwylliadol, gan bwys- 
leisio'r cytgord a ffynnai ymhlith yr aelodau, a'r cynorthwy cal- 
onnog a roddai'r gweinidog i bawb bob amser. Yn ôl ei arfer yn 
feistrolgar yr adroddodd Mr. W. R. Evans y darn “‘ Caru Cymru.” 

Yn awr daethpwyd at waith pennaf y cwrdd—sef trosglwyddo 
anrhegion i'r Parch. E. R. Dennis, Mrs. Dennis, a Mr. Raymond 
Dennis. Anrhegwyd y gweinidog â bureau a siec gan Mr. John 
Davies, aelod hynaf yr eglwys. Dywedodd y teimlai yn anrhydedd 
estyn yr anrhegion hyn i’w-barchus weinidog. Llongyfarchodd ef 
a diolchodd iddo am weinidogaeth mor werthfawr a chynorthwyol 
am ysbaid mor faith â chwarter canrif. Dymunodd iddo hir oes 
a phob bendith yn y dyfodol. Diolchodd y gweinidog iddo, ac 
awgrymodd y cai gyfle i siarad yn nes ymlaen. Anrhegwyd Mrs. 
Dennis gan Nyrs C. Evans â hambwrdd arian. Llongyfarchodd 
hithau Mrs. Dennis gan ddymuno'r gorau iddi'n y dyfodol. Estynn- 
wyd y rhodd i Mr. Raymond Dennis gan Mr. Idris Davies, ysgrif- 
ennydd yr ysgol Sul. Dymunodd iddo hir oes a dychweliad yn 

ddiogel o'r fyddin. Diolchodd Mrs. Dennis a Mr. Raymond 
Dennis mewn geiriau pwrpasol. 

Yn effeithiol iawn canwyd “ As I sat here”. gan Mr. Ernest 
Evans. Siaradwyd ymhellach gan frodyr y tu allan i'r eglwys, 
Cynghorwr T. Phillips, Mr. Lewis Edwards (Cefn Coed), Mr. J. L. 
Rowlands (Highland Place), y Parch. W. Aerwyn Jones ar ran 
gweinidogion y cylch. Yr oedd y Parchn. W. D. Lewis a D. J. 
Marlow yno hefyd. 

Yn awr daeth tro arwr y cwrdd i siarad. Teimlai'n ddiolchgar 
iawn fod cynulliad mor lluosog wedi dod ynghŷd ; diolchai i Mr. 
Botting am lywyddu, a chredai nad oedd neb a fedrai gydymdeimlo 
â gweinidog fel Mr. Botting. Dymunai ddiolch i bawb am eu 
teimladau da. I eglwys yr Hen Dŷ Cwrdd y ganmoliaeth orau a 
fedrai ei rhoi ydoedd—pe byddai'n cael ei amser drosodd eto 
deuai i'r Hen Dŷ Cwrdd am chwarter canrif arall ; cafodd amser 
mor ddedwydd yn eu mysg. Ar ôl chwarter canrif yr oedd nifer 
fawr o wynebau hoff wedi diflannu ; yr oedd lleoedd gweigion yn 
y seddau. Ond diolchai am eu cwmni melys cyhyd. Am y 
Parch. R. J. Jones dymunai ddweud o waelod ei galon mai ef oedd 
y ffrind gorau y gallasai gweinidog ieuanc ei gael. Diolchodd 
hefyd i'r Parch. Simon Jones am ei neges werthfawr a chysurlawn 
yn y ddwy oedfa. Teimlai'n ddiolchgar am bob datganiad da. 

Daeth terfyn ar gyfarfod dymunol a hapus, yn fwyniant hyd yr 
ymylon. Diolcha'r eglwys am lwyddiant y cyfarfod. Terfynwyd 
trwy ganu—'* Dan dy fendith wrth ymadael.” 

WE 

Ymadawiad y Parch. John Evans, B.A. 


R Sul, Mehefin 22, gorffennodd y Parch. John Evans, B.A. 
A ei weinidogaeth yng Nghapel yr Undodiaid, Heol Newydd, 
Aberystwyth, ac erbyn hyn y mae yn ôl yng ngogledd-ddwyrain 
y sir y treuliodd ran helaeth o'i fywyd ynddi, swydd Lancaster, 
lle y bwriada dreulio gweddill ei ddyddiau. _ Carwn ar ran Undod- 
iaid Ceredigion roi ffarwel iddo a dymuno iddo flynyddoedd lawer 
o iechyd a thawelwch a thangnefedd. Mae’n llawn haeddu hynny. 
O feddwl am John Evans rhed fy meddwl yn ol i fis Chwefror 
1897. Yr oedd ef a minnau i fynd i Fanceinion i gael interview 
gyda phwyllgor ac athrawon ein coleg yno yn y gobaith o gael ein 
derbyn i'r coleg fel myfyrwyr. Yng ngorsaf Llanbedr y diwrnod 
hwnnw y cefais i'r olwg gyntaf erioed arno, ac yng nghwmni ein 
gilydd y teithiasom i fyny ac yn ôl. 
Wedi hynny buom yn gyd-fyfyrwyr ym Manceinion am bum 
mlynedd, a byth oddiar hynny bu ein cyfeillgarwch yn ddiffael. 
Profodd ef ei hun yn fyfyriwr gofalus a diwyd. Ni chredai mewn 

gor-weithio ond credai'n gryf mewn gweithio'n rheolaidd gyda 
threfn a chynllun. Fel myfyriwr, ac ym mhopeth arall, mi gredaf, 
y gellir ei alw ef, fel y galwyd John Morley, yn Honest fohn. 

Wedi iddo orffen â'r coleg derbyniodd alwad i fugeilio ein 
cynulleidfa yn Colne. _ Wedi iddo fod yno ddwy flynedd gwahodd- 
wyd ef i gymryd gofal cynulleidfa weithgar a blodeuog Rochdale, 
lle y llafuriodd yn fawr ei barch a'i ddylanwad o 1907 hyd 1929, 
a chredaf mai dyma'i flynyddoedd mwyaf toreithiog. Yr oedd 
nifer dda o bobl ieuainc yn y gynulleidfa hon ac yr oedd ei ddylan- 
wad yntau arnynt yn fawr ac effeithiol. Symudodd oddiyno i 
Newchurch, lle y bu'n weinidog hyd 1937. O Newchurch y daeth 
i Aberystwyth, lle y gweithiodd yn ddiwyd ac egniol am bedair 
blynedd. 

Os bach mewn rhif ydyw cynulleidfa Aberystwyth, nid yw heb ei 
dylanwad. Mae'n bleidiol iawn i achos Heddwch ac i Gynghrair 
y Cenhedloedd, ac yn ystod ei arosiad yn y dre gwnaeth Mr. Evans 
ei orau gyda'r ddau fudiad yma. _ Etholwyd ef i gynrychioli adran 
leol yr olaf yn ei phrif gynadleddau. Yn ei dro hefyd cymerai'r 
gwasanaeth crefyddol yn yr ysbyty a'r tloty, arwyddion sicr ei fod 
cf a'i ddiadell fechan yn cyfrif ym mywyd Aberystwyth. 

Wedi iddo ddod yn ôl i Gymru bu Mr. Evans yn ffyddlon iawn 
i gyfarfodydd y Gymdeithas ac yn Llywydd iddi am flwyddyn. 
Eithriad oedd ei absenoldeb o gyrddau chwarter neu flynyddol. 
Bu'n deyrngar iawn hefyd i Gymdeithas Gweinidogion y sir, a 
chymrai ddiddordeb mawr ymhob trafodaeth. 

Carwn yn fawr ar ran caredigion yr achos yn sir Aberteifi 
ddiolch yn fawr iddo am ei lafur o blaid y Gymdeithas a'n cynull- 
eidfaoedd, ac ar yr un pryd ei sicrhau fod dymuniadau'r cyfeillion 
hyn ganddo am weddill ei yrfa. 

Wedi ymddeol! Ond nid dyn segur fydd ef. Daw cyfleusterau 
eto i wneud rhywbeth tuag at godi a gwella dyn a'i gyflwr, a gwn 
y gwna John Evans fanteisio arnynt. 

E. O. JENKINS. 

Hanesyn Diddorol. 
RICHARD BAXTER A'R YNAD HEDDWCH. 


ENDERFYNODD nifer o weinidogion y ddinas hon (Coventry) 
p a droisid allan gan Ddeddf Unffurfiaeth (1662), gyda chyd- 

weithrediad Mr. Baxter, uno i sefydlu gwasanaeth pregethu 
mewn tŷ o'r neilltu ar y “comin” gerllaw, yn agos i bentref 
Berkswell (pellter 7 milltir). Yr oedd amser y cwrdd fel rheol yn 
eithriadol fore. Gadawodd Mr. Baxter Coventry yn yr hwyr un 
diwrnod gyda'r bwriad o gyrraedd y tŷ ganol nos er mwyn pregethu 

yn y plygain drannoeth. Yr oedd y nos yn dywyll a chollodd y 
ffordd, ac wedi crwydro yn hir daeth at dy boneddwr ac aeth at y 
drws i holi’r ffordd. Atebwyd y drws gan y forwyn a hysbysodd 
ei meistr fod gWr o wisgiad parchus wedi colli ei ffordd. Archodd 
y boneddwr ei wahodd i mewn, ac aeth yntau a chafodd groeso 
caredig. Yr oedd ei sgwrs yn rhoi boddhad a’i synnwyr a’i 
wybodaeth yn deffro parch yn ei letywr. Wedi swper, dymunai’r 
boneddwr wybod pwy oedd, ac meddai, “ Gan fod gorchwyl neu 
alwedigaeth gan y rhan fwyaf o ddynion, mae'n ddiamau fod 
gennych chwithau waith.” “‘ Oes,” ebai Mr. Baxter gyda gwên, 
“* daliwr dynion wyf fi.” “ Mae'n dda gennyf wybod hynny,” 
meddai'r boneddwr. “ Yr ydych y dyn sydd arnaf ei eisiau. Ynad 
Heddwch ydwyf fi yn y rhanbarth hwn, ac y mae gennyf y ddylet- 
swydd o ddal Dic Baxter, a ddisgwylir i bregethu yn agos i'r lle 
hwn yn fore yfory. Chwi gewch ddod gyda mi ac mi fentraf y 
daliwn ni yr hen gadno.” Cytunodd Mr. Baxter, fel dyn call, i 
fynd gydag ef. Yn fore drannoeth aeth y boneddwr a Mr. Baxter 
gydag ef yn ei gerbyd i'r fan y cynhelid y gwasanaeth. Pan 
gyrhaeddwyd gwelwyd llu o bobl yn sefyllian o gwmpas, a phan 
welsant gerbyd yr Ynad ac amau ei amcan, nid aethant i'r tŷ. 
Wrth weld hynny dywedodd yr Ynad wrth Mr. Baxter, “ Mae 
arnaf ofn fod ganddynt syniad am fy amcan, ac mae'n ddigon 
posib fod Baxter yn gwybod ac am hynny yn cadw draw, canys 
nid yw'r bobl yn mynd i'r tŷ. Rwy'n meddwl yr awn ni dipyn 
ymhellach ; efallai yr ânt i mewn wedyn a dychwelwn yn y man 
i orffen ein gorchwyl ”. 

Pan ddaethant yn ôl allan yr oedd y bobl o hyd. Ofnai'r Ynad 
fethu â llwyddo yn ei amcan, a dywedodd wrth Mr. Baxter, gan 
fod y bobl hyn yn wrthwynebol i'r llywodraeth y byddai'n dda 
ganddo pe bai Mr. Baxter yn eu hannerch ar deyrngarwch ac 
ufudd-dod. Atebodd yntau ci bod yn dra thebyg na wnai hynny 
mo'r tro gan fod y bobl wedi dod ynghyd i gwrdd crefyddol. Ni 
fyddent fodlon ar anerchiad o'r fath a awgrymwyd : ond os gwnai'r 
Ynad ddechrau trwy weddi fe wnai yntau geisio eu hannerch yn 
bwrpasol. “ Yn wir,” ebai'r Ynad, gan roi ei law yn ei boced, 
“nid yw fy Llyfr Gweddi gennyf, neu mi wnawn. Ond yr ych 
chwi yn edrych fel un a allai weddïo gyda 'nhw yn ogystal a siarad. 
Byddwch gystal a dechrau trwy weddi.” Cytunwyd i hynny, a 
disgynnodd y ddau o'r cerbyd, ac aethant i'r tŷ a'r bobl ar eu hôl. 
Gweddïodd Mr. Baxter mor ddwys a thaer, fel y gallai ef, nes y 
llifai dagrau ar ruddiau'r Ynad. Yna aeth ati i bregethu yn ei 
ddull effeithiol ef. Pan orffennodd troes at yr Ynad ac ebai, 
“ Syr, y fi yw Dic Baxter yr ydych am ei ddal. Rwyf yn barod 
i ddod gyda chwi.” Modd bynnag fe newidiodd yr Ynad ei farn 
am, a'i deimlad at, yr ymneilltuwyr o hynny allan, a daeth yn un 
o'u prif gefnogwyr.—(Dyfynwyd o'r Congregational Magazine, 1820.) 

Ein Cymanfaoedd Canu. 


Dywepar ym Morgannwg am y byddai “ Gymanfa Morgannwg ”’ yn ddisgrifiad 
hollol anghywir ohoni. Fe saif Capel y Graig Trebanos ym Morgannwg, ac 
yno y cynhaliwyd y gymanfa a gofnodir yn y paragraff hwn. 

Rhai wythnosau cyn dydd Llun y Pasc penderfynodd Pwyllgor Cymanfa 
Morgannwg ohirio'r gymanfa hyd nes y ceid amser mwy hwylus a chyfaddas 
i'w chynnal. Yr oedd methiant cael cyfleusterau teithio'n rhwystr i gynull- 
eidfaoedd Hen Dŷ Cwrdd Aberdâr a Hen Dŷ Cwrdd Cefn Coed, ac yr oedd y 
deddfau dogni'n rhwystr i gynulleidfa Gel‘ionnen a'r Graiz i baratoi ymborth 
i'r ymwelwyr. Dyna'r sefyllfa eleni, a than orfod penderfynodd Pwyllgor 
Morgannwg beidio â chynnal y gymanfa hyd nes y symudir y rhwystrau hyn. 

Wedi gwneud y penderfyniad yn hysbys, teimlai rhyw leiafrif yn Nhrebanos 
chwithdod o feddwl am “ flwyddyn heb ynddi gymanfa ganu.” Symudwyd y 
rhwystr pennaf i gael cynulleidfa pan benderfynodd y Llywodraeth roi gwyliau 
i'r gweithwyr ar ddydd Llun y Pasc. Teimlai un blaenor ffyddlon sydd wedi 
mynychu cymanfaoedd Morgannwg am hanner can mlynedd—teimlai i'r byw 
ein bod yn rhy barod i chwilio esgus dros gefnu ar “ draddodiadau'r tadau.” 
Efallai mai dim ond ychydig sydd wedi aros, ond y mae'n bwysig i ni ddal gafael 
dynn ar yr hyn sydd wedi aros, canys y mae ynddo ysbrydiaeth a bywyd sydd 
wedi dal straen yr ymdrech. _ Aeth yr ychydig eiriau tawel gwefreiddiol i galon 
cynulleidfa Trebanos, a phenderfynwyd cyfarfod pe baem ddim ond yn cynnal 
cwrdd i ganu ein mawl a'n diolch i Dduw am efengyl ogoneddus y Pasc mewn 
dyddiau tywyll a blin yn hanes y byd. 

Cyfarfyddwyd a chafwyd cynulliad a chanu tu hwnt i ddisgwyliadau. Dechreu- 
wyd a llywyddwyd oedfa'r bore gan y gweinidog, ac yn ystod y cwrdd clywsom 
eiriau cynorthwyol gan Mr. John Hopkin. Dechreuwyd oedfa'r prynhawn gan 
Mr. B. G. A. Williams o Slough. Da gennym gael adnabod Mr. Williams, a 
chael geiriau mor dreiddgar a dwys ganddo o bulpud Capel y Graig. Y mae 
Mr. Williams yn briod ag un o ferched y gynulleidfa, yn fab yng nghyfraith i 
Mr. H. H. Morgan, arweinydd y gan. Dymunwn ei weld yn dychwel yn fuan 
o'r fyddin a'i glywed eto'n annerch ein cynulleidfa... Llywyddwyd yn y cyfarfod 
hwn gan Mr. D. W. John, Y.H., ac arweiniodd ein meddyliau'n ôl at rai o 
gymanfaoedd y dyddiau gynt. I ddechrau cwrdd yr hwyr adroddwyd Salm 
gan Mrs. B. Bevan, a gweddiwyd gan y Parch. Lewis Morgan. Llywyddwyd y 
cyfarfod hefyd gan Mr. Morgan. Yn ystod y dydd canwyd unawd gan Mrs. 
E. Lewis, Glanbran, ac adroddwyd gan Nansi Evans a Mrs. M. T. Davies. 
Cafwyd unawdau ar yr organ gan yr organydd, Mr. I. E. Hopkin, B.Sc. Arwein- 
ydd y canu oedd Mr. H. H. Morgan. 

Cymanfa un cynulleidfa claedd hon : gwelwyd eisiau 'r cyfeillion o Aberdâr 
a Chefn Coed : yr oedd ysbrydiaeth eu presenoldeb a'u cân ar goll, ac er mai 
dim ond un cynulleidfa o'r dair sydd wedi cydgerdded i ganu ers blynyddoedd 
bellach a gynrychiolid, yr oedd hon yn gymanfa ganu, yng ngwir ystyr y gair. 
Yr oedd y datganiad o'r anthem “‘ Teyrnasoedd y Ddaear ” a'r gôr-gân “ Daughter 
of Zion ” yn dystiolaeth am hynny. Yr oedd Mr. H. H. Morgan yn ei hwyl 
arferol, a phan ddatganwyd gan Mr. I. E. Hopkin ar yr organ rai o gampweithiau 
cerddoriaeth ysbrydoledig arweiniwyd y gynulleidfa i uchelderau moliant. 

Yn ffyddiog edrychwn ymlaen at y dydd pryd y bydd y dair cynulleidfa yn 
cerdded fraich ym mraich i'r ŵyl. Gwawried y dydd hwnnw yn fuan. 


[Ni ddaeth hanes Cymanfa Ceredigion i'm llaw erbyn y rhifyn hwn.—Gor.] 

MEHEFIN 10, yn Blaenwaun-fach, plwy Llandysilio-go-go, HANNAH 
DAVIES, gweddw y diweddar Lewis Davies, Rosehill, gerllaw Pantydefaid, 
yn 88 mlwydd oed. Bu hi a'i phriod yn byw am flynyddoedd yn y Gwastod, 
ac yr oeddent yn eu helfen yn porthi a gofalu am anifeiliaid y fferm fechan. 
Wedi i henaint eu goddiweddyd symudwyd i Rosehill, tŷ bychan a saif heb fod 
ymhell o'r Gwastod, ac oddiyno y claddwyd ef nifer o flynyddoedd yn ôl. Wedi 
colli ei gwmni ef, a chan fod pwysau'r blynyddoedd yn pwyso arni, âeth i fyw 
at nith iddi a'i phriod ym Mlaenwaunfach, lle y cafodd bob tynerwch a lle y 
daliodd ei hyspryd yn ffraeth hyd y diwedd. Fel ei phriod nodweddid hi gan 
ddiniweidrwydd a pharodrwydd i wneud daioni. Gadawodd neiaint a pherth- 
ynasau eraill i weld ei heisiau. Claddwyd y dydd Gwener dilynol ym mynwent 
Pantydefaid, ac yn absenoldeb y gweinidog, gwasanaethwyd gan y Parch EF. O. 
Jenkins. 

Nodion yr Eglwysi. 


ENNILL ANRHYDEDD —Dieithr efallai i lawer o ddarllenwyr YR YMOF- 
YNNYDD yw enw David Gold Davies, Llysteg, Aberaeron... Mab y Cynghorwr 
D. H. a Mrs. Davies o'r lle uchod ydyw, a brawd i'r Parch J H Coram Davies, 
B.A., Caerdydd. Ary môr y mae ei orchwyl, ac heibio i ddeufis yn ôl ymosododd 
y gelyn ar y llong yr oedd ef ynddi, rywle'n agos i draethau'r East Coast. Def- 
nyddiodd Mr Davies machine-gun y llong gyda'r canlyniad iddo niweidio awyren 
y gelyn a'i gwneud yn amhosibl iddi barhau'r ymosod ar y llong. Trwy weithred 
Mr. Davies diogelwyd y llong, a bywydau y rhai a oedd arni. Dangosodd 
wroldeb a medr mawr, a chydnabyddwyd hynny pan alwyd ef i balas ein brenin 
yn Llundain. Yno yr arwisgodd y brenin ef â bathodyn a'i anrhegu ag anerchiad 
sy'n ei anrhydeddu a'r teitl o M.B.E. (Member of the British Empire). Anrhydedd 
uchel ydyw hwn nad oes ond ychydig yn ei ennill, a gall Mr Davies deimlo'n 
falch iddo gyflawni gweithred mor arwrol ac effeithiol fel y bu'n foddion i atal 
y gelyn yn ei amcan i ddifrodi bywydau. Fel ei rieni, y mae Mr. Davies yn 
aelod yng Nghapel Ciliau Aeron, ac yn bresennol yn y gwasanaeth ar y Sul pan 
bydd yn ymweled a'i gartref. Golyga hynny ei fod yn cerdded taith hir o 
Aberaeron, yn ôl a blaen. Yr ydym ni yng Nghiliau yn llawenhau am yr an- 
rhydedd y mae wedi ei ennill iddo'i hun. 

Y CYFARFODYDD BLYNYDDOL —Cynhelir cyfarfodydd blynyddol y 
Gymdeithas yng Nghiliau Aeron ar ddyddiau Mawrth a Mercher, Awst 12 a 13. 
Disgwylir Mr. Philip M. Oliver, B.A., C.B.E., Llywydd y General Assembly 
iddynt. Ceir manylion pellach yn rhifyn Awst.—E.O. Jenkins, Ysgrifennydd. 

CRONFA'R MYFYRWYR —Am ateb fy S.O.S. diolchaf i Alltyplaca— 
(£1:11:6); Caerfyrddin—(£4 : 3 : 3) ; Capel y Groes—(£1:7:0) ; Cribyn 
(£2 : 14 : 6) ; Graig Llandysul—(4 : 9 : 0). Gobeithio y gwna'r eglwysi sydd 
eto heb gyfrannu wneud hynny cyn ymddangosiad y rhifyn nesaf o'r YMOF- 
YNNYDD.—SIMON JONES, (7rysorydd), Celfan, Southgate, Swansea. 

ARHOLIAD Y TONIC SOLFFA.—Wele restr o enwau'r plant a fu yn 
llwyddiannus yn Arholiad y Tonic Solffa dan nawdd Pwyllgor Cymanfa Ganu 
Undodiaid Ceredigion. Cynhaliwyd yr Arholiad yng Nghapel Cribyn a Chapel 
y Fadfa. Paratowyd y Plant gan Mrs. Mallie Jones, L.L.C.M. a Miss Lil 
Lewis, A.L.C.M. Junior : Gareth Stephens, Rita Davies, Mary Davies, Martha 
Davies, Magwen Lloyd, Sulwen Evans, Valerie Jenkins, Evan David Griffiths, 
Roy Wood, Margaret June Jones, Griffith Jenkins, Thomas Iwan Davies, Glen 
David Evans, Marian Jones. Elementary: Gareth Stephens, Martha Davies, 
Mary Davies, Nancy Howells, Milly Roderick, Walter Roderick, Arthur Roderick, 
Hefin Jenkins, Glyndwr Davies, 

GELLIONNEN A’R GRAIG, TREBANOS.—Bu deiliaid yr ysgol Sul yn 
cynnal eu tê parti yng Ngellionnen ar y Llungwyn _ Gorfu trefnu eleni ychydig 
yn wahanol ar gyfer y tê oherwydd amgylchiadau'r amser, ond nid oedd effaith 
y prinder yn amlwg ar y byrddau a oedd yn llwythog o ddanteithion Cafwyd 
mwyniant a dydd o heulwen ar y mynydd. 

GYMDEITHAS MORGANNWG.—Rhai wythnosau'n ôl bu'r Gymdeithas 
hon yn dathlu ei hanner can mlwydd oed, a chynhaliwyd cyfarfodydd arbennig 
yn Highland Place, Aberdâr. Taflwyd cipdrem yn ôl dros hanes yr hanner 
canrif mewn araith ddiddorol gan y Parch. Simon Jones. Byddai'n fantais i 
Undodiaid Cymru, yn Gymry ac yn Saeson, ddarllen yr araith hon mewn print. 
Y mae'n cynnwys hanes na ddylid gadael iddo fynd ar goll. Dechreuwyd cwrdd 
yr hwyr gan y Parch. J D. Jones, B.A., B.D., Llywydd y Gymdeithas, a thraddod- 
wyd ‘‘ pregeth y Iwbili” gan y Parch. E. R. Dennis. Gosododd bwyslais ar y 
pynciau hyn—ein bod yn dystion i draddodiad gogoneddus ; fod pwrpas ysbrydol 
yn rheoli gweithrediadau dynion ; fod Duw'n ateb cri enaid Mewn pwyllgor 
diweddarach penderfynwyd gwneud ymgais i gasglu £500. Pan ddaw'r apêl i 
law fe geir ynddi'r manylion am weinyddu'r Jubilee Fund. 

Y GYMANFA GANU.—Bydd pwyllgor Cymanfa Ganu Ceredigion yn cwrdd 
yng Nghapel y Bryn ar ddydd Sul, Gorffennaf 6, am bedwar o'r gloch. Disgwylir 
dau gynrychiolydd o bob capel. Agenda : (1) Ethol Swyddogion ; (2) Trefniadau 
arferol. Dan Davies, Ysgrifennydd. 

ABERYSTWYTH.—Hwyr Sul, Mehefin 22 daeth gweinidogaeth y Parch 
John Evans, B.A. y’nghapel bach Heol Newydd i ben. Ar ôl y gwasanaeth 
cafwyd cwrdd byr i ganu'n iach iddo ac i ddymuno pob daioni a dedwyddwch 
iddo yn ystod y gweddill o'i oes Siaradwyd ar yr achlysur gan gadeirydd y 

gynulleidfa a chan ddau o'r aelodau eraill, a chafwyd gair yn fyr, gan yr ysgrif- 
ennydd. Gwnaeth y cadeirydd hefyd gyfeiriad at y ffaith ein bod hefyd wedi 
colli yn ddiweddar o'n plith Miss Ray Davies (Cribyn) a fu am ryw ddwy flynedd 
yn cadw tŷ i Mr. Evans ac a oedd mor ffyddlon yn mynychu'r capel ac mor 
ddefnyddiol gyda'r canu. Dymunwn iddi hithau hefyd bob daioni pa le bynnag 
y bo. Er ein bod wedi colli ein gweinidog nid ydym wedi colli ein hyder yn 
nyfodol yr achos bach, ac ond i bob aelod wneud ei ran a bod yn ffyddlon ni raid 
pryderu am a ddaw. Dymunwn hefyd estyn gwahoddiad cynnes i bawb a ddaw 
ar ymweliad (byr neu hir) ag Aberystwyth i fynychu'r gwasanaeth mor aml ag 
y gallont 

LLE Y MAE DYRNOD Y GELYN DRYMAF.— Gellir estyn cymorth amserol 
a bendithiol i'n cyd-Undodiaid drwy gynnig gwyliau i weithwyr a orfodir i fyw 
yn y mannau lle y mae dyrnod y gelyn drymaf—y Blitzed Areas. Anodd iawn 
fydd perswadio'r dynion hyn i adael eu cartrefi hyd yn oed am amser byr, ond 
y maent mewn gwir angen am seibiant a chyfnewidiad.  Danfoned pwy bynnag 
sydd mewn ffordd i estyn llety iddynt bob manylion i'r Parch. F. M. Ryde, 
22A, Oueen's Gate Mews, London, S.W.7. Efe sy'n edrych ar ôl yr ochr yma i 
waith War Emergency Service Committee ein henwad. 'Trwy haelioni Undodiaid 
America y mae arian mewn llaw ar gyfer costau teithio, a lle y bo galw am hynny 
gellir estyn cyfran tuag gost y bwyd.—E. R. LEE. 


Y TAFOD 
(Cyd-fuddugol yn Nhreorci). 


Er efrau sydd anhyfryd,—ei golyn 
A'i gelwydd sydd enbyd ; 
Dihafal ydyw hefyd 
A'i ddawn bert i ddenu byd. h 
Trebanos. LLANORFAB. 


J. D. Lewis a'i Fei bion, Argraffwyr, Gwasg Gomer, Llandysul. 


A GOLDEN TREASURY OF THE BIBLE (and Apocrypha) 

: Edited by MORTIMER ROWE, B.A. assisted by Principal H. McLacuuan, 
and PROFESSOR DOROTHY Tarrant. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition : Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 

RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT. Twenty-two books of 
different titles and authors. 1/- each (by post 1/14). 

Send for 24 page Prospectus with synopses of the individual books, 

A NEW SERIES OF SHILLING BOOKS now issued includes the following : 
From Primitive to Modern Religion by R. F. Rarrray, M.A., Px.D. ; 
World Vision by L. J. BELTON, B.A., M.Sc. ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by Bast VINEY ; A Possible Religion—the Christian way of 
life by Basin MARTIN, M.A. (the author of ‘ An Impossible Parson ’). 

PICTURES IN THE FIRE and other Talks to Girls and Boys. 

by Mary Francis, L.L.A. Price—1/- (by post 1/14). 

Seventh volume of a popular series. 

WAYS TOWARDS THE SPIRITUAL LIFE 

By Dr. G. Dawes Hicks, (Addresses to Students of Carmarthen Pres- 
. byterian College) Cheap Edition with stiff board cover. 1/- (by post 1/2). 
THE IMMORTAL SOUL IN DANGER ; 

by JAN Masaryk, Minister for Foreign Affairs in Czechoslovac Republic 

(1941 Essex Hall Lecture.) 1/- each (by post 1/13). 

CAN WE STILL BELIEVE IN MAN ? 

“by LESLIE Betton, B.A., M.Sc., formerly Editor of “* The Inguirier ” 
(now of Sheffield.) Price 1/- (by post 1/14.) 


The Lindsey Press, 5 Essex Street, Strand, London, W.C.2. 
Llyfrau Newydd 

PENNILL a THON gan W.R. Evans 
DYMA A DDYWED Y Tyst :— 
“* YMGAIS ar linellau awen Idwal Jones yw ‘ Pennill a Thonc.’ 
Y mae'r canu'n ysgafn heb fod yn wag, a phriodwyd geiriau 
ac alaw yn fedrusiawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 
IW GAEL O WASG GOMER, LLANDYSUL 


Why suffer 
headaches? 


If you are otherwise healthy, then there 
can be linle question that your eyes 
are the cause. Think of the work yous 
eyes have toda, Glasses can definitely 
cure headaches caused by strain. 


Po 
Becel, jy o?te4 
F.B,O.A,, F,S.M.C., F,1.0, 


Qualified Ophthalmic Optician 


31, GREAT DARKGATE STREET, 
ARERYSTWYTH, 

Cymdeithas Undodaidd Deheudir Cymru 


Y PARCH. EVAN GRIFFITH JONES 


“ Y Tri Hyn ”»” 
David Richards 
Ein Cymanfaoedd Canu 
Priodasau 
Marwgofion 
Nodion yr Eglwysi 

Pris 3c. y mis; drwy y Post, 4s. oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., ì'r Golygydd— 
Y Parch. J. D. Jones, B.A., B.D., 211, Swansea Road, 
'Trebanos, Swansea. 
Pwyllgor Ymgynghori—PriratHrRo W. S. Jones, M.A., M.Sc. ; PARCHN. S. E. 
Bowen ; E.R. Dennis ; D. Evans; E.G. Evans, B.A. ; JoHN Evans, B.A. ; 
E. O. Jenxins; E. G. Jones; J, ISLAN Jones, M.A.; Simon Jones, B.A. ; 
J. Maries Tuomas, M.A.; Lewis Wituiams; T. O. Wrnniaws, M.A.; a'r 
Mar. J. Hopxin a D. Jones. 


’ 


Yr archebion a'r taliadau i'w hanfon i'r Cyhoeddwyr— 
J.D. Lewis a'i Feibion, Swyddfa'r “ Ymofynnydd”', Llandysul. 

Ll if “Rhoddwch lyfrau fel gwobrwyon 
y rau— i Ffyddloniaid yr Ysgol Sul 
Anfonwch am y Catalog Newydd 


o Lyírau a Gyhoeddwyd yng 
Ngwasgz Gomer, Llandysul 


ATODLEN “ YR YMOFYNNYDD '—Awsr 1941. 


Y ParcH. EVAN GRIFFITH JONES, 
GWEINIDOG CAPELYGROES A CHRIBYN, 


GORFFENNAF 1936 -GORFFENNAF 1941 


GANwyp Mai 6, 1903. Bu FARW GORFFENNAF 1, 1941. 

Golygydd—Y Parch. 7. D. JONES, B.A., B.D. 

Er Cof am 
Y Parch. Evan Griffith Jones. 


Ffarwel ! dda was, da a duwiol—ie a ffrind 
Hoff o’r urdd fugeiliol ; 
Wyl gennad, os blygeiniol 
Aeth o'i waith, fe wnaeth ei ôl. 


Fel ei Fwyn ei ofal a fu—o'i braidd, 
Pob yr un wnai'i barchu ; 
O'u nos gwasg i'th fynwes gu, 
Dad, ei aelwyd a'i deulu. 
(CRIBIN BACH.) 


Anodd ffurfio geiriau ffarwel 
Ar ôl colli cyfaill cu, 

Ond daw haul y Nef i rwygo 
Y cymylau tywyll du. i 


Ychwanegodd adnod arall 
At drysorau'r Beibil Mawr, 

Adnod fydd ar gôf ei ardal 
Yn goleuo megis gwawr. 


Gwelsom ynddo ddelw'r Deyrnas, 
Gweddi dawel yn ei daith, 

A phob cam yn fwy o bregeth 
Na huodledd geiriau maith. 


Dyna'r Bregeth fydd yn aros— 
Gwefus bur a chalon lân, 
Ysbryd mwyn a llaw garedig 
tyfaill pawb yn ddi-wahân. 


D. Jacos DAvIes, 

Y Parch. Evan Griffith Jones. 


A EINTIWCH fi fel yr wyf, yn greithiau a chwbl,” ebe rhywun 
p wrth arlunydd a awdurdodwyd i beintio darlun ohono ; 

pwy, ni chofiaf; Cromwel, o bosibl, ac yn debygol. Nid 
gorchwyl anodd yw peintio darlun o'r allanol o ddyn, yn enwedig 
o bydd yr arlunydd yn feistr ar ei gelfyddyd ; peintio darlun cywir 
ffyddlon o'r gwreiddiol yw'r nôd a esyd o'i flaen i anelu ato ; ac 
o ddigwydd iddo fethu, nis bodlonir. Gorchwyl cryn lawer anodd- 
ach, modd bynnag, yw peintio darlun geiriol cywir a llawn o'r dyn 
(o'r cymeriad neu'r bersonoliaeth) tu cefn i'r wisg allanol. Wrth 
ddrws y bywyd mewnol hwn wynebir ni gan rybudd, anweledig yn 
wir, eithr nid llai sylweddol oblegid hynny, “ Hyd yma y deui, dim 
ymhellach.” _ Eithr haws yw peintio darlun cywir a llawn, cyn 
belled ag y mae hynny yn bosibl, o ambell gymeriad nag ydyw o 
gymeriadau eraill. Daw ambell gymeriad i'r golwg—fe'i hamlyga 
ei hun—heb unwaith ar ymdrech o du'r perchennog, a pheri inni, 
o sylwi'n graff arno, i ddywedyd “ Dyma ddyn nad oes dwyll ynddo.” 
Cymeriad o'r math hyn, fel y llwyr gredaf, oedd eiddo'r diweddar 
Evan Griffith Jones, gweinidog Capel y Groes a Chribyn. 


Gan y rhoddir manylion hanes ei fywyd gan ysgrifennydd arall, 
cyfyngaf y sylwadau a ganlyn i ymgais i ddarlunio'i gymeriad. 
Ei ddarlunio fel yr adnabyddais i ef a wnaf ; a chredaf imi gael 
mantais dda iawn i'w adnabod, belled ag y gall un dyn adnabod 
dyn arall. 


Dechreuais ddod i adnabyddiaeth o hono adeg ei ddyfod cyntaf 
i bregethu yng Nghapel y Groes a Cribyn, tua chwech neu chwech a 
hanner o flynyddoedd yn ôl. Yng nghwrs rhyw flwyddyn neu 
flwyddyn a hanner, deuai i'r ddeule yn dra chyson, yn gysonach 
nag eraill, gan mai efoedd yr unig fyfyriwr a oedd mewn saflei ddod. 
Ar derfyn ei dymor yn y coleg, estynnwyd iddo wahoddiad gwresog 
ac unfrydol i ddod yn weinidog iddynt ; a chydsyniodd yntau. Od 
yw fy nghof yn gywir, dechreuodd ei weinidogaeth y Sul cyntaf o 
Orffennaf, 1936 ; eithr nis sefydlwyd hyd tua diwedd Medi. Daa 
byw iawn y cofiaf ei gyfarfod sefydlu yng Nghapel y Groes am amryw 
resymau, megis, lliosogrwydd y mynychwyr, y brwdfrydedd difrif 
a nodweddai'r gweithrediadau, a'r ffaith i dorf o'i gyfeillion a'i 
ddymunwyr da o Gapel y Graig ac o ardal Llandysul ddod iddynt 
i gefnogi a chalonogi'r gweinidog ieuanc yn y cychwyn o hono ar 
ei yrfa gyhoeddus. Ynghwrs prynhawn yr undydd, clywais aml 
air da iddo, nid yn unig gan a fu'n annerch y cyfarfod, eithr gan 
eraill y bâm yn ymddiddan â hwynt cyn ac ar ôl y cyfarfod, fel 
dyn ieuanc o rodiad cywir a diargyhoedd ; a phroffwydid iddo yrfa 
lwyddianus, belled ag y fyddai a fynnai ef a sicrhau llwyddiant. 

Heddiw, adeg ei farw, o daflu ohonof olwg yn ôl dros y pum 
mlynedd o'i weinidogaeth, da gennyf y gallaf dystio i'r gobaith a 
enynnwyd ynof y dydd hwnnw gael ei sylweddoli i fesur mawr 
iawn, ar waethaf anawsterau aml ac anodd. Sylwaf—nad o'i du 
ef y cododd yr anawsterau, eithr o'r amseroedd celyd ac anodd yr 
awn trwyddynt. Amseroedd celyd ac anodd yw'r amseroedd hyn 
i sefydliadau crefyddol ar gyfrif y fateroliaeth ddeifiol ei dylwan- 
wadau a'u nodwedda. 

Wedi i'r dydd sefydlu fynd heibio, ac iddo yntau gael ychydig 
hamdden i drefnu'r amgylchiadau ac ymgydnabyddu â'i amgylch- 
oedd newydd, yn ogystal a thynnu allan ei gynlluniau, ymdaflodd 
i waith y weinidogaeth gydag eiddgarwch, gyda'r canlyniad iddo 
ennill serch a pharch llwyr a diffuant aelodau'r ddwy Eglwys ; ie, 
gydag amser, ar gyfrif ei ddynoliaeth gariadus a'i lwyr ryddid o 
bobmath ar uchelfrydedd, enillodd serch a pharch eraill tu allan 
i'r ddwy Eglwys, y darfu iddo ddod i gyffyrddiad agos â hwynt. 
Praw digonol o gywirdeb yr honiad olaf hwn oedd presenoldeb 
torf mor luosog o drigolion y cymdogaethau cylchynol yn ei gyn- 
hebrwng. 

Oedd ddyn ieuanc o rodiad dilychwyn a diargyhoedd, deithi 
cymeriad a berai i'r neb a gafodd y fraint o'i adnabod a mwynhau 
ei gymdeithas edrych i fyny ato gydag edmygedd. _ Nodedig ydoedd 
ar gyfrif ei wyleidd-dra, ei lwyr ryddid o bob uchelgais annheilwng, 
ei deimladau a dymuniadau da at bawb a phobmath ar fudiad 
daionus, a'i lwyr ymroddiad i'w swydd gysegredig. Braidd na'm 
temtir i ddywedyd y'i nodweddid gan or-wyleidd-dra i gwrdd a 
phobmath ar sefyllfa. Elfen cymeriad hynod dymunol ac edmyg- 
adwy yw gwyleidd-dra ; eithr o edrych ar y mater yn arwynebol 
a chyda llygad bydol doethineb, nid yw gwyleidd-dra nac yn talu'r 
ffordd nac yn gwastatu a rhwyddhau'r llwybr a arwain yn union- 
gyrchol i a gyfrifir yn gyffredin yn lwyddiant. Y dyn a'i gwthia’i 
hun i'r ffrynt, fel rheol, yw'r dyn a ennill y dorch. Wedi imi 
ddywedyd hyn, modd bynnag, dywedaf ymhellach, mai'r dyn o 
ysbryd gwylaidd, addfwyn, gostyngedig, yw'r dyn y daw iddo'r 
ennill goreu. Yn raddol, daw hwn i'w eiddo, gan wireddu a 
ddywed yr Athro mai “‘ gwyn ” yw ac a fydd byd y cyfryw. Di- 
ameu gennyf, pe cai ein cyfaill fyw i oedran aeddfetach, er mor 
fawr y'i perchid ac y'i hanwylid eisoes, y'i perchid ac y'i hanwylid 
fwy a mwy ar gyfrif ei wyleidd-dra a'i fwynder a'i ostyngeiddrwydd. 
Hawdd y gallwn ymhelaethu o barthed i deithi eraill ei gymeriad 
eithr er osgoi meithter, symiaf y cwbl i fyny fel hyn : y gwelid ynddo 
cystal cyfuniad o rinweddau Cristionogol ag y gellid yn rhesymol 
ddisgwyl weld mewn un cymeriad dynol. Ac o feddwl amdano, 
ni raid imi betruso gwisgo mantell barnwr, a chyhoeddi'r ddedfryd, 
“* Da, was da a ffyddlon.” Ie, “ Da, was da a ffyddlon ”: buost 
ffyddlon yn y cylch y'th osodwyd i droi ynddo ; buost ffyddlon fel 

gweinidog ; buost ffyddlon i'th ddelfrydau goreu ; buost ffyddlon 
hyd y diwedd. 

Gresyn ydyw i'w yrfa gael ci thorri'n fyr mor gynnar—cyn cyrr- 
aedd o hono ei 40 oed. Tueddir ni, o bosibl, rai prydiau, oblegid 
sylwi ohonom ar achosion o dorri i lawr fywydau ieuanc gynhared 
i dybied bod y drefn yn wallus, a gofyn aml gwestiwn, a chwestiyn- 
au, lawer ohonynt, nad yw'n orchwyl hawdd i ddod o hyd i atebion 
boddhaol iddynt ; eithr o gymryd ohonom olwg resymol ar y mater 
wn i ddim sut y gellir gochelyd dywedyd gyda'r farddones, Elisa- 
beth Wheeler Wilcox, “ Mi wn nad oes dim gwallau yn nhrefn 
dragwyddol Duw, ac y cydweithia popeth er da i ddynolryw ; a 
gwn, pan â fy enaid i mewn i'r nef drigfannau, o edrych yn ôl, y 
dywedaf, a drefno ef yw'r gorau ” ac y gallwn osod ein pwys ar y 
gobaith y daw gole ar y drefn “ ryw ddydd ”—' ryw ddydd y try 
pob gaea'n wanwyn gwyrdd.” A gwynfydedig ydym ac a fyddwn 
o fedru ohonom ddywedyd, fel y llwyr gredaf y medrwn ddywedyd 
am ein cyfaill, “ a allodd hwn, ef a'i gwnaeth.” Yn sicr, nid oes 
canmoliaeth uwch na hyn. Ydyw'n rhesymol credu mai marw yw 
tynged yr enaid y gellir dywedyd fel hyn amdano? Gwrthdystio 
yn erbyn syniad mor rhyfeddol o ddigalon a wna'r gorau y sydd 
ynom. Ffarweliwn ag ef, felly, yng ngolau'r gobaith mai megis 
dros ennyd fer y'n gwahenir. 

DOE, 


TUTTLE CEC 


Y Parch. Evan Griffith Jones. 


R fod capel Llwynrhydowen yn un gweddol eang a chynwys- 

fawr, yr oedd yn llawer rhy fach i ddal y dyrfa a ddaeth 

yma ar ddydd Sadwrn, Gorffennaf 5, i angladd y cyfaill annwyl 
y Parch. Evan Griffith Jones, Gweinidog Capel y Groes a Chribyn. 
Yr oedd y cynhebrwng yn un o'r rhai mwyaf a welwyd yn y gym- 
dogaeth ers blynyddoedd. Bu ef farw ar Orffennaf 1, ar ôl cystudd 
byr a phryd na feddyliodd neb fod y diwedd yn yr ymyl, yn 38 mlwydd 
oed. 

Fy nghof cyntaf amdano yw dyfod ci rieni a'r teulu i fyw i Bant- 
ybryn, fferm yn ymyl Capel y Fadfa. Yn ystod ei arosiad bu'r 
teulu'n ffyddlon iawn gyda'r achos yn y lle. Un o'r ardal oedd y 
fam, a benyw ragorol iawn ydoedd, ac y mae nifer o'i pherthyn- 
asau'n aelodau yno o hyd. Evan oedd yr hynaf o'r plant, a 
dilynai yntau'r gwasanaeth a'r Ysgol Sul a'r cwrdd plant yn gyson 
iawn. 

Gan fod Pantybryn yn ymyl y capel, a minnau wedi mynd yn 
hoff o'r rhieni, mynych y bum ar dê yno ar brynhawn Sul. Aelwyd 
groesawgar iawn oedd yr aelwyd, aelwyd a'i hawyrgylch yn hyfryd 
a gair y fam yn ddeddf gyda phawb. Ar ôl ychydig flynyddoedd 
ymfudodd y teulu i Ddarren Fach, fferm gryn dipyn ymhellach 

ond ni effeithiodd hynny ond y nesaf peth i ddim ar ei ffyddlondeb. 
Symudwyd drachefn i Gwm-meudwy, gerllaw Llandysul, a chafodd 
cynulleidfa'r Graig y fraint o'u cwmni a'u gwasanaeth. 

Bu ef am flynyddoedd yn gweithio ar y fferm gyda'i dad. O'i 
gymharu a llawe? yr oedd ychydig yn hwyr arno'n troi ei wyneb at 
y weinidogaeth. Erbyn hyn yr oedd grym a ddysgodd yn yr ysgol 
elfennol wedi diflannu neu rydu, a rhaid dechrau megis o'r newydd. 
Gwnaeth ymgais daer i wneud i fyny am y diffyg hwn drwy ym- 
roddi'n llwyr i'w efrydiaeth. Gweithiai'n ddyfal ac egniol, ac o hyd 
cadwai ei lygad ar y nôd o fod y “ weinidog da i Iesu Grist.” 
Wedi gorffen ei gwrs addysg o bedair mlynedd yng Ngholeg Caer- 
fyrddin, lle'r enillodd ymddiriedaeth y diweddar Brif-athro J. Park 
Davies, derbyniodd alwad i wasanaethu cynulleidfaoedd Capel y 
Groes a Chribyn. 

Ymroddodd i'r gwaith a'i holl egni, ac yn ystod ei weinidogaeth 
fer o bum mlynedd enillodd serch ac ymddiriedaeth y bobl yno i 
fesur helaeth iawn. Nid yn unig y perchid ef ganddynt ond anwylid 
cf yn fawr, a gwyddom fod y ddwy gynulleidfa'n teimlo'i golli i'r 
dwfn. Anwylai yntau hwythau. Clywais ef yn dweud ragor nag 
unwaith, “ Pe cawn gyfle i symud, efallai y cawn fwy o gyflog ond 
ni chawn i byth well pobl.” 

Elfennau amlwg yn ei gymeriad oedd— 

Fi awydd i wneud ei orau. Ni wnai dim y tro o Sul i Sul na 
rhwng y Suliau ond ci orau. Llosgai’r awydd am roi ci orau fel 
tân yn ei fynwes. 

Didwylledd... O gychwyn ei yrfa'n y Coleg hyd derfyn ei yrfa ar 
y ddacar bu ef a minnau yng nghwmni ein gilydd lawer iawn, a 
phob tro y cwrddem ni allwn lai na sylwi ar yr elfen yma o ddi- 
dwylledd. Ni cheisai guddio dim, a chredaf nad oedd yna ddim 
yr oedd eisiau iddo geisio ei guddio. 

Naturioldeb.. Yr oedd yn hollol ddiymhongar. Medr rhai 
chwyddo ar ôl cyrraedd rhyw fan neilltuol, a mynd yn annaturiol, 
mynd bron yn rhywrai heblaw hwy eu hunain, ond y bachgen a 
adwaenwn iym Mhantybryn a Darren Fach a Chwm- meudwy oedd 
ef hyd y diwedd. Cadwodd yn ddiymhongar a gwylaidd. Ni fyn- 
nai ymwthio ei hun. Ei unig awydd oedd gwneud a allai. 

Gweinidogaeth fer! Ie, pum mlynedd bron i'r dydd. Ond nid 
gweinidogaeth heb ffrwyth, heb effaith. Credaf y bydd yr atgof 
amdano a'i weinidogaeth fer yn bethau melys yng nghalonnau pobl 
Capel y Groes a Chribyn am lawer blwyddyn. Yr oedd yn amlwg 
ddydd ci angladd fod eu galar yn ddwfn ac yn ddwys. Cydwylwn 
gyda hwy. 

Ond-beth am ei weddw a Tom, ci blentyn tlws, sy'n ddarlun 
byw ohono ef? Cafodd gymhares gywir ac addas iawn yn Miss 
Mallie Davies, L.L.C.M., Dewi Villa, organyddes capel Llwyn- 
rhydowen am flynyddoedd lawer, a theimlir fod eu gyrfa briodasol 

wedi bod yn ddolurus o fyr pan gofir mor gymwys yr oeddynt y 
naill i'r llall, ac mor ddwfn eu cariad at eu baban glân. Gall hi 
ddweud, “‘ Cu iawn fuost gennyf,” Boed i'r Tad y soniai ef mor 
fynych amdano —y Tad y clywsom efragor nag unwaith yn gwa- 
hodd gweddwon ac amddifaid i wasgu ato—fod yn nerth a diddan- 
wch iddi. 

Yr oedd yr angladd fel y crybwyllwyd cisoes yn anarferol fawr, 
pobl wedi dod megis o bob cyfeiriad i ddangos eu parch i goffadwr- 
iaeth yr un a oedd wedi mynd a'u cydymdeimlad a'r rhai sy'n aros. 
Gwasanaethwyd yn y tŷ gan y Parch. E. O. Jenkins. Yn y capel 
cymrwyd rhan gan y Parchn. J. Islan Jones, M.A., S. E. Bowen, 
W. Griffiths (Capel Dewi), ac E. Gwilym Evans, B.A. Tra- 
ddodwyd anerchiad coffa gan y Parch. David Evans, cyn-weinidog 
Capel y Groes a Chribyn. Dygodd dystiolaeth uchel i'w ymrodd- 
iad fel gweinidog ieuanc ac i'w rodiad union fel dyn ieuanc. Dilyn- 
wyd ef ag ychydig eiriau gan y Parch. E. O. Jenkins. Gwasanaeth- 
wyd wrth y bedd gan y Parchn. Lewis Williams a J. D. Jones, B.A., 
B.D. Gweinyddwyd wrth yr organ gan Miss Jennie Davies, Bryn- 
cletwr. 

Gwelwyd yn bresennol y Prif-athro W. S. Jones, M.A., M.Sc., 
a'r gweinidogion a'r offeiriaid canlynol—y Parchn. E. Rosalind 
Lee, M.A., T. O. Williams, M.A., Simon Jones ——— 
Williams (Carmel), R. Morris (Llandysul), S. G. Thomas (Cwrt- 
newydd), W. H. Jones (Rhydybont), Enoc Davies, (Tre'rddol), 
Emrys Evans (Troedyrhiw, Cribynì, Morlais Jones (Cellan), M. 
Gelly (Cribyn ac Ystrad), Dewi J. Jones (Llangynnog), Ben Davies 
(Llanwenog), H. Ponsford (Talgarreg), J. 5. Jones (Llandysul), 
a Emrys Jones (Llandysul). 

Gorchuddiwyd ei fedd a phleth-dorchau. Gwelwyd arno lestr 
blodau (vase) hardd oddiwrth gynulleidfa Capel y Groes ; pleth- 
dorch oddiwrth gynulleidfa Cribyn ; un arall oddiwrth Comforts 
Fund Committee Cribyn (bu'r ymadawedig yn neilltuol ffyddlon 
i gyrddau croesawu milwyr ardaloedd Cribyn a Llanwnen) ; ac un 
arall oddiwrth Ysgol Sul Capel y Groes. 

Gadawodd mewn galar dwys ei briod, ei blentyn, teulu Dewi 
Villa, tad, brawd, tair chwaer, modryb, a nifer o berthynasau 
ereill, a llu mawr o gyfeillion. 

Deugain mlynedd namyn dwy o einioes! Pum mlynedd yn y 
weinidogaeth ! A dyna'r cyfan drosodd. Na, fil o weithiau, Na. 
Bydd atgofion amdano'n aros. _ Bydd llawer o'r hyn a draddododd 
o Sul i Sul yn aros. Bydd dylanwad ci gerddediad a'i fuchedd 
hardd yn aros. Bydd ei esiampl fel dyn a gweinidog ieuanc a 
amcanodd yn dda ac a fu ffyddlawn i'w ddelfrydau'n aros. Ni 
roddwyd mo'r pethau hyn ym mynwent Llwynrhydowen. Ei 
gorff yn unig a gafodd hi—y mae ef o hyd yn aros, o hyd yn fyw. 

“* Er yn farw mae cto'n fyw, 
Mwy byw ni bu eriocd.” EO; J. 

“Y Tn Hyn 
- (Er côf am E. G. J.) 


RYNHAWN angladd y diweddar Barchedig Evan Griffith 

Jones, safwn gyda'r dorf enfawr ar ddaear sanctaidd myn- 

went y Llwyn, gan rodio ymhlith y beddau. _ Gerllaw yr oedd 
bedd gweinidog ifanc arallo'r Cribyn a hunodd yn gynnar-gynnar, 
a daeth y frawddeg “ Y TRr Hyn ” yn fyw i'm côf gan aflonyddu 
arnaf. Yno ni olygai Y Tar Hyn ond tri gweinidog ifanc y 
Cribyn a fu farw yn rhy gynnar i'n tyb ni. Er ei dristed, y mae 
rhywbeth yn brydferth mewn marw'n ifanc gan adael ardal gyfan 
i ddyfalu'r dyfodol gan son am addewid coll. Cysurwn fy hun a'r 
geiriau—geiriau rhyw Roegwr slawer dydd, onid wyf yn camgofio, 
* Y mae'r da yn marw'n ifanc,” heb gredu bod yr holl wir ynddynt, 
ond ni wn am ddim a gyffwrdd a chalon ardal gyfan yn gynt na 
symud gweinidog ifanc, ac yntau 'mond wediagoreirwn. Y mae 
bywyd gweinidog wedi'i wau drwy fywyd ardal, a gesyd ci ôl arno 
er na welir mo'r bwlch nes ei symud. _ Felly yma. 

Yn 1822 y ganwyd y Parch. Thomas Emlyn Thomas (Taliesin 
Craigyfelin) ym Mhenbryn Ceredigion. Yn 1843 yr oedd yn 
weinidog y Gribyn ond erbyn 1846 yr oedd yn ei fedd yn wr ifanc 
pedair ar hugain oed—athrylith ifanc wedi'i golli! Yn 1852 yng 
Nghilriwe y ganwyd y Parch. William Eynon Davies, yr ysbryd 
tawel defosiynol hwnnw a ddaeth yn weinidog y Cribyn yn 1882. 
Ymhen pedair blynedd aeth yntau adref i huno i'r Llwyn yn wr 
ifanc pedair ar ddeg ar hugain oed. 

Rhyw bum mlynedd yn ôl daeth y Parch. Evan Griffith Jones 
yn weinidog y Cribyn a Chapel y Groes, a chanfyddem y ddolen 
rhyngddynt yn tynhau gyda threigl y blynyddoedd, ond wele yntau 
weithian a'i gryman yn segur a'i bulpud yn wâg, ac ardal yn gofyn 
“ I ba beth y bu y golled hon?” 

Ni fedraf i ar hyn o bryd godi cwr y llen a gweld ei olynydd. Nid 
wyf yn sicr y carwn ei weld. Ar hyn o bryd ni chredaf y byddai 
ychydig oedi a thrafferth yn ddrwg i gyd. Hwyrach y buasai yn 
foddion i ddihuno'r aelodau er iddynt godi ty i Gennad Newydd 
Duw yn y fro er cof am Y Tar Hyn. Er dwedyd hynyna gobeith- 
iaf na edy Duw mohono'i hun yn ddidyst yn rhy hir yn nyffryn 
prydferth Grannell. 

Y mae cyffes onest o werth. Nid oeddwn i'n adnabod yr un o'r 
Tar Hyn. Ni fedraf eu cymharu a dweyd “ Y Mwyar o'n 
Tar Hyn OEDD ?” Ni roddwyd i mi safonau Duw o fesur 
mawredd. Gwell gennyf felly yw credu bod mawredd cudd yn y 
tri, ond bod gwahaniaeth rhwng seren a seren mewn gogoniant. 

Gwn na hawliai Griffith Jones, o leiaf, iddo ef ei hun athrylith 
anghyffredin. Gwr syml a phlaen ydoedd, un o'r bobl mewn 
gwirionedd. Ni chlywais mohono'n pregethu ond unwaith neu 
ddwy, a'r troion hynny mewn angladd, ac nid oes neb yn huawdl 
yno nac yn ceisio gwneud strôc. Y mac atal dweyd ar y goreu 
ohonom yno. Casglwn serch hynny nad gwr i ysgwyd torf a'i 
huodledd mohono. Siaradwr tawcl gwylaidd ydoedd, heb ymgais 
yn y byd i ddynwaredu neb. Nid oedd fel neb ond ef ei hunan. 
Ni fedraf i ddweud ci fod yn feddyliwr nac ysgolor mawr. Gwr 
rhadlon ydoedd yn dweyd ci neges blaen yn syml wrth bobl ci ofal, 
dyna i gyd, a hwythau yn deall, yn well hwyrach, y neges foel a 
ddoi o'i galon. 

Wedi dywedyd hynyna, gwn nad wyl wedi dweyd y cwbl o bell 
ffordd, ac ni wn sut i ddywedyd rhagor. Ys dywedai ffrind wrthyf 
pwy ddydd,—* Yr oedd rhywbeth ynddo. Mond iddo godi ar ei 
draed mewn cyngerdd ystwrllyd i ddweyd gair syml a phlaen cai 
wrandawiad. Nid dim a ddywedai na'i ffordd o'i ddweyd mohono 
ond rhywbeth arall. . .” Y cwestiwn yw beth oedd y “ RmHyw 
BETH ARALL HWNNW ” ? Ni ennill gwr barch ardal ar ddim, 
a cheisiaf ddyfalu cuddiad ei gryfder. Hwyrach nad oes angen. 
Hwyrach ei fod mor blaen fel na sylwn arno. Hwyrach nad oedd 
dim ond y galon agos, yr ysbryd ffein, y ffrind distawa theimladwy, 
y gwr a oddefai gam yn hytrach na'i wncuthur, pwy ŵyr? I lawer 
ni chyfrif y pethau bach hyn, ond yn y pen draw y pethau bach hyn 
yw'r pethau mawr. Beth yw huodledd ysgubol at galon agos, na 
dysg a dawn at ysbryd ffein? Dim allai na dim, ar eu pennau eu 
hunain. Caraf i feddwl amdano yn cnnill ci le yn syml a didwrw 
yn serch ardal yng ngrym y pethau sydd yn cyfrif yn y diwedd— 
naws ci enaid, ie climate ei cnaid. 

Medrai'i ysbryd rhadlon a mwyn doddi llawcr anghydfod a dofi 
llid. Annodd, onid amhosibl, cweryla a gŵr heb ddial na dichell yn ei 
galon. Ni soniai ef am y brath a'i gwanai i'r byw, a chuddiai'i wên 
serchus y clwyf a'r graith. Fe gofir amdano'n hir wedi i bawb 
anghofio pob pregeth o'i eiddo. Nid y pregethau a draddodir y 
sy'n bwysig ond y bregeth yw dyn yn ci eglwysa'iardal. Fe'i 
cofir yng Nghapel y Groes a'r Gribyn wedi iddynt anghofio pam 
y'i hanwylid. _ Bydd ei goffa fel peravogl deilen bêr rhwng dail hen 
lyfr. O gydio yn y llyfr lleinw perarogl y ddeilen yr ystafell. 
Felly gyda Griffith Jones yn yr ardal. Mond troi dail llyfr y côf, 
bydd perarogl ci fywyd yn hyfryd am fod y ddeilen bêr wedi gadael 
ei blâs ar ardal gyfan. 

Yn iach, ffrind annwyl, ennyd, nes torri o'r wawr a chilio o'r 
cymylau! Huna'n dawel, yn iaith slawer dydd, yn sŵn Cletwr 
ym mynwent y Llwyn. Dyna un ffordd o'i ddwedyd. _ Y mae yna 
ffordd arall, ffordd oleuach a ffordd well. Nid oes marw i neb 

ohonom oni lwyddwn yn ystod ein taith yn y byd i ladd ein hunain drwy 
ddifetha y dwyfol yn y galon. . . 

Gwelaf ei weddw ifanc ar dalar bywyd yn drist ac unig, ond yn dal 
gafael yng ngrym ei ffydd olau yn Nuw. Gobeithio y deil ei 
hangor yn y storm a'r nos. O, Dad, dyro nerth iddi yn ol y dydd. 

Gwclafragor. Gwelaf berl ei fam a channwyll llygad ein brawd 
ymadawedig 'mond rhyw ddwy flwydd oed yn gwylio'n hapus y 
dorf enfawr ddydd yr angladd. Nid oedd yn deall ei hystyr na'i 
neges, a da hynny. Yn unig gwyddai na chai noddfa yng nghol 
ei dad fel cynt ond ni wyddai pam. Pwy wyr feddwl plentyn ? 
Ddoe cysurai ei fam ef yn ei ddagrau. Heddiw y mae ef yn cysuro'i 
fam mewn dagrau. Y mae troion yr hen fyd yma'n anesboniad- 
wy. Yn nyffryn Grannell ac ar lan Cletwr y mae yna lawer llygad 
llaith a chalon friw o weld y dyfodol yn dywyll gan ddisgwyl yn 
ofer am un na ddaw mwy. 

Drwy niwl deigryn, gwelaf Griffith Jones, ar ei wên tu hwnt i'r 
llen, a daw ryw ffydd a hyder newydd i'r galon fel neges oddiwrtho 
yn dweyd fod “ BARNWR Y WEDDW A THAD YR AMDDIFAD 
ETO'N Fyw.” 

Wrth wrando ar hirddydd haf ar afon Grannell yn murmur 
drwy'r dolydd, dychmygaf ei chlywed yn sibrwd wrth aelodau 
Capel y Groes a Chribyn mewn ffydd,—'* Er marw o Griffith 
Jones, ni huna ac ni chwsg Ceidwad Israel.” TO We 


GU ELUM LLL THE FELLEDHEU) 


David Richards 


N David Richards oedd yn adnabyddus i eglwysi Undodaidd 

Ceredigion, a hwnnw oedd y diweddar David Richards, 

Penlanfawr, Cwmsychbant. Mab ydoedd i'r diweddar David 
a Margaret Richards, Y Siop, Cwmsychbant. Ar gyfrif ei alwed- 
igaeth fel masnachwr yr oedd ci dad yn adnabyddus i gylch helaeth 
iawn, a chyfrifid ef yn fasnachwr gonest. Yr oedd gan bawb 
ymddiried ynddo. Yr oedd ci fam yn ddynes nodedig o hawddgar 
a charedig, ac, fel ei phriod, yn hynod o barchus. _ Mewn ystafell 
perthynol i fasnachdy ei dad y dechreuwyd cynnal gwasanaethau 
crefyddol Undodaidd yng Nghwmsychbant, a'i dad yn fwy na neb 
arall oedd noddwr yr achos yno. Ar aelwyd pobl grefyddol y 
magwyd gwrthrych yr ysgrif hon. 

Ymunodd â'i dad yn y fasnach, ac ar ôl dydd ci dad dygodd y 
fasnach ymlaen gyda llwyddiant mawr. Ymbriododd ag Elizabeth, 
merch Gwarcoed, fferm yn yr ardal, a bu yn wraig dda iddo. 

Fel ei dad enillodd y gair o fod yn ddyn gonest a chywir. Yr 
oedd gan bawb gymaint ymddiried yn ei gywirdeb fel na bu 
amheuaeth ym meddwl neb o berthynas i'w onestrwydd. Dyna 
rinwedd wael yw gonestrwydd nad yw'n cyrraedd ymhellach na 

bod yn onest a thalu dim ond yr hyn ymae dyn yn nyled arall. O'r 
hunanoldeb y tardd yr egwyddor hon. Gwneud i ereill y mae'r 
egwyddor hon yr hyn sy'n ddyledus ar ddyn fel na ellir dweud nad 
yw yn gyfiawn. Ffordd ydyw i fod yn gyfiawn heb fod yn garedig. 
Nid daioni ydyw'r cyfiawnder hwn. _ Daioni yw'r hyn a wneir er 
lles ereill. Yr oedd ein cyfaill yn garedig ei feddwl, yn frawdol ei 
deimlad, yn grefyddol ci ysbryd, ac yn uniawn ci egwyddor. Nid 
pethau allanol oedd yn penderfynu ei ymddygiadau. Mae cariad 
yn cyflawni ohono'i hun, ac yn gwneud daioni pan nad yw yn nyled 
neb. Gan nad beth fyddai'r allanolion, a chan nad beth fyddai 
ymddygiad ereill tuag ato ef, byddai ef yn gariadus tuag at bawb 
bob amser. 

Cynorthwyodd lawcr mewn amgylchiadau isel, a bu'n gymorth 
iddynt i godi uwchlaw tlodi. Gwnai weithredoedd caredig felly yn 
ddistaw, heb fod y byd yn gwybod amdanynt. Nid oedd ynddo 
awydd am fod yn amlwg, a chael ei glodfori. Ond ni all daioni 
beidio a dod i'r golwg, ac y mae'n sicr na bu neb yn fwy parchus 
gan gylch helaeth o gydnabod nag ydoedd David Richards. 

Er yn fasnachwr nid oedd y fasnach wedi ei feddiannu'n llwyr. Yr 
oedd i'r achos yng Nghapel y Gwm le cynnes yn eigalon. Tra y 
bu'n byw'n y Siop yr oedd drws ci dŷ'n agored i weinidogion yr 
efengyl, a llond y tŷ o groeso. Nid anghofia llawer gweinidog y 
caredigrwydd a dderbyniodd yno, a'r oriau hapus a dreuliodd yng 
nghwmni ein brawd. Yr oedd ei gariad at yr achos yn y Cwm 
gymaint fel y gofidiai'n fawr iawn yn ei afiechyd am y gallai'r 
achos yno wanychu. Mae'r eglwys yno wedi colli un o'i phileri 
mwyaf, a'r ardal wcdi colli un o'i dynion gorau. | 

Bu'n gystuddiol am hir amser, ac ni wnai neb y tro i weini arno 
ond ei annwyl briod. Rhyfedd fel y cafodd hi einerthu. _ Daliodd 
i weini arno ddydd a nos hyd y diwedd. Gellir dweud amdani 
** A allodd hon hi a'i gwnaeth.” _ Heblaw ci briod gadawodd ddwy 
ferch, a mab, a mab yng nghyfraith, a dau frawd, a thair chwaer 


mewn galar mawr. UN O'I GYFEILLION. 
DONFEDD 


CYMANFA YSGOLION.—Ar Fai 11, yng Nghapel y Graig, Llandysul, 
cynhaliwyd cymanfa ysgolion y cylch. Dechreuwyd y cyfarfod gan Mr. D. Jacob 
Davies, ac adroddwyd salm gan dri o noddedigion ifainc o un o ddinasoedd Lloegr, 
sydd yn aelodau o Ysgol Sul Capel y Fadfa. Holwyd yr Ysgolion gan y Parch. 
J. Islan Jones, M.A., Cribyn, ac yn oedfa'r hwyr traddododd anerchiad byw ac 
amserol ar werth yr Ysgol Sul, a'i neges i'r ddynoliaeth fel cyfrwng i hyrwyddo 
llwyddiant yr efengyl yn ein gwlad. Er nad yw'r Ysgol Sul yr hyn y dylasai fod, 
eto fe welid ôl aberth a llafur ar y pedair ysgol a gynyrchiolid yn y gymanfa eleni. 
Nid â un gymanfa heibio heb weld colli rhai wynebau, a bore'r gymanfa fe alwyd 
adref un arall, sef Miss Sarah Ann Evans, Neuadd, Pantydefaid, a phasiwyd 
pleidlais o gydymdeimlad a'r teulu yn eu profedigaeth, ac o edmygedd o'i gwas- 
anaeth hi yn yr Ysgol Sul ym Mhantydefaid. _ Arweiniwyd y canu gan Mr. L. T. 
'Thomas, Penarwel, a gwasanaethwyd wrth yr organ gan Miss Evans, Dedwyddfa. 
Diolchwyd i eglwys y Graig am ei croeso, ac i bawb a gymerodd ran i wneud y 
gymanfa yn llwyddiant gan y Parch. E. O. Jenkins. 

ye] 
Go 


Ein Cymanfaoedd Canu. 


DAU ADRODDIAD AM GYMANFA CEREDIGION 


[Tystiolaeth dau a saif, meddir. Gwyddant am fanylion na welodd arall 
“* trwy gil y drws”, ond gwelodd hwnnw beth na welodd y ddau—y canu'n 
gwefreiddio torf a glustfeiniai wrth y parwydydd—Gor.] 


R oedd nodyn y Golygydd yn YR YMOFYNNYDD diwethaf yn ddiddorol am 

ragor nag un rheswm. Yr oedd y Golygydd ei hun yn bresennol ynghyd a 

swyddogion pwyllgor y Gymanfa, ac ofnwn dresmasu oherwydd yr wyf yn y 
niwl parthed perthynas y gwahanol bwyllgorau a'i gilydd ond gwelaf fod y geiriau 
yn wir, “ Gwaith pawb, gwaith neb.” 

Ofnwn i na buasai lewyrch ar y Gymanfa eleni oherwydd yr amgylchiadau a'r 
terfysg, gan fod llawer o'n cantorion ifainc wedi ymuno a'r fyddin. Fe’n siomiwyd 
ar yr ochr orau er bod Morgannwg wedi methu dod fel arfer. Yn y bore bach yr 
oedd yn glawio a chredwn bod yr elfennau yn mynnu llaw yn lluddio llwyddiant 
y Gymanfa Ganu. Y mae dyn yn mynd ymhell i erbyn gofid, ac nid y gofidiau a 
ddisgwyliwn a ddaw i'n cyfarfod ran amlaf. O leiaf ni lwyddodd y rhyfel na'r 
tipyn glaw rwystro'r dorf i ddod ynghyd i ganu a chanu'n ardderchog. Nid 
oeddwn yn y gymanfa ddiwethaf ac yr oedd awydd arnaf fynd iddi eleni. Yr 
oedd yn Llanbedr ar bwys gydallaw. Nid yw'r manion yn bwysig. Dechreuwyd 
yr oedfaon gan y Parchn. Lewis Williams, Griffith Jones (yntau weithian yn ei 
fedd) a T. O. Williams. _ Credaf y dylasai'r pwyllgor wneud trefniadau pendant 
gogyfer a'r oedfaon. _ Cadeiriwyd gan dri gwr dieithr i'r Gymanfa, y bore gan 
Mr. T. Elias, Y Parc, Ciliau Aeron, yn lle ei briod Mrs. Elias ; Mr. William Lewis, 
Ca Y EL. O Lanbedr a'r Parch. T. Eurig Davies M.A., B.D., gweinidog Soar, 
a chredaf ein bod yn ddiolchgar am negesau byw ac amserol. Yr ysgrifennydd 
oedd Mr. Dan Davies, Alltyplaca, yn gwneud ei waith fel arfer, gyda Mr. Idris 
Griffiths yn arwain a Mr. Ted Morgan wrth yr offeryn. 

Dylaswn sôn am arweinyddion y rehearsals a'r ddwy gyfeilyddes ond gwell 
peidio enwi rhag i mi adael rhywun allan. _ Gwaith cynnil yw croniclo gweithred- 
iadau a gadael hwyrach y mwyaf teilwng allan. Digon yw dweyd fod pawb wedi 
cymryd y gwaith fel gwaith cariad. 

Dyma'r manion ond beth am y Gymanfa. _ Rhaid dweyd ar unwaith fod bwlch 
yn y côr, am fod cynifer o'n cantorion ifainc wedi mynd ond dylasem dalu teyrn- 
ged o barch a diolch i'r hen ffyddloniaid am wneud eu goreu a chadw i fyny safon 
y canu. O ystyried popeth credaf ei bod yn gymanfa neilltuol ac y mae gair da 
i'r canu yn Llanbedr. Dyn newydd i ni oedd yr arweinydd a dyn ifanc gyda llaw. 
Credaf ei fod yn un o arweinyddion mwyaf addawol y dydd, a rhywbeth ynddo yn 
cin hadgofio am yr anfarwol Hopkin Evans. _ Gwelaf ei fod i arwain y gymanfa 
y flwyddyn nesaf, a chredaf ei fod wedi gafael yn serch y cantorion. Nid wyf fi 
na cherddor na mab i gerddor. Ni cheisiaf fanylu na beirniadu ond credaf iddo 
ein cael drwy lawer tôn i'r mynydd i gymundeb agosach a Duw. Talwyd y 
diolchiadau arferol i Eglwys Soar am fenthyg y Capel, i'r arweinydd, yr organydd 
a phawb gan y Parch. T. O. Williams, ac ef gyda llaw a fu'n gyfrifol am y 
trefniadau o fore tan nos. Ni ddwedaf na chawsom rywbryd well cymanfa 
hwyrach, ond fe fydd yna atgof melys am Gymanfa Llanbedr Mehefin 9, 1941 
yn hir am iddi fod o safon mor uchel ynghanol dyddiau du y MO 


. . _ cawsom arweinydd newydd yn ein plith am y tro cyntaf, Mr. Idris 
Griffiths, A.R.C.O., Llanelli. Rhoddodd foddhad i bawb, a diolchodd yntau 
am y croeso cynnes a gafodd acam y canu godidog drwy'rdydd. _ Yr oedd yn galon- 
did mawr gweld llu o bobl ieuainc yn bresennol, yn enwedig y sopranos a'r altos. 
Ni chlywsom eu gwell mewn un cymanfa o'r blaen. Mae'n amlwg fod rhyw 

revival, rhyw adfywiad yn ein mysg ; tô ifanc yn codi, a gallwn edrych ymlaen 
at ganu godidog yn y dyfodol. Ni chlywais well balance o'r lleisiau erioed, a 
phob llais ar ci orau. 

Cyfarfod i'r plant oedd yn y bore, ac yn absenoldeb y llywyddes, Mrs Elias, 
Ciliau Aeron, gwnaeth ei phriod ddarllen ei hanerchiad diddorol a phwrpasol. 
Pwnc yr araith oedd pa fodd i dreulio oriau hamdden. _ Daeth llu o blant ynghyd 
a chawsom ganu melys a hwylus ganddynt _ Adroddwyd yr emynau gan Hilda 
Lewis (Pantydefaid), Gwen Evans (Llwynrhydowen), Eluned Davies (Caeronnen), 
Hefin Jenkins (Cribyn), a Rosina Evans (Rhydygwin). 

Llywydd cyfarfod y prynhawn oedd Mr. Wm Lewis, Y.H, Llanbedr, a 
chawsom anerchiad diddorol iawn ganddo, seiliedig ar brofiad maith fel cerddor 
ac athro. Cyflwynwyd yn y cyfarfod hwn dystysgrifau i'r rnai a fu'n llwyddianus 
yn arholiad y Tonic Sol-ffa. (Gweler yr enwau yn y rhifyn diwethaf o'r YMOFYN- 
NYDD). Yr arholwr oedd ein hysgrifennydd gweithgar, Mr. Dan Davies L.T.S.C., 
Galltyplaca. 

Llywydd cyfarfod yr hwyr oedd y Parch. T. Eurig Davies, M.A., B.D., gwein- 
idog Soar. Rhoddodd groeso i ni fel enwad i'w gapel hardd, a theimlad pawb 
oedd mai pleser oedd bod yno. Cyfeiliwyd gan Mr. Ted Morgan, Llandysul. 

Yr oedd y program dipyn yn fyrrach eleni nag arfer, ond ar y cyfan yr oedd y 
tonau'n ganadwy a gwerthfawr. _ Canwyd yr anthemau gyda llawer iawn o hwyl, 
“* Yr Arglwydd yw Fy Mugail ” (Parry) a'r gôrgan “ And the glory of the Lord ” 
(Handel), ac anthem y plant, “* Awn i'r Ysgol Sul”. 

Tipyn yn esgeulus yw'r ymdrech i ddarbwyllo pob capel i gynnal classes i 
ddysgu solffa. Y mae llawer o ferched a bechgyn ieuainc yn codi ymhob capel 
ac y mae angen am arweinyddion i lanw lle yr hen. Rhaid wrth athro a blaenor 
canu ymhob capel. Ni wna'r organ byth lanw bwlch mewn gwasanaeth heb 
arweinydd. Priodol hefyd cofio fod eisiau mwy o'r teimlad addolgar yn ein canu 
mwy o reverence, a diweddu pob tôn gyda'r “ Amen.” Y mae hynny'n gwneud 
pob tôn yn orffenedig iawn, ac yn rhoi bendith arhosol ar y meddwl. 

Y mae diolch yn ddyledus i bob un a fu'n cymryd rhan yn y darpariadau 
drwy'r flwyddyn. _ Disgwylir i'r un brwdfrydedd barhau yn ein mysg. Bydded 
i ni hefyd gadw mewn cof arddull canu cyson y gymanfa ac nid llithro yn ôl i'r 
drag hwnnw a geir mor aml yn ein gwasanaethau. Bydded i flaenoriaid y gân 
ofalu am hyn, a gwneud y tân cerddorol yn rhan bwysig ac amlwg ymhob oedfa. 
Amcan arbennig y gymanfa ydyw cadw nod canu cynulleidfaol i fod yn ddylanwad 
ysbrydol a chreu diwydrwydd cyflredinol ymhob capel. 

J. C. J. Brynteifi. 
AAYNLFFL FNAN FALENYFH HEC CULO 


Priodasau. 


GORFFENNAF 5, yng Nghapel y Fadfa, EVAN JAMES THOMAS, Esger, 
'Talgarreg a SARAIT MARGRETTA (GETTA) DAVIES, Y Felin, Talgarreg. 
Gwasanaethwyd gan y Parch. E. O. Jenkins. 


GORFFENNAF 19, yng Nghapel y Graig, Trebanos, ELIAS MORGAN 
RICHARDS, Swansea Road, Trebanos a GWENFRON PHILLIPS, Bryn Horeb, 
Treforus. Gwasanaethwyd gan y Parch. J. D. Jones. 


THU HOH THL ee 


GWRID 


GwYLAIDD y cwyd o'r galon—hyd wyneb 
Yn donnau heirdd, poethion ; 
Euraid wawr o gread Iôn, 
Tw heulog, paent awelon. 
Trebanos. LLANORFAB. 

Marwgofion. 


MEHEFIN 21, yn 61 mlwydd oed, bu farw DAVID RICHARDS, Penlanfawr, 
Llanwenog. Yr oedd yn amlwg ers misoedd i'w gyfeillion agos fod ei yrfa ddaear- 
ol yn dirwyn i'r pen, ond serch hynny bu'n wir edifar gan gymdogaeth gyfan 
glywed am ei farwolaeth. Yr oedd o gysur i'w deulu ei fod yn alluog i'w cynorth- 
wyo â chynghorion doeth bron hyd y diwedd. _ Bywyd llawn oedd ei fywyd ef. 
Ganwyd yn siop y Cwm lle'r oedd ei dad yn farsiandwr llwyddianus, a dilynodd 
ei dad yn y fusnes, a'r fusnes tan ei ofal yntau'n cynhyddu. ‘Tri pheth oedd 
gyfrifol am hyn—diwydrwydd, gallu ymarferol, a gonestrwydd. Gellid dweud 
llawer am ei garedigrwydd meddwl a gweithred, ond y mae'n hysbys y byddai 
ganddo ragor o bethau'r byd pe bai wedi hawlio yr hyn oedd ddyledus iddo 
oddiwrth bawb. Amaethwr oedd am yr ugain mlynedd olaf o'i fywyd, wedi 
prynu Penlanfawr yn yr ymyl, ac wedi mynd yno i fyw i,fod yn un o amaethwyr 
gorau'r plwy. Diddorol cofnodi mai yn storws siop y Cwm y cedwid y gwasanaeth- 
au cyn codi Capel y Cwm, a thad yr ymadawedig oedd un o arloeswyr yr achos 
yn y lle, a dywedir na bu rhagor o frwdfrydedd nag ydoedd yr amser hyn. Dydd- 
iau ydoedd y rheini pryd yr arferai yr addolwyr ar adegau gynnal y gwasanaeth 
heb gynorthwy gwenidog. _ Disgynnodd mantell y tad ar y mab, ac fe'i cariodd 
hyd y diwedd yn anrhydeddus, yn ysgrifennydd gofalus i'r achos ac yn gyson yn y 
gwasanaethau. Cydnabyddid ef yn golofn a ddaliodd yn ddisigl drwy ei oes 
drwy'r teg a garw. Buddiol oedd ymgynghori ag ef ar unrhyw fater, ac yr oedd 
yn eglur nad oedd dim a berai gymaint loes i'w feddwl na brad a thwyll, ac yn 
enwedig pryd yr arferid y rhain gan rai y disgwyliai well oddiwrthynt. Y dydd 
Mercher dilynol ym mhresenoldeb lliaws o bobl gosodwyd y rhan farwol ohono 
yn erw Duw ” Capel y Cwm, y Parchn. Bryn Davies (Brynteg) a Lewis Williams 
yn gwasanaethu yn y tŷ, ei weinidog, y Parch, S. I. Bowen, yn cael ei gynorthwyo 
gan y Parchn. D. T. Davies (Pontyberem) a Ben Davies (Llanwenog) yn y Capel, 
a'r Parch. S. G. Thomas (Cwrtnewydd) ar lan y bedd. Gadawodd ym Mhen- 
lanfawr mewn galar dwys ar ei ôl briod a fu'n gynorthwy trwyadl iddo yn ei fyw 
ac a weinodd arno'n ofalus a thirion iawn yn ystod ei afiechyd, dwy ferch, mab, 
brawd, a mab yng nghyfraith ; ac yn y gymdogaeth, brawd, chwiorydd, a llawer 
o berthynasau. _ Melys fydd cofio amdano. 


MEHEFIN 25, ar ôl cystudd byr, DANIEL DAVIES, Pantscawen, Pontshan, 
yn 9o mlwydd oed. Yn y lle uchod y ganed ef. Efe oedd yr ieuengaf o ddeg o 
blant, ac efe oedd yr olaf i gael i gladdu. Yr oedd teulu Pantscawen yn deulu 
pwysig yn yr ardal, a bu amryw ohonynt, yn enwedig y merched, ymhlith ffydd- 
loniaid yr achos yn Llwynrhydowen. _ Treuliodd yr ymadawedig ran fawr o'i oes 
yn fasnachwr yn y Porth, ond wedi i henaint ei oddiweddyd dychwelodd at ei 
frawd a oedd yn byw ar y pryd yn yr hen gartref. Yn yr hen gartref y gorffenodd 
yntau ei yrfa, ac er mai ar aelwyd dieithriaid yr oedd erbyn hyn cafodd bob 
ymgeledd. Cafodd oes faith a rhyfeddol o iach ; ni wyddai beth ydoedd pwyso ar 
feddyg hyd yr ychydig ddyddiau olaf. Yr oedd yn ddarllenwr helaeth a chraffus 
o bapurau dyddiol ac wythnosol, ac yr oedd yn gwmniwr diddan. Elfen amlwg 
ynddo ydoedd diniweidrwydd ; yr oedd mor ddiniwed â baban. Erbyn hyn 
ychydig o berthynasau agos iddo sy'n aros. Gladdwyd y dydd Mercher dilynol, 
yr angladd yn anghyoedd, ym mynwent capel newydd Llwynrhydowen, y Parchn. 
Emrys Jones, curad Llandysul ac E. O. Jenkins yn gwasanaethu. 


GORFFENNAF 6, yn 62 mlwydd oed, bu farw DANIEL JONES, Brynarwel, 
Gorsgoch, gynt o Lyncoch. Bu'n wanllyd ei iechyd ers blynyddoedd, ond daeth 
y diwedd yn ddisyfyd. Amaethwr ydoedd hyd nes iddo ymddeol rhyw ddwy 
flynedd yn ôl, a thrwy ddiwydrwydd a gofal llwyddodd yn bur dda. Dyn tawel 
unplyg ei rodiad, a'i gartref yn un o'r mwyaf hyfryd, lle i droi'n hamddenol, 
ac ynddo dri—y tad a'r fam a'r ferch—mewn undeb hapus a'i gilydd. Y dydd 

Iau dilynol gosodwyd y rhan farwol ohono ym mynwent Capel y Groes. Yn y 
tŷ gwasanaethwyd gan y Parchn. 8. E. Bowen a E. M. Jones (Llandysul) ; yn y 
Capel gan y Parchn. 8. FE. Bowen, David Evans, Lewis Williams a 8. G. Thomas 
(Cwrtnewydd) ; ac ar lan y bedd gan y Parch. T. Oswald Williams. Cydym- 
deimlir yn fawr iawn a'r teulu a'r nifer lluosog o berthynasau yn eu galar. 


Dy wenau ddarfu Daniel—wyl agwedd, 
A phlygwn mwy'n isel 
Am wên Duw yma'n dawel, 
lr y nos, Sarah a Nell, 
(CRIBIN BACH.) 


GORFFENNAF 17, yn 81 mlwydd oed, EDWARD DAVIES, Bercoed, plwy 
Bangor 'Teifi.. Mab Cefngwallter, Pontshan ydoedd, a brawd i Evan Davies, 
Foelallt, Ciliau Aeron, Yr oedd ei briod wedi ei ragllaenu, a chydag un o'i 
feibion y cartrefai yn y lle uchod. Cafodd ci fendithio â'r ddawn i ganu, ac yn 
icuanc bu'n flaenor y gân yng Nghapel Pantydefaid am amryw flynyddoedd, ac 
yn wresog iawn ci ysbryd gyda'r achos yno. Parhaodd y ddawn yn gryf ynddo 
bron hyd y diwedd, a bu'n cystadlu mewn eisteddfodau pell ac agos ym mlynydd- 
oedd olaf ei fywyd. Ar ddydd ei angladd gwelwyd nifer mawr o gwpanau arian 
a enillwyd ganddo mewn eisteddfodau'n addurno'r tŷ lle y trigai. Un o ysbryd 
tawel ac heddychol ydoedd, yn barchus gan ei gydnabod. Claddwyd ym Myn- 
went Pantydefaid. Gwasanaethwyd yn y tŷ gan y Parchn. D. A. Thomas, M.A. 
(Llandysul) a Lewis Williams (Ciliau Aeron) ; yn y capel pregethwyd gan y Parch. 
J. 5S. Jones (Llandysul) a chymrwyd rhan gan y Parchn. E. Gwilym Evans, B.A. 
(Pantydefaid) a J. Pugh Jarman, B.A. (Maenygroes). Gadawodd chwech mab 
a merched yng nghyfraith ac wyrion, dau frawd ac un chwaer mewn galar dwys. 


UT EUTFHUHCHH 


Nodion yr Eglwysi. 


YMWELIAD Mr. P. M. OLIVER.—Bydd yn annerch cyfarfod yn Nhre- 
banos dydd Sadwrn, Awst 16, am 6, ac yn pregethu yng Nghapel Highland 
Place, Aberdar borc Sul. ac yn Hen Dŷ Cwrdd, Cefn Coed nos Sul, Awst 17. 


Y PWYLLGOR GWEITHIOL,—Cynhelir cyfarfod Pwyllgor Gweithiol y 
Gymdeithas yn Llwynrhydowen, dydd Mercher, Awst 6, am 4.15 o'r gloch. 
Disgwylir y gweinidogion ac un cynrychiolydd o bob cynulleidfa iddo. ‘Trinir 
unrhyw fater o bwys. 

E. O. JENKINS. 


CRONFA'R MYFYRWYR, Diolch i Gaeronnen am gini at y gronfa. Mae'r cyfrif- 
on am 194041 yn awr wedi eu cau, ac y mae'r eglwysi ar y cyfan wedi cyfrannu'n 
dda. Hyderwn y gwna'r eglwysi a fu'n esgeulus eleni eu rhan yn gynnar flwyddyn 
nesaf, a'r eglwysi ereill yn gynharach, os y gwelant yn dda. Diolch eto. 

SIMON JONES. 

Celfan, Southgate, Swansea. Trysorydd. 


ENNILL ANRHYDEDD.—Un o blant cynulleidfa Panteg yw Chief Engineer 
‘Thomas James Bowen, sy'n byw yn awr ym Mrynhyfryd, Maenygroes, ac y mae'n 
frawd i'r Parch. 8. E. Bowen. Am wrhydri ar y môr anrhydeddwyd ef a’r M.B.E. 
Mewn amgylchiadau ofnadwy llwyddodd i gadw ei long rhag suddo. Bu'n 
dilyn ci alwedigaeth ar y môr yn ystod ac oddiar y rhyfel ddiwethaf. Llongyfarch- 
wn cf ar y gwroldeb a'i galluogodd i ennill yr anrhydedd hwn. 

LLUNDAIN —Am y tro cyntaf yn ei fywyd yn ein gwasanaeth diwethaf 
(Gorffennaf 6) pregethodd y Parch. T. J. Jones, B.A., Doncaster yn Gymraeg i 
gynulleidfa o Undodiaid. Er mai bach oedd y cynulliad mwynhaodd Mr. Jones 
ymweled a ni, ac yn sicr yr oedd yn fwyniant mawr i ni ei glywed ef. Pregethir 
yn y gwasanaeth ar Awst 3, gan y Parch. T. L. Jones, ac ar Fedi 7, gan y Parch. 
D. Delta Evans. —Mewn cyfarfod hanner-blynyddol bu ochr ariannol y 
gynulleidfa tan sylw. Nid yw cystal ac y gellid disgwyl, ond nid yw'n anobeith- 
iol, Mynegwyd cydymdeimlad a chynulleidfaoedd Capel y Groes a Chribyn yn 
eu colled. 


CERDDOR ENWOG.—Gweclwyd cyfeiriad yn ddiweddar yn y Western Mail 
at Proffeswr Richard Howells, Aberdar. Sonnid am ei gyfeillgarwch a Charadog, 
ac wedi i gôr Garadog ennill y Cwpan yn y Crystal Palace, cyfeiliwyd gan y 
Proffeswr. Bu'n chwarae mewn wyth o Eisteddfodau Genedlaethol yn neheu- 
barth Gymru. Mis Mai eleni gofynnwyd iddo fod yn gyfeilydd yng nghyfarfod 
anrhegu'r Parch. BE. R. Dennis ar derfyn chwarter canrif o wasanaeth bugeiliol 
yn yr Hen Dŷ Cwrdd. — Proffeswr Howells oedd cyfeilydd yr Hen Dŷ Cwrdd 68 
o flynyddoedd yn ôl pan oedd yn un ar ddeg oed. 


CARIAD. 


'Tawed aderyn, caêed blodau Mai ! 

Ond doed y cangau heddiw'n wasgawd im, 
Mel lili wen y dŵr ar gwrr y llyn 

A'i phen yn gwyro rhag y defni glaw 

A'i bron yn llawn gan hoen, rhy lawn i iaith, 
Mae 'nghalon innau heddiw'n fwy na llawn. 


le guddia yr offeiriad ci ysgrin 

Ag arogl-darth, ac yna gwylio'r mwg 

Yn codi yn gymylau esmwyth cryn, 

Nes yn yr uchter fry tywelltir hedd, 

A mwyach rhagddo floes y byd yn llwyr— 
Pan ballo'r llygaid, gwêl y fron yn bur. 


A chuddiaf innau fy ngorfoledd, cans 

Y mae'n rhy ddwyfol i'm lleferydd gwan ; 
Y ddacar yw fy nheml, a serch yw'r sgrin, 
Ac ar yr allor llosgaf arogl-darth 

O'r dŵr, o'r awyr ac o'r haul ei hun, 

Ac aed y nos â phopeth onid hwn. 


Mewn breuddwyd gwelais ryfeddodau pell, 
Ond nid cyn deced â'r rhyfeddod hwn ; 
Gwelais brydferthwch draw ar diroedd hud, 
Ond â phrydferthwch fe ddaeth hwn i'm bron 
lel daw y gwrid i'r foch pan guro'r gwaed, 
Ac yng nghuriadau'r fron y'i hadnabŵm. 


Ffei! Anghredunion a thafodau brwnt, 
le lysg yn £” ysbryd anorchfygol ffydd, 
Nid ofnaf mo gaethiwed dwys y byd 
Na muriau amser chwaith, na phorth y bedd, 
Canys unllais yw fy mron â'r cread maith 
A chanwn erddo yn y gwyll a'r nos. 
J. J. vans. 


CYMDEITHAS UNDODAIDD DEHEUDIR CYMRU 


Llywydd—Y Parch. LEWIS WILLIAMS, RHYDYGWIN a CHILIAU AERON. 


CYNHELIR Y 


Cyfarfodydd Blynyddol 


SSO 


Nehapel Ciliau Aeron 


AR DDYDDIAU 


Mawrth a Mercher, Awst 12 a 13, IO4I 


—— 


Trefn.» Cyfarfodydd— 


Dypp MAwRTH am 6.30. Pregethir gan y Parch. J. MARLEs THOMAS, M.A., 
Cefncoed, a'r Parch. J. D. Jones, B.A., B.D., Gellionnen. 


Dypp MERCHER am 10.30. PWYLLGOR Y GYMDEITHAS. 


Am 2. Araith y llywydd ; hefyd araith gan P. M. OLtvER, Ysw., B.A., C.B.E., 
llywydd y Gymdeithas Gyffredinol. 


Am 6. Pregethir gan y Parch. J. H. CoRAM Davies, B.A.; Caerdydd, a'r 
Parch. E. O. JENKINS, Llwynrhydowen. 


RHAGLEN Y PWYLLGOR 


[1] Darllen cofnodion. 

[2] Derbyn adroddiad blynyddol y Trysorydd. 

[3] Darllen llythyrau. | 

[4] Beth am gynorthwyo'r cynulleidfaoedd y mae eu capeli wedi eu 
dinistrio ? 

[5] Adroddiad gan Olygydd YR YMOFYNNYDD. 

[6] Cais gan y Parch. Stmon Jones, B.A. parthed Cronfa'r Myfyrwyr. 

[7] Ethol swyddogion. 

[8] Unrhyw fater arall. 


E. O. JENKINs, Ysg. 


J. D. Lewis a'i Feibion, Argraffwyr, Gwasg Gomer, Llandysul, 


A GOLDEN TREASURY OF THE BIBLE (and Apocrypha) 
Edited by MORTIMER ROWE, B.A. assisted by Principal H. MOLAOHLAN, 
and PROFESSOR DOROTHY Tarrant. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LlTT, Twenty-two books of 
different titles and authors. 1/- each (by post 1/13). 
Send for 24 page Prospectus with synopses of the individual books, 

A NEW SERIES OF SHILLING BOOKS now issued includes the following : 
From Primitive to Modern Religion by R. F. RATTRAY, M.A., PH.D. ; 
World Vision by L. J. BELTON, B.A., M.S0. ; Is there a Religious Basis 
for Society ? by SIDNEY SPENCER, B.A.; God, Commonwealth and 
Afterlife by Bast Vinny ; A Possible Religion—the Christian way of 
life by Bastz MARTIN, M.A. (the author of ‘ An Impossible Parson ’). 

PICTURES IN THE FIRE and other Talks to Girls and Boys. 

by Mary FRANOIS, L.L.A. Price—1/- (by post 1/14). 
Seventh volume of a popular series. 
WAYS TOWARDS THE SPIRITUAL LIFE 
By Dr. G. Dawes Hicks, (Addresses to Students of Carmarthen Pres- 
byterian College) Cheap Edition with stifî board cover. 1/- (by post 1/2). 
THE IMMORTAL SOUL IN DANGER 
by Jan Masaryk, Minister for Foreign Affairs in Czechoslovac Republic 
(1941 Essex Hall Lecture.) 1/- each (by post 1/14). 
CAN WE STILL BELIEVE IN MAN ? 
by LESLIE BELTON, B.A., M.So., formerly Editor of “* The Inquirier ” 
(now of Sheffield.) Price 1/- (by post 1/14.) 


The Lindsey Press, 5 Essex Street, Strand, London, W.C.2. 
Elyfrau Newydd 


FFYNNONLOYW 


Stori Tair Cenhedlaeth 


gan Moelona 


>><><P> 


PRIS—2/6 | TRWY'R POST—2/I1 


6Cerddi Doniol 
PENNILL a THONC "w'n. Beans 
DYMA A DDYWED Y Tyst :— 
“ YMGAIS ar linellau awen Idwal Jones yw ' Pennill a Thonc.” 
Y mae'r canu'n ysgafn heb fod yn wag, a phriodwyd geiriau 
ac alaw-yn fedrusiawn. Y mae'r testunau hefyd yn amser- 
ol... ampell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 
TW GAEL O WASG GOMER, LLANDYSUL 


Why suffer 
headaches? 


If you are otherwise healthy, then there 
can be little question that your eyes 
are the cause. Think of the work your 
eyes have todo. Glasses can definitely 
cure headaches caused by strain. 


Ced fers 
F.B.O.A., F.S.M.C., F.1.0, 
Qualified &epbtpalmíc &ptícían 


31, GREAT DARKGATE STREET, : 
ABERYSTWYTH. 1 TEL NO. 209. 


YR YMOFYNNYDD 


Cylchgrawn. Misol 
Cymdeithas Undodaidd. Deheudir Cymru 


Araith y Llywydd 


“ Yr Hen Ysbryd Glân ’’ 
Oriau Hamdden 
Y Cyrddau Blynyddol 
Marwgofion 


Nodion yr Eglwysi 

YR YMOFYNNYDD 


Pris 3c. y mis; drwy y Post, 4s. oc. y flwyddyn. _ Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. J. D. Jones, B.A., B.D., 211, Swansea Road, : 
Trebanos, Swansea. 


Pwyllgor Ymgynghori— PRIFATHRO W, S. Jones, M.A., M.Sc. ; PARCHN. S. E. 
Bowen ; E.R. Dennis ; D. Evans; E. G. Evans, B.A. ;. JonN Evans, B.A. ; 
E. O. JENKINS; E. G. Jones; J. ISLAN Jones, M.A.; SIMON Jones, B.A.; 
J. Maries THOMAs, M.A.; LEWIS WILLIAMS; T. O. WI:LLIAMS, M.A.; a'r 
Mart. J. Hopxmun a D. Jones. : 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofynnydd”', Llandysul. 

Llyfr Newydd Diddorol. 


CYMRO AR 
GRWYDR 


GAN 


Cyril P. Cule 

Ll f Rhoddwch lyfrau fel gwobrwyon _ 
y Yau—; Ffyddloniaid yr Ysgol Sul | 

Anfonwch am y Catalog Newydd 


o Lyfrau a Gyhoeddwyd yng 
Ngwasg Gomer, Llandysul. 


YR YMOFYNNYDD 


Cylchgrawn Misol . . 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 

CYFROL XLI. MEDI, 1941 RHIF 9. 
c^ DD "0 VPP "1" "DD “LD "DAD "DD DT “DD "id 


Araith y Llywydd. 


(Sylwedd yr araith a draddodwyd gan y PARCH. LEWIS WILLIAMS yng 
Nghyfarfodydd Blynyddol y Gymdeithas yng Nghiliau Aeron ar Awst 
13, 1941.) 

MATER PERSONOL YW CREFYDD YN GYNTAF. 


ID yw'r amser presennol yn un cyffredin. Mae rhai pethau'n 
N yr amser hwn nad ydynt yn bod bob amser. Gwna hynny 

ef yn un anghyffredin. Y peth a'i gwna fwyaf felly yw'r 
Rhyfel a ddigwydd y dyddiau hyn. 

Aeth gwyddor ar gynnydd, ac esgorodd ar bethau nad oeddynt 
hyd yn ddiweddar, megis awyr-longau, llosg-belennau, nwyau 
gwenwynig, a llawer o bethau ereill. Camddefnyddir llawer o 
gynhyrchion gwyddor ; defnyddir awyr-longau a llawer o bethau 
eraill at ddibenion milwrol, ac oblegid hynny y mae'r Rhyfel hwn 
yn beth llawer mwy creulon a dinistriol nag ydoedd rhyfeloedd y 
dyddiau gynt. Gwna hyn yr amser presennol yn un anghyffredin. 

Aeth gwybodaeth ar gynnydd ymhob cylch o'r byd, ac un 
canlyniad o hynny yw galluogi pobl i gyflawni gwaeth drygau : 
nid drygau cyhoeddus megis lladrad, tyngu anudon, ac yn y blaen, 
ond drygau cudd, megis anhegwch ac anghyfiawnder mewn 
diwydiant a phob math ar drafnidiaeth rhwng pobl â'i gilydd. 
Mae'r ddau beth hyn, sef rhyfel a'r drygau sy'n bod yn gyffredin, 
yn llygru'r byd yn fawr, ac yn peri ei fod mewn sefy llfa foesol 
tra isel. 


CRISTNOGAETH YW'R GALLU I DDWYN DYN WYNEB 
YN WYNEB 4'I HUNAN. 

“ Y gallu a fedr wrthweithio dylanwad y drygau sy'n y byd a'u 

difodi yw'r grefydd Gristnogol. Un peth yw gwybod am Grist- 

nogaeth fel gallu i wrthwynebu ac i ddifodi drwg, peth arall yw 

gwybod sut i ddefnyddio'r gallu hwn. O’r braidd y gellir meddwl 
fod neb yn ein gwlad na chred fod Cristnogaeth “ yn allu Duw er 
iechydwriaeth i bob un a'i derbyn, ond methant ei defnyddio 
i bwrpas. 

Sut y mae gwybod y ffordd i'w defnyddio? Drwy gymryd ein 
dysgu gan yr Iesu. Beth oedd ffordd yr Iesu? Ffordd yr Iesu 
oedd adnabod pob un ar ei ben ei hun, a dangos i bob un ei fai. 
Dyna wnaeth â'r llywodraethwr cyfoethog a ofynnodd iddo beth 
oedd yn ofynnol iddo wneud er ctifeddu bywyd tragwyddol. 
“* Gwerth yr hyn oll sydd gennyt,” meddai'r Iesu wrtho, ‘‘ a dyro 
i'r tlodion, a thi a gei drysor yn y nef, a thyred a chanlyn fi.” 
Pan glybu'r cyfoethog hynny, aeth yn athrist, “ canys yr oedd yn 
gyfoethog iawn.” Yr oedd yr Iesu wedi cyffwrdd â'i wendid, ac 
wedi ei ddwyn wyneb yn wyneb â'i hunanoldeb. Tebyg nad oedd 
y dyn hwn crioed o'r blaen wedi ei ddwyn wyneb yn wyneb â'i 
hunan, ac am hynny nid oedd yn ei adnabod ei hunan. _ Onid oes 
yna lawer yn y sefyllfa yna—heb eu hadnabod eu hunain ? 

Mi gredaf i nad yw Hitler na Mussolini wedi cyfarfod â'u hunain 
erioed. Ni chredaf y caent awr o gwsg esmwyth pe dygid hwy 
wyneb yn wyneb â'u hunain, a gweld yr anfadwaith y maent yn 
achos iddo. 

Prif waith Cristnogaeth yw dwyn dyn wyneb yn wyneb â'i hunan. 
Mae'r sawl nad yw'n gadael i Gristnogaeth wneud hynny yn 
gwrthod iddi'r cyfle i wneud ei gwaith. Dyna'r achos na byddai 
Cristnogaeth yn llwyddo mwy. 

Nid ydym yn caru cael ein dwyn wyneb yn wyneb â ni ein hunain. 
Gwell gan ddyn gydnabyddiaeth â phethau eraill a diwygio pethau 
eraill na'i adnabod ei hun a'i ddiwygio ei hun. 

Ymgais bennaf dyn o'r cychwyn ydyw cyrraedd gwybodaeth am 
bethau o'r tu allan iddo'i hun. Y wybodaeth gyntaf mewn hanes 
a gyrhaeddodd dyn ydyw seryddiaeth. _ Onid yw hynny'n rhyfedd ! 
Dyn yn teimlo diddordeb yn y pethau a oedd bellaf oddiwrtho. 
Y wybodaeth a geisiodd dyn ei chyrraedd ar ôl hynny oedd daeareg. 
Daeth yn nes ato'i hun erbyn hyn. Wedi hynny ymroddodd i 
astudio bywydeg. Daeth yn nes ato'i hun eto. Wedi hynny 
ymroddodd i astudio cymdeithaseg. _ Ychydig yn nes ato'i hun eto. 
Wedi hynny ymroddodd i astudio eneideg, i astudio ei hunan o ran 
cyfansoddiad ei enaid. Onid yw hyn yn rhyfedd ! Dyn yn astud- 
io'n gyntaf y pethau pellaf oddiwrtho, ac yn astudio e hun yn olaf. 
Y mae hyn yn wir am ddyn o hyd. Y peth olaf y mae am ei 
gyfarfod ydyw ef ei hunan. Gwell ganddo lafurio er mwyn cym- 
deithas na gwneud dim i'w ddiwygio 'i hun. Gwell ganddo lafurio 
dros rywbeth pell na llafurio er lles ei fywyd ei hun. 

Gwir y dysg Cristnogaeth nad yw dyn i fyw iddo'i hun ; ei fod yn 
geidwad ei frawd. _ Efengyl gymdeithasol yw ein hefengyl ; efengyl 
yn ein dysgu mai aelodau ydym i'n gilydd, ac y dylem gynorthwyo 

ein gilydd. Er hynny dysg yr Iesu mai cyrfifoldeb cyntaf dyn yw 
rhoi sylw iddo'i hun.“ Yr ydych yn pregethu hunangarwch,” 
medd rhywun. Ydwyf, yr wyf yn pregethu hunangarwch, ie, 
hunangarwch iach. Y mae hunangarwch y gellir ei gymeradwyo : 
dyn yn ceisio'i ddatblygu ei hun drwy feithrin ynddo gariad at 
eraill, a syniad o iawnder, ac ymdeimlad o'i gyfrifoldeb i fod yn 
geidwad ei frawd ; dyn yn ei garu ei hun gymaint nes y mae'n 
ymdrechu gwrteithio pob elfen dda yn ei natur, a thrwy hynny'n 
ei gymhwyso ei hun i fod o wasanaeth i gymdeithas. Onid yw 
dyn yn ei garu ei hun yn gyntaf, ac yn ceisio ei lesoli ei hun, pa 
fodd y gall fod o les i gymdeithas ? 

Y mae llafur cymdeithasol sydd yn afiach,—llafur cymdeithasol 
yn tarddu o'r awydd am hunanelw a hunanglod. Ni phwysleisia 
Cristnogaeth ddim yn fwy na'r ffaith mai dyledswydd gyntaf dyn yw 
gofalu amdano'i hun. Y rhai sydd yn gofalu yn gyntaf amdanynt 
eu hunain sydd yn eu cymhwyso eu hunain i wasanaethu eraill. 

Un o beryglon y dyddiau hyn i ddyn yw ei anghofio ei hunan 
yn ei ymgais i ofalu am gymdeithas. Ymffrostiai gweinidog wrth 
weinidog arall yn y gwaith mawr a gyflawnai. Rhoddai amser 
neilltuol at ymweled â phobl ei eglwys, ac amser neilltuol i fod yng 
nghyfarfodydd gwahanol gymdeithasau'r eglwys, ac amser neilltuol 
i roi sylw i faterion perthynol i'r dref yr oedd yn byw ynddi. 
Treuliai ei amser i gyd ynglŷn â phethau o'r tu allan iddo ef ei hun. 
Wedi gwrando arno'n traethu gymaint oedd ei waith a bod ei 
amser i gyd yn mynd mewn gweithgarwch, gofynnodd y gweinidog 
arall iddo pryd yr oedd yn cael amser i weddïo. Nid ydyw dyn 
yn hunan-gynhaliol mewn unrhyw ystyr: nid oes ganddo ffyn- 
honnell ddihysbydd o adnoddau i fyw arnynt. Ni all roi i eraill 
o hyd heb dderbyn o rywle ei hunan. Rhaid iddo ofalu am 
gyflenwi ei fywyd ei hun yn gyntaf cyn y bydd ganddo ddim i 
roi i eraill. 


CYFLE'R EGLWYS. 


Mae crefydd yn beth personol yn gyntaf. Hynny rydd gyfle 
i'r eglwys wneud daioni. 

Gwir fod yr eglwys yn gymdeithas, ond nid yw dyn yn colli ei 
unigoledd wrth fod yn aelod o eglwys... Mae pob un ar ei ben ei 
hun mewn eglwys, a phob un yn derbyn drwy wasanaeth yr 
eglwys yr ysbryd hwnnw sy'n cynhyrchu “ cariad, llawenydd, 
tangnefedd, hirymaros, cymwynasgarwch, daioni, ffydd, addfwyn- 
der, dirwest.” Oni bydd y pethau hyn mewn dyn, pa fodd y gall 
efe fod o wasanaeth i gymdeithas ? 

Peth personol yw crefydd yn gyntaf. Y mae'r byd yn y sefyllfa 
y mae ynddo heddiw am fod dynion wedi eu hesgeuluso eu hunain, 
wedi gofalu mwy am gymdeithas nag amdanynt eu hunain. 

Amhosibl i ddyn fod o wasanaeth i'r byd oni bydd iddo ei gym- 
hwyso ei hun i'r gwaith. Dywedai Hitler, wrth ymosod ar Bwyl 
a'r gwledydd bychain eraill a'u gwneud yn eiddo i'r Almaen, mai 
gwneud hynny yr oedd er lles y gwledydd eu hunain. Ond nid 
oedd yn gymwys i lywodraethu'r gwledydd er eu Iles. Ni all dyn 
fod o les i eraill oni chymhwysodd ei hunan yn gyntaf. Peth 
personol yw crefydd yn gyntaf. 

Os yw cymdeithas y tu ôl i ryfel, a thu ôl i lawer o ddrygau 
eraill, nid yw cymdeithas ond nifer o unigolion wedi ymuno â'i 
gilydd, a phe byddai pob un o'r unigolion hynny'n bur ei feddwl, 
yn frawdol ei deimlad, ac yn uniawn ei galon, byddai cymdeithas 
uwchlaw cymryd rhan mewn rhyfel nac mewn drwg arall. Ni 
welaf obaith am amser gwell hyd nes y sylweddolir fod iechyd- 
wriaeth y byd yn dibynu ar gymeriad yr unigol.” 

Y mae dyhead cyffredinol am amser gwell, pryd y bydd rhyfel a 
llawer o ddrygau eraill wei peidio. Pa fodd y meddyliwn y daw ? 
Meddyliwn y bydd i'r rhai a berthyn i lywodraeth ein gwlad ni a 
gwledydd eraill gael gweledigaeth, ac y bydd iddynt yng ngoleuni'r 
weledigaeth honno sefydlu Trefn Newydd ar bethau. _ Diau y bydd 
Cynllun Newydd yn cael ci drefnu i lywodraethu ein gwlad ni. 
Bydd y gwledydd eraill yn gwneud yr un modd. _ Bydd y Cynllun 
hwn yn ymddangos yn odidog ar bapur. Yr oedd amodau 
Cynghrair y Cenhedloedd yn odidog. Pan gyhoeddwyd hwy 
credem fod y dydd wedi dod i gael gwared ar ryfel am byth. Ond 
cododd anhawster o du rhyw ddynion. Y mae dynion i'w cymryd 
i ystyriaeth o hyd. 

Ni fyddwn ddim gwell o gael Cynllun Newydd i ddwyn y byd 
ymlaen, er mor odidog fydd hwnnw, oni cheir dynion newydd, 
dynion o feddyliau cywir, o amcanion da, o ysbryd brawdol, ac o 
egwyddorion uniawn. Mae dynion yn cyfrif yn fwy na chyn- 
lluniau. Ac am hynny y mae'n rhaid delio â'r dyn unigol. 

Gwir fod yn rhaid cael cymdeithas. Cymdeithas a fedr wneud 
trefniant i lywodraethu cydrhwng dosbarthiadau o bobl a'i gilydd. 
Y mae yna drefniant heddiw i lywodraethu cydrhwng meistr a 
gwas. Penderfynir cyflog gwas fferm gan y trefniant hwn.  Pen- 
derfynir ei oriau gwaith. A ydyw hyn yn sicrhau bod heddwch 
a boddlonrwydd rhwng meistr a gwas? Nac ydyw. Mae mwy 
o anniddigrwydd rhwng meistr a gwas heddiw nag oedd cyn i'r 
trefniant hwn gael ei sefydlu. Os bydd y gwas o egwyddor wael, 
gall beidio â gwneud ond hanner y gwaith a allai gyflawni mewn 
diwrnod, pan nad yw llygad ci feistr arno, a gall gyflawni'r gwaith 
hwnnw mewn modd mor esgeulus fel yr achosir colled i'w feistr. 
O'r tu arall, gall y meistr drin y gwas mewn modd a fydd yn peri 
i'r gwas gael cam mawr. Nid yw trefniant allanol yn gallu llywod- 
raethu egwyddor meistr a gwas. Gall roi cyfle i'r naill weithrecu 
"yn anuniawn ac yn dwyllodrus tuag at y llall. 

Meddylir heddiw y bydd llywodraeth ein gwlad yn ymyrryd 
mwy yn y dyfodol ag amgylchiadau ei deiliaid. Tebyg y bydd 
hynny'n wir, a sefydlir trefniannau i ofalu am fuddiannau pob 
dosbarth o bobl. Disgwylir y bydd hynny'n dwyn dynion i well 
perthynas â'i gilydd, ac y creir mwy o gariad brawdol. Gobeithiwn 
am amser pryd y sefydlir ysbryd cariad rhwng pobl a'i gilydd, 
pryd y bydd y byd i gyd megis un teulu, a neb yn gwneud drwg i'r 
llall. 

Credwn y byddai'n hawdd byw'n dda mewn byd felly. Yn sicr 
y byddai. Ond hanner gwirionedd yw hyn ; yr hanner arall i'r 
gwirionedd yw—na byddai i fyd felly fynd yn ci flaen ohono'i hun, 
fel pe bai'n beiriant. _ Byddai byd felly'n gofyn am liaws o unigolion 
o ysbryd brawdol ac o egwyddor uniawn i'w ddwyn ymlaen. 
Po orau y bydd y trefniant a lunir i lywodraethu yng ngwahanol 
adrannau o'r byd, mwyaf i gyd bydd yr angen am gymeriadau 
godidog i'w gynnal. Ni all y trefniant fod yn dda ohono'i hun, 
ar wahan i'r bobl a fydd ynglŷn ag ef i'w weithredu. Nifer o 
unigolion fydd y bobl hynny. Felly bydd y drwg neu'r da a ddaw 
drwy'r trefniant yn ymddibynu ar gymeriad yr unigolion. 

Gresyn ein bod yn gadael i fywyd gael ei lygru... Y mae ynom 
yr un natur ag oedd yn yr Iesu. Paham na byddai ein bywyd yn 
debycach i'w fywyd ef? Rhoddwn y bai ar gymdeithas, ac ar 
drefniannau cymdeithas, ond ni chyfrifant gymaint ag y tybiwn. 

Y broblem sydd gennym i'w hwynebu yw'r hyn sydd y tu fewn 
i ddyn ; y pethau sy'n andwyo bywyd ydyw ysbrydoedd drwg. 

Er cymaint a wnaeth gwyddor, a gwnaeth bethau mawr, eto 
pethau tu allan i ddyn ydynt, megis yr awyr-long a'r diwifr. Mae'r 
awyr-long yn gyflawniad rhyfeddol o eiddo gwyddor ond, fel y 
dengys y rhyfel hwn, nid yw'n ddim ond melltith. Pwy, ar ôl 
gwybod am y difrod a wnaed drwy'r awyr-long ar fywydau ac ar 
eiddo yn Llundain, Coventry, Bryste, Caerdydd, a mannau eraill, 
na ddymunai pe bai'r awyr-long heb ei dyfeisio erioed. Ni 
ychwanegodd at ddedwyddwch y byd : ychwanegodd at ci ofid a'i 
dristwch yn fawr. 

Beth sydd mewn teithio'n beryglus.o gyflym? Tuedd yr oes 
yw ychwanegu at gyflymdra teithio. Gall y trên fynd dros chwe 
ugain milltir yr awr ; gall y modur fynd pedwar can milltir yr awr ; 
gall yr awyr-long wneud yn agos i chwe chan milltir yr awr. 
Meddyliwn fod hynny'n rhyfeddol, ac ymafalchiwn yn y cyflymdra 
mawr hwn. _ Y mae'n rhyfeddol, ond pa ddaioni y mae'n gyrraedd ? 
Y mae dyn da ar gefn ceffyl yn teithio tua deg milltir yr awr yn 
llawer gwell arwyddlun o gynnydd na dyn yn teithio yn llawer 
cyflymach mewn awyr-long gydag amcan drwg. Mae'r rhyfel 
presennol wedi gwneud i ddynion ddechrau amau gwerth rhai o 
ddarganfyddiadau pennaf gwyddor. A phan y mae gwyddor yn 
cynhyrchu daioni, nid peth o'r tu allan i ddyn ydyw hwnnw. 

Crefydd yn unig a fedr ddylanwadu ar ysbryd dyn, a gwneud 
dyn yn Gristion. Meddai un, “ Christians ought to be outstanding 
for their goodness and kindness.” _ Pobl felly, amlwg ar gyfrif eu 
huniondeb a'u daioni, yn dylanwadu ar eraill gan eu hennill i 
geisio bod yn debyg iddynt. 

Edrydd un a welodd ar faces y bêl droed. Ai'r chwarae o ddrwg 
i waeth ; camgymeriad ar ôl camgymeriad yn cael ei wneud gan yr 
ochr a ystyrrid yn gryfaf. Bu hynny'n achos i'r ochr wannaf ennill 
y fuddugoliaeth. Yr oedd Capten yr ochr a'gollodd yn ddyn 
ieuanc adnabyddus, yn athro mewn ysgol Sul, yn aclod o Gym- 
dcithas Grefyddol Ymdrechol ei eglwys, ac yn Gristion. Meddai 
un amdano ar ôl i'w ochr golli, “* Byddai colli o dan y fath amgylch- 
iadau yn ddigon i wneud i ddyn cyffredin regu.” Tebyg y gwnac. 
Ond nid dyn cyffredin oedd y Capten hwn. Yr oedd yn wahanol 
i eraill ; yn sefyll ar ei ben ei hun fel dyn o iaith lan, o feddwl pur, 
o deimlad cariadus, o ysbryd goddefol, ac o egwyddor uniawn. 

Angen y byd heddiw yw cael dynion tebyg i hwn, amlwg ar 
gyfrif eu hysbryd cariadus, eu hegwyddor uniawn a'u gweithredoedd 
da. Pe ceid pob dyn i fod felly, byddai cymdeithasau'r byd yn 
cael eu dwyn ymlaen ar linellau cariad, uniondeb, a daioni. 
Byddent yn foddion i wneud rhyfel a llawer o ddrygau eraill yn 
amhosibl, a gweddnewidient y byd gan ei wneud yn fyd lle y 
byddai cyfiawnder yn cartrefu. 


Vee 


“ Yr Hen Ysbryd Glan.” 


MHLITH “' paganiaid di-obaith-amdanynt” bro fy maboed y 
Y gosodid Tomos Dafis y gwŷdd. _ Dyna'r fel ei gelwid ef gan 

drigolion boneddigeiddiaf y cylchoedd ; eithr ar lafar cyffredin 
y mwyafrif, ac yn enwedig yn ein mysg ni'r plantos, ei lysenw oedd 
** yr Hen Yspryd Glân.” 

Dyn anghyffredin, mewn llawer ystyr, oedd Tomos Dafis y 
gwŷdd ; tal a main ci goríf ; tenau fel pe bai dim ond croen am ei 
esgyrn ; cyn sythed â brwynen ; gwallt ei ben yn llaes ac yn rhyw 
gymysgedd o ddu, gwyn, a melyn ; ei wyneb hir yn wyn fel calchen 
heb fod arno na blewyn nac ôl eillio, ond yn grychion drwyddo draw 
megis wynepryd y wrach draddodiadol y ceir darlun ohoni weithiau 
mewn llyfrau plant yn marchogaeth esgyb drwy'r awyr. Yn wir, 
fel y cofiaf, i ni'r plant bach yr oedd rhywbeth annaearol, bwganaidd 
—os dyna'r geiriau iawn i'w ddisgrifio—yn agwedd allanol “ yr Hen 
Yspryd Glân,” er efallai nad oedd dim annefodol i'w hynodi yn ei 
wisg, heblaw'r hen het befar a wisgai beunydd haf a gaeaf. Yr 
oedd cantel yr hen het honno yn lletach o gryn dipyn na chanteli'r 
hetiau befar a wisgai “ dynion mawr ” y capeli ar y Sul a'r uchel- 
wyliau pregethu. - 


YR YMOFYNNYDD 135 


Nid byth y gwelid Tomos Dafis yn siarad â neb—oddieithr fy 
nhad ; ond mwy am hyn yn nes ymlaen. Dichon mai gwŷdd 
wrth ei alwedigaeth a fuasai rywbryd cyn f'amser i; ond y pryd 
hynny hen lanc ydoedd yn “ byw ar ei arian,” fel y dywedid, a 
thrigiannai gyda brawd a chwaer iddo, hen lanc a hen ferch 
hwythau, ond blynyddoedd yn iau nag efô, ac yn cadw math ar 
siop fechan nas mynychid gan fawr o neb, er y perchid ei pher- 
chenogion yn fawr gan bawb. O ran hynny, ni chlybâm i neb o 
bwys yn lladd ar eu brawd hŷn, nac yn yngan gair yn ei erbyn—dim 
ond ei gwbl anwybyddu oherwydd mai “pagan” ydoedd ac na 
welsid mohono erioed mewn lle addoli. _ Peth na ddeallai y rhai 
hoff o glebran oedd y gyfathrach anian ac enaid, chwedl hwythau, 
rhwng “* sant o ddyn ”' fel fy nhad a “ rhyw hurtyn o bagan hyll” 
fel “ yr Hen Yspryd Glan !”’ Ond nid dim amlycach na'u bod yn 
gyfeillion pur ; yn wir yr ocdd traddodiad ymhlith mân-siaradwyr 
yr ardal na welsid mo'r “ Hen Yspryd Glân ” erioed yn ymddiddan 
heb sôn am gyfeillachu ag undyn byw namyn fy nhad. Ac nid 
tan ar ôl llawer o flynyddoedd o fyfyrio ar y peth y deuthum innau 
i dybio fy mod o'r diwedd wedi plymio i ddyfnder y dirgelwch ac 
yn deall cyfrinach cu cyfeillach. Credaf fod eu chwaeth lengarol a 
gogwydd eu meddylfryd yn tueddu i'r un cyfeiriad, a'u bod ill dau 
yn gyttin eu rhagolwg ar y pethau pwysicaf mewn cred, byw, 
bywyd, byd, a thynged dyn a dynol-ryw. 

Ni byddai Tomos Dafis byth yn “* galw heibio ein tŷ ni—nid un 
felly oedd o ; ac am a wyddwn i, ni buasai fy nhad ychwaith erioed 
o fewn ei annedd yntau—nid un hoff o fynd i dai cymdogion oedd 
fy nhad, a chasbeth yn ci olwg oedd “ hel straeon,” chwedl yntau. 
Er hynny, pryd bynnag y caffent yr hamdden, yn enwedig gyda'r 
cyfnos yn ystod y misoedd yr haf, âi'r ddau i rodiana gyda'i gilydd 
am filltiroedd un ai ar hyd y briffordd tua Threlawnyd yng nghyf- 
eiriad Caerwys ynteu ar hyd y llwybr troed dros fryn a maes 
tua'r Cwm. Ar brydiau aml, pan na byddai “ sein glaw ” yn yr 
wybren, fe gawn innau—a mi'n grwtyn pump neu chwech oed—fynd 
am dro gyda hwynt. Ac er na chymerwn i fawr o sylw o'u hym- 
ddiddan na theimlo dim diddordeb, ar y pryd, yn y pynciau cwbl 
uwchlaw fy nealltwriaeth a drafodid gan y ddau ffilosoffydd ar eu ° 
hynt hamddenol o dro i dro ar hyd y ffordd fawr neu ar draws y 
bryniau a'r ffriddoedd, bŵm lawer gwaith ymhen blynyddoedd 
wedyn yn meddwl cryn tipyn am y pethau rhyfedd mewn hanes, 
diwinyddiaeth, athroniaeth, barddoniaeth, a bywgraff, a fyddai o 
bryd i bryd yn bwnc eu hymdriniaeth, a'r enwau (nad oeddynt i mi 
wrth gwrs yr amser hwnnw yn ddim ond enwau) y sonnid amdanynt 
—megis Moesen, Socrad, Platon, Philo ; Pabau Rhufain a'r Tadau 
Eglwysig ; Gystennin, Awstin, Awgystin ; Mahomed, Siarlymaen, 
Napoleon ; Llywelyn Fawr, Owen Glyndŵr, Cromwel; Beda, 
Sabeliws, Liwther, Swedenborg, Serfed, Calfin, Wesle; Catwg 

Ddoeth, Hywel Dda, Iolo Morganwg ; John Bunyan, Joseph Smith, 
Brigham Young, Channing, Emerson, a llawer o enwgu eraill a 
oedd rhywfodd yn gwbl ddiarwybod imi wedi suddo i ryw ddyfnder 
dirgelaidd yn fy mryd ac aros yno heb imi feddwl dim amdanynt 
nes iddynt ymwthio'n wirfoddol i'r arwynebedd, fel y dywedais, 
ymhen blynyddoedd lawer ar ôl hynny. Gwncid ymron y cwbl 
o'r parablu yn ystod y teithiau difyr hynny gan Domos Dafis, a 
'nhad yn dal pen rheswm iddo gan ddywedyd “ Ie, ie ” er atalnodi 
ei leferydd yrŵan ac yn y man a gofyn ambell gwestiwn a awgrymid 
i'w feddwl. Digwyddid unwaith imi glywed rhywbeth am y 
Drysorfa, ond fe ddiflannodd fy niddordeb pan gesglais nad am 
Drysorfar Plant y sonnid. _ Clywais hefyd aml dro grybwyll 
am y Gwyddoniadur a'r Traethodydd, a deuthum i'r penderfyniad 
mai rhyw fath ar beiriant mawreddog oedd y naill, tra nad oedd 
y llall onid math o gist fawr neu focs yn llawn o offer cywrain 
fel y rheini a arferai William Morgan y Bryniau yn ei siop saer. 

Erbyn hyn nid oes amheuaeth yn fy mryd nad oedd Tomos Dafis, 
a gyfrifid yn bagan di-obaith-amdano gan ddoethion yn ogystal ag 
annoethion y fro, nid yn unig yn ddarllenwr mawr, meddyliwr dwys 
ac ymresymydd deallus, ond ei fod at hynny'n ddyn rhinweddol a 
duwiolfrydig heb ei hafal hwyrach, yn sicr heb ei ragorach, ym- 
hlith duwiolion cydnabyddedig y fro honno yn y dyddiau hynny. 
Y mae'n eglur imi hefyd erbyn hyn fod fy nhad ers llawer dydd cyn 
fy ngeni i wedi bod yn ddigon craff i sylweddoli rhywbeth o fawr- 
frydigrwydd ddyfnder golud meddyliol, ac ehangder gwybodaeth yr 
“Hen Yspryd Glân,” ac mai dyna'r pam y byddai mor hoff o 
ymgwmnïo ac ymgomio â'r dyn dwys, tawel, diymhongar, a rhyfedd 
hwnnw. 

Chislehurst, Caint. D. DELTA EVANS. 


TUTTE 


Oriau Hamdden. 


Sylwedd papur a baratowyd gan Mrs. ELIAS, PARC, CILIAU AERON, 
ac a ddarllenwyd yng nghyfarfod y Plant, yn y Gymanfa Ganu, yn 
Llanbedr, Mehefin 9, 1941. 


eiriau arno. Y ddau beth hyn ydynt: yr Youth Movement, 

neu “ Fudiad yr Ifanc,” y clywch sôn am dano ; a'r ffaith 
fod gennych chwi blant, brynhawn hirach wedi i'r clociau gael 
eu rhoddi ddwy awr o flaen yr haul, ac felly bod gennych fwy o 
amser segur, fel y dywedir, ar eich dwylo ; neu, fel y gellir ei alw,— 
Amser Hamdden. h 


M* dau beth wedi awgrymu testun i mi i ddweud ychydig 

Ni wnaf i ddweud dim am Fudiad yr Ifanc ond yn unig mai 
mudiad yw i wneud defnydd, a chymeryd mantais o oriau hamdden 
ein pobl ieuainc i'w hyfforddi a'u harwain ar hyd llwybrau fydd 
yn eu llesoli yn gorfforol, meddyliol ac ysbrydol. 

Ond a chwi, blant yr Ysgol Ddyddiol, yn bennaf y mae a fynnwyf 
i y bore yma. Y mae gennych chwi lawer o amser na wyddoch 
yn iawn beth i'w wneud ag ef. Mae gennych ormod o amser 
chwarae, ac yn aml nid oes fawr o drefn ar y chwarae ychwaith,— 
dim ond treulio yr amser rywsut hyd nes yr ewch i'r tŷ ac i'r gwely. 
Yn awr, nid yw treulio yr amser fel yna yn gwneud yr un lles i 
chwi ; yn wir, gall fod yn gwneud drwg drwy cich dysgu yn ddiog 
a di-drefn. 

A gaf i, gan hynny, awgrymu i chwi sut i ddefnyddio eich amser 
hamdden i well pwrpas ? 

Yr ydych i gyd yn blant sydd yn mynd i rhyw gapel neu'i gilydd. 
Gobeithiaf eich bod yn mynychu Cyfarfodydd yr Eglwys, ac yn 
enwedig yr Ysgol Sul, y cwrdd plant, a'r holl gyfarfodydd eraill 
fydd yn cael eu cynnal i'ch dysgu a'ch hyfforddi er mwyn rhoddi 
sylfaen grefyddol dda i'ch bywydau ieuainc ar gychwyn cich gyrfa 
drwy'r byd. Os na fyddwch yn ffyddlon i gyfarfodydd yr Eglwys 
byddwch ar eich colled drwy eich oes. 

Canu ydych heddiw, ac ymae yn bleser eich clywed, a'ch gweled yn 
eich rhoddi eich hunain mor llwyr i arweiniad medrus Mr. Griffiths. 
Mae hyn yn dangos nad oes dim fedr eich rhwystro i ragori os 
gellir ennyn eich sylw a'ch diddordeb mewn rhywbeth, a chael 
arweiniad priodol yn hwnnw, yna, 'does dim a all eich gwrthsefyll, 
Mae yn wir na ellwch, gartref yn eich eglwysi, gael arweinydd mor 
fedrus ag sydd gennych heddiw, ond bydd yno rywun fydd yn ei 
theimlo yn fraint i wneud ei orau i'ch dysgu mewn canu ; ac os 
ydych am i hwnnw ragori, y peth gorau fyddai i chwi eich hunain 
ragori mewn ymdrech i ddysgu, a chaech felly y gorau allan o'ch 
athro. Mynnwch gael Ysgol Gân unwaith yr wythnos drwy gydol 
y flwyddyn i'ch hyfforddi mewn Solffa a Hen Nodiant, fel y 
byddwch yn ddigon medrus i redeg miwsig fel y darllenwch lyfr. 
Ni ddylai yr un ohonoch fodloni bod heb feddu y gallu hwn. 

Anhawdd y gellwch ddirnad y llawnder a'r mwynhad a rydd 
y gallu i ganu ac i ddeall canu ym mywyd pobol. Dyna sydd yn 
tynnu y dyrfa a welir yma heddiw at ei gilydd, ac wrth ganu a 
chyd-ganu yr ydym yn anghofio ein gofidiau a'n helbulon ac yn 
barotach i'w hwynebu ar ôl hyn. Yn eich oriau hamdden, ynte, 
rhowch le amlwg i Ganu. 

'R wy'n awr yn gadael y Canu ac yn mynd i fyd arall, sef byd 
Darllen. Mae yn dyfod i'ch Ysgol Ddyddiol lyfrau o'r Carnegie 
School Library. Gellwch gael unrhyw lyfr a fynnoch ond dweud 
ymlaen llaw wrth y Prifathro beth yr hoffech ei gael. A yw yn 
ormod gofyn.i chwi roddi hanner awr, fan lleiaf, o'ch amser segur 

bob dydd i ddarllen rhyw lyfr diddorol neu addysgiadol? _ Gallech, 
yn rhwydd, ddarllen un gyfrol ymhen pythefnos, a llawer ohonoch 
un bob wythnos. Dyna chwi, ymhen blwyddyn, wedi darllen 
ugain neu ddeugain o lyfrau fyddai wedi agor llawer o'ch meddyliau 
a rhoddi i chwi ideas newydd am bobl a phethau na wyddech, ond 
odid, ddim am danynt o'r blaen. Y mae y bwyd a fwytewch yn 
gwneud i'ch cyrff gynhyddu, felly y llyfrau a ddarllenwch a wna 
i'ch meddyliau ehangu a dyfnhau. Dyna, ynte, ran eto o'ch gwaith 
hamdden. 

Hefyd, gan mai yn y wlad yr ydych yn byw, oni fyddai gwybod 
mwy am y byd bach o'ch amgylch yn gwneud eich bywyd yn 
llawer mwy hapus a diddorol? 

Beth am adnabod y Blodau Gwylltion sy'n tyfu o'ch amgylch, ar 
y cloddiau, a'r perthi, a'r dolydd a'r caeau ymhobman? Gwybod 
eu henwau yn Gymraeg a Saesneg, os oes modd ; pa adeg o'r 
flwyddyn i'w disgwyl, a pha le y tyfant. 

Yr un peth hefyd am y Coed sydd yn britho'r wlad, eu hadnabod 
a gwybod pa ddefnydd a wneir ohonynt. Hefyd y gwahanol 
Borfeydd a heuir, eu hadnabod hwythau a gwybod rhywbeth am 
eu gwerth, ac yn y blaen. 

Yr Adar eto. Eu hadnabod wrth yr olwg ac oddiwrth eu cân. 
Gwylied pa adar sydd yn mynd i ffwrdd am yspaid o'r flwyddyn 
ac yn dod yn ôl y rhan arall. Gwybod am eu nythod a pha le i'w 
canfod ; eu ffordd o fyw, etc. 

Yr Anifeiliaid Gwylltion hefyd Lee llechu yn y meysydd a'r coed ; 
eu cartrefi, eu bwyd, a'u ffordd o fyw. 

Oni byddai gwybod y pethau hyn yn gwneud ein bywyd gwledig 
yn llawer mwy swynol a rhamantus i ni? Mae llawer ohonom 
wrth rodio drwy'r meysydd yn ddall i brydferthwch natur o'n 
hamgylch ac yn fyddar i gathlau melus yr adar yn y coed. Mor 
wahanol yr hwn sydd a'i lygaid a'i glustiau yn agored i dderbyn 
yn barhaus gyfrinion Natur o dymor i dymor ! Mae sylwadaeth 
o'r pethau a nodais yn gwneud byw yn y wiad yn rhamant na 
cheir mewn unlle arall. 

Eto, nodaf i chwi beth arall fyddai i chwi yn hynod ddiddorol 
i'w chwilio a'u croniclo yn amser hamdden, sef casglu hen enwau 
lleol hynod ar gaeau, nentydd, ac hyd yn oed ar rai hen dai. 
Mae rhai o'r hen enwau hyn yn ein cario yn ôl, yn aml, rai canrif- 
oedd. Maent megis yn rhyw gil-agor y drws i ni i gael cipolwg 
ar hanes neu arferion yr oesoedd pell yn 61. Diddorol felly fyddai 
gwneud casgliad o'r hen enwau hyn a'u cadw ar gof. 

Llawer o bethau eraill a ellid wneud yn amser hamdden. 
Cymeraf yn ganiataol eich bod yn ystod eich amser segur yn 
gofalu am eich gwersi ysgol, ac yn barod i helpi cich rhieni ymhob 
rhyw fodd. 

Y mae yn aros un peth eto nad oes angen i mi eich adgoffa am 
dano i chwi ei wncud yn amser hamdden, scf Chwarae. * All 
work and no play makes Jack a dull boy.’ Rhaid i blant chwarae, a 
gorau i gyd pe byddai i'r chwarae gael ci reoli gan rywun hynach, 
Dylai pob un wneud ci orau dros ci ochr, a meithrin y leam spirit, 
hynny yw, nid meddwl amdano ci hun yn gymaint, ond am yr 
ochr y perthyn ef neu hi iddi ; a dylai pawb gymeryd eu gorchfygu 
fel good sports. Fel hyn y gwneir dynion ohonoch. _ Byddai chwarae 
felly yn ddisgyblaeth, nid yn unig i'r corff, ond i'r meddwl a'r 
ewyllys yn ogystal. Chwarae yn deg a chwareu yn cgniol dros 
ei ochr ; peidio â bod yn fostfawr pan yn cario a pheidio â dangos 
anfoddlonrwydd pan yn colli. 

Nid wyf yn bwriadu cyffwrdd heddiw â'r hyn a ellir wneud 
mewn amscr hamdden yn y tŷ nosweithiau hirion y gacaf. Efallai 
mai diddorol fyddai cael cystadleuaeth yn eich eisteddfod leol ar 
y rhaglen orau o waith y gallesid ei wneud yn y tŷ gan fechgyn a 
merched yn ystod eu hamser segur yn nhymor y gaeaf. 

* * * 


Wel, yr wyf wedi rhoddi i chwi restr o bethau ar gyfer eich 
amser hamdden,—pethau a ellwch wneud, a phethau o'u gwneud, 
a wnai bywyd yn llawnach ac yn llawer mwy diddorol i chwi. 
I gario y rhain allan byddai help a chyfarwyddyd arweinyddion 
lleol o wasanaeth amhrisiadwy,—arweinydd ymhob Eglwys fedrai 
roddi ei ddawn a'i amser i helpu y plant ar hyd y llinellau yr wyf 
-wedi eu henwi. _ Byddai hyn yn tynnu meddyliau y plant oddiwrth 
bethau isel a gwael, ac yn gymorth i godi eu chwaeth a'u moes, 
a hynny mewn modd difyr ac adeiladol. Mewn canlyniad, byddai 
gwybodaeth y plant yn cael ei ehangu, eu diddordeb mewn pethau 
o'u hamgylch yn cael ei symbylu, eu bywyd yn cael ei wneud yn 
llawnach, a'u mwynhad o bethau o'u deutu yn cael effaith ddaionus 
ar eu bywyd. Mae treulio amser hamdden yn iawn yn llawn 
mor bwysig i blant ag yw yr Ysgol iddynt yn amser gweithio. 
A geir help i roddi ystyriaeth bellach i hyn, gan ddysgu a chyfar- 
wyddo y rhai bychain hyn a'u gwneud yn cffro i'r posibiliadau 
lawer sydd o fewn eu gafael, a chael nid yn unig Youth Movement 
newydd ond Child Movement newydd i gydredeg ag ef yn ogystal ? 


UTHR THOU TL HF FFF ELC 


ABERYSTWYTH.—Bydd yn hysbys yn barod i lawer o'n darllenwyr fod 
Mr. D. Jacob Davies sydd newydd orffen ei gwrs yn y Coleg Presbyteraidd, 
Caerfyrddin, wedi derbyn galwad unfrydol cynulleidfa capel bach Heol Newydd 
i ddyfod i'w bugeilio. Bydd yn dechrau ar ei waith yma ar y Sul cyntaf o fis 
Hydref ac ar yr un pryd bydd yn cychwyn ar gwrs arall o efrydiaeth yng Ngholeg 
y Brifysgol gyda'r bwriad o raddio ymhen rhyw dair blynedd. Mae Mr. Davies 
yn fachgen ieuanc o alluoedd disglair mewn rhagor nag un cyfeiriad, ac yn ôl 
pob argoel presennol yn debyg o ddod yn bregethwr grymus a huawdl, ac y mae'r 
gynulleidfa fechan yma wedi bod yn ffodus iawn i'w gael yn weinidog. Eiddunwn 
iddo bob llwyddiant yn y weinidogaeth ac hefyd yn ei efrydiaeth. 


140 YR YMOFYNNYDD 


Y Cyrddau Blynyddol. 


CYNHALIWYD yng Nghapel Ciliau Aeron ar ddyddiau Mawrth a Mercher, 
Awst 12 a 13. Caed cynulliad lluosog nos Fawrth. Cyflawnwyd y rhannau 
arweiniol gan y Parch. S. Evans Bowen, a phregethwyd gan y Parchn. J. Marles 
Thomas, M.A., a J. D. Jones, B.A., B.D. 

Testun y cyntaf oedd—“ Y rhai a adawyd yn ôl.” 1 Samuel xxx : 9. Yr oedd 
rhai wedi myned i ryfel, ac eraill we7i c2el eu gadael gartref. Rhoddodd Dafydd 
orchymyn i'r rhai a oedd wedi cael eu gadael yn ôl i ddiogelu dodrefn y cartref. 
Mae rhai heddiw na orfodwyd hwy i fyned i ryfel : gadawyd hwy yn ôl, ac y 
mae'r un ddyledswydd yn gorffwys ar y rheini yn y dyddiau hyn—sef, diogelu 
dodrefn y cartref. Onid yw y cartref a'i ddodrefn yn cael eu hesgeuluso heddiw ? 
Onid yw y bywyd teuluol yn wahanol i'r hyn ydoedd? Yn y dyddiau gynt yr 
oedd y Sul yn ddydd yr Arglwydd, ac yn cael ei dreulio i addoli Duw. Mae 
addoliad i Dduw a defosiwn yn un o ddodrefn y cartref. Y rhai eraill o'r dodrefn 
ydyw gwirionedd, brawdgarwch, uniondeb, a daioni. Oni ddiogelir y rhain 
bydd bywyd y cartref, a bywyd cymdeithas hefyd, yn sicr o ddirywio. Gwelir 
hynny ar gyfandir Ewrop heddiw. Mae bywyd y cartref a bywyd cymdeithas 
yn dirywio pan na chydnabyddir egwyddorion Cristnogaeth. Ein dyledswydd 
ni sydd yn ôl ac yn mwynhau breiniau gwlad dawel yw diogelu'r egwyddorion 
hynny y mae bywyd teuluol a chymdeithasol iach a chryf yn tyfu ohonynt. 

Testun yr ail oedd—'* Myfi Ioan, yr hwn wyf hefyd eich brawd a'ch cydymaith 
mewn cystudd, ac yn nheyrnas ac amynedd Iesu Grist, oeddwn yn yr ynys a elwir 
Patmos am air Duw, ac am dystiolaeth Iesu Grist. Yr oeddwn yn yr ysbryd ar 
ddydd yr Arglwydd.” Datguddiad i: 9, 10. Llenyddiaeth argyfwng sydd yn 
Epistolau Ioan ac yn y llyfr hwn. _ Ceisiant ateb sut i orchfygu yr hyn sy'n peryglu 
bywyd yr enaid. Dirgelwch gwroldeb Ioan, yn rhwym mewn carchar yn ynys 
Patmos, oedd ei fod “* yn yr yspryd.” _ Meddylier am yr amgylchiadau yr oedd 
ynddynt : yn rhwym wrth gadwyn, mewn lle unig, ymhell o'i gartref, yn dioddef 
ar gam. Byddai amgylchiadau felly yn rhwystro llawer i fod yn “ yr ysbryd.” 
Ond am fod Ioan “* yn yr ysbryd ” yr oedd yn cael cymdeithas Duw yn yr am- 
gylchiadau enbyd yr oedd ynddynt ; o'r gymdeithas honno derbyniai oleuni a 
ddangosai iddo fod bywyd yn fwy nag amgylchiadau y byd hwn, a bod y sawl 
sydd mewn amgylchiadau celyd yn parhau i weithredu gwirionedd, cariad, 
uniondeb, a daioni yn ennill can cymaint yma ac yn y byd a ddaw fywyd trag- 
wyddol. Onid yw hynny'n calonogi dyn? Y calondid hwn oedd yn cynnal 
Ioan ac yn ei ysbrydoli i ddal yn ffyddlon i egwyddorion Cristnogaeth, pa faint 
bynnag a ddioddefai oblegid hynny. Mae calondid i ddyn ar lwybr crefydd, 
ac y mae'n rhaid i bawb wrth y calondid hwn cyn y gallant wrthsefyll profedig- 
aethau'r byd a chadw eu bywyd heb ei lygru. 

Yng nghyfarfod y prynhawn dydd Mercher cyflawnwyd y rhannau cyntaf o'r 
gwasanaeth gan Mr. Aubrey Martin, B.A., Casllwchwr, ac yna caed anerchiad 
y llywydd. Ymddengys talfyriad o'r araith yn y rhifyn hwn o'r YMOFYNNYDD. 
Dilynwyd y Parch. Lewis Williams gan Mr. P. M. Oliver, B.A., C.B.E., Man- 
ceinion, Llywydd y Gymdeithas Gyffredinol. Dywedodd mai peth trist iawn 
oedd dinistr capeli ac eglwysi drwy law'r gelyn, ond peth tristach fyddai gadael 
i grefydd y capeli a'r eglwysi gael ei ddinistrio nes iddi beidio a bod yn allu i 
ddyrchafu dynoliaeth i fywyd gwell. 

Yn yr hwyr yr oedd y capel yn orlawn eto. Arweiniwyd yn y rhannau defos- 
iynol gan Mr. D. Jacob Davies, gweinidog dewisedig ein heglwys yn Aberystwyth, 
a phregethwyd gan y Parchn. J. Coram Davies, B.A., Caerdydd, ac E. O. Jenkins, 
Llwynrhydowen. 

Dangosodd y cyntaf fod bywyd yn golygu ymdrech, ac nad oes modd cyrraedd 
dim sydd a gwerth yn perthyn iddo heb draul. Nid yw bywyd neb yn sefyll ar 
amlder y pethau sydd ganddo. Ein perigl yw cael ein dallu gan bethau'r byd 
hwn ac wrth hynny golli'r gwir fywyd. Yr oedd Habacuc yn gwrando beth a 
ddywedai Duw wrtho, ac yn cymryd ei gyfarwyddo gan ei lais.“ Safaf ar fy 
nisgwylfa, ac ymsefydlaf ar y tŵr, a gwyliaf ìi edrych beth a ddywed efe wrthyf.” 

Dyma’r unig ffordd ddiogel, ac nid oes neb, wedi mabwysiadu’r ffordd hon a 
chymryd ei gyfarwyddo gan Dduw, na chyrhaeddodd y gwir fywyd, ac ennill 
mwy na thâl am bob ymdrech a thraul o'i eiddo. 

Dilynwyd gan Mr. Jenkins, ac yr oedd ei bregeth yn un o'r rhai gorau a dradd- 
ododd erioed. Yr oedd yn ddiweddglo hapus iawn i'r gyfres gyfarfodydd, yn 
arbennig ar gyfrif ei neges galonogol mewn amser mor enbydus. Soniodd i Iesu 
ddweud iddo ef orchfygu'r byd. Nid peth i'w gyflawnu ar unwaith oedd hynny. 
Rhoddodd Iesu feddyliau ac egwyddorion i'r byd sydd yn sicr o ddyrchafu bywyd 
y ddynoliaeth ac o achub y byd. 

Gwasanaethwyd wrth yr organ gan Miss Jones, A.L.C.M., Cil-llwch, Dihewyd. 

Mae ein heglwys yng Nghiliau Aeron ar gwrr y maes Undodaidd yn y sir, 
ac felly ymhell oddiwrth lawer o'n heglwysi. Yr oedd cynrychiolaeth dda o bob 
un o'r eglwysi yn y cyfarfodydd, a chaed chynulliadau lluosog. 

Peth arall hyfryd iawn oedd y naws crefyddol a oedd i'w deimlo ymhob un o'r 
oedfaon. Credwn fod pawb yn well o fod yno. 


COFNODION Y PWYLLGOR. 


CYNHALIWYD yng Nghiliau Aeron bore Mercher, Awst 13, dan lywyddiaeth y 
Parch. Lewis Williams, y Llywydd am y flwyddyn. Cymrwyd y rhannau 
defosiynol gan y Parch. J. Marles Thomas. Cyfeiriodd y Llywydd at y golled 
a gafodd cynulleidfaoedd Capel y Groes a Chribyn, ynghŷd â'r Gymdeithas, ym 
marw cynnar y Parch. E. Griffith Jones, a phasiwyd fod cydymdeimlad llwyraf 
y Gymdeithas yn cael ei gyflwyno i'r ddwy gynulleidfa, ei weddw, a'i berthynasau. 
Siaradodd Mr. Williams yn uchel am ei gymeriad, a datganodd y gred y bydd 
i'r cof amdano aros am gyfnod maith. Siaradwyd i'r un perwyl gan y Parch. 
J. Islan Jones, a fu dan ei weinidogaeth am ddwy flynedd. 

CYNULLEIDFA HEOL NEWYDD ABERYSTWYTH.—Cyflwynodd y Llywydd lon- 
gyfarchiadau cynhesaf y Gymdeithas i Mr. D. Jacob Davies a'r gynulleidfa hon 
ar y briodas sydd i gymryd lle rhyngddynt, ac estynnodd y dymuniadau gorau 
iddynt. Ategwyd ef gan Mr. J. Marles Thomas, un o gyn-weinidogion y gynull- 
eidfa. 

COFNODION.—Darllenwyd a derbyniwyd cofnodion y pwyllgor blaenorol. 

ADRODDIAD Y TRYSORYDD.—Ar gynnig y Prifathro W. S. Jones a eiliwyd gan 
Dr. D. J Davies derbyniwyd adroddiad y trysorydd. Cyfrifid yr adroddiad yn 
bur foddhaol. 

EcLwysr WEDI DIODDEF DRWY'R BOMIO.—Pasiwyd ein bod yn ymrwymo i 
wneud yn ôl ein gallu, os bydd i'r General Assembly gychwyn casgliad arbennig 
yn ffafr yr eglwysi hyn. 

YR YMOFYNNYDD.—Deallwyd fod cyfanswm yr arian a ddaeth i law er cadw y 
misolyn yn ei faintioli arferol yn £12 : 3 : 6, a bod rhai o'r cynulleidfaoedd heb 
gyfrannu hyd yn hyn. 

'TRYSORFA'R MYFYRWYR.— Deallwyd gan y Trysorydd, y Parch. Simon Jones, 
fod pwyllgor y Drysorfa wedi buddsoddi £50 mewn Defence Bonds. Gwnaeth- 
pwyd hynny yn enw y Parch, E. Rosalind Lee gan y mae yn ei henw hi y budd- 
soddwyd £300, y Capital Fund, ychydig flynyddoedd yn ôl. Apeliodd Mr. 
Jones am ffyddlondeb gyda'r casgliadau blynyddol, fel y gellir yn raddol godi y 
Capital Fund o £300i 0 leiaf £500. Penodwyd Mr. D. Jacob Davies yn gasglwr 
y gyfran o £12 : 10 : o y flwyddyn i'r Bwrdd Presbyteraidd yn lle'r Parch. John 
Evans, gynt o Aberystwyth. 

Swyppocion.—Etholwyd a ganlyn : Llywydd, Mr. D. J. Davies, B.A., PH.D., 
Aberystwyth. _ Is-lywydd, Yr Henadur M. Ll. Gwarnant Williams, Y.H., Penrallt- 
newydd. Bydd y gweddill o'r swyddogion yn aros yn eu swyddi. 

YSWIRIANT RHYFEL.— Pasiwyd ein bod yn annog y cynulleidfaoedd i yswirio 
cu dodrefn symudol o dan gynllun y Llywodraeth. 

Cafwyd cwmni Mr. P. M. Oliver, B.A., C.B.E., Llywydd y General Assembly, 
am ran o'r amser. Estynnodd y Llywydd groeso iddo ar ran y Gymdeithas. 
Atebodd yntau mewn geiriau pwrpasol. Diolchodd yr Is-lywydd i'r cyfeillion 
yng Nghiliau am dderbyn y cyrddau. 

Marwgofion. 


CLADDwYD gweddillion y diweddar HANNAH DAVIES, Parc-adda, Llan- 
ybydder, (gynt o'r Neuadd, Pantdefaid), dydd Mercher, Gorffennaf 30, a hi yn 
81 mlwydd oed. Dros amser hir bu yn gofalu am gapel Pantdefaid gyda'r 
trylwyredd mwyaf. Enillodd enw da iddi ei hun fel dynes onest, weithgar a 
siriol. Yn ei dyddiau diwethaf cafodd pob caredigrwydd serchus gan ei merch. 
Gwasanaethwyd yn y tŷ gan y Parch. D. C. Griffiths, Aberduar ; pregethwyd 
yn y capel gan weinidog y lle a gweddiwyd ar lan y bedd gan y Parch. E. H. 
Griffiths. 


AWST 10, yn 35 mlwydd oed, bu farw Mrs. MARIE JONES, Dorset Cottage, 
ger Llanybydder. Trist iawn yw cofnodi hyn, a hithau o fewn rhyw chwe mis 
yn ôl wedi mwynhau iechyd mor dda, ond yn awr wedi cael ei galw adre ynghanol 
ei dyddiau gan adael mewn hiraeth dwys ar ci hôl ei phriod a'i dwy ferch ieuanc, 
a'r ddwy ferch fach yn ddigon hen i sylweddoli eu colled ond yn rhy ieuanc i 
gymryd cyfrifoldeb y tŷ. Gweinwyd arni'n dirion iawn yn ystod wythnosau 
olaf ei chystudd gan ei mam yng nghyfraith, Mrs. Jones, Ffinant-uchaf. Teimlid 
chwithdod cyffredinol mewn rhwygo cartref fel hwn, mor glyd a thlws yn ei gysur, 
y priod yn gweithio yn chwarel yr Alltgoch ac yn ei hamdden yn gwrteithio ei 
fferm fechan. Y dydd Mercher dilynol gosodwyd y rhan farwol ohoni yng 
nghladdfa Alltyplaca, a phrin ddigon oedd y capel i ddal nifer y galarwyr a'r 
cydymdeimlwyr. Gwasanaethwyd gan ei gweinidog, y Parch. S. E. Bowen, 
a chyfeiriodd yn dyner at ei meistriolaeth eithriadol o'r grefft amhrisiadwy o 
gadw cartre. Ynghŷd â'i theulu, gadawodd nifer luosog o berthynasau mewn 
hiraeth o'i cholli. 


AR AWST rr, bu farw Mr. MARLES WILLIAMS, Glandolau, Swansea 
Road, Trebancs, yn 44 mlwydd ced. Bregus oedd ei iechyd ers rhai blynyddoedd, 
ond parhaodd yn ffyddlon i'w waith beunyddiol ar hyd yr amser. Analytical 
Chemist yn y Mond Nickel Works ydoedd, a dilynodd y gorchwyl hwn am naw 
mlynedd ar hugain. Y nos Lun cyn ei farw daeth adref o'i waith yn llawn 
nwyfiant bywyd, ond cyn diwedd y dydd clafychodd, ac ar gyngor y meddyg 
symudwyd ef i Ysbyty Clydach, lle y bu farw y dydd Iau dilynol. Yn ddyn 
ieuanc o ysbryd ffein a thawel, yr oedd yn boblogaidd iawn yn y gymdogaeth, 
a bydd bwlch mawr ar ei ôl yn ei gylchoedd arferol. Ef oedd arweinydd y Mond 
Orchestra hyd yn ddiweddar, a bu'n gyfrifol am drefau llawer iawn o gyngherddau 
dros hyd a lled deheudir Cymru. _Breintiwyd ef a thalent at gerddoriaeth, ac 
yn ifanc dechreuodd astudio gwaith y “ meistri.” Yr oedd ganddo wybodaeth 
eang am gyfrinion byd cân ; yn hyn dilynai ei dad, y ffyddlon o'r brwdfrydig 
Willie Williams, o barchus goffadwriaeth. Yr oedd Marles yn bencampwr 
ar chware'r ffidl, ac ni chofir am un cyngerdd yng Nghapel y Graig, lle yr oedd 
angen am ei help, iddo fethu ag estyn ei gymorth. Ys dywed un o'i gyfeillion, 
“* Gallai Marles bron wneud i ffidl siarad.” _ Hir y cofir am y darnau clasurol a 
chwareuodd mewn llawer cyngerdd o safon uchel yn y gymdogaeth hon. Rhyw 
wyth mlynedd yn ôl, pan wnaethpwyd adgyweiriadau pwysig i'r hen gapel ar 
fynydd Gellionnen, cymrodd Marles ar ei ysgwydd ei hun y gwaith o drefnu 
moddion i gwrdd a'r gost. Os torrwyd y llinyn a rhoi'r ffidl dan glo, mae'r gân 
eto'n fyw. Cydymdeimlir yn fawr iawn â'i weddw a'i dri plentyn—Audrey, 
Alun, a Brian,—ei fam, ei unig frawd, a'i berthynasau lluosog yn eu galar. 
Claddwyd wrth gapel Gellionnen y dydd Llun dilynol, y Parchn. J. D. Jones a 
DI. John yn gwasanaethu. 


YN hwyrddydd Awst 18 aeth y sôn am farw annisgwyl y Cynghorwr JOHN 
LEWIS REES megis taranfollt drwy ddyffryn Tawe. Yr oedd yn ddi-briod, 
ac wedi i'r teulu ymadael o'r Pheasant Bush cartrefai gyda'i chwaer yn Frondeg, 
Swansea Road, Trebanos. Llanwodd ei 57 mlynedd â llawer.o ddiwydrwydd, 


| 

Yr oedd yn boblogaidd yn y Mudiad Llafur, ac addysgwyd ef yng Ngholeg 
Ruskin, Rhydychen. Am y deng mlynedd diwethaf bu'n aelod o'r Pontardawe 
Rural District Council. Hyd yn ddiweddar ef oedd cadeirydd yr Electricity 
Committee a'r Board of School Managers. Rhai blynyddoedd yn ôl bu'n teithio 
yn Rwsia, a rhoddodd lawer o hancs y wlad honno mewn darlithiau mewn 
capeli a chymdeithasau gweithwyr ym Morgannwg. Collodd ei dad yn ifanc, 
a disgynnodd arno ran helaeth o ddyledswyddau pen y teulu. Ef oedd yr hynaf 
o'r plant. Glynodd wrth ei fam tra bu, ac y mae cylch ei deulu'n teimlo i'r byw 
heddiw ei golli, oherwydd ei fod ef iddynt yn fwy na brawd. Yn helaeth ei 
ddiddordebau ac yn ddarllenwr eang, gallai siarad ar unrhyw destun yn huawdl, 
a siarad i bwrpas. Yr oedd ganddo feddwl coeth, diwylliedig, meddwl a oedd 
yn orlawn o syniadau. Yn ei fynwes curai calon ddidwyll, ddifalais. Llawer 
un a gerddodd yr un llwybr ag ef, llwybr y bywyd cyhoeddus, ond anodd cyfarfod 
ag un a'i galon mor ddifalais a didwyll. Derbyniai feirniadaeth, a gallai'r 
feirniadaeth yn aml fod yn llym arno, ond nid oedd hynny'n chwerwi dim o'i 
ysbryd ef. Hoffai gwmni plant ; hoffai'r plant yntau, ac yn ei fynwes curai calon 
plentyn, calon ddifalais a maddeugar. Doi hynny'n amlwg iawn i'w gyfeillion 
ar y maes criced, wrth wylio gêm o rygbi, neu mewn cwrdd pen chwarter yn y 
capel. Byddai'r awgrym lleiaf yn cyffwrdd â theimladau byw ei bersonoliaeth 
receptive. Cofiaf ymweld ag ef ychydig cyn ei farw, ac yntau'n darllen i mi 
ddarn o farddoniaeth syml, y dagrau'n llaith ar ei ruddiau. _ Profodd llawer un 
a fu'n cerdded ato am gymwynas dynered ci anian, a doi'r teimladrwydd hwn 
i'r golwg yn ei areithiau ar y llwyfan, yn gwefreiddio'i huodledd. Gwnaeth 
wella sefyllfa dynion yn brif amcan ei fywyd, a siaradai ar faterion cymdeithasol 
a gwleidyddol gydag angerdd. Nid oes amheuaeth i'w ofid am broblemau 
dyrus Ewrop yn ddiweddar fyrhau ei fywyd. Brwydrodd dros egwyddorion sy'n 
dyrchafu safon bywyd, a'i dras meddyliol ef oedd y dyngarwyr, fel Howard yn 
ei ymdrech dros garcharorion, Keir Hardie yn llosgi mewn angerdd dros y 
diwaith a'r ddelfryd o dangnefedd rhwng gwlad a gwlad, Shaftesbury a Marx 
yn yr ymdrech i gyfnewid amodau gwaith. Daliodd gyfran o'r goleuni a lewyrch- 
odd ynddynt hwy. Claddwyd wrth gapel Gellionnen y dydd Iau dilynol. 
Gwasanaethwyd gan y Parchn. J. D. Jones, Dl. John, W. J. Rees, a Geoffrey Rees 
(cefnder i'r ymadawedig). Yn y capel siaradwyd hefyd am yr ymadawedig 
gan Syr William Jenkins, A.S. a'r Cynghorwr Tom Evans. _ Cydymdeimlir yn 
fawr â'i ddwy chwaer, ei nith, a'i frodyr, a'r perthynasau eraill. 


THUEDD FUD UCLA UCL 


Nodion yr Eglwysi. 


CRONFA'R MYFYRWYR.—Drwg gennym adael o rifyn Gorffennaf ein 
cydnabyddiaeth am gyfraniad haclionus cynulleidfa Aberystwyth (£2 : 2 : 6). 
Yn Awst daeth casgliad Brondeifi (£1 : 17 : 4) am y Session dliwethaf. Diolch. 
— SIMON JONES, 7rysorydd. 


“ RHEDEG AR OL CYSGODION.”—Fe gofir am ysgrifau yn Ya YMOr- 
YNNYDD dan y pennawd hwn, ac yn awr y mae'r Parch. D. Delta Evans wedi eu 
cyhoeddi'n llyfr. Teitl y gyfrol newydd a gyhoeddwyd gan Wasg Gee, Dinbych 
yw ** Rhedeg ar ôl Cysgodion” ac Yszrifau Ereill. Pris 3s. 6d.._ Llenor adnabyddus 
a meddyliwr aeddfed ydyw'r awdur a dreuliodd dros hanner canrif o'i oes yn y 
Brifddinas yn weinidog Undodaidd ac yn golygu The Christian Life. Ymdrin 
yn ymarferol â phroblemau bywyd a byw yn wyneb anesmwythyd y byd yn yr 
oes wyllt a phaganaidd hon. 


Ysgrifenna'r Parch. D. Tecwyn Evans, M.A, yn ei Ragair i'r gyfrol :— 
“ Dianghenraid fydd dywedyd wrth neb a ddarlleno'r llyfr hwn fod yr 
awdur wedi llwyddo i gyfleu ffrwyth ei ddiwylliant, ei fyfyrdod a'i brofiad maith 

ac amrywiol mewn dull diddorol, trawiadol a gafaelgar. Pair darllen ac 
efrydu'r ysgrifau hyn i bob un ystyriol feddwl drosto'i hun o newydd ar lawer 
o bethau gwerth meddwl amdanynt. Cynnwys y gyfrol hon lawer neges 
nodedig o bwysig a thra amserol yn wyneb lliaws o nodweddion byd a bywyd 
heddiw. Cefais fudd a hyfrydwch mawr a diffuant wrth ei darllen, a da y 
gwnaeth yr awdur pan gasglodd ei ysgrifau at ei gilydd a'u cyhoeddi'n gyfrol 
er mwyn rhoi cyfle i'w gyd-Gymry gael cyffelyb hyfrydwch ac ysbrydiaeth 
a goleuni ag a gafodd o leiaf un Cymro wrth eu darllen a'u myfyrio.” 


O lythyr a ddanfonodd y Doethor T. Gwynn Jones at yr awdur dyfynnir y 
canlynol :— 

“* Darllenais ef wrth fy modd ac er fy mudd, yn ddiamau. _ Diolch lawer am 
feddyliau hael, dealltwriaeth graff a chydymdeimlad eang . . . Y mae'r amser 
pan ddarllenwn eich “ Pethau Newydd a Hen” yn edrych, ar ryw wedd, 
ymhell iawn erbyn hyn, ac eto weithiau megis doe. Llawer a deithiasoch 
chwi a minnau er y dyddiau cynnar hynny, pan oeddym yng nghyfnod ein 
tanbeidrwydd a'n gwrthryfel. Bellach, dyma'ch aeddfedrwydd chwi, beth 
bynnag amdanaf i— . . . —eich doethineb hynaws a'ch bryd llydan, tirionwch 
y blynyddoedd. Diau mai tirion fu'ch oes brysur, a chynysgaeth y blynydd- 
oedd prysur yw tangnefedd mwyn . . . Darllenais eich ysgrifau, a daeth i mi 
yr un peth ag a ddaeth gynt, pan ddarllenwn Marcus Aurelius a Seneca, 
Emerson a Russell Lowe!l, ac athrawon ereill a ddysgodd i minnau ryw fesur 
o'm disgyblu fy hun. : 

Yr eiddoch yn gywir, gyda chofion caredicaf a llawer o ddiolch a phob 
dymuniad da.” 


[Oherwydd diffyg gofod, rhaid cadw rhai Priodasau, Marwgofion a Nodion yr Eglwysi 
hyd y rhifyn nesaf.] 


COLEG PRESBYTERAIDD' GA BEAR FY RDO 


ADUNDEB HEN FYFYRW AG 


CYNHELIR YR UCHOD YN y COLEG, 
DYDD MAWRTH, HYDREF VY 4 Ee peewee 


Dan lywyddiaeth 
Y PARCH. G. PENRITH THOMAS, Aberystwyth, 
(Llywydd am y flwyddyn). 


2 p.m.—Cwrdd Busnes ac Anerchiad y Llywydd. 
3 p.m.—Traddodir y “ Dr. Williams’ Trust Lecture” gan y Parch. J. M. 
Lioyp THOMAS ar y testun :— h 
“* Is there a Principle of Toleration.” 


Bydd lluniaeth yn Llyfrfa'r Coleg ar y diwedd. 
Taer erfynir ar yr holl hen fyfyrwyr i ddod yn aclodau o'r Adundeb 
(Tanysgrifiad Blynyddol : 2s.6d.) ac i fod yn bresennol yn y Cyfarfod Blynyddol. 


D. WinniAMs, Abergwili (Ysgrifennydd). 


J. D. Lewis a'i Feibion, Argraffwyr, Gwasg Gomer, Llandysul, 


A GOLDEN TREASURY OF THE BIBLE (and Apocrypha) 

Edited by MORTIMER Rowse, B.A. assisted by Principal H. MOLACHLAN, 
and PROFESSOR DOROTHY Tarrant. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books, 

A NEW SERIES OF SHILLING BOOKS now issued includes the following: 
From Primitive to Modern Religion by R. F. Rarrray, M.A., PH.D. ; 
World Vision by L. J. Betton, B.A., M.Sc. ; Is there a Religious Basis 
for Society? by SIDNEY Spencer, B.A.; God, Commonwealth and 
Afterlife by Basin Vinny; A Possible Religion—the Christian way of 
life by Basti MARTIN, M A. (the author of ‘ An Impossible Parson ’). 

PICTURES IN THE FIRE and other Talks to Girls and Boys. 

by Mary Francis, L.L.A. Price—i/- (by post 1/13). 
Seventh volume of a popular series, 
WAYS TOWARDS THE SPIRITUAL LIFE 
By Dr. G. Dawes Hicks, (Addresses to Students of Carmarthen Pres- 
byterian College) Cheap Edition with stiff board cover. 1/- (by post 1/2). 
THE IMMORTAL SOUL IN DANGER 
by Jan Masaryk, Minister for Foreign Affairs in Czechoslovac Republie 
(1941 Essex Hall Lecture.) 1/- each (by post 1/14). 
CAN WE STILL BELIEVE IN MAN ? 
by LESLIE Betton, B.A., M.Sc., formerly Editor of “* The Inquirier ” 
(now of Sheffield.) Price 1/- (by post 1/14.) 


The Lindsey Press, 5 Essex Street, Strand, London, W.C.2. 
Llyfrau New y. Newydd 

Stori Tair Cenhedlaeth 


gan Moelona 


PRIS—2/6 TRWY'R POST—2/1! 


@ Cerddi Doniol 
PENNILL a THON gan W. R. Evans 
DYMA A DDYWED Y Tyst :— 
i YMGAIS ar linellau awen Idwal Jones yw Pennill a Thonc.” 
Y mae'r canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amser- 
ol... ambell i erzyd fraeth o feirniadaeth fydd yn iechyd i 
gy iulleidta eu clywed.” PRIS—2J- ; trwy'r post 223 

IW GAEL O WASG GOMER, LLANDYSUL 


Why suffer 


headaches? 


If you are otherwise healthy, then there 
can be little question that your eyes 
are the cause. Think of the work your 
eyes have todo. Glasses can definuely 
cure headaches caused by strain. 


Ceid pores 
F.B.O.A., F.S.M.C., F.1.0. 
Qualified @phthalmic @ptician 


31, GREAT DARKGATE STREET, 
ABERYSTWYTH. TEL NO. 209, 

Egwyddor Goddefiad 
Brawddeg yn Brathu 
Adundeb Coleg Caerfyrddin 
Cwrdd Ordeinio y Parch. D. Jacob Davies ; 
— “Cynghrair y Gwragedd 
— Arholiad 1941 Maes Llafur=1942 _ 
~~" Lloffion o Hen*Ddyddiadur 
Marwgofion Nodion yr Eglwysi 

Anfoner Erthyglau, Llyfrau i'w hadolygu, etc., i'r Golygydd— 


Y Parch. J. D. Jones, B.A., B.D., 211, Swansea Road, 
Trebanos, Swansea. 


Pwyllgor. Ymgynghori—PriratHro W. S. Jones, M.A., M.Sc. ; PARCHN. S. E. 
Bowen ; E.R. Dennis; D. Evans; E. G, Evans, B.A. ; Joun Evans, B.A. ; 
E. O. Jenxins; E. G. Jones; J. Istan Jones, M.A.; Simon Jones, B.A. ; 
J. Maries Tuomas, M.A.; Lewis WILLIAMS; T. O. WirnmAws, M.A.; a'r 
Mri. J. Hopxin a D. Jones. 


Yr archebion a'r taliadau í'w hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofynnydd”', Llandysul. 


Llyfr Newydd Diddorol. 


CYMRO AR 
GRWYDR 


GAN 


Cyril P. Cule 

Llyfrau me: Udo pyn 
y rau— i _iFfyddloniaid yr Ysgol Sul 
Anfonwch am y Catalog atalog Newydd 


o Lyfrau a Gyhoeddwyd yng 
Ngwasg Go Liandysul 

. . Cylchgrawn Misol. . . 
Cymdeithas Undodaidd Deheudir Cymru 


Golygydd— Y Parch. 7. D. JONES, B.A., B.D. 

CYFROL XLI. TACHWEDD, 1941 RHIF II, 

Egwyddor Goddefiad ac Aduno'r Eglwysi. 
Darlith y PARc1 J. M. Lioyp THOMas. 


AN iddo dreulio'r rhan helaethaf o'i weinidogaeth yn Lloegr 

nid yw'r Parch. J. M. Lloyd Thomas mor adnabyddus ag y 

dylai fod yng Nghymru. Trysora lliaws yr argraffiad o 
Hunangofiant Baxter a ddygwyd allan ganddo yng nghyfres 
** Everyman,” a chreodd neges ei lyfr * A Free Catholic Church ”’ 
diddordeb dwfn. Erbyn hyn, cafodd amryw ohonom, yng Ngor- 
llewin Cymru, y fraint i ddyfod i adnabyddiaeth bersonol ohono yn 
ei neilltuaeth yn y Bwthyn ger Llanarth, Ceredigion, lle y pery i 
oleuo ac ysbrydoli trwy ysgrifau disglair yn yr “* Hibbert Journal ” 
ac ambell bregeth fawr fel yr un a draddododd yn ddiweddar yng 
Ngholeg Manchester, Rhydychain. 

Efe a ddewiswyd eleni i draddodi 


DARLITH WILLIAMS 


i Gymdeithas Cyn-fyfyrwyr Coleg Caerfyrddin. Heblaw ei fod 
yn ŵr o rymuster meddwl eithriadol, y mae ei arddull lenorol yn 
amheuthyn a chytunir bod y cyfarfod ym mysg y goreuon a gafwyd 
oddiar sefydlu'r Ad-undeb. Ymdriniad ar y cwestiwn “ A oes 
Egwyddor Goddefiad ? ” a ddisgwylid ond hysbysodd y darlithydd 
ddarfod iddo newid y teitl gan iddo sylweddoli fod Cwestiwn Ad- 
uno'r Eglwysi yn cydymgloi yn anwahanadwy ag Egwyddor 
Goddefiad. Sylwodd mai o'r braidd y canfyddid Goddefiad fel 
egwyddor bendant yn natblygiad crefydd. Ymddatguddiai o dro 
i dro fel dadl lleiafrifoedd dros ryddid iddynt hwy eu hunain ond 
yr oedd y natur ddynol o'r fath fel pan y deuai unrhyw leiafrif i 
oruchafiaeth y syrthiai'n ddiatreg i'r camwedd o ormesu ar eraill, 

Dyma drasiedi cydymgais crefyddol. Yn ddelfrydol, gellid meddwl 
am oddefiad fel ymagwedd athronydd pwyllog yn meddu argy- 
hoeddiad personol pendant ac yn barod, yr un pryd, i ganiatau i 
eraill y rhyddid a hawliai iddo'i hun. Yn ymarferol, er hynny, ni 
welir eithr y ffaith eironig nad amlygir yr egwyddor yn nhrybestod 
ein bywyd-cymdeithasol heblaw fel dyfais gyfreithiol neu fantais 
wleidyddol yn yr ymdrech i sicrhau cadernid y wladwriaeth. 
Gellid disgwyl i Gristionogion a dynion rhesymol feddu ffydd 
anorchfygol yng ngallu gwirionedd i oresgyn cyfeiliornad trwy ei 
rym a'i rinwedd ei hun. Yn anffortunus, y mae dynion cyffredin 
yn ddiamynedd. Ni allant oddef arafwch y broses ysbrydol a 
disgwyl y cyflawn aeddfedrwydd a ddeuai yn ei amser priod. 
Ofnai y darlithydd na chyfreithlona hanes y gred y gall y gwirionedd 
yn fwy na chyfiawnder, oresgyn ynfydrwydd, cyfeiliornad, a phech- 
od trwy rym pregethu yn unig a chymhelliad esiampl bersonol. 
Ystofir edau goch galanas trwy y defnydd tecaf. Saif y Groes o hyd 
ar y ddaear yn arwydd siomiant ym myd Amser a buddugoliaeth 
yn y Tragywydd yn unig. Lleiafrif bychan iawn ymysg plant 
dynion a ddaw i gariad ac ufudd-dod Crist. Gyrr balchter pechod 
a'r nwyd am oruchafiaeth addolwyr Mamon i rysedd trais a. ym “ 
a rhaid croesi cleddyf ymosod 4 chleddyf amddiffyn. 
Y mae hyn mor amlwg heddiw ag mewn unrhyw gyfnod a 
groniclwyd. Oddieithr i fraich haearn y wladwriaeth gael ei chodi 
ni ellir disgwyl onid annodefgarwch ac erledigaeth. Condemnir 
Erastiaeth fel dyfais anheilwng ond gellid, o bosibl, ei hamddiffyn 
fel ymgais i ymgodymu yn wleidyddol-eglwysig a phroblem anferth 
sicrhau dinasyddiaeth deyrngar a heddychol. Ar gymdeithas 
wladol, fel cyfansoddiad gwladwriaeth, y gorffwys y cyfrifoldeb 
o ddeffinio perthynas Eglwys a Gwladwriaeth a phenderfynu pa 
mor bell y caniata diogelwch cymdeithasol estyn y-clawdd terfyn 
rhyngddynt. Ni olyga goddefiad gwladwriaethol ryddid ysbrydol 
fel y cyfryw eithr, yn hytrach, amddiffyn rhag ymosodiad wrth 
ymwneud â mudiadau goddefiadol. Mewn ystorm o wylltineb 
cymdeithasol odid na fetha'r wladwriaeth weithiau ag 


AMDDIFFYN HAWLIAU'R LLEIAFRIF. 


Yn ôl yr Arglwydd Acton “ y prawf sicraf o ryddid gwirioneddol 
mewn unrhyw wlad ydyw mesur y diogelwch a fwynheir gan 
leiafrifoedd.” Nid, yw diogelwch goddefiad amddiffynnol yn 
bosibl bob amser ac ymhob amgylchiad. Gall argyfwng difrifol 
wneuthur deddfwriaeth ormesol yn anorfod. Ni phetruswn yn 
amser rhyfel dderbyn yr hyn a fuasai'n anioddefol mewn heddwch. 
Boddlonwn ar osod awdurdod hollol yn nwylaw cwmni bychan 
llywodraethol. Nid oes onid cam bychan rhwng y trefniant hwn 
a phenodi unbenadur, a chymerwyd y cyfryw gan wledydd eraill 

eisoes. . Ni ellir caniatau rhyddid cydwybod odid i'r mesur na 
byddo hynny yn peryglu diogelwch y wladwriaeth. Datblygwyd 
goddefiad ymarferol i raddau helaeth, os nad yn bennaf, yn yr 
ymdrech rhwng yr Eglwys a'r Wladwriaeth. Yn y cyfnod a ddil- 
ynodd y Diwygiad Protestant yr oedd ein gwlad mewn cyflwr o 
aflonyddwch peryglus. Fe'n tarewir â syndod wrth feddwl am 
orchest y Tuduriaid yn sicrhau undeb cenedlaethol mewn amser 
mor derfysglyd. Golygodd eu goruchafiaeth ymwrthod â'r Pab 
a phob eglwys a fynnai awdurdod ar y wladwriaeth a gosod y 
brenin. yn ben ar yr Eglwys. Bu'r adwaith i erledigaeth Mari 
Waedlyd yn gymorth i gael gan y wlad dderbyn y drefn newydd, 
ond i'r 
FRENHINES ELISABETH 


y perthyn y clod am grynhoi a chymhathu elfennau gwrthnysig y 
dydd a chael gan fwyafrif y bobl ymostwng i un Eglwys Gyd- 
ymffurfiol. Y mae arogl anhyfryd ar Erastiaeth pan y golyga 
ddarostwng yr Eglwys i'r wladwriaeth, ond dylid cofio mai yr hyn 
a'i gwnaeth yn gymeradwy oedd yr hen athrawiaeth am undod 
organaidd y genedl Gristionogol. Wedi cadarnhau a diogelu'r 
wladwriaeth disgwyliai'r orsedd ganiatau goddefiad cynhyddol. Os 
bu Elisabeth yn ormesol y rheswm am hynny ydoedd brad a chyn- 
llwyn Eglwys Rhufain yn peryglu'r wladwriaeth. 

Eithr â chaniatau nad drwg digymysg yw Erastiaeth ni all eglwys 
wirioneddol fyw oddef bod yn ddarostyngedig i'r wladwriaeth. 
Rhaid iddi ufuddhau i Dduw yn hytrach nag i ddynion. Yr oedd 
Cyfansoddiad Elisabeth yn gam pwysig i gyfeiriad gwir oddefiad 
ond y prif gymhellydd hyd yn hyn oedd mantais gwladweiniaeth 
seciwlar yn hytrach nag egwyddor eglwysyddiaeth ysbrydol. Ni 
ellir, wedi'r cyfan, sefydlu undeb eglwysig trwy orfodaeth wleid- 
yddol pa. mor garedig bynnag y bo rhwng ysbeidiau o ormes. 
Perygl yr orsedd yw mawrhau a chamarfer ei grym. Yn nrama 
gynhyrfus hanes Prydain daeth yr awr pryd na ellid mwyach oddef 
penaduriaeth “ ddwyfol” yr orsedd. Yr oedd cyfodiad yr Ann- 
ibynwyr yn anochel. _ Wrth ystyried problem goddefiad ac aduno’r 
eglwysi rhaid dwys ystyried yr hyn a ddigwyddodd odan arweiniad 


OLLVER CROMWELL. 


Diddymwyd holl-allu'r penadur am byth yn hanes Prydain. 
Sefydlwyd egwyddor fawr yr Eglwys Rydd mewn Gwladwriaeth 
Rydd. Datguddiwyd goddefiad fel egwyddor Gristionogol yn 
hytrach na dyfais wleidyddol. Yr oedd dylanwad gwaith Elisabeth, 
er mor ddaionus ydoedd fel ymgais tuag at undeb, wedi seciwlar- 
eiddio bywyd y wlad hyd at beryglu ffyniant crefydd bersonol. Hyn 
fu achos cyfodiad y sectau crefyddol, Yn wyneb problem aduno'r 


164 YR YMOFYNNYDD 


eglwysi heddiw cymhellodd y darlithydd ni i ystyried unwaith eto 
ymdrech Cromwell i sefydlu Gwladwriaeth Gristionogol a estynnai 
oddefiad i'r gwahanol eglwysi a'i huno yn Eglwys Ffederal. Heb 
ddifetha cyfansoddiad technegol Eglwys Loegr gellid sicrhau o'i 
mewn ryddid i'r gwahanol eglwysi. 

Golyga hyn gydnabod na ellir gorfodi ffydd. Golyga hefyd 
ymddiried yng ngallu'r gwirionedd i ennill ei oruchafiaeth trwy ei 
briod rym ei hun. Fel y dywedodd John Milton wrth gefnogi 
Oliver Cromwell: “ Let Truth and Falsehood grapple. Who 
ever knew Truth put to the worse in a fair and open encounter ? ” 
Gallai erledigaeth gyfodi eto yn yr Adferiad, ond lliniarwyd ei 
chreulondeb am byth gan oruchafiaeth byrhoedlog yr Annibynwyr. 
Enillwyd y frwydr nid yn unig dros oddefiad ond hefyd dros ryw- 
beth llawer amgenach, sef rhyddid crefyddol. 

Nid yw rhyddid crefyddol hwn yn bosibl, fel y dywed yr Arglwydd 
Acton, “* oni chydnabyddir gwahanol grefyddau a'u hawl gyfartal 
i'w llywodraethu eu hunain yn ôl eu hamrywiol egwyddorion. I 
sicrhau rhyddid rhaid goddef cyfeiliornad, ond bydd rhyddid yn 
fwyaf cyflawn lle na byddo amrywiaeth i'w wyrthwynebu, nac 
undeb damcaniaethol i'w gynnal, oud lle y mae undeb trwy fudd- 
ugoliaeth y gwirionedd, nid trwy rym deddfol y wladwriaeth, eithr 
trwy oruchafiaeth yr Eglwys.” 

Dadleuai'r darlithydd na ellid hepgor cymorth y wladwriaeth i 
sicrhau goruchafiaeth y gwirionedd. Gan fod miliynau, fel y 
gwelir heddiw, yn anwar a hyd yn oed yn is-ddynol, onid oes rhaid 
eu cadw o dan warchodaeth garedig tra caffo'r Eglwys gyfle i 
swcro'r gwirionedd ei hun ? 

Ni ellir, mewn ysgrif fer, roddi argraff briodol o gyfoeth ymdrin- 
iaeth mor ddisglair gan hanesydd trylwyr a diduedd. Gwnaeth 
yn eglur mai prif anhepgor Gwladwriaeth ac Eglwys ydyw ymarfer 
â brawdgarwch Cristionogol. * Bydded eich arafwch yn hysbys i 
bob dyn. Y mae yr Arglwydd yn agos.” _ Golyga hyn benderfynu 
pob ymryson trwy reswm teg yn hytrach na gweithredoedd nwyd- 
wyllt. Yn y diwedd gwelir goddefiad nid yn gymaint fel moddion 
manteisiol i ochelyd anghytundeb a therfysg yn y bywyd gwladol, 
eithr fel rhyddid ysbrydol yn y bywyd Cristionogol. 

Ni ellir sicrhau hyn onid mewn Eglwys Rydd Gatholig a byd- 
eang. Er i ddynion sicrhau rhyddid a goddefiad byddant yn 
boenus o ansicr ynghylch dilysrwydd eu barn bersonol ac yn resynus 
o uuig a dinodded heblaw iddynt ymdeimlo â phresenoldeb cyson 
y Crist tragwyddol yn Ei Eglwys Unedig—** Myfi ynddynt hwy, 
a thithau ynof fi, fel y byddont un megis yr ydym ni yn un.” 


J. OLIVER STEPHENS, 

Brawddeg yn Brathu. 

u GREDO honno . : . sy'n ymylu ar anffyddiaeth.” 

Gwelir y geiriau hyn yn Hanes y Bedyddwyr gan Spinther, 

Cyf. iii, tud. 42. 
Sôn y mae'r awdur am Jenkin Jones, sylfaenydd y Llwyn, ac 
Abel Francis, Charles Winter a Rees David a gefnogai ei dde- 
hongliad ef o'r efengyl. Bu tri o'r rhain yn fyfyrwyr o dan 
'Thomas Perrott yng Nghaerfyrddin, ac yr oedd iddo yntau'r clod 
o geisio llarieiddio ychydig ar erwinder yr athroniaeth uchel- 
galfinaidd a fabwysiadesid gan ymneilltuwyr Cymru yn y ddeu- 
nawfed ganrif. 

Yr oedd cysylltiadau teuluol â'r Bedyddwyr o bosibl gan Jenkin 
Jones trwy ei fam, ond Bedyddwyr oedd y tri arall, ac ymfalchia 
Spinther i'r enwad ymwrthod â hwynt oherwydd eu daliadau 
crefyddol mwy eangfryd na'u brodyr ceidwadol uchelgalfinaidd. 
Erbyn heddiw y mae corff mawr eu henwad yn cydolygu â hwynt, 
fel mai rhagredegwyr oeddynt ac nid camarweinwyr. 

Gan mai Undodiaid sydd yn olynwyr i'r dewrion hyn ergyd 
iddynt hwy sydd gan Spinther yn y frawddeg a ddyfynnwyd. Ond 
hoffem wybod beth olygai wrth “ymylu ar anffyddiaeth.” 

Spinther yw awdur y pennillion hyfryd hyn :— 


“* Ni sy'n trin y meysydd, 
Ni sy'n hau yr had ; 
Tithau sy'n rhoi cynnydd, 
Trwy dy wenau mad : 
Doniau dy ragluniaeth 
Ydyw'r gwres a'r glaw, 
Storfa'r greadigaeth 
Yw dy dyner law. 


Lleisiau'r holl gyfanfyd 
Bletha i ti fawl, 

Adar mân y goedwig, 
Engyl gwynion gwawl ; 

Una'n calon ninnau, 
Rho inni wefus lân 

Cariad lanwo'n calon, 
Moliant lanwo'n cân.” 


Ni chai Spinther neb i uno gydag ef i ganu'r emyn hwn yn fwy 
calonnog na'r Undodiaid, canys credant o galon yn Nuw fel 
Creawdr byd a dyn, a haelionus roddwr pob daioni yn y bywyd 
hwn. Credant hefyd fod Duw yn Dad i ddynion oll, a bod pob dyn 

yn etifedd cyfartal i'w gyd-ddyn i gyfoeth ei Dad, ac nad ocs dim 
o du'r Tad yn cadw dyn rhag meddiannu ei etifeddiaeth. 

Ni fu neb mwy cywir yn eu teyrngarwch i'r gred mai moesol 
ac ysbrydol yw gwir natur dyn, ac y dylid rhoi pob mantais o fewn 
ei gyrraedd a phob cefnogaeth i ddyn ei nabod ei hun ac anrhyd- 
eddu urddas ei bersonoliaeth. Mae eu dyngarwch a'u dyneidd- 
iaeth yn disgleirio yn eu safiad yn erbyn pob caethwasiaeth meddwl 
a pherson a thros ryddid barn a chydwybod. Ni fu neb parotach 
na hwy i ddilyn arweiniad y gwir hyd at golli popeth ond eu 
henaid drosto. Sylfaen cred Undodwr yw mai cariad ydyw Duw, 
iddo greu dyn ar ei ddelw ei hun, a bod gwirionedd yn briffordd 
cyfathrach rhwng Duw â dyn. Yn sicr ni feiddiai Spinther 
ddweud fod cred fel hon yn ymylu ar anffyddiaeth, oblegid honnai 
yntau mai fel hyn y syniai am Dduw ac am ddyn, o leiaf. Rhaid 
gan hynny mai am yr hyn y gelwir gwirionedd arno y teimlai nad 
oedd Undodiaid ac yntau yn cytuno. 

Deil Undodwr fod Duw wrth lefaru yn bwriadu i ddyn ei ddeall. 
Beth sy'n gyfeiliornus yn y safbwynt hwn? Cydnabyddir mai 
meidrol yw meddwl dyn, ac mai anfeidrol yw'r Meddwl Dwyfol, 
ond nid cyfystyr hynny â dweud fod y meddwl meidrol yn rhesymol 
a'r meddwl anfeidrol heb gysondeb rhesymol yn ei anian. 

Gwir yw fod cefnforoedd o realiti nad yw meddwl dyn erioed 
wedi treiddio iddynt, ond yr un cwmpawd a wna'r tro i'w morio 
ar ôl cyrraedd ag a ddefnyddir nes gartre. 

Y cwestiwn o ddatguddiad, ni a dybiwn, yw asgwrn y gynnen, 
am mai datguddiad yw ffynhonnell y gwirionedd i Spinther, ac 
nid rhesymoldeb pethau. 

Ni fynn Undodwr dderbyn dim fel gwirionedd ar y tir ei fod 
wedi ei ddatguddio onid yw'n dderbyniadwy i farn meddwl 
goleuedig a rheswm. Yr anturio hwn i eistedd mewn barn, fel 
barnwr mewn llys, ar gynnwys athrawiaeth a gynigir i sylw ar sail 
awdurdod yr hyn a honnir sy'n ddatguddiad yw'r pechod marwol 
yn ôl rhai sy'n fawr eu sêl heb fod gyfartal eu gwybodaeth. 

Tyrr goleuni ar feddwl athronydd, fel y gwnaeth i Kant, ar 
lwybr ei ymchwil am y gwir am ddiben uchaf byd a bod rhesymol, 
ac iddo ef datguddiad yw'r darganfod. Rhaid, fodd bynnag, wrth 

gymhwysder i farnu ac awydd i wybod fel amod amgyffred y gwir 
ymhob ymchwil amdano. _ Sonir am y proffwyd Hebreig yn clywed 
llais yr Hollalluog ac yn amgyffred cenadwri y llais. Cenadwri i 
galon a chydwybod drosglwyddid iddo yn bennaf oll gan y llais 
dwyfol, a rhaid fod ei enaid yn llosgi gan awydd i ddeall meddwl 
Duw a'i ysbryd mewn cydgord a charitor moesol Duw iddo gael 
y datguddiad. _ Medrai amgyffred y genadwri ddeuai iddo. — 

Wrth ysbryd effro y llefarai Duw yn Israel ac nid wrth y cysgadur, 
ac i'r graddau y medr Cymro amgyffred neges y proffwyd Hebreig 
y mae a ddatguddiwyd iddo ef yn dod yn ddatguddiad i'r Cymro. 

Cydnabyddir yn galonnog fod y proffwyd Hebreig lawer yn fwy 
cymwys i dderbyn :y genadwri ysbrydol na'r Cymro, onite Cymru 
ac nid Canan a roddasai Feibl i'r byd. Sain aneglur a sŵn di- 
gynnwys yw llais y proffwyd oni ellir amgyffred y genadwri roddir 
ganddo. Ai peth yn ymylu ar anffyddiaeth yw ceisio amgyffred 
cynnwys datguddiad? Llwythir y gair datguddiad â phethau 
anhygoel gan rai o dan gochl iawnffyddiaeth, megis yr honiad 
rhyfedd i Dduw roi cyfrinach tawelu'r byd yn ei gynnwrf gwallgof 
heddiw i ofal Joanna Southcott ocs yn ôl. 

Dywedir fod y cyfarwyddid i ddwyn y gyflafan i ben yn ddioedi 
mewn cist, ond cedwir y gist yn seler Palas Lambeth, .a rhoir y 
cyfrifoldeb o barhad yr alanas echryslawn hon ar Archesgob 
Caergaint am wrthod agor y gist. Mae sawyr hud a magic o 
gylch y gosodiad rhyfedd hwn, a thybiem.y gellid galw'r syniad 
hwn o Dduw yn llywodraethu wrth hap a mympwy ac nid wrth 
ddeddf a chydwybod yn un sy'n ymylu.ar anffyddiaeth. Y mae 
llawer o bethau tebyg i haeriad Joanna Southcott wedi pasio fel 
datguddiad y gwrthodid hwy gan Spinther ar dir rheswm a synnwyr 
cyffredin... Nid yw breuddwydion yn bethau diogel i'w dilyn er 
rhoi enw datuguddiedigaethau arnynt. Gwir yw na chyfyngir 
datguddiad i freuddwydion, gan y rhai sy'n tybied mai hwy yn 
unig sy'n iawnffyddiol, canys honnir bod y gredo galfinaidd yn ei 
chrynswth yn adlewyrchu ac yn iawn-ddehongli'r gwirionedd dat- 
guddiedig fel y'i ceir yn y Beibl. 

Yn 1840 drwgdybid gweinidog ieuanc gan ei enwad o fod yn 
afiach yn ei ffydd galfinaidd a rhoddodd yntau ddatganiad mewn 
argraff o'i gredo yn cynnwys ei gred mewn trindod, yn y ddwy 
natur mewn un person, mewn etholedigaeth bersonol, yn y pechod 
gwreiddiol, mewn prynedigaeth neillduol, parhad y saint mewn 
gras, ac mewn uffern ddiddiwedd i bawb ond yr etholedigion. 

Ar sail credo fel hon, o bosibl, y barnai Spinther beth sydd yn 
ymylu ar anffyddiaeth, canys hon oedd ei gredo ef. Ond y mae 
rhai pethau yn y gredo hon yn gyfystyr a rhoi llyffetheiriau dynol 
ar y dwyfol trwy orddeffinio, megis fel petae un yn ceisio mesur 
meddwl â llathen a'i bwyso mewn clorian. Ni ddylid gosod 
termau dynol yn ffiniau i'r annherfynol ac yna condemnio'r neb a 
wêl eu anghymwyster. Mae ynddi hefyd sialens.i gydwybod trwy 
daflu o'r neilldu hawl foesol pob dyn i farn deg ar ci gymeriad a'i 
addasrwydd. Meddylier, er enghraifft, am yr athrawiaeth o 
etholedigaeth ddiamodol i fywyd a damnedigaeth yn ôl y syniad 
a gyfleir yn nameg y bywydfad gan Christmas Evans. Soniai ef 
am longddrylliad yr hil ddynol, a Duw yn mynd mewn bywydfad 
allan i'r weilgi i achub y trueiniaid a oedd ar foddi. Cyrhaeddodd 
y bywydfad hyd atynt, ac yr oedd digon o le ynddo iddynt i gyd, 
a gallesid codi pob un iddo, ond dim ond un yma ac acw a godwyd 
gan adael y gweddill i foddi. Gelwid y weithred honno yn ethol- 

edigaeth, eithr perthyn i'r un dosbarth o weithredu a'r llong danfor 
a suddodd y llong Tyrcaidd Refa ym Môr Groeg ac a arhosodd 
ar y wyneb i edrych ar y dwylo a'r teithwyr yn boddi heb gynnig 
help y dydd o'r blaen. Mae natur dyn yn gwylltu mewn protest 
wrth y fath athrawiaeth. Gwir y gellir gweled mai cymhwyso 
ffaith naturiol wneir at anianawd y byd moesol yn y peth hwn, 
sef mai nid haeddiant sy'n peri bod un yn cael ei eni yn dalentog 
a'r llall yn gleiog ei feddwl. Ond o sylfaeni'r byd moesol ar 
DDWY yn lle ar egwyddor o gyfiawnder, gwneir Duw ar ddelw 
Hitler. | 

Yr oedd Spinther ei hun yn anghyson â'i gred yn y fan hon, 
canys cefnogai'r genhadaeth i droi paganiaid, fel eu gelwir, at 
Gristnogaeth ; peth hollol afreidiol o safbwynt calfiniaid oes Jenkin 
Jones, fod pob un etholedig yn ddiogel ac yn sicr o ddod yn Gristion 
heb drafferthu croesi cyfandiroedd 1 chwilio amdano. 

Am y gweddill o'r gredo ymgais meddwl cyfreithiol i esbonio 
perthynas foesol dyn â Duw ydyw i raddau pell, ac angharedig yw 
dweud fod dehongliad mwy cydnaws â charitor Duw daionus yn 
ymylu ar anffyddiaeth. 

Amlwg i bob sylwedydd yw effaith ar feddwl Ewrop ac Asia o 
beidio arfer barn bersonol ar ddaliadau a drosglwyddwyd o'r 
gorffennol ar sail awdurdod gwarcheidwaid sistemau. Cadwyd y 
miliynau am oesau mewn “concentration camps” ysbrydol gan yr 
awdurdodau crefyddol, ac os bodlonni ar fod mewn gwersyll felly 
yw bod yn Gristion iawnffyddol, onid iachawdwriaeth enaid fyddai 
bod o'r tuallan i'r gwersyll. 

Y cwestiwn o ddehongli natur y grefydd Gristnogol a godir gan 
sylw Spinther, ac yn ddiarwybod iddo ei hun y mae ef yn derbyn 
dehongliad a roddwyd i'r efengyl gan y meddwl Groegaidd ddwy 
ganrif wedi amser y Sylfaenydd, ond a ystyriasid gan yr oes apostol- 
aidd fel cyfrodedd o'i chred hi'a syniadau estronol i'r cyfryw, pe 
cynigiasid ef i'w sylw. Nid yw diosg yr efengyl o'r damcaniaethau 
a wisgwyd amdani gan gywreinrwydd y meddwl diwinyddol a'i 
dangos yn ei symlrwydd gwreiddiol yn ymylu ar anffyddieath, eithr 
yn hytrach yn saf-ati i ffydd. 

Yn y pendraw nid trwy herio rheswm y cadarnheir ffydd ond 
trwy gyfiawnhau rheswm, a'r gŵr sy'n disodli ei reswm wrth ym- 
gyflwyno i awdurdod syniadau a chred afresymol sydd agosaf at 
anffyddiaeth. Anymunol i'r dyn ei hun yw ceisio crefydda mewn 
ofn gwybod y gwir am y ffydd a goledda ar sail awdurdod arall 
na'i farn a'i gydwybod ei hun, ac anafus i'w enaid yw gwneud 
hynny heb awydd am wybod y gwir a rhoi achos ei enaid i ofal 
sistem gloêdig o syniadau diystyr iddo. Ac yn bennaf oll onid 
hanfod anffyddiaeth yw gwadu. gallu y meddwl dynol i ganfod y 
gwir a'i nabod fel y gwir ar ôl ei ganfod? A chan mai hyn yw'r 
gwir fe syrth Spinther i'r ffos a gloddiasai i eraill. 

Ad-Undeb Hen Fyfyrwyr Coleg 
Presbyteraidd Caerfyrddin. 


YNHALIWYD yr uchod ar Hydref 7 yn yr hen Goleg enwog o dan lywyddiaeth 

yr Hybarch G. Penrith Thomas, Aberystwyth, y llywydd am y flwyddyn. 

Wedi i'r Parch. W. A. Jenkins, Cydweli, offrymu gweddi ddwys, awd at yr 
amgylchiadol mewn perthynas â'r Undeb. 

Darllenwyd cofnodion Ad-undeb y flwyddyn ddiwethaf, a chadarnhawyd hwy 
fel rhai cywir. 

Yna darllenwyd gan yr ysgrifennydd restr faith o enwau hen fyfyrwyr a ym- 
adawodd â'r byd hwn yn ystod y flwyddyn. Offrymodd yr Hybarch John Davies, 
Bow Street, Aberystwyth, weddi dyner o werthfawrogiad ac o ddiolchgarwch i 
Dduw am y brodyr annwyl yma, ac am eu gwasanaeth gwerthfawr yn yr Efengyl. 

Cyflwynodd y Trysorydd y Parch. Glyndwr Richards, B.A, B.D., ei adroddiad 
ariannol, a chafwyd ar ddeall nad oedd cyflwr ariannol yr undeb mor iach â'r 
flwyddyn ddiwethaf. Hen fyfyrwyr sydd wedi bod hyd yma yn ddiofal ynglŷn 
â'r mudiad, dowch i gynorthwyo. 3 

Ail-etholwyd y Pwyllgor Gwaith, y Tryscrydd a'r Ysgrifennydd. Etholwyd 
y Parch. A. H. Shelley, Dudley, yn is-lywydd, a'r Parch. E. Gwilym Evans, B.A., 
Llandysul, yn llywydd am y flwyddyn nesaf. 

Yna traddodwyd Anerchiad gan y llywydd wrth ymddeol o'r gadair. Byddai 
yn werth i bob gweinidog ifanc glywed yr anerchiad hwn. Hen filwr sydd wedi 
treulio blynyddoedd maith yn y weinidogaeth yn sôn am anawsterau a'r disgwyl- 
iadau oddi wrth weinidog yr Efengyl, a'r modd i'w cyfarfod a llwyddo : ffrwyth 
profiad cyfoethog oedd yr anerchiad hwn. Diolchwyd i'r Hybarch G. Penrith 
'Thomas am ei anerchiad gyda gwres a brwdfrydedd mawr, yn czel ei gynnig gan 
yr Athro J. O. Stephens, M.A., B.D., a'i eilio gan y Parch. Ben Davies, Llandeilo, 

Yna daethpwyd at brif atdyniad yr Ad-undeb, sef ‘‘ Dr. Williams’ Trust 
Lecture,” a draddodwyd y flwyddyn hon gan y Parch. J. M. Lloyd Thomas, 
Llanarth, ar y testun, '* Is there a Principle of Toleration?”' Yr oedd hon yn 
arlwy fawr, teilwng o'r gŵr athrylithgar hwn. _ Pasiwyd pleidlais gynnes o ddiolch- 
garwch iddo amdani, yn cael ei gynnig gan yr Athro D. Trevor Evans, B.A., B.D., 
yn cael ei eilio gan y Pacrh. J. Dyfnallt Owen, M.A. 

Wedi pasio pleidlais o ddiolchgarwch i'r Dr. Williams’ Trust am y wledd 
feddyliol flynyddol hon, ac i'r Bwrdd Presbyteraidd am eu caredigrwydd yn trefnu 
lluniaeth, daeth yr Ad-undeb mawr hwn i ben. Cynigiwyd y bleidlais hon gan 
y Parch. J. T. Rogers, Merthyr, ac eiliwyd gan y Parch. Ben Davies, Llandeilo. 

Gollyngwyd ni trwy weddi gan y Parch. Lewis Williams, Ciliau Aeron. Yr oedd 


tyrfa o'r hen fyfyrwyr yn bresennol. _ Dylai fod mwy. 
Abergwili. D. WILLIAMs, Ysg. 


Cwrdd Ordeinio'r Parch, D. Jacob Davies. 


Dypp i'w hir gofio yn hanes cynulleidfa capel bach Heol Newydd, Aberystwyth, 
oedd y dydd Sadwrn y 4ydd o Hydref, 1941, canys dyma'r dydd yr ordeiniwydac 
y sefydlwyd ei gweinidog newydd, y Parch. D. Jacob Davies. Fel y gŵyr llawer 
o'n darllenwyr, brodor o Dregroes, Llandysul yw Mr. Davies. _ Wedi gorffen ei 
gwrs yn yr ysgol elfennol yno bu am ryw ysbaid yn yr Ysgol Sir yn Llandysul, 
cyn clywed ohono alwad y weinidogaeth. Yna ymgyflwynodd i'r gwaith hwn a 
chafodd ei dderbyn i'r Coleg Presbyteraidd, Caerfyrddin, yn 1937. _ Wedi treulio 
blwyddyn yng Ngholeg y Brifysgol, Abertawe, fel rhan o'i gwrs, aeth i Gaerfyrddin 
yn 1938, ac ar ôl gyrfa ddisglair yno daeth allan wedi hogi ei gryman yn lled 
drwyadl ym Mehefin, 1941.. Mae yn bregethwr drebyniol iawn yn ein capeli 
yng Nghymru ac heblaw bod yn bregethwr mae yn fardd o gryn fri ac hefyd yn 
darlledu ar adegau. Ym mis Gorffennaf eleni derbyniodd alwad unfrydol 
cynulleidfa capel bach Heol Newydd i'w bugeilio, ac ar y dydd uchod sefydlwyd 

ef yn weinidog yma. Gan fod Capel Heol Newydd yn rhy fach i'r achlysur 
cafwyd benthyg capel yr Annibynwyr yr Heol y Pobydd i gynnal-y-ewrdd sefydlu. 
Llywyddwyd gan y Parch. E. O. Jenkins, Llwynrhydowen,.a thraddodwyd y 
siars i'r gweinidog ieuanc gan ei weinidog ef ei hun, sef y Parch. E. Gwilym Evans, 
B.A., Llandysul, a gwnaeth y ddau eu gwaith yn ardderchog. Ni ellid cael neb 
lawer os dim yn fwy cymwys i roi'r siars i'r gynulleidfa na'r Prifathro W. S. Jones 
M.A., M.Sc., Caerfyrddin, yntau gynt yn aelod o'r gynulleidfa, a gwnaeth yntau 
hefyd ei waith yn rhagorol. 

Nid efe er hynny, a fwriedid ar y cyntaf i roi'r siars yma, eithr yn hytrach y 
Parch. J. Marles Thomas, M.A., Cefncoed, ein gweinidog cyntaf, ond yn anffodus 
oherwydd amgylchiadau 'anorfod methodd ef ddod i'r cwrdd a chymrwyd ci le 
gan y Prifathro. Ond er na allodd ddod ei hun anfonodd lythyr tarawiadol iawn 
i'w ddarllen ar yr achlysur. Yn hwn soniai am yr amser dedwydd a dreuliodd 
y Aberystwyth am ryw ddwy flynedd a hanner a'r caredigrwydd dderbyniodd 
gan bawb yma, a cheisiai gennym fod yr un fath tuag at ein gweinidog newydd. 
Derbyniwyd hefyd lythyrau oddiwrth amryw eraill yn datgan eu gofid na allasent 
fod yn bresennol ac yn dymuno yn dda i'r gweinidog a'r gynulleidfa. Ymhlith 
y rhain 'roedd llythyrau oddiwrth weinidog ac ysgrifennydd yr Hen Dŷ Cwrdd, 
Aberdâr, ac un oddiwrth weinidog Capel y Graig, Trebanos a Gellionnen ar ran 
ei hun a'i gynulleidfaoedd. Ar ôl y ddwy siars cafwyd anerchiadau byr yn 
datgan croeso i'r gweinidog newydd gan y Parch: R. J. Pritchard, M.A., gweinidog 
yr Annibynwyr Cymreig, Mr. Eirwyn Morgan, B.A., cyd-efrydydd. o. Goleg 
Caerfyrddin, Mr. Bryn Jones, B.Sc., dros gynulleidfa Pantydefaid a chan dri o 
aelodau cynulleidfa Heol Newydd, sef y cadeirydd Mr. A. T. Grindley, llywydd 
Cynghrair y Gwragedd, Mrs. J. E. Jones, a'r ysgrifennydd. Yna atebodd 
Mr. Davies yn fyr ac i bwrpas i'r croeso a gafodd. _ Daeth cynulliad da rhyfeddol 
ynghŷd—oddeutu dau gant i gyd—a gwelwyd yno gynrychiolwyr.o bron bob 
capel Undodaidd yn y Sir ac hefyd o'r Graig, Trebanos a Gellionnen. Ar ôl y 
cwrdd cafodd yr ymwelwyr dê gyda'i gilydd mewn cafe yn y dref, ac felly y daeth 
prynhawn nodedig i ben. _ Gwelir felly fod yr enwad yn gyffredinol wedirhoi ei 
fendith ar y weinidogaeth newydd, ac yn awr dibynna ar bob aelod o'r gynglleidio 
i'w gwneud yn llwyddiant. 


TTT ee ae 


Cynghrair y Gwragedd. 
RHANBARTH CEREDIGION. 


Yr oedd Capel Cwmsychpant yn weddol lawn ar Fedi 27, pryd y cyfarfu yno 
bwyllgor gwaith Cynghrair y Gwragedd (Rhanbarth Ceredigion). Dyma’r 
cyfarfod cyntafi’w gynnal yng Nghwmsychpant, y pedwerydd cyfarfod ar bymtheg 
o bwyllgor gwaith y mudiad. Yr oedd yno gynrychiolaeth dda o’r adrannau. 

Arweiniwyd yn y defosiynau gan Miss Thomas, Pantyrhedyn, a gwcinyddwyd 
wrth yr organ gan Mrs. James, Y Felin. 

Oherwydd amgylchiadau ni allai'r llywydd na'r ysgrifennydd fod yn y cyfarfod, 
a chymrwyd eu lle gan yr is-lywydd, Mrs. D. Jones, Maesyrhaf, a Miss Evans, 
Ffynnon Fair. Croesaw odd Mrs. Jones yr aelodau, a mynegodd y pleser o weld 
cymaint ynghŷd. Yr oedd y canu, meddai, yn ysbrydiaeth. 

Cafwyd trafodaeth fywiog ar waith y gaeaf, a mynegwyd ynghylch yr anhawster 
o gael y gwlan angenrheidiol. Gobeithir y cydnabyddir y Cynghrair fel mudiad 
sy'n paratoi cysuron ar gyfer y lluoedd arfog. 

Penderfynwyd cynnal cyfarfod blynyddol yn y. Cribyn ar ddydd Sadwrn, 
Tachwedd 8, am 2 o'r MAE Penderfynwyd gofyn i'r Parch. Aubrey Martin, 
B.A., gweinidog Capel y Groes a'r Cribyn, annerch yr aelodau. Derbyniwyd 
gwahoddiad adran y Graig, Llandysul i gynnal y cyfarfod nesaf o'r pwyllgor 
gwaith yno ym mis Mawrth 1942. 

Cyfranogodd yr ymwelwyr o dê, ac estynnwyd iddynt dderbyniad gwresog gan 
Mrs. Meredith Williams, llywydd yr adran leol, a'i chynorthwywyr parod.—K.J. 

Arholwyr—]. M. JAMEs, Ysw., C.M., Cellan. 
W. D. Jones, Ysw., B.A., Llanwnnen. 


ADRODDIAD YR ARHOLWYR : 

Tipyn yn siomedig oedd yr Arholiad eleni. Dim ond pedwar ymgeisydd 
oedd yn Safon III. Yr oedd rhai o'r atebion yn bur dda. Yr oedd y rhan 
fwyaf o'r ymgeiswyr yn Safon I yn gwybod eu gwaith yn neilltuol o dda. Cafwyd 
atebion da iawn gan rai o Safon II ar lafar, ond siomedig oedd y mwyafrif o'r 
atebion ysgrifenedig yn yr Ail Safon. 

J. M. JAMEs. 
W. D. Jones. 
SAFON I. 


BWLCHYFADFA.—Evan David Griffiths, Margaret Rogers. 

Graic (Llandysul).—Len Davies, Twelly Davies, Donald Davies, David Ivor 
'Thomas, Derrick Davies, Margaret Olwen Thomas, Elano Davies, Eira Gwen 
Evans. 

Graic (Trebanos).— Mary Williams, Byron Hopkins. 

LLWYNRHYDOWEN.—Edgar Jones, James Gwynfor Jones, David James Williams, 
Mair Williams, Daniel Davies. 

RHYDYGWIN.—Mary Hannah Elvira Jones. 


SAFON II. 
Enillwyr y Gwobrwyon— 


YY — Eleanor Ceridwen Jones, Gwenllian Ansell, Hettie May Ansell 

RHYDYGWTN.—Dewi Evans. 

LLWYNRHYDOWEN.—Olwen Evans, John Daniel Jones. 

T ystysgrifau— 

BWLCHYFADFA.— Catherine Anne Evans, T. Gareth Stephens, Mary Davies, 
Martha Davies, Morgan Hywel Evans, Nancy Jones. 

CAPELYBRYN.— Ronald Davies, W. J. Anthony Jones, Sarah Jane Jones, Enoch 
Enoch Ernest Jones, Evan Hywel Jenkins, Ivy Mary Mead, Rachel Anita Myra 
Evans, Gwenllian Jenkins. 

CAPELYGROES.—Jenkin Ivon Jones. 

CILIAU AERON (Ar Lafar).—Jennie Lewis, Ian Davies Turner. 

Graic, Llandysul (Ar Lafar).—John Davies, Alun Davies. 

GRAIG, Trebanos (Ar tains). —Gwynne Morgan, Eddie Sykes, Mollie Joyce, 
Lilian Edwards. (Ysgrifenedig) Colin Morgan, Illtyd Thomas, Derith Powell, 
Marian Lewis, Glenys Bale, Eirlys Jones, 

LLWYNRHYDOWEN.—David Daniel Jones, Glanville Williams. 


SAFON III. 
Enillwyr y Gwobrwyon— 
TREBANOS.—Ray Hartnell. 
LLWYNRHYDOWEN.—Sarah Mary Parry, Essie Jones, a Glenarth Gwernant Jones. 
Tystysgrifau— 
Graic, Trebanos (Ar Lafar)—Peggy Morgan, Ray Hopkins. 


Anfoned enillwyr y gwobrwyon enwau'r llyfrau a ddewisant yn union i'r 
Ysgrifennydd. EON llyfrau gwerth gs.6c. i Safon III, a rhai gwerth 2s.6c* i 
Safon II. 

D. Emrys REES (Tsgrifennydd). 

Maes Llafur yr Ysgol Sul, 1941—1942. 


SAFON IH. (0 12 oed i fyny). PRIF GYMERIADAU'R TESTAMENT 
Newypp. Ioan Fedyddiwr a Mair. tt. 10-16. 


Dysgu Emyn 120 o'r PERLAU Mo.LiantT. Gwybodaeth am hanes 
yr awdur, Gwilym Marles, ac achlysur cyfansoddi'r emyn. [Bydd 
y Parch. E. O. Jenkins yn ysgrifennu braslun o'r hanes i'r YMOFYNN- 
YDD. | 


SAFON H. (o 8 hyd 10 oed). Dysgu emyn 120 a'r hanes. 
HoLwYypnDDOREG AR HANES IESU Grist. (D. Evans). tt. 12-18. 


SAFON I. (dan 8 oed). Dysgu emyn 120. 
HoLwypnpDOREG AR HANES IESU Grist (D. Evans). tt. 12, 13 14. 


Dydd yr Arholiad—Y dydd Sadwrn cyntaf o Fawrth, 1942. 


AUBREY J. MARTIN, 
Ysgrifennydd. 


NE DH HC FCHHHEH 


Y DDEILEN GRIN. 


FE'rm welais ddoe mewn ieuanc oed, 
A'r gwanwyn ar bob bryn. 

Tydi oedd harddwch cangau'r coed 
A gobaith gwyrdd y glyn. 


Rhyw gofio'r wyf i minnau fod 
Yn debyg iawn i ti, 

Yn ieuanc ac yn ysgafn droed, 
Ond heddiw hen wyf fi. 


Fe ddaeth dy ddyddiau llon i ben, 
Aeth ffresni Mai o'th bryd, 
Dihoeni wyt a gado'r pren,— 
Beth arall fydd dy fyd ? 
Fy nyddiau innau ddaw cyn hir 
I dalar terfyn oes ; 
Ond newydd hoen mewn Nefol Dir 
A gaf yn ffordd y Groes. 


Trebanos. LLANORFAB. 


TUTTI LLCO USO LLLU LULL ELE EUO UL 

Lloffion o Hen Ddyddiadur (1819—1858). 


(O ddyddiadur diddorol y Parch. John Thomas, gweinidog Pantydefaid o 1816 
hyd 1846). 


Detholwyd a golygwyd gan Miss K. Jones, Gellifaharen. 


k (Parhad o dudalen 156, Hydref, 1941). 

1854. 

eee Cysgais neithiwr yn Llansteffan. Cerddais o gylch y castell. 

Ionor 13. Cerddais i St. Clears, ac arosais yno hyd nos er mwyn gwneud apêl. 
Oherwydd y tywyllwch a'm anghofrwydd innau methais â dangos (produce) y 
papurau a oedd yn gofyn am y Dreth. Cyneuwyd canhwyllau. Cynghorwyd 
fi gan oruchwyliwr y Surveyor of Taxes i ofyn yn Aberystwyth. 

Ionor 14. Deuthum gyda'r trên i Gaerfyrddin ; galwais ar Mr. Titus Evans ; 
cerddais gydag ef i dŷ Mr. Lloyd. 

Ionor 22. Pregethais yn y Bwlch a'r Llwyn, oddiar Effesiaid ii. 8. Ni dderbyn- 
iais ddim. 

Ionor 29. Pregethais dros Mr. Thomas, ym Mhantydefaid oddiar Effesiaid ii. 8. 
Dim tâl. 

Chwefror 12. Euthum i'r Llwyn. Pregethodd Mr. D. Evans oddiar Colosiaid 
i. 28. 

Chwefror 15. Daeth James Daniel, alias Shemi Pal, a bwndel o goed pys i mi. 

Mawrth 2. Dydd Sul diwethaf euthum i'r Llwyn. Pregethodd Mr. Thomas 
Griffiths. Ni chlywais ond ychydig iawn o'r hyn a ddywedwyd. Pregethais yn 
y prynhawn dros Mr. Davies yn y Bwlch. Derbyniais 2/- 

Ebrill 1. _ Cerddais i Banteg. Pregethais yno ac ym Mhenrhiw oddiar Effesiaid 
ii. 8. Gwneuthum y camgymeriad o roi'r un emyn allan ddwywaith. 

Ebrill 6. Yr Ysgolion yn adrodd yn y Llwyn. 

Ebrill 26. Dydd ympryd. [Dydd Gwener y Groglith K.J.] Euthum i'r Eglwys. 

Mehefin 11. Pregethais yng Nghapel y Fadfa oddiar Rhufeiniaid iii. 25. Der- 
byniais 2/-. Yn y Llwyn ar yr un testun derbyniais ddim. 

Mehefin 18. Nid euthum i'r Llwyn yn y bore. Yn y prynhawn pregethais yn 
ôl fy addewid i Mr. Thomas ym Mhantydefaid i gynulleidfa o ryw ddeg ar 
hugain oddiar Rhufeiniaid iii. 25. Dim pregethwr yn y Llwyn. 

Mehefin 27. Ymwelais a Mr. P. Joseph. Y mae'n wan. 

Mehefin 28. David Beynon, St. Clears, yn pregethu ym Mhantydefaid oddiar 
Effesiaid iv. 32. Cynulliad da. 

Mehefin 29. Mr. Jones, Penybont yn pregethu'r bregeth yn y Cyrddau Chwarter. 
'Te:tun—“ Un bugail ac un gorlan.” Cynhadledd ar bregethu athrawiaethol 
a phregethu ymarferol. Ciniawsom yng Ngalltyrodyn Arms. Ar ôl hynny 
pregethodd Mr. James, Gellionnen ar ‘‘ Cred yn yr Arglwydd Iesu, a chad- 
wedig fyddi.” 

Gorffennaf2. Wrth gerdded tua'r Llwyn cyfarfum a Mr. Davies, Castell Newydd 
a Thomas Griffiths. Gwasgodd arnaf bregethu yn y Cribyn dros Mr. Griffiths, 
fel y gallai ef bregethu yn y Llwyn. Cydsyniais. Cerddais i Faesmynach. 
NR yn y Cribyn. Cynulleidfa weddol. Derbyniais 3/6. Wedi blino'n 
awr. 

Gorffennaf 6. Darlithiau yn ysgoldy'r Eglwys ar “ Wybodaeth ddefnyddiol ” 
gan J. Thomas, Siop ; ar“ Gemeg ” (Chemistry), gan D. Jones, Cwm-meudwy ; 
ar “ Rwsia” gan y Parch. Mr. Morgan. 

Gorffennaf 16. Euthum i'r Llwyn. Pregethodd Mr. Evans, Maesymeillion. 
Gorffennaf 22. _ Euthum i Eglwys Penboyr ar fy ffordd i Banteg. _ Eglwys fach, 
a thomen neu bentwr o bridd yn ymyl y fynwent yn y cornel de-ddwyreiniol. 
Awst6. Cerddais i'r Bwlch i wrando ar Ysgol Ciliau'n adrodd Matthew vi. 
Yr oedd eu hadroddiad yn gywir iawn, a'u hatebion i'm cwestiynau na wyddent 
ymlaen llaw amdanynt yn gywir ac yn gyflawn. Yr oedd y tŷ'n llawn (crowded). 
Ciniawais yn y Fadfa. Pregethais yn y Llwyn. Cerddais yn ôl heibio i Wesyn 

lle yr yfais dé. Ni dderbyniais ddim am fy llafur. 


i 

Medi 1g. Dydd Ffair. Prisoedd y creadurizid ddim mor frisc ag y disgwyliai’r 
ffermwyr. b 

Medi 21. Postiais lythyr i'm nith, Margaret, yn yr Unol Daleithiau. 

Hydref4. Cerddais tua Chiliau heibioi Feinigwynion. Cyrhaeddais Giliau cyn 3. 
Pregethodd Dr. Lloyd oddiar Fatthew xi. 28. Mr. Jones, Penybont, oddiar 
I Ioan v. 12. Cysgais yn Nhycoed. 

Hydref 5. Pregethodd Mr. James y bregeth. Ni chofiaf ei destun. 

Pwnc [y gynhadledd]—Y gwahaniaeth, os oes gwahaniaeth, rhwng pregethu 
athrawiaethol a phregethu ymarferol. 

Hydref 6. Lloyd, y myfyriwr, a minnau'n cysgu'n y Castell neithiwr gyda Mr. 
Evans. Yr oedd ei fab, y llaw-feddyg, yno. Glywais oddiwrth Dr. Rees yn 
addaw grant (exhibition) i mi cyn hir o Drysorfa'r Gweinidogion Oedrannus. 

Hydref 7. Talais i Ddafydd Johnny Crydd am fy esgidiau 11/-. i 

Hydref 8. Pregethodd yr esgob [Thirlwall] yn yr eglwys newydd yn y bore 
[Eglwys St. Ioan, Pontshan]. Yr oeddwn i yn y Llwyn. { 

Hydref 20. Derbyniais £10 fel gweinidog oedrannus oddiwrth y Bwrdd Pres- 
byteraidd. : 

Tachwedd 2. Euthum i angladd James Jones, Pantiorlech, lle y pregethodd Mr. 
James, Gellionnen. 

Rhagfyr 3. Pregethodd Dr. Lloyd yn y Llwyn oddiar II Corinthiaid iii. 6. 
Pregethais innau yn y Bwlch oddiar Effesiaid ii. 8. Pregethodd Dr. Lloyd 
yn y capel Wesle oddiar Fathew xi. 28. 

Rhagfyr 15. Dechreuodd Mary Enoch ar ei gwasanaeth gyda mi am £3 y flwydd- 


yn > 

Rhagfyr 25. Dydd Nadolig. [Fe'i dathlwyd felly am y tro cyntaf. K.J.] Ar- 
holwyd ysgolion Penrhiw a'r Bwlch gan Mr. P. Joseph. Danfonodd Mr. John 
'Thomas, llaw-feddyg, wydd dew rhagorol i mi yn anrheg werthfawr. 

Rhagfyr 26. Euthum i dŷ brawd yng nghyfraith Mr. Titus Evans, a chefais fod 
Mr. Titus Evans wedi cychwyn 1'r Cyrddau Chwarter yn Llandeilo. Ceisiais 
ysgrifennu llythyr i ddiolch i Dr. Thomas am yr wydd. 

Rhagfyr g1. Pregethodd Titus Evans yn y Llwyn. 


bnn DH RCH HENRY AH OU 


GWESTIWN. 


DywaiD gohebydd parthed yr adnod : “ Am hynny, os dy elyn a newynna, 
portha ef ; os sycheda, dyro iddo ddiod : canys wrth wneuthur hyn, ti a bentyrri 
farwor tanllyd ar ei ben ef” (Rhufeiniaid xii. 20)—na welai ef y cysylltiad rhwng 
arllwys “* cols twym ” ar ben dyn a gwneud daioni iddo. : 

Dyfynu'r ymadrodd o'r Hen Destament y mae'r Apostol Paul. ‘‘ Os dy elyn 
a newynna, portha ef a bara, ac os sycheda, dyro iddo ddiod i'w hyfed, canys 
marwor a bentyrri ar ei ben ef, a'r Arglwydd a dâl i ti ”—Diarhebion xxv. 21, 22. 
Barn ysgrythurwyr yn gyffredin fod y geiriau'n golygu “ pangfeydd ei gywilydd 
megis tân yn llosgi mewn dyn ”—yr uffern yn ei fynwes. Trwy'r weithred o 
ddaioni deffroir edifeirwch y dyn a wnaeth ddrwg. 

Anodd dweud beth ydyw gwreiddyn yr idiom—* pentyrru tân ar ben dyn ”. 
Cofiaf rywbryd imi ddarllain cyfeiriad at y “ ffwrn grasu ” yn rhai o wledydd y 
Dwyrain. Arferai'r gŵr bonheddig goginio ei fwyd mewn ffwrn a oedd y tu 
allan i'w blas, ac ar ddiwedd dydd gwelid y trigolion mwyaf llwm eu byd. yn 
cario i'w tai eu hunain y marwor o ffwrn y gŵr bonheddig. Cludai dynion y | 
marwor hwn mewn fray ar eu pennau. Beth bynnag, dyry'r esboniad hwn ar 
idiom sy'n rhyfedd i ni y syniad o wneud daioni, ‘ 

MyrYRIWR. 

Marwgofion. 


AR FEDI 23, bu farw Proff. RICHARD HOWELLS, Danyrallt, Aberdâr, yn 
79 oed. Hawdd canfod y misoedd diwethaf hyn fod llesgedd a gwendid corff yn 
blino cryn lawer ohono, ond drwy hyn oll parhaodd mor siriol ac amyneddgar 
ag erioed. 

Colled enbyd i faes cerddorol Aberdâr yw ei golli, ac fel cyfeilydd safai ar ei ben 
ei hun. _ Cafodd ei wers gyntaf mewn Hen Nodiant gan Mrs. R. J. Jones, yr Hen 
Dŷ Cwrdd, ac yr oedd diddordeb neillduol ganddo yn yr hen Harmonium sydd 
yn yr Hen Gapel, gan y bu ei hun yn ei chwarae pan oedd yn grotyn ifanc, a 
thystiai fod yr hen offeryn yn llawn cystal ag erioed. 

Talwyd teyrnged o werthfawrogiad iddo fel cyfeilydd gan brif gerddorion ein 
gwlad. Bu yn organydd sawl tro yn ein Cymanfaoedd Canu yng Ngheredigion 
a Morgannwg, ac yn gyfeilydd yn yr Eisteddfod Genedlaethol a phrif Eisteddfodau 
Cymru. . 

Yr oedd iddo lu mawr o gyfeillion ym myd cerdd a cholled fawr yw ci golli o'u 
mysg. 

wa i'w fab a'i ferch, ac i'r perthynasau oll ein cydymdeimlad llwyraf yn 
eu hiraeth a'u colled. Claddwyd yn y fynwent gyhoeddus ar Fedi 27. Gwas- 
anaethwyd gan y Parch. E. R. Dennis. 


HYDREF 14, bu farw RACHEL DAVIES, Brynafon, ger Capelygroes, ar ôl 
cystudd caled, yn 58 oed. Merch ydoedd i'r diweddar James a Judith Davies, 
Unity Cottage, ill dau yn adnabyddus i gylch eang o gyfeillion a mynychwyr yr 
addoldy uchod. Gadawodd o'i hôl un chwaer a brawd, ynghŷd a nifer luosog o 
berthynasau eraill. Bu'am dymor hir yng ngwasanaeth y diweddar Mrs. Hughes, 
Neuaddfawr, fel prif-forwyn ; ac ar ôl ei marw, caed praw amlwg y gwerthfawrogid 
ei ffyddlondeb a'i diwydrwydd. _ Wedi ymadael o'r Neuadd, bu am dymor byr 
yn Unity Cottage ; wedi hynny, symudodd i dŷ a adeiladwyd ganddi gerllaw. Er 
yn ieuanc, bu'n aelod ffyddlon yng Nghapelygroes hyd y'i hanalluogwyd gan. yr 
afiechyd a fu'n derfyn iddi. O ysbryd mwynaidd ac o rodiad cywir, perchid hi'n 
fawr gan bawb a'i hadwaenai ; a blin ganddynt glywed am eimarw. _ Claddwyd 
ei gweddillion ym mynwent Capelygroes y dydd Gwener dilynol, y gweinidog y 
Parch. Aubrey Martin, B.A., a D. Evans, yn gwasanaethu. 


MD HRN 


Nodion yr Eglwysi. 


LLWYNRHYDOWEN.—Cynhaliwyd Gwasanaethau Diolchgarwch am y 
Cynhaeaf yn y lle hwn dydd Mercher, Hydref 15, am 10.30 a 2 o'r gloch, pryd y 
pregethwyd gan y Parch. David Evans, Cwmiago, ac yntau wedi gadael ei 81 oed . 
Cafwyd dwy bregeth amserol a gwerthfawr iawn. Cymerwyd rhan gan y Parch . 
Aubrey Martin, B.A., Capel y Groes a Chribyn ; J. Emrys Jones, curad Llandysul, 
a D. A. Williams, Carmel. Gwasanaethwyd wrth yr organ gan Mrs. Lloyd, 
Brynclettwr a Miss Myra Parry, Pontshan. 


CAPEL-Y-FADFA.—Cafwyd dau Wasanaeth o Ddiolch am y Cynhaeaf yma 
dydd Iau, Hydref 16, am 10.30 a 2 o'r gloch. + Pregethwyd yn hwylus iawn gan y 
Parch. David Evans, Cwmiago. Cymerwyd rhan gan y Parchn. H. Ponsford, 
Ficer Talgarreg, a Aubrey Martin, B.A., a gwasanaethwyd wrth yr organ gan 
Miss Ellen Thomas, Greengrove, 


Ud 


s 

TREBANOS.—Cynhaliwyd y Cyfarfodydd Blynyddol ar Hydref 19 a 20, y 
Parch. Lewis Williams yn gwasanaethu. Cafwyd pregethau grymus a gweddiau 
dwys, cynulliadau da a chanu ysbrydol. 


CILIAU AERON a RHYDYGWIN.—Cynhaliwyd Cyfarfod Diolchgarwch 
yn yr eglwysi hyn: gwasanaethwyd yn y blaenaf gan y Parch. D. Jacob Davies, 
Aberystwyth, ac yn yr olaf gan y Parch. E. O. Jenkins, Llwynrhydowen. Cafwyd 
cyfarfod da yn y ddau le. E 


ABERDÂR.—Ar Fedi 28, cynhaliwyd cyfres o Gyfarfodydd Diolch am y Cyn- 
haeaf yn yr Hen Dy Cwrdd, Trecynon. Gwasanaethwyd gan y Parch. J. Marles 
Thomas, M.A., _ Cafwyd cynulliadau da yn y tair oedfa, a'r pregethwr mewn hwyl 
dda yn traddodi ei genadwri bwysig. Cawsom wersi gwerthfawr, a hyderir iddynt 
syrthio mewn tir da, ac yr eginant maes o law yn gynhaeaf toreithiog yn ein 
ffyddlondeb a'n gweithgarwch eglwysig. 

Dydd Sul, Hydref 5, cynhaliwyd dau gyfarfod arbennig dan nawdd yr Ysgol 
Sul. Yn y prynhawn cafwyd cwrdd hwylus a diddorol iawn gan y plant. Meth- 
odd yr arolygwr, Mr. D. T. Williams, a llywyddu oherwydd anhwylder, a gwnaeth 
ein parchus weinidog, Y Parch. E. R. Dennis, lywyddu yn eile. Cymrwyd y rhan 
ddefosiynol gan Miss Alice A. Howells, a chyfrannwyd y rhaglen gan y canlynol: 
Adroddiadau—Barbara James, Betty Williams, Medi Williams, Janet Davies, 
Kathleen Marsden, Naomi Isserlis, Gillian Burns, a Ryan James. Datganwyd 
gan Marian Davies, Ann Billings, a Naomi Isserlis.. Cawsom hefyd ddwy gytgan 
gan y plant. Yr oedd yn agoriad llygad i ni glywed y plant sydd yma fel evacuees 
wedi meistroli'r iaith Gymraeg mor dda, a theimlwn yn ddiolchgar i'r rhai a fu'n 
eu disgyblu. Traddodwyd anerchiad pwrpasol i'r plant gan Mr. Edgar Williams. 
Dilynwyd y cwrdd hwn gan un arall yn yr hwyr, pryd y cymrwyd rhan gan y rhai 
mewn oed. Cymrwyd y rhan ddefosiynol gan Mrs. D. R. Davies. Llywyddwyd 
gan Mr. Edgar Williams. A ganlyn oedd y rhaglen. Adroddiadau—Barbara 
James, Betty Williams, a Ann Billings.. Datganwyd gan Mrs. D. T. Williams, 
Mrs. J. R. James, Mrs. Edgar Williams, Mrs. Josiah Davies, Miss Ray Williams, 
a Mr. John Thomas. Cafwyd anerchiad gwir dda gan Mr. Josiah Davies. 

Cyfeiliwyd yn ystod y ddau gwrdd gan Miss Mildred Howells, Morfudd Billings, 
a Mr. James Ivor Davies. Siaradodd y gweinidog hefyd gan ddiolch i bawb 
a roddodd wasanaeth yn ystod y ddau gwrdd. Dau gyfarfod a gofir oeddynt 
am eu hwylustod a'u medr. _ Hyderwn y cawn bleser cyffelyb eto ar fyr. Amlwg 
nad yw terfysg rhyfel a'i erchyllterau wedi dddiymu'r awydd am wneud ein rhan 
dros y pethau gorau a gwaith y cysegr. 


LLUNDAIN.—Yr oedd nifer go dda yn bresennol yng ngwasanaeth mis Medi 
a chafwyd oedfa ardderchog. _ Profiad heb ei ail ydoedd clywed y Parch. D. Delta 
Evans yn y pulpud ; rhoes nerth ac ysbrydiaeth adnewyddol inni yn y dyddiau 
tywyll hyn drwy gyfeirio ein meddyliau at barhad bythol y “ pethau ni welir ” 
o'u cymharu â'r “* pethau a welir ” ac sydd dros amser. Y mae Mr. Evans wedi 
addo dyfod atom eto'n y gwanwyn, a byddwn yn edrych ymlaen yn fawr at ei 
glywed. Cymrwyd y gwasanaeth ar Hydref 5, gan gadeirydd y gynulleidfa, 
Dr. R. Ogwyn Jones. Yr oedd yno gynulliad da o bobl wrandawgar. Baich y 
genadwr oedd “* Temtasiynau Iesu ” (Hebreaid iv. 15 rhan). Daliai'r pregeth- 
wr fod rhyw'r temtasiynau a'n cyferfydd heddiw fel y rheini a gyfarfu Iesu yn ei 
ddydd ef. Fel arfer dilynwyd y gwanasaeth gan gwpanaid o dê ; ymdriniwyd 
â materion y gynulleidfa ; yna gwahanu hyd y “ Sul cyntaf” nesaf. _ Deellir fod 
naw o leiaf o fechgyn ieuainc y gynulleidfa yn y fyddin neu'r llynges. Trefnwyd 
i ddanfon iddynt roddion ar gyfer y Nadolig. Gwasanaethir yng ngwasanaeth 
mis Tachwedd gan y Parch. J. Tyssul Davies, B.A., ac yng ngwasanaeth mis 
Rhagfyr gan y Parch. T. L. Jones. 


J. D. Lewis a'i Feibion, Argraffwyr, Gwasg Gomer, Llandysul. 


A GOLDEN TREASURY OF THE BIBLE (and Apocrypha) 
Edited by Mortimer Rows, B.A. assisted by Principal H. MoLACELAN, 
and PROFESSOR DOROTHY Tarrant. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition : Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT, Twenty-two books of 
different titles and authors.  1/- each (by post 1/14). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following: 
From Primitive to Modern Religion by R. F. RATTRAY, M.A., Px.D. ; 
World Vision by L. J. Bruton, B.A., M.Sc. ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by Basm VINEY ; A Possible Religion—the Christian way of 
life by Basi MARTIN, M.A. (the author of ‘ An Impossible Parson ’), 

PICTURES IN THE FIRE and other Talks to Girls and Boys. 

by Mary Franots, L.L.A. Price—ti/- (by post 1/14). 
. Seventh volume of a popular series. 
WAYS. TOWARDS THE SPIRITUAL LIFE 
By Dr. G. DAwEs Hicks, (Addresses to Students of Carmarthen Pres- 
byterian College) Cheap Edition with stiff board cover. 1/- (by post 1/2). 
THE IMMORTAL SOUL IN DANGER 
by JAN MASARYE, Minister for Foreign Affairs in Czechoslovac Republic 
(1941 Essex Hall Lecture.) 1/- each (by. post 1/13). 
CAN WE STILL BELIEVE IN MAN ? 
by LESLIE Betton, B.A., M.Sc.,, formerly Editor of “* The Inquiries ” 
(now of Sheffield.) Price 1/- (by post 1/14.) 


The Lindsey Press, 5 Essex Street, Strand, London, W.C.2. 
Llyfrau Nev Newydd 

| @ Cerddi Doniol 
PENNILL a THON gan W.R. Evans 

DYMA A DDYWED Y Tyst :— 

iy YMGAIS ar linellau awen Idwal Jones yw " Pennill a Thoric’ 

Y mae'r canu'n ysgafn heb fod yn wag, a phriodwyd geiriau 

ac alaw yn fedrusiawn. Y mae'r testunau hefyd yn amser- 

ol... ambell i ergyd fraeth o feirniadaerh fydd yn iechyd i 

gynulleidfa eu clywed.” PRIS —2/- ; trwy'r post—2/3 

TW GAEL O WASG GOMER, LLANDYSUL 


NATIONAL 
HEALTH 
WNSURANCE 
OPTICIANS 


Why suffer 


headaches? 


If you are otherwise healthy, then there 
can be little question that your. eyes 
are the cause. Think of the work your 
eyes have co do. Glasses can definitely 
cure headaches caused by strain. 


eel Jones 


F.B.O.A., F.S.M.C., F.I.O. 


Qualified @phthalmic @ptician 


31, GREAT DARKGATE STREET, 
ABERYSTWYTH. TEL NO. 209. 

Cylchgrawn Misol 
| Cymdeithas Llndadaidd. Deheudir Cymru. 


ddid, 


Gwiriortdd: Cariad. 


c nwys. 


Robin Goch _ Wncwl Sam 
Maes Llafur yr Ysgol Sul 
“Enwi Enw Crist ’’ 
Cwrdd Sefydlu'r 
Parch. Aubrey J. Martin, B.A. 


. Cynghrair y Gwragedd 
| Priodasau 
| | Marwgofion — Nodion yr Eglwysi - 

Pris 3c. y mis; drwy y Post, 4s. oc. y flwyddyn. Danfonir 6 copi a 
ychwaneg yn ddidraul drwy'r Post. | ; 


Anfoner Erthyglau, Llyfrau ì'w hadolygu, etc., i'r Goly$ydd— Y cy 


Y Parch. J. D. Jones, B.A., B.D., 211, Swansea Road, __ 
Trebanos, Swa 


— Pwyllgor TYmgynghoti—P PRIFATHRO W. S. JonEs, M.A., M.Sc. ; PARCHN, 
Bowen ; E.R. Dennis; D, Evans ; E.:G. Evans, B. A. JoHN Evans, | BAL 
E. O. JENKINS ; EC JONES; J. Istan JONES, MA SIMON JO MAN 
J. Mares Tuomas, M.A.; Lewis WiLLiAMs; T. O. Wituiams, M oa 
Mart. J. Hopkin a D. Jones. 1 
Yr archebion a'r taliadau i'w haufon i'r Cyhoeddwyr— ~ SEN 
J.D. Lewis a'i Feibion, Swyddfa'r “ Ymofynnydd’’, Llan 

Ll yfr Newydd Diddorol. 

RADIO 


Gan 12 o Brif Storiwyr Cymru 


DETHOLEDIG GAN 


T. Rowland “Hughes 

Rhoddwch lyfrau fel c wo 
Llyfrau— i _iFfyddloniaid yr 
Anfonwch am y Catalog atalog Newydd _ Y 
o Lyfrau a Gyhoeddwyd yng 


Ngwasg Gr Mai 

Cylchgrawn Misol 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 


LP "D YUU YAMA” AU Í"D "LD <^ LD” UW II IVAN 
CYFROL XLI. RHAGFYR, 1941 RHIF 12. 

Robin Goch 
YR ADERYN SY’N CANU YN YR YSTORM. 
Gan Miss K. Joues, Gellifaharen. 


Robin on a leafless bough, 
Lord in Heaven, how he sings —W. H. DAvxes. 


isel o goed ffawydd a oedd yn ffin rhwng mynwent fechan 

Erw-wen a'r llechwedd moel. Ar y gorwel ymgasglai'r 
cymylau duon yn fygythiol, a chyhoeddent fod yr ystorm ar dorri, 
O gylch y bedd agored ymgasglai minteioedd bychain o gyfeillion 
yn rhwymau cydymdeimlad. Dim ond cân y Robin goch oddiar 
lidiart y fynwent a dorrai ar y tawelwch santaidd. Yn union clywyd 
acenion cyfarwydd y dôn “Gogerddan” yn codi ac yn disgyn yn 
ymchwydd y corwynt, ac un ar ôl y llall yn uno'n y cytgord gogon- 
eddus. 


Can ec gwynt y gogledd yn groch ac oer, a phlygai'r berth 


'Nôl y dydd, O rho Dy nerth 
Yn fy adfyd ; 

Dyner Dad, datguddia werth 
Stormydd bywyd . . . 


Ac os byth yn Salem lân 
Gwelir finnau 

Try fochenaid oll yn gân 
Ar ei glannau. 


Torrodd yr ystorm ; daliodd yr aderyn i ganu. Distawodd 
geiriau'r weddi ddwys ar lan y bedd, a throdd y galarwyr ymaith 
gan adael y rhieni yn eu dagrau wrth fedd agored eu hunig blentyn. 

“Gwrandewch, John, gwrandewch,” meddai'r fam a'i grudd- 
iau'n llaith. Dyna'r robin yn treio ein cysuro ni yn ein galar. 
Y mae'n fy adgofio i am beth a ddwedai Nanti Mari flynyddoedd 
yn ôl fod robin yn canu yn y storm pan mae'r adar eraill yn fud.” 

““Yn wir, tebyg fod hynny'n gywir,” ebr y tad. “Rhaid ei fod 
yn aderyn gwrol, a heddiw y mae arnom ninnau eisiau ei wroldeb 
ef i wynebu tywydd garw ein bywyd. Dowch Beti, dowch, neu 
bydd y gawad eira'n ein dal.” 

Un olwg arall ar y bedd bychan, a chiliasant fraich ym mraich 
yng ngwyll Rhagfyr. Sŵn symud adanedd, a chwiliai robin am 
loches yn y llwyn celyn gerllaw. 


* * * * * 


Hwyrach y bydd yn ddiddorol gwybod i'r Liverpool Field Club, 
un o'r cymdeithasau hynaf ymhlith naturiaethwyr y wlad, wneud 
cyfrif rai blynyddoedd yn ôl o boblogaeth yr adar yng Nghymru, 
a chawsant fod nifer yr adar yn chwe gwaith gymaint a nifer y 
trigolion. _ Cyfrifid teulu'r robiniaid y pryd hwnnw yn 1,200,000. 

Dywedir fod y gair yn tarddu o Robin—enw cyffredin ar Robert. 
Cymharer enw adar eraill, y 7ack-daw a'r Mag-pie. Yn y tymor 
hwn o'r flwyddyn aderyn unig a ffyrnig ydyw'r robin, ei anian 
mor danllyd â'i blu. Dengys ei lygad mawr a llaith mai un o 
adar y cyfnos ydyw, un sy'n crwydro ar lwybrau'r gwyll ac yn 
ymbleseru yn y dirgelion, canys un ar ei ben ei hun ydyw hyd nes 
y daw'r gwanwyn. Ymhlith yr adar un glwth ydyw, yn dirmygu 
bwydydd cyffredin yr adar eraill. Yn ddof iawn, fe ddaw yn 
fynych i ddrysau agored i chwilota briwsion, ac y mae'n ffrind 
iddyn. Ond ar y fferm ac yn yr ardd rhyw bla gwirioneddol 
ydyw! Clywir ef yn canu'n fwy taer a dyfal na'r un arall o 
gantorion y wig, a deil i ganu o Ionor hyd ganol haf. Yna wedi 
cyfnod byr o dawelwch bydd yn canu hyd ddiwedd Rhagfyr. 

Yn Sir Aberteifi y “frongoch” ydyw'r enw mwyaf cyffredin 
arno. Fe geir hefyd yr enw “bronrhuddyn” (the scorched breast). 
Ynghlwm wrth yr enw hwn y mae traddodiad rhyfedd. Effeith- 
iodd y traddodiad hwn mor ddwfn ar Whittier, y bardd a'r Crynwr, 
nes iddo ei droi'n farddoniaeth. 


“* My old Welsh neighbour over the way 

Crept slowly out in the sun of spring, 
Pushed from her ears the locks of gray, 
And listened to hear the robin sing. 


Her grandson, playing at marbles, stopped, 
And, cruel in sport, as boys will be, 

Tossed a stone at the bird who hopped , 
From bough to bough in the apple tree. 

'Nay !’ said the grandmother ; ‘ have you not heard, 
My poor bad boy ! of the fiery pit, 

And how drop by drop this merciful bird 
Carries the water that quenches it ? 


* He brings cool dew in his little bill, 
And lets it fall on the souls of sin ; 

You can see the mark on his red breast still 
Of fires that scorch as he drops it in. 


* My poor Bronrhuddyn ! my breast burned bird, 
Singing so sweetly from limb to limb, 

Very dear to the heart of our Lord 
Is he who pities the lost like Him ! 


“Amen!” I said to the beautiful myth ; 
Sing, bird of God, in my heart as well : 

Each good thought is a drop wherewith 
To cool and lessen the fires of hell. 


* Prayers of love like the raindrops fall, 
Tears of pity are cooling dew, 

And dear to the heart of our Lord are all 
Who suffer like Him in the good they do!” 


Traddodiad a’i wreiddiau yn Sir Gaerfyrddin ydyw, ac ychwan- 
ega fod yr aderyn hwn nid yn unig yn rhuddo’u blu wrth fynd 
agosed i’r tan ond hefyd oherwydd y profiad hwn yn teimlo oerni’r 
gaeaf yn waeth na’r adar eraill. 

Yng ngogledd Gŵyr a mannau eraill o Sir Forgannwg clywir 
weithiau'r enw—‘‘y Goch Gam”. Honna rhai y ceir llygriad o'r 
enw hwn yn Alltycham, gerllaw Pontardawe. Allt y goch gam, 
meddir, sydd yn gywir. 

Y mae traddodiad arall am y robin sy'n ei gysylltu â'r hanes yn 
yr Efengylau. Dywaid hwn iddo dynnu draenen o'r goron ddrain 
pan oedd Iesu ar ei ffordd i Galfaria, a'r gwaed a lifodd o'r clwy 
hwnnw sy wedi lliwio bron yr aderyn. 

Y mae'r ofergoelion sy'n dal cysylltiad â'r robin hefyd yn braw 
fod iddo barch ac edmygedd mawr yn y dyddiau gynt. Fel llawer 
hen ystori arall a anwylir gan blant ymhob man, y mae 7he Babes 
in the Wood yn enghraifft. 


“* No burial this pretty pair 
Of any man receives 
Till Robin Redbreast painfully 
Did cover them with leaves.” 

Dywaid ofergoel os bydd i’r robin hedfan i mewn drwy ffenestr 
agored a gwrthod mynd allan fod hynny yn arwydd o ffyniant. 
Y mae er hynny eithriadau i'r rheol hon. Sonnir gan ysgolheigion 
yn llên gwerin am ddaliadau fel hyn. Coleddir y gred mai mynd 
1 gwrdd â thrychineb ydyw lladd y robin goch, neu ei gadw yn 
gaeth, neu ddinistrio ei nyth, neu ddwyn ei wyau. Mewn rhai 
mannau, yn enwedig ym mharthau'r glofeydd yng Nghymru, delir 
ei fod ef fel aderyn y tô yn aderyn corff neu'n ragredegeydd marwol- 
aeth. Os bydd iddo ganu'n lled agos i ffenestr neu fentro dros yr 
hiniog, bydd galar neu ddioddefaint yn mynd i'r tŷ hwnnw. 

Cysylltir y robin goch hefyd â rhai proffwydoliaethau am y 
tywydd. Os bydd iddo fwyta mwyar o gloddiau Medi bydd 
cyfnod o dywydd sych yn dilyn. Yn ardal Llandysul clywir eto'r 
hen chwedl. Os cân ar ben y tô neu ar frigyn o goeden, bydd yn 
arwyddo diwrnod sych, ond os cân yn y bore bach ac ar y llawr 
nid ydyw'r glaw ymhell... Dyma hen bennill— 


Robin goch ddaeth at yr hiniog, 
A'i ddwy adain yn anwydog ; 

A dywedai mor ysmala, 

“* Mae hi'n oer, fe ddaw yn eira.” 


* * * * * 


Yn ymyl tymor y Nadolig fel hyn, beth a ddywedir wrthym gan 
y robin sy'n wynebu'r ystorm a chân yn ei galon?, Dywaid 
wrthym am fod yn ddewr yn y dyddiau peryglus, helbulus hyn. 
Dywaid wrthym am ddymuno Nadolig llawen i bawb â chalon lon. 


TO TOLLE EHFFEH FELT) 


Wncwl Sam 
STORI I BLANT 
Gan Mrs. A. Rees, Llanelli. 


“4-yypp yn rhaid i ni gymryd plentyn bach Elen fy chwaer, 
B nid oes ganddo neb arall i gymryd yr un diddordeb ynddo,” 
meddai Gwen. “Beth am ei ewythr Henry? Y mae 
hwnnw'n perthyn mor agos a tithau iddo, ac y mae ganddi fwy 
o arian na thi i'w fagu,” atebai Sam Lewis'ei gŵr. 

“Nid yw Henri wedi gwneud dim ohonof fi nag Elen, pan 'oedd 
hi byw, oddiar y dydd y priododd,” meddai Gwen, “a dim ond 
dwy chwaer oedd ganddo. Nid aeth i'r drafferth i ddod i angladd 
Elen, nag i angladd Ifor ei gŵr. _ Y mae gwraig Henri mor ffroen- 
uchel, oherwydd bod ganddi dipyn o arian. Er ei fod yn gyf- 
reithiwr a thithau'n ddim ond deintydd nid oes eisiau iddynt ein 

diarddel. Y mae'n wir ei fod yn byw ymhell iawn oddiyma, 
ond nid yw Sunderland yn rhy bell iddo ddod i'n gweld weithiau.” 

“Beth yw oedran y plentyn 'nawr?” gofynnai Sam.. “Fe 
wyddost nad wyf fi'n hoff o blant o gylch y lle yn gwaeddi ac 
ysgrechain.” 

“Pump yw Dic bach 'nawr,” meddai Gwen. _ “Bydd yn yr ysgol 
trwy'r dydd, ac fe allwn ei roi yn y gwely yn gynnar bob nos.” 

Dyn meddw, sarrug iawn oedd Sam, ac ni chawsai Gwen fywyd 
rhy hapus ganddo, ond yr oedd yn ddigon call i dewi pan byddai 
ef yn rhuo. 

Meddyliai Gwen y gallai Sam droi i fod yn well dyn ar ôl cael 
plentyn i'r aelwyd. Nid oedd ganddynt hwy yr un. 

Y diwedd fu i Gwen gymryd Dic bach, gan nad beth fyddai'r 
canlyniadau. Gwyliai agwedd Sam at y plentyn o ddydd i ddydd, 
ac er ei gofid, gwaethygu a wnai ac nid gwella. Ni hidiai Sam 
faint o arian i wario ar y ddiod feddwol, ond ni fynnai gweld y 
plentyn yn cael un math o foethau. 

Diwrnod cyn y Nadolig oedd dydd penblwydd Dic. Ar ei 
nawfed penblwydd, prynodd ei fodryb Gwen degan hardd iddo, 
sef modur yn mynd ar reiliau. Pan welodd Dic yr anrheg, dawnsiai 
gan lawenydd, oherwydd ni chai deganau hardd fel plant eraill. 
Chwaraeai â'r modur drwy'r dydd mor hapus â'r gôg. 

Daeth Sam adref gyda'r nos yn feddw fel arfer, a phan welodd 
y modur, gofynnodd yn sarrug, “Ble cest ti hwnna?” Dywedodd 
Dic mai ei fodryb oedd wedi ei roi iddo. Yr oedd hyn yn ormod 
i Sam, llidiodd yn enbyd, a rhoddodd gic i'r modur allan trwy'r 
drws, ac meddai “Dyna hwnna wedi mynd o'r ffordd,” a chan roi 
hwb i Dic at y drws, dywedodd, “Cerdd dithau ar ei ôl.” ~ 

Yr oedd gweld y tegan cywrain yn cael ei gicio trwy'r drws 
yn ergyd mawr i Dic, ond pan gafodd yntau ei wthio ar ei ôl, 
teimlai ei fywyd bach yn mynd yn yfflon. Aeth ymlaen at y 
modur, cododd ef i fyny, a gwelodd fod yr olwynion ôl wedi torri. 
Gosododd ef i lawr drachefn a threiodd ei yrru ar yr heol, ond ni 
fedrai ; syrthiau'r modur ar ei drwyn o hyd. Parodd hyn ofid 
calon i Dic ; torrodd allan i wylo'n druenus. Cododd y modur eto. 
Yna cerddodd at y ffenestr, ac fe'i dododd ar garreg y ffenestr. 
Dyna lle y bu yn wylo a'i ben ar ei fraich ar y garreg oer yn hir. 

Teg yw dweud fod ei fodryb yn teimlo i'r byw dros y plentyn, 
ond. ni feiddiai ymyrryd, oherwydd gwyddai mai'r un dynged 
oedd yn ei haros pe gwnai hynny. Yr oedd ci gobaith yn gryf y 
buasai Dic yn dod 'nôl cyn hir, ac y byddai'r byd wedi dod i'w le 
cyn amser gorffwys. 

Ymhen tipyn, blinodd Dic aros ar bwys y ffenestr, ac fe aeth i 
grwydro'n ddiamcan ar hyd y ffordd gan ddyfalu beth i'w wneud. 
Yr oedd ofn arno fynd 'nôl i'r tŷ, ac yr oedd ofn y tywyllwch arno 
hefyd i grwydro oddiamgylch. Cyn hir, sylwodd fod golau yn 

festri Capel Mair. Edrychai'r ffenestri claer yn bur ddeniadol i 
Dic, ac fe gyfeiriodd ei gamre tuag atynt. Cerddai yn araf. 
Pan gyrhaeddodd y drws agored, ysbïodd i mewn a gwelodd ryw 
ychydig bach o bobl ymhen draw'r festri. Cododd chwant arno 
fynd i mewn er mwyn bod gyda chwmni. _ Aeth i mewn yn ddistaw 
ac eisteddodd yn y sedd olaf wrtho'i hun. Edrychodd rhai o'r 
bobl yn ôl, a synnwyd hwy'n fawr pan welsant Dic y Garth yn y 
Cwrdd Gweddi, a hwythau'n gwybod fel y gwawdiai ei wncwl 
Sam bob math o grefydd. 

Ar ôl canu emyn, darllenodd un o'r brodyr y bedwaredd bennod 
ar bymtheg o Fathew. Gwrandawai Dic yn astud, a phan ddaeth 
yr hen frawd i'r bedwaredd adnod ar ddeg, darllenai : “A'r Iesu 
a ddywedodd, Gadewch i blant bychain ddyfod ataf fi, ac na 
waherddwch iddynt, canys eiddo'r cyfryw rai yr Teyrnas Nefoedd.” 
Gwelid wyneb Dic yn sirioli, a'i lygaid yn llanw o obaith. Ar ôl 
i'r cwrdd orffen, acth Dic allan o flaen neb. Ar yr heol, trôdd ei 
wyneb tuag at ei gartref, ond ar ôl cerdded am ysbaid, cofiodd ei 
fod wedi cael ei droi allan. _ Safai ar ganol yr heol mewn penbleth 
meddwl ; yn sydyn dyna fodur yn dod rownd i'r tro, a chyn i Dic 
sylweddoli ei gyflwr, cafodd ei fwrw ìi lawr. _ Teimlodd y gyriedydd 
y bwmp, ac fe safodd ar unwaith. Cododd Dic i fyny ac fe'i 
dododd yn y cerbyd, a gofynnodd ble'r oedd yn byw. Dywedodd 
Dic mai yn y Garth y trigai, “ond nid wyf am fynd yno mwy,” 
meddai, “mae f” wncwl Sam wedi fy nhroi allan. A allwch chi 
ddweud wrthyf ym mha le y mae'r dyn yna'n byw?” “Pwy 
ddyn ? ” gofynnai'r gyriedydd. _ “Y dyn a ddywedodd ‘ Gadewch 
i blant bychain ddyfod ataf fi',” meddai Dic. “Mi hoffwn fynd 
ato, mae e'n siŵr o fod yn hoff o blant. Nid yw wncwl Sam yn 
leico plant.” 

“O ! ” meddai'r gyrrwr, “gwell i ti fynd adref yn awr ; fe chwil- 
iwn ni am y dyn arall wedyn.” 

Ar ôl cludo Dic adref, aeth y gyrrwr i hôl y meddyg. Nid oedd 
wedi cael niwed mawr, dim ond ysigo ei figwrn. Yn ei wely, 
safai ei fodryb Gwen a'r meddyg uwch ei ben. Dyna Dic yn gofyn 
eto, “Ble mae'r dyn yna'n byw?” “Pwy ddyn?” gofynnai ei 
fodryb. “Y dyn a ddywedodd “Gadewch i blant bychain ddyfod 
ataf fi,” meddai Dic. 

“Ble clywaist ti hynyna fy machgen ? ”' gofynnai ei fodryb. 

“Yn y cwrdd gweddi yn festri Capel Mair,” meddai Dic. “Dod 
o'r cwrdd yr oeddwn pan gefais fy mwrw i lawr. Mi leiciwn fynd 
at y dyn hwnnw, mae e'n siŵr o fod yn hoff o blant, neu ni fuasai 
yn eu gwahodd ato. Nid yw wncwl Sam yn leico plant. Trodd 
fi allan heno.” 

Llifai'r dagrau dros ruddiau ei fodryb, ac ni wyddai beth i 
ddweud wrtho. Nid oedd llygaid y meddyg yn hollol sych chwaith. 
Gwyddai hanes Sam Lewis yn lled dda, a dywedodd wrth Dic, 

“Pan bydd dy goes di wedi gwella'n iawn, mi af a thi at y dyn 
sy'n hoff o blant bach. Nawr, aros di'n llonydd yn y gwely, a 
gwna dy orau i wella'n fuan.” 

Dywedodd Gwen yr hanes wrth Sam pan ddaeth i fewn y noson 
honno. Cododd gwrid i'w wyneb, a phlygodd ei ben, ond, i 
ddangos nad oedd yn hidio, dywedodd, “Onibai am ei ystyfnig- 
rwydd ni fyddai hyn wedi digwydd. Dylai fod wedi dod i'r tŷ 
cyn nos.” Er hynny, gwelodd Gwen ef yn ysbïo gyda ymyl y drws 
at y gwely lle y gorweddai Dic bach a'i wyneb gwelw, a thybiai 
Gwen iddi weld deigryn yng nghil ei lygad wrth droi ymaith. 

Pan oedd Dic yn alluog i adael y gwely, gofynnodd y meddyg 
iddo a oedd yn awyddus i fynd at y dyn oedd yn hoff o blant 
bychain, a dywedodd Dic ei fod. Trefnodd y meddyg i'w roi 
mewn Cartref i Blant Amddifaid, ac un diwrnod gwelid Dic bach 
yn gadael ei hen gartref, ac yn cychwyn tua'i gartref newydd. 
Yr oedd yn hapus iawn ynghanol y plant, heb neb yn dod adref 
yn feddw ac yn ei gamdrin, ond methai â deall pethau yn dda, 
am nad oedd wedi gweld dyn yn y cartref newydd o gwbl. 

O dipyn i beth, clywodd ei ewythr, Henri Owen, ei fod wedi ei 
roi mewn Cartref Plant Amddifaid. Nid oedd yn hoffi'r syniad 
fod mab ei chwaer yn yr Homes ; felly, daeth i lawr i siarad â 
Gwen, ac fe aeth â Dic yn ôl i'w gartref ei hun, i'w fagu fel plentyn 
iddo'i hun. Newidiodd ei enw o Richard Davies i Henri Richard 
Owen. Dim ond un ferch oedd gan Henri Owen, ac yr oedd 
honno yn y coleg. 

Mynychai Dic yr ysgol elfennol ar y dechrau, a chafodd ei 
ewythr ar ddeall ar fyr amser ei fod yn ddisgybl hynod ddisglair. 
Penderfynodd roi'r addysg orau iddo. Ni chostiodd ei addysg 
lawer, oherwydd enillai un ysgoloriaeth ar ôl y llall, nes peri 
syndod a balchter i'w ewythr. 

Mynnai ei ewythr iddo fynd yn feddyg, ond gogwyddai Dic at 
y weinidogaeth. Credai ei bod yn bwysicach i achub enaid nag 
achub corff. Nid oedd ei ewythr yn cyd-fynd â'r syniad ar y 
dechrau, ond bodlonodd o'r diwedd. 

Enillai Dic ei M.A. a'i Ph.D., a chafodd alwad i fugeilio capel 
mawr yng ngogledd Lloegr, a llanwodd ei le i'r ymylon. Nid hir ~ 
y bu enw Doctor Owen cyn dod yn enwog trwy Loegr a Chymru. 
Ef oedd pregethwr mawr ei ddydd. 

Wythnos bwysig yn hanes Capel Mair oedd wythnos y Nadolig, 
oherwydd dyna'r adeg y cynhelid y Cyrddau Blynyddol yno. 
Cwestiwn mawr yr event bob tro oedd—pwy i'w gael i bregethu. 
Deuai llawer cynnig cyn dewis. Y tro yma dywedodd un o'r 
diaconiaid ieuaf ei bod yn bryd i Gapel Mair gael rhywun hollol 
newydd yn lle dewis yr un rhai o hyd. “Beth am y Doctor Henri 
Richard Owen ? ” meddai. 

“Nid oes gan Gapel Mair fawr o obaith am gael y Dr. i wasan- 
aethu, gan fod ei alwadau mor luosog,” meddai rhywun arall. 

“Wel,” meddai'r diacon, “gallwn.ofyn iddo. Os na ddaw, 
gallwn dreio rhywun arall.” 

Cytunwyd i ofyn i'r Doctor. Mawr oedd y disgwyl am ateb. 
O'r diwedd fe ddaeth, a rhoddodd y newydd fodlonrwydd mawr 
i'r gynulleidfa. (Ychydig a feddylient ei fod “au gwrthod cyhoedd- 
iad arall er mwyn dod i'w gwasanaethu). 

Yn ei thro gwawriodd wythnos y Nadolig. i Gwelid paratoadau 
mawr ar gyfer y cyrddau, gan fod bwyd i bawb yn y festri, fel arfer. 

Yn yr hwyr yn unig y cedwid gwasanaeth-y diwrnod cyntaf. 
Tua phump o'r gloch gwelid y-bobl. yn tyrru i'r Gapel o bob 
cyfeiriad. Yn eu plith yr oedd dyn cymharol dal mewn dillad 
llymrig, a'i wyneb yn goch fel machlud haul, ac yn sôn am lawer 
o loddesta a diota. Brysiai o flaen y dorf er mwyn sicrhau lle yn 
y sedd olaf. Dylifai'r bobl i mewn, ac yr oedd y capel yn orlawn 
ymhell cyn amser dechrau. Cyn hir, dyna Mr. Roberts y gwein- 
idog yn dod i fewn, ac yn ei ddilyn yr oedd dyn tal, llathraidd, 
â gwallt tywyll, cyrliog ar ei ben, a dau lygad du treiddgar o dan 
y talcen llydan. Aeth rhyw gyffro trwy'r gynulleidfa, a chlywid 
sisial yma a thraw— “Dyna'r Doctor.” 

Edrychai'r dyn â'r wyneb coch yn syn iawn, ac ymddangosai 
braidd yn anesmwyth. 

“Cododd y Gweinidog i ddechrau'r cwrdd trwy weddi. Wedi 
canu emyn cododd y Doctor i ddarllen rhan o'r Ysgrythur. 
Darllenodd y bedwaredd bennod ar bymtheg o Fathew. Pan 
ddaeth at y bedwaredd adnod ar ddeg, darllenai “Gadewch i blant 
bychain ddyfod ataf fi.” Edrychodd oddiamgylch y capel a'i 
lygaid treiddgar yn fflachio. Gwelid y dyn yn y sedd olaf yn 
plygu ac yn rhoi ei freichiau ar y sedd oedd o'i flaen, ac yn rhoi 
ei ben i bwyso arnynt. Ymddangosai fel pe bai rhyw gryndod yn 
ei gymryd yn awr ac yn yman. _ Pregethodd y Doctor mor rymus 
nes syfrdanu'r dorf fawr, 

Ar ddiwedd y cwrdd cododd y gweinidog i siarad ychydig eiriau. 
Yna gofynnodd, yn ôl ei arfer, a oedd yno rywun yn y gynulleidfa 
yn teimlo chwant dod at Grist ar ôl y fath bregeth odidog. 

Er syndod i bawb, dyna'r dyn â'r wyneb coch yn codi ar ei . 
draed. Galwodd y gweinidog arno ymlaen i gael siarad ag ef. 
Daeth y Doctor i lawr o'r pulpud, aeth ymlaen at y dyn, a gosododd 
ei ddwylaw ar ei ysgwyddau, gan ddywedyd, “Wncwl Sam ! 
Diolch i Dduw am fy arwain yma heno i achub un pechadur ar yr 
unfed-awr-ar-ddeg. Gyfeillion annwyl, yn festri'r capel yma, yn 
blentyn, y profais gyntaf o gysuron yr Efengyl, yn y geiriau— 
“Gadewch i blant bychain ddyfod ataf fi.’ , Darllen y geiriau, 
heno, yn ddiamau a ddatguddiodd i Wncwl Sam mai i Dic bach 
yw Dr. Henri Richard Owen.” 

Maes Llafur yr Ysgol Sul. 


[Bwriedir y nodiadau hyn ar gyfer arholiad yr Ysgol Sul ar 7 Mawrth, 1942]. 
GWILYM MARLES. 


I enw priodol oedd William Thomas, a ganwyd mewn lle 

o'r enw Glan-rhyd-y-gwiail, tŷ a saif rhyw led cae o'r heol 

rhwng Abergorlech a Brechfa yn Sir Gaerfyrddin. Enwau 
ei rieni oedd William ac Anne Thomas. Mab y Gelli Grin ger 
Brechfa oedd y tad—dyn rhagorol iawn, yn ôl tystiolaeth Gwilym, 
—a merch Llwyn Celyn oedd y fam—benyw o feddwl deallus a 
gafaelgar. Bu ci dad arw fyn gynnar, a chafodd yntau pan oedd 
yn blentyn bychan ci fabwysiadu gan fodryb iddo, chwaer ei dad, 
a'i phriod, Simon Lewis. Crydd oedd hwn wrth ei alwedigaeth, 
ac wrth yr enw Simon y Crydd yr adnabyddid ef gan ei gydnabod. 

Pan oedd yn hogyn ieuanc bu Gwilym yn dysgu'r grefft gyda'i 
ewythr, ond nid oedd gysurus wrthi. Hiraethai bob dydd am 
ysgol ac addysg a gwybodaeth. Yr oedd ei ewythr yn grefyddwr 
selog, ac yn ddiacon gyda'r Annibynwyr yng Ngwernogle. Llyfr 
mawr y teulu oedd y Beibl, a darllenai Gwilym ef yn awchus 
ddydd ar ôl ddydd. _ Deuai'r Diwygiwr a'r 7ywysydd yno'n rheol- 
aidd, a chai Gwilym flas ar eu darllen. Sonia hefyd am Esboniad 
Barnes. 

Pan oedd yn blentyn cadwai ddyddiadur o flwyddyn i flwyddyn. 
Yn y rheini ceir sôn am godi'n fore, carthu'r twlc, torri coed tân, 
etc., ond o hyd mynega'r awydd am weld y dydd yn dod pryd y 
caiff droi ei gefn ar y cyfan a mynd i'r ysgol. Yr oedd yr ysfa am 
addysg yn llosgi ei fynwes. 


EI ADDYSG: 

Cafodd ychydig ysgol yn Felingwn, ond un o ddiwrnodau mawr 
ei fywyd oedd y dydd hwnnw pan aeth i ysgol enwog Dr. William 
Davies, Ffrwdyfâl. Erbyn hyn yr oedd ci lygad ar y weinidogaeth. 

Ym Mehefin 1852 derbyniwyd ef i'r Coleg Presbyteraidd, Caer- 
fyrddin, ac efe ond ychydig dros 17 mlwydd oed. Yn y Coleg 
cafodd ei flino'n enbyd gan amheuon parthed ei syniadau diwin- 
yddol. Trodd ei gefn ar lawer a ddysgodd ym more ei oes, a 
derbyniodd Undodiaeth. O hynny hyd derfyn ei oes bu'n Un- 
dodwr goleuedig ac anturiaethus. Yn 1856 aeth i Brifysgol Glasgow, 
lle yr enillodd y radd o M.A. Yn 1860 derbyniodd alwad i fod 
yn weinidog cynulleidfaoedd Capel y Fadfa a Llwynrhydowen. 
Trigai'n Llandysul, ac yn fuan agorodd Ysgol Ramadegol a ddaeth 
yn llwyddiant mawr. Ychydig o'i hen ysgolheigion sydd ar dir 
y byw heddiw. 

NID YN A'I “Weer oe: 


Yr oedd yn ddyn o alluoedd meddyliol cryf iawn. 

[1] Yr oedd yn fardd, a chyfansoddodd rai darnau tlws iawn 
mewn iaith lân a llyfn. Pan oedd yn fyfyriwr yn Glasgow cy- 
hoeddodd gyfrol fechan o Brydyddiaeth. Yn 1905 cyhoeddodd 
(Syr) O. M. Edwards gyfrol o'i waith yng Nghyfres y Fil. 

[2] Yr oedd yn wleidyddwr wrth natur, yn Rhyddfrydwr goleu- 
edig a deallus. Cymrodd ran flaenllaw yn etholiadau seneddol 
1868 a 1874. _ Ergyd ci areithiau oedd ar i'r bobl bleidleisio mewn 
ufudd-dod i'w cydwybod ac nid plygu'r glin i'r tirfeddiannwyr a 
phleidleisio fel y mynnent hwy. Costiodd hyn yn ddrud iddo ef 
ac eraill... Rhwng 1870 a 1871 cafodd un ar ddeg o deuluoedd eu 
troi allan o'u cartrefi yn ardal Llwynrhydowen, ac ar Hydref 29, 
1876 cafodd ef ei hun a'i gynulleidfa eu troi allan o'u capel, sef 
Hen Gapel Llwynrhydowen. Ni ildiodd ef na'i bobl. Am rai 
Suliau, er mai hydref ydoedd, cadwyd gwasanaethau allan yn yr 
awyr agored. Yna sicrhawyd darn bychan o dir rhyw chwarter 
milltir oddiwrth y capel, a chodwyd capel o goed i fod yn fan 
addoli. Yn hwn y cadwyd y gwasanaethau o Ragfyr 1876 hyd 
Rhagfyr 1879, pryd yr agorwyd y Capel Newydd, y Capel Coffad- 
wriaethol. 

[3] Yr oedd yn ysgolfeistr llwyddiannus iawn. _ Cododd nifer 
fawr o fechgyn i fod yn gyfreithwyr, meddygon, gweinidogion, 
offeiriaid, etc. 

[4] Yr oedd yn bregethwr cymeradwy iawn. Yn ei flynyddoedd 
cyntaf pregethai'n dawel, pwyllog, a hamddenol, a dywedir y 
medrai wneud ei neges yn eglur i bawb. Yn ei flynyddoedd olaf 
dangosai fwy o egni a thân. 

Yn Rhymer's Glen, Abbotsford, Scotland, ar wyliau yn chwilio 
am adferiad iechyd yn 1877, aeth i feddwl am Hen Gapel Llwyn- 
rhydowen a oedd ar y pryd dan glo. Canodd Gwilym nifer o 
benillion toddedig iawn yno yn gosod allan ei deimladau. _ Wele'r 
cyntaf a'r olaf ohonynt— 


Mae glaswellt ar y llwybrau, y llwybrau oedd mor lân, 
Ac eto tyf yn araf a theneu lwyd ei ra'n, 

Fel pe am beidio cuddio ôl traed y santaidd lu 

Arferai gyrchu yma o fewn yr amser fu. 


Blodeuai achos crefydd, gwir grefydd, yn y fro ; 
Ffyddlondeb taer y tadau na lithred fyth o'n co. 
Ti roddaist yma'th wyneb, adegau do, heb ri ; 
Lle, bellach, rhaid addoli, O Dad, bydd gyda ni, 


Cawn le i gredu mai efe a fu'n foddion cychwyn cynnal gwasan- 
aethau Undodaidd yng Nghwrtnewydd. Efe hefyd a gychwynnodd 

—ym Mawrth, 1868—wasanaethau Undodaidd yn Llandysul. 
O'r gwasanaethau hyn y tyfodd yr achos yn y Graig, Llandysul. 
Wedi'r cychwyn cafodd gynorthwy parod y Parch. T. Thomas, 
Pantydefaid. 

[5] Yr oedd yn Emynydd. _ Cyfansoddodd nifer o emynau gafael- 
gar a gweddigar iawn. Mae curiad os nad gwaed ei galon yn 
rhedeg drwyddynt. Soniafam dair ohonynt yn unig. 

Emyn 184 yn y Perlau Moliant. “Dduw ein tadau, Dduw ein 
mamau...” Cyfansoddodd hon ar adeg y troad allan o'r Hen 
Gapel yn 1876. 

Emyn 274. “Diolch iti, Dad ein bywyd...” Cyfansoddodd 
hon erbyn gosod carreg sylfaen y Gapel Coffadwriaethol yn 1878. 

Emyn 120. “Iôr mawr y nef! Anfeidrol Ri...” Cyfan- 
soddodd hon erbyn cwrdd agor y capel coed yn Rhagfyr 1876. 
Cyfansoddodd yr emyn y diwrnod cyn dydd yr agoriad, a bu dau 
frawd o Landysul—y diweddar Rees Lloyd, Sadler, oedd un 
ohonynt—wrthi hyd dri o'r gloch y bore yn ysgrifennu copiau 
ohoni i'w dosbarthu'n y cwrdd agor drannoeth. 

Bu Gwilym Marles farw ar Rhagfyr 11, 1879, yn 45 mlwydd oed. 
Bu'n briod ddwywaith, a bu iddo nifer luosog o blant. Y mae 
tair merch iddo'n fyw heddiw. Claddwyd ei weddillion yn ymyl 
drws y Capel Coffadwriaethol, a daw llawer i weld ei fedd o dro i 
dro. 

E. O. JENKINS. 


TUTTE FFF HUU HOH) 


'“Enwi Enw Crist.” 


AN oeddwn blentyn yng Nghymru ers talwm, fe ddysgwyd 
p imi gan fy nhad a'm mam lawer o emynau nas anghofiais 

byth. Ond yn awr meddyliaf am un hen bennill na chofiaf 
mwyach onid pedair llinell ohono—od oedd yn wir ragor na hynny 
ynddo. Dyma nhw : 


“*D yw enwi enw Crist 
Heb ofid trist am bechod, 
A gado'r ffiaidd ffordd heb ffael, 
Ond esgus gwael neu gysgod.” 


Yn ddiweddar bam yn ymholi yn y Cymro a phapurau eraill a 
fedrai rhywun roi'r pennill i gyd, ynghyd ag enw'r awdur, os 
ydyw ar gael... Ys gwir imi glywed dyfynnu'r pedair llinell 
unwaith yn ystod fy mlynyddoedd cynnar yn Llundain, a hynny 
mewn amgylchiad tra anghyffredin. 

Tua diwedd y flwyddyn 1891 y sefydlwyd (yn South Tottenham) 
Cymdeithas Ddiwylliadol Gymreig Gogleddbarth Llundain, ar 
linellau anenwadol ac amhleidiol—peth go newydd, mi gredaf, 
i Gymry Llundain hanner canrif yn ôl. Myfi oedd ei hysgrif- 
ennydd ; ac ymysg y pwyllgor o ddeuddeg yr oedd y gŵr athrylith- 
gar a mawrfrydig William Jones, athro ysgol ddydd yn neheubarth 
y Brifddinas ac wedyn Aelod Seneddol dros Arfon ; yr hynaws 
a'r bythgofiadwy John Davies (1850-1900), Hornsey; David 
Thomas, cenhadwr ynglŷn â'r London City Mission, a Weslead pybyr 
o'i gorun i'w garn; “T.R.” a thri o'i gymrodyr blaenllaw yng 
Nghapel Cymraeg (M.G.) Holloway ; y rhelyw'n anenwadol—un 
ohonynt, brodor o Geredigion, yn gantwr a cherddor brwdfrydig. 
Y pryd hynny yr oedd fy nau gyfaill William Jones a John Davies 
(y naill yn hanfod o Sir Fôn a'r llall o Sir Aberteifi) yn “llyfrau 
duon” Capel Holloway—yn wir, wedi “cael eu torri allan” yn 
gyhoeddus o'r gyfeillach oherwydd eu “cyfeiliorniadau ” diwin- 
yddol, er eu bod yn parhau i fynychu'r moddion yn y lle'n gyson 
bob Sul. â 

Gŵr defosiynol oedd T.R. ; ac yn un o'r cyrddau blaenaf ynglŷn 
â'r gymdeithas, awgrymodd y dylid ei agor “yn weddus”—ac yn 
ddioedi, gweddïodd yn ddwys!... Ar ein ffordd adref, “Rhown 
y byd,” meddwn wrth fy nghydymaith, “pe medrwn weddïo mor 
ddwys a diffuant a'r brawd doniol T.R.,—er efallai y medrwn 
innau ers talwm !” 

“Wyddost ti rywbeth o'i hanes? ” ebr J.D. 

“Na wn i'n wir,” meddwn innau. “Lled ddieithr i mi ydyw 
MI EG. 

Nid ynganodd fy nghyfaill na siw na miw yn rhagor am y 
digwyddiad ; ac aethom isiarad am bethau-eraill . . . 

Ymhen rhawg o amser, un hwyrddydd rhoes John Davies a 
minnau dro bach i dŷ T.R. i ymgynghori ag ef ynghylch rhaglen 
arbennig. Pan gyrraeddasom, yr oedd ef heb ddyfod adref oti 
swydd yn y Llythyrdy Cyffredinol ; ond ar ôl rhai munudau o 
ddisgwyl amdano, madronid ni gan weled dau o borteriaid gorsaf 
y reilffordd gyfagos, a'i hadnabyddai'n iawn, yn.ei gludo i'w 
drigfan ar elor-wely, ac ynatu, T.R. druan, yn gwbl ddiymadferth 
—yn feddw chwil! Dodwyd ef i orwedd yn glyd ar soffa yn y 
parlwr. Ymhen tipyn dechreuodd y meddwyn rafio'n gynddeiriog, 
a'n galw ni ein dau, John Davies a minnau, yn bob math o enwau— 
nid enwau “drwg,” eithr diniwed ddigon, megis “anghredinwyr,” _ 
a phethau felly. _ Yna wylodd yn hidl, ac yn ôl pob argoel gweddio 
trosom a'n melltithio bob yn ail. Wedyn, syrthio i drymgwsg 
heddychlon. 

“Dyna chwi,” ebr ei briod, (boneddiges hynaws a duwiol- 
frydig), “ 'dydi o ddim yn anghofio'i Arglwydd hyd y nôd yn ei 
ddiod.” 

Gan syllu’n ddwys ar y gweddiwr meddw, erbyn hyn yn dawel 
yn ei gwsg, ac yna troi at Mrs. T.R. a minnau, dywedodd John 
Davies yn. synfyfyriol— 


**°D yw enwi enw Crist, 
Heb ofid trist am bechod 
A gado'r ffiaidd ffordd heb ffael, 
Ond esgus gwael neu gysgod.” 


Y mae hanes dechreuad, datblygiad, cynnydd a gwaith y gym- 
deithas y cyfeiriwyd ati ar gael yn y Tottenham and Wood Green Star, 
Rhagfyr 16, 1891 ; Baner ac Amserau Cymru, Rhagfyr 27, 1891, a 
Ionawr 24, 1892 ; a newyddiaduron eraill oddeutu hanner canrif 
yn ôl. Ei Llywydd ar y cyntaf oedd y cenhadwr David Thomas, 
ond ymddiswyddodd ef yn fuan ; ac fe'i dilynwyd yn y gadair 
gan ŵr bonheddig sydd eto'n fyw, mi gredaf, sef Mr. E. O. Williams, 
tad Syr Evan Williams (pensaer enwog Wembley) a Mrs. M. Will- 
iams Doo (y clywir ei llais persain o dro i dro yn darlledu ar y radio). 


Chislehurst, Caint, Dew HIRADDUG. 
Tachwedd 28, 1941. 

Cwrdd Sefydlu'r 
Parch. Aubrey J. Martin, B.A. 


CYNHALIWYD Cwrdd Sefydlu'r Parch, Aubrey J. Martin, B.A., gweinidog apwynt- 
iedig Capelygroes a Chribyn yng Nghapel y Cribyn prynhawn Mercher, Hydref 
29, am ddau o'r gloch. Dechreuwyd y gwasanaeth gan y Parch. J. Marles 
Thomas, M.A., Cefncoed, a rhoddodd y Parch. J. D. Jones, B.A., B.D., Trebanos 
anerchiad rhagorol,—gweinidog profiadol yn traethu'n ddoeth o'i brofiad am- 
rywiol a chyfoethog ei hun wrth fachgen ieuanc yn dechrau ei weinidogaeth. 
Wedi hynny traddododd y Parch. E. O. Jenkins air o gyngor i'r ddwy eglwys, 
a therfynwyd y gwasanaeth gan y Parch. L. Williams, Rhydygwin. 

O dan lywyddiaeth y Parch. D. Evans, Cwmiago, cyn-weinidog Capel Cribyn 
am dros ddeugain mlynedd a chyfaill caredig i'r gynulleidfa o hyd, cafwyd 
ychydig o anerchion croeso i Mr. Martin. Siaradodd Miss Evans, Ffynnon Fair 
ar ran cynulleidfa Capelygroes, y Parch. J. Islan Jones, M.A. dros gynulleidfa 
Cribyn, Mr. D. J. Davies, B.A., Ph.D., llywydd Cymdeithas Undodaidd Deheudir 
Cymru, ar ran y gymdeithas honno ; y Parch. Basil Viney dros gapel Undodaidd 
Abertawe a'r Parch. Caradog Davies, gweinidog y Bedyddwyr Casllwchwr. 
Atebodd Mr. Martin yn briodol i'r anerchiadau hyn. 

Yr oedd yr hîn yn ffafriol a daeth tyrfa dda ynghyd, onid oedd y capel yn 
orlawn a llawer yn gorfod aros ar eu traed. Miss Marsden oedd yn canu'r 
offeryn a chanwyd yr emynau gyda hwyl. Y farn gyffredin oedd i ni gael 
cyfarfod hyfryd a llwyddiannus. 

Yr oedd chwiorydd y gynulleidfa wedi paratoi tê a lluniaeth i'r ymwelwyr, a 
gofynnai llawer gyda syndod paham yr anghofiwyd casglu ! 

Cynghrair y Gwragedd. 


RHANBARTH CEREDIGION. 


Yn y Cribyn ar Dachwedd 8 cynhaliwyd y cyfarfod blynyddol. Dyma’r unfed 
cyfarfod ar ddeg, ac yr oedd yno gynrychiolaeth dda o'r adrannau ar waethaf 
yr anawsterau teithio. 

Arweiniwyd yn y defosiynau gan Miss Evans, Blue Bell, ac wrth yr organ yr 
oedd Miss Marsden. Gweinyddwyd y Cymun gan y Parch. A. J. Martin, B.A., 
a gwerthfawrid yn fawr ei anerchiad ar “Ffyddlondeb. Pwysleisiodd yr angen 
am ffyddlondeb yn y pethau sy'n ymddangos yn ddibwys, ac am ochel digalondid. 
Tynnodd wersi o fywydau beirdd New England a dynion fel Gwilym Marles 
ac eraill a ddatguddiodd optimistiaeth yn wyneb anawsterau mawrion, ac a fu'n 
gyfryngau i arwain dynion yn eu blaen. Dangosodd fod ofergoel yn dibynnu 
ar ffyddlondeb dall, ac yn rhyfedd y mae'r peth hwn yn ennill tir heddiw. Daliodd 
Mr. Martin ar y pwysigrwydd o hyfforddi ein pobl ieuainc yn y ffydd Undodaidd, 
a'u galluogi i weld yr anghenraid am ryddid mewn crefydd. Yn unman ni 
welir ffyddlondeb mor amlwg ag yn y parthau hynny a fomiwyd gan y gelyn. 

Darllenwyd llythyr oddiwrth y Parch. D. Jacob Davies, Aberystwyth. Llyw- 
yddwyd gan Miss Owen, Llandysul.  Gofidiai am ei hanallu i fod yn fwy cyflawn 
yn ei gwasanaeth yn ystod tymor ei swydd, a diolchodd i'r is-lywydd, Mrs. Jones, 
Maesyrhaf, Llanbedr, am ei pharodrwydd i gymryd ei Ile. Dymunai i'r mudiad 
ei lwyddiant dyladwy, ac awgrymodd lawer o ffyrdd y gallai'r aelodau drwyddynt 
fod yn ddefnyddiol yn yr amseroedd pryderus presennol. 

Datguddiai adroddiadau'r adrannau y brwdfrydedd arferol. Yn adroddiad 
Caeronnen tarawyd ar beth newydd, y ffordd i sychu llysiau, a byddai'n werth 
i'r adrannau eraill fabwysiadu cynllun Caeronnen. Yr oedd adroddiadau'r 
ysgrifennydd a'r trysorydd yn foddhaol. 

Wedi trafodaeth hir penderfynwyd gadael mater y gwlân at wau cysuron i'r 
lluoedd arfog i'w drefnu gan yr adrannau ar eu pen eu hun. 

Cynhelir y cyfarfod blynyddol nesaf ym Mwlchyfadfa. 

Ar gynnig Miss Anne Davies, Pantmoch, a ategwyd gan Miss Evans, Ffynnon 
Fair, etholwyd Mrs. J. Park Davies yn is-lywydd am y flwyddyn nesaf. Ail 
etholwyd y swyddogion eraill. 

Croesawyd yr ymwelwyr i dê gan Mrs. Marsden, llywydd yr adran leol, a 
threuliwyd awr hapus gyda'n gilydd. Pleser i'r aelodau ydoedd gweld cynifer 
o weinidogion yn bresennol. Dymunant i'r Parch. A. J. Martin lwyddiant ac 
hapusrwydd yn y weinidogaeth yn y Cribyn a Chapel y Groes. Llongyfarchant 
hefyd Mrs. T. O. Williams ar etholiad ei gŵr yn faer Llanbedr am yr ail flwyddyn. 

Priodasau. 


'TACHWEDD 14, yng Nghapel y Groes, WILLIAM LEWIS, Castell Du, Llan- 
wnnen a MEGAN THOMAS, Unity, Capel y Groes ; y gweinidog, y Parch. 
A. J. Martin, yn gweinyddu. 

'TACHWEDD 15, yng Nghapel y Groes, JOSHUA THOMAS, Rhiwson Ganol, 
Llanwenog a HANNAH VIOLET RICHARDS, Lowtre, Llanwnnen, y gwein- 
idog, y Parch. A. J. Martin, yn gweinyddu. 

TACHWEDD 19, yn Eglwys Llandudoch, DAVID DAVIES, Cribin Farm a 
LENA BOWEN, Glanrafon, Llandudoch. _ Gweinyddwyd gan y Ficer. 

'TACHWEDD 22, yng Nghapel Cribyn, IEUAN JONES, Llysfaen-uchaf, Llan- 
wnnen a ANNIE MARY HUGHES, Bronfallen, Cribyn ; y gweinidog, y Parch. 
A. J. Martin, yn gweinyddu. 

Marwgofion. 


TACHWEDD 22, yn 48 mlwydd oed, GWILYM SAUNDERS DAVIES, mab 
hynaf y diweddar Mr. a Mrs. D. Saunders Davies, Dolwern, Felinfach, Ceredigion, 
yn flaenorol o'r Siop, Felinfach... Yn Oldham, swydd Lancaster, yr oedd yn 
cartrefu. Aeth allan hwyr y dydd uchod, ac wedi dychwelyd hyd yn agos i'w 
dŷ tarawodd bws ef i lawr yn nhywyllwch y nos, a bu farw ar y pryd. Yr oedd 
yn un ag oedd pawb yn hoff iawn ohono. Yr oedd o dymer hynaws, o ysbryd 
siriol ac o deimlad cariadus, a gwnaeth hynny ef yn ffafryn gan ieuenctid ei ardal 
enedigol yn ei amser ef yno.  Ymbriododd â Miss Annie Evans, merch y diweddar 
Mr. a Mrs. David Evans, Pantrhewfach, Dihewyd, ac ymddengys cynnyrchion 
ei doniau disglair yn fynych ar dudalennau YR YMOFYNYDD uwchben yr enw 
Nance. Ar ôl priodi cafodd ei benodi i swydd mewn masnachdy yn Oldham, 
ac yng ngwasanaeth cwmni y masnachdy hwn yr oedd oddiar hynny, ac yn 
fawr ei barch yno... Gan ei fod yno ers yn agos i ugain mlynedd, dengys hynny 
ei fod yn cyflawni ei waith gyda didwylledd a ffyddlondeb—rhinweddau sy'n 
harddu cymeriad dyn. Dygwyd ci weddillion i fynwent eglwys Rhydygwin. 
Gwasanaethwyd gan y Parch. Lewis Williams, a chynorthwywyd gan y Parch. 
Emrys Evans, Tynygwndwn. Chwareuwyd yr organ gan Miss Jones, Lloyd 
Jack. Gadawodd briod, dau fab, un merch, un brawd, a thair chwaer mewn 
galar dwys. Y goleuni oddi fry a lewyrcho arnynt, gan beri i'r tywyllwch a 
leinw eu meddyliau yn awr ddiflannu, ac i obaith lanw ei le, a'u cynnal y gweddill 
o'u dyddiau. 


TACHWEDD 19 bu farw Nyns MIRIAM OLWEN BOWEN yn 42 mlwydd 
oed, ar ôl cystudd hir. Merch ydoedd i'r diweddar Mr. a Mrs. John Bowen, 
gynt o Llwyn Einon, Cilrhedyn, a chwaer i'r Parch. S. E. Bowen, Alltyplaca. 
Gosodwyd y rhan farwol ohoni yng nghladdfa'r teulu ym Mhanteg y dydd Llun 
dilynol—y Parch. O. J. Hughes, Rehoboth, yn gwasanaethu. 


GoncnwyrL pruddaidd yw gorfod croniclo marwolaeth OLWEN EVANS, 
merch ieuengaf David ac Elizabeth Evans, Llwyndewi, Rhydowen, Llandysul, 
a gymerodd le bore dydd Mawrtn, Hyprer 28, ar ôl cystudd byr ond eithriadol 
o galed, a hi ond deuddeg a hanner mlwydd oed. Y dydd Iau cyn hynny yr 
oedd yn yr ysgol ym Mhontshan mor fywiog ac egniol ag erioed ; dydd Gwener 
gwnaeth negeseuau dros ei mam ; yn gynnar y dydd Sadwrn cymerwyd hi'n 
boenus o wael, a chadwodd yn boenus o wael hyd awr ei hymadawiad. Mae'r 
hiraeth ar ei hôl yn un dwfn a dwys nid yn unig ar aelwyd Llwyndewi ond drwy'r 
ardal i gyd. Geneth ffraeth, fywiog, bert ei ffordd a'i hyspryd oedd Olwen, 
ac enillai sylw a serch pobl heb yn wybod iddynt. Yr oedd yn un o ffyddloniaid 
pennaf ysgol Sul Llwynrhydowen. Flwyddyn ar ôl blwyddyn gwobrwyid hi 
am gadw yr ysgol yn ddifwlch, ac nid ei mynychu'n unig a wnai ond cymerai 
ran amlwg yng ngwaith yr ysgol. Y dydd Sul cyn iddi gael ei chymeryd yn 
glaf hi ddechreuodd yr ysgol. Ar adeg cyngerdd blynyddol yr ysgol 'roedd 
Olwen bob amser yn barod gyda'i adrodd a chanu a chwarae mewn Drama. 
Mae ei hymadawiad yn ergyd drom i'r rhieni a'r brodyr a'r chwiorydd. Mae un 
brawd ym Malaya ers yn agos i ddwy flynedd ac un arall yn yr Orkneys. Hyderwn 
y cânt wybod beth yw cael y Breichiau tragwyddol odditanynt. Y dydd Gwener 
dilynol hebryngwyd ei gweddillion i fynwent Llwynrhydowen. Ymhlith y dyrfa 
fawr a ddaeth ynghŷd gwelwyd athrawon a phlant ysgol Pontshan, a chanodd 
y plant un o hoff donau Olwen—‘‘Calon Lân.” _ Gwasanaethwyd gan y Parch. 
E. O. Jenkins, a chymerwyd rhan gan y Parchn. J. O. Jones, Pencae ; Emrys 
Jones a J. Samuel Jones, curadiaid, Llandysul. Chwaraewyd yr organ gan 
Mrs. Lloyd, Bryncletwr. Gosododd Ysgol Sul y Llwyn lestr blodau hardd ar 
fan ei bedd. 

Nodion yr Eglwysi. 


LLONGYFARCH.—Pleser ydyw cael llongyfarch unwaith eto'r Parch. T. 
Oswald Williams ar ei ethol yn faer Llanbedr am flwyddyn arall. Pob dymuniad 
da iddo yn ei waith. 


LLWYNRHYDOWEN.—Ar Dachwedd 5 agorodd yr adran o Gynghrair y 
Gwragedd y tymor gaeaf trwy gynnal “Nos Lawen”. _ Daeth nifer dda ynghŷd ; 
cafwyd gwledd flasus, a hwyl fawr ar bopeth. Yn ben ar y cyfan gwnawd elw 
sylweddol. 


CYNGHRAIR Y GWRAGEDD.—Y mae y tair cangen yng Nghapel-y-Bryn, 
Capel-y-Cwm, a Galltyplaca yn awr yn brysur wrth waith y tymor, ac yn cwrdd 
yn bythefnosol. Agorwyd yng Nghapel-y-Bryn gyda gwledd—rhodd garedig y 
Llywyddes, Mrs. Jones, Castle Green (gynt Brynllefrith), a'r un fath yng Nghapel- 
y-Cwm, drwy garedigrwydd Mrs. Meredith Williams, y llywyddes yno. Ni bu 
Galltyplaca ar ôl chwaith, ond yno cyfrannodd y chwiorydd bob un ei chyfran. 
Yng Nghapel-y-Cwm cafwyd anerchiad diddorol gan Miss Evans, Ffynnon Fair 
ar sychu llysiau. 


CAPEL-Y-FADFA.—Ar Dachwedd 15 cynhaliwyd cyngerdd hwylus iawn, 
wedi ei drefnu gan bwyllgor yr ysgol Sul. Diben y cyngerdd oedd cryfhau tipyn 
ar y comforts fund er mwyn cofio'r bechgyn a godwyd yn yr ysgol Sul sydd bellach 
yn y fyddin yn ystod y gaeafhwn eto. Gwnawd elw gweddol dda. Llywyddwyd 
ar y cyfarfod gan Mr. Evan Davies, Maespwll, ac arweiniwyd gan Mr. E. Lloyd 
Jones, Pantybryn, dau o bileri'r ysgol Sul. Gwnaeth y plant yn rhagorol, a 
chafwyd amryw ddarnau o adrodd a chanu gan yr Evacuees o Lerpwl, a mannau 
eraill. Mae'n agos i ugain ohonynt hwy'n yr ysgol bob Sul. Gweinyddwyd 
wrth y piano gan y Misses Ellen Thomas, Greengrove ; Lil Lewis, Glanrafon 
Arms ; Steinner (o Lerpwl) ; Mary Jones, Gellihen ; a Delia Evans, Pontshan. 


LLUNDAIN—Yr EacrLwys UNDODAIDD GYMRAEG (Unity CHURCH, UPPER 
STREET, Islington, N.1.).—Diolchwn yn fawr i'r Parch. J. Tyssul Davis, B.A. 
am gymryd y gwasanaeth ym mis Tachwedd. Cyffrous yn wir ydoedd ei 
wrando'n adrodd hanes cau allan Gwilym Marles a'i ddiadell o'u hen gapel 
(yn Llwynrhydowen yn y flwyddyn 1876), a'r modd yr wynebodd ein cyndadau 
bob ymosodiad a wnaed ar eu rhyddid. Rhoes Mr. Davis anogaeth ddwys i 
ninnau wynebu'r ymgyrch a wneir heddiw ar ryddid yn y byd—a'i wynebu 
gyda'r un dewrder ac yn yr un ysbryd ag y darfu'r cewri hynny gynt wrthsefyll 
yr erledigaeth arnynt yn y pentref bach yn Sir Aberteifi. Balch gennym glywed 
bod Mr. Davis wedi addo dyfod atom eto ym mis Ebrill. Deellir bod ein 
rhoddion i'r bechgyn yn y Fyddin a'r Llynges wedi eu danfon, diolch i Miss 
M. Evans a Mr. D. J. Thomas. Y mae o leiaf naw o'n bechgyn gyda'r lluoedd 
arfog. Pregethir ar Ragfyr 7 gan y Parch. T. L. Jones, Leytonstone. Y 
mae'r gyfeillach fechan yn ddyledus iawn i Mr. Jones am ei ymdrechion drosti yn 
ei babandod. Pregethir ym mis Ionor gan Mr. William Davies, B.A. 


DIOLCHIR i bawb a fu'n help yn ystod y flwyddyn i gadw- YR YMOFYNNYDD yn 
oifaint arferol. Hyderir y bydd y cymorth yn parhau. _ I'n darllenwyr dosbarth- 
wyr, a gohebwyr estynnir pob dymuniad am 


NADOLIG LLAWEN A BLWYDDYN NEWYDD DDA. 


—Y GoLycypp. 


J. D. Lewis a'i Feibion, Argraffwyr, Gwasg Gomer, Llandysul 


A GOLDEN TREASURY OF THE BIBLE (and Apocrypha) - 
Edited by MORTIMER ROWE, B.A. assisted by Principal H. MOLAO0HLAN, 
and PROFESSOR DOROTHY TARRANT, 1,076 pages er. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol, 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND Y. Hout, M.A., B.LITT. Twenty-two books of 
different titles and authors. 1/- each (by post 1/13). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following : 
From Primitive to Modern Religion by R. F. Rarrray, M.A., PH.D.; 
World Vision by L. J. BELTON, B.A., M.Sc.; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by BASIL VINEY ; A Possible Religion—the Christian way of 
life by BASIL MARTIN, M.A. (the author of * An Impossible Parson ’). 

PICTURES IN THE FIRE and other Talks to Girls and Boys. 

by Mary FRANcIs, L.L.A. Price—I1/- (by post 1/14). 
Seventh volume of a popular series. 
WAYS TOWARDS THE SPIRITUAL LIFE 
By Dr. G. Dawns Htioxs, (Addresses to Students of Carmarthen Pics. 
byterian College) Cheap Edition with stiff board cover. 1/- (by post 1/2). 


THE IMMORTAL SOUL IN DANGER 


by JAN MASARYK, Minister for Foreign Affairs in Czechoslovac Republic 
(1941 Essex Hall Lecture.) l/- each (by post 1/13). 

CAN WE STILL BELIEVE IN MAN ? 
by LESLIE BELTON, B.A., M.S0., formerly Editor of ““ The Inquirier ” 
(now of Sheffiold.) Price 1/- (by post 1/14.) 


The Lindsey Press, 5 Essex Street, Strand, London, W.C. 2. 
Liyfrau Newydd 

PENNILL a THONC * a mae 


ns A DDYWED Y Tyst :— 

” YMGAIS ar linellau awen Idwal Jones yw ' Pennill a Thonc’ 
Y mae'r canu'n ysgafn heb fod yn wag, a phriodwyd geiriau 
ac alaw yn fedrusiawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 

I'W GAEL O WASG GOMER, LLANDYSUL 


Why suffer 
headaches? 


lf you are otherwise healthy, then there | 
can'be litle question that your eyes 
Gre the cause. Think of the work your 
eyes have to do. Glasses can definitely 
cure headaches caused by strain. 


Qualities @phthalmic @ptician 


31, GREAT DARKGATE STREET, 
ABERYSTWYTH. 

Pris 3c. y mis; drwy y Post, 4s. oc. y flwyddyn. _ Danfonir 6 copi ac 
ychwaneg yn ddidraul drwy'r Post. 
Anfoner Erthyglau, Llyfrau i'w hadolygu, etc., i'r Golygydd— 
Y Parch. J. D. Jones, B.A., B.D., 211, Swansea Road, 
Trebanos, Swansea. 
Pwyllgor TYmgynghori—PRIFATHRO W. S. Jones, M.A., M.Sc. ; PARCHN. S. E. 
Bowen ; D. JAGOB DAVIES; E.R. Dennis ; D. EVANS ; E. G. Evans, B.A. ; 
E. O. JENKIs ; J. IsLAN JONES, M.A. ; SIMON JONES, B.A. | ; A. J. Martin, B.A.; 
J. Maries THOMAS, M.A.; Lewis Witiiiass; T. O. Witiaxs, M.A.; a'r 
Dr. D. J Davies a Mr. D. Jones. 


Yr archebion a’r taliadau i’w hanfon i’r Cyhoeddwyr— 
J.D. Lewis a'i Feibion, Swyddfa'r “ Ymofynnydd”, Llandysul. 

. . Cylchgrawn Misol 
Cymdeithas Undodaidd Deheudir Cymru 


Golygydd— Y Parch. 7. D. JONES, B.A., B.D. 

CYFROL XLH. EBRILL, 1942. RHIF 4. 


Newid Ein Techneg. 


A un a hoffwn hynny neu beidio, mae'n amlwg bellach fod y 
teulu dynol yn cychwyn ar gyfnod newydd yn ei hanes a bod 
yr hen fyd, er drwg neu er da, yn brysur fyned heibio. Bellach, 

fe dderbynnir y cyfnewidiadau hyn gan y mwyafrif ohonom fel 
peth anorfod, a theimlwn fod angen pob gronyn o nerth ar gyfer 
cynllunio'r byd newydd fel na allwn wario dim ar ein hadnoddau 
i hiraethu am yr hen fywyd, heb sôn am geisio ei godi'n fyw un- 
waith eto. 

Hwyrach na fuom mor barod i sylweddoli fod y newid hwn yn 
y byd tu allan yn sicr o adael ei ôl ar ein bywyd crefyddol ninnau, 
fel aelodau eglwysig. Bu'r ddwy flynedd ddiwethaf hyn yn 
gyfrwng i'n deffro yn y cyfeiriad yma. Dysgwyd ni, er i ni adael 
llonydd i'r byd, na rydd y byd ddim llonydd i ni, nad yw Deddf 
Conscripsiwn yn parchu dim ar aelodaeth o'r Ysgol Sul na bomiau'n 
cymryd yr un sylw o binaclau eglwysi. Bellach bydd yn well inni 
sylweddoli na allwn ninnau, mwy na neb arall, guddio na llechu 
dim rhag y symud mawr sydd ar droed yn y byd o'n cwmpas ac 
mai ofer inni hiraethu am yr hen amser, gyda'i fywyd llonydd a'i 
addoli tawel. Ofer hefyd inni ymroi i gwyno a thuchan yn erbyn 
y llanw mawr newydd hwn—llawer doethach fydd inni ei dderbyn 
a newid ein techneg er mwyn wynebu'r problemau mawrion sydd 
yn llifo ar ei flaen. Mae'r byd yn newid, a hyd yn oed pe gadawsai 
lonydd inni aros yn ein hunfan ein dyledswydd ninnau fel eglwysi 
yw newid, gan mai siarter ein bod yw achub y byd ac nid ein 
hachub ein hunain rhag y byd. A gogoniant ein Hefengyl yw ei 
bod yn ddigon ar gyfer pob oes a phob cyfnewidiad yn hanes 
pererindod y ddynoliaeth ar y ddaear. 

Un o'r cyfnewidiadau pwysicaf a ddigwyddodd yn ein dyddiau 
ni, cyn belled ag yr ydym ni, grefyddwyr, yn y cwestiwn, a hynny 
yn arbennig yn Ewrop, yw'r newid yn ‘status’ yr eglwysi a'r ffydd 
Gristnogol, 


50 YR YMOFYNNYDD 


Yn ystod y blynyddoedd diwethaf hyn, bu rhai dynion da yn 
ceisio gwneud allan ar bapur beth yw adnoddau'r eglwysi Crist- 
nogol o'u cymharu â gweddill y boblogaeth. Mae hynny, bid 
siŵr, yn hollol amhosibl gan nad yw adroddiadau blynyddol byth 
yn dweud y gwir am nifer yr aelodau mewn eglwysi. Cafwyd 
amcangyfrif a oedd yn chware rhwng dau o bob cant gan ambell 
un i ugain o bob cant gan un arall. Ond pe baem yn ddigon 
gobeithiol i dderbyn y cyfrif olaf, fod ugain o bob cant o bobl y 
wlad hon yn aelodau eglwysig, a phe baem yn fwy gobeithiol byth, 
a chymryd fod pob aelod eglwysig yn wirioneddol yn ymdrechu i 
fod yn Gristion, gwelwn ar unwaith mai yn y lleiafrif mawr yr 
ydym, fel crefyddwyr. 

Pan awn ati i ystyried barn a syniad y byd am Gristnogaeth, 
daw yn amlycach fyth. Rhyw hanner can mlynedd yn ôl—lllai 
na hynny—cymerid yn ganiataol ym mhob gwlad yn Ewrop, pa 
ffurf bynnag fyddai ar fywyd dyn yn y dyfodol, mai ar ddelw'r 
ddelfryd Gristnogol y byddai. Er fod cryn dipyn o wahaniaeth, 
neu amrywiaeth, yn y farn gyffredin mewn gwahanol gylchoedd, 
cymerai pawb yn ganiataol mai wrth draed y Crist y gorffwysai 
tynged teulu dyn hyd derfyn amser. Hanner can mlynedd yn ôl, 
yr oedd Mab y Saer wedi dod i aros yn hanes y byd, yn ôl y farn 
gyffredin. Ond erbyn hyn, alltud yw Mab y Saer o rai o wledydd 
mwyaf a phwysicaf y cyfandir, a'i enw, ‘yr enw mwyaf mawr', yn 
anathema i ddynion. Hyd yn oed yn y gwledydd sydd o hyd yn 
agor y drws iddo, fel rhyw sentimentalydd delfrydol, creadur 
diniwed, yr edrychir arno. _ Mae'r newid yn hollol ac yn llwyr. 

Y cwestiwn mawr a flina ddynion heddiw yw, nid pa un ai Duw 
ai Diafol biau yfory ond pa un ai Comiwniaeth ai Ffasgiaeth fydd 
yn ffurfio'r byd newydd. Am y ddau ddelfryd yna y meddylia 
pobl, dros y ddau ddelfryd yna yr ymladdant ac er mwyn y rhai 
yna yr ant i'r angau du. Bellach, nid yw Mab y Saer ar y map, 
cyn belled ag y mae'r byd yn y cwestiwn. Ac ni ellir bod yn rhy 
sicr ei fod ar y map cyn belled ag y mae'r eglwysi yn y cwestiwn, 
chwaith. 

Wrth dynnu sylw at y pethau hyn, ein hamcan yw, nid codi 
nychdod a digalondid, ond wynebu ffeithiau sydd yn blaen i bawb 
ond ni. Y mae wynebu ffeithiau bob amser yn symud nychdod 
tra y mae ymdrechu'n ddall yng nghanol anawsterau, heb eu 
wynebu a'u hadnabod, yn codi mwy a mwy o ddigalondid o hyd, 
fel y gwyddom fel eglwysi trwy brofiad yn ystod y blynyddoedd 
diwethaf hyn. Mudiad i leiafrif bach fydd Cristnogaeth y blyn- 
yddoedd nesaf hyn ; i ddoe y perthyn y capeli gorlawn a'r cymanfa- 
oedd mawr ; ychydig bach ym mhob ardal, hwyrach yn cael eu 
herlid, hyd yn oed yng Nghymru, a hwyrach yn cael eu goddef fel 
rhai dipyn yn od eu ffordd a'u meddwl, sydd gan yfory i gynnig 
inni. Pa hyd y pery? Ni pherthyn inni wybod y prydiau na'r 

amserau ond, ag cithrio deffro'r eglwysi Cristnogol ym mhob gwlad 
mewn ffordd nag ydynt wedi deffro.ers llawer canrif bellach, felly 
y bydd am dipyn bach. 

A chan ein bod yn gweld y pethau hyn yn dyfod—ac wedi dod 
eisoes mewn rhai rhannau o'r byd—bydd yn ddyledswydd ac yn 
ddoethineb arnom i newid ein ffordd o fynd ati, ein techneg o 
weithio. Er mwyn hynny, ac nid er mwyn torri calon, y sylwir ar 
y pethau hyn. Wedi'r cyfan, fel lleiafrif bach y cychwynnodd yr 
Efengyl, felly y bu fwy nag unwaith yn ci hanes ac felly y cych- 
wynnwyd bob cyfnod aur a fu iddi. Hwyrach mai felly y bwriad- 
wyd iddi fod, hefyd, gan Fab y Saer ei hun. 

Nid fy mwriad i yw ceisio rhoi cynllun llawn o dechneg newydd 
ar gyfer yr amgylchiadau hyn ond yn unig nodi rhai ystyriaethau a 
gyfyd i'n meddwl. 

Gwyddom fod newid ein ffordd o wneud pethau, heb newid y 
meddwl tu ôl iddo yn beth hollol ofer, ac yn beth peryglus iawn. 
Hynny yn fwy na dim, hwyrach, a ddaeth a'r argyfwng mawr hwn 
ar ein byd, gan inni fel dynion gael techneg newydd, trwy beirianau 
a gwyddoniaeth, ond inni fethu cael calon newydd ar gyfer hynny. 
Rhaid inni fel eglwysi yn gyntaf oll sylweddoli yn llwyr mai ychydig 
ydym a rhoi heibio yr hen feddylfryd am dyrfaoedd mawrion. 
Mae'n bosibl y gwelwn ein nifer yn mynd mor fach fel y bydd 
cynnal achosion fel y rhai presennol yn fwy na'n gallu. Yn y tlodi 
sydd eisoes yn cael ei bregethu inni i'w ddisgwyl wedi'r gyflafan, 
hwyrach y bydd cynnal gweinidogaeth sefydlog yn amhosibl hefyd. 
Mewn gair, ni wyddom pa mor ddrwg na pha mor dda y bydd hi 
ar allanolion crefydd—ond rhaid inni baratoi ein meddyliau yn 
awr ar gyfer rhoi heibio'r pethau yna i gyd, er mwyn y berl ddrud 
sydd wedi eu chuddio o danynt. Mewn ffordd na welwyd erioed 
gan y genhedlaeth hon, o'r hynaf hyd yr ieuengaf ohonom, rhaid 
inni fod yn barod i aberthu'r holl allanolion er mwyn y sylwedd 
mawr ei hun. 

Ymhellach, yr unig ffordd y gellir cadw'r efengyl hon yn fyw 
fydd trwy ei chynnig i arall o hyd—ond rhaid gwneud hynny mewn 
ffordd newydd. 

[I'w barhau]. 


Rhydyfro. J. IDWAL JONES. 


CUTOUT DUE FD EDDU 


Y Gwroniaid Gynt. 


LAWD yw gwlad, neu genedl neu gwmwd heb ei gwron, a 
Ble thes a gwron yw parchu ei goffadwriaeth. Mae’r hanes sy’n 

werth ei ail-adrodd yma yn perthyn i restr gwroniaid anghyd- 
ffurfwyr yr Alban yng nghyfnod yr erlid o dan deyrnasiad Siarl II, 
ac ym mis Mai 1685. 

I blaid a elwid yn “Wŷr y Cyfamod” y perthynai'r cannoedd 
merthyron Albanaidd a'r peth yr ymdrechent ei sicrhau oedd 
rhyddid cydwybod mewn materion crefyddol. Ni olygai hynny 
iddynt hwy y pryd hwnnw ddim mwy na hawl i addoli o dan y 
gyfundrefn athrawiaethol ac eglwysig bresbyteraidd. (Pan oedd 
ganddynt eu hawdurdod eu hunain prin fu eu parodrwydd i 
ganiatau rhyddid i wahaniaethu mewn barn neu arfer oddi- 
wrthynt hwy). 

Trigai John Brown mewn fferm fynyddig unig ar lechwedd 
Jryn-y-ffeirad, ym mhlwy Muirkirk, rhwng Nant y Penesk a Nant 
Dippal yn Swydd Ayr. Yr oedd ganddo wraig a thri o blant, yr 
eneth hynaf yn bump oed. Ar y cyntaf o Fai fe aeth gyda'r wawr 
i'r fawnog i dorri mawn. Am chwech o'r gloch wele fintai o 
feirch-filwyr o dan y milwriad John Graham ar ei. warthaf yn 
ddisymwth a'i wneud yn garcharor gan ei ddwyn yn ôl i'w dŷ. 
Cyhuddwyd ef o fod yn fradwr i'r brenin, ond daliai ef na wnai ef 
ddim ond sefyll dros hawl Crist i fod yn frenin yn ei eglwys. 

Yr oedd yn wir fod pobl yn dod i'w dŷ i gynnal cwrdd addoli 
ac y byddai yntau yn esbonio'r ysgrythur iddynt ambell waith, 
ond ni phregethodd erioed. Nid elai chwaith i Muirkirk i eglwys 
y plwy am na fedrai o gydwybod ddefnyddio'r Llyfr Gweddi 
Cyffredin, a gwir iddi roddi llety i rai o'i frodyr a ffoai rhag eu 
herlidwyr. Dyna linell y cyhuddiadau a'i amddiffyniad yntau. 
Gorchmynnodd y milwriaid wrtho, “Dwêd dy weddïau cyn iti 
farw.” 

Wedi gweddi ddwys y ceisiwyd ei hatal ar ei chanol deirgwaith 
gan y milwriad gorchmynnodd iddo roi ffarwel i'w wraig a'i blant. 
“Marion” meddai wrth ei wraig, “mae'r dydd y dywedais wrthyt 
cyn dy briodi y deuai wedi dod. Yn y fan bydd yn rhaid i mi 
sefyll o flaen y Barnwr nefol fel tyst dros achos y Gwaredwr. A 
wyt ti'n foddlon i mi dy adael?” “Yn wir John” ebai hithau, 
“vr wyf yn foddlon i ti ngadael dros yr achos hwn.” “Dyna'r 
oll a ddymunaf,” atebodd yntau ; “marw yn unig a allaf wneud 
mwy.” Cofleidiodd ei deulu ac archodd i milwriad i filwr ei 
saethu o flaen llygaid ei wraig a'i blant, ond gwrthododd pob un, 
a saethodd y milwriad ei hun ef, ac ebai wrth y wraig : “Beth 
wyt ti yn ci feddwl o dy ŵr yn awr, fenyw?” Atebodd hithau, 
“Yr o'wn i'n arfer meddwl yn fawr ohono, ond ni feddyliais i 
'rioed gymaint ohono ag a wna’ i 'nawr.” _ “Eithaf peth fyddai 
dy osod wrth ei ochr” meddai'r swyddog dideimlad. “Pe bae 
gennych hawl,” atebodd hithau, “fe fyddai eich creulondeb yn 
ddiamau yn ddigon i hynny, ond sut y medrwch ateb am anfad- 
waith y bore hwn, ni wn.” 

Troes y swyddog ar ei sawdl gyda'r gair “Nid yw Duw yn 
cyfrif,” a dychwelodd gyda'i fintai i Glasgow. 

Crefydd Bur. 


LYWIR llawer yn dweud heddiw fod Crefydd yn “played out”. 

Yn ôl yr argoelion, y mae lle i gredu hynny. Tybed, a ydyw 

Crefydd Bur erioed wedi cael y praw dyladwy. Ni chredaf fod 
neb yn fodlon dweud nad oes ganddo grefydd, ond peth arall yw 
ei harfer. 

Ychydig amscr yn ôl, dywedodd ffrind wrthyf ei bod hi wedi 
cymryd dwy o'r noddedigion o Lerpwl i fewn, er mwyn eu noddi, 
pan ddaeth y cannoedd o Lerpwl a Llundain i wahanol rannau 
o Gymru. Dwy ferch fechan oeddynt, digon dymunol a hawdd 
eu trin. Ymhen rhyw ddau neu dri diwrnod, a Mrs. Jones yn 
brysur iawn wrth rhyw orchwyl neilltuol, daeth cnoc ar y drws, 
ac er mwyn arbed Mrs. Jones, aeth Mr. Jones i'w ateb. Pwy oedd 
yno ond dwy Nun. Dywedasant eu bod wedi cael ar ddeall fod 
yno ddwy evacuee o Lerpwl, a'u bod hwy wedi cael gorchymyn i 
ymweled â hwy, a ffeindio allan beth oedd eu crefydd, pa un ai 
Pabyddion neu Brotestaniaid oeddynt. 

Dywedodd Mr. Jones ci fod ef wedi cymryd y plant i fewn er 
mwyn eu diogelu rhag ymosodiad y gelyn, ac nad oedd wedi holi 
ynghylch eu crefydd o gwbl, ac nad oedd neb wedi sôn wrtho 
yntau am y peth, Gofynasant wedyn am gael gweld gwraig y tŷ, 
ond dywedodd Mr. Jones ei bod yn rhy brysur ar y pryd i ddod 
i'r drws. “Y mae'n rhaid i ni gael ei gweld,” meddent hwythau. 
“Yr ydym wedi cael gofal y plant gan Awdurdodau'r Noddedigion 
yn Lerpwl.” d 

Dywedodd Mr. Jones fod ei wraig yn ei hystyried ei hun yn 
eithaf cymwys i edrych ar ôl y plant, neu ni fuasai wedi eu cymryd. 
Gofynasant wedyn am gael gweld y ddwy ferch fach, ond yr 
oeddynt wedi mynd i'r dref gyda merch y tŷ. Yna ymadawodd 
y ddwy Nun yn bur anfodlon. 

Ymhen ychydig ddyddiau, dyna'r ddwy Nun yn galw cto. 
Atebwyd y drws gan Mrs. Jones y tro yma. Gofynasant yr un 
cwestiynau iddi hithau, a chawsant yr un atebion, gydag un 
ychwanegiad—Os byddent yn dod i ymyrryd unwaith yn ychwaneg, 
y byddai'n rhaid iddynt chwilio am le arall i'r plant, gan nad oedd 
hi yn mynd i oddef i neb ymyrryd yn ei busnesion teuluaidd. 
Digon tebyg mai Pabyddion oedd y ddwy ferch fach, oherwydd 
cawsant eu symud ar fyr dro. Gwyddelod yw rhan helaeth iawn 
o'r noddedigion ac, yn naturiol, Pabyddiaeth yw eu crefydd. 

Yr amcan wrth grybwyll yr hanesyn ydyw dangos gymaint mwy 
brwdfrydig yw'r Pabyddion dros eu hegwyddorion na ni'r Protest- 
aniaid. Beth yw'r canlyniad? Cynnydd parhaus yn eu nifer. 
Y mae llwyddiant pob achos yn dibynnu ar y sel a'r brwdfrydedd 
a deimlir ynddo. 

Pwy feddyliai, ugain mlynedd yn ôl, y gwelid eglwys Babyddol 
yn Llanbedr-Pont-Steffan yn 1942. Tebyg y byddai pawb yn 
rwawdio'r syniad. Nid syniad mwyach ond sylwedd. 

Ni fwriadaf sôn am ragoriaethau un grefydd ar y llall. Y mae 
pob Protestant, yn naturiol, yn ccedu mai ei grefydd ef sydd 
berffeithiaf, ac y mae'r Pabydd yn credu mai ei grefydd ef sydd 
berffeithiaf, Gwn yn dda cu bod hwy a ninnau ymhell iawn o 
berffeithrwydd. Y mae'r sefyllfa yn Ewrob heddiw yn dyst o hyn. 
Beth am y wlad fawr Babyddol sy'n parlysu'w byd a'i chreulon- 
derau? 

Fe ddichon nad yw ei bechodau yn blino cymaint o'c Pabydd 
ag yw cin pechodau yn cin blino ni, am fod ganddo ffordd rwydd 
i gael maddeuant. Nid oes angen iddo ond mynd i'r “Confess- 
ional” ar fore Sul, a chyffesu ei bechodau o flaen y Priest ; yna, 
y mae'n cael maddeuant llwyr. 

Yr ydym ninnau yn ymffrostio yn ein vhyddid crefyddol. Dyw- 
cdir nad da rhy o ddim, Y mae yna berygl mewn gormod o ryddid, 
—y duedd heddiw yw ei wncud vn ben-rhyddid. 

Nid ydyw ein gvadd o wareiddiad yn ddigon uchcl i'n llywio yn 
ddiogel ar daith bywyd heb ryw fath o frêc i'n cadw'n ôl. Yr 
ydym fel modur yn mynd ar y goriwe ered, yn barod i Mg yn 
ddi-lywodraeth oni fydd yna frêc i'n rheoli. 

Gwn am ddiacon mewn capel enwog yn dod adref o'r dafarn 
ar nos Sadwrn ac yn chwilio am ddrws y ffrynt yn y llwyn prifet 
wrth dalcen y tŷ. Bore drannoeth, gwelir ef yn mynd i'r capel, 
mor ddefosiynol a neb, a'i lyfe emynau yn ei law, ac yn cerdded 
i'r “Sêt Fawr” yn eithaf penuchel. Sut byddai Crist yn annerch 
y diacon hwn? Yr un fath ag yr annerchai’y Phariseaid a'r 
Ysgrifenyddion : “Gwae di ragrithiwr, canys tebyg wyt i fedd 
wedi ei wynnu, sydd yn ymddangos yn deg oddiallan, ond oddi 
mewn sydd yn llawn o esgyrn y meirw a phob aflendid.” 

Nid ar grefydd y mae'r bai am ein pechodau, ond ar ei cham- 
arfer. Yr ydym wedi mynd yn rhy hoff o'r gau mewn llawer ystyr. 

Crefydd Bur ydyw angen mawr y byd heddiw o Gymru dawel 
i Japan derfysglyd. Pe disgynnai yn ci grym ar feysydd gwaedlyd 
y Dwyrain, fe safai'r tanciau'n syn, a'r awyrennau yn disgyn mewn 
cywilydd, a'r erlidwyr yn gweiddi am faddeuant. 

Gwawried y dydd pan ddaw'r byd i sylweddoli na wna gau 
grefydd ond ci arwain dros y dibyn yn chwilfriw i'r agendor tywyll 
islaw. 

Pe meddwn grefydd bur, 
A chariad at y gwir, 
Cawn weld â golwg glir 
Y ffordd i'r Bywyd. 
Llanelli. A. REEs. 

Addysg Grefyddol yn yr Ysgolion. 


N ddiweddar yn y Western Mail adroddid fod Pwyllgor Addysg 

tre Penfro wedi caniatau i'r offeiriaid a gweinidogion fynd i 

mewn i'r ysgolion i gyfrannu addysg grefyddol “ar yr amod 
fod y trefniant yn foddhaol i'r ysgolfeistri”. Diddorol gwybod 
beth fydd argraff yr awgrym ar yr athrawon. [Yn ôl adroddiad 
diweddarach, gwrthodasant yn bendant.—Gorn. YMor.]. Dengys 
y digwyddiad hwn ymdrech lechwraidd yr eglwys esgobol i ddis- 
tyrbio'r heddwch politicaidd ar fater y bu cymaint o ddadlau brwd 
yn ei gylch tua diwedd y ganrif o'r blaen. Aeth yr ymdrech 
ymlacn am gryn amser, ond daeth yn amlwg ddwy flynedd yn ôl 
pan ymosodwyd ar addysg grefyddol yn yr ysgolion elfennol yn y 
Times. Wedi hynny bu'r esgobion eu hunain yn gwadu'r cyhudd- 
iadau mwyaf gwyllt o baganiaeth yn yr ysgolion, ond y mae'r ymdrech 
yn mynd ymlaen o hyd. 

Yr esgus dros weithredu ym Mhenfro oedd anwybodaeth tybiedig 
bachgen pedair ar ddeg ocd o ystyr teitl y ffilm “From Manger to 
Cross”. Ar y, wybodaeth sy gennym am arfer yr ysgolion elfennol 
gallwn ddweud mai dim ond plentyn anghyflredin iawn a allai 
osgoi dysgu rhywbeth am grud Iesu yn y preseb a'i farw ar y 
groesbren. Byddai'r feirniadaeth yn fwy cywir a theg pe dywedir 
y treulir gormod o amser ar ystoriau'r geni a digwyddiadau'r 
croeshoelio. Yn yr enghraifft arbennig hon byddai'n dda gennym 
wybod, cyn rhoi barn, pa fath afael meddyliol a oedd gan y bachgen 
hwn, a oedd yn hyddysg ar faterion eraill, beth oedd ei gymeriad. 
A oedd yn onest, yn un y gellid ymddiried ynddo, yn ffrind caredig 
a ffyddlon, yn awyddus i helpu eraill—mewn gair, a oedd nid yn 
unig wedi dysgu am ond hefyd wedi cyrraedd y cyflwr o ddymuno 
ymarfer dysgeidiaeth uchaf yr Efengyl? A oedd yn dechrau deall 
a gwerthfawrogi addoliad a gweddi? Yn sicr y mae hynny'n 
braw mwy cywir o'i wybodaeth a'i fuchedd grefyddol nag ad- 
nabyddiaeth ar amrant o ystyr teitl y ffilm “From Manger to 
Cross.” 

Y mae'r safbwynt yn llawer mwy rhesymol, a'r feirniadaeth yn 
llawer mwy adeiladol, yn y llyfryn bach Religion in Schools, a bar- 
atowyd gan y Cynghorwr y Parch. J. M. Lloyd Thomas, Llanarth 
ar gais Pwyllgor Addysg Ceredigion.* . Delio y mae'r ysgrifennydd 
â'r sefyllfa yn y sir honno. 

Ar y dechrau gesyd bwys ar faes eang addysg wladol. “National 
education is deliberately directed toward the unfolding of the total 
personality of the child . . . The child should . . . be given his full 


*RELIGION IN SCHOOLS. A memorandum prepared by Councillor the Rev. J. M. 
Lloyd Thomas. Cardiganshire Education Committee. 

dignity, and, indeed, be reverenced, not only as a political, civic, 
or economic unit, but as a child of God.” Dywaid Mr. Thomas 
air doeth a rhybuddiol ar ystyr crefydd. “It is, after all, a poor 
sort of religion that conceives of itself as a supernatural Gestapo 
or police system or as a mere deterrent of evil.” _ Y syniad hwn am 
grefydd fel cyfrwng i gadw dynion yn eu lle (gan amlaf yn y lle is) 
sydd wedi dieithrio llawer o ddiwygwyr cymdeithasol ymhlith y 
gweithwyr. Drwgdybiant grefydd fel achos uniongyrchol trais a 
gormes. 

Y mae Mr. Thomas yn llygad ei le yn ei ddadl dros oddefgarwch. 
Rhaid wrth hynny cyn cael cydweithrediad effeithiol rhwng y 
cyfundrefnau sy'n dylanwadu'n grefyddol ar ieuenctid. Cynnwys 
y rheini nid yn unig yr ysgolion ond yr eglwysi hefyd, ac yn ychwan- 
egol, y clybiau a'r trefniannau eraill sydd ar gyfer ieuenctid. 

Delia'r ysgrifennydd yn fanwl ag amrywiol agweddau ei fater. 
Cred nad oes angen ond ychydig iawn o gyfnewid ar y syllabus, 
ond hoffai weld gwell cyfleusterau i baratoi'r athrawon nid yn 
unig mewn dysgeidiaeth Feiblaidd ond hefyd yn y ffyrdd gorau o 
gyfrannu addysg grefyddol. Delia'n fanwl â phynciau, fel dysgu 
rhannau o'r Ysgrythur ar y cof, sut i drin y Gwyrthiau, athraw- 
iaethau, perthynas Gwyddor a Chrefydd, celfyddyd grefyddol, ac 
addoliad ffurfiol yn yr ysgolion. Digwydd hefyd gyffwrdd â'r 
agwedd gywir wrth weddïo. Ni ddeallasom erioed paham y mae 
ef ac eraill yn ein gorfodi i gymryd ystum mor anghyffyrddus â 
phenlinio, pan mae'r act o weddïo'n hawlio, goruwch pob dim, 
ein rhyddhad o bob anghysur corfforol a fyddo'n mynd a'n sylw. 
I rai ohonom y mae plygu pen a chau llygaid yn llawer mwy 
cymorthfawr yn y weithred o “ddynesu at Dduw” mewn gweddi, 
er fod yna, bid siŵr, adegau pan deimlir mai mwy addas ydyw 
“sefyll ar ein traed a bendithio yr Arglwydd”. 

A chaniatau na ddylem ddisgwyl i'n safbwynt personol ni gael 
ei ddysgu'n yr ysgolion, gesyd Mr. Thomas ei fys ar beth y dylid 
ei bwysleisio—dylai'r rhai a fynnai weld yno ddysgu'r Credoau 
osod eu tai eu hunain yn drefnus ; dylent weld fod y rheini'n cael 
eu dysgu yn eu heglwysi a'u hysgolion Sul. Yn y peth hwn yr 
ydym ni i gyd yn bechaduriaid. Gwyddom yn rhy dda mor 
annigonol yw'r eglurhad o'n daliadau ni ein hunain yn ein hysgolion 
Sul. Credwn fod Mr. Thomas yn fwy Christocentric yn ei saf- 
bwynt nag y byddem ni. Daliwn mai peth dymunol iawn i'r 
plant fyddai sylweddoli mor bwysig ydyw crefydd yn natblygiad 
natur orau dyn, mai peth mwy sylfaenol a chyffredinol ydyw nag 
un o'r Credoau. Y cyfyngu hwn ar grefydd i dderbyn un athro 
yn unig, bydded Fwda neu Fwhamad neu Iesu Grist, ydyw 
gwreiddyn llawer o'r anoddefgarwch maleisus a'r gwahanu rhwng 
cenhedloedd—peth sy'n gwbl groes i'r aya am Dduw fel Un a 
THAD PAWB. 

Y mae'r ddysgeidiaeth letach hon ar ystyr crefydd o bwys 
arbennig i'r Ysgolion Ganol, sy'n codi problem nas cyffyrddir ym 
mhamffled Mr. Thomas. _ Ond dylai fod yn bosibl hyd yn oed yn 
yr Ysgolion Elfennol roi rhyw hint o'r safbwynt lletach hwn yn 
nosbarthiadau uchaf yr ysgol. 

Ar ddiwedd y llyfr y mae'r ysgrifennydd yn bwrw golwg ddef- 
nyddiol ar y sefyllfa bresennol yn y sir, a cheir yno hefyd gopi o 
benderfyniadau Newcastle-on-Tyne: 

Diolchwn i'r Parch. J. M. Lloyd Thomas am gyhoeddi'r llyfryn 
yn awr, a gobeithiwn y bydd iddo ein symbylu i ystyriaeth fwy 
difrifol o'r addysg grefyddol y dymunem weld y plant yn ci chael 
yn yr ysgol ac mewn lleoedd eraill. 

Nid ymddengys fod y genhedlaeth bresennol yn sylweddoli beth 
yw ei dymuniad. Ni sylweddola hefyd y perygl i ryddid crefyddol 
yr athrawon a'r rhieni sydd yng nghynnwys rhai o'r penderfyniadau 
sydd ger bron y cyhoedd. Y mae'n bwysig dros ben i enwad bach 
fel yr Undodiaid fod y rhyddid hwn yn cael ei gadw. 


Penmaen. E. ROSALIND LEE. 


THUEDD LOLOL LULL 


Cynghrair y Gwragedd. 
RHANBARTH CEREDIGION. 


CYFARFU pwyllgor gwaith yng Nghapel y Graig, Llandysul ar Fawrth 14. 
Cymrwyd y Gwasanaeth defosiynol gan Mrs. J. Park Davies. Llywyddwyd gan 
Mrs. Jones, Maesyrhaf, Llanbedr. 

Oherwydd afiechyd analluogwyd Mrs. T. O. Williams a Miss Evans, Ffynnon 
Fair, i fod yno, a gofid hefyd i'r aelodau ydoedd derbyn ymddiswyddiad y trysor- 
ydd, Mrs. Jenkins, Barclay's Bank, Lampeter, sy'n ymadael a'r gymdogaeth. 
Yn mynd gyda hi y mae dymuniadau gorau'r Cynghrair. Rhoes wasanaeth 
ffyddlon dros flynyddoedd i'r mudiad, ac y mae'n llwyr deilwng o'r gwerthfawr- 
ogiad bychan a wneir o'i gwasanaeth yn y dyfodol agos. Apwyntiwyd Miss 
Evans yn ei lle. 

Boddhaol ydoedd adroddiad yr adrannau, yn dangos amrywiol ddiddordebau 
a gwaith. _ Bu'r adrannau'n ddyfal yn gwau cysuron i'r bechgyn o'r lle, y llynges 
a'r Rwsiaid. 

Cytunwyd i wneud ymdrech i gynorthwyo ac estyn cyfeillgarwch i'r benywaid 
sydd ar waith o bwysigrwydd cenedlaethol yn y cymdogaethau. 

Oherwydd y rhagolygon am brinder petrol ni ellid gwneud ond trefniadau 
amodol ar gyfer cwrdd nesaf y pwyllgor yn Llanbedr gan adran Caeronnen 
ar Fedi 26. 

Cyfranogwyd o dê yn y Neuadd, lle y croeshawyd yr ymwelwyr gan aelodau'r 
adran leol a Mrs. James, ei llywydd. 


COTTER Lee LUO OH OUNTTI 

Adolygiadau. 


LLYFRAU'R DRYW. Golygyddion, Aneirin ap Talfan ac Alun T. Davies, 
M.A., LL.B. Llyfrau'r Dryw, Llandebie, ac oddiwrth Lyfrwerthwyr. Pris 1s. 
Nid rhyfedd fod Llyfrau'r Dryw'n boblogaidd. Cyfarfyddant ag angen Cymry, 

a chreant archwaeth at lenyddiaeth o safon uchel. Y mae'r rhai sydd eisoes yn 

y gyfres yn addewid am bethau gwych, ac y mae enwau ysgrifennwyr fel Sarnicol, 

Nantlais, Tegla, W. Ambrose Bebb, R. T. Jenkins, a T. Hughes Jones, ac eraill 

yn cadarnhau'r addewid. 


THE IMMORTAL SOUL IN DANGER. Gan Jan Masaryk. Lindsey 

Press, 183 

Darlith Essex Hall am 1941 a geir yn y llyfryn hwn. Gweinidog tramor 
Czechoslovakia yw'r awdur, mab yr enwog T. G. Masaryk, creawdr Czecho- 
slovakia, ac adnabyddus i'r cylch Undodaidd fel un a goleddai syniadau rhydd- 
frydig. Bwrw golwg frysiog y mae'r awdur ar y sefyllfa ; nid yw'n syllu arni'n 
ddigon treiddgar, ac oherwydd hynny nid yw ei driniaeth yn cyffwrdd a dyfnder- 
oedd ei broblem. Ei bwnc yw perthynas Cristnogaeth a Ffasciaeth ac a dysgeid- 
iaeth Marx. Gwel yr awdur gyfnewid yn digwydd yn y byd sy'n effeithio ar 
drefniant cymdeithas, a thardd y creisis ysbrydol o'r ffaith fod pwerau mecanist- 
aidd yn ennill tir ac yn niweidio gallu creadigol enaid dyn yn foesol a meddyliol. 
Hyd yn hyn methodd Cristnogaeth a sylfaenu'r “nef newydd a'r ddaear newydd” 
lle y trig cyîìawnder. Wedi’r Rhyfel Mawr gwelwyd adfywio delfrydiaeth gym- 
deithasol ymhlith Cristnogaeth a thaniwyd yr eglwysi gan yr awydd i wella'r 
cyflwr cymdeithasol. Dylai'r ewyllys.i aberthu ei chysylltu ei hun a'r gallu i 
ail-adeiladu'r gymdeithas ddynol, ac y mae gwneud y byd yn gartre teilwng i 
blant Duw'n ymddibynu ar fod Cristnogion yn sylweddoli eu delfrydau cym- 
deithasol, 

Nid yw Dr. Masaryk yn deffinio Cristnogaeth, ac nid yw geiriau Archesgob 
Caerefrog ar gariad, a ddyfynir ganddo ar ddiwedd y llyfr, yn deffinio Crist- 
nogaeth. Nid yw'n cyffwrdd â'r anawsderau meddyliol. 

Wrth ddarllen geiriau'r Archesgob ar ddiwedd y llyfr, a chofio ei fod yn gwrthod 
yr enw Cristion i'r Undodwr, ni allaf lai na meddwl am sefyllfa'r Eglwys Wladol 
—y mudiad mwyaf reactionary yn y deyrnas, yn mynd yn fwy ceidwadol nag erioed 
yn ei diwinyddiaeth, yn ceisio cerdded o flaen y cyhoedd gan ddangos mor 
rhyddfrydig yw ei syniadau ar economeg. Pa bryd y cawn ni i grefydd a bywyd 
gerdded gyda'i gilydd ? 

4 

At y Golygydd. 
SIORSYN Y FFATRI. 


Syr,—Gyda golwg ar y darlun a welir ar dudalen 46 o'r llyfryn diweddar 
yn dwyn y teitl uchod, fel hyn yr haera un beirniad craff ei sylw a manwl ei 
resymeg : 

““Gan mai o'r tu ôl i'r hen ŵr y dodid y pwys ar ei gefn, fe ddilyn o anghen- 
raid mai i'r tu ôl iddo y syrthiai, ar yr ysgytiad lleiaf—yn ôl deddf cyfar- 
taledd.” ‘ 

Fe ddichon mai felly y buasai pethau wedi bod pe cawsai'r garreg ei ffordd 
ei hun. Digwydd, fodd bynnag, nad felly y bu ar yr achlysur y sonnir amdano 
yn y llyfr, ac mai treiglo dros ysgwydd Mistar Wiliams a disgyn yn syth ar ei 
droed ef, a ddarfu i'r garreg. Nid yn unol â gofynion rhesymeg yr ymddwyn 
pethau bob amser yn hanes cwrsweithrediad y byd ymarferol ; a pheth bynnag 
am ddeddf disgyrchiad, y mae eithriadau i “ddeddf cyfartaledd” ; onid e, ni 
buasai dim ystyr i'w henw. 


Chislehurst, Caint. Dewi HIRADDUG. 

Priodasau. 


Awsr 16, 1941, yn Eglwys y plwy, Pencarreg, gan y Ficer, JOHN REES 
EDWARDS, mab hynaf Mr. a Mrs. Edwards, Goedeiddigfawr a BETSI JONES, 
merch Mrs. a'r diweddar Mr. Jones, Ddeunant, Pencarreg. 


Rhagfyr 26, 1941, yng Nghapel Brondeifi gan y Gweinidog. JAMES 
EDWARD ALFRED HAYWARD o Lundain a MARY HANNAH DAVIES, 
merch ieuengaf Mr. a Mrs. Davies, gynt o Beterwell Forge, Llanbedr, ond yn awr 
o Heol y Coleg, Llanbedr. 


CHWEFROR 25, yng Nghapel Brondeifi gan y Gweinidog, ROY HOWELLS 
DAVIES, mab Mr. a Mrs. Davies, Glynhathren, Llanbedr a “MIMA”, merch 
hynaf Mr. a Mrs. Jones, Cwmanne Tavern, Pencarreg. Y mae'r mab ifanc yn 
y fyddin, a dymunwn iddo ef a'i briod ddyddiau hapus buan gyda ei gilydd. 


CHWEFROR 26, yng nghapel y Cribyn, RICHARD WILLIAM BRACHER, 
Pantmawr, Llanbedr (yn awr yn yr R.A.F.) a RACHEL JEMIMA DAVIES, 
Tanrallt, Cribyn, y Parch. A. J. Martin, B.A. yn gweinyddu. 


CHWEFROR 27, yng nghapel Rhydygwin, ELEANOR LLOYD, merch hynaf 
Mr. a Mrs. David Lloyd, Penbrynmawr, Llanfihangel-Ystrad, a DAVID DAVIES 
mab hynaf Mr. a Mrs. Griffith Davies, Bryncletwr, Pontshan. Gweinyddwyd 
gan y Parchn. Lewis Williams ac E. O. Jenkins. 


Eu byd yn wyn y byddo, 
Heb ddim yn ei dduo ; 
Llwydd fyddo yn eu llonni, 

A'r Nef yn eu noddi. 


YNa Nghapel y Graig, Trebanos, ar Fawrth 25, y Parch. NOEL JAMES, B.A., 
Gweinidog yr Undodiaid yn Wakefield, Swydd Efrog, a Miss NELLIE LEWIS, 
Trebanos, y Parch. J. D. Jones, B.A., B.D. yn gweinyddu gyda chynorthwy'r 
Parchn. J. Idwal Jones, Rhydyfro a J. S. Williams, B.A., B.D., Tumble. 


ULTTTTFCHEHFLEHFTHETTEU FEED EDTHUTFETHEFFFELTTHH 


Marwgofion. 


EVAN C. EVANS ; Born DECEMBER 28, 1866 ; Passed Away OCTOBER 21, 1941 ; 
Services Held at LYKE FUNERAL HOME ; Clergymen REV. WILLIAMS, REV. PINKNEY ; 
Interment YXONIA GEMETERY ; Music by ELMER E. KUENZIE 3; Accompanist MARIE 
FROELICH ; Pall Bearers RICHARD PRITCHARD, RICHARD H. LEWIS, DAVID R. LEWIS, 
ROBERT J. PRITCHARD, DANIEL R. HUMPHREY, HUGH E, PUGH. Dyna fel y 
darllen cerdyn coffa a ddaeth i'm llaw ychydig ddyddiau'n ôl, ac ar y tudalen 
arall ceir Salm xxiii yn Saesneg. Mab hynaf David ac Anne (Deio a Nancy) 
Evans, Gwarcwm, Llandysul oedd yr Evan Evans hwn. Yr oedd yn un o chwech 
o blant, ond erbyn heddiw Daniel Evans, Gwarcwm yn unig ohonynt a erys. 
Cydymdeimlir yn ddwys ag ef yn y golled newydd hon. Dywed y rhai a adnabu 
Evan Evans yn ddyn ieuanc gartref ei fod fel plant Gwarcwm i gyd o yspryd 
siriol, heddychol a charedig. Bu ei dad, yn ddyn ieuanc, allan am rai blynydd- 
oedd yn New Zealand a mynych mewn blynyddoedd diweddarach y soniai am 

a welodd, a deimlodd ac a brofodd yno. Clywais yr hen ŵr yn mynd dros yr 
hanes fy hun ragor nag unwaith. Bywyd o ramant fu'r bywyd hwnnw iddo ef. 
Creodd yr adroddiad hwn awydd yn Evan am weld dipyn o'r byd, ac yn y 
flwyddyn 1892 dyna ef yn hwylio am, Canada, ac yna ymsefydlu yn Ixonia, 
Winsconsin. Bu'n ôl yn yr hen ardal am dro ddwywaith, sef yn 1900 a 1910. 
Ar ei ymweliad olaf cawsom y fraint o'i gwmni'n fynych, a diddorol iawn oedd 
ei glywed yn cymharu y dull o fyw ac amaethu draw a'r dull ym mhlwyf Llan- 
dysul. Yr oedd pobl o ardal, Cribyn, Ffosygaseg, yn gymdogion iddo draw. 
Yr oedd yn fawr ei barch yn y cylch. Nid yn unig yr oedd yn amaethwr diwyd 
a llwyddiannus, ond cymerai ddiddordeb ym mywyd y rhanbarth o'r wlad y 
trigai ynddi. Yr oedd yn Ynad Heddwch lleol, ac yn flaenllaw ymhlith y 
Cymry, a chyda phethau Cymraeg. _ Bu'r diweddar Barch. W. J. Davies, awdur 
Hanes Plwyf Llandysul yn aros dan ei gronglwyd am rai dyddiau, ac yn darlithio 
ymhlith y Cymry. Cymraes oedd ei briod : ei thadcu oedd Evan Evans o 
Ddyffryn Cletwr fach, ond draw y ganwyd hi. Nid yw'n syndod felly fod yr 
aelwyd y» aelwyd Gymraeg gynnes. Heblaw ei briod gadawodd bump o blant, 
yr oll yn briod, i wylo ei golli, a bydd yn chwith gan lawer yn Nyffryn Cerdin a 
Chletwr glywed am ei farw. Edrychai ymlaen o fis i fis at ddyfodiad YR YMOF- 
YNNYDD, a darllenai ef yn fanwl o glawr i glawr. _ Dechreuodd curiadau'r galon 
wanhau rhyw dair blynedd cyn y terfyn, ac aeth gwaith yn faich. Er hynny 
ni fu ei gystudd ond cymharol fyr, a chafodd ei arbed rhag poen. Yr oedd ei 
briod a'r plant i gyd gydag ef pan ffarweliodd. Melus cofio. 


Ionor 21 bu farw EVAN JONES, yr olaf o blant y Banc, Abergorlech, ymhell 
dros ei 80 mlwydd oed. Yr oedd yn ddall ers blynyddoedd ond eto gwelai 
ymhell. Hannai o hen deulu sydd wedi bod ynghlwm ag Undodiaeth ers 
blynyddoedd lawer, ac ni chefnodd yntau ar ffydd ei dadau. _ Cadwai afael ar 
Gapelygroes, Macpela'r teulu a cherddai i Gwmwrdu gan gadw'r drws ar agor 
yno. Y mae blynyddoedd lawer er imi glywed gyntaf am y Banc a Llywele 
heb feddwl yr adeg honno y cawswn y pleser prudd o dalu'r gymwynas olaf i 
nifer o'r hen deulu. Ffermwr cefnog ydoedd, yn ei frethyn cartre, ac iddo air 
da gan ffrind a chymydog. Yr oedd delw y bencydd ar ei gymeriad, a rhywbeth 
cadarn a phrydferth fel y bencydd ynddo. Gwelech ynddo grefydd wedi gwisgo 
ei dillad bob dydd, ac y mae hen gymeriadau fel ein brawd yn mynd yn brinach 
beunydd ymhob ardal. _ Claddwyd y dydd Llun dilynol ym mynwent Capel-y- 
groes. Gwasanaethwyd yn y tŷ gan y Parch. T. O. Williams, Mr. Walters a 
Churad Llandysul—y Parch. J. S. Jones, B.A. (gor-nai iddo). Pregethwyd ei 
bregeth Goffa yn y Capel gan y Parch. T. O. Williams, M.A. a gorffennwyd y 
gwasanaeth yn y capel ac ar lan y bedd gan y Parchn. Aubrey Martin, B.A. a 
T. Eurig Davies, M.A., B.D. Gadawodd nai a'i briod a fu yn nawdd a chefn 
iddo, heblaw nifer o neiaint a pherthynasau eraill i wylo deigryn distaw ar ei ôl. 


CHWEFROR 24, yn 85 mlwydd oed, bu farw Mrs. MARGARET JONES, 
annwyl briod Mr. Griffith Jones, Castle Green, Cwrtnewydd. Yn fferm Bryn- 
llefrith y treuliasant y rhan fwyaf o'u bywyd, a defnyddid yr enw hwn o hyd pan 
gyfeirir atynt. Yno cawsant lwyddiant.a dedwyddwch. Ers blynyddoedd 
bellach eiddil oedd iechyd Mrs. Jones a rhyddhad trugarog oedd ei mynd i'r byd 
gwell, lle yr oedd ei mab a'i merch eisoes wedi ei rhagflaenu. Gweinyddwyd yn 
dyner iddi drwy fisoedd ei methiant gan ei merch-yng-nghyfraith a'i dwy wyres. 
Y dydd Mercher dilynol gosodwyd y rhan farwol ohoni ym mynwent Capelybryn, 
a'r dorf ar yr achlysur yn tystiolaethu y parch oedd iddi. Gwasanaethwyd yn 
y tŷ gan y Parchn. T. Thomas, Llanwrda a E. O. Jenkins ; yn y capel gan y 
Parchn. Lewis Williams a S. E. Bowen ; ac ar lan y bedd gan y Parch. T. Oswald 
Williams. _ Cydymdeimlir yn fawr â'i phriod yn ei golled ac hefyd â'r perthynasau 


i gyd. 

Cuwer. 27, yn 68 mlwydd oed, bu farw MARGARET EVANS, annwyl 
briod Evan Evans, Cross Inn, plwyf Llanwnnen, ar ôl cystudd caled a byr— 
prin wythnos. Gadawodd mewn galar dwys o'i cholli, yn ychwanegol at ei 
phriod, chwaer a llysfab. Collodd ei phriod gymhares bywyd annwyl, a wnai 
bopeth a fedrai drosto ef a'i fab—i'r olaf, bu megis mam er pan oedd gymharol 
ieuanc ; cyfrifai hi ef fel mab, a chyfrifai yntau hithau fel mam ; cydymdeimlir 
yn fawr â hwynt yn eu colled a'u hiraeth. Yr oedd y llysfab ar ynys Hong-Kong, 
yn ôl pob gwybodaeth a ddaeth i law, pan oresgynnwyd hi gan y gelyn ; a bu 
hyn iddi hi, fel i'w dad, yn achos pryder a gofid mawr iawn. Diau i'r pryder 
a'r gofid brofi'n ormod baich i gorff nad oedd eisoes yn gryf. Onid pryder a 
gofid yw rhan miloedd digyfrif o dadau a mamau, a pherthynasau eraill, dros 
ymron yr hollfyd y dyddiau hyn? Ein gweddi yw ar i'r tad gael newydd yn 
fuan bod ei fab yn ddiogel. Nerth a gaffo i fyw mewn gobaith hyd y delo'r 
' newydd. Benyw dawel, gymwynasgar, gymdogol, a hoffid ac a berchid gan 
bawb a'i hadwaenai'n orau oedd yr ymadawedig. Bu ei mam yn orweiddiog am 
lawer o flynyddoedd, a gweiniodd hithau arni yn ofalus a thyner hyd y diwedd. 
Yn sicr, nid oes un clod uwch na hyn. _ Claddwyd ei gweddillion yn ymyl eiddo 
ei rhieni ym mynwent Eglwys Llanwnnen y dydd Gwener dilynol, y cynhebrwng 
yn gyfyngedig i'r perthynasau a'r cymdogion agosaf. Darllenwyd a gweddiwyd 
yn y tŷ gan y Parchn. Aubrey Martin, B.A. ac S. E. Bowen ; yn yr Eglwys ac ar 
lan y bedd gan y ficer, y Parch. B. Davies, gyda chynorthwy Mr. Bowen a Mr. 
Martin—yr olaf yn darllen y bennod. 


O'th aelwyd wyl os aeth ail doll,—awr ddu 
Llawer ddwed pwy'n ddidoll ; 
Yr arch i'm ffrind roes archoll 
A briw gur, a'i fab ar goll. Crrsin BACH. 


CHWEFROR 28, yn 78 mlwydd oed, Mrs. JANE JENKINS, Eastfield, Heol-y- 
Bryn, Llanbedr, gweddw y diweddar John Daniel Jenkins, Arwerthwr, Rhyd- 
y-bannau, Cribyn. Gwanaidd oedd ei hiechyd ers rhai blynyddoedd, ac ar y 
diwedd diffygiodd y galon. Dynes odidog ydoedd, yn meddu ar natur gyfoethog 
o garedigrwydd ac ewyllys dda. Ar gyfrif yr elfennau hyn yn ei bywyd, ynghyd 
â llawer o elfennau da eraill, yr oedd iddi barch mawr ymhlith ei chydnabod. 
Gwelodd dywydd garw, a bu yn frwydr fawr arni i ddwyn pedair merch ac un 
mabifyny. Cafodd ei bendithio â phlant nad yn aml y gwelir eu cystal, a thrwy 
ei dylanwad hi arnynt a'u hymdrech hwythau, y maent heddiw mewn safleoedd 
anrhydeddus. Bu un o'i merched farw pan oedd tuag ugain oed. Claddwyd 
ym mynwent Capel Cribyn : yr angladd yn anghyhoedd. Gwasanaethwyd gan 
y Parch. T. Eirug Davies, M.A., B.D., Llanbedr, a chynorthwywyd gan y Parchn. 
Lewis Williams, Rhydygwin a Aubrey J. Martin, B.A., Cribyn. eh 


AETH diniweidrwydd at ei Dduw pan bu farw DAVID EIRWYN HEAP, 
baban bach John a Marian Heap, Rhydalen, Cross Inn, Llandysul, yn Ysbyty 
Aberystwyth, Mawrth 13, yn 7 wythnos oed. Claddwyd ef ym mynwent Pant- 
ydefaid, gan y Gweinidog, dydd Llun, Mawrth 16. “Gadewch i blant bychain 
ddyfod ataf fi.” 


YN ddisymwth iawn bu farw MARGARET JONES, Bryntysul, Llandysul, 
yn Ysbyty Aberystwyth, ar Fawrth 22, yn 64 mlwydd oed. Claddwyd ei gweddill- 
ion marwol ym mynwent Bwlchyfadfa y dydd Iau canlynol. Gwasanaeth- 
wyd yn y tŷ gan y Parch. E. O. Jenkins a Ficer Llangathen. Yn y capel pregeth- 
wyd gan ei Gweinidog, y Parch. E. Gwilym Evans, a dalodd deyrnged 
uchel i gymeriad yr ymadawedig fel dynes ddiwyd, lân a gweithgar, yn berchen 
ar rai o ragoriaethau bywyd, a bywyd ar ei orau hefyd. “Gwyn fyd y cyfryw ag 
sy'n gwneuthur gwaith distaw ond angenrheidiol bywyd, canys hwynthwy sydd 
yn cadw'r byd wrth ei gilydd.” Estynnwn ein cydymdeimlad llwyr i'r mab 
ac i'r teulu yn eu hiraeth. 

MAwRTH 22 yn 71 mlwydd oed, bu farw MARGARET JONES, annwyl 
briod Mr. Dan Jones, Hendai, Pencarreg, wedi cystudd byr ar y diwedd. Nid 
oedd wedi mwynhau iechyd da y gaeaf leni ond ni feddyliodd odid neb fod 
y diwedd yn agos hyd o fewn ychydig ddyddiau iddo. Merch Penlan, Pencarreg 
ydoedd ac yn dwyn delw yr hen deulu, calon hapus a charedig, ysbryd serchus 
a chroeshawgar, gyda rhyw sirioldeb diwenwyn a sêl dawel at y pethau goreu. 
Fe welir ei lle yn wâg ar hen aelwyd yr Hendai, yng nghapel Brondeifi ac yn yr 
ardal. Claddwyd y dydd Mercher dilynol ym mynwent Brondeifi. Gwasanaeth- 
wyd yn y tŷ gan y Parchn. T. Thomas, Rheithor Llanwrda, Daniel Jones, Noddfa 
a'i gweinidog—y Parch..T. O. Williams, yn y capel gan y Parch. Daniel Jones 
ac ar lan y bedd gan ei gweinidog. Gadawodd i alaru am briod gariadus a 
mam dyner briod, un ferch, dau fab, chwaer a nifer mawr o berthynasau a 
ffrindiau. 

TTT HD OC 


Nodion yr Eglwysi. 


Y GYMDEITHAS GYFFREDINOL.—Cynhelir y Cyfarfodydd Blynyddol 
yn Llundain ar Fai 27 a 28. Bydd y Gwasanaeth yng Nghapel Rosslyn Hill, 
Hampstead am 7 o'r gloch ar Fai 27. Bydd hwn yn gyfarfod croeso i'r gwein- 
idogion a ddechreuodd ar eu gwaith yn ystod y flwyddyn. Bydd y Cyfarfod 
Busnes yn Essex Hall am 10 o'r gloch bore dydd Iau, Mai 28. 

CRONFA'R MYFYRWYR.—Byddwn yn ddiolchgar i'r cynulleidfaoedd a'r 
tanysgrifwyr am dderbyniad cynnar o'u hewyllys da tuag at y Gronfa. Er nad 
oes myfyriwr eleni, ac ni chaniateir un gan y Llywodraeth amser y rhyfel oddi- 
eithr eifod wedi ei gydnabod cyn Medi 1939, mae yn bwysig cael y casgliadau 
a'r tanysgrifiadau er cryfhau y Gronfa erbyn y bydd yr angen yn fawr yn nydd 
Heddwch. Diolch i'r Hen Dŷ Cwrdd, Aberdâr am ddau gini ac 1 Lwynrhydowen 
am £1 5s. od., a hynny heb ofyn. — SIMON Jones (Trysorydd), Celfan, Southgate, 
Swansea. 

CAPELYFADFA.—Cafodd plant yr ysgol Sul wledd o dê ar Fawrth 20,— 
y plant yn unig ynghyd â swyddogion yr ysgol. Dymunol iawn oedd cael rhyw 
dair awr gyda hanner cant o blant a phymtheg o'r rheini yn blant cadw o Lerpwl, 
a'u hathrawes, Miss Skinner, gyda hwy. _ Deallwn fod graen da iawn ar yr ysgol 
yma ers tro. Dyna pam y meddyliodd dwy o'r chwiorydd, Mrs. Davies, Pantglas, 
a Mrs. Williams, Meinigwynionbach am ddarpar gwledd iddynt,—a gwledd 
odidog oedd. Digon o bopeth at fwyta a llond y lle o groeso. Cafwyd rhaglen 
ddiddorol o adrodd a chanu gan y plant, ac aeth yr amser heibio'n ddifyr. 
Cyflwynodd y. Parch. E. O. Jenkins a Miss Ellen Thomas, Greengrove, ddiolch- 
iadau'r cwmni i'r ddwy chwaer am eu caredigrwydd. 

RHYDYGWIN.—Cynhaliodd yr adran leol o Gynghrair y Gwragedd 
gyfarfod neilltuol ar Fawrth 9,—cyfarfod anrhegu Mrs. E. Lloyd Davies, 
Penbrynmawr â Beibl hardd fel arwydd o deimlad da'r adran tuag ati ar 
achlysur ei phriodas. Cyflwynwyd yr anrheg gan gyfeilles iddi, Miss M. J. 
Davies, N.D.D., Green Grove. Caed ganddi araith odidog, a chaed hefyd 
ganddi hi a'i chwaer, Miss M. Davies, N.D.D., benillion cymwys iawn i'r 
amgylchiad. Siaradodd pob un a oedd yno, gan ddatgan eu dymuniad da 
i Mrs. Lloyd Davies a'i phriod ar ddechrau eu bywyd priodasol. Cyn ymadael 
caed tê rhoddedig gan Mrs. Davies heb arwyddion o brinder mewn dim. 

LLUNDAIN.—Daeth nifer dda i'r gwasanaeth ar ddydd Gwyl Dewi, a 
chafwyd oedfa ardderchog a phregeth amserol iawn gan y Parch. Noel James, 
B.A. Dangosodd Mr. James beth fuasai'r cwestiynau y mynnai Dewi Sant, 
ac yn wir Iesu hefyd, gael ateb iddynt pe buasai ef yn fyw heddiw. Wedi'r 
gwasanaeth datganodd y cadeirydd, Dr. R. O. Jones, ddymuniadau gorau'r 
gyfeillach i Mr. James yn ei fugeiliaeth yn Wakefield, a hefyd yn ei fywyd 
priodasol. Pleser oedd gweld y morwr D. I. Thomas (o Gellionnen) yn 


a'r 

bresennol, a dymunwn iddo hawddamor yn y dyfodol, megis ag y mae wedi 
ei fwynhau hyd yn hyn, yn y Llynges. — Yn y gwasanaeth ar Ebrill 5 
pregethir gan y Parch. J. Tysul Davies, B.A., Clifton. _ Pregethir ar y Sul 
cyntaf o fis Mai gan y Parch. D. Delta Evans. _ Cynhelir y gwasanaethau yn 
Eglwys Unity, Upper Street, Islington, N.1. 

TREBANOS.—Trefnwyd yr oedfa hwyrol ar Chwefror 15 gan ddosbarth 
o'r Ysgol Sul—dosbarth o ferched ieuainc a hyfforddwyd gan eu hathrawes, 
Mrs. Arthur J. Williams. Cafwyd unawdau ac adroddiadau, cydganau a 
chydadrodd rhannau o'r Ysgrythur. Cyfarfod hwylus ydoedd, a graen ar y 
gwaith. Ar Chwefror 26 trefnwyd rhaglen gan gôr y chwiorydd, dan 
arweiniad Mr. Jenkin H. Morgan, C.M., i ddathlu Gwyl Ddewi. Golygfa 
hyfryd oedd gweld y chwiorydd ar y llwyfan yn y wisg draddodiadol Gymreig. 
Yn ychwanegol at gydganu'r côr cafwyd unawdau gan Mrs. Ogwyn Bowen a 
Mrs. M. Howells ; adroddwyd gan Nancy Evans a Beryl Morgan ; Hyfforddwyd 
y partion dawnsio gan Miss Gladys Morgan. Cyfeiliwyd gan Miss Minna 
Cope-Hartnell a Mr. I. E. Hopkin, B.Sc. Llywyddwyd gan Mr. John Bowen, 
M.E. Diolchwyd i'r rhai a fu'n paratoi'r rhaglen ac i'r dorf o wrandawyr a 
lanwodd y Neuadd hyd y drysau gan y Parchn. Lewis Morgan aJ. D. Jones. 
Ni orffenwyd y cyngerdd hon ar y nos Iau, ond cafwyd parhad ohono ar y 
nos Sul ddilynol, Mawrth 1. Trefnwyd Organ Recital gan ein horganydd, 


.Mr. I. E. Hopkin, B.Se. Nid gwiw barnu ei waith ; gwyddom am ei safonau 


uchel; digon dweud fod ei gymhwysterau cydnabyddiedig gan ddoctoriaid 
cerdd yn ei restru eisoes ymhlith saith prif gyfeilyddion Cymru. _ Braint i ni 
yn Nhrebanos yw cael ei wasanaeth, yn rhad ac o gariad at y gwaith, o Sul i 
Sul. Gesyd anrhydedd arnom, ac nid yn unig arnom ni yn Gellionnen a'r 
Graig ond hefyd ar yr enwad y perthyn iddo. Yn y-cyfarfod hwn cafwyd 
unawdau gan Mrs. Ogwyn Bowen a chydganu gan gôr y chwiorydd dan 
arweiniad Mr. Jenkin H. Morgan. 


(Oherwydd diffyg gofod bu'n rhaid cadw hyd y rhifyn nesaf rai marwgofion 
a nodion yr eglwysi.—G0LYGYDD). 


FHLNYLLLNYLLLFLNFLLFLNLLLAEFLLFAFFHLFLRFEFFFHUNFHI 
O DEFFRO IMI GERDD. 


1 
Trwy’r dwfn ddistawrwydd mud, 
O cenwch imi ganig,— 
Cerdd fyw o wyrthfawr hud, 
I lwm bererin unig ; 
Doed euraid seiniau prudd 
Wrth *hedeg ar eu gwibdaith, 
I lawr i'm trigfan gudd 
Fel treiddgar oslef gobaith ; 
O ddyfnder distawrwydd, o cenwch i mi, 
Ysgydwol ganiadau, prid leisiau diri', 
Fel adsain dirfawr li— 
Neu dyner, seinber si. 


Tor 

O'r dwfn dawelwch sydd 

Gan Gariad yn ei fynwes,— 
Lle trig ei filfil rhydd 

O gerddi yno'n gynnes,— 
O cenwch i mi sain 

Ar dannau Telyn Bywyd, 
Caingc islais ddistaw fain, 

Cerdd gobaith pan ddaw adfyd ; 


A ri 

O ddyfnder tawelwch, o cenwch im' gân, 
Mor ysol a phicell y wawrddydd ar dân,— 
Neu salmau tannau mân, 
Mor bur a'r eira glân. 


III. 
Trwy'r dwfn dywyllwch du, 
O fflachied byw beroriaeth, 
A'i seiniau disgìair cu, 
Yn orlawn o arwriaeth ; 
Ysgubed drwy y nen 
Fel adsain utgyrn tanbaid, 
A rhwyged pob rhyw len, 
Nes tanio ynni'r enaid ; 
Trwy ddyfnder tywyllwch doed lleufer têr, têr, 
Nes deffro'r cysodiau a'u cerddi pêr, pêr 
Fel cytgan fore'r ser— 
Llais ysol nefol Ner. 


Llwyn Eryr, Castell Nedd. GwRGANT MORGANNWG. 


CYMDEITHAS UNDODAIDD DEHEUDIR CYMRU 


CYNHELIR 


Cyfarfodydd Chwarterol 


Y GYMDEITHAS UCHOD YNG NGHAPEL 


BRONDEIFI, LLANBEDR 


Prynhawn Mercher, Ebrill 15, 1942 


Trefn y Cyfarfodydd— 


Am 12.45—Pwyllgor y Gymdeithas. 

2 o'r gloch—Gwasanaeth a dwy bregeth. _ Pregethir gan y Parchn. 
J. D. Jones, B.A., B.D. ac E. GwiLyM Evans, B.A. 

Am 6 o'r gloch— Pregethir gan y Parchn. D. JacoB Davies, Aber- 
ystwyth a J. MARLES THOMAS, M.A., Cefncoed. 

ESTYNNIR CROESO CYNNES I BAWB. 
O bydd galw, ymoheber â'r Gweinidog—Y Parch. T. O. Williams, 
M.A., Brynllewelyn, Llanbedr. 


Argraffwyd gan 7. D. Lewis a'i Feibion yng Ngwasg Gomer, Llandysul. 


A GOLDEN TREASURY OF THE BIBLE (and Apocrypha) 
Edited by MORTIMER Rowe, B.A. assisted by Principal H. MOLACHLAN, 
and PROFESSOR DOROTHY TARRANT. 1,076 pages cr. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition; Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V.,HoLr, M.A., B.LITT.. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following : 
From Primitive to Modern Religion by R. F. RATTRAY, M.A., PH.D. ; 
World Vision by L. J. BELTON, B.A., M.Sc. ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by Basiz VINEY ; A Possible Religion—the Christian way of. 
life by Basi MARTIN, M.A. (the author of “ An Impossible Parson ’), 

PICTURES IN THE FIRE and other Talks to Girls and Boys. 

by Mary FRANCIS, L.L.A. Price—I1/- (by post 1/13). 
Seventh volume of a popular series. 
WAYS TOWARDS THE SPIRITUAL LIFE 
By Dr. G. Dawrs Hicks, (Addresses to Students of Carmarthen Pres- 
byterian College) Cheap Edition with stiff board cover. 1/- (by post 1/2). 
THE IMMORTAL SOUL IN DANGER 
by JAN MASARYK, Minister for Foreign Affairs in Czechoslovac Republic 
(1941 Essex Hall Lecture.) 1/- each (by post 1/14). 
CAN WE STILL BELIEVE IN MAN ? 
by LESLIE BELTON, B.A., M.Sc., formerly Editor of “* The Inquirier ” 
(now of Sheffield.) Price 1/- (by post 1/12.) 


The Lindsey Press, 5 Essex Street, Strand, London, W.C.2. 

@ Cerddi Doniol 
PENNILL a THON gan W. R. Evans 
DYMA A DDYWED Y Tyst :— 
** YMGAIS ar linellau awen Idwal Jones yw “Pennill a Thone.’ 
Y mae'r canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amser- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS—2/- ; trwy'r post—2/3 
YW GAEL O WASG GOMER, LLANDYSUL 


Conditions today demand keen sight whether 

| driver or pedestrian. Defective si$ht con- 
stitutes a real dan$er when life and death 
hang on quick reactions. You owe it to 
yourself to be sure about your eyes. Stop 
putting off that visit to— 

Pris 3c. y mis; drwy y Post, 4s. oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 


Y Parch. J. D. Jones, B.A., B.D., 211, Swansea Road, 
Trebanos, Swansea. 


Pwyllgor Ped Ce WYN, MEDDU W. S. Jones, M.A., M.Sc. ; PARCHN. S. E, 
Bowen ; D. JAcoB Davies; E.R. Dennis; D. Evans ; E. G. Evans, B.A. ; 
E. O. JENKINS ; J. ISLAN Jones, M.A. ; SIMON JONES, B.A. ; A. J. Martin, B.A.; 
J. Marves THOMAS, M.A.; Lewis Wiriaws; T. O. Witniass, M.A.; a'r 
Dn. D. J Daviesa Mr. D. Jones. k 


Yr archebion a'r taliadau i'w hanfon i'r Cyhoeddwyr— 
J.D. Lewis a'i Feibion, Swyddfa'r “ Ymofynnydd”', Llandysul, 

Doethineb Agur. 
(Diarhebion xxx.) 


ID yw'r enw yn swnio'n Iddewig, a cheir nifer o ddiarhebion 
N cyffelyb irai o'i eiddo ef yn y Rig-Veda. [Veda—hen ysgrythur- 

au'r Hindw. Rhennir hwy yn bedair rhan. Y Rig-Veda 
yw'r hynaf ohonynt.] 

Sylwer ar Adnod 4 : “Pwy a esgynnodd i'r nefoedd, neu a ddis- 
gynnodd? Pwya gasglodd y gwynt yneiddyrnau? Pwyarwym- 
odd y dyfroedd mewn dilledyn ? _ Pwy a gadarnhaodd holl derfynau 
yddaear? Beth yw ci enw ef, a pha beth yw enw ei fab, os gwydd- 
ost’? Yn y Rig-Veda y darllenir, “Pwy a ŵyr, neu pwy a fedr 
ddweud o ba le y tarddodd, y cychwynnodd y cread hwn? O 
ba beth y daeth y cread i fod? A fu neb wrth y gwaith, ai na fu ? 
Yr hwn a breswylia yn nef y nefoedd yw ei reolwr. Efe a ŵyr yn 
ddiamau, neu fe ddichon na ŵyr.” 

Adnod 15 : “Tri pheth ni ddiwellir, ie, pedwar peth ni ddywedant 
byth, Digon. Y bedd, y groth amhlantadwy, y ddaear ni ddi- 
wellir a dyfroedd, a'r tân ni ddywed, Digon. ”? O'r Rig-Veda, 
“Ni ddigonir tân byth a thanwydd, na'r môr ag afonydd, nac : ysbryd 
marwolaeth a'r holl greaduriaid, na hoeden â chariadon.” 

Adnod 18: “Tri pheth sydd guddiedig, ie, pedwar peth nid 
adwaen. Ffordd eryr yn yr awyr, .. .. ..ffordd llong yng nghanol 
ymôr......” O'r Rig-Veda. “Llwybr llong ar draws y cefnfor, 
a ffordd eryr yn yr uchelion, Varuna yn unig a ŵyr.” 

Yn hyn o ddyfyniadau o farddoniaeth gwŷr doeth India y mae 
digon o debygrwydd i awgrymu bod Agur yn gwybod rhywbeth 
am ddoethineb India ac iddo ddod dan ddylanwad y cyfryw. Y 
pwynt pwysig yw fod y teip hwn o ddoethineb wedi ei gynnwys 
gan y Rabiniaid ymhlith ysgrifeniadau ysbrydoledig. Yn hyn 
dangosasant eu doethineb hwythau, ac awgryma'r ffaith y gellir 

gyda mantais ddilyn eu siampl. 

O weddillion llenyddiaeth yr Aifft (a gloddiwyd o domenni 
ysbwriel) gellir dethol llu o ddywediadau yn ymwneud a moesau da, 
moesgarwch, a diwylliant addas i weision y wladwriaeth sy'n dra 
thebyg i lawer o gynnwys Llyfr y» Diarhebion. Yn yr ysgrifeniadau 
mewn beddau ceir tebygrwydd i lawer o ddywediadau Llyfr y 
Pregethwr. Dangosant ddylanwad yr Aifft ar yr hyn a elwir yn 
Lên Doethineb yr Hebreaid, A diddorol sylwi nad oedd yr Heb- 
rewr ar un cyfnod yn cyfyngu gwybodaeth o'r gwir a duwioldeb 
urddasol i'w genedl ei hun, canys nid Iddew oedd Iob na'r un o'i 
gyfeillion ond Arabiaid, ac enw Arabig sydd ar Dduw yn Llyfr Job. 

Mae Job, Diarhebion, a'r Pregelhwr yn perthyn i fyd crefydd 
gyffredinol ac nid cenedlaethol: Nid oes son ynddynt am grefydd” 
cenedl, defosiwn teml, nac offeiriad, na chwaith broffwyd a oedd 
yn gynnyrch arbennig crefydd genedlaethol Israel. Ffrwyth syl- 
wadaeth ar fywyd ac ymddygiadau dynion ydynt, ond y mae cred 
diollwng mewn Duw fel llywodraethwr cyfiawn yng nghefndir eu 
sylwadau a'u hymdriniaeth o broblem poen a chamwri.  Oys- 
ylltir llwyddiant bydol a moesau da ynddynt, nid fel nôd i foesoldeb 
ond fel praw fod Duw yn pleidio bywyd da a'r dyn cyfiawn. Yn 
Diarhebion cedwir mewn golwg gan yr Athraw y llanc sydd i lanw 
safle gyfrifol ym mywyd cymdeithas. Gellir casglu oddiwrth hyn 
mai dyma'r teip o addysg a roddid ym Mhrifysgolion yr Iddew 
pan oedd ganddo wladwriaeth a gwlad i feithrin traddodiadau a 
delfrydau ei genedl. 

Nid yw sylwadaeth craff yr Hebrewr a'i gynghorion heb eu’ 
gwerth i ddyn heddiw, er cymaint y newid a fu ar y byd. 


UUN LU LULL 


Ffynhonnau Llawenydd. 
Gan Mrs. Hawys. PARK DAVIES. 


(Parhad o rifyn Chwefror, tudalen 25). 


N y sylwadau blaenorol cyfeiriwyd at ffynhonnau llawenydd 
y corff—awyr, gloeuni, bwyd, dwfr. Yn awr cawn sylwi ar 
ffynhonnau llawenydd yr enaid—gwaith, chwarae, caru, addoli. 
GwairH. Y mae gwaith wrth fodd calon yn creu bodlonrwydd 
meddwl ac yn symbylu'r ysbryd i fywyd uwch. Y mae gwaith yn. 
anrhydeddus, yn urddasol, a rhaid arnom geisio'r cydbwysedd 
cywir hwnnw rhwng llaw a meddwl. Ni ddylent fod ar wahan. 
DYD bywiogrwydd meddwl gydredeg gyda chyflymder y llaw. 
Ein diffyg ni, y benywaid, yw gwneud gwaith yn slafdod, £, 


YR YMOFYNNYDD 67 


“Every workman in the quarry, 
Every builder on the shore, 
Every woodman in the forest, 
Every boatman at the oar, 
Hewing wood and drawing water, 
Splitting stones and clearing sod, 
All the dusty ranks of labour 
In the regiment of God 
March together towards His Temple, 
Do the tasks His hands prepare ; 
Honest toil is holy service, 
Faithful work is praise and prayer.” 


Gall gwaith tŷ fod yn beth diddorol, ac o'i ystyried yn y goleuni 
iawn gall fod yn ymarfer gwerthfawr i'r corff yn ogystal â'r meddwl, 
Yn y mwyafrif o gartrefi gellid defnyddio mwy o'r dyfeisiadau sy'n 
arbed slafdod. 'Trwy hynny fe geir mwy o seibiant a chyfl> i 
ddarllen a dod yn agosach at ein plant. Pe bai anian Martha a 
Mair yn fwy cytbwys ym mhob un ohonom byddai ein bywyd yn 
llawer llawnach. Pryderai Martha druan yngbylch gormod o 
bethau. Byddai pryd syml, cig oen, a ffigys wedi eu coginio yng 
ngwres yr haul, yn cwrdd â'r angen. Byddai'n biyd blasus a 
hawdd ei barztoi. Cai felly amser i eistedd with draed y Meistr, 
a gallai Mair hithau ei chynorthwyo wedyn i glirio'r bwrdd a 
golchi'r llestri. 

Y mae bod yn fam yn creu beichiau o gyfrifoldeb sy'n wirioneddol 
werthfawr. Santeiddir y swydd gan yr Eglwys Babyddol yn yr 
addoliad o Fair, mam Iesu. Boed i ninnau gadw mewn côf gysegr- 
edigrwydd mamolaeth. Dau beth gwahanol ydyw gwneud cartref 
a chadw tŷ. Perthyn i fyd yr ysbryd y mae cartref, ac ni allwn 
roi'n etifeddiaeth i'n plant unpeth mwy gwerthfawr nag atgofion 
melys a chysegredig o'u cartref, atgofion a fedr wrthsefyll grym yr 
ystorm a chwerthin at swn y gwynt yn yr hwylbrenni. _ Disgrifiodd 
rhywun Mair fel “cefndir” bywyd Iesu. Ond dyna gefndir ! 

Mair, y bentrefwraig ddifrifol a seml, yn llednais ei hanian 
ac yn bur ei meddwl, yn gwylied dros ei phlentyn bychan yn ei 
blentyndod diymadferth, yn ei fwyda, ei olchi, ei wisgo, ei suo i 
gysgu, yn gweddïo drosto ac yn ei addysgu. Yna yn y diwedd yn 
syllu arno drwy ddagrau ing ar ei groes ar ben Calfaria. Tristed 
ei meddwl am na allai amgyffred yr amgylchiadau a fu'n ei dywys i'r 
lle hwnnw. 

Oni theimlwn ninnau weithiau felly oherwydd fod meddyliau 
ein pobl ieuainc mor wahanol i'n meddyliau ni? Gofidiwn am 
eu bod yn esgeulus o'r lleoedd addoli. Gofynnwn yn ddifrifol a 
ddysgasom ni hwy yn y ffordd iawn. Gwn nad ydynt mewn gwir- 
ionedd yn llai crefyddol na ni, Mor wrol ydynt, mor fawrfrydig, 

mor agos at ei gilydd! Carwn hwynt, ymddiriedwn ynddynt er 
methu ohonom a'u deall bob amser. Y mae ganddynt yr hawl i 
ddatblygu yn y ffordd a dybiant yn orau. Pery cu cariad tuag 
atom hyd y diwedd os byddwn deilwng ohono. Rhodded i ni 
gymorth y Nef yn hyn. i 


CHWARAE. Y mae meddygyniaeth mewn chwerthin. Y mae ~ 
chwerthin iach yn symud o'n meddyliau bob math ar gymhlethdod 
afiach, amheuon, a drwgdybiaeth. Mynnwn fod yn llawen a 
chwareugar. Y mae cyd-chwarae a'n plant, cyd-chwarae yng 
nghyfarfod y chwiorydd, yn creu cyfeillgarwch a dealltwriaeth, 
yn ollyngdod o undonnedd y tascau beunyddiol. Y mae miri 
iach yn melysu bywyd. Yn y llythyr olaf a ysgrifennodd Capten . 
Scott o'r Antarctic ceir y geiriau hyn : “It would do your heart good 
to hear us singing.” 


Canu. Gariad ydyw sylfaen hapusrwydd. _ Cyfrinach gwynfyd 
parhaol ydyw cariad yn gweithredu. Meddwl y gorau, siarad a 
meddwl yn garedig— hynny ydyw cariad yn gweithredu. Nid 
sentiment, nid nwyd, nid teimlad, ond daw cariad trwy wneuthur 
pethau costfawr, trwy aberth, 

Fe erys y goffadwriaeth am y pethau a wnaethom, ac a wnaeth- 
pwyd inni, mewn cariad. Hwyrach mai digon dibwys oeddent 
ar y pryd, ond y maent yn rhan o'n bywyd tragwyddol. Dim ond 
y sawl sy'n byw yn ysbryd Iesu ac a ddaeth o hyd i'w gyfrinach ef 
o fyw, sy'n etifedd y gwynfyd. Medd Henry Drummond ; “To 
be saved is to love, for he that dwelleth in love dwelleth already in 
God.” 


ADDOLI. Gwir addoli ydyw cymundeb â Duw. Ymhob cyfnod 
yn hanes dyn gwelir iddo deimlo'r angenrhaid i addoli. Cerfiodd 
ei ddelwau ; addolodd ei hynafiaid ; syllodd mewn parchedig ofn 
ar rymusterau byd natur. 

(Dywedir weithiau mai ein diffyg ni fel Undodiaid ydyw addoli'r 
gorffennol. Unig werth y gorffennol yw ei rybudd i'r presennol.) 

Heblaw'r gwir a'r bywiol Dduw y mae dynion yn addoli llawer 
o dduwiau gau, canys rhaid i ddyn wrth ryw wrthrych o addoliad. 
Onid yw dynion yn addoli cyfoeth, a gallu, a phleser, a moethau, 
acynyblaen? Medd rhywun, “Dywedwch wrthyf beth y mae dyn 
yn ei addoli, yna dywedaf innau wrthych chwithau pa fath ddyn 
ydyw.” Naturiol i ddyn ydyw tyfu'n debyg i wrthrych ei addoliad. 

Ein hawydd ni ydyw addoli'r gwir Dduw, a bod yn ddisgyblion 
i Iesu. Golyga hynny YMGYSEGRIAD a PHARATOAD. lrwy weddi 
y down yn ymwybodol o bresenoldeb Duw, a thrwy ein cymundeb 
ag ef y down yn ymwybodol o'i gymorth. Trwy ein hymdrech 
i siarad ag ef, fe sylweddolwn ein cyswllt a phob bod byw arall, 
canys yr ydym i gyd yn rhwymyn angen cyffredin, yr angen am 
ymgeledd cariad. Sylweddoli hynny sy'n troi ein gwendid yn 

nerth a'n geiriau yn weithredoedd, ac er cwrdd ohonom â llawer 

methiant a siom a thrallod, fe gynhelir gobaith a thangnef yr ysbryd 

un geisiwn yn ffyddiog adnewyddu ein nerth wrth ffynhonnau 
uw. 

Angen bennaf yr ysbryd ydyw cerdded ar “dawel lwybrau 
gweddi.” Yno y rhoir i ni adnabyddiaeth o Dduw ; yno y der- 
byniwn Fara'r Bywyd sy'n ein galluogi i wynebu ymdrechion a 
dyledswyddau bywyd. Ar lwybrau tawel gweddi fe'n hadnewyddir 
fel yr adnewyddir y blodyn gan y diferion cristal o wlith yng 
nghysgodion y nos. Ond ni ddisgyn y gwlith ar noson ystormus. 
Ni ddisgyn gwlithoedd Duw hefyd ar yr ysbryd afreolus. ‘‘Peid- 
iwch (byddwch dawel) a gwybyddwch mai myfi sydd Dduw,” 
medd y Salmydd. 

Sut y gallwn ein paratoi ein hunain i addoli a chymundebu â 
Duw? Gredaf fod rhai ffyrdd yn amlwg. 


I. Cymrwn ofali wneud ein hamgylchedd mor dawel ac mor 
brydferth ag sy bosibl. 

Gofalwn fod ein gwasanaethau'n drefnus ac yn hardd. 
Ceisiwn fwrw allan o'n meddyliau bopeth sy'n distyrbio'r 
ysbryd. 

Unwn yn addolgar yn y canu a'r weddi. 

Dewiswn gymhorthau i'r addoli, fel cerddoriaeth sy'n 
gwcddu i wasanaethau syml. 

Cofiwn bob amser gyngor Dr. John Hunter mai cydgwrdd 
a wnawn nid i fynegu opiniwn ond i geisio PRESENOLDEB. 


o Ob ob 


Dywedir fod gwehyddion 'slawer dydd yn gwau brithlenni 
(tapestries) ar yr ochr chwith. Gwelent adlewyrch o'r patrwm ar 
yr ochr dde mcwn drych. Pan ystyriwn heddiw ein gwead ni, 
mor wahanol ydyw i'r patrwm a weuwyd gan law'r Meistr ym 
Mhalesteina gynt. Edafedd glymog a dryswch, dyna a welir yn 
cin drych yn lle'r patrwm trefnus ei saerniaeth a hardd i'r olwg. 
Gwau ein bywyd ar lun patrwm bywyd y Crist, hynny sy'n rhyngu 
bodd ein Duw. Mewn ystyr ysbrydol y mae pob un ohonom yn 
Fair, yn gyfle i eni'r Crist yn y byd terfysglyd presennol. Gwnawn 
hynny trwy ddangos yn ein bywydau y serchogrwydd deniadol 
sy'n tynnu dynion at Grist. O fethu â gwneud hynny yr ydym 
. yn ei gau allan. Ymgysegrwn ein hunain i wasanaethu ein Duw, 
i wasanaethu ein cyd-ddynion. Yn ein cyfeillach a'n gilydd 
byddwn yn ddrysau agored fel y gall cariad, a llawenydd, a thang- 
nefedd lifo i mewn i fyd mewn ing a chyfyngder. 

Beth ydyw ffynhonnau llawenydd? I'r corff—awyr, goleuni, 
bwyd, dwfr. I'r enaid—gwaith, chwarae, caru, addoli. 

Cyd-drawiad. 


HWNG tair a phedair blynedd yn ôl, fe ddigwyddodd i mi fod 

yn Ne Llundain un cyfnos Sul heb ddim gorchwyl neilltuol 

yn galw. Wedi myfyrio tipyn, yn sydyn penderfynais ymweled 
â chapel Cymraeg y Borough, lle nad oeddwn wedi bod ers tua 
hanner canrif. Yr oedd yno gynulleidfa go niferus, o gymhariaeth 
â'r hen ddyddiau ;.a chanu bywiog, anghyffredin mewn capel 
Cymraeg. Nid oedd yno neb a adwaenwn, a neb a wyddai pwy 
oeddwn i. Ond nid yw hynny o bwys yn y byd...... Yr 
wythnos ddiwethaf, am ryw reswm neu'i gilydd, adroddais yr hancs 
wrth gyfaill i mi sydd yn Annibynnwr, ac yn gydnabyddus â phob 
Cymro amlwg yn y Brifddinas a'r cyffiniau—yng Nghymru hefyd 
o ran hynny. 

“Pwy oedd y pregethwr ar yr achlysur y soniwch amdano” ? 
ebr fy nghyfaill, gan grafu ei ben. 

“Nis gwn ar y ddaear !” meddwn innau. “Ond deallais yn fuan 
oddi wrth ei ymadrodd nad bugail yr eglwys mohono, eithr ei fod 
yn weinidog sefydledig yn rhywle yng Nghymru—yn y Gogledd 
y mae'n debyg—ac mai brodor o Sir Fôn ydoedd. Gŵr ifanc 
tuag wyth neu ddeg ar hugain oed. Cymro huawdl a ffraeth 
odiaeth, ond yn andwyo'r cwbl â geiriau a brawddegau estron 
nas deallwn. _ Diau y tybiai'r pregethwr ei fod yn dyfynnu gemau 
o lenyddiaeth Saesneg ; y cwbl a wyddwn i oedd, nad Cymraeg 
mohonynt.” 

““Pwy oedd o, tybed”? ebr fy nghyfaill drachefn. 

“Fel y crybwyllais yn barod,” meddwn innau, “ni wn i yn fy 
myw. _Ond credaf yn gadarn nad i fod yn bregethwr, eithr croesan, 
y ganed ef; yn sicr, efô oedd y comedian mwyaf ysmala a welais 
neu a glywais i i erioed mewn pulpud!” 

Goruchwyliwr maelfa enwog lle y gwerthir llyfrau Cymraeg yw 
fy nghyfaill. Ymysg y gweithoedd a brynais y mae Cofiant Edward 
Matthews Ewenni, gan J. J. Morgan, Y1 Wyddgrug (1922). Cyfrol 
wych, y dechreuais ei darllen o ddifrif ar ôl cyrraedd adref. Nid 
oeddwn erioed o'r blaen wedi clywed sôn am Edward Matthews, 
eithr fe'm synnid yn ddirfawr gan weled enwau cynifer o bobl y 
cofiwn amdanynt yn fachgen ; ond y peth a'm synnodd fwyaf yn 
y llyfr difyr hwn oedd y canlynol ar ddechrau Pennod XX (td. 255) : 


“Ar ôl oedfa i Fatthews yng Nghapel Mawr Dinbych dywedodd 
Thomas Gee wrth Prys Jones : “Dyna'r dramatist mwyaf a esgyn- 
nodd bulpud erioed !” Yr oedd gŵr o flaenor yn Shirland Road 
yn ninas Llundain, Thomas Joshua wrth ei enw bedydd, T. J. 
Anthony drwy fabwysiad, teiliwr wrth ei gelfyddyd, yn gyfeillgar 
â Syr Henry Irving, a llwyddodd i'w ddenu i wrando Matthews un 

noson. Ni ddeallai Irving yr iaith, ond dywedodd wrth Anthony 

*Pe buasai'r gŵr yna wedi ymgyflwyno i'r ddrama, byddai yn un 

o'r actors mwyaf a welodd y byd.” Adroddwn hyn ar awdurdod 

H. Solva Thomas, Woodstock, a'i cafodd o enau Anthony yn 

ei dŷ. 

Adwaenwn Anthony yn dda ; ac efô, yn y flwyddyn 1886, a 
wnaeth y wisg newydd gyntaf a gefais erioed yn Llundain—trowsus 
llwyd-ddu â rhesi gwyn-las meinion, côt laes, a het uchel—popeth 
i'r dim yn ôl ffasiwn gwŷr ieuainc Llundain yn yr oes honno ; 
gwaith gwych, ac o'r deunydd gorau. Yn wir, bron na thybiwn 
fod y gôt, beth bynnag, o waith a deunydd bythbarhaol—bum yn 
ei gwisgo am lawer o flynyddoedd, ar Suliau yn unig yn gyntaf, ac 
yna bob dydd ; ac mi gredaf iddi gael ei gwisgo wedyn gan rywun 
arall, hyd ei ddiwedd, ac efallai gan arall ar ei ôl yntau!.... 
Yr oedd Anthony nid yn unig yn deiliwr gwych, ond yn gymeriad 
gwych hefyd. O bryd i bryd, cawsom lawer ymgom ddifyr â'n 
gilydd, a rhocs ef, a oedd ŵr difrifol a phrofiadol, i mi lanc ifanc 
gynghorion gwerthfawr a buddiol nas anghofiais byth—cynghorion 
ymarferol hefyd, gan mwyaf, ond bod o lciaf un ohonynt yn fy 
nharo fel peth cwbl amhosibl i neb a feiddiai feddwl ei feddyliau 
ei hun. Ond cawn weld. 

Yn un o gapelau Cymraeg y Brifddinas, buaswn yn gwrando 
pregeth gan y Parch. Samuel T. Jones (a oedd newydd setlo'n 
weinidog yn fy hen gapel yn y Rhyl). Pwnc ei bregeth oedd 
“Rhagarfaeth ac Etholedigaeth,” yn diweddu ar nodyn pur 
efengylaidd ; yna rhoi'r emyn i'w ganu— 

“O ! cred, O ! cred cei gymorth,” etc 

Ar ôl y gwasanaeth, ysgwyd llaw â'r pregethwr a'i hysbysu fy 
mod o'r Rhyl ac yn cofio'i ymweliadau â Chapel y Cwm pan oeddwn 
grwtyn ; yna ymryfygu : “Yn awr, Mr. Jones,” meddwn, “sut y 
gellwch chwi gysoni yr ail ran o'ch pregeth â'r rhan flaenaf? 
Ymddengys i mi, os gwir a ddywedasoch am etboledigaeth ac ar- 
faeth, nad oes nac ystyr na synnwyr mewn cynnig iachawdwriaeth, 
fel y gwnaethoch, i rai na chawsent mo'u hethol i gadwedigaeth !” 

“Ie, 'ntê,” ebr yntau dan wenu'n rhadlon, “peth rhyfedd yw'r 
efengyl ! ! Ond cofiwch yr emyn y buom yn ci ganu. Ex 

A dyna'r unig gyfarwyddyd a gefais gan y pregethwr enwog. 
Ond fy mhrofiad i oedd mai gorchwyl annichonadwy a chwbl ofer 
oedd ceisio credu dim byd wrth orchymyn—to order, fel y dywedir, 
Yn fy mhenbleth, euthum yn y man at fy nghyfaill tirion a charedig 
Anthony y teiliwr, er mwyn cael sgwrs ag ef ar y pwnc astrus, 
“rhagarfaeth ac etholedigaeth.” Adroddais fy mlinder meddwl a 
phoen fy enaid iddo yn blaen a diamwys, gan lwyr hyderu yn ei 
amynedd diarbebol gydag amheuwyr dibrofiad, ac yn ei ddoeth- 
ineb crefyddol ac aeddfedrwydd ei farn. 

“Dyma fi, rŵan,” meddwn wrth y teiliwr hynaws, “yn dal ar 
bob moddion gras o fewn fy nghyrraedd, ac yn gwneuthur y cwbl 
a allaf er daioni i'm cyd-ddynion yn y byd hwn; ond bwriwch 
na chefais mo'm hethol i gadwedigaeth yn y byd a ddaw, ofer fydd 
y cwbl, a cholledig finnau yn y diwedd.” 

“Ond credwch eich bod wedi eich ethol,” ebr yntau, “a bydd 
popeth yn iawn. Pam yr ymboenwch ?” 

Tybed nad oedd Thomas Joshua Anthony yn llygad ei le, wedi'r: 
cyfan! Pwy a ŵyr? A phwy a faidd haeru nad oedd? Nid 
myfi. 

Chislehurst, Caint. DEWI HIRADDUG. 


HETH ee 


Crefydd Yfory. 


N ein cais i ateb— beth ydyw crefydd—y peth cyntaf ydyw 
diwreiddio o'n meddyliau dri syniad anghywir, mai mynychu'r 
gwasanaeth crefyddol ydyw, mai sistem o ddogmau ydyw, ac 

mai derbyn rhyw ddogmau neilltuol ydyw. Dyna'r pwynt a 
drafodir gan Dr. Abel J. Jones, M.A., mewn ysgrif yn ddiweddar 
ar grefydd y dydd yfory. Cyn iddo ymddeol, arolygwr ysgolion 
oedd Dr. Jones. Ysbrydiaeth ydoedd darllain ei ysgrif a chael 
gweld egwyddorion sylfaenol Undodiaeth yn cael eu cyhoeddi mor 
amlwg yn y Western Mail. Er fod ci gasgliadau'n hysbys ddigon i 
ddarllenwyr YR YMOFYNNYDD, bydd er hynny'n ddiddorol gosod 
rhai ohonynt yma. 

Gwêl yng nghrefydd y dyfodol symud y pwyslais oddiar gyffesion . 
ffydd, credo, a sacramentau, a'i osod ar ymchwiliad didwyll, 
haelfrydedd ysbryd, a gweithredu cymwynasgarwch. Lle na all 
meddwl dyn fod yn sicr bydd crefydd y dyfodol yn gwrthod pob - 
syniad a dybir yn awr yn bendant. Yn hytrach sylfaenir daliadau 
ar brofiad y ddynoliaeth yn gyfan ac nid ar brofied aelodau un 
-sect neu grefydd hanesyddol. Bydd ynddi ymchwil barhaus am 
Dduw yn ei gyfanfyd yn y ffordd a gymherir yn awr gan ein hath- 
ronyddion a'n gwyddonwyr gorau. Ymdrechir am gael gwell 
adnabyddiaeth o'n cyd-ddynion, fel y gwna'r seicolegwyr a'r 
diwygwyr cymdeithasol yn awr. Dengys hefyd egni ymarferol 
dros wneud wyneb y ddaear yn debyg i wyneb y nef, fel y gwna'r 
Crynwyr a'r dyngarwyr eraill o bob crefydd. 

Gofyn yr ysgrifennydd beth a ddigwydd i'r addoldai crefyddol 
yng Nghymru. Nid cwestiwn newydd mohonno. Gofynnwyd 
ef droeon wrth ystyried problem yr eglwysi gweinion. Dyma farn 

Dr. Jones. Y mae cymdeithas grefyddol yn angenrheidiol er mwyn 
meithrin yr ysbryd crefyddol. Y mae cyn lleied o hwn ynom fel 
y mae'n rhaid i ni gyd-gwrdd â'n gilydd er mwyn cyfranogi o 
brofiadau helaethach ein cyd-ddynion. Fel y mae'r gymdeithas 
wyddonol yn ysbrydiaeth i'r gwyddonydd, a'r cymdeithasau eraill 
i'w haelodau hwythau, felly y mae'r gymdeithas grefyddol yn 
cynnal ysbryd crefyddol yr aelodau ac yn ysbrydiaeth a chysur 
iddynt. 

Clywsom o'r blaen am yr “Undodiaid na wyddant eu bod yn 
Undodiaid,” a gwyddom eu bod yn llawer mwy niferus nag aelodau 
cydnabyddedig yr eglwysi Undodaidd. Hynny sy'n gwireddu 
haeriad Mr. St. John Ervine yn ei Lyfr, A Journey to Jerusalem, 
“the largest sect in Great Britain is composed of Unitarians who 
are found in almost every Christian organisation.” 

Er fod y defnydd o'r gair “sect” yn amheus yn y dyfyniad, y 
mae rheswm digonol dros gredu fod geiriau Mr. St. John Ervine 
yn gywir. Y mae'n amlwg fod y dynion sy'n derbyn, yn wybodol 
neu'n anwybodol, safbwynt yr Undodwr ar gynnydd o flwyddyn i 
flwyddyn ymhlith yr enwadau eraill. Y maent yn yr Eglwys 
Wladol, er fod hen reolau eglwysig ac ymadroddion hynach y 
Llyfr Gweddi yn dramgwydd iddynt. Ceir hwy'n amlycaf ymhlith 
aelodau'r Eglwysi Rhyddion, a mwy ohonynt hwyrach ymhlith y 
rhai na berthynant i unrhyw gyfundeb crefyddol. 


UT TH HD CHET EON FHETEFUHTDLTD 


Gweddi. 


Bu llawer yn holi am weddi a ganwyd gan y gynulleidfa yn oed- 
faon y Cyrddau Chwarter ym Mrondeifi. Canwyd ar y dôn 
““Pentecost”—rhif 44 yn y Perlau Moliant. Wele'r geiriau a gyfan- 
soddwyd gan y Parch. T. Oswald Williams, M.A. : 


O ateb, Dad, ein gweddi dlawd, 
Boed dyn i'w gilydd eto'n frawd, 
A chadw ein hanwyliaid, Iôr, 

Yn d’ofal di ar dir a môr. 


A llanwer ni a'th gariad, Dad, 
Er inni gofio am bob gwlad ; 

' Doed heddwch yn lle rhyfel trist 
Er cael y byd yn ôl at Grist. 


LATE THERE FFON EDTTFEDTFEDHHOU] 

Y Cyrddau Chwarter. 


CYNHALIWYD Cyrddau Chwarter y Pasc eleni yng Nghapel Brondeifi ar brynhawn 
a hwyr Mercher yn unig, ond oherwydd tywydd braf ni ddisgwylid cynulleidfaoedd 
lluosog. Yr oedd yr amaethwyr yn rhy brysur, ereill yn gweithio mewn swydd- 
feydd, a chyfleusterau teithio yn milwrio yn erbyn cynulleidfaoedd mawrion. Nis 
disgwylid a chredem y buasai'n bechod gweled neb yn gadael ei waith ar amser 
mor ddifrifol. Ag ystyried popeth, cafwyd cyrddau hapus. Yn y prynhawn, 
am 12.45, cynhaliwyd Pwyllgor y Gymdeithas ac awd drwy'r gwaith i ddechrau'n 
brydlon am 2 o'r gloch. Dechreuwyd y gwasanaeth gan y Parch. Lewis Williamss 
pregethwyd gan y Parchn. J. D. Jones, B.A., B.D., Trebanos ac E. Gwilym Evans, 
B.A., Llandysul. Rhwng y ddau gwrdd cafwyd pwyllgor i drin mater YR 
YMOFYNNYDD. Am chwech o'r gloch, dechreuwyd y gwasanaeth gan y Parch. 
E. O. Jenkins, a phregethwyd gan y Parchn. D. Jacob Davies, Aberystwyth, a 
Marles Thomas, M.A., Merthyr a Chefncoed. 

Credaf bod y gweinidogion wedi rhoi eu goreu inni a diolchaf yn gynnes iawn 
iddynt am eu parodrwydd a'u neges. 

Tan yr amgylchiadau gwnaeth cynulleidfa Brondeifi ei gorau glas fel arfer. 


POUT 


Priodasau. 


YNG Nghapel y Graig, Trebanos, ar EBRILL 4, RICHARD STANLEY 
BRAYLEY, Cwmrhydyceirw a MEGAN EDWARDS, Trebanos; y Parch. 
J. D. Jones, yn gweinyddu. 


Dypp MAwRTH, EBRILL 28, yn Eglwys Silian, unwyd mewn glân briodas, 
DAVID EVANS, mab hynaf Mr. a'r diweddar Mrs. Evans, Manglâs, Pencarreg, 
a ‘Sallie’ merch y diweddar Mr. a Mrs. Hughes, Maestir, Llanbedr. Gwasan- 
aethwyd gan y Parchn. Isaac Evans, Silian ; Archddiagon Thomas, M.A. ; ac 
M. Griffiths, B.A., Llanbedr, a M. E. Lewis (nai y wraig ifanc). Hir oes a ded- 
wyddyd a fo i'r ddau. 


UDD HT HT 


Marwgofion. 


Ar FAWRTH 1, bu farw JOHN GRIFFITH THOMAS yn 72 mlwydd oedi 
Cartrefai ers blynyddoedd bellach ar aelwyd ei chawar, Mrs. J. J. Williams, yn 
7, Graig Road, Trebanos, lle y cafodd ymgeledd dirion yn ei nychtod hir. Gad- 
awodd gwaith trwm yng nghanolddydd oes ei graith arno. Carai ei gadair 
wrth y tân a darllen y papur newydd oglawriglawr. Cofiai ei gydnabod amdano 
yn nyddiau hoen yn ganolwr y cwmni a arferai gwrdd ar ddiwedd dydd dan y 
goeden fawr a gysgodai ei gartref. Yno trinient broblemau byd a bywyd. Carai 
son am y llwybrau i Gellionnen, ac am ei arwyr yn y pulpud, dynion fel R. J. Jones, 
a Thomas Thomas, a daliai i ail-adrodd eu cenadwri. Ar ei gôf yr oedd darnau 
helaeth o farddoniaeth Daniel Ddu, ac yr oedd hanes Iolo Morgannwg mor ad- 
nabyddus iddo a phe bai'n gymydog a chyfaill agos. Diddorol ei ymgom ac o 
rodiad tawel, yr oedd ganddo lawcr o ffrindiau, a theimlant chwithdod ar ei ôl. 
Cydymdeimlir yn fawr â'i chwiorydd a'i frawd, ac â chysylltiadau lluosog y teulu. 
Claddwyd y dydd Mercher dilynol wrth Gapel Gellionnen. Anodd anghofio'r 
dydd. Pan ddaeth y cynhebrwng i olwg y Capel, wele'r haul gwanwynol yn 


— ed 

ddisymwth yn cyfnweid wyneb llwyd y mynydd yn wrid serchogrwydd fel petai 
hwnnw yn llawenhau o weld pererin yn dod yn ôl i orffwys ym mynwes daear a 
anwylai mor fawr. Gwasanaethwyd yn yr angladd gan y Parch. J. D. Jones a 
Mr. John Hopkin. 


AR FAwRTH 20 bu farw MARTHA JANE DAVIES, priod Mr. John Davies, 
Brondeg, New Road, Trebanos, yn 66 mlwydd oed. Byr y bu ei chystudd, ac 


' ni allai cymorth meddygol Ysbyty Abertawe estyn iddi wellhad. Nodweddid hi 


gan ysbryd bywiog ac anian yn byrlymu serchogrwydd. Brodor o Graig, Cefn 
Parc, treuliodd y rhan fwyaf o'i hoes yn nhref Abertawe. Wedi ei phriodas a 
dod i fyw i Drebanos ymaelododd yng Nghapel y Graig, ac yr oedd yn gartrefol 
iawn yno, canys hanai o deuluoedd a fu'n gysylltiedig a'r gynulleidfa am rai 
cenedlaethau. Gwelir yno ei lle yn wag, ac estynnir y cydymdeimlad dyfnaf 
i'w phriod a adawyd mor unig. Gadawodd liaws o berthynasau eraill mewn 
galar, yn eu plith, y Parch. Ernest A. Davies, Loughborough. Yng ngwydd 
torf fawr o ffrindiau daearwyd ei gweddillion marwol y dydd Mercher dilynol 
ym Mynwent Pantycrwys, y Parchn. J. D. Jones, D. John, Roland Evans, a 
T. G. Phillips, yn gweinyddu yn yr angladd. 


MAwnrr 30, yn ddisymwyth, Mr. ABEL LEWIS OWEN, South End, Cwrt- 
newydd, yn 88 mlwydd oed. Yr oedd mewn cystal iechyd ag y gellid disgwyl i 
un o'i oed ef fod, ond ymadawodd yn ddisyfyd. Nid oedd ond pymtheg wythnos 
oddiar pan rhagflaenodd ei briod ef. Brodor o Dyffryn Aeron ydoedd. Treul- 
iodd ef a'i briod ran fawr o'u bywyd yn Llundam. Ar ôl iddo ef ymneillduo o'i 
swydd yno, dychwelasant i fyw yng Nghwrtnewydd, lle yr oedd un o'u merched, 
sef Mrs. Cledlyn Davies, yn ysgolfeistres ar y pryd. Yr oedd yn gymdeithaswr 
da, a chan y meddai ar wybodaeth helaeth, yr oedd yn ddiddorol iawn yn ei 
gyfeillach, a hoffai pawb ymddiddan ag ef. _ Daeth yn fuan yn adnabyddus ac yn 
barchus yng Nghwrtnewydd, er yn ddieithr ar ei ddyfodiad yno. _ Bydd ei symud- 
ias yn gwneud lle gwag ar ei ôl. Claddwyd ym Mynwent Eglwys Rhydygwin, 
yr angladd yn anghyoedd. Gwasanaethwyd gan y Parch. Lewis Williams. 
Gadawodd un mab, tair merch, dau fab-yng-nghyfraith ac wyrion mewn galar. 


EBRILL 5, Miss MARY JONES, unig ferch Thomas Jones a'r diweddar Sarah 
Jones, Castell Creuddyn, plwyf Ystrad, yn 60 mlwydd oed. Ni fu ei hiechyd 
yn dda ar hyd ei bywyd. Er yn dioddef gwendid corfforol bu yn wasanaethgar 
iawn yn ei chartref, ac yn ystod afiechyd maith ei mam, ac hyd ychydig wythnos- 
au yn ôl cymerodd ofal am holl orchwylion y tŷ. Yr oedd o ysbryd tawel, a bu 
fyw yn ddistaw a didrwst. Cydymdeimlir yn fawr a'r tad sydd yn oedrannus 
ac heb fod yn dda ei iechyd. Heblaw y tad, y mae dau fab, dwy ferch yng 
nghyfraith ac ŵyrion, wedi eu gadael mewn galar. Gladdwyd ym Mynwent 
Eglwys Rhydygwin, yr angladd yn anghyhoedd, a gwasanaethwyd gan y Parchn. 
Isaac Evans, Ficer Silian, a L. Williams, Rhydygwin. 


ITUOTUOHTUATUATURUUATOATOAUUUUAUOTUUUCALUOUCOLOUCOR UO ODD 


Manion. 


PENODIAD.—Penodwyd Miss Mary Davies, N.D.D., ail ferch yr Henadur 
Simon Davies a Mrs. Davies, Green Grove, Felinfach, i swydd yng ngwasanaeth 
Prifysgol Cymru. . Cyn hyn yr oedd yng ngwasanaeth y Milk Marketing Board. 
Llongyfarchwn hi yn galonnog, a dymunwn iddi ddyfodol llwyddianus. 


RHYDYGWIN. ae Sul, Ebrill 12, etholwyd chwech o ddiaconiaid 
newydd. hres : 

YMDAITH Y PERERIN.— Dyna deitl llyfr newydd y Parch. D. Delta Evans, 


un o gyfrannwyr cyson YR YMOFYNNYDD, ac adnabyddus i'r cylch Undodaidd 


fel golygydd y Christian Life am ysbaid hir. Cynnwys y llyfr yw'r pethau a welodd 
ac a glywodd neu y meddyliodd yr awdur amdanynt ar bererindod o'r Ddiserth 
i Gapel y Cwm, yn 1915 ; ynghyd a sôn am rai digwyddiadau cynharach a rhai 
diweddarach. Dywed y Doethor T. Gwynn Jones am yr atgofion hyn mewn 
llythyr i'r awdur. ‘‘Yr wyf yn sicr y byddai'n hyfryd gan gannoedd ddarllen 
yr atgofion hyn eto, a'i hynawsedd hael a'u lled a'u dyfnder.” Da oedd gyrru'r 
hen Gymro hwn yn alltud i Loegr gynt, er mwyn ei lyfrau wedi'r blynyddoedd 
maith a'u hamryfal brofiadau, yn wir...... Tybed a gawn ni eto byth egwyl o 
heddwch a phwyll? Pe caem, cyn mynd i Limbo, “‘fortunatorum nemorum et 
amoena vireta,” carwn yn fawr gael tro gyda chwi, rhyw ddiwrnod o haf, drwy'r 
Ddiserth, ar hyd crib Moel Hiraddug, i fynwent greigiog Capel y Cwm, lle gorwedd 
fy nhad a'm mam yng nghyfraith hael, garedig ; cael tê ym Mrynglas gyda'm 
chwaer a'i gŵr, ag i rywle arall y mynnech chwi— Soles occidere et redire psosunt. 


Tyner fyddai'r fraint honno 
I ni fu ran o hen fro 
Odidog o hen dadau, 
Wedi'n tro ar ddidro, ddau, 
Yn ôl i'w hedd annwyl hi, 
Dro un awr, o drueni ; 
Gweld yno'i golud unwaith 
Ennyd awr cyn pen y daith. 
Caem weled y cymylau, 
Renc hir, am Eryri'n cau, 
Wedi hoen unawr ein dau 
Cyn i'w haen ein cau ninnau 
O haul Duw yn ôl y daith, 
Bererinion bro'r heniaith ! 
Pax Dei guae exuperat omnem sensym !” 


UT HD LULU LUO EL EE ALOU LCL 


DDUW, RHO NERTH. 


Dduw, rho nerth a gostyngeiddrwydd, Ti yw enaid pob doethineb, ., 


Disgyn arnom nefol wlith, 
Dyro inni o'th sancteiddrwydd, 
Ymgartrefa yn ein plith, 
Dyro'r nefol 
Fanna Bywiol 
Inni o drysorfa gras, 
O drysorfa fawr dy ras. 


Dduw, ffynhonnell pob gwirionedd, 
Sail y pur, Duw cariad yw, 
Rho drugaredd o'th radlonedd, 
Eiddil ym, O Arglwydd, clyw, 
Dyro'r dwyfol 
Ddyfroedd bywiol 
O ffynhonnau gloywon gras, 
O ffynhonnau mawr dy ras. 


Llwyn Eryr, Castell Nedd. 


Ti yw hanfod popeth da, 
Cariad ysol, byw dlysineb ; 
O'th dangnefedd trugarha ; 
Bara'r bywyd 
Rho mewn adfyd 
Yn feunyddiol foddion gras, 
Inni'n foddion mawr dy ras. 


Clywaf furmur dwfn gyfanfor 
Cariad mawr, anfeidrol fyw, 
Cariad sydd heb draeth na glanfor ; 
Cefnfor drud, diderfyn Duw ; 
Arglwydd, dyro 
Nerth i forio 
I dawelfor gwyn dy ras, 
Gwyn gyfanfor mawr dy ras. 


GwRGANT MORGANNWG. 

Cylchgrawn Misol . . 
Cymdeithas Undodaidd Deheudir Cymru 


Golygydd—Y Parch. 7. D. JONES, B.A., B.D. 

William Ellery Channing. 


YHOEDDWYD yn ddiweddar lyfryn bychan* gan ein Cymdeithas 
Gyffredinol ar gyfer dathlu canmlwydd marw Dr. W. E. 
Channing. Bu farw ar 2 Hydref, 1842 yn Bennington, 
Vermont yn 63 mlwydd oed, a chyfrifir ef ymhlith y mwyaf enwog 
o Undodiaid yr America. 
Nid dieithr mo'i weithiau i Undodiaid Cymru, ond hwyrach fod 
mwy o ddarllen arnynt hanner can mlynedd yn ôl nag sydd heddiw. 
Mewn marwgof iddo ysgrifenna H. W. Longfellow :— 


'The pages of thy book I read, 
And as I closed each one, 

My heart, responding, ever said, 
““Servant of God ! well done !” 


Well done ! thy words are great and bold ; 
At times they seem to me, 

Like Luther's, in the days of old, 
Half-battles for the free. 


Mewn llinell yn ei “Elegy on the Death of Dr. Channiag” y mae 
Russell Lowell yn cynnwys cyfrinach ei anfarwoldeb, “No power can 
die that ever wrought for truth.” 

Pregethwr ydoedd, ac ysgrifennai ei bregethau. Oherwydd 
hynny gellir eu darllen heddiw mewn amryw ieithoedd gan mor 
bell y treiddiodd ei ddylanwad. 

Mewn ysgrif arno rai blynyddoedd yn ôl gofyn Dr. T. Rhondda 
Williams beth ydoedd cyfrinach ei allu. Dyma'i ateb—enaid. O'i 
ddyddiau cynnar hyd y diwedd enaid oedd y peth mawr yn ei olwg. 
Hwn ydoedd sail ei ddiwinyddiaeth, ffynhonnell ei ddyngarwch, 
tarddle ei wleidyddiaeth a'i sêl dros ddiwygio cymdeithas. 

Gwnaeth y Biwritaniaeth, yn awyrgylch yr hon y magwyd ef, 
waith mawr, y mae'n wir. Mewn rhai agweddau yr oedd credin- 
iaeth y Piwritaniaid yn gadarn ac yn ardderchog, ya meithrin 


* “ William Ellery Channing,’ gan Anne Holt, M.A., F.R.Hist.S. The 
Lindsey Press, Pris 1/- 

gwroldeb moesol; yr oedd yr ymdeimlad o agosrwydd Duw mor 
gryf yn eu bywyd. Ond yr oedd hefyd i'w crediniaeth agweddau 
eraill yn cynnwys syniadau erchyll am Dduw, am ddyn, ac am y . 
byd. Y syniadau hyn a barai boen i enaid sensitif Channing yn 
nyddiau ei ieuenctid. Ni fedrai ddeall paham y creodd Duw'r byd 
mor brydferth, a'r byd dan felltith, fel y dysgai'r pregethwyr. 
Ni fedrai ddeall paham y gallent hwy a'u gwrandawyr fod mor 
llawen, os gwir eu dysgeidiaeth fod y mwyafrif o ddynion wedi eu 
tynghedu i dân tragwyddol. 

Adweithiodd y syniadau hyn ar ei feddwl gan ei yrru allan mewn 
ymchwil am y gwirionedd. Daeth o hyd i ddau argyhoeddiad, a 
gwnaeth hwy'n ddau bentan pont ei diwinyddiaeth, ei syniad am 
ddaioni diderfyn a chariad Duw, a'i syniad am werth amhrisiadwy a 
dwyfoldeb enaid dyn. Gwir fod dysgeidiaeth cyfnodau diweddarach 
wedi cyfnewid llawer ar ei syniadau, ac wedi darganfod safbwyntiau 
newydd i ystyried problemau Channing. Ond heddiw gan mlyn- 
edd wedi ei farw y mae'r elfennau hyn yn ei gredo'n aros—Daioni 
Duw a Mawredd Dyn: 


EI FYWYD 


Tynnai'r frwydr dros Annibyniaeth yr America at y ection 'p pan 
aned Channing yn Newport, Rhode Island ar Ebrill 7, 1780. 
Hanai o deulu enwog. Cyfreithiwr oedd ei dad, a chyfaill i George 
Washington. Yr oedd ei fam yn ferch i William Ellery, un a fu'n 
llofnodi'r Declaration of Independence (1776). Croesodd ei hen- 
dadcu, John Channing, o Newton Abbot, swydd Devon, yn 1712 
i'r America. Yng nghysylltiadau'r teulu oedd y Canynges o 
Fryste, marsiandwyr enwog yn y bymthegfed ganrif a wnaeth 
gymaint er harddu eglwys St. Mary Radcliffe. 

Addysgwyd Channing yn yr ysgolion lleol, ond nid oedd safon 
addysg yn uchel ynddynt. Yn 12 oed, danfonwyd ef at ewythr 
iddo i'w baratoi ar gyfer coleg. Ac yntau yn 13 oed, bu farw ei dad. 
Yn 1798. cafodd radd yn Harvard, a'r pryd hynny y penderfynodd 
fynd i'r weinidogaeth. Yn nyddiau'r coleg darllenodd rhyw ddau 
neu dri o lyfrau, a rhoisant gyfeiriad arbennig i gwrs ei feddwl. 
Adgyfnerthwyd ei ffydd y gellid gwella cyflwr dyn gan Dr. Francis 
Hutcheson yn ei ddarlithiau ar Moral Philosophy, lle y pwysleisir 
fod gan ddyn ymdeimlad moesol a bod tueddiadau anhunanol yn 
ei natur. Cadarnhaodd darllen History of Cipil Society, o waith 
Ferguson, ei gred yng ngallu dyn i gynhyddu. Y mwyaf ei ddylan- 
wad arno oedd 7he Review of Morals, llyfr y Dr. Richard Price, y 
Cymro o Benybont-ar-Ogwr. Am hwn dywed, “I read Price 
when I was in College. Price saved me from Locke’s philosophy. 
He gave me the doctrine of ideas, and during my life I have writ*en 
the words, Love, Right, etc., with a capital. That book profoundly 
moulded my philosophy into the form it has always retained.” 

Am gyfnod byr gweithredodd fel rhyw fath o ysgolfeistr mewn 
teulu yn Virginia. Nid hapus mo'r cyfnod hwn iddo. Aeth ei 
iechyd yn fregus, a thrwy gydol ei oes bu'n invalid. O Virginia 
daeth yn ôl i Goleg Harvard, ac yn 1802, yn 22 oed, dechreuodd 
ar ei weinidogaeth yn y F ederal Church, Boston, lle y bu' n pregethu 
am ddeugain mlynedd. 

Daeth drosodd i'r wlad hon yn 1822, yn y gobaith y byddai 
hyuny'n cryfhau ei iechyd. Ymhlith y dynion enwog y bu'n ym- 
weled â hwy yr oedd Wordsworth, y bardd, un yr oedd Channing 
yn ymhyfrydu yn ei waith. 

Fel pregethwr daeth Channing i'w safle o ganlyniad i'r rhan a 
gymerth yn y rhwyg yn 1815 rhwng adrannau ceidwadol a rhydd- 
frydig yr Eglwys Annibynuol. Y pryd hwnnw y torrodd y ddadl 
Undodaidd allan, a chydnabyddid Channing fel avweinydd yr 
Undodiaid. Yn 1819 pregethodd ei bregeth enwog, The Baltimore 
Sermon. Effaith hon ydoedd rhoi ffurf i Undodiaeth y cyfnod. 
Mewn llai na blwyddyn dangosodd 130 o gynulleidfaoedd New 
England eu bod yn sefyll gyda Channing. Chwe mlynedd yn 
ddiweddarach sefydlwyd yr American Unitarian Association. 


EI SYNIADAU CREFYDDOL 


Ni ellir disgrifio Channing fel diwinydd mawr, ond bu'n meddwl 
yn ddwfn ac yn dreiddgar ar rai gwirioneddau. Pan gymhwyser 
ato ein safbwyntiau presennol y mae'n anodd mesur ei ddylanwad 
a'i werth. Perthyn y mae i'r gorffennol. Ond rhaid cydnabod 
fod Channing yn refoliwshonari yn ei ddydd. Gwir fod ei ddysg- 
eidiaeth grefyddol erbyn hyn wedi cyrraedd heibio i ffiniau ei’ 
enwad ; y mae bellach yn etifeddiaeth pob dyn meddylgar, a 
chanlyniad hynny ydyw anghofio'r rhai a fu'n gyfryngau i greu'r 
etifeddiaeth. The heterodoxy of yesterday becomes the orthodoxy 
oftoday. Ond yn ei ddydd yr oedd Channing yn heretic. 

Dwy flynedd cyn ei farw ysgrifenna, “You wish to know the 
history of my mind, but it would fill a volume. My inquiries grew 
out of the shock given to my moral nature by tbe popular system 
of faith which I found prevailing round me in my early ycars.” 
Teimlai fod syniadau cyffredin ei ddydd am lygredd y natur ddynol, 
a'r syniad am Grist a geir yn athrawiaeth yr Iawn, yn wadu 
daioni Duw. 

Sylfaen ei syniadau crefyddol oedd y Beibl. Testunau'r Beibl a 
fyddai'n setlo pob dadl. Onid dyna safbwynt yr “hen” Undodiaid 
yng Nghymru, dynion fel John James, Gellionnen, dilynwyr Priestley 
a Belsham? Awdurdod yr Ysgrythur—dyna faen praw y gwir- 
ionedd. Yr oedd yn anodd i'r dynion hyn weld mor anghyson oedd 
ei safbwynt. Rhaid oedd egluro'r Ysgrythur yng ngoleuni rheswm. 
Yn wir dywed Channing ei hun, “Teimlaf yn ddyledswydd arnaf 

aberthu i Gristnogaeth feddiannau, clod, bywyd, ond ni ddylwn 
aberthu i unrhyw grefydd y rheswm sy’n fy nghodi’n uwch na’r 
anifail, ac yn fy ngwneud yn ddyn. Ni allaf feddwl am sacrilege 
sy'n fwy na gwadu'r gyneddf uchaf a dderbyniasom oddiwrth 
Dduw. Trwy wneud hynny byddem yn ymladd yn erbyn y 
dwyfol sydd ynom. Cydnabyddai Channing fod lle i'r teimlad 
yn y bywyd crefyddol, ond ni fynnai i deimlad ddiorseddu meddwl 
a rheswm. 

Ar berson Crist Ariad ydoedd, ond ysgrifennai ar ddiwedd ei oes 
na bu ganddo fawr ddiddordeb i setlo ranc Iesu Grist. “We 
complain of the doctrine of the Trinity, that, not satisfied with 
making God three beings, it makes Jesus Christ two beings, and 
thus introduces infinite confusion into our conceptions of his 
character.” Llawer pwysicach yng ngolwg Channing ydoedd 
purdeb dilychwin cymeriad Iesu. “The more I know of Jesus, 
the less I can spare him, and this place which he fills in my heart, 
the guickening office which his character performs, is to me no 
mean proof of his reality and superhuman greatness.” Gwelii felly 
mai perffeithrwydd cymeriad sy'n cael y lle amlycaf ym mhregethau 
Dr. Channing. 

Credai mewn gwyrthiau.  Gwrthodai bregethu athrawiaeth yr 
Iawn, am y credai fod honno'n arwain dynion i gredu mai unig 
werth aberth Crist oedd symud ymaith ddigofaint Duw yn hytrach 
na chyfnewid calonnau dynion. 

Pan gyhoeddodd Channing ei weithiau yn 1841, dywed yn ei 
ragymadrodd iddynt, “The following writings will be found to be 
distinguisbed by nothing more than by the bigh estimate which 
they express of human nature. A respect for the human soul 
breathes through them.” _ Awgryma'r geiriau y pwyslais a osododd 
ar fawredd enaid dyn, ac yn hyn gwelir y gwahaniaeth dirfawr 
rhyngddo a thrend dysgeidiaeth ddiwinyddol ei gyfnod. Yn ei 
bregeth, “'The moral argument against Calvinism,” dywed nad yw 
duwioldeb yn ennill dim trwy ddibrisio natur dyn, canys yng 
ngallu'r natur yma i wybod a barnu am Dduw y mae sylfaen pob 
duwioldeb. Ar feddwl Channing gweli effaith syniadau athron- 
yddion politicaidd y cyfnod. Tra siaradai'r diwinyddion am. 
bechod gwreiddiol, am lygredd natur dyn, ac am oferedd pob 
ymdrech o eiddo dyn i godì, siaradai'r athronyddion politicaidd 
am iawnderau dyn a'i hawl i fywyd mwy perffaith. Dyma'r syn- 
iadau a oedd wrth wraidd Chwyldro America a Chwyldro Ffrainc. 
Fe gymrodd Channing gred yr athronyddion yn naioni cynhenid 
dyn, a symudodd hi i faes diwinyddiaeth. Ond cofier, er hynny, 
mai natur ysbrydol dyn ei hunan oedd sail ei gred yn urddas a 
mawredd dyn. “I do and I must reverence human nature. 
Neither the sneers of a worldly scepticism, nor the groans of a 
gloomy theology, disturb my faith in its godlike powers and ten- 

dencies . . . I know its history. I shut my eyes on none of its weak- 
nesses and crimes. I understand the proofs by which despotism 
demonstrates that man is a wild beast, in want of a master, and 
only safe in chains. But injured, trampled on, and scorned as our 
nature is, I still turn to it with intense sympathy and strong hope. 
The signatures of its origin and its end are impressed too deeply 
to be ever wholly effaced ...” O'i syniad am urddas dyn y 
datblygodd ei syniad am ryddid yr ewyllys a bod dyn yn fod cyfrifol. 

Ni chaniata gofod i sôn am Dr. Channing fel diwygiwr cym- 
deithas. Yr cedd ei grefydd yn ei orfodi i fod yn ddiwygiwr 
cymdeithas, a saif ei enw yn uchel ar restr y rhai a fu'n ymdrechu 
dros gyfleusterau addysg i'r werin, ac yn brwydro yn erbyn caeth- 
wasanaeth. Ond nid fel meddyliwr politicaidd y gwelir Channing 
ar ei orau. Er hynny, rhaid ei gydnabod fel un o arloeswyr 
Sociology Gristnogol. 


EI DDYLANWAD 


Pan ddathlwyd canmlwyddiant ei eni, dywedodd John Hamilton. 
Thom y pryd hynny: “. . . beth wnaeth Channing i ni? Fe 
gododd grefydd o gylch dadleuon, o gylch beirniadaeth, o frwydr 
y testunau . . . i oleuni dihysbydd gogoniant Duw yn disgleirio yn 
wyneb Iesu Grist.” Dyna wnaeth i'r enwad y perthynai iddo, ac 
i gylch helaethach na'i enwad. Paratôdd y ffordd i ddynion fel 
Theodore Parker, John Hamilton Thom, a James Martineau. Ar 
ei sylfaeni ef yr adeiladasant hwy. 

Ac nid perthyn yn unig i'r gorffennol y mae Chamning. Gwyddom 
am ei le mewn Hanes. Gwyddom hefyd fod datblygiadau diwin- 
yddol yr ugeinfed ganrif i gyfeiriad y cerddodd Channing oddi- 
wrtho, a pha le bynnag y dibrisir rheswm, a rhinwedd, a gallu dyn 
i ddewis drosto'i hunan, fel y gwneir heddiw gan Karl Barth ac 
eraill, y mae cenadwri Channing mor angenrheidiol ag erioed. 


“From off the starry peaks of song, . 
Thy spirit shows me, in the coming time, 
An earth unwithered by the foot of wrong, 
A race recovering its soul sublime.” 


NLHCNTHTDHNDHTHYTH LTT DNYTTFADHFYFACNFHATEHRHU 


Cam Ymlaen. 
(Parhad o tudalen 134.) 


MHELLACH, mae'r hawl i fywyd yn meddwl wrth gwrs nad 
ML gan yr un gallu daearol, bydded ddyn neu lywodraeth, 
hawl i gymryd bywyd neb pwy bynnag gan nad pa mor ddrwg 
ygallfod. ‘‘Na ladd” yw un o'r mwyaf pwysig o'r deg gorchymyn, 
ac ni chyfyngir mewn unrhyw fodd ar ei ystyr—nid peidio lladd 

hwn neu arall a ddywedir ond peidio lladd o gwbl. Er hynny i 

gyd, lladd a wna dyn a chymdeithas o hyd. Fel rheol condemnir 

gwaith dyn yn lladd ei gyd-ddyn gan yr eglwys yn ogystal a'r 

wladwriaeth, a rhoddir y llofrudd ei hun i farwolaeth fynychaf, a 

hynny gyda chymeradwyaeth yr eglwys. Ond pa faint mwy o 

hawl sydd gan y wladwriaeth i roi'r llofrudd i farwolaeth nag sydd 

gan y llofrudd i ladd ei gyd-ddyn? Ychydig iawn os dim yn 

fynych, mi gredaf. Nid yw dienyddio dyn am ladd dyn arall 

ddim amgen na rhoddi'r egwyddor o “lygad am lygad a dant am 

ddant” mewn grym'yng nghyfraith y wlad. Ac fel y gŵyr pawb, 

condemniwyd yr egwyddor hon yn y modd mwyaf dibetrus gan 

Iesu, a dylai'r eglwys sy'n proffesu ei ddilyn ei chondemnio hefyd. 

Nid yw'n ddigon gan yr eglwys i wadu Crist yn ymarferol fel hyn ° 
trwy gymeradwyo dyn-laddiad, ond ar adegau o wallgofrwydd 

cyd-genedlaethol fel y presennol â mor bell ag annog ei deiliaid a 

phawb a wrendy arni i ladd eu cyd-ddynion, canys ein cyd- 

ddynion ydynt er eu bod yn elynion inni at hyn o bryd. Hyd yn 

oed os yw'r eglwys yn credu fod y rhyfel hwn a'r un o'r blaen 

(1914-1918) yn rhai cyfiawn ac felly yn unol ag ewyllys Duw, ni 

fyddai ond gweddaidd iddi i adael yr annog beth bynnag i eraill— | 
i'r llywodraeth a'r awdurdodau gwladol, a'i chyfyngu ei hun i ofyn 
am faddeuant am bechodau'r byd sydd wedi dwyn y fath alanastra 
arnom, a dangos ei bod o ddifrif trwy edifarhau ei hunan. Pe 
bae Iesu'n byw yn awr byddai heb un amheuaeth yn wrthnebydd 
cydwybodol i bob rhyfel, ac os oes yna rywun a amau hyn credaf 
y dylai'r ffaith fod deiliaid yr eglwys forau am 1yw ddau can’ 

mlynedd, wedi êi farw yn wrthwynebwyr cydwybodol i ryfel yn 
ddigon i'w argyhoeddi. 

Yr hawl nesaf sydd gan ddyn yw yr hawl i ryddid, ac y mae hon 
bron mor bwysig â'r hawl i fywyd. Mae hon eto yn un gynwys- 
fawr iawn am y cynnwys yr hawl i ryddid corff a meddwl. O dan 
ryddid corff golyga fod gan bob un hawl i wneud a'i gorff ei hun 
fel y gwelo'n orau cyhyd na byddo hynny yn trethu ar hawliau 
pobl eraill, Rhaid iddo gofio, er hynny, nad yw bob amser yn 
ddoeth iddo fanteisio ar bob rhyddid sydd ganddo, am y gall trwy 
hynny droseddu yn erbyn deddfau Natur yn ei gorff ci hur ac felly 
orfod dicddef y canlyniadau poenus sy'n rhwym o ddilyn. Mae 
hawl dyn i wneud fel y mynno (o fewn terfynau neilltuol) â'i gorff 
ei hun yn meddwl wrth gwrs nad oes yna yr un sail i gaethwasan- 
aeth, (a chyda llaw mae clod yn ddyledus i'r grefydd Gxiistnogol 
am ei rhan yn nileu'r fasnach waradwyddus honno mewn cyrff 
dynol), ond golyga lawer mwy na hynny ; yn fyr golyga nad oes 
gan neb hawl i orfodi arall i wneud unrhyw waith na dim arall 
sydd yn niweidiol i'w iechyd neu yn ddiraddiol iddo fel plentyn 
Duw, ac yn hyn o beth mae gan yr eglwys lawer o le i gymryd 
rhagor nag un cam ymlaen. 

Yn nesaf deuwn i ystyried yr hawl i ryddid meddwl a rhyddid 
cydwybod. Golyga rhyddid meddwl hefyd ryddid i draethu barn 
wedi cymryd amser digonol i'w ffurfio. Fel y dywed yr hen 
ddihareb Gym1aeg : “Rhyddid i bob meddwl ei farn ac i bob barn 
ei llafar.” Yn hyn o beih 'roedd yr hen Gymry, mae'n amlwg, 
ar y blaen ar lawer o genhedloedd hyd yn oed yn y dyddiau hyn. 
Golyga rhyddid meddwl neu ryddid barn fod gan bob un hawl i 
ffurfio ei facn ei hun ar unrhyw gwestiwn a fo o dan sylw ar y pryd, 
ond rhaid cyfyngu rhyw ychydig ar yr hawl hon trwy ychwanegu 
y dylai pob un cyn cyhoeddi barn geisio cael gafael yn y ffeithiau 
ynglŷn â'r pwrcc o dan sylw. 

Hwyrfrydig iawn yw'r eglwys wedi bod trwy'r oesau i gydnabod 
yr hawl yma i ryddid barn a llafar. Tuedd pob rhan o'r eglwys 
iawnffyddol—Eglwys Roeg, Eglwys Rufain, Eglwys Loegr a'r 
gwahanol enwadau iawnffyddol—yw gwrthod i ddyn yr hawl i 
farnu drosto'i hun a gofyn iddo gyd-ymffurifio â'u syniadau a'u 
credoau hwy. Nid yn unig gomeddant i ddyn yr hawl i farnu 
drosto'i hun, ond â 1hai o horynt mor bell a choll-farnu am bob 
tragwyddoldeb pwy pynnag a feiddia fynnu'r hawl i beidio credu 
yn eu shiboleth hwy. _ Ond yr ydym ni fel Undodiaid a Christrog- 
ion Rhyddfrydig, i roi clod lle mae clod yn ddyledus, erioed wedi 
sefyll 1 i fyny yn gadarn dios yr hawl a'r fraint o ryddid barn a llafar 
a'i chwaer hawl rhyddid cydwybod, rhyddid i addoli Duw yn unol 
â delfrydau gorau ac uchaf yr enaid. Does ond eisiau cofio am 
droad allan y Ddwy Fil yn yr 17eg ganrif, am Theophilus 
Lindsey, Joseph Priestley, Gwilym Marles ac enghreifftiau cyffelyb 
i brofi fod hyn yn wir. Yn anffodus, ofnaf nad yw rhai o'r gen- 
hedlaeth bresennol o Undodiaid lawn mor iach yn y ffydd ar y 
pwnc hwn, a barnu oddiwrth rai digwyddiadau diweddar yn y 
Sir yma, a chredaf ei bod yn bryd i ni fel Undodiaid i wneud ein 
safbwynt yn glir ar y pwnc yma. Voltair, yr awdur a'r rhydd- 
feddyliwr Ffrengig enwog, 'rwy'n meddwl, a ddywedodd rywbeth 
yn debyg i hyn: “Rwy'n hollol arghytuno â'r hyn ddywedwch, 
ond mi ymladdaf hyd farw cr sicrhau i chwi yr hawl i'w ddweud.” 
Dyna ddylai fod ein safbwynt nir.nau fel eglwysi Undodaidd ar y 
pwnc yma o ryddid barn a llafar a rhyddid cydwybod. 


(3) DYLETSWYDD DYN TUAG AT EI GYD-GREADUKIAID. 


Dywedaf ei gyd-greaduriaid am mai creadur o ryw fath yw dyn 
hefyd, wedi deilliaw o greaduriaid îs nag yw ef yn bresennol ac 
wedi dadblygu i god y mwyaf o'r holl greaduriaid. Dylai dyn 
felly amddiffyn ymhob modd y gallo y creaduriaid is-raddol iddo, 
ac i ryw fesur rhaid dweud ci fod yn gwneud hynny, e.e., yn y 
wlad hon a gwledydd eraill hefyd cospir pwy bynnag sydd yn 
arfer creulondeb tuag at greadur mud, ac y mae yna Gymdeithas 
(S.P.C.A.) sydd a'i hamcan i ddwyn i gosp pwy bynnag a ddelir yn 

ac a brofir ei fod wedi camdrin rhyw anifail neu'i gilydd, o iâr 
neu gath i fyny. Yn anffodus, er hynny nid yw'r gyfraith na'r 
Gymdeithas a nodais yn gyson â hwy eu hunain yn y mater hwn, 
canys er y cospant greulonderau bach a mawr tuag at anifeiliaid, 
eto caniatânt y creulonderau gwaethaf o lawer—yn wir, gwneir 
eithriadau arbennig yn y gyfraith «r caniatau'r creulonderau 
erchyll hyn. Beth yw'r creulonderau yma y cyfeiriaf atynt? 
Mewn gair, y creulonderau hynny ydynt a gynwysir o dan yr enw 
bywdrychiad neu v1v1section, i ddefnyddio'r gair Saesneg sydd hyd yn 
oed i ni'r Cymry lawer iawn yn fwy cyfarwydd na'r gair Cymraeg. 
Beth a olygir wrth vivisection, ynte ? Yn fyr, golyga wneud arbrofion 
ar anifeiliaid byw er ceisio, fel yr honnir, chwilio allan achosion 
gwahanol glefydau a'r modd i'w gwella. Yn y ddeddf, mae'n wir, 
proffesir gwahardd arbrofion ar geffylau, cŵn a chathod sy'n debyg 
o achosi poen, ond pan gaiff yr ; arbrofwr ryw dystysgrifau reilltuol 
(E, EE, ac F) gwneir i ffwrdd â'r gwaharddiad yma, ac fel mater 
o ffaith gwneir miloedd lawer o arbrofion bob blwyddyn sy'n peri 
poen dirdynnol i'r creaduriaid hyn sydd yn teimlo poen bron 
cynddrwg â dyn. A beth yw'r esgus dros yr arbrofion dieflig hyn 
a miloedd lawer eraill tebyg iddynt—yn agos i filiwn bob blwyddyn 
ar greaduriaid diniwed bach a mawr? Yr esgus yw y gellir trwy- 
ddynt gael allan achosion gwahanol glefydau a'r modd i'w gwella. 
Ond a barnu oddiwrth ystadegau'r clefydau yma ychydigneilltuol yw 
effaith yr arbrofion hyn. Gwir fod rhif y marwolaethau o rai o'r 
clefydau yma wedi mynd lawr ryw ychydig, neu gryn dipyn mewn 
rhai achosion, ond nid oes un prawf mai effaith yr arbrofion a 
nodwyd yw'r lleihad yma. Yn hytrach, y tebygolrwydd mawr yw 
mai effaith glanweithtra mwy cyffredinol a bwyd mwy iachusol yw. 

Ond hyd yn oed pe bae'r lleihad i'w briodoli yn gyfangwbl i'r 
arbrofion creulon hyn ar greaduriaid diniwed, pa ddyn gwerth yr 
enw a fyddai'n fodlon manteisio arnynt er mwyn estyn ei fywyd ar 
y ddacar am ryw ychydig flynyddoedd ? Prin y credaf y byddai'r 
fath ddyn yn deilwng o'r enw. Nid yw byw ychydig amser yn 
hwy yn y byd yma ar draul poenydio creaduriaid diniwed sy'n 
dibynnu arnom ni i ofalu am danynt fel tâl am y gwasanaeth a 
roddant inni, nid yw byw felly yn glod i neb. Fel y dywedodd y 
diweddar Arglwydd Brif Farnwr Coleridge, nid oes yna y fath beth 
a chreulondeb angenrheidiol mwy na phechod angenrheidiol.” 
Beth wna'r Eglwys Gristnogol yn wyneb yr anfadwaith hwn? 
Fel corff o bobl sy'n proffesu dilyn Iesu Grist a ddywedodd nad 
yw hyd yn oed aderyn y to yn syrthio i'r ddaear heb ofal Duw 
amdano, gellid disgwyl iddi brotestio yn y modd mwyaf pendant 
yn erbyn y fath gamwri, ond hyd y gwn i nid yw erioed wedi 
gwneud y fath beth, er fod rhai o'i deiliaid wedi gwneud hynny. 
Mae felly yn hen bryd, ynte, i'r eglwys ddihuno i’ Tr ffaith fod y 
gwaith dieflig hwn yn mynd ymlaen megys o dan ei thrwyn ac y 

dylai brotes:io ag un llais digamsyniol yn ei erbyn. Mae creulon- 
derau tebyg i'r rhai hyn yn erbyn creaduriaid di-amddiffyn yn 
waeth o gryn lawer na chreulondeb tuag at ddyn, a hynny am y 
rheswm syml y gall dyn ei amddiffyn ei hun yn llawer gwell na'r 
anifail. h 

Enghreifftiau eraill o ymddygiad tuag at anifeiliaid lle mae 
cydwybod dyn wedi bod yn cysgu trwy'r oesau ac heb ddihuno o 
hyd yw hela llwynog neu ysgyfarnog neu'r creadur prydferth a 
diniwed hwnnw, y carw, ac hefyd redegfeydd ceffylau. Tebyg y 
bydd y rhan fwyaf ohonoch yn synnu fy ngblywed yn enwi'r uchod 
fel enghreifftiau o greulondeb tuag at anifeiliaid. Ond rhowch 
eich hunain yn lle'r llwynog a'r 'sgyfarnog a'r carw, neu beth 
bynnag, ceisiwch wneud hynny, ac os llwyddwch credaf y gwelwch 
ar unwaith nad yw yn gydweddol â natur dyn fel plentyn Duw i 
ddefnyddio ugain neu ragor o gŵn mawr i hela un creadur bach 
sydd lawer llai nag un ohonynt, oddieithr y carw. Faint o'r hyn 
a eilw'r Sais yn sport neu fair play neu cricket sydd mewn peth o'r 
fath? Credaf y byddwch yn barod i gydnabod ar unwaith nad 
oes dim. Ymhellach, beth am yr hyn a gymer le pan ddelir y 
llwynog neu'r carw gan y cŵn ?_ A all un o honoch ddweud ei fod 
yn deilwng o ddyn fel plentyn Duw a chyfaill yr anifail? Prin y 
ciedaf y beiddia neb ddweud ei fod. I'm tyb i mae yn fwy cyd- 
weddol ag ymddygiad anwariaid neu ganibaliaid Canolbarth 
Affrig. Ac am redegfeydd ceffylau, a ydych erioed wedi ceisio 
eich rhoi eich hunain yn lle'r ceffylau ? A oes yna rywun a feiddia 
ddweud ei bod o ryw bleser i'r ceffyl druan gael ei orfodi i redeg 
nes bron torri ei wynt ac weithiau nes ei fod yn syr.hio yn farw 
cyn neu ar ddiwedd y rhedegfa? Ni chredaf fod yna neb mor 
rbyfygus a mentro gwneud hynny. Credaf y byddwch oll yn barod 
i gydnabod na ddylai un dyn byw borthi ei bleserau ar draul peri 
poen neu ofid i unchyw ddyn neu greadur arall. Os felly, ai ni 
chredwch y dylid rhoi terfyn unwaith ac am byth ar bethau tebyg 
i'r thai a nodwyd, ac ymhellach ai nid ydych yn barod i gydnabod 
mai yr eglwys a ddylai symud ynghyntaf i ddwyn hyn i ben ? 
Yn sicr, os yw yr eglwys i gadw ei lle honedig fel tywysydd y 
ddynoliaeth mewn materion moesol ac ysprydol, rhaid iddi ddihuno 
o'i chysgadrwydd oesol a chymryd ei lle priodol fel y sefydliad 
mwyaf tarawiadol i wneud egwyddorion ei sylfaenydd, y dyn Crist 
Iesu, yn ymarferol ac felly wneud wyneb y ddaear yn fwy tebyg i 
wyneb y nef. Gwneud rhyw ychydig tuag at ddwyn hyn i ben 
oedd fy amcan wrth gynllunio'r anerchiad hwn, a gadawaf i'm 
gwrandawyr farnu pa faint o lwyddiant os dim sydd wedi bod ar 
fy ymdrech. 


nuu THL YH YR Y TYN HT 


154 YR YMOFYNNYDD 


Priodasau. 


Ar Awst 3, yng Nghapel Mair 'Aberteifi, EVAN OWEN GRIFFITHS, 
Maglona House, Llandysul a BLODWEN EVANS, Moelhedog-isaf, Pontsian, 
Gwasanaethwyd gan y Parchn. E. O. Jenkins a D. Rhydderch, B.A. 


AR Awst 15, yng Nghapel y Graig Trebanos, CLIFFORD HOLMAN DAVID 
THOMAS, Clydach (yn awr yn y South Wales Borderers) a VIOLET HOPKINS, 
'Trebanos. Gwasanaethwyd gan y Parch. J. D. Jones. 


AR Awst 22, yng Nghapel y Graig Trebanos, RONALD.LEWIS, Ynysmeudwy 
a NANCY EVANS, Pontardawe. Gwasanaethwyd gan y Parch. J. D. Jones. 

Marwgofion. 


GORFFENNAF 21, yn 67 oed, bu farw JOHN JONES, annwyl briod Eleanor 
Jones, Esgeringlis, plwyf Llanwnnen, gan adael priod, chwe mab, dwy ferch, 
dwy chwaer, brawd, a pherthynasau eraill, mewn galar o'i golli. Dioddefodd 
gystudd maith a phoenus ; a da oedd iddo, ar un olwg, gael gollyngdod ; eithr 
bydd bwlch amlwg yn y cartref ar ei ôl, oblegid bu'n briod a thad gofalus a 
diwyd, gyda'i olwg yn wastad ar les.ei deulu. Dyn o rodiad cywir, o ysbryd 
tangnefeddus, a chymydog parod i helpu lle y gwelai angen ; a pherchid ef yn 
fawr gan bawb a'i hadwaenai. _ Ymaelododd ef a'i deulu yng Nghapelygroes rai 
blynyddoedd yn ôl ; a hyd yr analluogwyd ef gan yr afiechyd a derfynodd yn ei 
farw, bu'n aelod ffyddlon. Claddwyd ei weddillion ym mynwent y capel uchod 
y dydd Sadwrn dilynol, a daeth torf anarferol luosog ynghyd i dalu iddo eu 
cymwynas olaf. Gwasanaethwyd yn y tŷ gan y Parchn, L. Williams, Rhydygwin, 
a Giraldus Jones, Ffaldybrenin. Yn y capel, darllenwyd Salm gan y Parch. 
D. J. Jones, Llangynog, yr emynau gan y Parch. E. S. Morgan, ficer Llanwnen, 
a phregethwyd gan y gweinidog, y Parch. A. J. Martin, B.A. Gwasanaethwyd 
ar lan y bedd gan y Parch. S. E. Bowen a'r Parch. E. O. Jenkins. Cyfeiliwyd a 
chwaraewyd y “Dead March” gan Miss Jones, Castell-Elwyn. 


Awsr 8, yn 8 Blue Street, Caerfyrddin, yn 55 mlwydd oed, JOHN GWILYM 
HARNAMAN, priod annwyl ysgrifennydd Capel Parcyfelfet. Daeth y diwedd 
yn lled sydyn ar ol 24 mlynedd i'r mis o fywyd priodasol yn llawn o adgofion melys. 
Brodor o Ddinbych oedd yr ymadawedig, dyn o dymer wylaidd a didwrw, un 
na ymwthiai ei hun i'r blaen, un cyfeillgar a pharchus ymhlith ei gyd-weithwyr. 
Gwasanaethodd gyda'r Royal Artillery yn Ffrainc drwy y Rhyfel Mawr, a thebyg 
fod hyn wedi gadael ei ôl ar ei gyfansoddiad. Gyda'r Royal Artillery hefyd y 
mae ei unig fab yn bresennol, ac wedi gadael am ryw ffrynt cyn marw ei dad. 
Yn ei galar am ei gŵr yn ogystal a phryder am ei mab cydymdeimlir yn fawr â 
Mrs. Harnaman yn y capel ac yn y dref lle y mae'n weithgar gyda phob achos da. 
Claddwyd yng nghladdfa gyhoeddus Caerfyrddin ar Awst 11, y Parch. Simon 
Jones yn gwasanaethu yn y tŷ ac yn y capel, a'r Parch. Idris M. Jones, curad 
Eglwys Sant Pedr yn y gladdfa, yr angladd yn anghyoedd. 


Awsr 18, bu farw MARY THOMAS, Waungoy, Llangybi yn 75 mlwydd oed. 
Flynyddoedd yn ôl bu yn byw yng nghymdogaeth Llanybyther, a'r pryd hwnnw 
yn mynychu y gwasanaethau yng Ngalltyplaca. Claddwyd y dydd Gwener 
dilynol yng Ngalltyplaca. Gwasanaethwyd ar yr achlysur gan y Parchn. T. 
Lloyd, Llangybi a S. E. Bowen. Gadawodd briod mewn galar ar ei hôl. 

Awsr 27, yng Ngelliwreiddon, Penybanc, Rhydaman, JOHN WILLIAMS, 
yn 66 mlwydd oed. Claddwyd y dydd Llun dilynol yng Nghapelycwm. Gwas- 
anaethwyd yn y capel ac ar lan y bedd gan y Parchn. S. E. Bowen a S. Morgan. 
Gadawodd briod a mab mewn hiraeth ar ei ôl.. Merch yw Mrs. Williams i'r 
diweddar Mr. Thomas, Tyngrug-isaf, ac y mae hi yn dal o hyd yn ei serch a'i 
charedigrwydd tuag at Gapelycwm. _ Cydymdeimlir a hi a'i llysfab yn eu galar. 


Awsr 28, yn 76 mlwydd oed, JOHN LLOYD, Ouarry Villa, Cwmsychbant, 
plwyf Llanwenog. Nid oedd ei iechyd yn dda ers mwy na blwyddyn, ond tua 
deufis y bu yn orweddog. Yn ardal Cwmsychbant y treuliodd ei fywyd oddiar 
pan oedd yn ddeuddeg oed, ac yr oedd yn un o'i phobl amlycaf a phwysicaf. 
Bydd yr ardal yn wag hebddo i'r rhai sydd yn byw yno yn awr. Cychwynodd 
fel saer maen. Daeth yn berchen fferm Tyngruguchaf, a buyn amaethu yno hyd 
i'w fab hynaf gymeryd y lle. Bu yn un diwyd iawn, a thrwy ei ddiwydrwydd a'i 
ddarbodaeth yr oedd wedi gwella ei amgylchiadau bydol yn fawr. Nid esgeulus- 
odd ochr grefyddol bywyd. Ymaelododd yn gynnar yn eglwys Capelybryn. 
Yr oedd yn un o'r rhai a gychwynodd yr achos yn Nghwmsychbant. a bu yn 
llafurio ynglŷn â chodi y Capel yno. Yr oedd o feddwl craffus, ac o amgyffrediad 
cryf, a medrai gynorthwyo gyda gwahanol adrannau o'r eglwys a chyda gwahanol 
gymdeithasau yn yr ardal. Treuliodd fywyd defnyddiol, a gwelir ei eisiau. 
Claddwyd ym mynwent Capel Cwmsychbant. _ Pregethwyd yn y capel gan y 
Parch. Lewis Williams a chyflawnwyd y rhannau eraill o'r gwasanaeth gan y 
Parchn. E. Gwilym Evans, B.A., Stanley Thomas, Seion Cwrtnewydd, Bryn 
Davies, Brynteg, a S. Morgan, Ficer Llanwenog. Gadawodd briod, dau fab, 
un merch, dwy ferch yng nghyfraith, ŵyrion, un brawd, un chwaer, a llawer o 
berthynasau eraill mewn hiraeth mawr. Boed i'r brofedigaeth hon fod yn 
achlysur i Dduw i gael ei ddwyn yn nes atynt, fel y gallo ei ddatguddio'i hun yn 
eglurach iddynt, ac y bo eu hyder yn cynhyddu cymaint ynddo nes i'w galar a'u 
tristwch ddiflannu, ac iddynt yng ngoleu ffydd foddloni a chredu mai Duw da 
sy'n llywodraethu. 


An ddydd olaf mis Awst yn Aelybryn, Llanfihangel-ar-arth bu farw DAVID 
DAVIES a'i briod ELIZABETH DAVIES, y cyntaf yn 87 mlwydd oed a'r olaf 
yn 85 mlwydd oed. Dydd eu cynhebrwng oedd Gwener, Medi 4. Gwasanaeth- 
wyd yn y tŷ gan Ficer Llanllwni a Ficer Llanfihangel-ar-arth ; pregethwyd ym 
Mhantydefaid gan y gweinidog. Hapus bu ymadawiad ein hen gyfeillion. 
Wedi cael byw yng nghwmni ei gilydd drwy lawer haf a gaeaf, wedi cael cyd- 
weithio a chyd-addoli a chyd-obeithio ar droeon maith yr yrfa, ennillasant y 
fraint o gyd-ymadael â'r byd hefyd, law yn llaw, dau blentyn Duw yn mynd 
adref yng nghwmni ei gilydd. “Cariadus ac annwyl oeddynt yn eu bywyd, 
ac yn eu marwolaeth ni wahanwyd hwynt ? 


Mepr 10, DAVID BOWEN, annwyl briod Esther (Hettie) Bowen, Islwyn, 
'Talgarreg yn 74 mlwydd oed. Brodor o ardal Cribyn ydoedd, ond wedi ymbriodi 
daeth i fyw at Mrs. Bowen ym Mhenlon, Meinigwynion. _ Yno cawsant flynydd- 
oedd o hapusrwydd a dedwyddwch. _ Cymerai ddiddordeb mawr mewn trin y tir 
a magu anifeiliaid, a phan alwai cyfaill cai hwyl fawr yn mynd dros faterion y 
dydd. yn blwyfol, sirol, a gwladol. Hoffai scwrs, a medrai ei gwneud yn wir 
ddiddorol a'r siarad i gyd yn ddiwenwyn. _ Ychydig flynyddoedd yn ôl dechreu- 
odd waelu ; pylodd y cof a'r sylw ; er hynny ai oddiamgylch hyd nes i lesgedd 
gario'r dydd, pryd y cyfyngwyd arno i'w aelwyd ac yn ddiweddarach i'w wely. 
Cafodd gystudd maith a chaled, a chafodd ei briod nerth rhyfeddol i ddal ati i 
weini arno. Gadawodd mewn galar briod a mab, brawd, dau fachgen a fagwyd 
ganddo, a llawer o gyfeillion. Claddwyd y dydd Sadwrn «dilynol ym mynwent 
Capelyfadfa, a gwasanaethwyd gan y Parchn. E. O. Jenkins a H. Ponsford. 

Dypp Mawrth, Medi 29 bu farw MARY WALTERS, Winllan, Prengwyn, 
Llandysul yn 76 mlwydd oed. Claddwyd ei gweddillion marwol ym mynwent 
Pantydefaid dydd Gwener, Hydref 2 yng ngwydd cynulleidfa fawr o berthnasau 
a chyfeillion. Gwasanaethwyd yn y tŷ gan y Parch. E. O. Jenkins ; yn y capel 
gan y Gweinidog ac ar lan y bedd gan y Parch. D. A. Thomas a'r Parch. D. A. 
Williams. Yn ystod y gwasanaethau talwyd teyrnged uchel i gymeriad yr 
ymadawedig chwaer ; soniwyd am ei llafur a'i dyfal-barhad ac am ei ffyddlondeb 
fel priod a mam. _ Estynnwn ein cydymdeimlad llwyraf i'r teulu yn eu hiraeth 
a'u galar. y 

Nodion yr Eglwysi. 

CILIAU AERON.—Pleser mawr gennym hysbysu am lwyddiant Miss Joan 
Hughes, merch ieuengaf Mr. a Mrs. Evan Hughes, Ciliau Aeron Stores. Mae 
wedi pasio yr Intermediate Stage mewn Typewriting yn y dosbarth blaenaf gydag 
anrhydedd. Llwyddo a wnel eto. 


RHYDYGWIN.—Penodwyd Mr. Jenkyn Samuel Davies, mab y diweddar 
Mr. a Mrs. Davies, Llythyrdy, Felinfach, gan y Bwrdd Iechyd Cymraeg yn 
Arolygwr yng Nghasnewydd, Sir Fynwy. Mae ar hyn o bryd yn yr un swydd 
yn Welshpool. Symudiad er gwell iddo ydyw hwn. 

CAPELYFADFA A LLWYNRHYDOWEN.—Cynhelir Cyfarfod Cyhoeddus 
yn Llwynrhydowen. Sadwrn, Tachwedd 7, 1942 am I o'r gloch i longyfarch y 
Gweinidog ar gwblhau ohono 40 mlynedd yn y weinidogaeth yny lle. Cadeirydd 
— Y Prifathro W. S. Jones, Caerfyrddin. _ Estynnir croeso i bawb. 


LLUNDAIN.—Cyferfydd yr Eglwys Undodaidd Gymraeg yn Unity Church, 
Upper Street, Islington, N. Balch iawn oedd gennym gael gweld a chlywed y 
Parchedig D. Delta Evans yn ein gwasanaeth mis Medi. Rhoes inni bregeth 
rymus ac amserol ; ei bwnc ydoedd “Cariad” —sydd gymaint o'i angen yn y byd 
heddiw. Daeth nifer dda i'r gwasanaeth, a phleser oedd gweled amryw ddieithr- 
iaid yn eu plith. Erfynnir ar y Parchedig T. L. Jones gymryd y gwasanaeth ar 
y Sul cyntaf o Dachwedd am chwarter wedi pump. 


HEN DY CWRDD, TRECYNON.—Nos Sadwrn, Medi 5, perfformiwyd gan 
Barti Drama Trecynon “Our Bessie” er budd eglwys yr Hen Dŷ Gwrdd. Fel 
arfer yr oedd perfformiad y parti enwog hwn yn feistrolgar, y cynulliad lluosog 
iawn yn gorlenwi'r neuadd, a phawb o'r dyrfa fawr yn eu hwyliau gorau gan 
fwyniant y chwarae. Y cyfarwyddwr oedd ein gweinidog, y Parch. E. R. Dennis, 
a chawsom orau pob aelod o'r cwmni. Yn absenoldeb yr Henadur W. M. 
Llewelyn, Y.H., llywyddwyd gan Mr. D. T. Williams. I'r parti am eu caredig- 
rwydd i ni fel eglwys y mae'r diolch gwresocaf yn ddyledus, canys credwn y daw 
elw sylweddol i'r drysorfa drwy eu hymdrech. _ Diolchir hefyd i bawb a wnaeth 
rywbeth er sicrhau'r llwyddiant arbennig hwn. Yr ysgrifennydd oedd Miss 
Edith Howells, a Mr. D. T. Williams oedd y trysorydd. 


Cynhelir GYRDDAU'R HYDREF yng Nghapel CWMSYCHPANT 
ar ddyddiau Mawrth a Mercher, Hydref 20 a 21, 1942. 


Nos Fawrth am 6.30.—Pregethau gan y Parchn. AUBREY J. MARTIN, B.A. a 
'T. OSWALD WILLIAMS, M.A. 

Dydd Mercher am 2.30—Pwyllgor y Gymdeithas. Am 3.30—Pregeth gan y 
Parch. E. Gwitym Evans, B.A. Am 6—Pregethau gan y Parchn. 
D. JAcoB Davies a J. D. JONES, B.A., B.D. 


Argraffwyd gan 7. D. Lewis a'i Feibion yng Ngwasg Gomer, Llandysul. 


I HAVE A KEY By G. STEPHENS SPINES, M.A., 

(Chapters on World Problems) Price—t1/- (by post 1/13) “* As full of 
good thingsas a plum pudding in peace time '”—.Non-Subscribing Presbyterian 
A GOLDEN TREASURY OF THE BIBLE (and Apocrypha) 

Edited by MORTIMER ROWE, B.A. assisted by Principal H. MoLA0HLANW, 
and PROFESSOR DOROTHY TARRANT.. 1,076 pages er. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
» 5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.LITT. Twenty-two books of 
different titles and authors. 1/- each (by post 1/14). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following: 
From Primitive to Modern Religion by R. F. Rarrray, M.A., PH.D.; 
World Vision by L. J. BELTON, B.A., M.So.; Is there a Religious Basis 
for Society? by SIDNEY SPENOER, 'B. A.; God, Commonwealth and 
Afterlife by BAsIL VINEY ; A Possible Religion—the Christian way of 

. _ life by BASIL MARTIN, M. A. (the author of ‘ An Impossible Parson ’). 

WAYS TOWARDS THE SPIRITUAL LIFE 

By Dr. G. DawEs Hioxs, (Addresses to Students of Carmarthen Pres- 
byterian College) Cheap Edition with stiff board cover. 1/- (by post 1/2). 

THE IMMORTAL SOUL IN DANGER 
by JAN Masaryk, Minister for Foreign Affairs in Czechoslovac Republic 
(1941 Essex Hall Lecture.) 1/- each (by post 1/14). 

CAN WE STILL BELIEVE IN MAN? 
by LESLIE Betton, B.A., M.Sc., formerly Editor of “* The Inquirier ” 
(now of Sheffield.) Price 1/- (by post 1/14.) 


The Lindsey Press, 5 Essex Street, Strand, London, W.C.2. 
Llyfrau Newydd | 

Stori Tair Cenhedlaeth 


gan Vioelona . 

PENNILL 2 THON @ Cerddi Doniol 
gan W. R. Evans 
DYMA A DDYWED Y Tyst :— 
4 MW MGAIS ar lin ellau awen Idwai Jones yw ‘ Pennill a Thone’ 
Y mae’: canu'n ysgafn heb fod yn wag, a phriodwyd geiriau 
ac alaw yn fedrus iawn. Y mae'r testunau hefyd yn amscr- 
ol... ambell i ergyd fraeth o feirniadaeth fydd yn iechyd i 
gynulleidfa eu clywed.” PRIS--2/- ; trwy'r post —2/3 

ACCURACY 
depends on SIGHT 


Perfect co-ordination of hand and eye i 
necessary to achieve success. Much depends 
on sight. The training of years is useless if 
sight is defective. Why not make sure that 
you are giving the best to your job by having 


your sight examined without delay ? 


CECIL JONES 


Fs OA, F.S.M.G. 
Qualified Ophthalmic Optician 
31 GREAT DARKGATE STREET 

Pris 3c. y mis; drwy y Post, 4s. oc. y flwyddyn. Danfonir 6 copi ac 
ychwaneg yn ddidraul drwy'r Post. 
Anfoner Erthyglau, Llyfrau i'w hadoly$u, etc., i'r Golygydd— 
Y Parch. J. D. Jones, B.A., B.D., 211, Swansea Road, 
'Trebanos, Swansea. 

Fwyllgor Ymgynghori—PnirArBRO W. S. JONEs, M.A., M.Sc. ; PARCHN. S. E. 
Bowen ; D. JAcos Davies ; ; E.R. Dennis ; D. EVANS ; E. G. Evans, B.A. ; 
E. O. JENKINS ; J. IsuAN JONES, M.A. ; SIMon Jones, B.A. ; A. J. Martin, B.A. ; 
J. Mares THOMAS, M.A.; Lewis WILLIAMS ; TC), WILIAMS, M.A.; a'r 
Dr. D. J Davies a Mr. D. ‘Jones. i 


Yr archebion a'r taliadau i'w hanfon i'r Cyhoeddwyr— - 
J.D. Lewis a'i Feibion, Swyddfa'r “ Ymofynnydd’’, Llandysul. 

Golygydd—Y Parch. 7. D. JONES, B.A., B.D. 

Gwasg Gomer 1892—1942. 


YDA llawenydd mawr y mae'r YMOFYNNYDD yn llongyfarch 

Gwasg Gomer ar ddathlu ohoni ei hanner can mlwydd oed. 

Oddiar ddechrau'r ganrif bresennol Gwasg Gomer a fu'n 
argraffu'r YMOFYNNYDD. Gwelir felly fod y berthynas rhyngddynt 
yn un agos ac annwyl. Gyda llaw, rhifyn Awst diwethaf oedd y 
pum canfed a ddaeth allan o Wasg Gomer. Yng nghwrs cyhyd o 
amser gwelodd y misolyn lawer cyfnewidiad—cyfnewidiadau mewn 
golygyddion, cyfrannwyr, a diwyg ; cyfnewidiadau yn yr argraffdy, 
cysodwyr yn mynd a dod, peiriannau newydd yn cymryd lle'r hen. 
Gwelodd hefyd Wasg Gomer yn mynd rhagddi o nerth i nerth, 
ei chyhoeddiadau'n cynyddu, a maint ei dylanwad ar lenyddiaeth 
Cymru'n mynd yn fwy. | 


Credaf mai dyma'r man i gydnabod llawer iawn o garedigrwydd 
ar ddwylo'r brodyr Lewis. Iddynt hwy, yn yr amser hwn o 
brinder papur a llawer iawn o anawsterau eraill, yr ym yn ddyledus 
fod yr YMOFYNNYDD yn parhau mewn cystal gwedd. Am eu gofal 
amdano diolchir iddynt yn fawr iawn. Fel eu crefftwaith, yn 
ddifrychau a chain, y mae eu boneddigeiddrwydd hwythau. 


Pan gododd Gwasg Gomer safon argraffwaith yng Nghymru 
gwnaeth gymwynas i'n cenedl. Dymuna'r YMOFYNNYDD iddi 
lwyddiant mawr yn ei gwaith. 

Y GoLycGypp, 

Atgofion. 


J MD Db EW is 


OEDD Daniel Troedrhiw'rhate yn siop Gomerian nos Sadwrn. 

Yr oedd yn ei hwyliau gorau ac yn canu rhyw benillion 

gwerin. Yr oedd J.D. yn glustiau i gyd ac wrth ei fodd. 
Yr oedd Mrs. Lewis hithau y tu mewn i'r cownter yn dotio ar ei 
glywed ac yn troi at ei gŵr : “John, sgrifenna nhw lawr.” Dig- 
wyddiad syml na ddeuthum i wybod ei iawn ystyr a'i arwyddocâd 
am flynyddoedd lawer. Mawr eich braint chwi a gafodd gwmni 
a chyfeillgarwch agos y boneddwr deallus, llengar, ac ymchwilgar, 
JoHN Davin Lewis. O na chawsai fyw flynyddoedd yn hwy fel 
y cawswn innau, grwt ifanc, ei glywed yn sôn am hanes, traddod- 
iadau a llên gwerin cylch Llandysul ; cael gweld ei gasgliad gwych 
o faledi Cymru, a chael fy arwain yn llaw meistr hyd llwybrau llên, 
hanes a llyfryddiaeth Gymraeg. Ond, ysywaeth, daeth 1914 yn 
rhy fuan, a chofiaf am Ifan a minnau, dau aelod dinod o'r staff, 
yn angladd J. D. Lewis, a'n hieuengoed yn ein rhwystro rhag 
sylweddoli gwir fawredd y cadarn a gwympasai yn Israel y 
diwrnod hwnnw. 


MRS. J. D. LEWIS, GOMERIAN 


Ond am Mas. Lewis, arall oedd ei thalent a'i diddordeb hi. 
Meddai ar galon fawr, a charedigrwydd, haelioni a chydymdeimlad 
ymarferol yn ei llanw i'r ymylon. Croeso dibendraw, lletygarwch 
calonnog, di-steil, a Williams Pantycelyn a Gwilym Hiraethog, yn . 
hollol ddigywilydd, yn cymryd lle anrhydeddus ar barwydydd 
cegin groesawgar y Fedyddwraig selog hon. Y mae Gomerian 
wedi newid llawer. (Credaf fod rhannau ohono wedi symud i'r 
Rhoslwyn). Nid oes ieir a gwenyn yn y cae bach ; na moch ar 
waelod yr ardd ; na phoni bach yn y stabal ger llaw. . Ni chewch 
orchymyn i fynd yn ddisymwth i rwymo i Waunlluest ; i "mofyn 
menyn i'r Brafle ; neu i ardd Black Swan i dynnu afalau ; neu i'r 
Lestus yn Nyffryn Cerdin â phapur papuro ; neu liw nos, â thorth 
o fara neu bownd o fenyn, neu ddarn cosyn, neu ryw ddilledyn i 
rywun neu'i gilydd yn y pentref. Ond y tu ôl i'r gorchwylion a'r 
gorchmynion hyn oll yr oedd Chwaer Trugaredd. Aeth ‘ Gwasg 
Gomer ’ yn enw cenedlaethol erbyn hyn. _ Gwelir yma feistrolaeth 
ar grefft argraffu a chelfyddyd cyhoeddi llyfrau cain. Y mae graen 
a chrefftwaith meistraidd ar bopeth a ddaw o'r swyddfa argraffu 
a'r tŷ busnes hwn. I'r “ Brodyr Lewis’ a'r crefftwyr medrus y 
mae'r clod am y datblygiad a'r cynnydd hwn mewn gwaith a 
chelfyddyd. Ond Mrs. Lewis biau'r clod o hyd am ddysgu bod 
gwaith gonest, dynoliaeth iach, caredigrwydd a chymwynasgarwch 
yn fwy effeithiol a chyrhaeddbell na'r peiriannau gorau a'r gelf- 
.yddyd fwyaf diweddar. Er prydferthed y patrymau a'r blodau 


YR YMOFYNNYDD 159 


oedd ar lawer cnotyn o bapur papuro yn ci hadran arbennig hi o'r 
fusnes, mil prydferthach oedd y blodau a dyfodd yn ei bywyd, ac . 
erys eu peraroglau o hyd. 

Ydwyf, 'rwy'n parhau i weld Mrs. Lewis y tu ôl i gownter 
Gomerian hyd heddiw. 


SIONES Y.PRINTER? 


Ie, hanner can mlynedd yn ôl ar nos Lun, Medi 13, 1892, y daeth 
* Jones y Printer’ i aelwyd Mr. a Mrs. J. D. Lewis ym Market 
Stores—bachgen ifanc heb gyrraedd ei ugain oed yn dod, o 
Lannerch-y-medd yn Sir Fôn, i Landysul i agor Gwasg Argraffu. 
Yr oedd hiraeth bron cario-arno y noson honno wrth gerdded o 
stesion Cross Inn Fach i Landysul. Wedi cyrraedd y tŷ, gwaith y 
bachgen ifanc hwn o'r enw William John Jones (a defnyddio ei 
eiriau ef ei hun), “oedd ceisio darllen Mr. a Mrs. Lewis, a chred ti fi, 
fe welais yn fuan fy mod wedi dod at ddynion da.” Y mae Jones 
yn sicrach o hynny heddiw ar ddiwedd hanner can mlynedd nag 
yr ydoedd y diwrnod cyntaf. A dyna gyfrinach llwyddiant 
eithriadol “ Gwasg Gomer ’—celfyddyd a chrefftwaith yn nwylo 
dynion da. Ni chofiaf ddyddiau cynnar Jones, ond gwn iddo ym 
mhen rhai blynyddoedd ymserchu yn un o ferched Llandysul, ac 
er bod llawer pwl o hiraeth am Sir Fôn wedi dod drosto wedi'r 
noson gyntaf honno ar y ffordd o Gross Inn Fach, yn Llandysul y 
mae o hyd yn ddedwydd gyda'i deulu, yn ddiwyd gyda'i waith, yn 
selog gyda'i grefydd, a'r blynyddoedd yn aeddfedu ei brofiad a'i 
atgofion. Pery rhyw ysbryd bachgennaidd, chwareus ynddo o hyd. 
Gŵyr pob prentis yn yr offis hynny. Oofia llawer o fechgyn y 
Cownti Scŵl a ddeuai i'r Swyddfa o dro i dro am rai o'r triciau 
poblogaidd, a chawsant ddysgu trwy brofiad chwerw (neu efallai 
chwerw-felys) mai peryglus mewn llawer ystyr yw inc printer. 
Oni chofiwch, fois yr Offis, am Jones yn disymwth gymryd taith, 
ar adenydd ffansi, o Lannerch-y-medd i Gaergybi ar y trên mush- 
rooms enwog ; amdano'n moli “gwŷr mawr Môn” ac adrodd rhai 
o oedfaeon mawr John Williams, Brynsiencyn, ac yn arwr-addoli 
Lloyd George? Ond dyna fe, rhaid imi gael eich help chwi i gyd, 
fois yr offis, i ddweud popeth am Jones,—Jones Llambed a Rhys, 
helpwch fi! Tomi, Tysa Gren, Dai a Stan, beth am stori fach am 
Jones? a chwi'r tri “egwyddorwas” hoffus o Fanc Shôn Cwilt, 
beth yw'r stori ddiweddaraf amdano ? 

Unwn i gyd i ddymuno ichwi flynyddoedd lawer o iechyd a 
llawenydd yn Llandysul, y pentref y'ch “arweiniwyd” (chwi biau'r 
gair) iddo ym mis Medi, 1892, hanner can mlynedd yn ôl. 


“Pwy a rif dywod Llifon, 
Pwy rydd i lawr wyr mawr Môn?” 


J.T. 

Teithio. 
Gau Mrs. A. Rees, Llanelli. 


YBIAF fod y rhan fwyaf ohonom wedi clywed yr hen ddihareb 

Saesneg, “A rolling stone gathers no moss.” Ni lefarwyd 

geiriau mwy cywir erioed, oherwydd ni all mwswg lynu wrth 
garreg a , dreigla'n ddibaid. Y garreg lonydd a fag y mwswg, 
ac y mae'r cwrlid gwyrdd yn ddiogelwch iddi yn oerni'r gaeaf ac 
yng ngwres yr haf. 

Gorfodir y rhan fwyaf ohonom i fynd ar daith weithiau, ond y 
mae gwahaniaeth rhwng teithio a threiglo'n ddiamcan. Gail 
teithio eangu'r rhagolwg a chyfoethogi'r meddwl. Hyd yn oed ar 
y daith o Lanelli i Lanbedr ceir tipyn o brofiad weithiau. 

Ar Fehefin 15, teithiwn gyda'r trên i Lanbedr. Tywyll a chym- 
ylog oedd yr awyr, ond ymataliai'r glaw rhag disgyn, ac ni chawsom 
ni law o gwbl, er i Lanbedr gael arllwysiad yn y bore. 

Ar ôl newid trên yng Nghaerfyrddin daeth boneddwr i fewn 
i'r compartment. Ni wyddwn i pwy ydoedd hyd oni chyflwynwyd 
ef i mi fel gweinidog gyda'r Bedyddwyr yn Llanelli. Yr oeddwn 
yn ddigon cyfarwydd a'i enw, ond heb ei weled erioed. Deellais 
mai Gogleddwr oedd, ond rhaid i mi ei gyfarfod yn y trên gerllaw 
Bronwydd cyn gwybod mai o'r Dehau y deilliai. Cwmniwr 
diddorol oedd, a bu'n gyfrwng i fyrhau'r oriau teithio gryn lawer. 

Aeth popeth yn bur hwylus hyd oni ddechreuodd dŵr redeg i 
fewn i'r compartment o rywle, gan ddiflasu tipyn ary teithio, a 
dyna lle'r oedd pob un yn codi ei draed fel cath yn mynd trwy'r eira. 
Ni chawsom un eglurhâd ar ffrydiad y dŵr i'r compartment. 
Tybed ai dyfod i gyfarch y Bugail a wnai ! 

Cofiaf un digwyddiad hynod ar y ffordd adref o Lanbedr. Pan 
gyrhaeddodd y trên orsaf Bronwydd, yr oedd yno gwmni o bobl 
yn ei ddisgwyl. Pobl wedi bod yn hel blodau gwylltion ar hyd y 
meysydd oeddynt. Cariai'r benywaid fasgedi yn llawn o flodau, 
a chariai'r gwrywaid feichiau ar eu cefnau, ac ar eu hysgwyddau, 
fel y caria bechgyn Llydaw eu wynwyn. Daeth y cwmni i fewn 
i'r trên. Daeth rhai ohonynt i'r compartment yr oeddwn i ynddo. 
Gosododd un o'r benywaid ei basged ar lawr y compartment. Cyn 
hir cychwynnodd y trên, a phawb yn eistedd yn gyffyrddus yn eu 
seddau. Ymhen tipyn gwelsom rhyw gyffro yn y fasged, ac yn 
sydyn, dyna ben neidr yn ymwthio allan o ganol y blodau, a dau 
lygad gwiberog yn edrych o gwmpas a her yn eu trem: Ni fu 
erioed y fath derfysg mewn trên. _ Ysgrechai'r benywaid, a neidiai 
pawb i ben y seddau. Yr oedd rhai am stopio'r trên, ond rhag 
gwneud hynny, neidiodd un o'r dynion i lawr o'r sedd, agorodd 
ddrws y compartment, a rhoddodd gic i'r fasged allan trwy'r drws, 
a. dyna'r olwg ddiwethaf a welsom ni ar y fasged a'r neidr. Er fy 
mod wedi fy magu yn y wlad, ni welais neidr fyw erioed hyd y 
dydd hwnnw, ond yn y Zoo. 

Dro arall, wrth deithio rhwng Pencader a Bronwydd, gwelais 
ddau lwynog gyda'i gilydd yn eu mwynhau eu hunain ar fin yr allt 
hir-faith wrth ochr y rheilffordd, a dyna'r tro cyntaf i mi weled 
llwynog byw. _ Anialwch a gelltydd ydyw cartref y bywyd gwyllt 
o hyd. 

Yn blentyn, clywn lawer o sôn am y Tyrpeg (Tollgate) ac am 
Beca a'r Terfysg. I mi, nid oedd yr hanes yn ddim ond rhyw 
ddigwyddiad gwrthun yn yr oes pan nad oedd dynion ond wedi 
hanner eu gwareiddio. 

Ymhen ychydig flynyddoedd ar ôl dod i Lanelli, trefnodd nifer 
o gyfeillion wibdaith mewn charabanc tua Henffordd, ryw ddiwrnod 
yn ystod yr haf.  Teithiem dros riw Langyfelach a Bannau Brych- 
einiog, a theimlem ein bod ar dop y byd y bore hwnnw. Ar 
gyffiniau pellaf Sir Frycheiniog rhêd yr afon Gwy ar ei thaith i 
Henffordd ac Abermynwy. Yn ei chroesi y mae pont fawr, ac 
ar fin y bont gwelem dŷ bychan, od... Pan oedd yr hen siari ar 
sengi ar y bont, daeth dyn a het lipa ar ei ben o rywle, a stopiodd 
ni. Edrychai'r cwmni ar ei gilydd mewn syndod gan ddyfalu beth 
oedd yn bod. Credais i inni redeg i mewn i haid o fôr-ladron a 
lechai o dan y bont, neu fod Dic Turpin a'i geffyl du wedi adgyfodi. 
Erbyn hyn, yr oedd y llwyth yn disgyn o'r siarri ac yn cerdded dros 
y bont, ond cyn mynd, yn gorfod talu dwy geiniog yr un i'r dyn 
a'r het lipa. Bu raid talu chwech cyn cael yr hen siari drosodd. 
Yr esboniad ar yr aflonyddwch oedd, ein bod wedi dod ar draws 
Tyrpeg (Tollgate). Yr oedd hyn yn sioc i mi, nid o herwydd talu'r 
ddwy geiniog yn gymaint, er fôd galw lled aml am y ceiniogau 
hefyd ar “Ddydd y Trip,” ond am y meddyliwn nad oedd tollty 
mewn bod oddiar amser Beca a'r terfysg mawr. 

Dychmygwn glywed Beca yn troi yn ei bedd bob tro y syrthiai'r 
ceiniogau i ddwylaw'r toll-gasglwr. Y mae rhyw bedair-ar-ddeg 
neu bymtheg mlynedd wedi pasio oddiar y wibdaith honno. Tybed 
a ydyw'r arferiad mewn grym ar y bont honno o hyd ? 

Gan fod yr ysgrif wedi cychwyn trwy sôn am y bymthegfed o 
Fehefin, nid teg fydd ei gorffen heb ddweud gair am y cyfarfod 
pwysig yn Llanbedr ar y dydd hwnnw, sef Cymanfa Ganu'r 
Undodiaid. Cawsom y pleser o fod yn bresennol eleni eto. Hyfryd 
oedd cyfarfod a hen gyfeillion, a gweld yr un brwdfrydedd ag arfer 
ymhlith y cantorion, ac er syndod i bawb, yr oedd y cynulliadau 
mor lluosog ag erioed ar waethaf y Rhyfel, ac yr oedd y canu, yn ôl 
y farn gyffredin yn well na llynedd. Cafwyd un unawd swynol 
iawn. Peth doeth fyddai ceisio cael rhagor o unawdau yn y 
Gymanfa. Amrywiaeth yw gogoniant y cread. _ Bydded i Bwyllgor 
y Gymanfa ddal ati, a pheidio a digalonni, y maent yn siŵr o gael 
cefnogaeth. Y mae canu yng ngwaed y Gymro. _ Sefydliadau o'r 
natur yma sydd yn mynd i gadw Cymru yn wlad foesol a chrefyddol, 
a diogelu'r Iaith yn ogystal. 

Pob llwyddiant iddi y flwyddyn nesaf eto. 

Y Cylchgronau Cymraeg Cynharaf. 
Gan Mr. J. J. Evans, M.A., Ty Ddewi. 


N rhifyn Awst 1942 o'r YMOFYNNYDD wrth sôn am wasanaeth 

y Parch. Josiah Rees (gweinidog y Gellionnen), fe ddyfynna'r 

Golygydd a ganlyn : “Ni fedr neb amau ei fenter oherwydd 

iddo ef y perthyn y clod o gyhoeddi'r cylchgrawn Cymraeg cyntaf 
(ag eithrio cynnig Lewis Morys).” Bu cryn dipyn o astudio ar y 
cylchgronau Cymraeg yn ystod yr ugain mlynedd diwethaf, ond 
gan na chyhoeddwyd eto mo ffrwyth yr ymchwil hwnnw, efallai 
nad anniddorol gan ddarllenwyr YR YMOFYNNYDD fyddai nodyn 
bras ar y cynigion hyn. 

Gwyddys i Lewis Morys fod yn “waiter and searcher of the 
customs” ym Miwmares a Chaergybi o 1729 hyd 1743, ac yn 1735 
fe sefydlodd wasg argraffu yng Nghaergybi, ar fedr cyhoeddi 
detholiadau o lên Cymru, a dyma'r wasg gyntaf yng Ngogledd 
Cymru. 

Yn 1735, fe ymddangosodd o'r Wasg hon :— 

Tlysau yr Hen Oesoedd ; sef, Gwaith Doethion y Cynfyd, 
yn cynnwys Rhan o Gywreinrwydd yr Hen Frutaniaid. 

Gwedi eu casglu allan o amryw sgrifeniadau, er mwyn difyrr- 
wch i'r sawl a'i chwenycho, ac er mwyn cadw coffadwriaeth am 
yr Hen Wyrda Doethion gynt, a ymdrechasant mor galonnog 
dros eu Hiaith a'u Gwlad. 

Ceir ar y dechrau air yn Saesneg, “To the English Reader,” ac 
annerch “at drigolion Gwynedd” lle yr esbonnir mai'r amcan wrth 
gyhoeddi oedd “denu'r Cymru Seisnigaidd i ddarllen Gymraeg ac 
i graffu ar beth na chlywsant erioed braidd sôn amdano, sef bod 
dysg a gwybodaeth gynt Ynghymru,” ac oherwydd hynny “y 
rhoddais y cynwysiadau yn Saesonaeg.” Ymhellach, fe ddywedir : 
“It is intended to carry on this collection of our British antiguities, 
on the best subjects handled by the Antients ; and if proper encour- 
agemen' is given, the Descriptions, similes and characters of things 
shall be published by subscription, Four sheets for sixpence, 
guarterly, with English explanatory Notes and critical observations, 
and also a Dissertation upon our Poetry and Language. . . the 
publishing of which will clear up several disputed points in our 
History and Antiguities, and preserve the memory of the Worthy 
Actions of those Brave People, who maintained their Rights in 
Britain, for above two Thousand Years.” 

Dau rifyn chwarterol, wyth ddalen yr un, a ymddangosodd o'r 
gwaith hwn, a detholiad neu Flodeugerdd ydyw, yn hytrach na 
chylchgrawn. Ceir ynddo rai o “Drioedd Taliesin,” “Eira Myn- 
ydd” gan Faeldaf Ap Llywarch, “Cywydd y Daran” gan Ddafydd 

Ap Gwilym, “Cowydd y Chwannen” gan Domas Prys o'r Plas 
Iolyn, ac englynion gan Rys Cain ac eraill, gan gynnwys “Englyn 
Gorchestol i bryf sidan” heb ynddo gytseiniaid o gwbl. Ond y 
peth mwyaf diddorol yw “Ystori Doctor y Bendro.” 

*Ymgais yw hon i gyfansoddi'n Gymraeg yn null ysgol o lenorion 
Llundain a flodeuai ar ddechrau'r 18 ganrif, sef “awduron a 
chyfieithwyr Llundain” neu “the Cockney School of writers of 
burlesgue and translators.” Y pennaf o'r ysgrifenwyr hyn oedd 
Tom Brown, Ned Ward, John Philips a Roger L’ Estrange. Parodiau 
dibarch ar y clasuron, a dychan ar foesau eu gwlad a'u hoes oedd 
eu prifwaith. Ystrydoedd Llundain, y bywyd ynddynt, y tafarnau, 
y siopau, cyfreithwyr, meddygon, newidwyr arian, meddwon, 
puteiniaid—dyma eu testunau. A disgrifient gymeriadau'r ddinas 
yn aflednais i'r eithaf. Yr oedd ganddynt arddull neilltuol ; nid 
. iaith lenyddol Saesneg, ond iaith lafar gwerin Llundain, iaith y 
stryd a'r dafarn, gyda'i holl slang a'i phriod ddulliau. Eu prif 
waith oedd cyfieithu. Eithr nid cyfieithu'n llythrennol, ond 
cymryd awdur a throi'r cwbl,—iaith, awyrgylch, amgylchiadau, 
cyfeiriadau, enwau personau a lleoedd, yn Seisnig ac yn Saesneg ; 
eu Llundeineiddio mor llwyr ag y credai'r darllenydd fod y llyfr yn 
waith gwreiddiol a chyfoes. 

Enghraifft o'r dull hwn o gyfieithu yw “Ystori Doctor y Bendro.” 
Yr oedd Syr Roger L’Estrange wedi cyfieithu un o chwedlau 
Esop— “De medico gui insanos curabat” (am y meddyg a wellhâi 
ynfydion), a dilynodd Lewis Morys ei ddulliau ef, sef ychwanegu 
at y chwedl, trosglwyddo'r olygfa i Gymru, a lleoli'r enwau lleoedd 
a phersonau. | 

Amcan yr ystori yw dychanu'r gwŷr segur a dreuliai eu hoes i 
hela, ond cymer yr awdur arno'i hun mai nifer o bobl Llanbedr 
(yn Sir Aberteifi) sy'n adrodd yr hanes :— 

“Bagad o Bobl (Trigolion Llanbeder Pont Stephen, Dinas 
freiniol yn Neheubarth Cymru yn dyfod adref o ffair Tâl y Sarn 
ar y 29 o Awst diwaethaf) oeddynt yn chwedleua ynghylch gofal a 
thrafferth anfuddiol (neu'n hytrach ffolineb digymar) rhyw ofer- 
ddynion afradus, na arbedant ddim cost i fagu a dwyn i fynu'n 
fwythus gad o strelgwn barus melltigedig, er mwyn y coeg ddif- 
yrrwch o hela.” Y mae un o'r cwmni (Gwalchmai) yn mynd 
rhagddo i adrodd am ffisygwr nodedig ym Môn (rhemwth aflêr o 
Garn, Sais coesgam, anhymoraidd, mor ddibris am fywyd dyn, ag 
am chwannen), a elwid yn gyffredin ‘Doctor y Bendro.” Cymerai’r 
Doctor arno ei fod yn medru gwneud y sawl a oedd yn gystuddiedig 
gan y “clefyd hela” yn holliach mewn byr amser. A dyma'r 
driniaeth : rhwymid y gwallgofus yn noethlymun wrth bost mewn 


*Gweler—Saunders Lewis: A«School of Welsh Augustans, a'r 
Llenor, Hydref 1923 lle y ceir erthygl benigamp ar y “Bardd Cwsc.” 


164 YR YMOFYNNYDD 


dŵr budr drewedig ; ni roddid iddynt ddim lluniaeth oddieithr y 
tair llwyaid o gawl erfin, neu botes gwyn bach, unwaith bob wyth 
awr a deugain, er mwyn oeri eu cyrff gwresog, anystywallt. “Ac 
yn y dŵr hwnnw y caent ddiodde rhyndod, newyn a drewi nes 
cwbl adferu iddynt eu cof a'u synnwyr.” 

Y mae arddull yr ystori yn bur debyg i eiddo'r “Bardd Cwsc.”’ 
Yn un peth, ceir ynddi iaith a phriod ddulliau llafar gwlad, iaith 
siarad y bobl, yn gymysg â'r iaith lenyddol. Hefyd, fe geir dull 
yr hen “areithiau” Cymraeg, megis tyrru ansoddeiriau disgrifiadol 
cyfansawdd y naill ar ben y llall, e.e. : “petris a grugieir coesgochion 
a chrachhwyaid,” “haid o greaduriaid bolweigion eraill,” “‘yr holl 
lymangwn gwancus,” neu hwn : “Fe ganfu ryw ŵr ieuanc lled- 
fonheddig yn dyfod ato ar glamp o geffyl, a gwalch yn un llaw, a 
phastwnffon hir yn y llall, dan grochfloeddio, gwichian a chwibanu ; 
a llu o filgwn, bytheiadcwn, costowcwn, ysbaengwn, corgwn, a 
mân ddrewgwn craill ar ci ôl ; ac o hirbell ar ôl y rhain, yr oedd 
tri o wŷr traed, gwŷdd (gwehydd), eurych a chrachuchelwr, wedi i 
sŵn y corn er y bore eu tynnu oddi wrth eu gwaith, er a ellid iddynt, 
yn rhedeg am y cynta, yn fawr eu chwys, a'u traed trwy eu hesgid- 
iau, i gael rhan o'r ysbleddach.” Gwawdir y gofal a gymerid i 
gael y cŵn o'r llinach briodol, a'r drafferth i'w hyfforddi'n iawn :— 

“Gŵn o bob math, ag o'r rhywogaeth orau yng Nghymru, 
wedi i mi fy hunan, drwy fawr gost a gofal, eu llithio'n rhagorol 

i olrhain adar a phryfed gwylltion, trwy ddŵr a thân, gelltydd 

a choedydd, anialwch a drysni. Wel! dyma dri chwplws o 

fytheiaid o lin goreugwn Brochwel Ysgythrog, gynt Tywysog 

Powys, heb eu cymheiriaid yn y wlad at geunach a chadno, 

dwfrgi a ffwlbart, bronwen a thwrch daear.” 

Oherwydd diffyg cefnogaeth, dau rifyn yn unig a ymddangosodd, 
a cheir awgrym yn y “Diweddglo” y byddai'n rhaid rhoi'r gorau 
i'r antur : “Anodd yw bodloni pob ceg ag un math ar fwyd ; mae 
rhai ohonoch yn ieuaingc ag yn wresog, da gan y rheini ddigrifwch 
a llawenydd ; rhai'n sobrddoeth synhwyrol, gwell gan y rheini 
gerdd ddifri dda. Rhai'n gybyddion porchellaidd, moeswch i'r 
rheini ffordd i lenwi eu codau ; rhai ohonoch yn ferched Seisnig- 
aidd, yn chwannog i saethu cyn anelu ; rhai'n hen wŷr yn ofni 
angau, pam na buasai 'mhapur yn bregethau a gweddïau ? Rhai 
(a'r rhan leiaf hefyd, ysywaeth) yn wŷr a gwragedd mwynion, 
diduedd, yn bobl garedig, onest, yn ewyllysgar i bawb gael rhan 
o'r byd yn gystal â hwythau, yn caru eu hiaith a'u gwlad, a 
choffadwriaeth am eu teidiau a'u gweithredoedd ardderchog ; er 
mwyn y rheini (ag i'r rheini yn unig) y cymerais y boen hon arnaf ; 
pam ynteu y bydd raid i neb arall suro mo'i drwyn ynghylch hyn o 
waelbeth? Digon i bawb edrych ar ôl ei dylwyth ei hun.” 


(Pw barhau.) 

Yr Alltud. 


(Nodiadau a anfonwyd i'r Golygydd gan y PARCH. ALWYN THOMAS, B.A., 
Eglwys Bresbyteraidd Gymru, Dyserth, Sir y Fflint.) 


YWEDIR yn aml mai “gorau Cymro, Cymro oddi cartref.” 

Cefais brawf o hynny yr wythnos ddiwethaf pan ymwelais ag 

un o Gymry mwyaf pybyr a gweithgar Deheudir Lloegr. 
Wedi imi ado gorsaf Charing Cross a dwndwr a phrysurdeb y 
Brifddinas o'm hôl, esmwythder i gorff ac enaid oedd teithio drwy 
ddolydd gwastad gororau de-ddwyrain Llundain nes cyrraedd 
gorsaf fechan Mottingham ar ffiniau Swydd Gaint. Ac yno (bore 
ddydd Sadwrn, Gorffennaf 4, 1942) y gwelais y Cymro. 


Wrth fyned allan, mi deimlais law ar fy ysgwydd, a chlywed llais 
melodaidd yn dweud : “Wel, ac mi 'rydych wedi cyrraedd !” 
Troais, a gweled gŵr lluniaidd â dau lygad yn llawn direidi yn 
edrych arnaf, a gwên ei groeso'n ymestyn fel yr heulwen o'n 
hamgylch. Dyna ddau beth a dynnodd fy sylw—ei lygaid a'i wên. 
Yn ei lygaid fe ddawnsiai rhyw ddireidi hapus, ac edrychai fel pe 
buasai'n mwynhau rhyw ffraetheb ddoniol na wyddwn i amdani. 
Ar ôl edrych i'r llygaid hynny fe ddeellais ar unwaith ddirgelwch 
ei ddawn, oherwydd yr oeddwn eisoes wedi darllen amryw o'i 
lyfrau, y cyfan yn llawn o hiwmor a chellwair diniwed. 


Dyna'r argraff gyntaf a wnaeth y Parchedig D. Delta Evans 
arnaf—y Cymro hwnnw a anghofiwyd gan Gymru, nes iddo yn y 
blynyddoedd diwethaf hyn gyhoeddi rhai o'i lyfrau yn Gymraeg. 
Wrth ei ffug-enw Dewi Hiraddug yr adnabyddid ef orau yn y 
byd llenyddol, ac yn enwedig ym mro ei febyd. 


Wedi inni fynd i mewn i'r cerbyd modur a oedd yn ein haros, 
ei gwestiwn cyntaf oedd : “Wel, sut y mae pethau'n mynd yng 
Nghymru?” A dyna fyrdwn ei holl gwestiynau— “Beth am 
ddyfodol Cymru?” Hawdd oedd gweled bod y fflam honno o 
wladgarwch a gynheuasid yn ei enaid dros ddeng mlynedd a 
thrigain yn ôl yn para i losgi mor gynnes ag erioed. 

Yng Nghymru, yr oeddwn wedi clywed llawer o sôn am Ddewi 
Hiraddug, ond mai pechadur oedd yng ngolwg y saint, ac anffydd- 
iwr rhonc. Machludodd ei haul, meddid, yn gynnar oherwydd 
iddo ymuno â'r Undodwyr ; ac yng ngolwg ei gyd-genedl (yn y 
Gogledd, beth bynnag) yr oedd hynny'n gyfystyr â phe buasai 
wedi ymuno â Satan a'i lys. Gweithiodd yn galed yn Llundain, 
a sefydlodd achosion Cymreig led-led y Brifddinas a'i hamgylch- 
oedd ; ond Undodwr ydoedd, ac o ganlyniad fe ddioddefodd erlid 
a sen oherwydd ei gredo, ac fe gofir hyd heddiw y “cwymp oddi 


* 

wrth ras.” _ Ond os anffyddiwr yw,—y mae yr anffyddiwr duwiolaf 
a welais i erioed ! 


Colled i Gymru oedd ymadawiad Dewi Hiraddug, eithr ennill i 
lenyddiaeth Lloegr oedd ci gael. Fe gyhoeddodd lawer o lyfrau 
a llyfrynnau ; yn eu plith The Ancient Bards of Britain, y sydd erbyn 
hyn allan o brint ond a werthfawrogir yn fawr iawn fel ymchwiliad 
manwl i hanes yr hen ‘Dderwyddon’ gynt. Ffrwyth ei feddwl toreith- 
iog yw Daniel. Evelyn, Heretic; The Rosicrucian; Saviours of Men, a 
llawer eraill. A ni wedi cyrraedd ei gartref yn Chislehurst, cefais 
y fraint o weled llawer o'i lawysgrifau, a meddyliais beth a ddywedai 
ei athrodwyr yng Nghymru pe gwelent lawysgrifau diweddar o'r 
eiddo wedi eu rhwymo'n daclus yn barod i'r wasg. Eu teitlau : 
““Jesus the Galilean” a “Why We Pray”—lllyfrau rhyfedd i ddyfod 
o law “anffyddiwr” ! Ond wedyn cefais mai “anffyddiwr duwiol” 
ydyw. 

Yn y prynhawn aethom am dro i weled rhannau o wlad dor- 
eithiog Caint â'i dolydd eang a'i ffrydiau hyfryd. Braint i mi 
oedd clywed yr “anffyddiwr” yn sôn am Dduw a chrefydd, a 
blodau ac addoli. Gwelais ddarluniau o'i gapeli a chopiau o rai 
o'i anerchiadau argraffedig ; ac yn sicr nid anffyddiaeth mohonynt 
eithr yn hytrach ymchwil synhwyrol am wirionedd a phryd- 
ferthwch, a'r cwbl yn arwain at y Goruchaf. 


Dyma ŵr, ynteu, a'i diwylliodd ei hun ymhob cylch. Fe ŵyr 
yr ieithoedd clasurol ; fe ddysgodd Almaeneg a Ffrangeg a Hin- 
dustani ; ac y mae ymhlith yr ychydig Gymry hynny a ŵyr Esper- 
anto. Y mae'n awdurdod ar grefyddau'r byd; a bellach fe 
gyhoeddodd amryw lyfrau yn Gymraeg—yn eu mysg “Hiwmor, 
Synnwyr, a Halen; Rhedeg ar ol Cysgodion; Storsyn y Ffatri, eic. Ond, 
gresyn, “anffyddiwr” yw! Felly, bu raid i Gymru ei anwybyddu. 
Er hynny, os anwybyddwyd ef gan Gymru, fe'i perchid gan y 
Saeson. Gwerthfawrogwyd ei ddoniau a derbyniwyd ef i gymun- 
deb llenorion amlycaf y genedl. Ond ar y cyfan gŵr sy'n caru'r 
encilion yw Dewi. Dro yn ôl, ceisiodd un o'r prifysgolion ci 
anrhydeddu â gradd, ond gwrthod a wnaeth. “Beth a wnaf fi â 
gradd yn awr?” meddai. “Rwyf yn rhy hen i hynny ; a dar- 
fuais fy niwrnod gwaith.” A dyna'r unig bwynt yr anghytunais 
ag ef. Gwir ddarfod iddo bellach ymddeol o gadair y golygydd 
ac o 'r weinidogaeth fugeiliol ; ond fe ddeil ati i ysgrifennu, ac y 
mae'r wlad yn gyfoethocach o hynny. 

“P'ryd yr ydych am roi tro eto i Gymru ?” meddwn wrtho. 

“Wn i ddim!” Ac unwaith eto neidiai'r direidi hwnnw i'w 
lygaid. “Wniddim!” Ond y tu ôl i'r direidi i gyd fe welwn 
hiraeth mud yn syllu arnaf. Hiraeth alltud o Gymro am ei wlad 
a'i bobl ei hun. Oherwydd, er holl anrhydeddau Lloegr.a phrif 

gadeiriau llenyddol, yng Nghymru y mae ei galon, fel llawer 
Cymro alltud o'i flaen ef. Bu'r rheini farw mewn alltudiaeth am 
fod Cymru heb eu gwerthfawrogi. Heddiw fe sonnir amdanynt 
yn y prifysgolion, a chanmolir eu gweithiau. Ond llawer gwell 
fuasai un blodeuyn yn eu bywyd na holl dorchau'r genedl ar eu 


bedd ! 


FILIUS POPULI—HOMO SUI JURIS. 


Am iti godi llef yn erbyn brad, 

A gwawdio ffug-barchusrwydd “‘dynion mawr” 
Am iti geisio “iawnder” yn dy wlad 

A rhoi “gwirionedd” i werinoedd llawr, 
Alltud wyt ti o'th enedigol fro, 

Yrrwyd ymhell i Loegr ar dy rawd : 
Rhagrith crefyddwyr ffals a wnaeth dy “glo”, 

Ffurfiwyd dy “gadwyn” gan ddallineb brawd. 
Odid na ddaw er hynny wawr cyn hir, 

Odid na dderfydd culni'r saint. Pwy ŵyr 
Na ddaw “goleuni gwybod” dros ein tir 

I'n cadw'n fyw, cyn ein dinistrio'n llwyr. 
A phan ddaw'r wawr fe wybydd Cymru ffôl 
Ei bod yn dlotach heddiw ar dy ôl. 


ALWYN THOMAS. 


UD TH FFF FFELT FU) 


Maes Llafur yr Ysgol Sul, 1942—43, 


CYNHELIR yr Arholiad ar ddydd Sadwrn, Mawrth 6, 1943. 


SAFON III.—(O 12 oed i fyny). Prif Gymeriadau'r Testament 
Newydd. 'Tudalennau 22-29. Hanes Paul. 

Hanes Dr. Channing. _ (Bydd y Parch. J. Islan Jones, M.A. yn 
ysgrifennu braslun o'i hanes i'r YMOFYNNYDD). 

Dysgu emyn 294—“‘Pa beth yw'r grefydd mewn gwirionedd . . 


SAFON II. (O 9—12 oed). Holwyddoreg ar Hanes Iesu Grist. 
(D. Evans). Tudalennau 18—24. 

Hanes Dr. Channing. 

Dysgu emyn 28—“Un fendith dyro im’. . 

SAFON I. (O dan g oed). Hanes Moses. 
Hanes Dr. Channing. 
Dysgu emyn 28—*“Un fendith dyro im’. . 


Ausrey J. MARTIN, Ysgrifennydd. 


3 


168 YR YMOFYNNYDD 


Cyrddau'r Hydref. 


GYMDEITHAS DEHEUDIR GYMRU. 


YNHALIWYD yng Nghapelycwm ar Hydref 20 a 21. Llywydd- 

wyd yn yr oedfaon gan y gweinidog, y Parch. S. Evans 

Bowen. Dechreuwyd yr oedfa nos Fawrth gan y Parch. 
E. O. Jenkins, a phregethwyd gan y Parchn. Aubrey J. Martin, 
B.A. a T. Oswald Williams, M.A. Prynhawn dydd Mercher 
dechreuwyd yr oedfa gan y Parch. Lewis Williams, a phregethwyd 
gan y Parch. E. Gwilym Evans, B.A. Dechreuwyd oedfa'r hwyr 
gan y Parch. fore Martin, B.A., a pares gan y Parchn. 
D. Jacob Davies a J. D. Jones, B.A., B.D 


COFNODION PWYLLGOR Y GYMDEITHAS. 


CYNHALIWYD yng Nghapel y Cwm ar Hydref 21, y Llywydd Mr. M. Ll. G. 
Williams, Y.H., Woodlands yn y gadair. Cymerwyd y rhannau defosiynol gan 
y Parch. E. O. Jenkins. Darllenwyd a derbyniwyd cofnodion y Pwyllgor blaen- 
orol ynghyd â chofnodion y Pwyllgor Gwaith. Ar gynnig y Llywydd estynwyd 
llongyfarchiadau cynnes y Gymdeithas i Mrs. Jenkins, Y Bryn, Llanybyther ar 
ei phenodi i'r Fainc Ynadol yn Sir Gaerfyrddin. 

PENRHIW.—Cafwyd adroddiad gan Mr. Jenkin Morgan, Llandysul parthed 
aigyweirio ychydig ar gapel Penrhiw. Gofynwyd iddo wneud yn ôl yr eisiau. 

'TRYSORFA'R BWRDD PRESBYTERAIDD.—Penodwyd y Parch. D. J. Davies i 
gasglu cyfran Sir Aberteifi (£12 : 10 : 0) i'r diben hwn. 

CYRDDAU'R PASG.—Pasiwyd gofyn i gynulleidfa Cribyn fod garediced a'i derbyn. 

Cyflwynodd y Llywydd ddiolch cynnes i'r cyfeillion yng Nghapel y Cwm am 
dderbyn y cyrddau, yn enwedig i'r chwiorydd am ddarpariaeth flasus iawn o 
luniaeth. 

Wele'r penderfyniad a ddanfonwyd i Bwyllgor Addysg y Sir parthed cyfrannu 
addysg grefyddol yn ysgolion dydd y Sir : “That we commend the endeavour of 
the Cardiganshire Education Committee to stress the vital importance of religious 
instruction in the Council Schools, and that we express our entire confidence in 
our teachers” competence to give this teaching in accordance with the Cambridge 
Syllabus.” 


CYMDEITHAS MORGANNWG. 


Cynhaliwyd ym Merthyr ar Hydref 17. Yn y pwyllgor trafod- 
wyd materion y Gymdeithas, y llywydd, Mr. Taliesin Griffiths 
(Aberdâr), yn y gadair. Cafwyd crynhodeb o'r cyfrifon ariannol. 
Estynnwyd croeso'r Gymdeithas i'r Parch. John Hinkins a ddech- 
reuodd ei weinidogaeth yn y Notais a Phenybont ar ddechrau'r 
mis. Mynegwyd diolchgarwch i Mr. J. Reece Walker, ysgolfeistr 
o Lundain, am ei wasanaeth derbyniol i eglwysi Morgannwg tra 
y bu'n aros yma gyda'r noddedigion. 

Yn dilyn y pwyllgor yr oedd cynhadledd. _ Llywyddwyd gan y 
Parch. J. D. Jones (Gellionnen). Dechreuwyd trwy ddarllain a 
gweddi gan y Parch. Basil Viney (Abertawe). Siaradodd y Parch. 
J. H. Coram Davies (Caerdydd) ar “The authority of Jesus” ; : 
Parch. J. Marles Thomas (Cefn Coed) ar __ The reality of God ” ; 
a'r Parch. Alan R. Taylor (Pontypridd) ar “Worship.” 

Llythyrau. 


CADW'R GOLAU YNG NGHYNN. 


SYR,—Yr oedd rhifyn Awst o'r YMOFYNNYDD yn ddigon o braw, pe bai angen 
hynny, fod gan Ymneilltuaeth yng Nghymru un amser genhadaeth a'i bod yn 
fyw i'r genhadaeth honno. Y cwestiwn yw—A oes ganddi genhadaeth heddiw 
yng Nghymru ? 

Amlwg oddiwrth lythyr a ymddangosodd mewn dau wythnosolyn ac un 
misolyn Cymraeg yn ddiweddar fod ganddi genhadaeth neu, o leiaf, fod y cynhaeaf 
yn aeddfedu i genhadaeth. Cyfeiria ysgrifennwr y llythyr at ysgrif yn The Tablet 
(papur y Pabyddion) am go Mai, 1942 ar “The Apostolate of Wales,” ac ohoni y 
casgl dri datganiad—(1), Bod yr Eglwys Babyddol ““yn defnyddio'r cynllun ym- 
ogelu fel cyfle i droi Cymru'n Babyddol.” (2) “Bod agwedd Cymru eisoes yn 
dechrau newid”—hynny yw, tuag at gael ei dylanwadu gan Babyddiaeth. 
(3) “Mae'r Pabyddion wedi sefydlu Apostolaeth i Gymru” —mudiad newydd 
dan yr enw “Cyfeillion Cymru.” 

Amcan hyn o nodyn yw ein hadgoffa felly fod cyfiawnhad dros i'r golau 
lewyrchu “‘o hyd o'r ffenestr yn y deml ar fynydd Gellionnen,” a themlau cyffelyb, 


Wakefield, Swydd Efrog. NOEL JAMES. 


URDD Y DEYRNAS A'R MUDIADAU GYN-FILWROL 


12, New Road, Rhydaman, 
Awst 1768, 1942. 
At Olygydd YR YMOFYNNYDD, 

Syr,—Byddem yn dra diolchgar i chwi am roddi hysbysrwydd i'r datganiad 
hwn, a wnaed yn unfrydol yng Nghynhadledd Urdd y Deyrnas a gyfarfu yn 
Aberystwyth yn ystod yr wythnos ddiwethaf. Cwmni oedd y Gynhadledd o bobl 
ifainc, gan mwyaf dan 30 oed, o bob enwad Cristnogol yng Nghymru, o whaanol 
bleidiau gwleidyddol, ac heb fod o unrhyw blaid. Tra yn trafod y Ffydd Grist- 
nogol a'i lle yn y byd heddiw, un o'r pethau a ddug fwyaf o bryder a braw iddynt 
oedd y modd y mae'r Wladwriaeth yn pwyso fwyfwy imewn i fywyd, a'i farweiddio 
—ac yn arbennig i fywyd plant a phobl ifainc. Yn yr ysbryd hwnnw, ac nid 
mewn beirniadaeth a phrotest bartiol, y cawsom ein hunain yn llunio'r datganiad 
hwn : 

“Ein bod yn sylwi gyda gofid a phryder mawr ar duedd y Wladwriaeth i 
filitareiddio ein bechgyn a'n merched yn nhynerwch eu hoed, trwy eu tynnu 
i'r gwahanol fudiadau sy'n paratoi at wasanaeth milwrol. (Yn ôl Swyddfa 
Ryfel, “er mwyn cynhyrchu first-class recruits for the Army”), Er mai'r bwriad 
cyntaf oedd dwyn i mewn fechgyn 16 oed i'r ‘A.T.C’., bellach gostyngwyd 
yr oed i 14 a thanodd, a chyda'r ‘Army Cadets’ derbynir plant o 12 oed (a 
hynny'n aml yn golygu 11). Yn ddiweddar trefnwyd y “Girls' Training 
Corps” gan Fwrdd Addysg y Llywodraeth, ar gyfer merched, gyda'r bwriad 
pendant a di-amwys o'u “caledu' ar gyfer corffluoedd y merched yn y lluoedd 
arfog. 

“Cae Rw yn yr holl fudiadau hyn fygythiad a pherygl enbyd i addysg y 
plant trwy wastraffu oriau ysgol a hamdden, i dŵf a datblygiad naturiol y 
bachgen neu'r eneth trwy galedu a gwyrdroi eu hysbryd, ac i undod a chyfan- 
rwydd y Cartref Cymreig trwy ddatod ei rwymau mwyaf cysegredig.” 


Yr eiddoch yn gywir iawn, 


D. E. WirriAus (Gadeirydd y Gynhadledd). 
OwEN GnIFrITH, Gadeirydd Pwyllgor Urdd y Deyrnas. 
GwENAN JONES a May Evans, Ysgrifenyddion. 


[O ddiffyg gofod methwyd a chyhoeddi'r uchod yn ein rhifyn diwethaf.—Gor.] 

| Cynghrair y Gwragedd. 


RHANBARTH CEREDIGION, 


Cyfarfu'r Pwyllgor Gwaith ym Mrondeifi ar Fedi 26, Mrs. Jones, Maesyrhaf, 
yn llywyddu, a Miss Gwyneth Davies (Brondeifi) yn cymryd y rhan ddefosiynol. 

Cyfeiriodd yr ysgrifennydd at fethiant anochel Mrs. Davies, Faerdre, i fod yno, 
at Miss Jones, Gellifaharen, a rwystrwyd gan afiechyd. Yr oedd y trysorydd 
hyd yn ddiweddar wedi ymadael a'r gymdogaeth, ac ni allai fod yno. Rhoes yr 
aelodau anrheg iddi o werth mwy na 45; a phrynwyd iddi Supper Stand a Vases. 
Rhocs Miss Evans, Ffynnon | air, gyfrif o'r anrhegu a disgrifiad o'r anrhegion. 
Gwau ar gyfer y lluoedd arfog fydd pennaf gwaith y tymor, Mrs. T. Oswald 
Williams a Miss Davies, Llwynifan, yn gwneud ymchwil ynglŷn â chael gwlân. 

O achos prinder petrol cynhelir y Cyfarfod Blynyddol yn Llwynrhydowen 
(cynhaliwyd ef ar Hydref 31), a bydd adran Bwlch y Fadfa'n gofalu am y trefn- 
iadau. Siaredir gan Mrs. D. J. Davies, gwraig Trade Comissioner Newfoundland, 
ar fenywaid yr ynys. 

Derbyniwyd gwahoddiad Capel y Groes i gynnal y Pwyllgor Gwaith nesaf 
yno ar ddydd Sadwrn, Mawrth 13, 1943. 

Tynnwyd sylw at: nigedd y merched sydd yn y Land Army a'r Gwasanaethau 
craill. Gallent wella eu cyflwr trwy lythyrau i weinidog ac aelodau eu cynull- 
eidfaoedd. E 

Wrth y byrddau te croesawyd yr ymwelwyr gan Mrs. T. O. Williams, llywydd 
yr adran leol, a'r aelodau. 

Y mae'r Cynghrair yn wir ddiolchgar i Mrs. T. O. Williams am ei hymdrechion 
dros y gydnabyddiaeth o'r mudiad fel un o'r rheini sy'n gwasanaethu'r ifanc. 

Llongyfarchir yn wresog Mrs. Jenkins, Y Bryn, ar ei phenodi i Fainc Ynadon- 
Sir Gaerfyrddin. Y mae'n wir deilwng o'r anrhydedd.—K. J. 


RHANBARTH MORGANNWG. 

Cynhaliwyd y cwrdd blynyddol yn y Notais, Porthcawl ar Fedi2. Llywyddwyd 
gan Mrs. Rogers (Abertawe), a rhoes gyfrif manwl o drafodion cyfarfod blynyddol 
y Cynghrair a gynhaliwyd yn Llundain yn gynharach yn y flwyddyn. Gwranda- 
wyd ar araith amserol a phwrpasol Mrs. D. A. Thomas (Notais) ar 7he Things 
“ that Matter. Casglwyd wrth y byrddau te at Jubilee Fund Cymdeithas Undodaidd 
Morgannwg. 


ULHHHUE FFF FEED LFFEETF ET FUD HOH 


Priodasau. 


Ar Awst 25, yng Nghapel Brynteg, TOM JENKINS, Glynmeherin, Llan- 
wennog a ANNE PHYLLIS EVANS, Bryndolau, Llanwennog, y Parch. Bryn 
Davies, gyda chynorthwy'r Parch. Aubrey J. Martin, yn gweinyddu. 


Ar Fedi 27, yng Nghapel y Methodistiaid Unedig, Gerrans, Cernyw R. 
MICHAEL OSBORNE, Veryan a HETTY DAVIES, Derw Road, Trebanos. 
Eu cartref newydd yw Gwendra Farm, Veryan, Cornwall. 


Hyprer 7, yng Nghapel Rhydygwin, gan y Parchn. Lewis Williams a E. 
Gwilym Evans, B.A., CATHERINE DILYS JONES, merch ieuengaf Mr. a Mrs 
Jones, Lloyd Jack, Llanfihangel-Ystrad, a BENJAMIN JOHN JONES, mab 
Mr. a Mrs. Jones, Gweithfa Abercerdin, Llandysul. 

Marwgofion. 


YN annisgwyl ar Fedi 28, wedi cystudd byr yn Ysbyty Clydach, VERA MAY 
DAVIFS, B.A., Pleasant View, Rhydygwin, Craig Cefn Parc, yn 25 mlwydd oed. 
Gyda'r teulu ar yr aelwyd lle y mae'r rhwyg a'r golled yn fawr y mae cylch 
helaeth ffrindiau Vera yn cyd-alaru. Ni ellid bod yn ei chwmni heb deimlo 
mwynder tawel ei hanian yn treiddio o bersonoliaeth i bersonoliaeth. O ysgol 
'Trebanos aeth i Ysgol Ganol Pontardawe, ei diwydrwydd diflino yn ennill edmyg- 
edd ei chyd-ysgolheigion a'i hathrawon. Gwelsom hi'n ennill gradd ym mhrif- 
ysgol Abertawe, ac yn dechrau ar ei gwaith hyfforddi yn y Senior School, 
Beddau. Yr oedd wedi ei thorri allan i fôd yn athrawes. Fnillodd glod 
fel ysgolor, ond gwelir gwir rym ei bywyd yn ei chymeriad. Doi hwnnw i'r 
amlwg yn ei meddyliau, ei dymuniadau, ei theimladau, a'i gweithredoedd. Yn 
rhedeg drwy'i bywyd yr oedd sens o gyfrifoldeb, a hwnnw wedi ei ddatblygu tu 
hwnt i'r cyffredin. Hwn a'i gwnaeth mor sincere yn ei gwaith yn yr ysgol ac yn 
yy coleg. Ni feddyliai ddrwg, ac yr oedd mor dyner o ofalus dros ei chyd-ddynion. 
Gwenai'n siriol yn yr ysbyty, pan oedd poenau dirdynnol dan y wên. Er ei 
thorri i lawr yn ifanc, cawsom y fraint o weld cadernid ei chymeriad. Gwyddom 
y gallai fod yn llawen, ac yn llawen iawn hefyd yn hoen ei hiechyd a'i nerth : 
gwyddom y gallai chwarae fel y chwaraeodd hnckey dros goleg Abertawe. Ond 
perthynai iddi hefyd ddifrifwch, rhyw ddifrifwch swynol, wedi ei sylfaenu ar 
adnabyddiaeth o bethau ysbrydol bywyd, y gwirioneddau hynny a bwysleisiodd 
Iesu. Carai feddyliau uchel am fod ei chalon yn llawn o deimlad dwys. Er ei 
marw, erys cu<lity ei bywyd. Nid yw Angau'n cyfnewid cymeriad, ac nid yw 
cymeriad yn colli ei ysbrydiaeth. Yn galaru yn y cartref y mae mamgu oedrannus, 
tad a mam, a chwaer. Y mae ei hunig frawd yn y weinidogaeth Undodaidd yn: 
Loughborough, y Parch. Ernest A. Davies. Duw a gysegro iddynt bob atgof, a 
llewyrched ‘ar eu llwybr y goleuni tragwyddol. Claddwyd y dydd Iau dilynol 
ym mynwent Pantycrwys yngŵydd tyrfa drist o gyfeillion a chysylltiadau'r teulu. 
Gwasanaethwyd yn yr angladd gan y Parchn. J. D. Jones, R. S. Roberts (Treforus), 
Walter Jones (Felindre), Dewi Davies (Fardre), Dl. John (Trebanos), J. J. 
Roberts (Clydach), T. George Phillips (Pantycrwys). Yn bresennol hefyd oedd 
y Parchn. Hopkin Evans (Llansteffan), Alun Rhys Williams (Pontardulais), 
Wyndham Alexander (Treforus) a David James (Oraig Cefn Parc). Ychydig 

: amser cyn ei marw, a hithau'n eistedd ar ddiwetydd yn ffrynt ei chartref, yn syllu 
ar y llwybr a arweiniai at hen gapel Gellionnen, rhoes Vera ei meddyliau yn y 
penillion canlynol (heb eu gorffen) :— 


Hen Eglwys gysegredig, Mi welaf drwy ddrych amser 
Gorweddle tawel dyn Hen seintiau glew eu gwedd 
Drwy stormydd y canrifoedd, Yn dringo'r rhiw i fyny 
Y tes, a'r hyfryd hin, Mewn ffydd a pherffaith hedd 
Daeth cewri drwy'r blynyddoedd I adeiladu'th furiau 
A chewri eto a ddaw Yn symbol cadarn byw— 
I weddi dan dy gronglwyd Ymhell o ddwndwr gormes— 
Dros ddyn a'i waedlyd law. O Undod Cariad Duw. 


Ond tawel ers canrifoedd 
Y bu'r blaenoriaid hyn ; 
Eu gwaith yn dal i befrio 
Fel hen gapel pen y bryn. 
Hen Eglwys gysegredig, 
Gwêl eto'n dod y llu 
Igadw'uffydd....... 

Hyperer 1, DAVID DAVIES, Clyd-dai, Cribyn, yn 74 mlwydd oed. Nid oedd 
ei iechyd yn dda ers mwy na blwyddyn : gwaethygodd rai wythnosau'n ôl, a 
pharhaodd i waethygu hyd y terfyn. Yr oedd tymer dawel, ac ysbryd heddychol 
yn amlwg iawn ynddo ; credwn ei bod yn wir amdano na fu gair croes rhyngddo 
a neb erioed, a bod teimlad da rhyngddo a phawb. Enillodd hyn iddo air da 
gan bawb. Bu'n amaethwr diwyd a darbodus, ac er ei analluogi ers amryw o 
flynyddoedd gan anystwythder yn aelodau'r coríf i gyflawni ei orchwylion 
arferol, yr oedd ei gyfarwyddyd a'i gyngor yn werthfawr iawn, a theimlir colled 
fawr ar ei ôl.. Oherwydd ei anallu treuliai y rhan fwyaf o'i amser ar yr aelwyd 
ac o gylch y ty. Am hynny bydd ei le yn wag iawn. Claddwyd ym mynwent 
eglwys Rhydygwin. Gwasanaethwyd gan y Parchn. Lewis Williams a T. O. 
Williams, M.A. Gadawodd briod, pedwar mab a theulu tri ohonynt, dwy ferch 
a theulu un ohonynt, dau frawd a'u teuluoedd, pedair chawer a theulu tair 
ohonynt, ynghyd ag amryw berthynasau eraill mewn galar a hiraeth dwys. 
““Agos yw yr Arglwydd at y rhai drylliedig o galon, ac efe a geidw y rhai briwedig 
o ysbryd.” 


Dypp Mercher, Hydref 21, bu farw y brawd THOMAS JONES, Plas-newydd, 
Llandysul yn 65 mlwydd oed. Daearwyd ei weddillion marwol y Llun canlynol 
ym mynwent Pantydefaid. Gwasanaethwyd yn y tŷ gan y Parch. E. O. Jenkins 
ac yn y capel gan ei weinidog a'r Parch. R. Morris. Dyn tawel, distaw, gonest 
a gweithgar oedd ein cyfaill, hoff gan bawb o'i gydnabyddion. Estynnwn ein 
cydymdeimlad llwyraf i'r weddw a'r perthnasau yn eu galar. “Erys er i'r 
gweithiwr farw ei lafurwaith ef ; Sôn am dano mae pob erw dan y nef.” 


ULUUTTTTCFYFCDUTUTTTTTTTFFEFEEANTUTTTFEEEEAATTYTTFFFEDNTTTEU 


Nodion yr Eglwysi. 


NOTAIS A PHENYBONT.—Bu cwrdd sefydlu'r Parch. John Hinkins, M.A. 
ar Hydref 7 yn y Notais. Arweiniwyd y defosiynau gan y Parch. J. H. Coram 
Davies. Traddodwyd y siars i'r gweinidog gan y Parch. J. D. Jones, a'r siars i'r 
gynulleidfa gan y Parch. E. R. Dennis. Estynnwyd y croeso ar ran Cymdeithas 
Morgannwg gan y Parch. E. Rosalind Lee. _ Wrth y bwrdd te mynegwyd dymun- 
iadau da i'r gweinidog yn ci faes newydd gan amryw siaradwyr, yn eu plith 
aelodau o gynulleidfaoedd y Notais a Phenybont. Pwysleisiwyd fod y ddyled- 
yn fawr i Mrs. Margaret Thomas, ysgrifennydd Capel y Notais, am ei gwasanaeth 
mawr yn ystod yr adeg y bu'r gynulleidfa heb fugail. 


CYMANFA GANU CEREDIGION.— Wele restr o'r tonau ar gyfer Cymanfa 
1943. J rai mewn oed : “Liverpool”, Emyn 321 ; “Emrys” (D. Lewis), Emyn 262 ; 
“Brondderw” (T. Hopkin Evans), Emyn 276 ; “Elmina” (D. Jones), Emyn 340; 
“Brynawel” (G. Jones), Emyn 398 ; “Godre'r Coed” (M. Davies, Mus. Bac.), 
Emyn 49 ; “Downing” (Ambrose Lloyd), Emyn r7 ; “Hen Ganfed” (Hen Berlau) 
Emyn 125 yn y Perlau Newydd; “St. Mary Magdalene” (Dykes) (B.T.B.), 
Emyn 338; “St. Nicholas”, Emyn 323; “Aeron” (Hen Berlau), Emyn 148 yn yr 
Hen Berlau ; “St. Dewi” (Hefin Williams), Emyn 358. J’r Plant: “Vincent” 
(Caniedydd) ; “Diolch a Chân” (Mozart) ; “Canu i'r Iesu” (D. E. Williams) ; 
“Emyn Hwyrol” (Jenkins) ; “Dechrau Canu” (John Thomas—Perorydd yr 
Ysgol Sul) ; “Elgar” (Dan Davies),. Anthem i'r Plant : “I sing because I love to 
sing” (S.A.) (Pinsuti). Anthem i rai mewn oed : *'Da yw Moliannu yr Arglwydd” 
(D. Parry). Arweinydd : Mr. Idris Griffiths, A.R.C.O. Organydd : Mr. Charles 
Clements, Mus. Bac. DANEDAVIES. 


Argraffwyd gan 7. D. Lewis a'i Feibion yng Ngwasg Gomer, Llandysul. 


I HAVE A KEY By G. STEPHENS SPINES, M.A., 

(Chapters on World Problems) Price—1/- (by post 1/14) “* As full of 
good thingsas a plum pudding in peace time — Von-Subscribing Presbyterian 
A GOLDEN TREASURY OF THE BIBLE (and Apocrypha) - 

Edited by MORTIMER ROWE, B.A. assisted by Principal H. MCOLACELAN, 
and PROFESSOR DOROTHY Tarrant. 1,076 pages er. 8vo. 7/6 net 
(by post 8/-). Leather bound, gilt edges, 10/6 (by post 11/-). Two 
Volume Edition: Vol. 1 Old Testament and Apocrypha, 5/- (by post 
5/6); Vol. 2 New Testament, 2/6 (by post 2/10). 
RELIGION : ITS MODERN NEEDS AND PROBLEMS 
Edited by RAYMOND V. Hott, M.A., B.L1TT. Twenty-two books of 
different titles and authors. 1/- each (by post 1/13). 
Send for 24 page Prospectus with synopses of the individual books. 

A NEW SERIES OF SHILLING BOOKS now issued includes the following : 
From Primitive to Modern Religion by R. F. Rarrray, M.A., Px.D. ; 
World Vision by L. J. Betton, B.A., EU ; Is there a Religious Basis 
for Society? by SIDNEY SPENCER, B.A.; God, Commonwealth and 
Afterlife by Basin Viney ; A Possible Religion—the Christian way of 
life by BAsIL MARTIN, M. A. (the author of “ An Impossible Parson ’). : 

WAYS TOWARDS THE SPIRITUAL LIFE 

By Dr. G. DawEs Hicks, (Addresses to Students of Carmarthen Pres- 
byterian College) Cheap Edition with stiff board cover. 1/- (by post 1/2). 
“THE IMMORTAL SOUL IN DANGER © 
by JAN Masaryk, Minister for Foreign Affairs in Czechoslovac Republic 
(1941 Essex Hall Lecture.) 1/- each (by post 1/1). 
CAN WE STILL BELIEVE IN MAN? 
by LESLIE Betton, B.A., M.Sc., formerly Editor of “ The Inquirier ”’ 
(now of Sheffield.) Price 1J- (by post 1/13.) 


_ The Lindsey Press, 5 Essex Street, Strand, London, W.C.2. 

PENNILL a THON gan W.R. Evans 
Sg A DDYWED Y Tyst :— 
— YMGAIS ar linellau awen Idwal Jones yw ' Pennill a Thone.’ 
Y mae'r canu'n ysgafn heb fod yn wag, a phriodwyd geiriau 

gynulleidfa eu clywed.” PRIS—2/- ; trwy'r post—2/3 

No, I don't need glasses. 


Perhaps you don't but we sincerely hope that 
this is the opinion of an optician—not your own. 
Unsuspected eye defects are the cause of many 
headaches and only after the most thorough 
examination of your eyes is it possible to 
decide whether glasses will aid your sight. 


Let us make that examination now. 


CECIL JONES 


F.B.O.A: FS.M.C. 


Qualified Ophthalmic Optician 
31 GREAT DARKGATE STREET 

Parti Nadolig. 


STORI I BLANT 
Gan Mrs. A. REES, LLANELLI. 


HYW bythefnos cyn y Nadolig dywedodd ysgolfeistr y pentref 

wrth y plant fod Mr. Davies, Y Fron, wedi ceisio ganddo 

hysbysu ei fwriad i roi gwledd o dê a Choeden Nadolig i blant 
yr ysgol yn neuadd y pentref prynhawn y Nadolig. Creodd hyn 
gyffro mawr ymhlith y plant, ac o'r dydd hwnnw hyd y Nadolig 
yr unig destun yn yr ysgol oedd y Te-parti. Gofynnai un ferch 
fach i'r llall : “Sut ffroc fyddwch chwi'n wisgo i'r parti? Y mae 
mam yn prynu ffroc crepe-de-chine pinc i fi a rhuban pinc i roi yn 
fy ngwallt.” — Yna atebai'r llall, “ Ffroc satin wen sydd gennyf fi 
ac y mae gennyf ruban gwyn i roi yn fy ngwallt.” Clywid hyd yn 
oed y bechgyn yn trin problem y dillad. Dywedai un mai pâr 
o ddillad llwyd olau a wisgai ef ; dywedai un arall mai dillad brown 
oedd ganddo ef. Gwestiwn y rhai lleiaf oedd, pa beth a gawsent 
o'r Goeden Nadolig ? 

Ar ôl hir ddisgwyl, gwawriodd dydd y Nadolig, a daeth â charped 
o eira gwyn i guddio'r ddaear lwydaidd. 

Tua phedwar o'r gloch yn y prynhawn tyrrai'r plant i'r neuadd 
yn llon a siriol. Wrth fynd trwy'r drws rhoddai pob un waedd o 
hyfrydwch gan mor hudol yr edrychai'r ystafell. Goleuid hi yn 
llachar gan lampau trydan. Crogai galantau gwych ar hyd ac ar 
draws yr ystafell, a hongiai Chinese lanterns a balloons o bob lliw 
yma a thraw. Bob ochr i'r ystafell yr oedd byrddau a llieiniau 
cyn wynned a'r eira drostynt. Llwythid y byrddau â phob math 
o ddanteithion, megis Mince Pies, Cream Slices, Jam Sandwich, 
Buns a Jam Tarts, ac ar ganol pob bwrdd yr oedd Cacen Nadolig 
gydag Icing ar yr wyneb. Yn y gornel pellaf yr oedd y Goeden 
Nadolig, yn llwythog o bob math o deganau gwych, a rhaffau o 
dinsel yn ymestyn o gangen i gangen, tra winciai llu o oleuadau o 

wahanol liwiau rhwng y teganau. Yn cerdded yn ôl ac ymlaen 
o flaen y goeden yr oedd Father Christmas yn ei glogyn coch a'i 
farf wen. Croesawai Mr. Davies, rhoddwr y wledd, bob plentyn 
gyda gwên serchus. 

Ar ôl i'r plant gael eu diwallu, cliriwyd y byrddau er mwyn 
gwneud lle i chwaraeon a dawnsio. Ar ôl ysbaid o chwarae cafwyd 
seibiant, pryd y daeth Mr. Davies â ffrwythau a melysion i'w 
rhannu rhyngddynt. Yna aeth y chwarae ymlaen drachefn. Pan 
oedd y wledd yn mynd gyda hwyl, gwelid rhyw fachgen bach 
dieithr mewn dillad llymrig yn dod i mewn i'r ystafell. Ni wyddai 
neb pwy ydoedd. Aeth ymlaen at y plant gan geisio bod yn 
gyfeillgar, ond oherwydd bod ei ddillad yn llwm, a'u bod hwythau 
yn eu dillad newydd, ni fynnent wneud sylw ohono. _ Ond yr oedd 
yn eu plith un mwy gwylaidd na'r lleill, ei enw oedd Marc. Bu ef 
yn garedig wrth y dieithryn, gwahoddodd ef i uno ag ef yn y 
chwarae, a chawsant amser hapus. Cyn hir, daeth Mr. Davies â 
llond tray o Ice-cream Cornets. Rhuthrai'r plant at y tray yn 
awyddus, a chafodd pob un ei ran, ond ni welid y bachgen dieithr 
yn unman ; yr oedd wedi diflannu mor sydyn ag y daeth i mewn. 
Methai'r plant a deall i ble'r aeth, ond yn y miri, ni fuont yn hir 
cyn ei anghofio. 

Pan ddaeth y wledd i ben, ac yn amser i'r plant fynd adref, yr 
oedd,yn bwrw eira yn drwm, ac yn annymunol iawn i deithio, yn 
enwedigtmewn dillad ac esgidiau tenau. Ger y drws gwelent y 
bachgenîllymrig, yn aros fel pe bae yn disgwyl rhywun, ac ar yr 
heol yr oedd cerbyd-modur hardd yn aros, a gyriedydd mewn lifrai 
yn sefyll ar ei bwys. Ni ddywedai'r bachgen air wrth un o'r plant, 
ond pan ddaeth Marc allan cydiodd yn ei fraich a dywedodd 
“Dewch gyda fi, Marc. Yr wyf wedi dod a modur-gerbyd i'ch 
cludo adref, am i chwi fod yn garedig wrthyf yn y parti, pan oedd 
y plant eraill i gyd yn fy nirmygu. Yr oedd Marc yn falch iawn 
o'r cynnig, gan fod ganddo ffordd bell i fynd. Aeth y ddau i mewn ; 
caeodd y drws, ac i ffwrdd a hwy fel mellten, gan adael y plant 
eraill i synnu ac ymholi, ond ni ddaeth neb byth i wybod pwy oedd 
y bachgen bach llymrig. 

Dengys yr hanesyn mor bwysig ydyw ymddwyn yn garedig a 
boneddigaidd at bawb, a pheidio a bod yn rhy barod i farnu neb 
. wrth ei ddillad. Gall sant neu angel ddod atom mewn gwisg 
lymrig. Ar y llaw arall, gall lleidr neu lofrudd ymddangos mewn 
dillad trwsiadus... Ni wna dillad sant o neb. Caredigrwydd, 
brawdgarwch a gwyleidd-dra yw'r elfennau sy'n cyfrif. Tuedd 
yr oes hon yw rhoi gormod o bwys ar yr allanolion, ac anwybyddu'r 
sylweddau mawr. 

Cofiwch chwi, blant bach yr YMOFYNNYDD, fod gair tyner a 
gweithred garedig yn gwneud taith bywyd yn haws ei theithio i 
rywun, ac yn ennill i chwithau ffafr yngolwg Duw a dynion. 

Maes Llafur yr Ysgol Sul, 1942—43. 


PARATOWYD Y BRASLUN HWN o HANES DR. CHANNING can 
Y PARCH. J. ISLAN JONEs, M.A. 


ANWYD William Ellery Channing yn Newport, Rhode Island, 
America, Ebrill 7, 1780. Galwyd ef William ar ôl ei dad, 
ac Ellery am mai dyna oedd cyfenw ei fam cyn iddi briodi. 

Cyfreithiwr parchus yn dal swydd uchel oedd ei dad. 


RHODE ISLAND 


Y mae Rhode Island o ddiddordeb neilltuol i'r Cymry am mai 
Cymro o'r enw Roger Williams, a aned ym Maestroyddyn, plwyf 
Llansawel, Sir Gaerfyrddin, a sefydlodd y dalaith honno. Offeiriad 
a ymunodd â'r Piwritaniaid oedd Williams yn y wlad hon, a rhag 
cael ei erlid ac er mwyn cael mwy o ryddid aeth i'r Amerig yn 1631 
gan sefydlu yn Salem, Lloegr Newydd (New England). 

Ni chafodd y rhyddid a garai yno chwaith. Am ei fod yn dysgu 
nad oedd hawl gan yr ynadon i ymyrraeth â chydwybod dyn, 
erlidiwyd ef gan y Piwritaniaid, ac fe aeth i fyw am ysbaid ymhlith 
Indiaid America. _ Wedi hynny, rhwyfodd ef a phump o'r Indiaid 
mewn cwch bychan ar yr afon Pantucket i chwilio am gartref 
newydd a rhyddid barn ynddo. Daethant i dir newydd a alwyd 
wedi hynny yn Rhode Island, lle y cafodd y cwmni bychan ryddid 
i fyw ac i gredu fel y tybient hwy yn orau. Yr oedd hanes Roger 
Williams yn ysbrydiaeth i Channing. 

Pan aned Channing, lle tawel, cysglyd oedd Newport, a llawer 
o'r trigolion yn cadw caethweision heb feddwl bod drwg yn hynny ; 
ond pan dorrodd y rhyfel allan rhwng y wlad hon a'r Amerig, 
dihunwyd y dref o'i chwsg a newidiwyd llawer er gwaeth ar y tai 
a'r bobl. - 

Er hynny, cafodd William gartref rhagorol a gofal mam dirion 
adoeth. Aeth ef i'r ysgol yn ieuanc iawn ; ac ar dywydd gwlyb 
byddai gwas o negro yn ei gario yno ac yn ôl. Cedwid yr ysgol gan 
hen foneddiges a wisgai ddwy spectol ar ei thrwyn a chadw pastwn 
hir wrth ei hochr i brocio bechgyn afreolus. 

Plentyn tyner-galon oedd William, hoff o greaduriaid ; gwnai 
gyfeillion o'r adar, ac wylai pan fyddai i rai ohonynt farw cyn eu 
hamser. 

Yr oedd yn blentyn dewr er hynny. Un diwrnod gwelodd 
fachgen mawr yn camdrin un llawer llai nag ef, ac aeth Channing 
i helpu'r un bach : “llwfrgi wyt ti sy'n taro un sydd yn llai na, thi,” 
meddai “a mi roddaf gosfa i ti am hynny.” A gwnaeth hynny 
hefyd ; ond dyna'r tro olaf iddo gosbi neb yn y dull hwnnw. 

Diwrnod diflas i'r plant oedd y Sul. Rhaid oedd dysgu'r 
catecism, ac eistedd drwy wasanaeth hir a sychlyd iawn yn y capel. 
Efallai mai i brofi nad oedd raid i bregeth fod yn faith nag yn 
ddiflas y dechreuodd Channing bach bregethu i'r plant eraill ar 
ystoriau prydferth y Beibl, a hwythau yn mwynhau'r bregeth. 


EI ADDYSG 


Ar ôl iddo brifio tipyn danfonwyd Channing i ysgol arall yn 
Newport lle'r oedd bechgyn garw iawn yn gyd-ysgolheigion ag ef, 
ond am ei fod yn hoff o ddifyrrwch ac yn llawn bywyd, daethant yn 
ffrindiau iddo. Nid hir y bu Channing cyn rhoi ar ddeall iddynt 
na chymerai ef un rhan mewn dweud neu wneud drwg, ac o barch 
iddo peidiodd y bechgyn a dweud geiriau brwnt yn ei glyw. 

Nid oedd dysgu yn beth rhwydd iawn iddo. Byddai raid iddo 
weithio'n galed am oriau wrth wersi a ddysgai eraill mewn ychydig 
amser ; ond drwy ddal ati'n ddyfal pan fyddai eraill yn chwarae, 
aeth o'u blaen ymhell ar ôl tipyn o amser. 


CREFYDD 


Un o'r enw Dr. Hopkins oedd gweinidog y capel lle'r addolai 
Channing yn blentyn gyda'i rieni. Dysgai fod Duw wedi melltithio'r 
byd a'r bobl oedd ynddo—ond rhyw ychydig a oedd: wedi eu 
hethol i'w hachub cyn eu geni. Synnai'r plentyn Channing 
gweld pobl y capel yn edrych mor gysurus a'r byd yn golledig ! 

Un diwrnod cymerth ei dad ef mewn cerbyd ar daith hir i 
glywed rhyw bregethwr mawr. Yr oedd y diwrnod yn deg a'r 
wlad yn brydferth iawn. Yr oedd y pregethwr yn huawdl a 
thanllyd, a dywedai gyda nerth arswydus am gyflwr truenus dynion 
y byd a oedd i fynd i boenau bythol ond yr ychydig a oedd wedi 
eu dewis i wynfyd. 

Yr oedd y capel yn orlawn o bobl a'r rheini yn canmol y preg- 
ethwr a'r bregeth ar y ffordd adref ; ond fel arall y teimlai'r bachgen 
William. Yr oedd ei galon yn drom a'i feddwl yn drist wrth gofio 
yr hyn a glywodd. Meddai wrtho'i hun, “os yw'r hyn a ddywed- 
odd y pregethwr am Dduw yn wir, pa fodd y gall dynion ei foli a 
bod yn falch o'u crefydd ?” ‘‘Ai poen bythol fyddai ei dynged ef 
a'r rhai a oedd yn annwyl ganddo ? ” 

Yr oedd llawer o ddynion gwael eu moesau yn byw yn Newport, 
ond yr oedd yno ddynion rhagorol iawn hefyd. Un o'r dynion da 
hynny oedd hynafgwr a elwid “Y Tad Thurston”: dyn tlawd 
ydoedd, a wnai ei orau i wella'r dref a rhoddi terfyn ar feddwdod. 
Cylchwr (cooper) oedd Thurston yn gwneuthur barilau a llestri pren 
eraill. Pan ddeallodd fod y barilau a wnai ef yn cael ei prynu i 
ddal cwrw neu win, pallodd a gwneuthur ychwaneg ohonynt, ond 
trodd ei law at lestri llaeth. Bu hynny yn golled ariannol iddo, 

ond gwell oedd ganddo gydwybod dda nag arian. Yr oedd gan 
Channing barch mawr i'r hen ŵr egwyddorol. 


xv G OF EIG 


Wedi tymor o baratoi, aeth Channing i Goleg Harvard gan 
feddwl mynd yn gyfreithiwr. Ar ddiwedd ei flwyddyn gyntaf yno, 
bu ei dad farw ; a daeth gofal ci fam a'r plant lleiaf arno ef a'i 
frawd hynaf Francis. Gweithiodd y ddau yn galed, a byw yn 
gynnil er mwyn helpu'r cartref. Yn wir y mae gofal tyner William 
am ei fam weddw a'i frodyr a'i chwiorydd amddifaid yn rhedeg fel 
llinyn aur hardd iawn drwy ystori ei fywyd. 

Wrth gerdded drwy'r caeau tawel gerllaw Harvard, a myfyrio 
ar fywyd y daeth i'w feddwl mai prif waith ei oes ddylai fod dysgu 
i'r byd werth enaid dyn, a bod Duw yn caru pawb o'i blant. 
Gwelodd mai fel pregethwr, ac nid fel cyfreithiwr, y gallai wneud 
hynny yn orau. 

Ar ôl gorffen ei gwrs yn y Coleg bu Channing am dymor yn 
athro yn nhalaith Virginia, lle y gwelodd drueni caeth-fasnach,— 
plant a dynion mewn oed yn cael eu gwerthu a'u prynu fel anifeil- 
iaid ! Teimlai yn flin iawn oherwydd hynny. 

Un diwrnod aeth hen wraig ddu at yr athro gan achwyn bod 
plant yr ysgol yn torri clawdd ei gardd hi a sarnu'r blodau. Pan 
welodd hi ef yn edrych mor ddinerth, dywedodd mewn anobaith : 
““Ai ti yw'r athro 'machgen bach i? Ni elli di gosbi'r hen grots 
mawr, drwg yna ; fe'th daflant drwy'r ffenestr.” “Ni gawn weld 
am hynny” atebodd Channing. Ni fu achos i'r hen wraig achwyn 
wedyn. 

Ymhen ysbaid, aeth Channing yn ôl eto i Goleg Harvard i 
baratoi i'r weinidogaeth. Gweithiodd yn galed nes amharu ei 
iechyd, ond ni roddodd yr ymdrech i fyny nes cyrraedd y nôd. 

Amharodd ei afiechyd ei amynedd a'i dymer hefyd, ac yr oedd 
hynny yn ofid iddo. Penderfynodd nad ai yn bregethwr cyn 
medru rheoli ei dymer yn llwyr, a gwnaeth dair rheol bywyd i'w 
cadw :— 

I.—Peidio aros a disgwyl am gyfle i wneuthur daioni, ond 
chwilio am gyfle yn ddyfal. 

2.—Cofio y gallai helpu eraill drwy siarad yn gystal a gweithio. 

3.— Ystyried mai byw'n ddiles ydoedd bob dydd na wnai 
weithred garedig ynddo. 


AMSER TERFYSGLYD 


Bu Channing byw mewn amser terfysglyd iawn,—y chwyldroad 
yn Ffrainc a rhyfeloedd Napoleon, ac wedi hynny yr ymdrech yn 
America i wneud i ffwrdd a chaethwasiaeth. Yr oedd cydym- 
deimlad Channing yn llwyr gyda'r caethion, a gweithiodd yn ddyfal 
dros eu rhyddhau. 

Ar ddiwedd ei ail gwrs yn Harvard, yn 1803, derbyniodd ddwy. 
alwad—un i gapel mawr a chynulleidfa gref ynddo, a'r llall i gapel 
bychan o goed a dim ond ychydig o aclodau yn perthyn iddo. 
Dewisodd ef y capel bychan fel ei faes llafur am fod y maes yn fawr 
a'r gweithwyr yn brin yno. _ Coronwyd ei waith â llwyddiant. 


HELPU ERAILL 


Yr oedd Channing yn awyddus iawn i helpu'r tlawd a'r anghenus. 
Un diwrnod, wrth ymweld â'r tlodion, daeth i adnabod hen ŵr 
a hen wraig a oedd mewn angen. Yr oeddynt “heb fod yn gall” 
fel y dywedwn ni, efallai mai dioddef tlodi hir oedd wedi peri- 
hynny. Fodd bynnag, dechreuasant gredu bod gwenwyn ym 
mhob bwyd a gynigid iddynt. Siaradodd Channing yn garedig â 
hwynt gan ennill eu hyder, a daethant yn fodlon i gymryd bwyd . 
o'i law ef. Ai i roddi bwyd iddynt yn gyson, unwaith y dydd, am 
gryn amser. 

Fel y dywedwyd gweithiodd Channing yn galed dros ryddhau'r 
caethion, ond ar y dechrau gwrthododd ci gynulleidfa ei hun roddi 
cennad iddo i gynnal cyfarfod i'r pwrpas hwnnw yn ei gapel, am 
fod caethion yn rhan o gyfoeth rhai o'r aelodau blaenllaw. Yn 
raddol, enillodd ei bobl i gyd i'w ffordd ef o feddwl. 


EI ENWAD 


Safai Channing yn gryf dros ryddid barn ac ni fynnai gosbi hyd 
yn oed y rhai a siaradai yn amharchus am grefydd. Am lawer o, 
flynyddoedd ni pherthynai ef ac aelodau ei gapel i un enwad 
neilltuol : iddynt hwy, yr oedd crefydd bur yn uwch ac yn lletach 
nag enwadaeth. Am fod Undodiaeth yn ffafrio rhyddid, teimlai 
ogwydd cryf at yr enwad hwnnw o'r dechrau, a phan ymosododd 
crefyddwyr cul eu barn ar yr Undodiaid yn 1815 daeth Channing 
i'r maes i'w hamddiffyn, gan addef ei hun yn Undodwr. 

Wedi oes ddiwyd a ffyddlon, ar waethaf afiechyd, bu Channing 
farw Hydref 2, 1842 yn uchel ei barch gan bawb a'i hadwaenai. 
Y mae ei waith ysgrifenedig wedi ei gyfieithu i lawer o ieithoedd ac 
yn profi ei fod yn ddyn o feddwl grymus a theimlad tyner a choeth. 


[Gweler erthygl yn yr YMOFYNNYDD am Hydref 1942. The Story 
of Dr. Channing gan Frances E. Cooke ; William Ellery Channing 
gan Anne Holt, M.A.] 

EIN POBL.—Bydd y Parch. T. M. Falconer, B.Litt. yn ymddeol o Bank 
Street Chapel, Bolton mis Mawrth nesaf. Y mae'r Parch. Duncan Stewart 
M.A., B. D. yn symud o Octagon Chapel, Norwich i Gateacre Chapel, Lerpwl. 
Y mae’r Parch. Walter Walsh wedi ymadael a Tenterden, Swydd Gaint, er mwyn 
gwasanaethu Hibbert Houses yn y Dwyrain Canol. 

Y Cylchgronau Cymraeg Cynharaf. 
Gan Mr. J. J. Evans, M.A., Ty Ddewi. 
(Parhad o tudalen 164.) 


Fel y dywedwyd, detholion o hen lenyddiaeth Cymru a geid yn 
Tlysawr Hen Oesoedd, a'r cylchgrawn Cymraeg cyntaf oedd Trysorfa 
Gwybodaeth, neu Eurgrawn Cymraeg (1770). Ymddangosodd pymtheg 
rhifyn ohono, y cyntaf ar ddydd Sadwrn, Mawrth 3, 1770, a'r olaf 
ym mis Medi'r flwyddyn honno, a phris rhifyn oedd tair ceiniog. 
Buwyd unwaith yn tybio bod a wnelai Peter Williams â golygu'r 
“Eurgrawn Cymraeg,” a hynny efallai oherwydd yr amlygrwydd 
a roddir yn yr hysbysiadau i lyfrau o waith y gwr hwnnw. Ond 
ceir y datganiad pendant a ganlyn gan Mr. Thomas Rees, F.S.A. 
(trydydd mab y Parch. Josiah Rees) yn ei lyfr The Beauties of South 
Wales (td. 670) :— 

“This magazine, the first attempt of the kind in the British 
language, was,projected and conducted at his own charge by the 
father of the present writer, the late Rev. Josiah Rees of Gelligron 
in this county, whose extensive acguaintance with general literature 
and critical knowledge of his native tongue, if the partiality of filial 
gratitude and esteem may be admitted to pronounce a judgemnt 
in such a case, eminently gualified him for the undertaking.” 
Cadarnheir hyn gan nodyn yn y rhifyn cyntaf :— 

“Fe ddeisyfir ar y cyfryw foneddigion, ac eraill, sydd yn medd- 
iannu hen law-sgrifeniadau Cymraeg, ac yn ewyllysio eu cael yn 
gyhoeddus, eu danfon at Gyhoeddwr yr Eurgrawn Cymraeg, i ofal 
y Parch. Mr. Josiah Rees o'r Gelligron, gerllaw Castell Nedd ; neu 
J. Ross, argraphydd yng Nghaerfyrddin.” Hysbysir hefyd fod 
J. Ross am gyflogi tri neu bedwar o wŷr i werthu'r cylchgrawn— 
“dynion yn abl siwrneia ac yn fodlon mynd yn wythnosol, neu bob - 
pythefnos, trwy ddwy neu dair o siroedd Cymru,” a sicrheir y gall 
gwŷr ag iddynt air da am eu sobrwydd a'u gonestrwydd gael elw 
da am y gwaith. 

Yn y rhifyn cyntaf o'r Eurgrawn fe hysbysir y gweithiau a ganlyn : 

(1) Pris swllt yn unig, y XIV Ran o'r Bibl Cymraeg ; gyda 

Sylwiadau ac Esboniadau ar bob pennod . . . ac ar ymyl y ddalen 

y chwanegir rhai miloedd o nodau cyfeiriol (sef adnodau o'r 

Ysgrythur yn egluro mannau craill o'r Ysgrythur, a gasglwyd, 

gan mwyaf, allan o nodau cyfeiriol y Parchedig Mr. John Canne. 

(2) Y mae Mynegydd Ysgrythurol (neu Goncordans Cymraeg) 
i gael ei gyhoeddi ar frys gan yr un awdur, ac ar yr un amodau 
â'r Bibl, ac a gynnwys ynghylch Wyth Rhan. 

a (3) Also, speedily will be published, Price three shillings and 
sixpence to subscribers, A New English- Welsh Dictionary contain- 
ing many thousand words more than any work of the kind 
hitherto published.” 


Y Beibl Cymraeg uchod oedd “Beibl Peter Williams”—y Beibl 
Cymraeg cyntaf a argraffwyd yng Nghymru—a chyhoeddodd 
Peter Williams ef ar ei gost ei hun. Cynhwysai'r Beibl hwn, yn ei 
nodiadau, yr esboniad cyntaf ar yr Ysgrythurau yn ein hiaith. 
Cyhoeddwyd y gwaith yn rhannau swllt ; ymddangosodd y rhan 
gyntaf yn 1767, a chwplawyd y gwaith, gan gynnwys yr Apocryffa, 
Sallwyr Edmwnd Prys, a dau fap o waith Richard Morys, a'i 
gyhoeddi yn 1770. Cyhoeddwyd 3,600 copi o'r argraffiad cyntaf, 
a'u gwerthu am bunt yr un ; ymddangosodd ail-argraffiad o 6,400 
copi rhwng 1779 a 1791, a thrydydd un o 4,000 o gopiau yn Nhre- 
feca yn 1797. Yn ystod y 19 ganrif, ymddangosodd tua dwsin o 
argraffiadau, rhai ohonynt gyda darluniau heirdd, a daeth copi o 
Feibl Peter Williams yn anhepgor pob cartref yng Nghymru. 

Serch hynny, parodd y Beibl hwn gyflro mawr yn y byd diwin- 
yddol am flynyddoedd. Yr oedd “sylwiadau” 'r cyfieithydd ar 
ddechrau Efengyl Ioan yn sawru gan Sabeliaeth, a dyma ddechrau 
hela heresi a barhaodd dros ugain mlynedd, Lledodd y berw 
hefyd i blith y Bedyddwyr, a chefnogwyd Peter Williams gan rai 
o'r Bedyddwyr ifainc, megis Nathaniel Williams (Llanwinio), y 
Dr. William Richards, Lynn, a Morgan John Rhys. Daeth yr 
helynt i ben yn 1791, ond nid, Beibl mawr Peter Williams fu'r 
achlysur, eithr Beibl llogell a gyhoeddwyd ganddo ef a'r Parch. 
David Jones, Dôl Goch yn Emlyn, ar ddelw Beibl Saesneg John 
Canne. Yn y Beibl llogell hwnnw yr oedd Peter Williams wedi 
ceisio gwella ar yr hen gyfieithiad yma a thraw, ond nid oedd y 
newidiadau wrth fodd rhai o'i gyd-grefyddwyr— “gwŷr yr oedd y 
cyfieithiad o'r Ysgrythur agos mor ysbrydoledig iddynt â'r Ysgrythur 
ei hun.” Yr oedd Cymdeithasfa'r Methodistiaid wedi addo 
cefnogi'r gwaith, ond pan oeddid ar fin cyhoeddi fe dynnwyd yr 
addewid yn ôl, a'r canlyniad fu i Peter Williams golli £600 ar yr 
antur. Mynnid bod nodiadau eglurhaol 1790 cynddrwg â “'sylw- 
iadau” Beibl 1770 ; yr oedd y cyfieithydd a'r esboniwr yn euog o 
heresi Sabeliaeth gan ei fod yn hawlio “nad oedd Orist yn berson 
gwahanol oddi wrth y Tad, eithr yn hanfod yntho,” fel y brigwydd 
(mistletoe) yn y pren lle bo'n tyfu. Diwedd yr helynt fu diarddel 
Peter Williams gan Sasiwn Llandeilo Fawr, y 25 o Fai, 1791. 

Parthed y Mynegair Ysgrythurol, nis cyhoeddwyd hyd 1773. 
Seiliesid ef ar y Cydgordiad Egwyddorawl o'r Scrythurau, a gyfansodd- 
wyd “trwy lafurus boen” Abel Morgan o'r Allt Goch, Cwrtnewydd, 
ac a gyhoeddwyd wyth mlynedd wedi marw'r awdur yn Philad- 
elphia. 

Mewn un peth, nid yw'r Eurgrawn Cymraeg mor gyflawn â 
Chylchgrawn Cymraeg Morgan J. Rhys (1792-94), oherwydd nid 
ymdrinir ynddo â phynciau gwleidyddol a dadleuon y Senedd. 
Ceir ynddo ad-argraffiad o Frut y Tywysogion gan Garadog o 
Lancarfan, a darnau o hen lenyddiaeth Cymru, megis “Iaith 
Gambr yn annerch yr hygar ddarllenydd” o Ramadeg (1567) 
Griffith Roberts, Milan, ac ““Ystori Ifan” o'r Archaeologia Britannica 
(1707) gan Edward Llwyd. Cynhwysir hefyd lawer o Farddon- 
iaeth Gymraeg—gwaith yr hen feirdd, megis Taliesin, Dafydd Ap 
Gwilym, Iolo Goch, Hywel Swrdwal, Dafydd Benwyn, Huw Morus, 
Gruffydd Ap Ieuan, Ifan Brydydd Hir, Ellis Wynne, Huw Ap 
Huw etc.—a gwaith beirdd cyfoes, megis : Lewis Hopcyn, Iorwerth 
Gwilim (Iolo Morganwg), Iorwerth Ap Ioan, Ieuan Fardd Du, 
Siôn Llewelyn, Ioan Siencyn (Aberteifi), Dafydd Ap Rhisiart, 
Rhisiart Rhys, David Lloyd (Brynllefrith), a Francis Thomas (y 
Crythor Dall) o'r Cwrtnewydd. Nid yw llawer o'r caneuon ond 
cyfieithiadau o ganeuon sentimental y Saeson (Heart of Oak, 
Sally's Praise, Colin’s Complaint, etc.), a cheir cyfieithiad o 
'“Chevy Chase” gan Lewis Hopcyn. 

Cymerir diddordeb yn neddfau iechyd, a rhoddir cynghorion, 
megis “cyngor rhag peswch,” “cyngor at wellau'r gwaedlif, rhag y 
cryd a'r ddyrton,” “cyngor ynghylch llosg tân neu ddwfr poeth,” 
““cyngor rhag ysigfa,” “cyngor rhag y colic a'r garreg,” etc. 

Erbyn hyn yr oedd dylanwad y Chwyldro Diwydiannol ac 
Amaethyddol wedi dod i Gymru, a cheir yn yr Eurgrawn nodiadau 
ar y modd i wellau'r tri ; am natur neu ansawdd tir, a'r gwahanol 
rywiogaethau ohono ; profiadau ynghylch hau gwenith ; gwneuthur 
cloddiau at sychu tir gwlyb ; hyfforddiant ar y ffordd i wneuthur 
medd, a'r “dull newydd a chywraint i drin gwenyn, a chael tri 
llestraid o fêl oddi wrth bob llestr o wenyn yr un haf, a hynny 
heb ladd y creaduriaid.” (Wrth fynd heibio, diddorol yw sylwi 
mai pris “ymenyn llestri” yng Nghaerfyrddin fis Medi 1770 oedd 
5 ceiniog y pwys, ac y gwerthid ceirch wrth y wincester am 1/4, 
wrth y cwarter 1/8, hynny yw, dau swllt ac wyth ceiniog yr 
hestoraid). 

Ond er nad ymdrinid â dadleuon y Senedd, fe geid yn “ r Eurgrawn 

— “Newyddion pellennig a chartrefol.” Cyfeirir at “Y Rhyfel 
presennol rhwng y Rhussiaid a'r Twrciaid,” ac y mae'r disgrifiad 
o gyflwr Ewrop yn 1770 fel y canlyn :— 

Y Russiaid—yn rhyfela ; 

Y Twrciaid—yn ffoi ; 

Yr Almaeniaid—yn gloddesta ; 

Yr Holandiaid—yn ynnill arian ; 

Y Ffrangcod—yn ymgrymmu ac yn twyllo ; 
Y Scotiaid—yn cael swyddau dan y Goron ; 
Y Gwyddelod—yn grwgnach ; 

Y Saeson —yn diogi ac yn gwneuthur dim ; 
Y Cymry (sef y rhai a brynant yr Eurgrawn) yn darllain 
newyddion amdanynt oll. 


Pwnc diddorol yw agwedd ysgrifenwyr Yr Eurgrawn at yr iaith 
Gymraeg. Yr oedd dau ohebydd—“Brittwn” a “Bryd-taeniad” 
—wedi cyfeirio at offeiriad yn C HN dd nad oedd wedi 
darllain gwasanaeth na phregethu mewn un eglwys, a hynny o 
ddiffyg medru darllen Cymraeg. Yn rhifyn Mehefin 20, 1770, 
ceir ateb gan David Lloyd (Brynllefrith), yn amddiffyn y gŵr 
hwnnw rhag y cyhuddiad o falchter, ac yn y :— “O fy 
rhan i, eled yr iaith Gymraeg yn hollol ar feth, cladder hi mewn 
anghof tragwyddol, yn hytrach nag y trosedder rheolau cariad a 
gwirionedd wrth geisio ei chynnal i fyny.” Nid oedd David Lloyd 
yn rhoi fawr o bwys ar yr iaith Gymraeg, ond ni raid synnu at hyn, 
oblegid dyma agwedd y rhan fwyaf o'r gweinidogion Ymneilltuol 
hyd ddiwedd y 18 ganrif. 

Amheuthun yw cael agwedd wahanol gan rai o'r ysgrifenwyr 
eraill, e.e. fe geir gan “R.E.”—''ychydig Bennillion, yn crybwyll 
yn fyr am y ffoledd sydd yn rhai o'r Cymru, fod yn chwannog i 
droi'n Saeson, a gwadu eu hiaith eu hunain.” Rhan o amcan 
Yr Eurgrawn ydoedd “cynnal ac adgyweirio'r iaith Gymraeg,” 
ac un o'r pethau gorau a ymddangosodd ynddo oedd “Llythyr 
Dafydd Ap Rhisiart” ar y pwnc o gyfansoddi yn Gymraeg. Dech- 
reua ef trwy ddywedyd mai diben iaith yw cyfrannu ein meddyliau 
i'w gilydd ; os felly, po egluraf a chrynoaf y gwneler hynny, gorau 
a pherffeithiaf a fydd. _ Dylai iaith : (1) fod yn eglur ac yn hawdd 
i'w deall ; (2) fod yn bur ac yn gywir, neu'n ramadegaidd ; (3) fod 
yn gryno, oherwydd gorau po leiaf o eiriau a fo'n rhaid wrthynt i 
amlygu'r meddwl ; ac yn (4) dylai ddefnyddio troadau neu ffigurau 
ymadrodd er mwyn gwneud yr arddull yn gain. Cyfeiria'r awdur 
at bapur yn y Spectator yn ymdrin â'r pwnc, a chymeradwya ef i 

“tystyriaeth y darllenydd.” 


Yn rhifyn diwethaf Yr Eurgrawn (Medi 1770), fe gwyna'r cyhoedd- 


wyr am y diffyg cefnogaeth a roddid i’r cylchgrawn. Yr oeddid 
wedi bwriadu iddo fod “er difyrrwch ac adeiladaeth i'r Cymry,” 
ac “er adfywio'r hen iaith ardderchog . . . trwy ddiwygio moesau, 
a chynyddu gwybodaeth,” ac wedi gobeithio y byddai pob Cymro 


a garai ei wlad yn cynorthwyo'r gwaith. Ond, meddir, yr oedd 


yn ddewisach gan y mwyafrif gael newyddion Saesneg na chyd- 
ymaith ffyddlon yn siarad iaith eu mam, a chan fod y cyhoeddwyr 
eisoes ar eu colled o gant o bunnau, fe fyddai'n rhaid rhoi'r gorau 
i'r fenter oni cheid help gan ryw foneddigion ac ewyllyswyr da. 


Ue 


“RHYDDID, GWIRIONEDD, CARIAD.” 


YR: YMOFYNNYDD 

Y Parch. E. O. Jenkins. 
DATHLU DEUGAIN MLYNEDD 


IWRNOD mawr yn hanes y Parch. E. O. Jenkins, Llwynrhydowen 
D a Chapelyfadfa oedd dydd Sadwrn, y seithfed o Dachwedd, 
pryd y bu ei eglwysi yn ei longyfarch ar gyrraedd ohono 

ddeugain mlynedd fel eu gweinidog. Cynhaliwyd cyfarfod ar y 
dydd hwn yn Llwynrhydowen i ddathlu'r amgylchiad. Er fod y 
capel yn un mawr, yr oedd wedi ei orlenwi erbyn amser dechrau 
y cyfarfod. 

Cyflawnwyd y rhan ddefosiynol gan y Parch. S. E. Bowen. 
Y Prifathro W. S. Jones, Coleg Presbyteraidd, Caerfyrddin oedd yn 
y gadair. Priodol oedd i'r Prifathro lywyddu yn y cyfarfod hwn 
gan ei fod ef a Mr. Jenkins wedi eu dwyn i fyny yn ymyl ei 
gilydd yn Llanbedr ac yn gyfeillion mynwesol. Gŵyr pob un a 
edwyn y Prifathro ei fod yn rhy gydwybodol i ddefnyddio gormod- 
iaith hyd yn oed am ei gyfaill gorau, a hyfryd oedd gwrando arno: 
yn rhoi tystiolaeth mor uchel i Mr. Jenkins fel pregethwr ac fel dyn. 
Dywedodd y bendithiwyd ef â doniau a'i galluogodd i fod yn 
bregethwr da a derbyniol. Soniodd am ei fedr i lunio pregeth, a 
bod ei bregethau bob amser yn eglur a hawdd eu cofio. Nid llai 
pwysig yn ei farn yw y cymeriad gloew y mae Mr. Jenkins yn 
feddiannol arno. Rôl gwrando ar y Prifathro yn sôn am Mr. 
Jenkins fel un sydd a chrefft ar ei bregethau bob amser, fel un sydd 
a chanddo neges ymhob pregeth, fel un sydd yn gallu gwneud y 
neges honno yn ddigon eglur i bawb ei gweled, fel un sydd yn 
defnyddio ei alluoedd a'i amser yn llwyr i waith y weinidogaeth, 
ac fel un sydd yn ceisio byw yn unol â dysgeidiaeth yr efengyl a 
gyhoedda, teimlai pawb mai nid rhyfedd oedd fod y cwrdd hwn 
yn cael ei gynnal, ac fod y fath dorf fawr wedi dod ynghyd. 

Galwodd y Llywydd ar Miss Jones, Gellifaharen, i drosglwyddo 
i Mr. Jenkins rodd o arian ar ran eglwys Llwynrhydowen, ac ar 
Mr. David Jones, Cletwr Villa, Talgarreg, i drosglwyddo iddo rodd 
o arian ar ran eglwys Capelyfadfa. Yr oedd y cyfanswm yn 
drichant o bunnau. Hawdd gwybod oddiwrth addywedodd y 
ddau fod eu syniad yn uchel iawn am alluoedd Mr. Jenkins yn y 
pulpud, am ei weithgarwch fel gweinidog, ac am ei fuchedd lân 
yn eu plith. 

Ar ôl hyn caed anerchiadau gan Mr. Richard Davies, Pantmoch, 
a Mr. William James, Rhydcoedfoel, dros eglwys Llwynrhydowen, 
a chan Mr. Evan Evans, Glantre a Mr. Evan Davies, Maespwll, 
dros eglwys Capelyfadfa. 

Coleddir y meddwl gennym nad oes heddiw bobl yn perthyn i'n 
heglwysi yn gallu eu mynegu eu hunain fel y gallai yr hen bobl. 

Nid cywir y meddwl hwn am y personau a enwyd o Llwynrhydowen 
a Chapelyfadfa. Nid a ddywedwyd ganddynt a'n synnodd, 
oblegid anodd iddynt ddweud yn rhy dda am eu gweinidog, ond 
fe'n synnwyd gan eu gallu i'w mynegu eu hunain, a hynny mor 
drefnus. Amlwg fod eu syniad yn uchel am gymwysterau Mr. 
Jenkins i fod yn weinidog da iddynt ac hefyd fod eu parch yn 
ddwfn iddo. Cyfeiriodd. un o'r brodyr hyn at garedigrwydd Mr, 
Jenkins, a gofynnodd, “beth am ei good lurns ? ” Llewyrchai 
boddhad ar wyneb pob un am na fu i'r daioni hwn sydd mor 
nodedig yn Mr. Jenkins gael ei anghofio. 

Y nesaf i siarad oedd Mr. M. Ll. Williams, Wosdlanaa Allt- 
yblaca, Llywydd Cymdeithas Undodaidd Deheudir Cymru. Dyw- 
edodd ei fod yn adnabod Mr. Jenkins ers llawer o flynyddoedd, 
a’i fod wedi cadw ei olwg arno dros yr amser. Credai iddo wneud 
ei orau dros y Deyrnas nad yw o'r byd hwn. Cyfeiriodd hefyd at 
wasanaeth Mr. Jenkins fel Ysgrifennydd Cymdeithas Undodaidd 
Deheudir Cymru am bum mlynedd ar hugain. 

Siaradwyd ar ran Cynghraif y Gwragedd gan Mrs. Park Davies, 
Llandysul. Datganodd edmygedd yr aelodau o Mr. Jenkins, a 
diolchodd iddo am fod mor gefnogol i'r Cynghrair. 

Y nesafa alwyd i siarad oedd Mr. D. O. Evans, yr Aelod Seneddol 
dros y sir. Dywedodd mai da ganddo fod yno, oblegid fod ei 
adnabyddiaeth o Mr. Jenkins yn peri iddo feddwl amdano fel un 
gwasanaethgar yn ei eglwysi, ac mewn cylchoedd eraill y tuallan. 
Dywedodd mai awydd rhai sydd mewn safleoedd uchel yw llywod- 
raethu, ond awydd Mr. Jenkins yw gwasanaethu. Hefyd dywed- 
odd iddo ei gael yn un y gellid dibynu arno ; mai nid dyn anwadal 
a gwamal ydyw, ond un sydd bob amser yn unol a'i air, ac yn 
ffyddlon i bob dyledswydd. - 

Ar ei ôl siaradwyd gan y Parch. J. Marles Thomas. Soniodd ef 
am Mr. Jenkins fel cyfaill i fyfyrwyr yn paratoi ar gyfer y weinidog- 
aeth, a dywedodd am y cymwynasau lawer a dderbyniodd ef, a 
llawer myfyriwr arall, ganddo. _ Credai na fyddai efe wedi myned 
i'r weinidogaeth onibai am yr anogaeth a gafodd gan Mr. Jenkins, 
a'r cynorthwyon lawer a dderbyniodd ganddo. 

Dilynwyd ef gan y Parch. Lewis Williams. Sôn wnaeth ef yn 
bennaf am weithgarwch Mr. Jenkins ynglŷn â 'i eglwysi. Cyfeiriodd 
at y capel newydd yng Nghapelyfadfa, a'r adeiladau newydd eraill 
yno, ac at y Festri a godwyd yn ddiweddar yn Llwynrhydowen, 
ynghyd â'r adgyweiriadau a wnaed i'r capel, a mynegodd i Mr, 
Jenkins gasglu digon o arian i gyfarfod â'r treuliau i gyd. Dywedodd 
y gallai Mr. Jenkins ddweud yr un fath a'r diweddar Syr Christopher 
Wren, a gynlluniodd eglwys Gadeiriol St. Paul, Llundain, a llawer 
* o adeiladau eraill, “os ydych am gael tystion i'r hyn yr wyf wedi 
wneud, edrychwch oddiamgylch,” 

Dilynwyd gan y Parchn. H. Ponsford, Talgarreg; D. A. Thomas, 
Ficer Llandysul ; D. A. Williams, Carmel. Datganodd y tri eu 
hedmygedd o Mr. Jenkins fel cyfaill, fel cydweithiwr yn yr un ardal, 
ac fel un yr oedd ei lwyddiant heddiw yn gymaint ag y bu ar un 
adeg arall yn ystod tymor hir ei weinidogaeth. 

Ar eu hôl siaradodd y Parch. E. O. Jenkins. Datgan ei ddiolch 
a wnaeth i'r ddwy gynulleidfa am eu cymorth iddo ar hyd y blyn- 
yddoedd, am y teimladau da rhyngddynt hwy ag ef, ac am y rhodd 
a gyflwynwyd iddo y dydd hwnnw. Mynegodd hefyd ei fwriad i 
barhau ei weinidogaeth iddynt am rai blynyddoedd eto. 

Teimlasom fod awyrgylch ddymunol iawn wedi ei chreu yn y 
cyfarfod, a chredwn mai un peth a gyfrifai am hynny oedd teimlad 
pawb fod Mr. Jenkins yn deilwng o'r cyfan a ddywedwyd amdano, 
ac o'r dysteb a roddwyd iddo gan yr eglwysi. Mae y rhan fwyaf 
o weinidogion yr efengyl, wedi iddynt fod am gyfnod mor faith 
yn y weinidogaeth, yn cael tysteb, ond nid ydym yn cofio am un 
gweinidog yn cael tysteb mor fawr, ac y mae y ddwy eglwys wedi 
eu hanrhydeddu eu hunain wrth anrhydeddu eu gwcinidog. 

Bu Mr. Jenkins yn bwrw ci fara ar wyneb y dyfroedd am lawcr o 
flynyddoedd, ac yn awr y mae yn ci gael yn ôl yn y parch diffuant a 
amlygwyd gan bobl ci ofal iddo, a chan lawer eraill, ac yn y rhodd 
fawr a gyflwynwyd iddo gan ei eglwysi. Llefara mawredd y rhodd 
hon fwy amdano nag a fedr geiriau neb. Gadawn iddi lefaru. 

Gwasanaethwyd wrth yr organ gan Mrs. Lloyd, Llwynrhydowen 
a Miss Lil Lewis, Capelyfadfa. 

Gwelwyd yn bresennol y Parchn. E. Gwilym Evans ; Aubrey J. 
Martin ; J. H.' Griffiths, Bethel, Capel Dewi ; a D. Jenkins, curad 
Llandysul. 

Terfynwyd y cyfarfod trwy weddi gan y Parch. T. O. Williams. 

Gwnaeth y ddwy gynulleidfa ddarparu bwyd i bawb ar derfyn 
y cyfarfod, a theilwng yw dweud nad oedd dim yn brin ar y byrddau. 


UF HF HT 


BLYNYDDOEDD. 
FE wyliais drengu'r flwyddyn hen 'Tra syllwn draw dros gwm a banc 
Un gaeaf ganol nos, Daeth im’ atgofion lu, 
A'r lloer ddialar fry a'i gwên Ac yn y pellter gwelwn dranc 
Yn cannu erwau'r rhos. Blynyddoedd llon a fu. 


Angladdau eraill sydd, na wêl 
Mohonynt neb ond Un ; 

Efe a ŵyr am fynwent gêl 
Blynyddoedd enaid dyn. , 


Llannon, Ceredigion. IOAN RHys, 

Cynghrair y Gwragedd. 


RHANBARTH . CEREDIGION. 


OHERWYDD prinder petrol, ar wahoddiad aelodau adran y Bwlch, cynhaliwyd y 
ddeuddegfed cyfarfod blynyddol yn y Llwyn ar Hydref 31. Nodweddid y 
drafodaeth gan frwdfrydedd, ac mewn araith ymadawol o'r gadair llongyfarchwyd 
y Cynghrair ar lwyddiant yr ymdrechion mewn amser anodd gan y llywydd, 
Mrs. Jones, Maesyrhaf. Arweiniwyd y defosiynau gan Miss Davies, Brynawel, 
a gweinyddwyd y Cymun gan y Parch. E. O. Jenkins. Miss Lil Lewis wrth yr organ 

Darllenwyd llythyr oddiwrth Mrs Jenkins, Y.H., Y Bryn, yn datgan gofid am 
ei hanallu i fod yno. Mynegwyd cydymdeimlad dwfn â Mr. J. C. Jones, Der- 
wydd, ar farw disymwth ei briod, a fu'n aelod mor weithgar, a theimlir ei cholli 
gan aelodau'r Cynghrair. Dymunwyd adferiad buan i iechyd i un arall o'r 
ffyddloniaid, Mrs. Davies, Llwynifan, a da gwybod fod y cynnydd yn fawr wedi 
triniaeth yn yr ysbyty. 

Mrs. D. J. Davies, Pantycreuddyn, gwraig y Trade Commissioner dros New- 
foundland oedd y siaradwr apwyntiedig, a chafodd ei derbyn yn wresog. Dis- 
grifiodd ddigwyddiadau yn ei bywyd yn Llundain, a chyfeiriodd at bersonau 
diddorol a gyfarfu yno a thros y dŵr. Dangosodd i'w gwranda astud bwysig- 
rwydd tiriogaeth hynaf Prydain, Newfoundland, lle y treuliodd lawer o flynydd- 
oedd dedwydd. 

Barnwyd adroddiadau'r adrannau, yr ysgrifennydd, a'r trysorydd yn foddhaol. 
Etholwyd Miss Evans, Ffynnon Fair yn is-lywydd, ac ail-etholwyd y swyddogion 
eraill. Diolchwyd i'r siaradwr, y swyddogion, ac eraill. gan Mrs. Jonathan, 
Hampton House, ac ategwyd hi gan Miss Jones, Gellifaharen. 

I'r llywydd am y flwyddyn, Mrs. J. Park Davies, estynnir y dymuniadau gorau. 
Gwyddom am ei diddordeb mawr yn y mudiad, a gwyddom y bydd iddi gynnal 
safonau'r mudiad yn uchel yn nhymor ei gwasaniaeth. Bu'n cynrychioli'r mudiad 
yng nghwrdd dathlu deugain mlynedd gweinidogaeth y Parch. E. O. Jenkins yn 
y Llwyn a'r Bwlch. 

Cynhelir y Cyfarfodydd blynyddol yng Ngalltyplaca. 

Gofynnir i'r adrannau sydd am gael gwlân ddanfon at Miss M. Bowen. 

Wedi cyfarfod hapus a hwylus cyfranogwyd o dê yn y Festri, a chroesawyd yr 
ymwelwyr gan aelodau adran y Bwlch.—K.J. 

Priodasau. 


TACHWEDD 13, yng Nghapel y Bryn, TOM GLYN JONES, Cwmhowel, 
Llansawel a MARY JONES, Gwmnant, Llanwenog, y Parchn. S. E. Bowen a 
Daniel Thomas (Caio) yn gwasanaethu. 


TACHWEDD 14, yn y Capel Wesle yn Llanbedr, DAN EVANS, Y Tŷ Capel, 
Cribyn a NELLIE REES, Brynmaen, Capel Dewi. _ Gweinyddwyd gan y Parch. 
E. Owen Pugh, gyda chynorthwy'r Parchn. J. H. Griffiths, Bryn Davies, ac 

Aubrey J. Martin? 


'TACHWEDD 14, yng Nghapelyfadfa, EVAN TOM JONES, mab y diweddar 
David Jones a Mrs. Jones, Maesowen, Rhydowen a MARGARET ELIZABETH 
(MAGGIE) THOMAS, merch Mr. a Mrs. David Thomas, Y Felin, Talgarreg. 
Gwasanaethwyd gan y Parch. E. O. Jenkins. _ Wrth yr organ yr oedd Miss Ellen 
'Thomas, Greengrove. 


TACHWEDD 21, yng Nghapel Pantydefaid, unwyd mewn glân briodas gan 
Weinidog y lle, yn cael ei gynorthwyo gan y Parch. Tom Davies, Horeb, ac ym 
mhresenoldeb y cofrestrydd, Mr. D. Davies, LEWIS EVANS, Tower Hill, 
Llandyssul a GWENNIE ELEANOR PARRY, Pontshan, Llandyssul. 

Marwgofion. 


Awsr 11, yn 76 mlwydd oed bu farw HANNAH DAVIES, Fishers’ Arms neu 
Caerau fel yr adnabyddwn ni ef yng Nghellan. Nid oedd ein chwaer wedi 
mwynhau iechyd da ers tro bellach, ac wedi ei chaethiwo i'w gwely gan glefyd 
poenus. Cymeriad tawel a siriol oedd ein chwaer, o galon garedig a diwenwyn 
aciddi air da gan ardal gyfan. _ Doi i gysylltiad â nifer o ardalwyr, a'r un oedd 
barn pawb amdani. Fe welir ei heisiau a chollir y wên siriol a'r croeso caredig. 
Claddwyd ar Awst 15, yng nghladdfa'r teulu yng Nghaeronnen. Gwasanaethwyd 
gan y Parch. T. O. Williams gyda chynorthwy caredig y Parchedigion Morlais 
Jones a Lewis Williams. Gadawodd ddwy chwaer a brawd, ynghyd a nifer o 
nithod a neiaint i alaru o'i mynd ac yn arbennig y nith a oedd gyda hi fel plentyn 
ar yr aelwyd, ac a fu yn dirion iawn wrthi. 


Meni 30, JANE LEWIS, “Morlais,” Cefn Coed, Merthyr, yn 81 mlwydd oed. 
Ganwyd hi yn ardal Llanbedr yn y flwyddyn 1861, a phan eto yn eneth ieuanc 
symudodd y teulu i Gefn Coed pan ddechreuwyd gyda'r gwaith o agor y rheilffordd 

7o Ferthyr i Aberhonddu—yr hen “Brecon and Merthyr.” Yn herwydd afiechyd 
dychwelodd i'w hardal enedigol am ysbaid, ond ailsefydlodd y teulu yng Nghefn 
Coed tua 1886. Pan yn eneth ieuanc addolai yn y Cribyn a Brondeifi, ac am rai 
blynyddoedd bu yn forwyn gyda'r diweddar Barch. Rees Cribyn Jones. Wedi 
ymsefydlu yng Nghefn Coed ymaelododd yn yr. Hen Dŷ Cwrdd, ac iddi hi roedd 
yr achos yno yn bopeth. Bu yn ffyddlon a gweithgar yno hyd nes i afiechyd a 
henaint ei goddiweddyd beth amser yn ôl. Hi oedd yr aelod henaf yn y gynull- 
eidfa. Benyw o rodiad glân, o ysbryd tangnefeddus, a chyfaill parod i estyn 
cymwynas lle y gwelai angen. Yn herwydd ei diniweidrwydd, a'i geirwiredd, 
a'i ffyddlondeb i'r achos gorau, perchid hi yn fawr gan bawb yn yr ardal. Golled 
i'r Hen Dŷ Cwrdd fu ei cholli hi. Am flynyddoedd bu yn amaethu yn Ffynnon- 
roser, Pontsarn, ac wedi hynny Cwmoel. Rai blynyddoedd yn ôl daeth i fyw i 
bentref y Cefn, a chadw siop gigydd. Wedi marw ei phriod cafodd gartref 
cysurus gan ei brawd, Mr. Lewis Evans, a'i ferch, Miss Bessie Evans. Bu'r ddau 
yn hynod ofalus amdani. Gweinyddwyd arni yn ei dyddiau olaf hefyd gan ei 
chwaer—Mrs. Protheroe o Aberaman. Gedy ar ei hôl mewn galar a hiraeth 
frawd a chwaer, tair nith, a dau o ŵyrion, ynghŷd â llawer o berthnasau yn ardal 
Talgarreg ac Aberdâr. _ Claddwyd ei gweddillion y Sadwrn dilynol ym mynwent 
yr Hen Dŷ Cwrdd. Gwasanaethwyd gan ei gweinidog, y Parch. J. Marles 
'Thomas a'r Parch. J. Emlyn Jones, ficer Cefn Coed. 


HypnREF 15, yn 27 oed, bu farw DANIEL JONES, annwyl fab Mr. a Mrs. 
Benjamin Jones, Gwarcwm, plwyf Llanbedr. Yn ychwanegol at rieni, gadawodd 
frodyr a chwiorydd, a pherthynasau agos eraill mewn galar o'i golli. Bu'n 
gystuddiol am hir amser, a bu dan driniaeth feddygol yn amryw ysbytai ; eithr 
er pob ymdrech i'w adfer, methu a wnaed. Dyn ieuanc o rodiad cywir ac o 
ysbryd mwynaidd, cariadus ydoedd, a pherchid ef yn fawr gan bawb a'i had- 
. waenai. Claddwyd yng Nghapelygroes, pryd y daeth torf luosog i dalu iddo eu 
cymwynas olaf Mieka ad nwyd gan y Parchn A. J. Martin a Mr. Griffiths, 

curad Llanbedr. 


'TACHWEDD 2, yn 54 oed, bu farw MARGARET WILLIAMS, merch y diweddar 
James a Jane Williams, Glanrafon, Llanbedr. Bu'n gystuddiol am gryn amser ; 
eithr bu ei brawd a'i chwaer-yng-nghyfraith yn Aberdauddwr yn ofalus ohoni a 
thyner eu gweinyddiad ati. Yn ychwanegol, gadawodd chwiorydd mewn galar 
o'i cholli. Claddwyd yng Nghapelygroes y dydd Gwener dilynol. Gweinydd- 
wyd ar yr achlysur gan y Parchn. A. J. Martin, Mr. Griffiths (curad Llanbedr), 
a S. Evans Bowen. 

CREODD marwolaeth disyfyd ac annisgwyliadwy MARY JONES, priod John 
C. Jones, Derwydd, Llanfihangel-ar-arth, siomedigaeth fawr yng nghalonnau 
cylch eang ei pherthynasau a chyfeillion. Bu farw ein chwaer dydd Sadwrn, 
Hydref 31 yn 64 mlwydd oed a chladdwyd ei gweddillion marwol yng Nghapel 
Llwynrhydowen dydd Mercher, Tachwedd 4 ym mhresenoldeb torf fawr o 
gydnabyddion a galarwyr. Gwasanaethwyd yn y tŷ gan ei chyfaill y Parch. 
D. Evans, ficer Llanfihangel-ar-arth, ac yn y capel ac ar lan y bedd gan y Parch. 
E. Gwilym Evans, ei gweinidog, yn cael ei gynorthwyo gan y Parch. E. O. Jenkins. 
Mawr yw colled eglwys y Graig, Llandysul ar ei hôl ; 'roedd yn gyson ym mhob 
gwasanaeth crefyddol,—yn esiampl fawr i eraill yn y rinwedd ragorol hon,— 
yn ddiwyd yng ngwasanaeth y capel a'r Women's League, ac yn flaenllaw ymhob 
achos da. Y gwir yw, hi ydoedd wraig Undodaidd o'r ‘type’ gorau, yn caru'r 
Enwad y perthynai iddi ac yn caru egwyddorion ei ffydd gyda balchter a 
mwynhad. Diolch i Dduw am gymeriadau ffyddlon fel hyn yn nyddiau di- 
faterwch. Derbynied ein cyfaill, Mr. Jones, ein cydymdeimlad dwysaf yn ei 
golled fawr. ‘‘Fold her, O Father ! in Thine arms, and let her henceforth be a 
messenger of love between our home, heart and Thee.” 


TACHWEDD 6, MARY CAROLINE DAVIES, annwyl briod Mr. David Davies, 
Gwardafolog, Pontshan yn 53 oed. Merch Abergwyddil, Llandysul ydoedd, 
ond wedi ymbriodi daeth i Wardafolog at ei phriod i fyw. Y cartref oedd y 
cyfan ganddi ; anfynych y gwelid hi oddicartref ; ac nid yn y tŷ ond ar y buarth 
yr oedd ei phrif ddiddordeb hi ; yr oedd yn ei helfen gydag anifeiliaid. Hyd y 
gallodd bu'n weithgar a diwyd iawn, ond ers pedair blynedd yr oedd yr iechyd 
arferol wedi mynd. Er hynny trefnai'r gwaith yn fedrus a deheuig, ac i'r ddau 
fab yr oedd ei threfn hi'n ddeddf. Ei hyfrydwch hwy oedd cario allan ddymun- 
iadau'r fam. Mae'r teulu wedi cael colled drom ac â cydymdeimlad yr ardal 
allan tuag atynt gan hyderu y daw ymwared a hynny'n fuan. _ Heblaw ei phriod 
a'i dau fab gadawodd ddwy chwaer, brawd a pherthynasau eraill i wylo ei cholli. 
Claddwyd y dydd Mercher dilynol ym mynwent Capelyfadfa, a'r Parch. E. O. 
Jenkins yn gwasanaethu. 


'TACHWEDD 23, DANIEL EVANS, Gwarcwm, Llandysul yn 69 mlwydd oed. 
Ddeugain mlynedd yn ôl yr oedd teulu Gwarcwm yn deulu cyfan heb gael ei 
fylchu o gwbl ; y tad a'r fam a thri o'r plant yn byw dan y gronglwyd a thri ereill 
o'r plant wedi mynd dros y nyth a sefydlu cartrefi iddynt eu hunain. Erbyn hyn 
y mae'r olaf wedi mynd. Hanai o ddau deulu cyfrifol a pharchus iawn yn yr 
ardal, sef Pantiorlech a Phantscawen—dau deulu a enillodd iddynt eu hunain 
enw da ar gyfrif eu gonestrwydd ac unplygrwydd mewn gair a gweithred ynghyd 
â pharodrwydd i helpu eraill. Cadwodd Daniel Evans yr enw heb ei 
lychwyno, a chadwodd gymeriad ei hynafiaid heb ei frychu. _ Cawsom 
adnabyddiaeth faith a manwl ohono—yn ei gartref, ar y maes, ar yr heol. Yr 
un oedd ef ymhobman a chyda phopeth, a chredwn mai'r un oedd efe gyda 
phawb. Hoffai ddifyrwch a chlywed-adrodd troeon difyr, er nad oedd yr elfen 
ddireidus mor gryf ynddo ef ag yn rhai o aelodau'r teulu. Yr oedd ei siarad i 
gyd yn ddiwenwyn ac ni charai glywed dim oedd wael am neb. Yr oedd mwy 
ynddo nag a ymddangosai ar yr wyneb, ond rhaid oedd ei dynnu allan. Pan 
lwyddid i wneud hyn deallid fod ganddo amgyffred gafaelgar ar brif faterion y 
dydd. Bu'n ffyddlon i'r aelwyd y ganwyd ef iddi ; yn ffyddlon i'w rieni hyd 
derfyn eu dyddiau ; yn ffyddlon i'w chwaer a gariodd gorff bregus am hanner 
canrif. Yn wir bu ei cholli hi a'i nith, Annie Sturdy, a'i nai, Daffo, yn ergydion 
trwm iddo, a thua blwyddyn yn ôl, pan ddaeth y newydd fod Evan, yr unig 
frawd oedd yn aros, wedi marw yng Nghanada, diflasodd i raddau pell. Hyd y 
diwedd bu'n ffyddlon i draddodiadau'r teulu : y ffydd nodweddai'i nain a'i se 
fe'i gwelid ynddo yntau. Cafodd pethau gorau'r teulu ei deyrngarwch llwyr 

Bu farw yn gymharol ddirybudd ar ôl ychydig anhwylder. _ Claddwyd y ayaa 
Iau dilynol ym medd ei chwaer ym mynwent Llwynrhydowen, a gwasanaethwyd 
gan y Parchn. E. O. Jenkins ; E. Gwilym Evans, B.A, D. A. Thomas, D. J. 
Jenkins a D. A. Williams. a 

Nodion yr Eglwysi. 


TREBANOS,—Ar Hydref 18 a 19 gweinyddwyd yn y Cyfarfodydd Blynyddol 
gan y Parch. D. Jacob Davies. Gadawodd ei genadwri argraff ddofn ar 
gynulliadau mawr. _ Da gweld y Cyfarfodydd Blynyddol yn dal yn eu bri o hyd. 


LLONGYFARCH.— Hyfrydwch i gylch Undodiaid Cymru oedd gweld enw 
Mrs. Jenkins, Y Bryn, Llanybydder ymhlith Ynadon Heddwch newydd Sir 
Gaerfyrddin. Llongyfarchwn hi, a dymunwn yn dda iddi yn ei gwaith. Gŵyr 
cymdogaeth Llanybydder yn barod am ei llafur dros y cyhoedd, yng ngwaith y 
Women's Institute a phwyllgor y War Charities, y Nursing Association a'r W.V.S. 
Am flynyddoedd bu'n aelod o'r Cyngor Lleol a phwyllgor y Cymorth Cyhoeddus. 


LLANDYSUL.—Bydd amryw o ddarllenwyr yr YMOFYNNYDD yn falch o 
glywed am lwyddiant Miss S. A. Jones, 4, Well Street, Llandysul. Y mae Miss 
Jones wedi cael ei phenodi gan y “Divisional Food Officer” Caerdydd yn Brif 
Gynorthwydd (Chief Assistant) yn y cyfuniad diweddar o'r Dosparthau Gwledig 
y Teifiside a Chastellnewydd Emlyn. Y mae poblogaeth y ddau ddosbarth yn 
ffinio ar bum mil ar hugain. Y mae Miss Jones yn hanu o wreiddiau Undodaidd, 
yn aelod ffyddlon yng Nghapel y Graig, Llandysul ac yn Ysgrifennydd y Women's 
League yn ei chapel. Y mae ei phenodi i'r swydd bwysig hon mewn oedran 
cynnar yn llonder mawr i'w ffrindiau ac y mae yn deilwng o wir glod. 


ABERYSTWYTH.—Dymunwn longyfarch ein gweinidog ar gael ohono ei 
ddewis yn llywydd y Gymdeithas Geltaidd yng Ngholeg y Brifysgol yma, a hynny 
ar ei ail flwyddyn yn y Coleg. Hefyd ar ei waith ynglŷn âg Urdd Gobaith 
Cymru yn y dref a'r ardal. Da iawn gennym allu cofnodi fod y cynulliadau yn 
y Capel Bach yn cynyddu yn raddol ac fod yn agos hanner y gynulleidfa, ar 
gyfartaledd, yn cael ei gwneud i fyny o fyfyrwyr y Coleg. Dengys hyn fod gwaith 
ein gweinidog yn cael ei werthfawrogi, i ryw fesur beth bynnag. Cawsom ein 
Cyrddau Diolchgarwch am y cynhaeaf ddydd Sul y 25ain o Hydref pryd y 
pregethwyd i gynulleidfaoedd lluosog gan y gweinidog ; y Sul cynt cymrwyd y 
gwasanaeth gan y Parch. Herbert Morgan, M.A., cyn-drefnydd extra-mural 
studies y Coleg, a chafwyd cynulliadau da y tro hwn hefyd. 


LLUNDAIN.—Cyferfydd yr Eglwys Undodaidd Gymraeg yn Eglwys Unity, 
Upper Street, Islington, N., y Sul cyntaf o bob mis am 4.15 p.m. Er gwaethaf y 
tywydd gwlyb eithriadol, daeth amryw o'n ffyddloniaid ynghyd ar y Sul cyntaf 
o fis Tachwedd, a chafwyd gwasanaeth ardderchog Yr oedd y Parchedig T. L. 
Jones ar ei orau, er bod annwyd trwm arno. Cymhellodd ni i baratoi am fyd 
newydd wedi'r rhyfel, ac i fod yn barod i ddilyn y proffwyd ieuengaf yn ein plith. 
Penderfynwyd cael casgliad neilltuol yn ein gwasanaeth nesaf eto er mwyn 
treuliau'r anrhegion i'r bechgyn yn y lluoedd arfog. Nid ydym wedi cael cyfeir- 
iadau pawb o'r bechgyn, a thaer erfynnir ar bawb wneud pob ymdrech yn y 
cyfeiriad hwn cyn y gwasanaeth. Yn y gwasanaeth ar Ragfyr 6 pregethir gan 
Dr. R. Ogwyn Jones, M.Sc. Trefn am y dyfodol: Ionor—Y Parch. J. Marles 
Thomas, M.A. ; Chwefror—Y Parch. J. Tyssul Davis, B.A. ; Mawrth—Y Parch. 
T. L. Jones ; Ebrill— Y Parch. D. Delta Evans. 


CYFARFODYDD DIOLCHGARWCH—RHYDYGWIN A CHILIAU AERON.— 
Gwasanaethwyd yn y blaenaf gan y Parch. J. Islan Jones, M.A. Chwareuwyd 
yr organ gan Mrs. Jones, Lloyd Jack. Gwasanaethwyd yn yr olaf gan y Parch. 
Aubrey J. Martin, B.A. Chwareuwyd yr organ gan Mrs. Evans, Bronfre. Caed 
cynulliadau da a gwasanaethau da. LLWYNRHYDOWEN A CHAPELYFADFA — 
Gwasanaethwyd yn y ddau le ar Dachwedd 4 a 5 gan y Parch J Marles Thomas, 
M.A. TREBANOS.—Gwasanaethwyd yng Ngellionnen a'r Graig ar Dachwedd 14 

gan y gweinidog. CAERONNEN A BRONDEIFI.—Cynhaliwyd Cyrddau Diolch- 
garwch yn y ddwy eglwys ar ddau brynhawn Sul yn Hydref a phregethwyd 
oherwydd anhawsterau teithio gan y gweinidog. ABERDAR— Gwasanaethwyd yn 
yr Hen Dŷ Cwrdd ar Fedi 27 gan y Parch. D. Jacob Davies. Y tro hwn gwahodd- 
wyd un o'n gweinidogion ieuainc i wasanaethu. Ni'n siomwyd chwaith ; 
cawsom oedfaon wrth ein bodd. Y mae Mr. Davies yn meddu ar allu addawol 
iawn fel pregethwr, ei draddodiad yn ddymunol, a'i drafodaeth o'i neges yn 
dderbyniol a gwerthfawr. Cawsom dair pregeth dda neilltuol ganddo, a barnai 
pawb fod iddo ddyfodol disglair. Pob hwylustod iddo yn ei weinidogaeth. 
Byddwn yn gwylied ei gamre nes ei ddyfod yn un o gewri'r enwad Undodaidd 
Cafwyd hwyl ar bopeth yn ystod yr ŵyl, y cynulliadau'n lluosog iawn, a hauwyd 
hadau da. Hyderwn iddynt syrthio mewn tir da, ac y canfyddir hwynt maes o 
law yn tyfu'n ffrwythau dyfalbarhad a ífyddlondeb yng ngwaith yr eglwys. 


APEL AT DANYSGRIFWYR PERSONOL CRONFA MYFYRWYR. 


Gŵyn y mwyafrif fod yna ddwy gronfa, un yn cynnwys casgliadau'r cynulleidfa- 
oedd a'r llall DANYSGRIFIADAU PERSONOL. Nid oes fyfyriwr yng Ngholeg Caer- 
fyrddin ar hyn o bryd, ac nid ymddengys y bydd yna un drwy gydol y rhyfel, 
ac ar un olwg, gellid tybio, nad oes alw am gasgliad ar hyn o bryd. Ofnaf mai 
annoeth i'r eithaf fydd cymryd golwg felly. Dyna farn y pwyllgor yng Nghaer- 
fyrddin pwy ddydd, ac ar eu rhan hwy apeliaf am i bob TANysGRIFIWR PERSONOL 
ddal ati drwy gydol y rhyfel gan obeithio y bydd gennym nifer o fyfyrwyr wedi'r 
rhyfel neu bydd yn edrych yn ddigon tywyll arnom. Gyda chronfa weddol, 
hwyrach y medrem hwylusu camre rhyw ddyn ifanc y sydd a'i duedd at wasan- 
aethu cylch bychan ein heglwysi ni. Fe fydd galw am rywrai i lanw ein lle ni 
hwyrach yn gynt nag y tybir, ac y mae'n ddyledswydd arnom i ofalu na bydd 
ein pulpudau yn wâg pan fydd mwyaf o alw ar iddynt fod yn llawn. 

APELIR FELLY AR I BOB TANYSGRIFIWR PERSONOL roi ei gyfran fel arfer, ac i 
rywrai sydd heb gyfrannu hyd yn hyn, ac yn caru yr achos ateb yr apêl,— 

“*Dos dithau a gwna yr un modd.” | 


Dros y Pwyllgor, T. O. WiLniaus (Ysgrifennydd). 


NADOLIG. 

NADOLIG yw, ninnau'n gytun “Na lenwch ei gadair ef chwaith, 
Gadd eto gyd-gwrdd, Boed segur ei sedd, _ 

Ond na! y mae eto un Er trin, pwy ŵyr na chaiff waith 
Nad yw wrth y bwrdd. Cyn darfod y wledd ? 

“*Chwi ddaethoch, fy mhlant, tua thref “Heb groeso bu'r Crist mawr ei hun 
A llonder a chân : Pan ddaeth yma i lawr ; 

Pwy ŵyr a oes ganddo ef A beth pe doi'r lleiaf un 
Ei ginio a'i dân ? O'i frodyr yn awr ? 


“Ymunwch mewn emyn bach tlws, 
Mwy tlws nag erioed ; 

Mi glywaf os daw i'r drws, 
Sŵn sangiad ei droed.” 


Llannon, Ceredigion. IOAN RHYS, 

HUNAN-YMDDIDDAN WRTH RODIO AR HYD Y NOS. 
[Cân ar y Mesur Tri Thrawiad gan DAviD Lrovp, Brynllefrith.] 


MEwNn gofid 'rwy'n gyfan, byd hyll yw bod allan, 
'Tros fryniau traws anian, yn druan o dre ; 

A'r nos yn oernawsaf yn syrthio ar fy ngwarthaf ; 
Och ! crwydraf, ni fedraf fynd adre. 


Yr heulwen o'r Nefoedd, wych lydan, machludodd, 
Ei golau gwiw giliodd, ymguddiodd o'm gŵydd ; 
'D oes seren i'n sirio, na lleuad i'n llywio, 
Na nod i 'mgyfeirio'n gyfarwydd. 


Ble'r aeth y cerddorion mwyn leision, melysion, 
Au hodlau'n hyfrydlon, mor dirion trwy'r dydd ? 
Y gog na'r fwyalchen ni chlywa'n iach lawen, 
Na sain y wych aden echedydd. 


Rhaid heno fy hunan im’ drigo, 'rwy'n d'rogan, 
Mewn gwaelod dan geulan ; ond trwstan yw'r tro? 
Os whan, ’d oes obaith ’caid yma gydymaith, 
Er ufudd ddeisyfiaith, ddôi i'm safio. 


Daw lladron anhydrin 'gael cig yn eu cegin, 
'Mosodan' yn sydyn, rif gwenyn o gwch ; 

Caf, 'fallai, gyfeillion oer ygus o'r eigion, 
Echryslon ellyllon y twllwch. 


Beth ydyw'r fath hwdwg wy'n gael yn y golwg, 
Fel gelyn drwg-gilwg o'i fwnwg i'w iawd ? 
Holl enau'r hyll anaf, i fwci debycaf ; 
Sy'n cynnu mi 'gwelaf o'r gwaelawd. 


Fy ngwallt ar fy nghorun a ddechrau, gan ddychryn, 
Ymgodi bob cudyn, ar linyn i'r lan : 

Fy nghalon sy'n chwarae, ynglŷn aeth fy ngliniau, 
A'm chwŷs drwy rwyd-dyllau ’réd allan. 


*Does yma, fy nghalon, ond un o blant dynion, 
Nid lledrith na lladron, elynion o lin ; 

Rhyw fryntyn, mi wranta, sy'n cethin gwrcatha, 
Mi chwardda'n llon, eitha—llwyn eithin. 


Nid ofnaf ddewinion, ’does bryder ysbrydion, 
Na gwylliaid na gwyllon, rai blinion eu bloedd ; 
Gerllaw y gyrr Llywydd yr wybren yn ebrwydd 
Achubydd mwyn ufudd o'r nefoedd. 


Boed hwn, y nos unwedd a'r golau, 'n ymgeledd ; 
Dwg, Naf, im dangnefedd yn niwedd fy nydd ; 

Rhag angau, rhwyg ingol, croes Iesu grasusol 
Fo'n ddwyfol, dda ddoniol, ddiddanydd. 


“ ?Morchestaf yn astud, troi'n ddydd i gyrhaeddyd 
Y ddiwael addewid o fywyd a fydd, 
I'm cadw, trwy gydol nos Angau'n ddihangol 
I fythol, wiw lwyddol, oleuddydd. 


O'r Eurgrawn Cymraeg, 1770. DA. LLoypn. 


192 YR YMOFYNNYDD 


Lloffion o Hen Ddyddiadur (1819—1858). 


Detholwyd a golygwyd gan Miss K Jones, Gellifaharen. 


1819. 

Tachwedd 13.—Cefais oddiwrth Daniel Felin bwysel o wenith mal—ros. Talais 
Jaci Prydderch am dri diwrnod o ddyrnu barlys yn ôl 1s. y dydd. 

'Tachwedd 15.—Nithio barlys—27 bwysel. 

Tachwedd 17.—Talais Anna, nith Anna Rees Evan, am dynnu to. Talais Deio 
Rees, Boat House [Tŷ Bâd yw enw y lle heddiw. K.J.], am ei siwrne i Aber- 
duar, Is. 

Tachwedd 18.—Gwerthais i Mr. Thomas, Siop, dair drefa o wellt toi am = 3d. 
yrun. [Drefa: 240 ysgubau. K.J.]. 

Tachwedd 19.—Rhois i'r hen ffidler a chwareuai wrth fy nhrws—ŷ$d. 

Tachwedd 22.—Rhois i'm ysgolhaig, Josiah Richard, gwilsen—rd. [Wrth bob 
tebyg yr oedd yn naii Dr. Thos. Rees. K.J.]. 

Tachwedd 23.—I Nansi Tymawr am ysgwyd gwellt—2s.6d. 

Rhagfyr 6.—Rhuban i'm clos penlin (breeches)—3c. Yn anhreg gan Mrs. Lloyd 
cefais ysgafarnig. Derbyniais 4s. am ysgol Mary Davies, Marblestone. Afr- 
lladennau (wafers)—1c. 

Rhagfyr 23.—Euthum i Sir Forgannwg, ond arosais yng Nghaerfyrddin. Cysgais 
yn y “Three Compasses.” 

Rhagfyr 25.—Euthum heibio i'r Fardre i Gellionnen. Pregethais yno oddiar 
Ioan v : 20. 

Rhagfyr 26. Pregethais ddwywaith yng Nghastell Nedd. _ Peth eira. 

Rhagfyr 27.—Deuthum yn ôl yn gynnar i'r Fardre er mwyn edrych dros gyfieithiad _ 
Mr. James o waith Belsham. _ Arosais yno drwy'r dydd. 

Rhagfyr 28.—Wedi rhewi'n galed. Gychwynnais ar fy nhaith i Aberdâr i'r 
cyrddau. Pregethodd Phillips, St. Clears, a minnau ym Maescwmryg [Maes- 
cynrig], a chysgasom yno. _ Cyrhaeddais Aberdâr tua phedwar o'r gloch yn y 
prynhawn. Pregethodd Phillips a James y noson gyntaf. Eira trwm. Am 
6 yr hwyr ar y 29 ? pregethais i yn Saesneg ; Mr. James yn Gymraeg. 

Rhagfyr 31.—Daeth Phillips a minnau yn ôl i Aberclwyd ; pregethasom ein 
dau yno. 

Dymuniadau Gorau 
am y Nadolig a'r 
Flwyddyn Newydd 


Argraffwyd gan 7. D. Lewis a'i Feibion yng Ngwasg Gomer, Llandysul. 


I HAVE A KEY By G. STEPHENS SPINES, M.A., 

“ (Chapters on World Problems). Price—-1/- (by post 1/13). “As full of 

al: good thingsas a plum pudding in peace time '— Non-Subscribing Presbyterian 
_ A GOLDEN TREASURY OF THE BIBLE (and Apocrypha) 
Edited by MORTIMER Rows, B.A. assisted by Principal H. MOLACHLAN, 
and PROEESSOR DOROTHY Tarrant. 1,076 pages cr. 8vo. 7/6 net 

|. (by post 8/-). Leather bound, gilt edges, 10/6 (by post 11/-). Two 
(Yn Volume dition: Vol. 1 Old Testament and Apoerypha, 5/- (by post 
a 5/6); Vol. 2 New Testament, 2/6 (by post 2/10). 
z RELIGION ; ITS MODERN NEEDS AND PROBLEMS 

“ Edited by RAYMOND Y. Hour, M.A., B.LETT, Twenty-two books of 

an HN titles and authors. 1/- each ‘(by post 1/14). 
“Send for 24 page Prospectus with synopses of the individual books. 
A NEW SERIES OF SHILLING BOOKS now issued includes the following: 
“ From Primitive to Modern Religion by R, F. Rarrray, M.A., PH.D.; 
a World Vision by L. J. Betton, B.A., M. Sor Is there a Religious Basis 
_ for Society? by SIDNEY SPENCER, 'B. A 'God, Commonwealth and 
— Afterlife by Basin Viney ; A Possible Religion— the Christian way of 
“.. life by BASIL MARTIN, M A. (the author of “ An Impossible Parson Bye 
wats TOWARDS THE SPIRITUAL LIFE 
| By Dr. G. Dawes Hicxs, (Addresses to Students of Carmarthen Pros- 


WL 
ee byterian College) Cheap Edition with stiff board cover. 1/- (by post 1/2). 
_ THE IMMORTAL SOUL IN DANGER 


Me “by JAN MASARYK, Minister for Foreign Affairs in Czechoslovac Republic 
(1941 Essex Hall Lecture.) 1/- each Mg post 1/14). 

AN WE STILL BELIEVE IN MAN ? 

by Lusi BELTrON, B.A., M.S0., formerly Editor of “ The Ten 
(now of Sheffield.) Price 1/- (by post 1/13.) 


ed The Lindsey Press, 5 Essex. Street, Strand, London, W.C. 2. 
a Llyfrau Newydd. 

AN Tair Cenhedlaeth 


ng os a gan Moelona. 


Md 


— PRIS—2/6. e one, TRWY'R POST—2 


“ PENNILL a THONC | WDD 


DYMA A DDYWED Y Tyst :— 

io “ YMGAIS ar linellau awen Idwal pa yw “Pennill a Thom? | 

^r ev aX mae'r canu'n ysgafn heb fod yn wag, a phriodwyd geiriau 

9... acalaw yn fedrusiawn. Y mae'r testunau hefyd yn amser- : 
a: ... ambell i ergyd fraeth o feirniadaeth fydd yn iechyd i 

a eu clywed.” ”  PRIS—2/- ; trwy'r post —2/3 
EW. GAEL. o WASG GOMER, LLANDYSUL 


glasses, which are of course the new 


style. 


Inconspicuous, light, and extremely dw a 
ce 


CECIL JONE 


FOB.O.A-: Fa SMC, Fy 


TELEPHONE No. 209 


